
KRESOJICA SOJ 


Roman grozd iz ličkog seljačkog života 


Ovo je niz romana s jednog stabla , pa bismo to mogli , 
možda , najbolje označiti hrvatskim nazivom »roman grozd«. 

Peteljka ovog mog grozda je »Kresina«, a jagode, koje iz 
njeg izlaze, bit če sliedeči romani: »Gospodin Tome«, »Hajduk«, 
»Mala žena« (Kika), »Bazalo« (Srđen) i »Mali če u pisare«. 

Svaki je roman za sebe zaokružena i podpuna cjelina, a opet 
svi skupa sačinjavaju zajednicu, izviruči jedan iz drugog. 

Radnja je u ovim romanima prije radnje u »Ognjištu«, no 
dostižu se, te če i neke osobe iz »Ognjišta« biti spominjane u 
ovim romanima. Moram napomenuti radi nekih mojih mladih, 
vrlo dobronamjernih kritičara, da sam i u mnogim svojim ličkim 
pripoviestima več sto spomenuo, što i obradio neke osobe, s 
kojima če se sretati i ovdje, pa ukoliko ne bude sve u pojedi- 
nostima posve skladno, obećavam, da ću prilikom ponovnog 
izdanja starijih djela sve dovesti u podpun sklad. Inače — s 
umjetničkog gledišta to uobće nema nikakove važnosti. Do tih 
je malih razlika došlo, što su mnoge pripoviesti nastale, kad još 
nisam ni kanio pisati ovo djelo (pa ni »Ognjište«), te nisam 
posvećivao pažnje sporednim osobama, koje su mi sad postale 
važne, kad sam se dao na ovaj posao. Ha primjer, u pripoviesti 
»Pod gorom « Dujmina Veleki i Jadre nemaju sestre, a u »Kre- 
sim« sretamo njihove sestre Matiju i Vranjicu. Kad sam pisao 
»Pod gorom«, znao sam za te obje žene vrlo dobro i obje sam 
ih osobno poznavao, ali doista nisam znao, da su sestre i da 
su Dujminove sestre. Uostalom, Dujmina i Jadre nisu ni bila 
rođena braća, nego stričevići, no to ipak ne kanim upravljati, 
jer mi nije potrebno. 

Ja ne pišem poviest mojih sela i mojih dragih suseljana i 
iođaka nego smatram koristnim, a ujedno svojom dužnošću , da 
iznesem njihov način življenja, mišljenja i umiranja sa .svim 
svietlim i tamnim stranama. Možda te mnogi čitanjem provesti 
koji ugodan čas , a mnogi bi mogao štošta i naučiti, ako zna 
čitati U svakom slučaju: selo je izvor naše snage i ponosa, zalog 
naše budućnosti i — uza sve svoje težke mane i poroke — naj- 
pouzdaniji vodič i učitelj zdravoga ćudoređa ( bez licumjernog 
prevrtanja poganih očiju i izvraćanja blatnih usta!), koje ne 
pozna sramotnih rieči, jer pozna samo sramotna djela ! 

Ako mi Svemogući dade zdravlja, a prilike mira, ja ću ovo 
djelo svršiti, no nije izključeno, da me građa zavede, pa da 
nastane i još koja jagoda, kao što nije izključeno, da je možda 
i među mojim već objavljenim djelima koje, koje spada na ovaj 
grozd ! 

U meni je već sve podpuno zrelo i gotovo. Treba samo 
baciti na papir, a to je posao strpljivosti, pažnje i držanja svih 
konaca u rukama. 

Da li će svi naslovi romana glasiti baš ovako, kako navedoh 

— doista ne jamčim, aV to nije važno, pa ne bih ni spominjao, 
da ne mislim i opet na moje male, zlatne prijatelje, koji bi mi 
mogli poslije predbacivati u svojim školskim zadaćama, da sam 
ih prevario i da nisam bio dosljedan. Književno je stvaranje 
jednako svakom drugom stvaranju: čovjek nosi Božjom odredbom, 
odnosno Božjim dopuštenjem pod srdcem, ali — ni sam ne zna 
vazda sigurno, što nosi! 

Bojim se, da mnogi nisu nacistu, što znači rieč »soj«, pa 
moram i to raztumačiti. To ne znači pleme, to nije ni krvna veza 

— iako u mom slučaju jest i to — nego znači: kov, vrst, rod 
po sadržaju, a njemački se to kaže »Menschenschlag« . 

Smatrao sam potrebnim, da sve ovo napišem radi boljeg 
razumievanja. 

M. BUDAK 

KRESINA 


1 

— E T umra? — šane Barica tako tiho i oprezno, da je 
i sama sebe jedva čula. Perjas je samo pogleda preko oka i 
ne odgovori. Ona pomisli, da je nije čuo, pa ponovi pitanje 
nešto glasnije i sočnije: — EV umra?! 

Čovjek je osine biesnim pogledom kao zmijom ljuticom 
i požuri korake prema kući, a žena ubrza za njim. 

— Uprav se ni ne bi mari je ljutiti, kad znaš, kako j’ — 
govorila je izpod glasa, pristižući ga. — Niti ti imaš koga, 
osim mene, nit ja imam koga, osim Boga i tebe, pa ako ne 
smim ni s tobom, ka Bog zapovida . . . 

— A ko ti veli, da ne smiš? — odgovori Perjas dosta 
glasno i otresito, stane i okrene se prema ženi. — Vaik brusiš 
tu vražiju jezičinu, di joj mista nije! 

— A nu! — reče ona, izražavajući svojim ugođenim 
glasom i tužbu i žalbu i težki priekor. 

— Un leži pod kruškom ka sveti Ilija i ne bi ga još 
ubije ni grom ni puška, a ti pitaš: »E V umra?« Ne ide duša 
iz sirove panjine! A — i što ti smeta? — govorio je Perjas 
mnogo blaže i toplije, tako da više nije bilo u njegovu glasu 
ni traga ni srčbi ni priekoru. 

— E, moj kukavče, kad ti pitaš: »Što mi smeta!« — reče 
Barica, stojeći pred čovjekom i čupkajući rukom po pregači. 
Glavom je treskala, izražavajući tim svoju zabrinutost i žalost 
zbog njegove tvrdoglavosti i neshvaćanja. — Ne velju ni ja, 
da mi smeta, aP dok je njega — nema tebe. To tebi tvoja 
stara veli, a ti reci, kome ti volja! Ko pita za Perjasa — 
govorila je sve žešće i žešće i sve tiše i tiše, dok mu nije 
najzad skoro šaptala na uho rezko i probojno — ko pita, 
kukavče, za tebe, dok je u Kresini samo šaka pare?! Kad 
dođeš k crikvi, pita plovan: »Što radi una sveta duša?« Kad 
dođeš kumpaniji, pita kapitan: »Što radi una stara juna- 
čina?« S kim se god sastaneš naši graničara, svaki pita: 
»Što radi naš vridnj Kresina?« Vaik i svagdi — Kresina i 

Kresina i Kresina, a za Perjasa se niko ni po turu ne počeše, 
kad ti već tako moram divaniti, da me razumiš i da se i sam 
urazumiš. 

— A nu! Što ću mu ja?! — promrmlja Perjas neod- 
lučno i nejasno. 

— E, junače, a da, man tako! — podrugne se žena 
ljutito i uvrieđeno. — Samo ti vaik tako: »Što ću mu ja?« 
i puštaš prida se, kun da i nisi kućni starešina. Daj mi reci, 
ko i zarizuje u kući, da si ti starešina?! Ko? — reci mi! 

Perjas je šutio i u neprilici se ogledavao prema onoj 
strani, na kojoj je stajala stara kruška i pod njom ležao Kre- 
sina kao hrastov trupac. 

— Eto i sad: bojiš se, da ne bi stari vuk čuje, što diva- 
nimo! 

— I nije baš, da se bojim . . . 

— Neka ni nije, al vindar se obazdireš ka krava na 
tele! ... A neka čuje, neka zna! Da i sam nije vidije, da j’ 
gotov i da j’ vrag đoša po svoje, ne bi sam bije pušta stare- 
šinstva iz šaka! 

U neprilici se je češkao po potiljku, turnuo kapu na čelo 
tako, da mu je pritisla obrve, i nepomično se zagledao u 
vrške opanaka. 

— Sve ja vidim i gledam i moram gledati, kad si ti 
slip kod zdravi očiju. I ne moreš ti s ovim blagom, dok svi 
pilje u njega ka u svetog Roka, na pomoć nam bije — go- 
vorila je Barica tiho, već posve mirno, smišljajući i snujući 
misao za mišlju, rieč za rieči, kao da postavlja osnovu za 
veliko tkanje. — Dok su svi oko njega, ti si sam . . . 

— Nek samo zadruga napriduje s Božjim blagoslovom 

— odgovori on posve za sebe i za umirenje svoje savjesti. 
Ženu nije ni pogledao niti je podigao pogleda s opanaka. — 
Samo nek je Božji blagoslov u kući . . . 

— Est to! — potvrdi Barica veoma žurno i odlučno. — 
Al i taj blagoslov mora prolaziti kroz tvoje šake. Znam ja to 
dobro . . . Meni nije do mene. Ja sam samo žena i sad, 
s Božijom voljom, planinka, i to mi niko ne će uzeti iz šaka. 
Nemam mlađe jetrve, a još sam, Bogu mome vala, zdrava, a 

— da vidiš i da pravo kažemo ... i mlada sam ja još . . . 

Perjas baci na nju podrugljiv, lagan, posve letimičan 
pogled, osmiehne se i opet priveže oči za zemlju. 

— A nu! Samo se ti, mudrače, podsmijuj — odgovori 
Barica prigušenim glasom, kao malko povrieđena, no bila joj 
je daleka pomisao, da se svađa, pa nastavi povišenim glasom : 

— E 1’ mi to starost sa petdeset i nikolike godine, kad je 
čeljade zdravo ka drinovina, a svi zubi u glavi ka u vučice > 

— e li, reci sam! 

Kad ne dobi odgovora, nastavi kao da ga nije ni tražila: 

— Oslobodi me, Bože i Blažena moja Gospe, da bi se ja 
petljala u ljudske posle! Za ženu je prešlica, a ne uprava 
zadruge, ali ću ja tebi pomoći . . . Pomoći, pomoći, ka što i 
Svemogući naš zapovida, da žena pomaže svom čoviku, a ti 
samo — ne viruj nikom, man sebi i meni. More planinka, kad 
zna . . . Est uno, ja sam i prije već bila planinka, al ne 
more planinka ništa brez kućnog starešine. Sićaš li se, kako 
j’ pokojnica š njim jadrila? 

— Mudri Kresina i pametna Kresinovka, kosti joj se 
posvetile — reče Perjas posve tiho, kao da kroz san uzdiše. 

— E, ništa, man: »Pametna Kresinovka, kosti joj se 
posvetile!« — ljutito dobaci Barica, a vatra joj sievne iz 
očiju, no brzo se svlada i nastavi mnogo mirnije: — A ja 
sam, valja, s jarićim trnje brstila i s krmčićim tratinu 
rijala? ! 

— Ništa ja ne velju za tebe, man za unu pokojnu vrid- 
nicu — odgovori on posve nehajno i zakorači, da će na onu 
stranu, s koje i dođoše. 

— Kud si jope poletije?! — ustavi ga ona, uhvativši ga 
za rukav. — Nikad nemaš kad, da sa mnom podivaniš ka 
pravi čovik sa svojom ženom. 

— Nemam kad! — potvrdi on. 

— Samo ti tako, kukavče, dok te kućnja čeljad ne počme 
kućim gonati po Dočinami i Pilaru — odgovori Barica veoma 
toplo i uvjerljivo, osjećajući, da nije uludo govorila. Pozna 
ona njega dobro i vjeruje, da će se kostrušiti, da će je možda 
i udariti, ali će i najzad biti onako, kako ona zaželi i udesi. 
Stoga ga više nije ustavljala, kad je i opet zakoračio i pošao. 

I ona se makne s mjesta i krene u kuču, da prigleda vatru. 

Dvie su godine, što je umrla Ika Kresinova, a Barica 
preuzela vodstvo kućnih poslova po Kresinovoj odredbi. Ve- 
ćina je ukućana i željela i očekivala, da će ta briga i teret 
zapasti koju mlađu nevjestu, no Kresina je i bez dugog 
razmišljanja i bez dogovora s bilo kime odredio Baricu. 

— Ti ćeš, Barice, odsad biti planinka, domaćica i gospo- 
darica za sve kućne i ženske poslove — rekao joj je, dok je 
još njegova pokojnica ležala na smrtnom odru kraj ognjišta. 

Kako god ti rečeš, Dragi — odgovorila je Banca tiho 

i ponizno, a srdce joj je od veselja skočilo u grlo, te da 
priguši radost, promumlja kao u težkoj tuzi : — A kako cu 
ja jadnica moći zaminiti ovakvu vridnicu, koščice joj se nje- 
zine, da Bog da, posvetile?! . ... . 

Kako, to ćemo viditi, al kad una ode, zaminiti je 

treba! odreza Kresina kao od stanca kamena. 

Dok je Ika ležala na odru, Kresina je vrebao svaki čas, 
kad nikog ne bi bilo kraj nje, niemo stajao, zagledao se 
netremice u uleđeno lice i zaklopljene vjeđe i pomicao usne, 
kao da nešto šapće, no nije se ništa čulo. Čim bi se tko pri- 
bližio, on bi se odmicao i samo izbacio sa dna utrobe kao 
da izbacuje srdce i pluća: 

— A nu! 

Sigurno je u svakom hipu proživljavao skoro petdeset 
godina, koje skupa proživješe u muci i znoju, u radu i napo- 
rima, u bolestima i ratovima, uz kolievke i grobove, a vazda 
uzpravni, nasmiešeni, i kad je bilo najteže, i kad su srdca 

težko krvarila. . . . 

— Dat će Svemogući, miljenice moja! — znao joj je 
redovno govoriti, kad bi nju svrnula kakova muka i bolovi. 

Samo nek niko ne zna, kako ti je, i neka te niko ne žali, 

pa se ništa ne boj. 

Nad njezinim je odrom duboko osjetio, kako bi sad 
njemu netko morao govoriti i sokoliti ga, kako je on prije 
junačio nju, no — ne osjeti kraj sebe nikoga. Stajao je sam 
samcat kao okresan hrast. Sam — u kući, u kojoj je preko 
sedamdeset duša, što malih, što velikih, što mužkih^ što 
ženskih, koje je sve on postavio na noge. Sam. Grozno, očajno 
sam. I nije to samoća, kakovu čovjek osjeti, kad okasni u 
Velebitu u tmastoj noći, te ne vidi ni rođene udove, tek 
osjeća sebe i oko sebe tajanstvenu stravu neba i zemlje, ali 
ujedno zna, da to nije ni prvi ni zadnji put, što se je našao 
u takome čudu života, koje osjeća i čuje, a ne vidi ništa, baš 
savršeno ništa. Kresina je osjetio samoću, kakovu bi mogao 
osjetiti samo čovjek, da ga živa zakopaju u grob. 

Izpratio ju je do Mrkobraduše, da nije ni suze pustio ni 
okom trenuo: posve uleđen i okamenjen, uzpravan i naoko 

posve čvrsta koraka. Osjećao je, kako mu cielim tielom struje 
trnci i mišići podrhtavaju, no niti je klecao niti je leđa 
svinuo. Samo je glavu malko naklonio prema prsima i stupao 
odmjerenim korakom za liesom, pod kojim su se izmjenjivali 
Kresojića ljudi i mladići sa rođacima i prijateljima. Svaki 
je smatrao svetom dužnošću, da je i on malko ponese. 

Nikog oko sebe, ni pred sobom ni iza sebe, nije vidio nit 
je što čuo, osim što bi ga češće kao iz sna trgnuo plovanov 
glas, koji je stupao pred liesom i češće se javljao pogrebnim 
pjesmama. Kresina nije pratio ni pjesama ni molitava, nego 
bi samo opazio, kad bi se iz tišine izvio hrapavi glas starca 
svećenika, da ga odmah i izgubi iz svoje sviesti. U glavi mu 
je vladala podpuna pustoš: ni jedne jedine misli nije mogao 
ni osjetiti, a kamo li složiti i razviti, a koji su mu bili bliži, 
čuli su, kako je češće poluglasno ponavljao: 

— Ideš ti ideš, miljenice moja . . . 

Kad su je spustili u grob, kleknuo je, skinuo kapu, 
smotao je i preko nje ukrstio prste, no nije ni molio nit je 
pratio svećenikove molitve. Nepomično je i ukočeno zurio u 
lies, dok ga ne trže iz mrtvila plovanova gruda zemlje, koja 
je prva pala na dasku i prouzročila muklu jeku. Klečeći uze 
i on grudu zemlje u ruku, poljubi je i baci na lies, govoreći 
dosta glasno: 

— Ode ti, jedinice moja! Eto ubrzo i mene, pa ćemo i 
jope, ako Bog da, skupa. 

Sve je to izrekao posve mirno i sabrano, no oni, koji su 
oko njeg stajali, ne zapeše za njegove rieči, jer ih je sve 
osupnulo, što je poljubio zemlju, prije nego ju je bacio na 
lies. Tako se to ne čini i nitko to još nije učinio, koliko su i 
najstariji ljudi pamtili, pa su stoga svi na tom stali, i šaptom 
se ponese kao povjetarcem od usta do usta: 

— Did Kresina poljubije zemlju . . . 

— A nije se ni prikrstije — šanuše neki. 

— Bog s tobom! — ču se ukor. — Kako se ne bi pri- 
krstije?! Nije lutoran, da se na groblju ne krsti! 

— Nije se prikrstije! 

— Est! 

— Nije! 

Kresina je ustao i sam, lagano, odmjereno krenuo od 
groba baš kroz križnu vatru te prepirke, no on nije ništa čuo, 
kao što nije nikog ni vidio. Stupao je i opet uzpravno, malko 

jošledan lies. Priključi mu se župnik, osjećajući, da mu mora 
nešto reći i pokazati mu, kako osjeća njegove bolove. 

_ A nu moj Jandre! - reče mu posve tiho i oprezno. 

_ Božija volja ^ moj vridni plovane! - 
• i^vodin« uzDravi glavu i — neodređeno se zagleda 
u starog svećenika, kao da na njemu nešto izpituje. Župnika i 
ITS f malko m«te t»j neobični pogled, pa d« sam« 
nešto reče, nastavi : 

_ Znam, da ti je i težko i ža . . . ... ,, 

_ Kako bi meni moglo biti ža, sto j Bozija volja?! — 
prekide ga Kresina u rieči dosta tvrdo i oporo. ^ ^ 

— Ma, est to, al jope — odvrati župnik još u većoj 
neprilici. — Težko j’ to, težko svakome,^ pa mora biti tezko 
i tebi, osobito, kad ste živili ka edna duša, ka mko . . . 

Kresina mu ne odgovori. Pogled mu je opet bio prikovan 
za zemlju. Samo je težko odpuhnuo, strjelovito bacio pogled 
prema nebu, opet glavu spustio i niemo nastavio h °d- 

_ Težko, težko. Kako ne bi bilo tezko?! - P onav k> ao 
je župnik slabim staračkim glasom i lzpod oka motrio K 

ai nu Al ti se čudno držiš! _ 

A nu! — odvrati on. — Kad Svemogući da, ljudi ne 
uzeše, a što j’ od Njega, slava Mu i dika, dobro j\ pa ka o 

Kad su stigli pred plovaniju, župnik mu pruzi ruku na 
„proK. Kresina ft niemo primi i b.s rieči na.ftv, put prema 
kući a za njim svi oni, koji su pokojnicu izpratili do gioba. 
Spočetka je išao sam, podaleko pred ostalima, a onda ga 
sustigne brat mu Perjas i šutke mu se priključi. Išli su 
uzporedo bez ijedne rieči. Perjas je nasUu kašlj ucaoikaMjao 
promatrajući brata izpod oka, i nastojeći, da na sebe svrne 
njegovu pozornost, a nije znao, sto bi sam rekao, 
koristilo kašljanje, hotice udari opankom o velik kamen 
posrne, govoreći kao za sebe : 

Viru mu ćaćinu, koliki je! Umalo ne pado. 

Kresina se ne ganu iz svog mrtvila. ^ 

A nu! — nastavi Perjas. — Bez Bozije se volje 

more ni pasti . . . E V nu ovako?! 

Uperio je upitan pogled u brata, no na njemu se nije 
moglo opaziti, da je išta čuo ili primietio. 

Tako su šutke došli do kuće, a za njima golema povorka 
ljudi, koji su išli na podušje. Žene su se, malo pomalo, 
izdvajale iz povorke i svaka išla za svojim poslom, jer se ne 
pristoji, da žena sudjeluje na posmrtnoj gostbi. 

— Posidajte, ljudi! — bile su prve rieči, koje je Kre- 
sina izustio, kad su stigli kući, no to su bile i jedine rieči. 
Bacao je pogled po ljudima, kao da želi vidjeti i zapamtiti, 
tko je sve tu, nekoliko je puta prošao između njih, a zatim 
otišao u kuću. 

Pečeni su ovnovi već bili sasječeni, kiseli kupus i suho 
meso vareno i izkrenuto u zdjele, kruhovi izrezani, krumpiri 
oguljeni, velike hrpe crvenog luka očišćene, a Barica je sve 
nadgledala, ravnala i određivala. Kresina je jednim pogledom 
sve obuhvatio, vidio i prosudio, šutke prošao između desetak 
žena, koje su se vrtjele po kuhinji, i ušao u sobu. Prišao je 
prozoru prema Pilaru, jer na toj strani nije bilo pred kućom 
ljudi. Pogled je uperio desno od Pilara prema Velebitu, a 
ruke zabacio na krsta. Kako je vrlo visok čovjek, a prozor 
nizak, malko je glavu prignuo, da mu pogled može udariti 
izpod gornjeg diela okvira na prozoru. 

— Dragi! — trže ga Baričin glas iz mrtvila. 

— Nude! — javi joj se, a da se nije okrenuo. 

— Moga bi, jadan, i ti malko među ljude — govorila je 
meko i tiho kao s težkim bolestnikom. — Moga bi što i u usta 
metnuti. Nisi već tri dana ništa okusije. Moga bi se pričestiti. 

— Dobro si i obilato sve načinila — reče joj, okrećući 
se prema njoj. — Dobro j', al ja ne mogu ništa, nevista. 

— Jadna ti sam i kamena za tobom, moj Dragi! — 
zacvili ona vrlo toplo i smišljeno, kako se to već mora činiti 
prema čovjeku, koji je taj čas pokopao ženu, kućni je 
gospodar i, svakako, ne želiš, da mu se zamjeriš. — Podmaka 
si očima i pocrnije, jadna ti sam za tobom, ka crna zemlja. 
Propast ćeš nam. 

— Neka, neka, nevista. Ništa j’ to — odgovori on naoko 
posve mirno i nehajno. — Pripazi, da ljudi budu zadovoljni. 
Bilo bi mi, znaš — kako bi ti reka — ža i ka stid, da na 
Ikinu podušju ne bude sve, kako Bog zapovida i pošteni ljudi 
očekuju. 

Ne boj se, Dragi! — dočeka ga Barica kao nabijena 
puška. — Izpekli smo pet ovnova i tri jalovice, a svarili zelja 

i mesa, da ga ne bi 

vina, a rafcije, da se proli . ^ na ša pokojna vndmca, 

u našoj kuci ! a *i ju je rečenicu izgovorila s po- 

Bog joj da dušici la ^°- , asa t ako, da naglasi veliko 

sebnim nagla “ ^et^vu i svoju bezgraničnu tugu zbog 
poštovanje za pokojn j osietio i razumio tu njezinu 

njezine smrti. Kresma je dobroti ojjebo^ ^ posve 

želju i težnju, iako je osieća j i za svako opažanje, 

<— 

Ijenosti. To je ipak i 0 «"“^°'“‘° joj ^ tru- 

srr tst 

'-^■^5 »sr 

svom 1 uvjerenju 1 _zn an J > „...„nigarske predaje, da po lozi 
jer nije htio je zdrava i ako 

najstarija žena u zadruzi b P vdanih j pri iično javno 

»i PM--«™« tos,upa ' < 

““!:«» «<» *«* a 

Matijom Tomčića iz ^ R id ca , imao dva si . su joj 

Ona je umrla odmah *"££«,. Druga mu je 

sina ( ’ avn ° K ° Z a en ^ a "ei ića u Vagana. Sam Bog zna, što joj je 
žena bila Kaja i aveiic bi j a tolika tuga 1 

bilo, no nije imala djece. ' . . dok n jj e otišla s ovog 

sramota, da je samo venu g > j zgu bi kasni snieg 
svieta, kao što se neopazice, tiho 1 ^la, da 

pod zagrljajem proljetnog • umrla i zadnja nada 

je okopnila i nestala, kad je u j za daću i rodu 

željnog ženskog tiela, da izvrši svojuobiteljskuzada 

ifs. S'lss 

“Kr jišss S5.-SS: 

no ubrzo je osjetio, da mu je ™ ni št a bilo u 

rara^e i nazuvci neokrpam, da mu uooce j 

STii »U. — rt* 1 “ r ‘t/ a df»« » S e 

hovito ostavljen, napušten 1 zapušten da mu Kresi j 
trebao dugo tumačiti, kad je nekog dana - možda pro 

mišljeno, kao što je on sve činio promišljeno, a možda i posve 
slučajno — spomenuo, da bi ipak bilo pametnije, da se oženi, 
nego da čeka, kad će ga koja nevjesta oprati i okrpati, i da 
pita Svemogućeg za svaku tricu i malenkost, zašto je na njeg 
zaboravio. 

— Esmo mi zadruga, i sve je naše i ništa nije ničije i 
ništa se ne dili ni ne prćija, al jope, moj brate, svoj je drug 
— svoj drug! I drugačije joj moreš zapoviditi i drugačije 
moreš, kad triba, i vikniti i drugačije i opsovati i drugačije 
se i nasmijati i pogladiti, pa, ako ćeš, i izbiti, iako pametan 
čovik ne bije ni diteta ni paščeta, jer ko se sam ne bije, njemu 
ne koriste ni štapi svetog Petra iz raja — govorio je Kresina 
polako i promišljeno, a Perjas ga mirno slušao i potvrđivao, 
kimajući glavom. Nije mu ništa odgovorio. 

— Nisi ti još ni star čovik, da bi se moga zapuštiti i če- 
kati, što će ti Svemogući dati i učiniti. Moraš se i sam oko 
sebe ogledati — govorio je Kresina uvjerljivo i odlučno. 

— Bliže šestdesetoj neg petdesetoj — odgovori Perjas 
i nasilu se nasmieši, kao da je zaokupljen samo mislima o 
svojoj dobi. 

— Pa da i est tako?! — upita Kresina. — A nije tako! 
Nađi ženu spram sebe ; desetak, more biti i petnaestak godina 
mlađa od tebe, samo da j’ od pravog roda i kolina. Est uno, 
ne vele joj više rađati, al jope — ne bi bilo pravo ni prid 
Svemogućim ni prid poštenim graničarim, da naš rod 
zasmradimo kakvom bilo krvi. Mora biti pravog graničarskog 
roda i kolina, a drugo — kako ti drago. 

— Uprav, veliš, tako? 

— Uprav ovako! — potvrdi Kresina. — I ništa više ne 
promišljaj, nego di ćeš naći pravog druga, a moj ti blagoslov 
ne vali. 

— Vala ti, Jadre, na bratskim i ljudskim besidami — 
odgovori Perjas nekako sramežljivo i u neprilici pred starijim 
bratom i kućnim starješinom, počeše se po potiljku, turne 
kapu na oči i nastavi još smetenije: — Da pravo i pošteno 
rečem, već sam i sam na to pomišlja, al me uprav sram i prid 
vami starijim, a pogotovo prid mlađarijom. 

Braća i stariji ljudi, vršnjaci, u plovaniji i kumpaniji 
zvali su ga imenom — Jadrom — a svi mlađi, gotovo bez 
iznimke ćaćom Kresinom. Ovaj je nadimak dobio poslije 
svog ratovanja. Kad se je povratio, pripoviedao je na dugo 

hvata da mu je nadimak odgovarao tim više, što je vremenom 
Sobio sadržaj i vriednost nečesa, što označuje bas ta svojstva 
jadre Vrkljana, unuka pokojnog kapetana Nikole Vrkljana, 
SHe bio težko ranjen u borbama kod Kulen-Vakufa 
podlegao ranama, poslije kratkog i tezkog bolovanja. Jadn 
ie bilo tada oko dvadeset godina. Starjesinstvo je poslije 
Imrti kapetana Nikole prelazilo od sina na sina i palo na 
naSlađeg mu sina Jukana, a sad je već skoro trideset godina 
neprekidno u Jadrinim rukama tako, da mlađi osjećaju, kao 
da P je Kresina neki vječni izdanak plemena i nosilac starje- 
šinstva te goleme zadruge Vrkljana »Nad vodom« 0bsealc ° I " o 
Brat je pokojnog kapetana Nikole, pokojni Pave, udario 
temelje drugoj grani Vrkljana, na desnoj strani potoka 
Obsenice, »Pod vodom«, a i Nikola i Pave potječu od Petra 
Vrkljana, zvana Balenović, koji se — prema jednom starom 
ljetopisu — ovamo doselio iz Senja godine 1691. i prvu vatru 
naS pod Glavicom, više današnjeg Doca Kresojica 
nedaleko Budačkog Klanca. Kako se je pleme množilo tako 
je od graničarskih vlasti dobivalo sve vise i vise zemlje, dok 
nije zaposjele cieli kraj oko potoka Obsenice od Ponora, pa 
do Mostišta, između Pilara i Gradine. Zapadna međa obi- 
teljskog posjeda bio je obrovački put, koji silazi s Velebita 
kroz selo Lotiće, te udara na cestu Gospić— Gracac desno od 
briega Žmelovače, više sela Cerja. 

Kresina je muževno, mudro i blago nastavljao starje- 
šinsku predaju svoje obitelji. Posve je jednako postupao i 
prema braći i prema svojoj djeci, i prema smovcima, i prema 
stričevićima, i prema njihovoj djeci i ženama. o naravi je 
bio vesele ćudi, vazda spreman na šalu i smieh, razgovorljiv 
i sa starijim i s mlađim, rado se je i redovno porazgovono 
o svim kućnim poslovima i slušao pnedloge, no^ kad je 
trebalo određivati, tad je rezao vojničkom odlucnoscu i 
točnošću. Dobro je vazda promislio, prije nego bi sto 

odredio, a kada je rekao — nije bilo pogovora, a o kakvom 
prigovoru nije nitko ni sanjao. Svagda i svagdje je vladao 
red naj uređeni je vojske, što se je u životu pretvorilo u sklad 
divnog ćbiteljskog života. Razumije se samo sobom, da je taj 
sklad bio stvoren za one ljude i za one prilike i ona vremena, 
kad je svaki pojedini član te goleme ljudske zajednice bio 
posve sviestan, da je on na svietu zato, da radi i da ne buni 
tog savršenog sklada ljudske suradnje. Svako izmicanje i 
svako, i najmanje, zavijanje na stranu, s puta, što ga 
označuje kućni starješina, značio je zločin, koji doduše nije 
kažnjavan smrću, ali je bio ožigosan javno s toliko sramote 
i ponižavanja u očima svakog člana tog družtva, da je uistinu 
onemogućen bio redovan život tako ožigosanom i označenom. 

Kresinova je zadruga prednjačila u cieloj »kumpaniji«, 
što znači, po današnjoj upravnoj razdiobi: u cieloj obćini, u 
svakom pogledu, a napose uzornim zaptom i slogom, koji 
su u njoj vladali. Starješina je određivao, a svi su ostali 
izvršivali njegove naloge s najvećom točnošću i savjestnošću. 

Kad bi plovan ili koji drugi ugledni gospodin ili graničar 
hvalio Kresinu zbog njegove uprave i vodstva zadruge, on bi 
redovno odgovarao: 

— Zadrugu ne čini blaženom i sritnom starešina, man 
kućnja čeljad. Meni je moj Svemogući da, slava Mu i vala, 
da nam je zdrava krv, a ja dobro promislim, prije nego koga 
iz zadruge oženim, od kud ću mu i od kakve krvi uzeti mladu, 
pa — uz malo pameti, ne vali ti Božji blagoslov. 

— Est i to, moj Jadre — redovno odgovara i prigovara 
subesjednik — al od glave riba i smrdi i mirliši. Kakav je 
domaćin, taka su i čeljad. U mudra gospodara i goveda 
mudra, a kamoli ne bi bila kućnja čeljad! Sve ti to visi na 
starešinovu vratu. Daj najbolji i najorniji par volova u ruke 
budali, nek i’ zatira u brazdu, pa ćeš viditi, ne će li i' spuntati 
prije nego izore samo edan sklad! 

— Est to, est, al jope . . . 

I sad su ljudi na podušju razgovarali samo o Kresini i 
njegovu gospodarstvu, spočetka tiho i oprezno, no što su bili 
sitiji i potegli svaki nekoliko jakih gutljaja vina, bivao je i 
razgovor sve glasniji, pa sve bučniji i bučniji, da je najzad 
odjekivalo na sve strane kao u svatovima. Samo je još pjesma 
trebala zazvoniti! 

M. Budak: »Kresina« 

Kresina je dugo stajao nepomično kraj prozora i zurio 
šupljim pogledom a kamoli 

to stoljetno drvo osjeća vise nego on. 

o av se ie njegov život, cielo se je njegovo biće spojilo i 
slilo's mrtvom družicom u hrpicu nieme boli, koja ne daje 
od sebe ni znaka života, koja ne zadaje ni muke ni Po - 
koja ni ne ubija, ali umrtvljuje, kameni i oduzimlje sviest 

i o sebi i o svietu. 

Ode ti miljenice moja jedina šanuo je posve 

nesviestno i spustio se na sanduk, u kom je ležalo pohranjeno 
niezino ruho i odielo. Klonuo je kao odvaljena klisura. Pri- 
legao je, podmetnuo ruku pod glavu, noge također digao na 

sanduk i izpružio se. 

Milienice moja . . . 


Naglo se trgao, protrljao oči nekoliko puta, spustio noge 

s, »n/uk.“ .i«o. ponovno Prljao «& p.dbo ,o rukama 
na sanduk, pošiknuo leđa i počeo se ogledavati. 

- Nismo te tili buditi, jadna ti sam i kamena za tobom 
_ progovori iz polutame Barica veoma tiho i nekako izpre 
kidano, da joj glas zvuči bolno i samilostno. 

— A ja tebe, uprav, nisam ni opazije — odgovori Kre 
sina mirno i opet počne trljati oči. - Još nije smrklo, a nitko 

86 "I 5 Svak je na svom poslu, pa se nema još ko čuti. 

_ A — ovaj’! ... Kako?! — pitao je u dvoumici, jer 
mu nije išlo u glavu, da su se ljudi s podušja tako brzo 

razišli. , • - a t 

_ Ti si se, vala mome Bogu, naspava od juce . . . A i 

tribalo ti je, pa te stog nismo ni budili. 

— Kako — od juče’! Bog s tobom! 

_ E e, Dragi, od juče si spava. Bilo ti je tvrdo, al ka 
sam god ušla i tila, da se digneš i ležeš u odar, nisi se da 

probuditi, pa nismo ni navirali. I Pere je ulazije. I drugi. 
Samo dići nismo dali ni blizo. 

— Od juče?! 

— Od juče, od juče! — potvrdi Barica. 

— A nu! — reče Kresina posve predano, ustane, pre- 
krsti se, podigne ruke u zrak i protegne se iz petnih žila. — 
Sav sam ka smliven . . . 

— I ne bije, moj brate, što prilazi priko tebe! 

Opetovano se je protezao, a zatim se opipavao po rukama 
i po nogama, kao da se želi uvjeriti, da je doista sve čitavo 
i zdravo. Prišao je k prozoru i gledao van. 

Barica je stajala neodlučno i čekala, da li će joj još što 
reći. Željela je, da se upusti u razgovor, no sama ga nije ni 
smjela ni znala započeti, pa je sva podrhtavala u neprilici 
i izčekivanju. Izkusna je ona žena, pa zna, da se čovjeku 
razgovor ne nameće, a napose je izkusila, da ga Kresini ne 
može nitko nametnuti, kad ga on ne će ili kad nije za raz- 
govor razpoložen. 

— Noć, noć već — reče Kresina, okrećući se od pro- 
zora. — EP sve u kući živo i zdravo? 

— Est, Dragi, al sve jadno i žalostno i prazno, bez naše 
vridnice — odgovori Barica i opet plačnim glasom. 

— A nu! — reče on odrezano i suho. — Ne spominji mi 
više . . . Božija volja, pa — gotovo. 

Glas mu je bio posve čvrst i siguran, tek se osjećalo 
lagano potitravanje. 

— Sad ništa, man tako! — nastavio je poslije oduže 
stanke, časak je još neodlučno stajao, a onda naglo zakoračio 
i bez rieči izišao iz kuće. 

— Ne bi li, Dragi, Bog ti dava, štogod metni je u usta? 
— govorila je Barica, idući u stopu za njim. — Nisi već tri 
dana ništa okusije. Ne moreš tako. 

— Neka, neka, nevista — odgovori on mirno. — Ajde ti 
samo u kuću, a ja ću se malko proždračiti. 

— Nije dobro — reče Barica i htjede nastaviti nukanjem, 
da ide jesti, no Kresina je nije slušao, nego zamakne iza 
zgrada. Osjećao je, da razmišlja o dogođaju, koji ga je zadesio 
Ikinom smrću. Nije ga iznenadio, jer je ona već bila u visokoj* 
starosti, a posljednje je godine pobolievala, a da ni sama 
n ije znala, što je zapravo boli. Tako — slabina, umor, bez- 
sanica. To je osjećala i ujedno je s dana u dan slabila. 

* 

naglo pnbhzuje grobu. Jadre je iz njezina 

zino slabljenje i vidi °'J a “ godina. I ona je 

pokojna majka pred, sam 8 ^ godina posve zdrava i 

3 g“ o,im Ho je rodila 

kakove želje i potrebe, a za tri dana samo zievnu i — ode 
Posve joj je isti put prošla i kći Ika, Kresmova životna 

družica^ je rodila samo šest sinova i osam kćeri, ali sve bas 
v Milina maika - mirno, posve naravno, posve jedno- 
stavno bez buke i vike, bez bolovanja i jadovanja, J er se nl J® 
Salo ništa, što ne bi bilo savršeno naravno , Predviđeno 
u vječnoj osnovi zbivanja. Njezini su porođaji prolazili nena- 
nadnTie i bez manje uzrujavanja i bojazni, nego kad bi se 
kome momku svalila bukva na okrajak kabanice. Ona je sama 
gledala na tu prirodnu svoju zadaću bas kao i na dužnost, 
dalo čovjek ima okrpane čarape, a djeca cielu košuljicu - 
nikakove razlike ni u veličini poteškoće ni u opasnosti, pa 
skoro — ni u svetosti zadaće, jer je toj divnoj seljačkoj dusi 
bila svaka njezina kućna i zadružna zadaća tohkc . sveta 
velika i uzvišena, da je svaka poredba bila i neumjestna 

Bilo joj je osamnaest godina, kad je izprosena za Kre- 
sinu a da se njih dvoje nisu uobće ni vidjeli prije toga. Ona 
ie iz Ričica, kći Ivana Tomičića, slavne i junačke kuće, u 
kojoj je bilo’ već mnogo poginulih junaka u borbi i s Turcima 
i s Talijanima i s Francuzima, no u kojoj se ne pamti, da 
ie tko — osim djece — umro na krevetu, na koji ga ne bi 
prikovale godine i starost. Inače su svi umirali 11 u borbi 
Ri nesrećom u šumi, a borba je bila kod Tomicica vazda 
dvovrstna: s neprijateljem kao vojnik i 

tako, mimo vojničtva, bilo radi kakova . obra c“ a m S ^ a ^^° 
i u svakom slučaju — junački, momački s diljkom u ruci 
pa kome opanci, kome obojci! Ta su i takova svojstva krvi 
i plemena navela Kresinove, da mu traže curu u takom rodu, 

a posve je slučajno za udaje bila baš Ika Ivasova i na nju 
j e pao izbor. Kad su njezini čuli, da bi kuća kapetana Nikole 
Vrkljana željela da se sprijatelje i da iz njihove kuće uzmu 
curu za svog sina, nije uobće bilo razmišljanja ni dvoumice: 
to je Božja volja i uprav Božji prst, da im je Svemogući tako 
pružio svoju ruku pomoćnicu i omogućio, da svoje diete 
smjeste na takvo ognjište. Kresina još tada uobće nije ni bio 
Kresina. Bio je samo mladić od dvadesetak godina, koji je 
već pokazao u nekoliko okršaja s vakufskim Turcima, da ima 
srdce na mjestu, ali se još nije mogao toliko iztaknuti, da bi 
postao slavan i poželjan za zeta. Dosta je bilo, da se je znalo, 
iz koje je kuće, i pristanak je bio osiguran. 

Kad njemu otac i mater rekoše, da su ga zaručili i da 
će ga oženiti, on je samo nikom poniknuo, neko vrieme šutio 
kao zaliven, a onda prociedio kroz stisnute zube: 

— Kako god vi rečete: 

Iki su njezini jedva i rekli, o čemu se radi, te je ona 
pravu istinu doznala istom, kad je na majčinu licu opazila 
neku neobičnu promjenu u razgovoru o posve nevažnim 
stvarima. Govorila joj je o ovcama. 

— Do Božije volje — rekla joj je majka — imamo sada 
do trista ovce i dvista koze, dvadesetero konja, što mali\ što 
veliki’, i do sedamdeset glava goveda. Od toga ćemo tebi dati, 
kad ideš u pravu i poštenu kuću, trideset ovaca. 

— Pa, zašto bi mi to, majko, davali?! — upala joj je 
Ika u rieč. 

— Udaješ se, rano moja! — odgovorila joj je majka, a 
u lice joj je udarilo crvenilo i požara i tuge u isti čas, a na 
oči joj je pala magla neizplakanih suza, koje je junački 
suspregla, i sapela majčino srdce graničarskom snagom i 
odlučnošću, da ne oda žensku slabost, gdje joj nije smjelo 
biti mjesta. 

— Tirate me iz kuće?! — prošaptala je Ika, a na oči joj 
udarile suze kao rodna godina. 

— Ne tiramo te, rano, man je to Božija volja — odgo- 
vorila joj je majka uzdrhtalim glasom. — To j’ sudbina 
svakog nesritnog ženska, da mora ostaviti didovsko ognjište 
1 ići prećati, ložiti i čuvati vatru unog, kog joj je naš Sve- 
mogući naminije još prije, neg je na svit zinila. A1 ne boj 
se ništa. Ne bi tebe tvoja majka i tvoj ćakan dali u kakvu 
no kuću. Ti ideš ka edna po edna: u kuću kapitana Vrkljana 
N ad vodom. 


\ 

Ika ju je kroz suze gledala s podpunim nerazumievanjem, 
pa li.« . *»«. P» ni »»i 

“ ‘5 ? “hZISt mi. m+ općiti, » ■** .«*• * 

0b Tk,“e kimnula glavom, da .ad ana, jer je već d»i« godine 
a ;*i Q ne Rnkovo u Sveti Rok na proštenje, 
zarezom mak — nastavljala je majka sve oduševljenije, 

i ne osjećajući, kako u želji, da diete udobrovolji, i samu 
sebe oduševljava — momak, vele, da mu u regimenti para 
nema. Ja ga nisam vidila, al mi tako kaže caca, a kad un 
veli, unda znaš, da j’ to ka u Svetom Pismu. 

Na isti ie način i Jadre doznao za djevojku, koja mu je 
namienjena/s tom razlikom, da njemu ćaća nije ni kanio m 
SSS Nadugo tumačiti, čija je djevojka, jer je on bolje 
poznavao i ljude i prilike iz blize i dalje okolice. 

Prvi put je vidjela Ika svog budućeg čovjeka, kad su na 
konjima došli svatovi po nju i odveli je u crkvu na vjenčanje 
a nj'egovu kuću, kad je s vjenčanja u nju dovedena. Svekar 
ju je dočekao na pragu, poljubio je, uzeo za ruku .triput 
vodio oko ognjišta kao oko žrtvenika, govoreći svečano, povi 

Šeni " g Neka m Svemogući naš Otac nebeski ravna svaki tvoj 
korak i neka sv i budu na korist i čast i diku ovog našeg 

svetog ognjišta, koje je sad i tvoje. klekla i 

Opet ju je poljubio u čelo, a ona je pred njim klekia 

poljubila ga u ruku, šapćući: . . 

Oću, rode, sve, kako odredite ti i Svemogući. 

Njezin je odgovor sve prisutne iznenadio, jer ga nisu 
•JSTbi-i 5« "'ade « talim časovima “ ”f u 

ni progovoriti, pa ni ne trebaju, ne zahtjeva se. Svekrva _ju 
je, još dok je klečala, oduševljeno zagrlila i lice joj orosila 

suzama radostnicama, govoreći: . ., „.-i... 

— Bog te blagoslovije, moja cerce, i tvoju vndnu majku, 

koia te je taku rodila i odgojila. ,. s+ 

Jadre je stajao posve postrance i zadovoljno pra 1 , 
se događa oko — eto, sad njegove žene. Zapravo je 3 os nije 
valjano ni vidio. Kad su došli po nju, najprije su im izvodili 


kakove stare babe, a kad je najzad izvedena na kućni prag 
n d n jih Ika, okupili su je djeveri, te je nije više skoro ni 
idio do crkve, a u crkvi — kako bi i mogao pred onolikim 
narodom gledati nju, da mu se sviet ruga, dok ga krpica 
teče?! Samo ju je kradomice nekoliko puta pogledao lzpod 
oka a kad joj je viticu naticao na prst, gledao joj je u prste, 
te i’ m se pogledi ne susretoše, jer je i ona gledala u prste. 
Istom ju je sad, tu kraj ognjišta, mogao nenapadno, mirno i 
pozorno promotriti. Već mu se je na prvi pogled veoma svi- 
djela, a sad se je uvjerio, da ga prvi pogled nije prevario. 
Zadovoljno se je smiešio i posve nehotice i nepromišljeno 
počne trljati ruke, jer očito nije uobće ni mislio ni znao, što 
bi drugo i mogao činiti, promatrajući tu divnu mladost, koja 
je danas za sav život s njim svezana. 

Poslije svekrve su je svi ukućani redom počeli grliti i 
ljubiti, pa je samo letjela iz naručaja u naručaj. Takav je 
doček na nju učinio neopisivo ugodan i dubok dojam, pa su 
joj kroz nasmijane krupne oči suze same ćurkom curile. 
Osjetila je u svojoj djevojačkoj duši neku neobičnu, nikad 
neslućenu širinu, svietlo neviđeno i blaženstvo, kakovo ona 
ne bi bila mogla nikad prije ni zamisliti. Kad se je pred 
nekoliko sati kod djedovskog ognjišta razstajala s roditeljima, 
srdačno je plakala, osjećajući tugu, što napušta ta sveta 
mjesta svog djetinjstva i bila bi najradije ostala kod kuće. 
Sad se, tu kraj njezina novog ognjišta, pred njom otvori novi 
sviet, koji joj je dušu izpunio nepoznatim veseljem i blažen- 
stvom, pa joj se oči opet napuniše rodnim suzama, ali ona 
nije plakala. 

Blaženi su bili trenutci njezina dolazka i tako su se i 
produžili. Jadre i ona savili su se jedno oko drugog kao dvie 
bršljanove grane i bili su blaženi, kad su se mogli, bilo i 
krišom, jedno drugom zagledati u oči i malko se, jedva pri- 
mjetljivo, nasmiešiti. Ika je skoro dvadesetak godina zado- 
voljno i veselo slušala starije, rađala kao crna zemlja, i 
radila, što joj je planinka određivala. U nizu je tih godina 
bilo u kući i novih grobova i novih kolievka, bilo je i svadba 
i odlazka u boj — bilo je sve baš onako, kako je to u velikim 
graničarskim zadrugama moglo i moralo biti. Jadre je 
nekoliko puta odlazio u borbe i vazda se posve zdrav i 
neozlieđen vraćao kući, zaslužio nekoliko kolajna i nadimak 
»Kresina«, a napunio se vjerom, da njega uobće ne pogađa 
ni puška ni lumbarda. 

Ika je, međutim, postala 

žena, o kojoj su se cu e ka0 onU) ko ja ne će nikom 

starijih. U kući su je svi g ^ ka0 ses tra opomenuti 

ništa nažao učiniti, i J na5inio ne što, što nije ili na 
mlađeg, ako je vidjela da j^ m glasom . pre đajom. 

korist zadruge ili u sklad J va zda sve, 

Nisu spadali u bogate » druge, ali u ^ su uprav0 

što je bilo nuždno “ d «om njihovo blago- 

b.«" - — • * 

sposobni vojnik dobiva obiteliskih članova mogla, 

: 

posjed na slobodnom zemljištu, koje se je u p 

ZVfll TakTjeTjadrina obitelj proširivala posjed, krčeći šikare 
i siekući šume. koje joj nis« bile | 

SS. u kući m.„j. količina i 

težko nađe u plamm, iU z °® ie ° 3 ® ma pri ruci ko mad zemlje, 

n!Tkojoj 0 se m moT Zagrabiti nekoliko koševa suhog Hšća^ 
stelju pod blagom, ak :o slu čajn^po nehatu ^ 

zemljišta, k^f je ilipo svom položaju ili po sastavu zemlje 

n6UP 0vf su ""»Nad 6 vodom«, kao i oni »Pod vodom« imali 
nravo na sječu drva u Velebitu — što je pripadalo svakoj 
rrZćarskoj porodici - a osim toga su ovi »Nad vodom« 
imali još pravo na sječu i u Pilaru, Velebitovu ogranku koji 
je doduše slab bio s bukovom sumom, ali su ga sto« 

starijih vremena nastojali oploditi boricima jelicima Osim 

toga je bila pod rukom i Glavica Ticevac, koja je također 
dobro služila za obskrbu gorivim drvom, pa ms “ 
previše biti oprezni pri krčenju šikare i većeg raslinja, da 

dobiju oranice i livade. Kad je Kresina preuzeo starješinstvo, 
a Ika kućno gospodarstvo, nastupilo je očevidno posve nova 
doba, iako je i dotad bilo sve na zamjernoj visini. Od po- 
kojnog je djeda Nikole pa do pokojnog strica Jukana bilo 
sve strogo vojnički toliko, da su skoro i prijavak dnevno 
obdržavali s kućnom čeljadi, ali ne ujutro, kao što je to bio 
običaj u vojsci, nego uvečer, prije spavanja. Svaki je odrasli 
član zadruge morao nastupiti pred starješinu, da čuje 
zapoviedi i naloge za sutra, a ženski su članovi zajednice, 
koji nisu bili potrebni na poljskim poslovima, primali naloge 
od planinke. Trebalo je samo, da najstariji do starješine 
predaje njemu prijavak, da su svi nastupili, i vojnička bi 
slika bila podpuna. 

Kad je Kresina preuzeo starješinstvo, ublažio je oblik, 
ali je, sve nenapadno, neopazice, pritegao uzde tako čvrsto 
i tako neobično promišljeno, da su svi ukućani osjećali, da 
njegovu oku ne mogu ni jednog časa izmaći, pa ni onda, kad 
je on u Lovincu, kod kumpanije, ili u Gospiću, kod regimente. 
Bio je neobično pažljiv prema i najmanjem, te je stroga 
pazio, da ne bi nikad nikoga povriedio. 

Njegova su načela bila, da zemlju ne miluju i ne obra- 
đuju đubar i težakove ruke, a blago da ne timare i ne goje 
pune jasle i rodni pašnjaci, nego — sve to čini budno oko 
gospodarevo. Stoga je vazda bio prvi na nogama i zadnji na 
ležaju. Da vodstvo gospodarstva što bolje osigura i ujedno- 
stavi, a da mu ujedno dade i stanovitu stalnost u svagdanjoj 
upravi i razdiobi posala, povjerio je stričeviću Petru izklju- 
čivu brigu za obradu zemalja i njihovo proširivanje. On je 
starješini predlagao, gdje će se što sijati, gdje treba đubriti, 
gdje li je zgodno, da se koji komad izkrči od šikare ili 
kamenja i pretvori u oranicu. On se je brinuo, da na vrieme 
bude sve uzorano, uzkopano, posijano i posađeno, te da alat 
i oruđe bude vazda u redu, da se popunjuje i da uviek bude 
pod sušom gradiva, iz kog se mogu brzo načiniti bilo vile, 
bilo grablje, bilo držalica ili uobće što bilo, što je potrebna 
pri obradi zemlje. 

Sinovcu Martinu povjerio je skrb za blago, a bratu 
Perjasu na Obsenici mlin i stalnu brigu, da kuća bude vazda 
obskrbljena hranom. Tu je napose spadao posao oko uzgoja 
i tovljenja svinja za klanje. 

,. t Sve SU U Kreslnovof ruci,' kTjl" je vSnV^bdJla 

ristu — u Kresmuvuj i » r. ipdnnstavan ni ugodan 

rubu između motike i puške. 


3 

ti • Q i q „ tu kuću kao s oblacima, kako su i druge 

Ika je pal .i brak* izvršila je zapovied, 

graničarske d ^ojke dola l b ^ izvršiti . M ora se 

k r/ V f 1 LS ti retau u roditeljskoj kući, i onda mora 
udati, za koga j 3 Svemogući ostavio ženi na ovom 

sr sss 

"““t 1 „TbiVa 0 ta k m»Zi 0 "'»..“S.nie, s kojim i. to 
dovedena n to veliku kufu ; ” ^^.‘0 i "‘Sadivao. 

čaranja s ukućanima, niti oni s njom. Izpunjavala j 
očekivanja, vršeći svaku zadaću na, savjesnije, te je ubrzo 

postala uzorom svoj ženskoj čeljadi • svekrva 

_ Dobra, dobra, čemu kraja nije - govorda je sveKiv 

prvih dana šaptom svima, koji su je svo e 

riečima uvjeravala sebe, a ujedno je željela, da to svoj 

” i5 'S' je’prnimietnimMm, i po .rdač.osti, kojem su 

je sretali, posve jasno osjećala, da je «l«“Pr»o mjesto 
’d, je to njoj sam Smtoll —<> . odr d.o, pa j^t.k.^ 

toom‘i marom da'^'p’ije shvati, tko joj je u toj golemoj 
STal strle, to jetrva, tkt . za.va, to 

t ?*S a i,™‘ 0 s vlSa^Va’ trritćnl sa .Mgg- 

.“.'rivi, - 

pripoviedala je svekrva i nedjeljom u puku da se p.hv.h 
svima, kako je dobila u zadrugu dobro čeljade - Prava krv 
Tomičića. U vridnoj je kući sve pošteno naumla. 

Doista se je Ika razumjela u sve poslove koj i i 

mogli pasti u dio. Ne samo da je znala i presti i plesti 

* tkati, nego je ona znala i postaviti osnovu i za platno i za 
sukno, a to je vazda važilo kao ponajteži ženski posao. Starije 
su se žene u kući čudom krstile, kad su vidjele, kako to mlado 
stvorenje s podpunom sigurnošću razmještava lonce, zdjele 
i ostalo potrebno posuđe i meće u njeg klupka konca, koja 
onda vodi spretno kao najizkusnija starija žena i razvrstava, 
kako mora biti, od kočića do kočića. 

Svi su je ukućani iskreno zavoljeli, pa kad joj je svekrva 
umrla, a gospodarstvo u kući preuzela strina Manda Juka- 
nova, nije nastala nikakova promjena, što se tiče njezina 
ugleda i položaja, ali je ona ipak neizrecivo dugo i iskreno 
tugovala. Bistrom Ikinom oku nije izmaklo, da je nova pla- 
ninka daleko iza pokojnice u svakom pogledu, a što je bilo 
najglavnije — nije imala ni pregleda o potrebama kuće i 
kućne čeljadi, niti je imala odlučnosti, da provede, što je 
držala potrebnim. 

Čim je Ika dovedena u kuću, njezino je mudro i otvoreno 
oko vidjelo, da je dovedena u mnogo siromašniju kuću od 
one, iz koje je otišla. Tu je doduše bilo mnogo uređenije i 
nekako — gospodski je, ali se je živjelo svakako mnogo 
siromašnije nego u njezinoj roditeljskoj zadruzi. U obitelji 
je nekoliko graničarskih častnika, koji su se iztakli na 
mnogim bojištima, a koji se često navraćaju kući, pa svaki 
donese po koju novotariju, koja se povlači, dok ne izbliedi ili 
i posve nestane, ali sve te novotarije i gospodštije ipak 
ostavljaju iza sebe stanoviti trag, koji se vidi i na licima i 
na kući. Uza sve to, o kakvom udobnom i obilnom životu nije 
moglo biti ni govora. 

Kad je Jukan preuzeo starješinstvo, a Manda kućno 
gospodarstvo, ubrzo se je opazilo, kako način života i način 
saobraćaja među čeljadi ide nizbrdicom. Ne bi se bilo smjelo 
tvrditi, da propadaju, no dosta je bilo, da nisu napredovali, 
kako je to bilo za njezina pokojnog svekra i svekrve. Kako ju 
je i strina Manda vrlo voljela, Iki nije bilo težko, da nastoji 
nenapadnim savjetom biti na pomoći, no pri tom je bila na 
najvećem oprezu, da ne bi nastala ljubomora kod drugih 
žena. Strina nije bila ni raztrošna ni liena, ali nije nikad 
znala ništa ni predvidjeti ni zasnovati za budućnost, već je 
nekako sve prepuštala dobrom ili zlom slučaju. Sličan joj je 
bio i njezin čovjek, stric Jukan: pravedan starješina, štedljiv, 
ali nepokretan, pa se je i gospodarstvo kretalo posve u korak 


s njim: iz godine u godinu, pa kad bolje, kad gore, dok 
Svemogući uzdrži! 

Godine su prolazile u svakdanjim brigama, žalostima i 
radostima. Žene su baš kao i muškarci bile posve sviestne 
da spadaju u graničarsku vojničku postrojbu, koja je bila 
svima toliko prešla u krv, da nisu mogli ni zamisliti dru 
gačijeg načina života i rada. Svatko je znao, da ne može m 
odseliti niti se odieliti i za sebe gospodariti, ali ujedno, da 
svaki bistar momak može postati u vojsci sve osim car. 
Po nekoliko je grana sačinjavalo jednu obitelj, koja je Prema 
potrebi proširivala posjed, jer je slobodne zemlje bilo jos 
dosta, pa su tako u zajednici živjeli u vojničkoj stezi, koju je 
olakšavala krvna veza i uvjerenje, da drugačije ne može biti. 
Obiteljski je život bio u većini slučajeva uzoran, a to je bilo 
kod Vrkljana odvajkada, a isto tako i kod Tomičića, pa je 
Ika bila ko ribica u vodi, što se tiče te strane njezina života. 
Posve je bilo naravno i razumljivo, da među mužem i ženom 
nema, naoko, nikakove nježnosti, nikakova šaptanja, a da se 
je čulo, da je koji poljubio svoju ženu pred bilo kim drugim, 
rugali bi mu se, dok je živ, i kud bi god stigao. 

I njih su se dvoje tako vladali — bez prigovora i mane 
pred svima, dok se je nečujno i tajno među njima uistmi 
razvio veoma nježan i dubok zajednički život. Vrlo su se 
zavoljeli i jedva čekali čas, da budu sami i da se barem 
niemo drže za ruke i jedno drugom gleda u oči, koje su same 
govorile više, nego bi njihova usta mogla skupiti i^ izreci. 
Kresina je osobito u mlađim godinama bio veoma škrt na 
riečima, jer se je najradije družio sa starijim ljudima, među 
kojima je samo šutio, slušao i upijao, što bi govorili, pa 
razmišljao i vazda snovao, što bi on u svakom pojedinom 
slučaju, o kojem je vođen razgovor, rekao i odredio. Tako je 
bio i u kući, pa i prema Iki. Pred drugima nije s njorn^ htio 
ni govoriti osim kao i sa svakim drugim zadružnim čelja- 
detom, a kad bi bili nasamu, tad se ne bi mogao odlučiti, što 
bi joj rekao, a da ga krivo ne razumije. Tako su prolazili 
dani, sve dok njih jednog ljeta ne odredi starješina Jukan, 
da će s blagom i čobanima na stan u planinu. Tamo su se 
međusobno odkrili i osjetili povezanost mnogo jače i jasnije 
negoli bi to bili ikad inače osjetili. 

»Stan« je ljetno boravište blaga radi paše. To je golema 
koliba za blago u slučaju nepovoljna vremena, a u jednom je 

kraju mala ograda za spavanje čobanima. Tako to redovno 
izgleda, a može biti i drugačije — još jednostavnije, bez 
pregrade za čobane, pa su i oni i blago skupa, ili još udobnije 
__ s nekoliko prostorija za spavanje čobanima, za spremnicu 
sira i mlieka, za ostavu vune, jer kod stana šišaju ovce, zatim 
može biti i posebna prostorija ili posebna zgrada za spre- 
manje hrane za blago. 

Vrkljanski je stan bio dosta jednostavan i čedan, kad 
su Jadre i Ika određeni, da provedu jedno cielo ljeto kod 
njega. Imali su na brizi oko dvjesta ovaca, nešto preko stotine 
koza i tridesetak komada goveda, dok su kod kuće ostala 
četiri para volova, tri para konja i pet krava. To je blago 
bilo potrebno za dnevne poslove i za prehranu onih, koji su 
kod kuće. Osim Jadre i Ike, bilo je kod stana još pet momaka 
i tri djevojke. Oni su morali čuvati blago, muzti ovce, koze 
i krave, i ujedno, u slobodnom vremenu, pripremati hranu 
blagu za ziipu: kositi gorske livade i sjeći »lišnjak«, što 
znači grane s lišćem, koje se suši i tako sadjeva u stogove, 
da se zimi poškropi slanom vodom i tako polaže pred koze i 
ovce. Napose je u cieni jasenov lišnjak. Tom se hranom blago 
hrani za najtežih zimskih dana, kad treba štedjeti sieno i 
slamu, ne znajući još, kako će dugo zima potrajati i kakova 
će biti. 

Kresina i Ika polagali su ovdje svoj prvi izpit iz kućnog 
gospodarstva i uprave, koji je uspio na iznenađenje i začu- 
đenje svih ukućana. Ne samo da je Ika nakupila sira i sko- 
rupa više nego ijedna planinka prije nje, i da je blago bilo 
doista vrlo dobro prehranjeno, da im vukovi nisu odnieli 
nego samo nekoliko ovaca, dok medvjed uobće nije uspio ni 
da se približi, iako mu brlog nije bio daleko, nego je Kresina 
i sam stan povećao i proširio za nekolike goleme prostorije. 
Učinio ga je skoro još jednom velikim, koliki je prije bio, a 
to je sve učinio on sam s čobanima. 

Međutim, za sam život ovo dvoje ljudi nije bio toliko 
važan gospodarski uspjeh njihova boravka kod stana, koliko 
njihovo unutarnje odkriće. 

Jadre je već odprije nosio u glavi osnove o proširenju 
stana, no kako nije ni jedne godine, odkad je odrastao i 
počeo samostalnije misliti, bio određen za ljetno stanovanje 
u planini, nije nikad imao prilike, da svoje namisli potanje 


promisli i razradi, to se je sad, čim je došao u planinu, svom 
dušom i žarom razjapurene mladosti bacio na te osnove. 

Još ne bi ni zora ciknula, kad bi Ika sa svojim poma- 
gačima bila gotova sa svim jutarnjim poslovima, koji su 
morali biti obavljeni prije nego blago može ići na pašu: : i 
krave i koze i ovce bile su pomužene, janjci, teoci i jarići 
nadojeni, čobani nahranjeni i — vrata su se na torovima, 
širom otvarala, ovnovi predhodnici prvi izlazili, ponosno, 
uzdignutih glava, i omahivali tielom, da su klepke odjekivale 
od bregova kao pomamne, a ovce išle za njima krotko i po- 
nizno, dok su jarci izlazili iz svojih torova dostojanstveno, 
nakostrušeno, kao da kane cieli sviet dignuti na svojim vila- 
šastim rogovima, a koze za njima poskakivale, rožkale se i 
nekako izvještačeno uvijale vratove kao razmažene gospođe. 

Jadre je svakom čobanu i čobanici točno odredio, kud 
smije goniti blago i kako mora na njeg paziti, a napose je 
vazda upozoravao, da paze, kako se psi drže — imali su pet 
pasa ovčara kod stana, koji su vazda pratili blago i čobane 
— jer psi i prije obćute divljač i oprezniji su i od naj- 
opreznijeg čovjeka. Od svih je pasa bio i najveći i najjači 
Garov, pas od kojih šest-sedam godina, širokih pleći kao 
medvjed, a i boja je podsjećala na medvjeda, kad pred zimu 
dobije tamniju dlaku. Svi su ga voljeli zbog njegove odvaž- 
nosti, zbog mirne ćudi i neobične umiljatosti prema djeci. 
Seoski psi, redovno, nisu ni zabava ni drugovi djeci, jer im 
nije dopušteno, da sa svog veza mogu sklapati dublja prija- 
jateljstva, no Garov je bio velika iznimka. Njega kod stana 
nisu vezali, a i dolje, kod kuće, bio je više odvezan nego 
svezan, pa je i s djecom i svom sitnom domaćom stokom i 
životinjama sklopio nerazdruživo prijateljstvo. Igrao se 
s krmčićima, kokoši su mirno jele iz njegove zdjele, a djeca 
su na njemu jahala. 

Takav je bio kod kuće i u kući, no kad je bio kod stana 
i s blagom na pašnjaku, s njim nije bilo ni šale ni zabave. 
Nije on ni u planini nikom i ničem domaćem načinio ništa 
nažao, ali je kao posve razumno biće svu svoju pažnju posve- 
ćivao samo i izključivo osiguranju stoke. On je bio posve 
sviestan, da planina nisu Vrkljanski proplanci i dolci, gdje 
redovno nema ni vuka ni hajduka. Posve je nagonski 
osjećao, da tu mora svojim oštrim njuhom i razumom osi- 
gurati od neprijatelja sve ostalo blago, a po potrebi i same 


ospođare. Samo se je takim tumačenjem dalo razumjeti 
begovo držanje i preobrazba, koju bi doživio svakog kasnog 
proljeća, čim bi stigao u planinu, a on je svake godine bio 
stalni pratilac blaga. Kod kuće su ostajala samo dva psa, 
. r ne može velika graničarska kuća biti bez psa ni kad nema 
mnogo blaga, ali je ipak bilo važnije, da najbolji čuvari 
odlaze u planinu s blagom. 

Kresina je odredio, da Garov bude vazda s ovcama, jer 
su one najneopreznije i najteže obćute vuka. Koze ga mirišu 
već iz daleka, a i goveda se uznemire prije nego ovce. Stoga 
im je potreban drug, koji će mjesto njih na vrieme osjetiti i 
najaviti opasnost. Trajalo je nekoliko dana, dok su Ika i 
Jadre sve ustalili u posve određenoj kolotečini, tako da više 
uobće nije bilo ni razmišljanja, ni pitanja, kako će kojeg 
dana biti što određeno i provedeno. Čim bi blago bilo odprem- 
ljeno, Jadre se je laćao premještavanja torova. To je činio 
tako, da je svakog dana premjestio ovčji i kozji tor, a svakog 
trećeg dana goveđi tor. To su bile lješe od bukova granja, 
svaka dugačka oko tri do četiri metra, visoka oko dva metra, 
dolje sa zaoštrenim koljem, tako da može biti zabijeno u 
zemlju, a kolje je i na gornjoj strani bilo zaoštreno, da ne 
može ni blago ni divljač, bez velike opasnosti preko njeg 
preskakivati ni u tor ni iz tora. Tih je ljesa bilo mnogo, pa 
bi prema veličini stada vazda postavili u okrug toliki broj, 
koliki je bio potreban, da ograde dovoljno prostora, u kom 
blago može udobno prenoćiti. Za slučaj neobična nevremena 
ugone se u kolibu najprije goveda, jer su ona najosjetljivija, 
no riedki su slučajevi, da je to uobće potrebno. Češće je, da 
i ljudi i blago požele kiše nego sunca i pripeke! 

Kad su bili torovi u redu i spremni da prime blago na 
konak, Jadre se je laćao drugog posla: dugo je vremena 
obilazio oko kolibe i sve nešto mjerio koracima, a onda stajao 
postrance i razmišljao, ne dižući pogleda sa zgrade. To je 
njegovo mjerenje i razmišljanje trajalo nekoliko dana, a 
zatim se je latio sječe drveća u neposrednoj blizini. Ika se 
je međutim zadržavala u kući, zabavljena spremanjem 
mlieka. Što joj nije bilo potrebno za kućni potrošak — a 
svi su tu u planini živjeli o mlieku i mliečnim proizvodima 
' — to je sirila i stapala. Imala je vrlo velik stap. To je kaca 
°d jelovih dužica, visoka do jednog metra, a u promjeru 
Pri dnu oko dvadeset i pet do trideset, a pri vrhu do dva- 


deset centimetara, već prema potrebi. K tome spada okrugla 
pločica, koja je sva izšupljikana, nasađena na štapu, koji je 
za tridesetak centimetara dulji, nego što je štap visok. 
Promjer je pločice samo toliko manji od otvora stapa, da 
može lako u njega stati. To je stapalo. Kad žena nalije 
mlieka u stap, udara stapalom po njemu tako, da daščica 
nikada ne izroni iz mlieka, jer bi poprskala ženu, koja — 
mete mlieko. Za svaki slučaj se meće na stap i poklopac, no 
vješte i oprezne žene to smatraju ružnim, nekako — ko 
duhovnom lienošću domaćice, koja se ni bez tog ne smije 
zaboraviti, pa neoprezno lupati stapalom po mlieku. 

Ika je od prvog dana uobičajila, da sjedne na prag 
kolibe, metne stap među noge i pritisne ga čvrsto koljenima, 
kako se to uviek čini, i onda odmjereno, jednolično udara, 
ne dižući pogleda s Jadre, dok bi ga god mogla doseći i 
pratiti okom. Ona je to činila nenapadno i nenametljivo — 
tako, posve naravno, jer nekud mora gledati, kad joj je Sve- 
mogući dao zdrave oči. I on je njoj uzvraćao poglede na 
isti način. Dok se je bavio premjeravanjem kolibe i onda 
razmišl j avan j em i snovanjem, najčešće bi stao tako, da je 
može postrance motriti, a pogled mu se je vazda otimao za 
njom. Bili su već toliko zaljubljeni i srasli, da ni jednog 
časa nisu bili mirni, kad se nisu mogli gledati, ali nije 
to moguće! Ne mogu se ljudi tako vladati, treba te osjećaje 
kriti i pred sobom i pred dragim bićem. Tako je to posve- 
ćeno stoljećima i naraštajima, pa ni njih dvoje nisu imali 
ni snage ni odlučnosti, da se vladaju drugačije. Ona je 
izgarala od želje, da razgovaraju, da šapću, da se tetoše ili 
barem samo da se neprekidno gledaju, no svim je svojim 
željama i nagnućima mogla gospodariti i zauzdavati ih, osim 
pogleda. Tu nije bila više svoja gospodarica, a kad je pri- 
mietila, da on češće ustavlja oko na njoj, postajala je sve 
smionija i zaboravnija. Najzad, pomislila je posve nenadano 
i nesviestno — tu su sami, svoje gospodari, i samo je Sve- 
mogući stariji. Mlađi su svi kod blaga, a oko njih nema na 
daleko i široko nikog stranog, koji bi ih mogao vidjeti i 
zamjeriti. 

Nekoliko dana poslije njihova doseljenja u planinu, kad 
je Ika objesila na komoštre veliki bakreni kotao, pun 
mlieka, izišla je na prag kolibe, jer nije mogla izdržati da ne 
vidi, gdje je Jadre i što radi. Stajao je, obočen o veliku 

bukvu, i očima premjeravao kolibu* s jednog kraja na drugi. 
Ona ga je ovila blaženim, uzplamsalim pogledom i niemo 
stajala u okviru crnih dovratnika. On se trže iz misli, baci 
oko na njezino razbuktalo r lice i bez razmišljanja pođe prema 
njoj kao da će u kuću. Ika razširi ruke i zakrili mu ulaz, 
smiešeći se čedno i suzdržljivo. 

— Mala! — reče on, kako ju je uviek zvao, kad su bili 
sami, nasmieši se toplo i zadovoljno, dotakne joj se prstom 
čela, kao da će joj kosu poravnati, no ne učini ni to, već se 
odmače. Ona je protrnula pod dodirom njegove ruke, kao da 
ju je prvi put u zanosu osjetila na sebi, a krv joj je šiknula 
u obraze. — Mala, mala! — ponovio je dva puta, gledajući 
prema šumi. 

— Što j’? — odgovorila je ona šaptom. 

— Ništa, ništa — odvrati Jadre, smijuljeći se, no po- 
gleda nije svraćao na nju. — Što razmišljaš? 

— Kako nam je lipo Bog da — odgovori Ika, upijajući 
se pogledom u njegovo preplanulo lice. 

— Vala Mu i slava. 

— Kad smo sami — reče ona, kao da nastavlja nesvr- 
šenu misao. 

— Ne daj, Bože, da smo sami! 

— E, al sad, ovako tu sami u planini . . . 

— Mala moja! — odgovori Jadre, naglo je ogrli i poljubi 
punim ustima, kao da bi zagrizao zrelu jabuku. 

— Mili moj! — šanula je Ika, čim je uhvatila malo 
zraka, i sva se prepustila njegovu zagrljaju. — Pa, ovo ni 
nije sramota — šaptala je, kao da želi opravdati sebe pred 
njim, a oboje pred nečim, što je vazda osjećala iznad sebe 
i svega,* što je i u nama i oko nas. 

— Nije sramota, miljenice moja! — potvrdi on posve 
krepko i odlučno. — Samo tako, znaš, prid ljudim . . . Al što 
bi bila sramota?! 

Nije ju puštao iz zagrljaja, dok se ona prva ne trže pod 
Piitiskom nečeg iskonskog u njoj, što joj je ipak šaptalo, da 
se tako — eto, ne može i ne smije. Bilo joj je i težko i žao, 
j? 1 v . n ^ e ^ 1 °gl a odoljeti stoljećima, koja je nosila u svojoj 
us b pa šane i žalostivo i u neprilici: 

Izkipit će mi varenika, jadna ti sam, pa ćeš me 

psovati. 

M. Budak: »Kresina« 

N e ću te, ne, psovati — odgovori, i on pomalo smeten, 

no nasmijan i veseo. Zatim nastavi s očitom željom, da joj 
olakša: — Ako i izkipi, nisi ti kriva, man ja, koji sam te 

tu smota. 

— A što snuješ, molim te? — upita ona, samo da pređu 
na drugi razgovor, iako ne može biti dražeg od onog, od 

kojeg bježi. .» 

Koliba nam je primalena — odgovori Jadre, odmicuci 

se nekoliko koračaja i mjereći i opet zgradu očima od jednog 
kraja do drugog. 

— Mogla bi biti veća. Bilo bi bolje — potvrdi Ika, pa i 
sama baci pogled po nutrinji, umičući u zgradu za jedan 
korak. Desna joj je noga ostala na pragu, pa se je gornjim 
dielom tiela nagnula unatrag, da bolje vidi, kakova je i 
kolika je ponutrica. On je uhvati pogledom u tom položaju, 
oči mu ponovno sievnuše, jer mu se pričini, da je nije jos 
nikad vidio tako liepu i zamamnu, kao što je bila tog časa, 
pa joj munjevito priskoči i u nanosu je obujmi rukama, pospe 
cjelovima i ponese u kolibu. 

— Ajme meni, ako nas ko vidi — šaptala je Ika, osje- 
ćajući, da je u sreći i milju sva nestala, da se je i dušom i 
tielom pretočila u tog svog dragog i divnog čovjeka. 
Mislije bi, da smo pobudalili. 

Miljenice moja! — izbacio je Jadre iz dna utrobe, 

osjećajući u svojoj duši sreću, kakovu nije ni naslućivao, i 
u sebi snagu, koja je sposobna, da obavi svaki posao, koji 
joj samo naleti. Tog je. opojnog časa posve jasno spoznao, 
da je on nešto posve drugo i po svojoj duši i po svojoj snazi 
negoli je onaj kukavni Jadre, graničar, koji je čas prije tu 
stajao i razmišljao, što bi i kako bi proširio kolibu, i koji je 
gazio svetoročko blato, kao i svi ostali graničari, odlazeći u 
crkvu na svetu misu ili s puškom o ramenu, krećući u krvavu 
borbu, iz koje je mnogo nevjerojatniji povratak nego smrt 
_ a on je vazda jednako pomicao nogu za nogom, vazda 
jednako osjećao, da je samo mali kotačić u velikom stroju, 
koji sastavljaju najprije te graničarske zadruge, pa kum- 
panija, pa bataljoni, pa regimente, pa onda, Bog te pitao, 
što sve ne, dok ne dođeš do tog, da je pred tobom velika 
carevina i na njoj car, a ti si u njoj, eto, tako. da gaziš 
blato i da pogineš, ako te slučajno pogodi neprijateljsko zrno. 

Pod veličinom je tog odkrića svoje duše nenadano po- 
pustio njegov ljubavni zanos, lagano je pustio iz zagrijala tu 
svoju dragu ženu i rekao joj kao da odnekud sluša tuđi šapat 
ili da čita: 

— Samo ovako, miljenice moja! 

— Ne prid svitom, mili moj, rugat će nam se — odgo- 
vorila je Ika, poravnavajući kosu objema rukama. Pogled je 
podigla prema krovu kolibe, jer ju je bilo sram, da gleda u 
oči svoje bezkrajne ljubavi. Sva je podrhtavala kao vrbovo 
lišće. 

— Ne mislim ja sad na to! — reče on, opet je naglo 
zagrli i poljubi, pa izpane van. Nestao je iza kolibe. 

Ika je još neko vrieme bez ikakove potrebe poravnavala 
kosu, koja joj ni nije bila razkuštrana, i nije se mogla snaći. 
Još nikad nije osjetila ni u sebi ni na Jadri takovu sreću, 
takovu milinu, takovu ljepotu, takav požar! Ona nije u svojoj 
nutrinji ni slutila, što to sve ona u sebi nosi, kakove moguć- 
nosti i kakova čudesa. Prije je vazda i vidjela i čula i znala, 
da su svi graničari na svietu zato, da se muče dnevnim 
naporima, da se prehranjuju, da brane granicu, kad car 
pozove, pa — tko ostao, tko propao — razlika je samo u tom, 
što ljudi ginu u borbi, a žene u porođajnim mukama, odnosno 
od izcrpljenosti. To je bilo vanjsko lice tog života, a o 
kakvom unutarnjem životu svakog pojedinca nije nitko vodio 
velikog računa, pa ni sami ljudi o sebi. Brakovi su uglavnom 
bili skladni, jer je jedina veza bila — povećanje, obitelji, a 
inače skoro, pa ništa. Bračni su drugovi živjeli u sklopu 
zadruge, baš kao da ni nisu posebno vezani. Tako — kao 


braća, kao stričevići i još i daljnji, koji su živjeli u obiteljskoj 
zajednici. I zadruge su bile, u velikom, skladne, barem prema 
vani, jer je u njima vladala vojnička stega, koja je bila 
pojačana, malko produhovljena stoljetnim uvjerenjem, da se 
drugačije, izvan zadruge, ni ne da živjeti. Nitko nije bio 
vlastnik ni zemlje ni kuće, pa ni zadruga kaQ zajednica, a 
Pogotovo ne pojedinac čovjek. Sve je bilo državno, a graničar 
Je bio samo doživotni i nasljedni uživalac, dok je graničar. 
S druge je opet strane bila podpuna sigurnost, da je svatko 
Podpuno siguran na zemlji, koju je jednom dobio on ili 
njegovi pređi. Između graničara i države postojao je tihi 
ugovor o međusobnom savršenom poštivanju i prema tome 
Se sve odvijalo. 


Poznato je, kako je nekog dana žena srela naoružana 
graničara, koji se veoma žurio, noseći na leđima torbu, a na 
ramenu pušku, pa ga upitala: 

— Ku’š ti, striče, tako žurno? 

U rat, rankane! — odgovori onaj, ne zaustavljajući se. 

— A na koga, striče? 

— Ne znam, sinko! — odgovara junak, ne osvrćući se. 

— Pa, kako unda ideš? — čudila se žena, koja je očito 
načas zaboravila, što je i u rođenoj kući češće i čula i 
vidjela. 

— Car zove, pa idem — odvrati graničar i nastavi svoj 

put. 

Tako su oni svi išli i u tom su duhu živjeli i onda, kad 
nije trebalo po evropskim bojištima prosipati kosti i krvlju 
natapati tuđe poljane, već u svojim brdima i dolinicama 
obrađivati mršavu zemlju i komadić po komadić otimati 
šumi, šikari i stancu kamenu. I mužko i žensko i staro i 
mlado — vazda vojnici sad carevi, sad kućnog starješine. 

Koliko god je obitelj u zadruzi bila vezana nerazrje- 
šivim vezom krvi, svetošću pradjedovskog ognjišta i držav- 
nim zakonima, koji nisu dopuštali ni u kom obliku diobu 
kućne zajednice, toliko je ipak sav taj sklad počivao, u 
velikoj većini, skoro u svim slučajevima, samo na vanjskim 
sponama. Sve je drugo bilo podsviestno, ležalo je pod 
pepelom običaja i predaje. 

I Kresina i Ika takvo su razpoloženje sigurno donieli 
u sebi na sviet, život ih je iz djetinjstva na to priviknuo i 
nisu mogli ni pomišljati, da ima još nešto dublje i da bi 
moglo biti i još nekako drugačije, a da ne bude ni ružno ni 
sramotno ni na štetu zajednice. Oboje, kao pod udarcem 
nekog nebeskog ćuha povjetarca, osjetiše sebe same, svoje 
duše, svoje sposobnosti i svoje biće, koje je, svakako, 
sastavni dio njihove krvne zajednice, no koje i u toj zajed- 
nici i može i smije značiti ipak nešto samostalno, svoje, pa 
da onda još više, još jače koristnije pripada svima. Do ovog 
časa su spadali u zadrugu, u svoju krvnu zajednicu, baš 
kao što i svaka ovca veoma jako, nagonski, osjeća, da spada 
u svoje stado, dok je iz njega ne izvuku i ne zakolju. 

Ika je skoro bez ikakove potrebe jarkala vatru pod 
kotlom, nešto pjevuljila, a da na pjesmu nije ni mislila, jer 

joj je sama duša pjevala u opojnom zanosu sreće i bla- 
ženstva, dok su joj se po glavi sustizale misli strelovitom 
brzinom : 

— E, da . . . Druga je to . . . Tako, tako, lipo moje, mi- 
linje moje . . . 

U grudima ju je stegao osjećaj, kako ona odsad ne će 
više tom svom dragom čovjeku i tom svom svetom ognjištu 
rađati djecu kao dosad. 

— Druga ti je to, majčice moja! ... 

Nije bila sposobna, da svojim mislima dade određen i 
jasan oblik, no to je u njezinoj glavi bila, nekako, ovakova 
slika: 

Nisu djeca ni ždriebad ni telad, ni janjci ni jarad, pa 
da dolaze na sviet, jer je to prirodni zakon, jer su se rodi- 
telji sastali. Bože, sačuvaj! Drugi je to posao, druga je to 
svetinja. Drugačije je to, drugačije, janje moje! 

— Moje dite, njegovo dite — naše dite — prošaptala je 
kao višak osjećaja i zaključak svih tih novih misli, koje su 
je saletjele, i tih odkrivenih opojnih osjećaja, koji su je 
prevladali u njegovu zagrljaju i pod vatrom njegovih 
pogleda. Sve je to novo, sve je to čarobno i nevjerojatno 
kao u najdivnijoj bajci, pa bi jedva i mogla vjerovati, da je 
sve to i dosad u njoj tinjalo, a da se nije dogodilo nikakovo 
čudo tu, u planini, na Velebitovim obroncima. I dosad je 
voljela i poštivala sve svoje ukućane, jer je to zakon Sve- 
višnjeg, koji izpunja njezinu dušu, no sad osjeti, da je to 
sve premalo. Nije dosad bilo ono pravo, što je osjećala, jer 
je bilo premalo, bilo je neodređeno i posve svakdanje — jer 
je tako, jer tako mora biti, jer drugačije ni ne može biti. 

— Drugo je to, milo moje . . . Naše dite, naša dica oko 
našeg ognjišta . . . 

I dosad je ona bila čvrsto privezana na taj vječni stup 
krvi i trajne vatre na svetom ognjištu, no kad bi bila znala 
i’aztumačiti, vjerojatno bi bila rekla, da je to plod zemaljskih 
zakona, a sad je osjetila drugu, dublju, jaču i trajniju vezu, 
koja svakako nadilazi sve, što je od ovog svieta. I svog je 
adru voljela, no nije bila sviestna goleme razlike između 
e ljubavi u njezinoj biti kao osjećaja — i svih ostalih 
Ju avi, koje je gojila i prema svekru i prema svekrvi i 
Piema djeverovima i prema jetrvama i zaovama i svim 
s a im, malim i velikim ukućanima. Sad joj je istom posve 


jasno, da se te ljubavi ne daju nikako ni uzpoređivati. Sve 
je to drugačije i ona više nije samo dobro, vjerno i odano 
kućno čeljade, nego je uza sve to još i — Ika, žena Jadnna. 

Mili moj Bože, mili moj Bože, lipote — ponavljala 

je kao stroj i žurno obavljala kućne poslove, a sve ju je 
nešto iz nutrinje nukalo, da ostavi sve i skoči pred kuću, 
da vidi, gdje je on, što radi on, da li i on osjeća, da se je 
tog časa među njima dogodilo nešto veliko i neobično, što 
se ne da ni zatomiti ni zaboraviti. Ipak se je svladala. 


4 

Radio je bjesomučnom uzžurbanošću, bez odmora i 
predaha, osim dok bi najbrže štogod pojeo. Čobane je 
također bezobzirno i bez štednje uposlio toliko, da se nisu 
mogli ni snaći. Inače je bio običaj, da bi oni zorom izagnali 
blago na pašu, tamo oko njega švrljali i pazili ili ne pazili, 
pucali iz pušaka, vježbajući se u gađanju, a kad bi sunce 
odskočilo za osam stopa hlada — to je klasična mjera ličkih 
čobana! — tad bi gonili blago u hlad, gdje bi ostalo do 
popasnih doba — nešto poslije četiri sata poslije podne, — 
a tad bi ga opet izgonili i bili s njim na pašnjaku do prvog 
sumraka, ugonili, pomogli planinci, da sve dojno bude^ po- 
muženo, zatim mladina pripuštena, da sisa, opet odlučena 
i posebno zatvorena, pa zatim na večeru i u slamu na 
počinak. To je bio stari, prastari, posvećeni redoslied 
čobanskog života u planini. 

Kresina je uveo posve nov red. 

Cobanice su, kao i dosad, imale svoje pletivo ili pre- 
slicu, i s tim su se zabavljale kod blaga, no čobani su, osim 
puške, koja je bila posvećeni pratilac svakog graničara i 
kod krsta i kod pokopa, nosili sa sobom i sjekiru. Kresina 
je svakom odredio, što mora tog dana odsjeći ili utesati ili 
izciepati. Nije bilo ni izgovora ni izmicanja, jer je on sam 
najbolje znao i prosudio, što je moguće, a što nije moguće. 
Što je on odmjerio i odredio, to je moralo biti učinjeno. 

— Što oću, to mogu, a što mogu, to i moram! ope- 
tovano je govorio i sebi i drugima, a tu nije bilo prigovora, 
jer je on tu, u planini, bio neograničeni gospodar, zamjenik 
kućnog starješine. Svi su čobani i čobanice bili kućna 
čeljad, nije bilo ni jednog stranjskog, pa je tim lakše i tim 

žešće zahtievao, da se svako od njih napregne do najveće 
mogućnosti. 

— Naša koliba mora biti i najveća i najlipša u planini! 

iztaknuo je družini, da im raztumači, zašto ih toliko 

g 0n j — Imamo dosta i vrimena i snage, a ko nema volje, 
nek reče meni, pa ću mu ja pomoći. 

Čim bi ugnali blago, dobili bi doručak — palente s ku- 
hanim mliekom, do sita tako — kako se je Kresina rado 
šalio — da svaki može u grlu poškakljati palentu, koju je 
progutao, a čim bi odložio žlice, odmah su se laćali posla, 
umjesto, po starom običaju, da se izvale u hladovinu. Sve 
su to bili momčići između sedamnaest i dvadesetak godina, 
pa je već svaki posve junački nadomještavao i najizkusnijeg 
radnika. Osim toga su to sve mladići, koji su cieli svoj mladi 
život proveli u družtvu ljudi, koji su radili sve težačke 
poslove, pa im ništa nije bilo ni strano ni nepoznato. Oni 
su vidjeli, kako jedan stric zida, kako drugi teše, a treći 
pravi posude, da sutra zamiene te svoje poslove, pa koji je 
danas bio zidar, on je sutra posve liepo i uspješno obavljao 
tesarske poslove, a onaj, koji je jučer od tankih, vitkih 
dužica pravio stap ili vučiju, taj je danas pravio branu ili 
kolica za oranje ili stalak za veliku pilu za pilanje dasaka. 
Sve bilo naravno i jednostavno. Sva su djeca to dnevno 
gledala i svakom je prelazilo u krv uvjerenje, da je sve 
doista vrlo jednostavno, lako i stvoreno za svakog pametnog 
čovjeka, koji hoće da radi. A koji graničar može živjeti, a 
da ne bi htio raditi?! 

Svi su ga slušali bez prigovora i mrmljanja, a među 
čobanima je bio najstariji, i kao neki njihov zapovjednik, 
mlađi Kresinov brat Ivan. On je bio posve zatvoren, mu- 
čaljiv i povučen momak, tek nekoliko godina mlađi, već i 
sam oženjen. Pokazao je podpuno razumievanje za svaki 
na l°g i zahtjev, najzdušnije ga izvršavao i pazio, da 
to Čine i svi mlađi. 

— Ništa to nije za mene. Nije ni za tebe, nego je to sve 
za nas — rado je i češće ponavljao Kresina, kad bi god 
osjetio potrebu, da svoje družtvo malko osokoli i podbode 
na ustrajan rad. — Ni naši stari ne ponesoše u grob ništa, 
a nami ostaviše ime, ka edno po edno. Za to j’ vridno i raditi 
Poginiti! Nego, vidite, ako ćete pravo i pošteno, mi imamo 
08 a, al sve skupa, nije Bog zna što prema unom, što bi mi 


mogli imati, da smo za što. A jer mi ne bi bili bolji, neg 
esmo? Triba pljuniti u šake, zasukati rukave, pa — upri, 
brate moj, kad ti je Svemogući da, da imaš oklen. Oćemo 
li mi zagrebsti u ledinu danas ili sutra, Svemogućem je to 
svedno, a i našoj dići, al nije svedno našem kolinu i dići, 
kako smo živili i radili! 

Kresina se je sam čudio, kako je nenadano postao raz- 
govorljiv, kako se veseli, kad može svojoj okolini reći, što 
u sebi nosi i osjeća, a i svi su se oko njega čudili, no nisu 
imali ni snage ni mogućnosti, da to svoje opažanje u sebi 
razrade i reknu jedan drugom. Samo su osjećali i — šutjeli. 
Vidjeli su, da nešto jest novo i neobično, što se u njemu 
događa, no nitko nije mogao razumjeti, a još manje reći, 
što bi to moglo biti. Ivan je najviše i najjasnije o tom 
razmišljao i umovao, no ni on nije bio načistu, o čemu se 
radi. U prvi je čas pomislio, da je bratu možda udarilo u 
glavu, što je tu u planini u neku ruku ko kućni gospodar, 
no odmah je morao uvidjeti i priznati, da u cielom nje- 
govom držanju nema ni traga kakvoj umišljenosti ili go- 
spodstvu, nego baš obratno — on je kao crv marljiv, a kao 
rođeni brat prema svima i dobar i drag i blag, ali je ujedno 
i prema sebi i prema svima ostalima i nepopustljiv i neu- 
moljiv. Ivan je bio također veoma uman i razborit čovjek, 
pa se nije zadovoljavao površnim promatranjem stvari, 
ljudi i događaja, ali je bio vrlo daleko od stanja, koje bi mu 
bilo dopustilo, da izskoči iz svakdanjeg okvira graničarskog 
momka. Sve je on gledao krvlju i živcima, koje je nasliedio 
od svojih pradjedova, a koji su mu prenieli i namrli i zapt 
i šutnju i onda, kad bi u svakom drugom kraju i Hrvat i 
svaki drugi čovjek nešto mogao i smio prigovoriti ili barem 
upitati, no graničar je za svaki takav slučaj imao u sebi 
spremno samo — da posluša, izvrši i šuti. 

Neki je graničarski narednik imao sina poručnika i 
očekivao ga, da dođe kući na dopust. Znali su, da će doći 
poštanskim kolima u određeno vrieme. Otac narednik obuče 
svečano odielo i otide pred poštansku zgradu, da čeka 
dolazak sina. Stižu kola, sin prepoznaje otca i veselo mu 
domahuje iz kola, no otac narednik stoji kao svieća i sinu 
poručniku ne odgovara na njegovo veselo domahivanje osim 
strogim vojničkim pozdravom. Kola staju, sin poručnik skače 
iz kola i pritrči otcu, da ga zagrli i poljubi, no otac narednik 

strogo se vojnički izmakne, propisno vojnički pozdravlja i 
govori : 

— Herr Leutnant, ich melde gehorsamst, zu Hause 
nichts neues. Alles in Ordnung! 

Sin poručnik se ukoči od čuda, no — vojska je vojska, 
a on dobro zna, što to znači, pa mirno sluša ćaćin prijavak, 
a kad je on svoje izbrojio, pođe, da ga sad poljubi, no otac 
narednik i opet se izmakne i propusti sina, da ide pred njim 
kući, koja je bila samo nekoliko koraka udaljena od pošte. 
Kad su ušli u kuću, otac narednik već na vratima skine 
svoju surku i reče sinu poručniku dosta strogo i zapo- 
viedajući: 

— Die Bluse herunter! 

Sin ga u čudu pogleda, no ne reče ni rieči, već šutke 
skine surku, a tad otac posegne za njim, zagrli ga kao 
medvjeđim šapama, govoreći, u zanosu i kroz suze: 

— Sad amo, gade, da te tvoj ćaća ižljubi! — i napane 
ga ljubiti kao pomaman. — Još ti ne znaš, što j’ carska 
vojska i što j’ red i disciplina! 

Da je Ivan bio narednik i da je imao sina poručnika, 
ne bi se bio mogao drugačije vladati nego ovaj ćaća na- 
rednik iz narodne predaje. On je promatrao brata Jadru, 
vidio je, da je posve novi, drugi čovjek, odkad je tu zago- 
spodario i uzeo uzde u svoje ruke, no nije mogao ništa 
prigovoriti, jer je sve bilo, da ne može biti ni bolje ni 
pametnije, a nije mogao ništa ni pitati, jer nije znao, što bi 
zapravo pitao i o čemu bi tražio razjašnjenje. Gledao je, 
izvršivacf naloge, odobravao i šutio, a u njemu je nepre- 
kidno rasla i zorila misao o bratovoj veličini i — tako, o 
nečem neobičnom kod njega, česa prije nije opažao. Nošen 
tim mislima, osjećao je potrebu, da bilo s kim o tom i 
progovori. Tako, da reče barem nešto, da dade oduška svojim 
nabujalim osjećajima i mislima. S mlađima nije htio go- 
voriti, sa samim Jadrom — nekako, tako, nezgodno ili nešto 
slično. 

— Znaš, nešo, ovaj naš Jadre — reče jednom Iki, kad 
su bili sami. Nije dovršio misli, jer, zapravo, nije ni sam 
znao, kako bi joj rekao, što je mislio. 

Sto, Dragi?! — upita ona, lecnuvši se, jer joj se 
učinilo, da se djever Ivan želi potužiti na brata. 

— Est, vala . . . 

— Nude, nude! — osokoli ga ona i još se više učvrsti u 
uvjerenju, da mu je Jadre nešto učinio nažao, pa ga obodri: 
— Reci ti sve svojoj neši, što ti je učinije. 

— Un meni učinije?! — uzklikne Ivan i nasmije se. — 
E T, da bi un meni što učinije? La! 

— E, a nu! Što ja znam, kad tako divaniš — reče Ika 
u neprilici, jer ga nikako nije mogla razumjeti. 

— Nema mu para u regimenti! — reče on oduševljeno, 
osjetivši, da je našao pravu nit svojih misli. — Tekar sad 
ja to vidim. 

— La, moj Dragi, do šta j’ tebi! — uzklikne ona veselo, 
odmahnuvši rukom, jer se ne pristoji, da i žena hvali svog 
čovjeka. Osjeti neobično olakšanje, kad vidje, o čemu se 
radi, i da je njezina prva bojazan bila neopravdana. 

— Evo, na priliku, ovu tu, što radi — govorio je Ivan, 
nastavljajući svoje misli, koje nije izrekao. — Ko bi to bije 
reka ? ! 

— A nu, nu! Est to — potvrdila je Ika, jer je i njezina 
duša bila prepuna Jadre, pa nije mogla odoljeti, da osje- 
ćajima ne da barem malo oduška. 

— I koliba i suvi bunar i pojata — nabrajao je Ivan 
sve, što je Jadre tog ljeta zasnovao i što je bilo u punom 
jeku gradnje. 

— Est to, est. 

— A i drugi su o’de već bili. 

— E, e. Bili su. 

— I vidili, što nam još triba ka — eto . . . 

— A nu, a nu. 

— ... ka korica kruva — dovršio je Ivan misao, na 
kojoj je čas prije zapeo, jer mu je poredba ostala u grlu. 

— I kako un to sve majstorski . . . 

— E, e. Uprav majstorski — potvrđuje Ika sve slađe 
i tečnije. — Ja sam žena, pa se ne mišam u vaše mužke 
posle, al vidim i ja. 

— E, e, moja nešo, kako ne bi vidila, kad radi, što niko 
nije radije. 

— Uprav . . . 

— Pa, unda i mi svi š njim! Esi nas vidila, kako svi i 
ziđemo i tešemo i — što ti god Bog oče?! 

Ikina je duša plovila u milju i sreći, slušajući djeverove 
rieči, a u cielom joj je tielu nešto poigravalo i dizalo je, 

tako da bi bila najradije počela skakutati s noge na nogu 
j^o nestašno diete, no svladavala se je i zaustavljala u grlu 
poklike radosti i oduševljenja, koji su joj navirale iz 
nutrinje razpjevanog bića. U neprilici je podigla pregaču 
i bez ikakove potrebe brisala njome usta tako, da su se rese 
na pregači pružile preko njenih očiju i zasjenjile ih kao 
Čarobna rešetka. 

Stajali su pred kolibom, i Ivan je baš smišljao, kako bi 
još jače i jasnije iztaknuo nevjesti svoje oduševljenje 
s bratom, kad odjeknu Jadrin glas: 

— 0 Ivane! 

— Eto me, eto mam! — odvrati Ivan i, smiešeći se, reče 
Iki: — Esi ga čula?! Taj ne da, šale, da se balanzuči! 

Građa je za povećanje kolibe bila već uglavnom prire- 
đena. Jadre je odredio, da će dograditi jednu veliku pro- 
storiju za janjce, jariće i telad, jednu za spremanje sira, 
skorupa i mlieka, i treću za spavaonicu čobanima. Sve je to 
već bilo u njegovoj glavi gotovo, mjere utvrđene, u okolnoj 
je šumi bio već i građu odredio, kad je osjetio u sebi — 
sebe i Iku. Tad odluči, da će načiniti posebnu sobu za 
planinku i njezina čovjeka, pa koji već bili tu. Sad su njih 
dvoje i baš zbog njih, zbog njihovih osjećaja i razpoloženja 
osjeća, da je potrebno, da mogu biti sami, posve sami barem 
u časovima odmora. Kako je osjetio za sebe i svoju družicu, 
želio je, da i drugi njegovi ukućani osjete međusobno, ljudi 
i žene. Nije ni pomišljao, da bi kome tumačio svoje osjećaje 
i tim ga navodio na slično razpoloženje, no osjećao je 
unapried veliku sreću u uvjerenju, da će njegov rad i 
primjer djelovati i na ostale sve neprimjetno, nenapadno, 
pa i polako, ali će svakako djelovati. 

Kad je motikom zakapao pravac, kud će udariti pove- 
ćanje, nije ni Ivanu ni drugima, pa ni samoj Iki tumačio, 
što je nakanio. To nije učinio ni poslije, kad su već građu 
sjekli i ciepali i tesali brvna. Razmišljao je, mjerio, ponovno 
promjeravao, nešto računao i onda određivao svakom, što 
je imao raditi. 

Čobanima nije bilo najugodnije, što moraju provoditi 
u neprekidnom, najmarljivijem i težkom radu ono vrieme, 
koje su inače, svake godine do ove, provodili ponajčešće u 
ljenčarenju, ležkarenju i plandovanju, sve dok ne bi došlo 
vrieme, da ovce šišaju i sieku lišnjak. A i to su bili poslovi, 


koji nisu dugo trajali, tako da je veći dio života u planini 
prošao u podpunom neradu, jer čobanjenje samo sobom i 
nije nikakav posao. Sad je Jadre sve prevrnuo. Ne samo, 
da ih je upregnuo, da rade, čim urenu blago, pa dok ga 
opet ne izrenu na pašu, nego i kod blaga moraju raditi: 
mlađi moraju sjeći ljeskovo šiblje, a stariji moraju plesti 
koševe. Osim toga mora svaki nastojati, da nađe po koje 
prikladno mlado stabalce, od kog će načiniti vila. Isto tako 
im je odredio, da moraju nasjeći »pera« za brane. To je 
bukovo granje, koje mora biti dugačko oko dva metra, 
veoma krošnjato, a na kraju mora imati dobar zaperak, kroz 
koji će se, kad se sve grančice usuču oko pera, provući 
poluga. 

Sve je to Jadre određivao, a mlađi slušali. S početka im 
je bilo nekako, u najmanju ruku, neobično, jer nisu bili pri- 
pravni na takav posao, no kako je već u njihovoj krvi, da 
se nikakova posla niti boje niti da mu izmiču, ubrzo je sve 
teklo kao po loju. 

— Esi reka stricu, što ćeš raditi? — upita ga jednog 
dana Ivan, kad su načas stali, da odahnu. 

— Vidit će, kad bude gotovo, pa kad amo dođe — odgo- 
vori Jadre suho i nekako odrezano. 

— Ne ljuti se, što te pitam. Nisam ti ništa reka — poče 
se Ivan. izpričavati. 

— Što bi se 1 jutije ? ! Samo kažem — nisam mu ništa 
reka. 

— Vaj, brate, što će reći, kad čuje. 

— Pametan je stric čovik! 

— Est to, al jope . . . Starešina je. 

— Da sam ga pita, un bi počeje razmišljati, a dok bi 
smislije, što bi i dok bi mi reka, vrime bi prolazilo. 

— Est i to. 

— A ja sam već davno smislije, što ode triba načiniti. 

— Puno si započeje — reče Ivan poslije kratke šutnje. 

— Bojim se, da ne ćemo dospiti. 

— Ništa je’ ovo! Što oćemo, to i moremo! 

— E, da y vrimena, bi unda lako. 

— Lito j’ dugo — odgovori Jadre i lati se posla. Tesali 
su brvna. — Esi li vidije, kako smo brzo nasikli građu i 
utesali poduminte, stupce i gredice? 

— To smo momački uredili. 


— Oćemo, ako Bog da, i drugo. 

— Kako ćemo prišiti šimlu, kad nemamo čavala? 

— Ne boj se — odgovori Jadre i nasmije se. — Kad 
sam uno prolitos bije u Gospiću, već sam ja mislije na ovo. 

— I kupije čavle?! — iznenadi se Ivan. 

— Kupije, kupije, i eno i’ u kolibi. 

— Ko se Bogu moli! — začudi se Ivan i udari dlanom 

0 dlan. — I ni to nisi reka stricu?! 

— Ni to. Nakupova sam i pra i korde i čavala. 

— I pra si kupije?! 

— I njeg, i njeg. Kad počmemo kopati i zidati suvi 
bunar, ne boj se, bit će kamenja za minavanje. 

— Na sve si mislije! 

— A nu. Da kako bi drugačije?! 

— Bome će stric ... 

— Biti veseje, e li?! — prekide ga Jadre u rieči i 
nasmije se. 

— Veseje, veseje, bome, al more se malko i Ijutniti 
spočetka, što ga nisi ništa pita. 

— Da ne radimo ovo, plandovali bi svi, a ovako?! 

— Est to! 

— Što bi se unda ljutije? A ne ćemo potrošiti ni bajoka, 
osim što sam uno kupije u Gospiću. A ni uno nije ništa. 

— Est i to. 

— I nije ova koliba više bila za naše potribe, a da i est 
dosta velika, jer ne bi bila veća, kad more biti — eP ovako? 

— Est i to. Jer ne bi bila veća? 

Razgovarali su i marljivo udarali bradviljima po bu- 
kovini. Kad su potrebnu količinu bukava nasjekli, izmjerili 

1 izpilali, tad su najprije ciepali tako, da ne trebaju mnogo 
tesati, pa im sad posao nije velik, a nije ni težak za čvrste 
momačke ruke. Jadre je bio neumoran toliko, da čovjek 
ne bi ni vjerovao, kad ne bi vidio na rođene oči, koliko se 
može uraditi i kako se može dugo raditi, da ne osjetiš 
umora. On je svima bio zagonetka osim Iki, koja je živjela i 
dihala i pjevala i, vjerojatno, i mislila zajedno s njim, u 
jednakom dahu, u jednakoj brzini i zaletu. Ona je uobće 
živjela podpuno savršeno, nerazumljivo za zemaljsko biće i 
obično shvaćanje — s njim i u njemu, te bi se smjelo reći, 
đa je svaka njegova misao nekim nepoznatim, nadzemalj- 
skim, putem prelazila na nju i u njezinu dušu. Ona ga je 

jedina razumjela, jer uobće nije ni trebala misliti, što se to 
s njim događa i kako on to radi, jer joj je sve bilo podpuno 
razumljivo, a kad su se sastali nasamu, kad su se ovili jedno 
oko drugog kao dvie loze, tad su im sve misli i sve želje bile 
do bezkrajnosti jednake i jedne, usklađene i jasne toliko, da 
uobće nisu više trebali jedno drugom ništa ni govoriti. 
Dovoljan je bio pogled jednih dubokih, bezkrajno dubokih 
zjenica, u druge, i odmah je bilo sve jasno i sve posve 
naravno. Svi su se ostali čudom čudili i nisu razumjeli, 
odkud mu to sve znanje, ta neograničena snaga i nevjero- 
jatna, bezgranična vjera i u sebe i u sve ostale, koji su 
imali s njim posla. 

— Esmo li kolino Petra Vrkljana, carskog kapitana, ii 
nismo?! — govorio je svakom u obitelji, koji bi se pokazao 
malodušan ili bez vjere, u bilo kom pravcu, dok je još bio 
mlađi, a sad je, na stanu, gdje je preuzeo dio vlasti i odgo- 
vornosti barem preko jednog ljeta, pogotovo naglašivao tu 
krvnu vezu i predaju, pa čim bi opazio, da je koji mladić 
samo malo mrzovoljast ili nerazpoložen, odmah je čuo 
Jadrin krupni, odlučni i gvozdeni glas: 

— Mi moremo o’de krepati, al ne moremo osramotiti 
dida Petra, carskog kapitana i junaka. Ko ne će, nek se 
obisi, a ko ne more, nek iđe kući k strini i nek traži od nje, 
da mu da pregljaču i prešlicu, pa nek sa ženami prede vunu 
i kučine. Ko je mužko, taj mora izdržati i ne more biti, da 
reče, da dalje ne more! 

Bilo mu je veoma težko, da mnogo govori, a napose, da 
svojoj družini drži moralne propoviedi, jer se je mučio, 
smišljajući, kako bi rekao, a da nikog ne povriedi, ali kad 
je počeo govoriti, onda bi bio mogao očitati ciele litanije, 
da se uobće ne zaustavi. Isto tako, kad je bilo potrebno, da 
opomene i ukori — nije imao dlake na jeziku, jer je, po 
njegovu mišljenju, bio smrtni grieh pustiti i tuđeg tiiđanina, 
a kamoli ne svog, na krivom putu, a ne opomenuti ga. To je 
mogao činiti samo dušmanin, a ne nikad i nipošto prijatelj, 
a pogotovo ne starješina, poglavar ili čak i otac, a svaki je 
zapovjednik, bez ikakova obzira, čim zapovieda, i zašto je 
odgovoran, prema svima, koji su mu povjereni, više nego 
otac i više nego starješina. Tu je Jadre u sebi nosio takove 
zasade i takova vjerovanja, da ih ne bi bile mogle pro- 
mieniti ni striele nebeske. Glavar je ili otac ili je obični 


razbojnik. Prema tome mora i postupati. Jadre se je tog 
svog uvjerenja držao nepomrljivom dosljednošću. To je 
pokazao čak i ovdje na planini, kad je Mate, unuk strica 
Jukana, nešto nepovoljno rekao o svojoj babi, a sadašnjoj 
gospodarici kuće, Mandi. On je to samo načuo »na pol uha«, 
pa je Matu odmah pozvao k sebi, tobože, da će mu nešto 
pomagati. 

— Ti tako — počeo je polako, kao da ni ne kani ozbiljno 
govoriti. Samo, da ne šute. — Ti tako, sinovče, za ovcami, 
e 1’ nu?! 

— E, e, striče Jadre — odgovori momčić, smiešeći se. 
Bilo mu je petnaest-šestnaest godina. 

— A bi 1’ volije, da ideš za kozami? — upita Jadre i 
opet posve nenapadno, bez naglašivanja. 

— Kako god ti rečeš, al . . . 

— Nude, nude! — ohrabri ga Jadre. 

— Znaš i sam, kako j’ — poče momčić u neprilici 
pentati. — Kako god ti rečeš, al, znaš: mudrolija koze pase! 

Jadre se glasno i od srdca nasmije, vidjevši, da je 
malog doveo tamo, gdje ga je želio imati, pa reče: 

— Veliš: ima pametniji’ od tebe za taj. posa?! 

— I to, i to! — potvrdi Mate, pa se i sam zasmije. — 
I, da ti pravo rečem, striče, lakše je uzbijati ovce. 

— Otuda mi dođi, sokole moj! — uzklikne Jadre. — 
Naš kozar Marko nije od tebe ni mnogo stariji ni pametniji, 
pa eto, njega zapalo. 

— Est to, kad si ti odredije — potvrdi Mate, osjetivši, 
da nešto nije jasno, pa poče razmišljavati, zašto je Jadre 
uobće zapodjeo taj razgovor. 

— Tako, tako, sinovče — kad sam ja odredije, dobro 
je, a da sam odredije tebe, i unda bi bilo dobro, i ti bi čuva 
i uzbija koze ka edan po edan — e Y nu, da bi? 

— Bi, vala, striče, ka i Marko! — potvrdi Mate posve 
slobodno. 

— Ako ne i bolje?! — dometne Jadre. 

— Pa, sad . . . Eto: ka i un. 

— Tako ti je, moj brate, u svemu: svi smo mi za sve, 
sto oćemo, kad oćemo, jer nam je tako ostavije Svemogući, 
slava Mu i vala. 

— Est to. Kad oćemo . . . 


E, e: kad oćemo! — utvrđuje Jadre. — Kad oćemo, 

unda i moremo, pa nam je svedno, što nam se odredi. A, 
ovaj, kako bi ti reka: esi li ti, ovako, reći ćemo, zadovoljan, 

kako Marko čuva koze? 

Mjesto odgovora, Mate se glasno nasmije. 

— Tako, samo pitam, e V ti ža, što tebi nisam odredije, 
da ti radiš uno, što je teže, misto Marka? 

Kako bi meni moglo biti ža, kad si ti tako odredije?! 

odgovori mali posve čvrsto, brzo i uvjerljivo, gledajući 

Jadri u oči odlučno i nepomično, a u sjaju se njegovih 
očiju vidjelo, da govori s tolikom vjerom i pouzdanjem,^ da 
je svaka primisao i nemoguća i podpuno nepristupačna. 

Tako, tako! — odgovori Jadre zadovoljno. — Takog 

te oću, jer samo taki i moreš biti. 

Tu je zastao, kao da razmišlja, što bi dalje rekao, no 
uistini je razmišljao, zapravo, o sebi i o svom razpoloženju. 
Osjećao je u sebi neobičnu širinu, koja je daleko premašila 
njihove i njive i dolce i brežuljke i glavice, a ujedno je 
osjećao u sebi i neku dubinu, koja je za njega graničila 
s vrtoglavošću, koja se ne da podnieti. Neopisiva, nepre- 
gledna širina i dubina, da te hvata vrtoglavica pri samoj 
pomisli, a on je to u sebi sad osjećao sve tako naravno, kao 
da ne može drugačije ni biti. štoviše, on se nije niti izne- 
nadio nad svim tim novim pojavama, koje su se u njemu 
odigravale. 

— Samo taki i moreš biti — ponovio je nenadano i ne 
promišljajući, što bi mu rekao. - — Znaš, sinovče, to je u 
nami. Tako . . . Krv ... I . . . Bog sam zna, Svevišnji i Sve- 
mogući ... A1 ti ni ne moreš biti drugačiji, jer je to u tebi. 
Tako, eto, i ne moreš biti drugačiji. 

Mate je u neprilici stajao pred njim i nije znao, što bi 
rekao, i uobće, što bi počeo sa sobom, jer je sam sebi bio na 
velikoj smetnji i neprilici. 

— Ja ti to ni ne bi znao reći pravo, al znam, jer, eto, 
tu — reče i udari rukom po prsima, koje su bile posve gole, 
u okviru razgaljene košulje — tu ja to sad ćutim i nosim. 
Mi ni ne moremo biti, man ovaki! I kad je to za našu 
zadrugu i za obraz i ljudstvo, ne more biti, man unako, 
kako je odredije starešina, naš stric Jukan. 

— E, e — potvrdi Mate izpod glasa, jer je osjetio, da 
mora nešto reći i tim pokazati, da sluša i prati, što Jadre 
govori. 

— A ode ja — što odredim, tako mora biti. 

— E, e! I kako bi drugačije?! 

— Pa, i ne mora vaik biti sve najbolje. I ja mogu 
načiniti, što nije dobro. Mogu i odrediti, što bi moglo biti 
i bolje, al — reka, reka! 

— Est to! 

— Tako i stric Jukan! — nastavljao je Jadre sve 
toplije i strastvenije. — Kad un odredi, da ništo mora biti 
ovako, on je odredije i — Bog! 

— A da, man tako! 

— Tako, tako, moj sokole! I kad je odredije mene, da 
ove godine idem k stanu, unda sam ja kod stana, i najbolji 
sam. 

— E, da — potvrđivao je mali u sve većoj i većoj 
neprilici, jer mu se cieli taj razgovor, po njegovu osjećaju, 
pretvorio u nekakovu školu. Nije njemu bilo ni neobično 
ni neugodno, jer su seoski momčići naučeni, da od starijih 
često dobivaju taka predavanja, no sad je, nagonski, osjećao, 
da je on morao dati povoda, za tu propovied, pa je sa 
zebnjom očekivao, da čuje ono, što je stric Jadre još uviek 
prikrivao. 

— Isto tako je strina Manda određena, da bude naša 
planinka i domaćica. 

— Est to! — potvrdi Mate i puče mu pred očima. U 
lice mu je navro mlaz tople krvi. 

— I ti to znaš dobro?! 

— Est to, striče. Znam dobro i — htjede još nešto 
dometnuti, da raztumači, da se opravda, jer mu je odmah 
bilo jasno, o čemu se radi, no nije smogao ni snage, da 
progovori, a još je manje mogao razrediti misli i sabrati 
ono, što bi trebao reći, pa je zaniemio. 

— Ja sve znam — pomogao mu je Jadre svojim tuma- 
čenjem — i znam, da si ti pravi momak i pravi Vrkljan> 
al jope . . . 

— Est to — propenta Mate u podpunoj zabuni, a da 
nije promislio, što će reći. Tek toliko, da se oglasi, jer to 
zahtieva pažnja prema starijem. 

— Ne smiš — nastavljao je Jadre veoma blago, otčinski 
— ni prid samim sobom, a kamoli i prid drugim prigo- 
varati, kad stariji ništo učini. Što čini, čini za sve nas, pa 
ako i nije najbolje — što ćeš mu: tije j’ najbolje, al je 

okrenilo drugačije, pa vala Svemogućem. Nema pomoći, al 
nije un kriv, što je okrenilo, kako nije ti je. 

— Est, est tako. 

— A da, man tako. Svemogući nam je ostavije i strica 
za starešinu i strinu za planinku, pa moremo samo biti 
veseli, da oće da se za sve nas muče i kine. I, kako bi ti 
reka? Tako — nije lipo, kad unda trokeljamo, čemu mista 
nije. 

Mate je šutio kao zaliven. Proti strini Mandi, odnosno 
proti svojoj babi Mandi govorio je među mlađima nešto, 
tako — ni pečeno ni vareno, no dosta, da stariji to ociene 
kao neumjestno. Zapravo je on to načuo još kao diete od 
svoje majke, jer su nevjeste redovno nezadovoljne sa sve- 
krvama, pa je tako bilo i tu. Ona se je zaboravila, pa svom 
čovjeku pred nekom djecom nešto rekla o svekrvi, a djeca 
to zapamtila. Poslije se je to ponavljalo, dok njezinu čovjeku 
nije dojadilo, razvezao joj vruću zaušnicu i — pitanje je 
bilo uređeno za sav vanjski sviet, a napose za zadrugu, za 
koju kao pitanje nije ni moglo nastati niti je bilo nastalo. 
Mali je Mate znao, da je nešto neravno između bake i nje- 
gove majke, ali — kad to nitko ne poteže, ne mogu ni djeca, 
ali ona to nose u sebi, pa prije ili poslije dadu oduška. Tako 
je i Mate učinio tu na planini, kod blaga, među svojim 
vršnjacima, i ne sluteći, da bi Jadrino uho moglo uhvatiti i 
te skoro djetinje prigovore. Prevario se je, a Jadre je odmah 
osjetio, da treba izpravljati, dok je još zavremena. 

— Mi smo svi ka edna duša u tilu i moramo vaik 
paziti, kako bi ti reka — da budemo sve jači i jači. I tako . . . 
Da edan drugom pomažemo, a ne, da svašta . . . tako, eto. 
Budi pametan momčić, kad ti je Svemogući da, a nije ti ni 
težko. 

— Pa, ja, striče, volim babu — prociedio je Mate kroz 
zube i jedva se svladavao, da ne zaplače. 

— E, da! Znam ja to, al unda moraš paziti. Una j r 
dobra i za sve nas se brine i škrbi. Nije lipo, kad o svojim 
starijim govorimo, kako ne bi divanili, da nas uni slušaju. 

— Pa, ja, striče, da ti pravo kažem — pentao je Mate, 
no nije nikako mogao sabrati ni misli ni rieči, da kaže, što 
mu je na duši. 

— Znam ja, znam — pomogao mu je Jadre — da ti nju 
i voliš i da ne bi reka o njoj ružne riči, ali ne smiš ni onako. 


kako bi ti reka? — zape i Jadre u svojim mislima, jer nije 
mogao naći pravog izraza, kojim bi označio Matin grieh, a 
da ga previše ne osramoti i ne razžalosti. — Eto, tako. To 
sam ti ti je reći, da znaš i da paziš. Eto. Znaš, moj sinko, 
da i uni manji moraju od nikog učiti, a uni ne uče od nas 
stari, man od svoji stariji, a to si već i ti unim našim malim. 

— Est to, est, striče — reče Mate već mnogo sigurnije 
i mirnije. — Znam ja, znam, što si mi tije reći. I, tako, eto, 
pazit ću. 

— Mi ti i nismo ništa, ako nismo ka edna duša — 
govorio je Jadre iz prepuna srdca. — Sve, znaš, kako bi ti 
reka? Tako — svi za edan štap vaik i svagdi, i unda se 
nikog ne bojimo, man samo Svemogućeg, a ni Njeg se, slava 
Mu i vala, ne tribamo bojati, jer Njega triba samo slaviti 
dobrim i poštenim radom, pa j’ unda š Njim račun u redu. 
Samo mi, mi! Mi moramo paziti, tako, među sobom. 

Mate ga je pozorno slušao i bio veseo, što je to prošlo 
tako liepo i bez ikakova potresa. Istina, on nije ni bio 
naučen, da Jadre viče bilo na mlađe, bilo na starije. O tom, 
pogotovo, nije moglo biti ni govora. On je vazda bio 
neobično pažljiv napose prema starijima i onda, kad nije 
bilo osobitog razloga, da bilo zbog osobnog bilo zbog obi- 
teljskog ugleda bude prema nekom osobito obziran. Njemu 
je bilo dovoljno, da je čovjek stariji, isto i žena, pa bio i 
prosjak, te da bude prema njemu susretljiv i uglađen kao 
prema svom starom plovanu ili otcu. To su već i djeca 
znala, pa se Mate nije mogao zbog te same činjenice izne- 
naditi. Njega je usrećilo, što mu je sve rekao tako liepo 
i uvijeno, a istom je sad počeo razmišljati, kako je njegov 
grieh prema staroj baki ipak velik i težak. Ona je majka 
njegova rođenog otca, ona se je u životu već toliko napatila 
i narađila, da već zbog toga zaslužuje, da je svi vole i 
poštivaju, a sad, povrh svega toga, još vodi cielo gospo- 
darstvo i misli na potrebe svih, i malih i velikih, i mužkih 
i ženskih, u toj golemoj zadruzi. Da to nije ni malena briga 
ni malen posao, uviđao je već i Mate. 

Uprav nije lipo — reče nenadano, oborivši pogled. 

Što to? — upita Jadre, koji je svojim mislima već 
nio daleko od njegova prvotnog razgovora i od Matina 
grieha. 

Pa, tako, eto — odgovori Mate u velikoj neprilici. — 

* 


51 


Mi, ti znaš, striče, tako, ka drčina još svašta trokeljamo . . . 
I tako . . . 

— Znam ja to. I ja sam bije u vašim godinami, al vi 
ćete doći u moje, ako vas Bog poživi, pa ćete unda razumiti. 

— Est, est, striče, 1 uprav tako. Nego, sad i ja vidim, da 
nije lipo ... Al ja volim našu babu Mandu. I, tako . . . 

— Nude, nude. 

— Ne ću više, striče Jadre, očiju mi moji! Sad i ja 
vidim . . . 

Jadre se zadovoljno smijuljio i promatrao tog liepog 
mladića, koji još ni ne zna, da je čovjek. Još je pođpuno 
diete, zaigrano i razigrano kao ždriebe ili june, pa ni ne 
misli, kud mu koja dosiže. 

— Nemoj, nemoj, zlato — osokoli ga Jadre veoma toplo 
i uvjerljivo. — Znaš, ako je u Providnosti, i ti ćeš ednom 
biti starešina i tvoja žena planinka. 

Mate prasne u glasan smieh i nije se mogao obuzdati, 
iako mu se je činilo, da nije ni umjestno, da se tako 
napadno smije. Jedva je kroz puna usta smieha mogao 
promrsiti : 

— La, moj striče Jadre, o čem ti! 

— E, nemoj ti, junače, tako! — odvrati Jadre veselo. 
— Težko soldatu, koji ne kani biti genera’. 

— Ma, est to, al jope . . . Nas je, vala Bogu, u kući 
toliko, da to ne će na me pasti. 

— I ne mari, al ako bi! Čovik mora na sve misliti. 
Tako ... — nešto je htio još reći, no prekide se u misli i 
rieči, jer mu je došlo u glavu pitanje, kako to oni uobće 
žive na ovom svietu, ti graničari. Neprekidno na muci, u 
borbi i svakog časa spremni da izgube glavu, jer tako hoće 
car, i jer je tako, oni to vjeruju, njima Svevišnji ostavio. 
Ipak bi bilo vriedno, pomislio je Jadre, malko o tom više 
razmišljati, a ne samo živjeti iz dana u dan i čekati, kad 
će te ubiti bukva u Velebitu ili kad će te negdje zatrpati 
snieg ili, najzad, kad će te pozvati car, da u nekom nepo- 
znatom kraju ostaviš kosti baš kao i carsko kljuse. 

— E, da. Čovik mora na sve misliti! — reče on glasno, 
noseći se svojim novim mislima. Mate je razumio, da to 
stric nastavlja razgovor, pa potvrdi: 

— Est i to, al jope . . . Di je to još, kad bi i bilo?! 

— Tako, tako — nastavljao je Jadre nit svojih misli — 

iz dana u dan, dok smrt za vrat, a unda se više ni ne može 
niko pitati, kako j’ uno bilo i jer je tako. 

— Est i to — i opet potvrdi mladić, boraveći u svojoj 
kolotečini i boreći se mislima, da li bi doista i on jednom 
mogao postati kućnim starješinom, a njegova žena — kod te 
je misli gotovo prasnuo u glasan smieh — a ona da bi 
bila planinka. 

— Sigurno j' ovo sve Svemogući dobro i pravedno 
puštije, pa nek iđe, kad je tako, al i mi, i mi moramo misliti 

razvijao je Jadre dalje i prebacivao dobru šimlu na 

jednu, a lošiju na drugu stranu. Za taj je lagani posao uzeo 
Matu, da može s njim razgovarati, dok je druge poslao, da 
tešu letve za krov. Mate je radio veoma marljivo i s naj- 
većim razumievanjem kao odrastao čovjek. Njemu je to 
bilo posve naravno i razumljivo, jer je to u krvi, a i vidio 
je toliko puta, kako rade odrasli, a da i nije nikad dosad 
vidio, dosta mu je, da sad gleda, kako to Jadre radi, pa da 
odmah i on postupa posve razumno i valjano. Seljačkom je 
djetetu to sve naravno i nema potrebe, da ide u posebne 
tečajeve ili bilo kakovo naukovanje. Iz djetinjstva se nauči 
gledati i promatrati i zidare i tesare i orače i kosce, pa treba 
samo dorasti za taj posao i on ga obavlja, ako je potrebno. 
Riedko se koji bavi samo zidarstvom ili tesarstvom, jer to 
ne smatraju zanatom nego poslom, kao što su i svi ostali 
težački poslovi, a koji se takom poslu posveti nešto više, on 
to čini samo stoga, što mu leži više nego drugima, pa ga 
ljudi više uposluju, kad žele, da imadu ljepši i čišći posao.- 

— I mi, i mi — ponavljao je Jadre. — I Vrkljani, i 
Tomičići, i Pavelići, i Babići, i Blaževići, i Baleni, 
svi smo mi ka edna kuća i ka edno, al nikako, kun da ne 
znamo i ne marimo . . . 

— Što to, striče?! — upita mali u čudu, jer nije ništa 
razumio. 

— Ništa, ništa — odgovori Jadre nepažljivo. — Samo 
tako ništo mislim i sanatam. Tije sam samo reći, kako smo 
mi, eto, tako, ka edna vamilija, pa j’ unda — tako . . . 

Mate nije ništa razumio, a Jadre nije ni pokušao da mu 
što tumači. 

5 

Koliba je bila dovršena mnogo prije nego je i sam Jadre 
računao, a on je bio predvidio najkraći rok, koji je, po svom 


proračunu, smio postaviti. Na toj je njegovoj nadogradnji 
bilo sve, osim ono nekoliko kovanih čavala čisti proizvod 
njihovih ruku i znoja. Mjesto stakla na prozorima ostale su 
prazne rupe, koje su zatvarali drveni kapci, i Jadre nije ni 
pomišljao, da bi trebao stakla, jer je to i onako samo ljetni 
stan i ljetno spremište, kad prozora ni ne treba, budući da 
po danu nije nitko u sobama, a po zimi se zatvori drvenim 
kapcima i — sve u carskom redu. Glavno je, da se ne može 
uvući unutra vuk, a proti česa drugog se niti treba niti 
može braniti. 

Čim je taj posao bio gotov, Jadre se je dao na kopanje 
suhoga zdenca. Tumačio je družini, što i kako kani načiniti, 
da svaki razumije, što radi, jer je vjerovao, da će onda lakše 
i brže raditi. 

— I june ore, jer ne more uteći izpod jarma, al stari 
vo ore i bolje lakše, jer već zna, kakav mu je to posa — 
tumačio je Jadre, smiešeći se. 

— A kakav ti je to, striče, suvi bunar? — pitao je neki 
momčić. 

— Tako, sinovče — eto, to ti je bunar, u kom nema 
vrila, pa ne more unda biti mokar, dok mu sam ne daš vode. 

Izabrao je vrlo podesnu dolinicu, odmah kraj kolibe i 
sam prvi zakopao trnokopom. Kopajući, razmišljao je, gdje 
će u blizini naći dobrih ploča, da može oko zdenca popločati 
veliko guvno, koje će skupljati vodu i tako hraniti zdenac. 
Sjetio se je, da je nedaleko udario baš na nekakovu ploču, 
kad je nedavno oborio jednu bukvu. Kad ju je izpilao i 
odstranio granje, opazio je, da je krhotina nekog velikog 
ogranka izkopala golemu rupu, i duboku i široku, a na dnu 
je te rupe opazio na kamen stanac, ne samo kamenje, nego 
pravu pravcatu ploču. Odmah mu je bilo jasno, da će mu 
bilo kad to dobro doći, jer gdje je jedna ploča, tu ih je, 
redovno, ciela naslaga, no tog časa se nije sjetio svog suhog 
zdenca, pa je skoro i zaboravio na svoj nalaz. 

— Kopaj ti sam — reče Ivanu — a ja idem ništo 
pogledati. 

— Što ti je jope sunilo u glavu? — upita on, smijući se. 

— Kad vidim, kazat ću ti — odgovori on, zametne se 
trnokopom i zamakne u šumi. Doista je našao veliki ležaj 
ploča, koje su bile oko dva prsta debele, a velike — prema 
tome, kako ih je oprezno vadio! Kad je radio polaganije, 


komadi su bili veći, a kad je jače udario i žurio se, ploče su 
pucale na mnogo komada. Svakako je pazio, da ne budu 
prevelike, da ih mogu lakše tovariti, i to ne na kola nego na 
neku vrst saonica, koje su bile visoke samo toliko, koliko su 
bili debeli bukovi stupovi, koje je na prednjoj strani zao- 
kružio tako, da nisu zapinjali za kamenje. 

Posao je oko kopanja suhog zdenca bio veoma tegotan 
i napredovao je mnogo sporije, negoli se je Jadre nadao. 
Tlo je bilo — skoro stanac kamen, pa je trebalo neprestano 
minavati. 

— Ne će od ovog ništa biti — rekao je Ivan bratu, 
posve bojažljivo i oprezno, ali je svakako smatrao po- 
trebnim, da reče svoju bojazan. 

— Kad očemo, jer ne bi bilo?! — odgovori Jadre posve 
mirno. — Da j’ lako, unda bi to radile žene i dica, a ovako, 
vidiš, uvatiše ljudi, pa — rade li, rade! E V ovako, sokolovi?! 
— reče, uperivši pitanje svojim mlađim suradnicima, koje 
je to pitanje upalilo i natjeralo im vatru ponosa u oči. 

— E, da! — potvrdiše svi u jedan glas. — Kad očemo, 
očemo! — reče Mate vrlo ponosno, ponavljajući ono, što 
je često čuo iz usta strica Jadre. 

— A da, man tako: kad očemo, unda i moremo! — 
potvrdi Jadre. — Est, uno, duša valja: ne da se kamen 
kopati motikom, man ga triba razbiti praom, al mi i tog 
imamo. Est težko nami, i bit će još koji dan, dok provrtimo 
i minamo tolike ogredke, al je bilo teže, što su naši od 
šukundida kroz svako lito do danas podnosili s napajanjem 
blaga. E V ovako? 

— » To est. 

— E, a nu! Kad je ovako, unda nam nije ni težko. Mi 
ćemo, ako Bog da, priko jeseni, zime i prolića nakupiti tu 
toliko vode, da će je biti za blago dosta priko čilog lita, pa 
da bude još triput ovoliko goveda i konja, kolko i' sad 
držimo u planin. Eto — koliki će to biti blagoslov Božji?! 

— E, namučimo se dosta svake godine sa napajanjem 
blaga — potvrđuje Ivan, koji je već godinama skoro redovno 
kod stana preko cielog ljeta. — A i siromašno se blago 
namuči. 

Voda je odvajkada u Velebitu težko pitanje i za ljude 
i za blago, jer je živa voda riedkost, a i gdje jest kakvo 
vrelce, ono je tako siromašno vodom, da se ne može mnogo 


s njim računati ni za čovjeka putnika, a kamoli i za blago, 
kad ga izrenu za ljetovanje. Ljudi su se pomagali tako, da 
bi kopali lokve na više strana, no tu je vazda najveći nepri- 
jatelj — krš. Kroz kamenje proteče i odteče sve u nepovrat, 
pa je trebalo sate i sate^ goniti blago, dok nađe kap vode, 
da utaži ljutu ljetnu žeđ. S pitkom je vodom bilo još teže. 
Po nju su išli na konjima čak nadomak Ričica. Na svaki 
bi samar natovarili po dva barila, a među njih još i po 

jednu ili dvie kozje mješine, pa bi se tako obskrbili za 

nekoliko dana, a onda opet — nanovo. Bio je to vazda i velik 
napor i velik gubitak vremena, no kako kod ovih ljudi ta 
dva pojma nisu veliko bogatstvo — nit se boje napora, nit 
su bili preosjetljivi za vrieme! — ne bi to bila najveća 

nesreća. Najgore je bilo to, što je ipak voda bila i loša i 

malo je, pa nit su se mogli prati niti piti do mile volje, a 
brzo bi se pokvarila, pa zaudarala kao bara. 

Te je muke Jadre sam češće proživio, pa se u njegovoj 
bistroj glavi davno već motala misao, kako bi tom zlu 
doskočio. Kad je kao vojnik u Italiji vidio prvu cisternu, 
odmah mu je puklo pred očima. Radilo se je samo, kad će 
i kako će svoju namisao provesti. Nije htio nikom ništa 
govoriti, da ne nastanu razna nepotrebna pitanja i razprav- 
ljanja, umovanja i odlučivanja bez zaključka, već je čekao 
svoj čas. Čim je čuo, da ga je starješina odredio na stan za 
sliedeće ljeto, u tišini je pripremao sve, što je smatrao 
potrebnim, i sad se svom snagom bacio bezobzirce na posao. 

— Oćemo li to ovog lita svršiti? — upita Ivan, videći, 
kako posao težko i sporo napreduje. 

— Moramo! — odgovori Jadre bez premišljanja. — Ne 
ćemo kući, dok ne bude sve ka zvono. 

Nije htio odati, da je već i sam gdjekad pomislio, da je 
možda pogriešio, što nije najprije kopao zdenac, a zatim se 
dao na povećanje kolibe. Kad se je odlučivao na te velike 
poslove, računao je, da će oba svršiti lako i na vrieme, pa 
nije bilo nikakva razloga, da se baci prije na zdenac, jer 
tako i tako ne će moći ove godine poslužiti, jer nema kiše 
preko ljeta, te je dosta, da je gotov do jeseni, a u to nije 
sumnjao. 

— Sad, kako bilo da bilo — reče, nastavljajući neizre- 
čenu bojazan — gotov mora biti do jeseni. I, da vam pravo 
kažem, nije loše, što smo udarili na živac kamen. Teže je 


raditi i zadržava nas, al će voda biti ladnija i ne će 
propuštati. 

Svoju je vjeru i oduševljenje prenosio na svu svoju 
okolinu, pa su najzad svi ne samo radili neumorno — jer 
su to i inače činili — nego i vjerovali, da će sretno svršiti, 
i kao djeca unapred uživali u blagodatima, koje će izvirati 
za cielu zadrugu iz tog Jadrinog suhog zdenca, a napose 
su osjećali bezgranično unutarnje zadovoljstvo i ponos, što 
oni surađuju kod te blagodati. 

— Ajme meni, što će se did Jukan začuditi, kad vidi! — 
uzklikne Mate i udari dlanom o dlan. 

— Bome će se svak devetiti od pustog čuda — potvrdi 
Ivan posve ozbiljno, težko i važno. — I ne bi, uprav, čovik 
ni virova, da sam ne vidi. 

Čim je Ika vidjela, na početku ljeta, kad su radnje 
počele, kako Jadre uposluje svoje čobane, odluči, da prema 
poslovima mora udešavati i hranu. Nije se usudila reći 
Jadri naprečac, što misli, pa je neko vrieme okolišala, dajući 
samo momcima više sira i skorupa, negoli bi to inače činila. 
To je, međutim, Jadrino bistro oko odmah uhvatilo. 

— Mudra si mi i pravedna, miljenice moja — reče joj, 
kad su bili nasamu i pomiluje ju po čelu. 

Ona se blaženo nasmije i izmakne. 

— Kud bižiš? — upita on, smiešeći se, čvrsto je ogrli 
i povuče, da sjednu na klupu. 

— Vidit će nas ko — odgovori ona, prepuštajući se 
njegovu toplom milovanju. 

— Samo Svemogući! A da nas ko i vidi?! 

— E, lako j' tebi, a ja sam nesritno žensko — odgovori 
Ika i stidljivo i uvjerljivo, no nije se otimala njegovu 
zagrljaju. 

— Ti si moja miljenica jedina, i to j’ sve! — odgovori 
on toliko mirno i sigurno, da je odmah njegova snaga vjere 
i pouzdanja i u tom pogledu prešla i na nju. Sva se je 
pripila uz njega i osjećala, kako joj sreća i blaženstvo struji 
cielim bićem, pa nije ni sama znala, što bi počela, u pre- 
obilju tolikih osjećaja i ljepota. — Znam ja, kako naš svit 
gleda i misli — šaptao joj je, kao da se i on boji, da bi ih 
ipak mogao tkogod čuti, iako nadaleko nije bilo ljudskog 
stvora — al mi ćemo, kako mi znamo, i kako nam je Sve- 
mogući ostavije. Ništa se ti ne boj, kad si mi taka, kakvu mi 
je naminije Svemogući, slava Mu i vala! Miljenice moja! 


Ona je zaniemila u sreći i blaženstvu, no osjećala je, da 
mora nešto reći, pa će u neprilici, pokušavajući da ustane, 
ali bez odluke, da to i učini: 

— Izkipit će mi varenika! 

— Vidiš, jadna ne bila, da još nije ni uzvarila! — 
odgovori on, smijući se i još je čvršće ogrli. Nad vatrom 
je visio kotao, pun mlieka, no još doista nije bio ni blizu 
stanju, koje bi mlieko potjeralo preko ruba kotla. 

— Ti to ne znaš! — odgovori ona posve prpošno, kako 
to samo žena zna i može. Pritom ga je tako vragoljasto 
pogledala izpod oka, da je on napao cjelovima na nju i baš 
na te divne oči, kao da ih želi izpiti. 

— Ovako bi moglo izkipiti — govorio joj je kroz puna 
usta cjelova. 

— Ugušit ćeš me — branila se ona tako, da mu se još 
više i toplije pripije. 

— Ne bi za čili svit! — odgovori on, privije ju na 
grudi i reče: — Tije sam ti kazati, kako pametno radiš, što 
nas sad bolje raniš. Mudra si mi i pametna žena. 

— Uprav sam i ja tila tebi o tom divaniti, da se ti ne 
bi ljuti je. 

— Kun da si mene pitala! Dobro si počela, al ćemo još 
i drugačije — odgovori Jadre, ne puštajući je iz zagrljaja. — 
Čobanu je dosta bubla palente ii komad kruva i žlica vare- 
nike, al kad čovik čili dan teše ii siče bukve ii udara čekićem 
po kamenu, unda triba više. Ti si to dobro počela, al ćemo 
i još bolje. 

— Ja, eto, što mogu. 

— E, e. Dobro j* to, al ćemo i bolje. Nisu ovo čobani, 
man su — eto, vidiš i sama, što radimo. Ja sam već odredije 
blago, koje ćemo klati. 

— Bog s tobom! — iznenadi se Ika i izvine mu se iz 
zagrljaja. — Kako bi blago kla, a nisi pita strica Jukana! 

— Ne boj se ti za to. Ne ću ja strica uvriditi. Kad bude 
sve gotovo, reću mu: »Evo, striče Jukane: ovaj naš novi 
stan i ovaj naš suvi bunar vride toliko i toliko ovnova.« Un 
će meni: »Bog s tobom, sinovče! Vridi to deset puta toliko 
volova, a ne ovnova. Vridi to kod ljudske kuće glave!« Unda 
ću ja njemu: »Ne, striče Jukane. To ti vridi samo ti' nikolko 
ovnova, koje smo mi poili, dok smo ovo gradili, jer se o 
samoj varenici ovo ne da načiniti.« Što mi un more na to 


reći ka pametan čovik, a un est pametan, man: »Bog vam 
i', moj sinko, blagoslovije, pa da ste pojili još pet puta 
toliko.« E I’ nu, da mi ne more drugo reći? 

— Ma, est to, kako ti veliš, al, jadna ti sam ... — 
govorila je otežući i nesigurno, pa joj on upade pitanjem 
u rieč: 

— Nude, nude?! 

— Bolje bi bilo, da si ga pita. 

— Ne boj se ništa. Ne bi bilo bolje, jer bi to bilo mla- 
ćenje prazne slame. Dok bi ja njemu sve raztumačio, što 
kanim i kako ću, pa dok bi se un odlučije i dok bi sve 
odobrije, ne bi nikad bilo gotovo. Ja sam siguran svoje 
odluke i svog posla, pa je unda ovako pametnije. 

— A ako ne načiniš, kako si odlučije? — upita ona 
posve bojažljivo. 

— Samo, ako mi Bog da zdravlja, unda ti je sve ka u 
Svetom Pismu sigurno. Ja sam na sve mislije. 

Izabrao je nekolika ovna i nekoliko ovce jalovice, koje 
će klati za vrieme najtežih poslova, no o tom nije razgo- 
varao ni s Ivanom, jer je želio, da to svaki put bude ugodno 
iznenađenje i nagrada vriednim suradnicima. Sad je tu 
svoju tajnu nakanu povjerio svojoj Iki. 

— Al ne smiš nikom reći, da smo o tom divanili ii da 
ću ja to tako češće načiniti. 

— Ne boj se, kad mi kažeš. Kun da si zakopa u zemlju. 

— Ništa, ’n se i ti svaki put čudi skupa sa svima 
ostalim, pa će tako biti i najbolje i najkoristnije. Da nam 
ovo rade tuđi ljudi, tako bi i' ranili, pa j’ unda i pravo i 
pošteno, da i svojim tako damo. 

— Est to, nego, što ćemo klati za zimu, ako sad po- 
kolješ sve, što j' vridnije? — upita Ika iza oduljeg raz- 
mišljanja. — Bojim se, da će se stric stog na te naljutiti. 

— I na to sam ja mislije. Ne boj se — odgovori Jadre 
spremno. — Prije neg smo krenili k stanu, ja sam š njim, 
sve unako izdaleka, divanije o posiku za zimu, da čujem, što 
kani, pa sam unda prema tome sad o’de odlučije, što mogu 
poklati. 

— A nu! 

— Esam, esam ja i na to mislije. Al da j’ meni, ka što 
još nije, ja bi to i drugačije — reče on, obori pogled na 
zemlju i zamisli se. 


— Nude, nude, Bog ti dava, što još sumiraš? — upita 
ona i nagne se, da mu može zaviriti u oči. 

— Evo, što sumiram — odgovori on odrješito, podiže 
glavu i zagleda joj se u oči. — Kad mi moremo priranjivati 
ovoliko blaga, koliko nam ga j’ sad Bog da, jer mi ne bi još 
i više držali? Što god mi oćemo, Svemogući će nami dati. 
Un, slava Mu i vala, nikom ništa ne krati. Triba samo 
dobro proračunati, pa pljuniti u šake, i Božji ti blagoslov 
ne će uzvaliti! 

Iku je to njegovo razlaganje iznenadilo, jer ga nije 
očekivala, no odmah joj je bilo posve jasno, da ima pravo. 
Gdje pase toliko blago, moglo bi ga vrlo liepo biti i još 
više, a da paše ne nestane. Pitanje je samo vode, a Jadre, 
eto, kani i to riešiti, pa ako uspije, nema ni te zapreke. 

— I još ništo — nastavio je iza kraće stanke. — Mi 
to imamo ti’ dočića i proplanaka, koje kosimo i kinimo se, 
dok uno ništo sina na samarima odpremimo kući. Jer mi ne 
bi tu sadili krumpire, a zemlja je ka paklina crna, i kuku- 
ruze, pa o’de lipo priko lita dognali najprije dvadesetak, a 
potlje i tridesetak i četrdesetak krmčića, pa i’ priranili i 
pašom, i bukvicama, i krumpirim, i kukuruzim, i imali čilu 
godinu mesa ka drva za svu čeljad?! Jer ne bi, kad nam 
Svemogući to ne brani? 

— E, i ta ti je mudra! — potvrdi Ika mirno i ozbiljno. 

— Imat ćemo ništo više posla, al težko unom, koji nema 
što raditi! 

— Da! Lako j’ za posa — potvrdi Ika. — Povede se 
čeljadi, kolko triba, pa svi pijunu u dlane i rade — ka sebi. 

— I ja tako mislim. Da sad imamo prasadi, zakla bi 
koje, al ovako — dobra će biti i laja! — govorio je, smiešeći 
se, i toplo se zagledao u Ikine oči, koje su ga promatrale 
i svojim sjajem pjevale neopisivu ljubav i povjerenje, koje 
joj je obuzimalo cielo biće. 

Kad je Jadre zaklao prvu jalovicu, nastalo je među 
družinom gotovo zaprepašćenje od čuda i iznenađenja, jer 
nije bio običaj, da se čobani tako hrane. On je vidio to raz- 
položenje, zadovoljno se smijuljio i protumačio: 

— Kakav posa, takav i zalogaj! Mi smo svi u jutru i 
uveče čobani, al smo po danu majstori, pa prema tome i rana. 

— Ta ti valja! — uzkliknuo je Ivan, koji je u svojoj 
duši već unapried odobravao svaki Jadrin čin, jer je u 


njegovu sposobnost sliepo vjerovao. — Pošteno j' i pravo 
ovako, al kome bi drugom to palo na um, man tebi? 

Ne moremo svaki dan ovako — tumačio je Jadre — 

al ja ću gledati, da mi moji vridni poslenici ne izgladne, da 
me stric ne bi psova, što mu družinu morim gladi i poslima! 

Svi su se, naravno, veoma veselili, što mogu jesti mesa, 
no nije tu bila toliko vriedna i značajna sama ta činjenica, 
koliko cieli Jadrin postupak i nastup prema svojim ukuća- 
nima. On ih je sve dizao i nosio na krilima svoje vjere, 
zanosa i pouzdanja, pa bi svako čeljade bilo radije palo 
mrtvo od umora negoli bi pokazalo, da više ne može ili da 
mu je potreban odmor. Svi su se natjecali, tko će biti mar- 
ljiviji i jači. 

Kad su svršavali kolibu, Jadre je požurio sve poslove, 
tako da u subotu uvečer bude na njoj zadnji udarac sje- 
kirom, pa za tu zgodu izpekao pokrupnu jalovicu na ražnju, 
a već je tjedan dana prije poslao Ivana preko planine u 
Obrovac, da dorene na konju dvie mješine vina. S Ivanom 
je ugovorio sve tako, da nitko osim njih dvojice i Ike ne 
zna, po što je išao, pa čak ni kud je išao. Ivan je s velikim 
užitkom i veseljem obavio svoju zadaću, te je već u nedjelju 
u prvi mrak bio kod stana, iako je Jadre očekivao, da će 
stići istom u komad noći. Mješine je s vinom spremila Ika 
u smočnicu, u koju nije nitko imao pristupa osim nje. Ni 
sam Jadre nije nikad htio u nju zaviriti, šaleći se, da naj- 
voli, kad ga planinka iznenadi ne samo dobrotom, vrsnoćom 
skorupa i sira — a ona je bila prava majstorica u tom poslu 
— nego i količinom. 

Tako je iznenađenje s vinom bilo savršeno iznenađenje. 
Da se sprema gospodska večera, to se nije dalo zatajiti, jer 
su svi vidjeli, da kolju jalovicu, i poslije, da je natiču na 
ražanj, al da će biti još i vina, to nije nitko ni slutio. 

Kad su sjeli k večeri, pomolili se Bogu i Ika izniela na 
stolicu veliku zdjelu pečenke i drugu zdjelu salate od krum- 
pira, Jadre se našali prema Ivanu i reče: 

— E, moj junače, da sam ja mlađi od tebe, unda bi ja 
tebi i još štogod iznije na stolicu! 

— A da sam ja stariji, ka što ti esi — odgovori Ivan, 
smiešeći se — ja bi tebi zapovidije, da to učiniš! Al ja ću i 
brez zapovidi — reče i ustane od stolice, a Ika pođe za njim. 

Jeli su vazda pred stanom. Imali su veliku okruglu 
stolicu — to je nizki stol — i samo dva tronoga stolčića. 

Na njima su sjedili Jadre i Ivan, dok su ostali mužkarci, 
redovno, sjedili na komadima drveta ili kamena, a ženske 
vazda, po staroj navadi, samo na nozi: podmotaju nogu poda 
se i spuste se na petu. Taki je običaj već kroz naraštaje i 
već skoro ne bi bilo ni liepo vidjeti žensko, pogotovo mlađe, 
da sjedi drugačije. 

U kući nije bilo ni jedne čaše, nego više kutlova. To je 
drvena posudica, iz jednog komada, koju je svaki čobanin 
nosio privezanu za pojas, pa kad bi ožednio, pomuzao bi u 
kutao kozu ili ovcu i napio se. Za piće vode je služila velika 
tisova bukara. U nju su natočili iz mješine vina, a Ika je 
još uzela i nekoliko kutla, da u njih raztače. 

— Ne triba nam to, nešo — reče joj Ivan. — Pit ćemo 
svi iz bukare. 

— I cure i dičaci ? ! — iznenadi se Ika. 

— Svi smo radili ka pravi ljudi skupa, pa jer ne bi i 
pili skupa? — odgovori on veselo. 

— Napit će se dičaci. 

— I zaslužili su, da se napiju. Večeras mogu, pa kad 
se napiju, unda pod bukvu i — vala ti, Bože! Do zore će se 
i raztrizniti. 

Ivan je iznio bukaru i predao je bratu. On je primi i 
bez ikakva uvoda, podigne je malko uvis i reče: 

— Zdrav si, brate Ivane! I vala i tebi i svima vami 
mlađim, koji ovo sa mnom svršiste, a vala Svemogućem, 
koji nam je da zdravlja i snage. 

Svi su ga u čudu gledali, osim Ike i Ivana, jer su mislili, 
da se on šali, nazdravljajući vodom. Kad je on nagnuo, 
dobro potegnuo i odmakao bukaru od usta, svi vidješe, da 
mu je na brku ostala dobra naslaga vina, pa se u čudu 
pogledaše. Ivan primi ponuđenu bukaru i reče posve mirno, 
odmjereno i promišljeno: 

— Vala ti, brate Jadre, ka ednom po ednom. Esmo mi 
radili, al nije težko s takim raditi. U mudra gospodara su i 
goveda mudra i vridna, a kamoli ne bi bila čeljad valjana. 
Di nema uprave, nema ni Božijeg blagoslova, a di je valjan 
vođa, tu je svaki soldat junak. Tako i mi s tobom u ovoj 
našoj planini. Bog te poživije i uzdrža. Zdrava si, nešo! 

Ika je samo malko okusila i dala dalje. I ostali su 
redom jedan drugom nazdravljali i pili, jer se vino — tako 
pije. Drugačije ne može ni biti. 

— E, da me sad vidi moja baba Manda! — uzklikne 
Mate, pružajući bukaru drugu slieva, jer se pije za suncem. 

— A što bi ti rekla? — upita Jadre veselo, očekujući, 
da će Mate izvaliti kakvu huncutariju. 

— »Vidi tura! Vidi pasije vire, i uno pije s ljudini!« 
- — rekla bi baba Manda, Bog je poživije — odgovori Mate, 
smijući se. — Al ništa j' to. 

— Kad s ljudima radiš ka pravi čovik, unda moreš 
s ljudim i piti — raztumači Jadre. — Da vi niste svi vridni, 
ne bi ja bije smije ni počimati s vami ovo, što učinišmo, a 
da niste radili ka pravi ljudi, ne bi bili gotovi ni za dvi 
godine, što smazašmo za nepuna dva miseca. Ja bi tije viditi 
majstore, koji bi bili više i brže, pa i bolje, pačinili, nego 
učinišmo mi! 

— I ne bi, valaj! — potvrdiše gotovo svi u jedan glas, 
a grudi su im se nadimale od radosti i zadovoljstva. 

— Sad je naš stan najbolji i najveći — reče neki. 

— Bit će, biti najbolji — odgovori Jadre. — Još mo- 
ramo štošta načiniti i popraviti i namakniti. 

— A što bi još, ka Boga te molim, striče?! 

— E, moj junače, što bi još?! Vidit ćeš, što bi još, 
samo ako nas Bog uzdrži. Još mnogo. 

— Vaj, striče — javi se opet Mate — zna li did Jukan, 
što mi o’de stvaramo? 

— Zna, kako starešina ne bi zna, što mu družina radi?! 
— odgovori Jadre, jer nije htio tumačiti, kako je on to sve 
na svoju ruku poduzeo i izveo. Kući je redovno silazio 
svakih desetak-petnaest dana Ivan, jer je tako Jadre odredio, 
a i Ika je napose na to upozorila Jadru još prije, nego je 
znala njegovu odluku. Ivan ima kod kuće ženu i već jedno 
diete, pa je ona pomišljala na to, kako je potrebno, da on 
ide dolje, da ih vidi. Jadre mu je svaki put napose pri- 
kričao, da stricu Jukanu ne smije pripoviedati, da su se 
dali u gradnju. 

— Reci mu, tako, da smo nasikli dosta vila, da tasla- 
čimo bila za grablje, da smo nasikli pera za deset branja i 
tako . . . Reci mu, da svi radimo, samo mu ne reci, ni njemu 
ni nikom drugom, što uistinu radimo. Bit će veseliji, kad 
vidi na svoje oči i kad budemo sa svim gotovi — davao je 
Jadre upute svaki put i vazda skoro doslovno isto, jer je 
znao, da će ga starješina izpitivati, kako provode dane. 

Ivan se je zdušno držao bratovih uputa, jer se i njemu 
činilo, da je tako bolje. Po svemu, što je mogao razabrati 
kod kuće, nisu ni slutili, što se u planini događa. Znali su, 
da je sve u redu, da vukovi tu i tamo navale i opet se izgube, 
sad s plienom, sad bez njega, kako je to bivalo i drugih 
godina, no ipak se je činilo, da je i u tom pogledu nekako 
bolje i da je među blagom manje štete. Domaćica Manda 
je isto tako bila veoma zadovoljna s Ikinim gospodarstvom 
kod stana, jer je Ivan svaki put sagnao kući tovar sira i 
skorupa, a sir, da bi ga bolestan jeo i na rane privijao — 
tako čist i uredan. I skorup je Ika znala spremati, da je 
bio, nekako, i slađi i mastniji i ukusniji, nego kad ga je 
bilo koja druga žena u kući spremala. Ni prekiseo ni pre- 
sladak, a žut kao dukat. Tu je Ikinu spretnost i sposobnost 
opazila prva njezina pokojna svekrva i rekla joj, da je 
prava čarobnica. Strina Manda je istog mišljenja, pa je 
bila oduševljena ovogodišnjim planinskim gospodarstvom. U 
takom obćem zadovoljstvu nije Ivanu bilo težko da izbjegne 
nezgodnim pitanjima o tom, što uprav rade. Svi su vidjeli 
dolje kod kuće, da je kod stana da ne može biti bolje, pa se 
nije nitko pobliže ni zanimao, što svako pojedino čeljade 
radi i kako provodi dane. 

— A pita li tebe, striče Ivane, did, kad dođeš doli, što 
radimo? — opet će Mate. 

— Pita, pita — odgovara Ivan i smije se. 

— Pa, što mu ti veliš? 

— Eto, tako: velju mu, na priliku, da ti muzeš jarca u 
rešeto, a da mala Matija veze mačku natikače, a Marija, 
velju, plete Garovu maju. 

— La, moj striče, do šta j’ tebi! — uzprotiviše se dje- 
vojke. — Eto, za Matu si mu dobro i reka, al za nas dvi ? ! 

Jadre je kvasao od veselja, gledajući liepo razpoloženje 
svoje čeljadi i koliko god su ga vazda zaokupljale misli, što 
sve mora uraditi i kako će svakog uposliti do najveće mo- 
gućnosti, isto tako je smišljao, i kako bi svako od svog 
družtva vazda razveselio i bilo čim ugodno iznenadio. On je 
vazda imao na umu, što je čuo od nekog starog čovjeka u 
Gospiću, koji je govorio: »Pametan čovik ne će ozlovoljiti 
ni paripa, s kojim mora orati, a kamoli čovika, s kojim mora 
živiti i raditi.« Jadre je to dobro zapamtio, a posve je odgo- 
varalo njegovu mišljenju i razpoloženju, pa mu je kroz cieli 


život služilo kao temeljno pravilo postupka s ljudima. Nije 
uobće trpio kraj sebe namrgođena lica, te čim bi ga opazio, 
smatrao je svojom dužnošću, da ga razvedri i navede na 
smiešak i vedrinu. 

— Uprav nam je lipo Svemogući da, slava Mu i vala! 

— reče Ivan umjesto odgovara djevojkama. 

— Vala i stricu Jadri! — dometne Matija. 

— E, i njemu, i njemu! — potvrdiše i ostali. 

— A meni je najlipše, kad smo svi ovako zadovoljni i 
kad ovako lipo i pošteno radimo — reče Jadre. 

— Ko ne bi s tobom radije?! Bi uprav, da j' napola 
umra, moj striče, kad nas ti znaš tako lipo zabavunati, pa 
ni ne vidiš, kako radiš i kako valjaš ogredke ka medvid, a 
tebi se čini, kun da ćulaš kapu — govorio je Marko, ponaj- 
stariji među mlađima tog skladnog družtva. — Ja se, očiju 
mi, sam sebi čudim, kako sam jak, kad radim uza te. 

— A da ti je još ovakog dalmatinskog runješa — 
podrugne se Mate — unda bi ti i brez ćuskije izvaljiva 
ogredke, a mislije bi, da čupaš cimu od krumpira. 

— Moglo bi i tako biti — odgovori Marko i sav po- 
crveni, jer mu je bilo neugodno, što mu tako govori o piću 
pred starijim ljudima. 

— Tebi je sad mrzko, što sam reka — opet će Mate, 
kojemu njegova nemirna narav nije dala mira. — A jer bi 
ti bilo mrzko?! Da stric Jadre nije tije, da pijemo i mi 
mlađi, ne bi nam bije ni da. E V nu, striče, ovako? 

— A da, man tako! — potvrdi Jadre vrlo mirno i zado- 
voljno. — Ko sa mnom more povaljivati bukve, more i 
vino piti. 

— Eto vidiš, kukavče! — uzklikne Mate zadovoljno i 
pobjedonosno. — E sam li ti reka?! 

— Zna sam ja to i brez tebe — branio se Marko — 
al jope . . . 

Nastao je tajac i kratko zatišje, koje prekide Marija, 
djevojka od kojih sedamnaest godina. 

— Nude, striče Jadre — reče — molim te, pripovidaj 
nam što. 

— A što bi vam, rano, pripovida?! — iznenadi se on. 

— Ne vidite gledati od truda, pa i'mo, pimo i ajmo gledati 
pod kožu. 

M. Budak: »Kresina« 

Svi se nasmijaše njegovu odgovoru, al se mala nije 
dala smesti, jer se njoj ta svečana večera, nekako, pretvorila 
u prelo, pa bi htjela, da onda i bude kao na pravom prelu 

i sielu. . 

Pripovidaj nam, striče, o vukodlacim ili o vilama 

molila je ona vrlo srdačno i umiljato. 

Kad nam je baš do pripoviesti — odgovori Jadre — 

nek nam unda Marko pripovida, kako j’ tu juče bilo s unim 
gadom. 

— E T s unim vukom, striče? — upita Marko. 

— E, e. S vukom, sime mu se zatrlo. 

Marko je to već opetovano pripoviedao, no Jadre nije 
nikad imao vremena, da sluša, jer je bio zaposlen svrša- 
vanjem poslova, koje je htio pod svaku cienu završiti u 
subotu uvečer. Stoga ga je ta pripoviest, zaista, zanimala. 

Pa, već sam sto puta pripovida — počeo se Marko 

braniti. — Već mi se i rugaju. 

Nisi, sinovče, pripovida meni, pa ti to sad, sve nate- 
nane, pripovidi svome stricu Jadri, a ko ti se bude ruga, 
imat će posla sa mnom. 

Tu prietnju nije nitko primio sa strahom, jer su znali, 
da se šali, no inače s njim, doista, nije bilo šale, osim 
kad je on htio, da se šale. 

— Pa, eto, bilo j’ ovako — počeo je Marko oprezno i 
polako, pomaknuvši se na svom tvrdom panju. — Ja sam 
juče odagna goveda prema Dubokom Docu, da i’, pasući, 
dorenem do Lokve, da se napiju. Goveda su polako napri- 
dovala, a ja i Šarko za njima s noge na nogu. Kad smo stigli 
tamo iza Kuka, naednom udariše bronze na volima, kun da 
i’ je niko rukom stresa, a Šarko se uzzvirla i počne škomliti, 
a dlaka mu na vratu skočila u ždrak ka na ježu. Ja sam 
mam pomislije, da nije dobro, pa poletim naprid. Šarko za 
mnom i bi i ne bi, al unda se i un razjunačije, pa mi trkom 
ka konji. 

— Ko se y više boja: ti ii Šarko? — ubaci Mate. 

— Ne sritaj ga, nek pripovida — opomene ga Jadre. 

— Pa, da vam pravo kažem — odgovarav je Marko na 
Matinu primjetbu — men se sve čini, da nam ni ednom ni 
drugom nije bilo lako pri duši! Al smo vindar letili. I 
Šarko počeje lauckati, al nije, da j* laja, man nikako, kun 
da bi i zavija, al sve i bi i ne bi. Goveda su uztuknila natrag 

i meni se sve činilo, da su sva, al nisam bije sigur. Kroza 
me sve ka mravi, i mam sam zna, da j’ unaj gad nigdi blizo. 
A i na Šarku se je vidilo, da ga j* obćutije. Počeje un jako, 
ne lajati, nego onako, ka i škomliti i zavijati. Ja sam već 
prije skinije štuc s ramena i pripravije ga, da pucam. Već 
sam bije ko pomislije, i da nije ništa, jer sam mislije, da 
su sva goveda prida mnom, kad se naednom razkrivi go- 
vedče. Meni se učinilo, da j\ tako, na stotinjak koračaja od 
mene. Poletim tamo, odkud sam čuje dreku, a Šarko sa 
mnom, i imam što i viditi: na našeg Vilaša naliče vučina ka 
medvid, a Vilaš ga dočika na rogove. Ja se razderem: 
»Pustija! Pustlja«, a Šarko se uzlaje, al una mrcina ne 
popušta. Ja sam se primaka dobrano. 

— Al ne priviše! — dobaci i opet Mate. 

— Ma, eto, tako, na petdesetak koračaja sam se pri- 
maka i bije bi moga pucati, al nisam smije radi vola. Moga 
bi lako ubiti njega, kako je kukavac skaka i branije se od 
unog napasnika. Sigurno nas, mene i Šarka, nije ni opazije, 
kolko je bije zabavljen s Vilašom, jer naednom uztukne, 
pogleda k nami . . . 

— A tebi srdce puče! — dobaci Mate. 

Svi prasnuše u smieh, pa se i sam Jadre jedva svlada, 
da se i on glasno ne nasmije. 

— Nije mi puklo srdce, man sam opalije iz štuca — 

— I »vuk pade, Bogu dušu dade«! — upade mu Marija 
u rieč, no odmah se udari šakom u prsa, moleći Boga, da joj 
oprosti, što je rekla, da vuk ima dušu, jer se to smatra 
velikim griehom. 

— E, nije, sestro, ni to — odgovori Marko, smiešeći se. 
— Kako je bilo nezgodno ciljati i pucati u blizini Vilašu, 
nisam mnogo ni cilja, man sam nasumce opalije, samo da 
unog gada poplašim. 

— I pobiže? — upita Jadre. 

— Pobiže, kun da ga vile nose — potvrdi Marko. 

— A di su ti bile koze? — upita opet Jadre. 

— Nji nisam triba napajati, pa sam Mariju ostavije 
s kozami tu iza Jame, a samo sam goveda pogna. Mnogo 
sam i’ već srije i vidije, al još nisam vidije, da bi unako 
sćorla na vola ka unaj juče. 

— To y bilo u slavu naše nove kolibe! — reče Ivan 

— Ma, ne će biti — govorio je Marko ozbiljno, jer nije 
imao vremena da u svojim mislima uhvati, da se stric 

Ivan šali. — Nije to za našu kolibu, man je mrcina morala 
biti slipa od gladi. Ne bi drugačije moga onako zaconti. I 
sva srića, da nije naletije na kakvo june, man na pravog 
vilaša koji se ne bi ni medvida pripa, a kamoli vuka, pa 
da j' još uniki. A est bije vuk vridan svog vuka. Ja većeg 

još u životu nisam vidije. v . .. 

Pripa si se ti, moj junače, pa ti se stog toliki ucinije 

reče Matija i baci Mati značajan pogled. On se samo 

nasmije, no nije ništa rekao. 

— Pa, duša valja — reče Marko, smijući se — da vam 
pravo rečeni: ni nije lipo sristi se s unakim gadom. Nisam 
se baš pripa, al ne bi bije ni zapiva, dok je un bije blizu 
mene. 

Sigurno ti se grkljan bije stiska, da krož njeg ne bi 

bije moga ni igle promoliti — javi se opet Mate. 

A kako j’ unda vika? — zauzme se Ivan za Marka. 

Da j’ vika i pustijaka, bije bi se i vuk pripa 

odgovori Mate — al i sam veli, da ga nije ni pogleda! 

Jadre se prekrsti, ustane od stolice i tim dade znak 
svima, da je vrieme počinka. Ika je s djevojkama već bila 
uklonila sa stolice zdjele, žlice i preostatke jela. 

I Mate se glasno prekrsti, pa reče veoma srdačno: 

Baš ti vala, striče Jadre, a kako večeras, tako da 

Bog da svake večeri! . „ 

I Jadre i svi ostali popratiše smiehom te objesenjacke 

primjetbe, a Marko mu ozbiljno dobaci: 

— Zabolije bi te drob, gospodine! 

— Glavno j', dico moja, da smo vaik dobre volje, pa 
će nam unda Svemogući, slava Mu i vala, vaik dobro dati. 
Samo iz mraka dolazi svaka strava, a iz smrknuta ćela i 
obraza svako zlo! — govorio je Jadre ozbiljno i odmjereno, 
a na očima mu je sievalo zadovoljstvo čovjeka, koji je 
sretno svršio svoju zadaću, i koji zna, da se ima na koga 
osloniti. — Dok smo ovaki, moj sinovče, bit će, ako Bog da, 
i pečenke i runješa. Ne boj se. Nek nam Svemogući da 
zdravlja i pameti, pa nam ne bi bilo zlo ni na suvu gravu 

i palenti. „ v , . 

A da, man tako! — potvrđuje Ivan, očekujući, da li 

će Mate i opet štogod dometnuti, jer je vidio na njemu, da 
se alčački smijulji. Ivan ga izazove: — E Y nu, sinovce 
Mate? 

— Stric Jadre vaik, kun da čita iz evanđelja, nego . . . 
. — reče Mate, pa se prekine u rieči. 

— Nude, nude! — osokoli ga Jadre, jer mu je bilo 
drago, što taj vedri momak uviek unosi i još više veselja, 
negoli je obćenito među njima. I kad je najteže, Mate nađe 
šaljivu stranu. Tako i sad odgovori: 

— Mislim, striče, da su i gra i palenta lipi Božji darovi, 
al Božji blagoslov sade u nji tekar, kad u nji ugazi ja Y 
prasica, ja Y jalovica. 

— : Est i to! — potvrđuje Jadre, smijući se, i poslije 
kratke stanke nastavlja glasno: — Slava Ti i vala na svemu, 
Svemogući naš Otče nebeski! 

— Unda, sutra, ako Bog da, na bunar! — reče Ivan. 

— Ako Bog da! — potvrdi Jadre. 

Tako je svečano završeno proširenje kolibe u planini. 
Družina je u neopisivom zadovoljstvu i razpoloženju još 
podugo šaptom prepričavala razne potežkoće radnje, a 
vazda ih popratila i drugom slikom, sjetivši se veselja, koje 
je stric Jadre znao vazda prirediti i iznenaditi ih. Svaki je 
među njima osjećao velik ponos i zadovoljstvo, što je sad 
njihov »stan« svakako ponajveći u planini. Napose je svakog 
veselila pomisao, kako će se i njihovi iznenaditi, kad vide, 
što čobani tog ljeta učiniše, a da nitko nije ni slutio, što bi 
uobće mogli raditi drugo osim uobičajenih čobanskih 
poslova. 

A istom drugi?! Kako će ti pasti na leđa od iznena- 
đenja i od zavisti, samo kad čuju, što Nadvođani učiniše, a 
kad koji slučajno tuda prođe i vidi, taj će zaniemiti od 
pustog čuda i ne će vjerovati svojim očima. 

— Dosta j’, dičaci — opemene ih Ivan. — Ako nas čuje 
Jadre, naljutit će se. Vrime j* počinka. 

— Ne će nami stric Jadre ništa. 

— Ne će, ne će, al triba sutra prije dana na noge. 

— Ništa j’ to nami! 

— E, da, al je već veliki komad noći — uztrajao je Ivan 
uporno. — Mam spavati! 

On nije volio često zapoviedati, ali kad je to učinio, 
onda su mlađi dobro znali, da treba slušati, i to — odmah! 


Spavali su kojegdje oko kolibe, jer je bilo mnogo ugodnije 
spavati pod vedrim nebom nego pod krovom. Svaki je 
odabrao svoju bukvu, metnuo pod nju lišća i mahovine i 
tako priredio udoban ležaj. Jadre je odredio, da svako mora 
imati barem plahtu, a koje želi, može uzeti i biljac, jer su u 
Velebitu i ljetne noći često veoma svježe. Osim toga, mislio 
je on, može ili pauk ili zmija ili što drugo biti po noći 
uznemireno na svom ležaj u ili na svom putu, pa može 
čeljade i ujesti, a kad je pokriveno preko glave, ne može se 
ništa dogoditi. To je staro čobansko izkustvo, koje je iz 
njega govorilo, i zbog kojeg je svaki čoban po noći preko 
glave pokriven, s rukama, podmotanim pod pazuho. 

Ivan nije ni te večeri propustio svog običaja, koji je 
smatrao najsvetijom dužnošću, da prije nego legne na po- 
činak, obiđe sve torove, da vidi, da li je blago mirno i da li 
je sve u redu. Uzeo je »šibu« — dugačku pušku — na rame, 
dvie kubure za pas, nadžak u ruku i laganim korakom, da 
blago ne uzbuni, sve obišao i pregledao. Svi oni vole svoje 
blago i paze ga skoro istom ljubavlju kao i kućnu čeljad, no 
taj je osjećaj u Ivanu razvijen više nego u bilo kome drugom 
u kući. On nije još nikad zaklao ni pileta ni janjeta. Dok 
nije bilo ni jasno ni razumljivo to njegovo razpoloženje, 
dešavalo se, da mu je stariji rekao, da to učini. Ivan je vazda 
na nenapadan, liep način udesio, da ga netko zamieni u tom 
poslu, a on je za njega, ako je trebalo, obavio drugi, mnogo 
teži. Poslije ga više nisu ni dovodili u takav položaj, no kad 
bi koja ovca prebila nogu ili bortala, ili kad bi se koje 
govedče nadulo, tad bi odmah zvali Ivana, da se lati posla. 
On je svako liečio i mazio i tetošio kao diete. U tom je poslu 
postigao zamjernu vještinu. Napose je bio vještak u liečenju 
prebijenih nogu. Takva nesreća nije nikad u njihovoj kući, 
odkad je Ivan odrastao, značila nesreću, jer su bili sigurni, 
da će on i govedčetu, a kamoli ne sitnom blažčetu, naravnati 
i vezati kosti tako, da se za najkraće vrieme ne će uobće ni 
poznati, da se je što dogodilo. 

Koliko god je blago volio, nije ipak došao na pomisao, 
da ne bi jeo mesa, no bilo je zanimljivo promatrati ga kod 
tog posla. Najvećom je naime pomnjom vazda, svakom 
zgodom, proučavao, kako kosti izgledaju, kako stoje jedna 
prema drugoj, i vazda je kušao, da ih lomi, da vidi, kako 
pucaju: po duljini, poprieko, postrance, ili se drobe. Kad 

bi bio dobre volje, pa kad ga mlađi saletjeli, da im tumači, 
što on to razmišlja, on bi se samo smijuljio, odbijajući ih: 

— Ništa j' to. Ja se, samo tako, šalim. 

Svi su dobro znali, da se on ne šali, ali su ga puštali u 
miru, jer su bili sigurni, da im ne će tumačiti, što promatra 
i proučava. Ipak — svakom se prilikom ponavljaju ista 
pitanja družine i isti njegovi odgovori. S osobitom je 
pažnjom proučavao pleće svakog zaklanog blažčeta, vje- 
rujući, da je u njemu izpisana nedaleka sudbina ciele 
zadruge. Dobro bi ga očistio, a onda podigao prema svietlu 
i pozorno promatrao. To je učinio i sinoć kod večere. 

— Što vidiš, Dragi? — upitala je prva Ika. 

— A nu — odgovori on, ne skidajući pogleda s pleća. 
— Tako ... Za nas i nije ništa ružno, al . . . 

Svi su pozorno slušali. I Jadre je vjerovao, da se u pleću 
doista vidi bliza sudbina i kuće i obitelji, pa je i on pozorno 
i napeto očekivao, što će Ivan reći. 

Rat, rat, sime mu se zatrlo — reče Ivan, poslije 
dosta duge šutnje. Govorio je s najdubljim uvjerenjem i 
mirom, koji nije dopuštao ni pomisliti, da ne bi podpuno 
vjerovao u sve, što govori. 

Tako on svakom prilikom proučava pleće, i svi tvrde, 
da se nije nikad prevario u svome čitanju. Predkazuje — 
ne proriče, jer čita — i grobove i kolievke, i dobre i loše 
žetve, kao i napredak ili nazadak blaga. 

Bilo mu je sedamnaest godina, kad je neko diete u kući 
slomilo nogu. Planinka se bila uzžurbala, da ga dade 
odpremiti u Gaj Miletića, kuda li, da mu tamo poznati 
vještak namjesti prelom. Ivan nije ništa govorio, nego je 
diete uzeo u naručaj i odnio ga podalje od kuće, pa se tamo 
s njim pozabavio dosta dugo vremena. Kad ga je opet donio 
u kuću, rekao je posve čedno : 

v — Ne triba dite nikud nositi. Gotovo j’ s pomoći 
Božijom. 

Odtad on taj posao obavlja ne samo na blagu nego i 
n f ljudima. Ne bi se smjelo reći, prema kome postupa 
nježnije, jer je i blažče i čeljade pod njegovim rukama 
neobično mirno toliko, da se čude, koji ga gledaju u tom 
Poslu. Radeći, neprestano tepa i puše na mjesto, koje je 
ozheđeno, i tako zabavi svog bolestnika. Svakako se vidi, da 
1 blago razumije i vjeruje, da mu on želi dobro i da će mu 

pomoći. Jednom je neki pas ovčar prebio nogu, i Ivan mu 
ju je namjestio i uvezao sam samcat. Kad su mu neki po- 
nudili, da će psu stisnuti vilice, da ga ne bi ugrizao, Ivan se 
je samo nasmiešio i odbio svaku pomoć. — 

Išao je polako i oprezno, pazeći, da ne bi nogom gurnuo 
veći kamen, zakotrljao ga i tako prouzročio nepotrebnu buku 
u toj 'tajanstvenoj velebitskoj tišini. Prozirna je ljetna noć 
prekrila svojim dahom dolinice i brežuljke i zagrlila vele- 
bitske vrhunce, nadkrilivši se nad svim kao brižna majka 
nad svojim čedom, a gore su, visoko, treperile bezbojne 
zviezde kao Božje oči, kojima se ništa ne da sakriti. Tu i 
tamo se oglasio zov noćne' ptice kao opomena vječnosti, da 
je i noć živa i da šuma ne spava. Ivan je bacao oštre poglede 
i oko sebe i iznad sebe, a sluh je napeo, da mu ne može 
izmaći ni najmanji šuštaj granja. Od torova nije dopirao 
ni najmanji šum, ni najslabiji glas. Sve je bilo u najljepšem 
snu. Nedaleko goveđeg tora skoči tik pred Ivana iz grma 
zečić, kao da ga je netko bacio iz praće; vjerojatno od 
prevelikog čuda se nije snašao, pa u smrtnom strahu sjede 
na nekoliko koračaja pred njim. 

— Ne boj se, bluno, ne boj — reče Ivan posve tiho i 
mahne rukom, da ga poplaši. — Ne ćemo se nas dva sad 
gonati pod ovim ogredcima. 

Zečić. se još više prepane i šikne u šikaru, a Ivan pođe 
dalje. Goveda su mirno ležala i preživala, a Šarko je kunjao 
na svom ležaju. Kad mu se je Ivan tiho približio, podigao 
je glavu, mahnuo nekoliko puta repom i opet se spustio na 
počinak. Ivan se približi, pomiluje ga i prošapće mu: »Maljo 
moje, maljo, samo ti spavaj, al budi i na oprezu!« Šarov 
opet podigne glavu, zaviori kitnjastim repom i podigne se 
na prednje noge. — »Samo ti lezi« — reče mu Ivan umi- 
ljato i pođe dalje. 

Ovčji je tor bio tih dana najdalje od kolibe, jer je 
Jadre želio onaj proplanak dobro nađubriti baš ovčjim 
gnojem. Što je namjeravao dalje, nije govorio, no nije bilo 
ni potrebno, da kome pripovieda. Dosta je, što je rekao, a 
što je odredio, to je i provađano doslovno. Garov nije bio 
privezan, jer se on nije nikad udaljivao od ovaca, s kojima 
je i odrastao. Ni kad je najgladniji, ne bi ih ostavio i pošao 
tražiti, da ga nahrane, pa da ga uprav zaborave. Kad se je 
Ivan približavao toru, Garov je stao, naćulio uši prema 

kao izklesan. Prepoznavši Ivana, počeo je veselo mahati 
repom i bržim korakom pošao prema njemu. Nikakva glasa 
nije davao od sebe, jer je bio naučen, da se po noći ne 
smije lajati uludo, al kad počne lajati, onda je sigurno, da 
je u blizini ovaca netko, koga Garov ne želi vidjeti. Ivan se 
je posve šutke nagnuo k njemu i nekoliko ga puta pomi- 
lovao, šapćući i njemu kao i Šarku i svima drugima, koji su 
ga dočekali i pozdravili kod torova. Kad je tor obilazio 
okolo naokolo, Garov ga je u stopu pratio. Vidje, da je sve 
u redu, i htjede već otići, kad se Garov zaskoči na njega, 
kao da ga želi zagrliti. 

— Što ti je, Garo moj dobri?! — šane Ivan u čudu, jer 
ga je taj postupak tog mirnog, mudrog psa posve iznenadio, 
jer je bio neobičan. 

Garov mu je odgovorio tako, da je počeo veoma tiho, 
ali nekako prodorno i tužno, škomliti i cviliti, dok je 
njuškom neprekidno trljao Ivanova prsa, kao da mu se želi 
zavući u njedra. 

— Što ti je, što ti je, zlatni moj Garove? — pitao ga je 
Ivan šaptom i uzeo mu glavu među dlanove, zagledavši mu 
se prijateljski u mudre oči, koje su bile sjajne i nemirne. 
— Tebi ništo est, maljo moje — tepao je i milovao psa kao 
razborito stvorenje. Htio ga je spustiti i poći na počinak, 
no kad ga pas nije puštao, nego ga nogama obuhvatio i 
čvrsto držao, Ivan mu uzme opet glavu u ruke i poljubi ga 
u čelo, šapćući: — Kakav si mi to danas, janje moje, ka 
dite! 

Garov inače nije bio ni mazno umiljato pseto, nego 
čuvar, da mu para nije bilo, vazda ozbiljan, miran, sviestan 
svoje snage, a vjerojatno i svoje vriednosti, pa se je tako 
vazda i vladao. Primao je milovanja djece i žena, ali se 
nije u njih upuštao. Stoga se je Ivan veoma iznenadio, iako 
se on i blago vole kao rođena braća, i jedva ga se riešio. 
Čim se Ivan izmakao, Garov je tako naglo legao, izpruživši 
prednje noge, kao da ga je netko bacio na zemlju ili kao da 
se je slomio. Glavu je položio na šape i gledao za Ivanom, 
koji je odmicao, obzirući se, da vidi, što će dalje ta draga, 
mudra životinja. Nije bio odmašio još ni petdesetak kora- 
čaja, kad se Garov polako digao, časak gledao za svojim 
gospodarom i prijateljem, a zatim se okrenuo i lagano 
pošao oko tora. 


Ivan je brzo zaboravio na doživljaj s Garovom, jer mu 
nije davao nikakove važnosti, iako je bio posve neobičan i 
izvan svakog očekivanja. Sad ga zaokupilo drugo opažanje. 
Kako je išao razgaljenih prsa, osjetio je, još dok je stajao 
u zagrljaju s Garovom, da je počeo duvati sjevernjak. Sad 
ga je osjećao sve jače i jače. Već se je čuo osjetljiv šum 
granja na drveću, a iz prilične je daljine doprlo oštro vučje 
zavijanje. Bacio je pogled na nebo i opazio, da je gore 
vidljivo mnogo manje zviezda, negoli ih je vidio, kad je išao 
prema torovima. Požuri korake, bacajući neprestano za- 
brinute poglede na sve strane, pa je u tom i zaboravio, da 
pazi, da ne valja kamenja i ne stvara buke. Sad to više ni 
nije bilo važno, jer je bura sve jače i jače nadirala, a da se 
očito nije brinula, da li će njezina buka koga smetati. Nebo 
se je zastiralo maglicom, a sa zapada se, preko Velebita, 
pojavljivalo posve slabašno svjetlucanje, pa Ivan nije bio 
siguran, ne varaju li ga oči. Može biti, da je tamo negdje 
na moru već sievalo i spremalo se nevrieme, pa preko Vele- 
bita samo malko puštalo trake. 

— S mora namiguje. Bit će salaukovine! — govorili su 
stariji ljudi, kad bi opazili tako svjetlucanje, i brže pospre- 
mali, što su željeli ukloniti izpred pljuska i nepogode. 

Ivan nije pomišljao, da bi moglo noćas biti velikih 
iznenađenja, jer po svemu, što on zna, i koliko može pro- 
suditi, nije prilike, iako je bura bivala sve jača i jača. 
Uostalom, bura ni nije vjetar, koji donosi kiše, ali je svakako 
i u svako godišnje doba neugodan gost. Razmišljao je, da 
li bi probudio čobane, da se dignu i presele u kolibu, no 
odustao je od te misli još prije, nego je mogao ozbiljno i 
prosuditi, bi li to bilo potrebno. Pomislio je, da će ih svakako 
bura probuditi, ako im bude neugodna, a ne probudi li ih, 
značit će, da ih ne smeta. On je legao u kolibu, i to na 
mjesto, na kom su do večeras spavali Jadre i Ika. Njih su 
dvoje bili u svojoj novoj sobi. Ušao je u stan polako, pipa- 
jući, da za što ne zapne, jer je pomišljao, da možda večeras 
nije sve na svom stalnom mjestu, kad su se dulje zadržali 
kod večere. Inače njih svako može i po najcrnjem mraku 
ići po kolibi bez ikakove bojazni, jer je svaki predmet imao 
svoje stalno i skoro nepromjenljivo mjesto, a domaćica se 
svako predvečerje pobrine, da je za noć sve spremno, kako 
mora biti. To se osobito ljeti mora rano obaviti, jer se 

vatra rano zapreće, budući da nije potrebno, kao u kasno 
proljeće i ranu jesen, da se čeljad kod nje grije i suši. Luči 
doduše ima dosta u kolibi, vazda je velik naramak utesan, 
da se izsuši i dobro gori, ali ni nju ne pale bez velike 
potrebe, pa se oči toliko priuče, da vide po noći samo nešto 
slabije nego po danu. 

Prije neg su Ika i Jadre pošli na počinak, ona je po- 
škropila svoju novu nastanbu blagoslovljenom trokraljskom 
vodom, a zatim je okadila blagoslovljenim tamjanom i 
izmolila tri Očenaša i tri Zdravomarije, da Božji blagoslov 
sade na njih, na njihovu čeljad, blago i zemlje i zgrade, a 
napose na ovu nadogradnju. Jadre je molio s njom skupa, 
naglas. 

— Morda bi uprav bilo bolje, da si ti to napravije — 
reče ona, kad je već bio gotov cieli obred. Iznenada ju je 
spopala ta misao, kad je već bilo prekasno, no nije htjela 
prešutjeti svoju misao i grižnju savjesti. 

— Ti ka i ja, miljenice moja! — odgovori on. — Prid 
Svevišnjim smo ka edna duša. 

Nju je taj njegov odgovor veoma obradovao, jer je već 
bila na najboljem putu, da povjeruje, da je učinila velik 
grieh, skoro svetogrđe, što se je nepromišljeno i bez pred- 
hodnog dogovora latila posla, koji očito spada najstarijem 
mužkarcu u kući, kad već nema tu samog starješine. 

Nisu dugo zaspali. Čavrljali su toplo i sladko, poslije 
velikog i uspješnog posla. Osjećali su u sebi duboko zado- 
voljstvo, a Ika je napose bila izpunjena neopisivim ponosom 
zbog svog čovjeka, koji je, po njezinom uvjerenju, nadmašio 
sve, što je ona mogla i željeti. Ne sjeća se, da joj je i jedna 
žena, s kojom je kad razgovarala, dala i naslutiti, da se 
može s čovjekom doživjeti sreća i zadovoljstvo, kakovo je 
ona doživjela. Za nju je to bilo nebesko odkriće, u koje je 
ona ronila cielom dušom i cielim tielom, kao što je negda 
bila u majčinoj utrobi. 

— Bogu mome vala! — uzdahnula je poluglasno, kad 
se je uhvatila na toj misli. 

— A da, man tako — potvrdi Jadre njezin uzdah. — 
Slava Mu i vala na svemu. 

— A1 ti ne znaš, što sam ja sad mislila! — šane ona, 
pripijajući se u njegove grudi. 

— E, a nu! — odgovori on, smiešeći se. — Ja računam, 
da nisi zlo mislila, kad si unako rekla. 


— I nisam. Bogu mome slava i vala do vika . . . 

— Nude, nude? 

— Pomislila sam, da meni nije moglo biti lipše, ni kad 
me je majka nosila pod srdcem, neg sad ovako s tobom — 
šaputala je ona tako toplo, predano i tiho, da je Jadre više 
osjetio nego razumio njezine rieči. — Samo da nam tolka 
dica ne pomriše, žalostna ti sam i kamena — nastavila je 
Ika, kad joj nije odgovorio nego samo milovanjem i 
cjelovima. 

— I to j’, miljenice moja, u rukami Svemogućeg, slava 
Mu i vala — odgovorio je on šaptom, i još je čvršće i toplije 
privio k sebi, da joj tim putom prenese svoje vjere i pouz- 
danja. Časak su oboje šutjeli, a onda on nastavi: — Da nam 
i to tako ne daje, kud bi mi graničari i dospili? Iztirali bi 
i cara iz Beča, kolko bi nas bilo. Viruj mi! 

— Est to — potvrdi ona, no u glasu joj se osjećalo, da 
je to još uviek preslaba utjeha majci, koja se izmuči, dok 
u ljubavi donese na sviet diete, i onda ga u suzama mora 
vraćati nebesima. 

— Nije to lako — nastavio je Jadre, da joj tumači i da 
je odvrati od tog razgovora — al, eto, reci sama, koliko bi 
i nas Nad vodom već bilo, da nam Svevišnji ne uzimlje 
toliku dicu? 

— Bilo bi mista svima . . . 

— Est to, al mi ni ne znamo, jer nam Bog dicu daje, 
pa je jope uzimlje k sebi. Mi to ne znamo, a kad ne znamo, 

što ćeš, man primati iz Njegove ruke, slava Mu i vala, sve 

za dobro. I ja bi volije, da nam svako ostane i da ga 
podignemo na noge, al kad to nije, unda, valja, drugačije 
ne more ni biti. 

— Eto, nek mi Bog prosti — šaptala je Ika — al da mi 
tog nije . . . 

— Eto, vidiš: da nam ni tog nije, ko bi unda s nami?! 

— E li, miljenice moja, tako? Sad si došla na uno pravo: 

ko bi unda s nami?! 

— Uprav tako i est! — potvrdi ona čvršće i uvjerljivo. 

— Ko bi nam bije ravan?! Dirali bi štapom u nebo. 

— Ako to ni ne bi, al bi zaboravili, da triba misliti i 
na drugi svit, a i jope ti velju: ja ne znam, kolko bi se nas 
graničara namnožilo, kad nam je Svemogući ostavije, da se 
ovolko rađamo. 


— Izginili bi u ratovim. 

— Est i to, al mi i sad idemo u ratove i ginemo, pa 
jope ne izginišmo! Ne damo se mi šale. Nego, puštimo mi 
to u Bozi je ruke, pa će sve dobro biti. 

Njih su dvoje već pokopali nekoliko djece, pa Ika vazda 
s velikim bolom osjeća njihov gubitak, čim dospije, da na to 
misli. Sva je sreća za nju kao i za sve ostale graničarske 
žene, što su već naučene na tu pojavu i što su prezaposlene, 
a da bi se mogle predati tuzi i žalosti. Nemaju vremena, da 
na to misle, pa nose nevjerojatnom postojanošću i dosto- 
janstvom. Nije ni Jadre miran, kad mu to pitanje legne u 
mozak, ali — stisne zube, pa šuti. Jednom je u vojsci pitao 
nekog liečnika Hrvata, koji je bio vrlo ljubazan i razgo- 
vorljiv, što on misli, odkud to dolazi, da u Lici i u Granici 
uobće umire toliko djece. 

— Est, uno, ako ćemo pravo, ima nas — tumačio je 
Jadre svojim siromašnim rječnikom — i svaka kuća ima 
diče ka pilića, al, pusto, pomriše. Što odranimo, est uno 
vridno svog čovika, al ga j' težko odraniti, kad u pelenim 
pomriše. 

Liečnik mu je dokazivao na dugo i široko mnogo stvari 
i pitanja, koja on uobće nije razumio, no uhvatio je toliko, 
da je ponajglavniji razlog, što nema dovoljno liečnika, koji 
bi pazili na zdravlje i život ljudi. Jadre je pomislio, kad je 
čuo te rieči, da taj navija za svoj krušac i zaradu, no poslije 
se je uvjerio, da je čovjek pošten, i vjerovao mu je, jer je 
mogao prilično pratiti njegovo razlaganje o pošastima, koje 
nisu nikako suzbijane, pa su se širile divljom snagom i 
neobuzdanom brzinom, gdje bi se god pojavile. I Jadre je 
razumio, kad mu je liečnik rekao: 

— Jesi vidio, kad potok iziđe iz korita? Ako možeš 
spriečiti, da pređe preko obala, ne će biti poplave, ako li ne 
možeš tome doskočiti, potok će se razliti i potopiti sve, do 
čega dođe. Tako je i sa zaraznim bolestima. Ako ih odmah 
na početku sretneš i spriečiš njihovo širenje, one će nestati 
s malom ili nikakovom štetom. Ako li ih ne zaustaviš odmah, 
poslije su one gospodari i harače sve, koga stignu. Djeca su 
najneodpornija, jer im tielo još nije razvijeno, pa usiied 
toga ne može biti ni odporno. Stoga su pošasti među djecom 
i najčešće i najpogubnije. Gdje dođu, tu kose nemilice. 
Treba to spriečiti zdravstvenim mjerama, za koje mi, na- 


žalost, zasad nemamo ni sredstava ni vremena, jer nas ubiše 
ratovi, koji niču jedan iz drugoga i zaokupljaju svu našu 
pažnju i izcrpljuju svu našu snagu i sve naše sposobnosti. 

Jadre je to razumio, pa je potvrđivao: 

— Uprav tako, gospodin kapitan — liečnik je bio u 
činu satnika. — Kod nas je svaki čas na dići sad težka 
srdobolja, sad ospice, sad ljuti kašalj, sad što drugo, što i r 
kosi nemilice. 

— I još je nešto — nastavljao je liečnik. — Vi ste 
graničari dobri gospodari, al’ su vam i kuće i dvorišta i 
štale uređene za odrasle ljude, za odraslu stoku i za zdrava 
stvorenja uobće, kojima ne može više ništa naškoditi osim 
puške i noža, a nikad se ni tog oružja ne bojite. Vaša djeca 
žive povasdan sa štenadi, s praščićima i s kokošima, a svi 
u blatu, u prašini, u đubru i u neprobojnim rojevima muha. 
Ne može to podnieti slabašni djetinji ustroj, a koje podnese, 
to je djetinji junak, kojeg više ne će oboriti ni puška ni 
sjekira ni grom. 

Poslije tog razgovora bilo je Jadri mnogo pitanje o 
odhranjivanju i dizanju djece na noge mnogo jasnije i posve 
jednostavno, no nije imao ni približno jasne slike, kako bi 
se tom zlu doskočilo. Bilo je previše starih i zasada i 
uređaja i običaja, koje bi trebalo srušiti stubokom i po- 
staviti sve posve novo i iznova, a za takav podhvat nije 
imao ni jasnih predočaba niti ikakove mogućnosti, da stvori 
osnove, što bi i kako bi i gdje bi počeo. Zadaća je prelazila 
njegove sile i mogućnosti, ali stoga nije bila posljednja u 
njegovim mislima. Baš zbog toga mu je bilo neobično milo, 
kad je čuo, da iste misli more i njegovu divnu ženu, u kojoj 
je on po drugi put našao svoju dušu i sva svoja razpo- 
loženja. 

— Kako god ti rečeš — odgovorila je Ika na njegove 
rieči — nego, znaš, mili moj, kako mi je, kad ga pod srdcem 
nosim, pa unda pod ledinu š njim, kad je najlipše . . . 

— A nu, miljenice moja . . . Nego, čuješ li ti, kako j' 
bura počela derati? Samo da ne bude salaukovine, a i janjci 
su nam i jarad u torovima. 

— Ne će, ako Bog da — odgovori ona i tek sad pri- 
mieti, da je doista bura počela puhati, jer je dosad nije 
uobće zamjećivala, koliko je bila zauzeta svojim mislima o 
djeci i o svojoj nesreći u najvećoj zemaljskoj sreći. 


— Prikrstimo se i sad spavajmo — reče joj, poljubi je 
i u zagrljaju savije na svoje grudi, da je bila kao u majčinu 
zagrljaju. — Sad će, na, i prvi pivci. 

— Uprav sam mislila, da nije pametno, što priko lita 
nimamo o’de i nikolke kokoši — reče ona, mjestoleći se u 
njegovu zagrljaju. — I kokošim bi bilo lipo, i planinci bi 
tribalo, da dikad ima koje jaje. 

— Ja sam već davno reka — odgovori joj on i opet je 
počne cjelivati — da se nas dvoj više ni ne tribamo nikad 
ni o čem dogovarati, jer vaik mislimo i jednako i na iste 
stvari. I ja sam tako mislije, pa ako me stric Jukan i strina 
Manda budu tili poslušati, više ni edne godine ne će blago 
na planinu, a da i nikolke kokoši ne budu o’de. Ako nas i 
jope kad odredi stric amo, mi ćemo i’ uvamo poniti, pa i’ 
uprav morali ukrasti. 

— I ja tako mislim . . . 

— Ja ću im još ove godine, ako ikako dospijem — 
govorio je on mirno i sigurno — napraviti kućicu kraj 
kolibe, da nam sa panta ne smrade po blagu, ako bi ga kad 
ugonili u kolibu i tako — ni po nami, kad smo unutra. 

— To j’ pametno — prošapće ona kroz snene usne, a 
oči su joj se već bile sklopile pod velom prvog opojnog sna. 

— Al najprije još moram načiniti pojatu za šino i za 
lišnjak — govorio je Jadre dalje, sve tiše i tiše, a bura je 
udarala sve jače i jače, kao da izrabljuje u svoje svrhe one 
žive, slobodne snage, koje je taj krasni soj ljudi sada oslo- 
bađao od svojih dnevnih briga i muka, prepuštajući se u 
zagrljaj odmora i sna. 

Utihnuli su kao zapretana vatra. Čulo se je samo 
lagano, pravilno disanje dvaju snažnih mladih stvorenja, 
koja su u svojim dušama nosili toliko neugasive vatre i 
života, da bi bili mogli zapaliti i Velebit i cielu njegovu 
bližu i dalju okolinu. Sad su mirno ležali, zagrljeni i pri- 
pijeni jedno drugom kao dvie bršljanove loze, a u Velebitu 
je bura urlala i vukovi očajno zavijali. 

Još nije bila ni na najvišem vrhuncu Resnika na iztoku 
ciknula zora, kad se je Ivan, po navadi staroj, prenuo iza 
sna, prekrstio se, i onako bos poletio na vrata, da pogleda 
na nebo i prosudi po zviezdama, koliko je sati. Vidje, da 
dan nije daleko, pa se povrati, obuje se i obuče, pomoli se 
Bogu, pripaše pašnjaču, zatakne za nju dvie kubure, kako 


je to redovno nosio, osim kad je morao raditi posao, kod 
kog se je morao sagibati. Tad bi odložio pašnjaču i kubure, 
jer iako je pašnjača od kože, ipak je toliko tvrda, da ga je 
žuljala i smetala kod posla. Inače ju je nosio i u crkvu i 
u njoj vazda dvie kubure. Jedna je bila nabijena običnim 
olovnim zrnjem, dok je druga bila »sindžirlija«, a to znači, 
da je u njoj bio tanki lančić, na kom su bile prilotana 
okrupna olovna zrna, pa gdje bi smjerio, tu bi, ne posipao 
i ubijao, nego rezao i klao. Ta je bila vazda u pripremi za 
slučaj, da se srete s većom divljači. 

Kad je bio gotov, iziđe pred kolibu, lupnuvši za sobom 
snažno vratima, što je redovno bila budnica za Jadru i 
Iku. Ukoliko njih koje ne bi bilo budno, prva bi se Ika 
prenula na taj tresak i počela se vrpoljiti i glasno krstiti, 
tako da bi se i Jadre odmah probudio. To je prije bilo tim 
naravni je i lakše, što su svi spavali u istoj prostoriji. Ivan 
je spavao u jednom kutu kolibe, a njih dvoje u drugom, na 
posve protivnoj strani. Sad je njihova soba bila u nepo- 
srednoj blizini izlaznih vrata, koja su ostala na svom 
starom mjestu, na krajnjem jugoiztočnom kraju. Na tu je 
stranu Jadre nastavio svoju gradnju tako, da je sve pro- 
duljio prema iztoku, nastojeći, da se čuva i zapada i 
sjevera. To je bilo njegovo umovanje o nebeskim kraje- 
vima, koji su ljudima povoljniji ili manje skloni. Zašto je 
to baš tako, ne bi bio znao posve jasno obrazložiti, ali je 
u njemu bilo sve jasno i sve jednostavno, pa se je tog svog 
osjećaja i držao. Nailazio je u životu na mnogo pitanja i 
pojava, koje su njemu bile podpuno jasne po čistom nagonu 
i nekom posve neshvatljivom unutarnjem glasu, a koje ne 
bi mogao ni sam sebi obrazložiti i opravdati, ali ih se je 
uviek savjestno držao, jer je spoznao, da je to najbolji put. 
Izkusio je, da se redovno ne vara, kad sliedi taj tajanstveni 
glas svoje duše — kako je on to sebi tumačio — a nije 
doživio ništa, što bi ga moglo uvjeriti o protivnom. Tako 
je proveo i proširenje kolibe prema svom naj unutarnji jem 
osjećaju, vjerujući, da postupa posve dobro i, štoviše, 
najbolje. 

Stoga su izlazna vrata bila u neposrednoj blizini spa- 
vaonice domaćina i planinke, pa kad je Ivan njima tresnuo, 
sva se je njihova sobica stresla, a Ika je odmah glasno 
uzdahnula : 


— Slava Tebi, Svevišnji naš Otče nebeski — i počela se 
krstiti, a Jadre se okrenuo na drugu stranu i prošaptao: 

— Ode već naš noćobdija. 

— Svanjiva — šanula mu je Ika i ogrlila ga. — Mo- 
ramo ustajati. 

— A da, man ustajati — potvrdi on i prekrsti se. 

Ivan je stao časak pred kolibom i zaviknuo prilično 
glasno : 

— Ustajmo, braćo! Sunce će nam oči izpiti! 

Na taj su se njegov poziv počeli momci protezati pod 
bukvama, a djevojke su odmah poskakale s ležaja i počele 
se brzo spremati, jer je bio takav red, da one budu prve na 
nogama. Ivan se nije na njih mnogo obzirao, jer je bio 
njegov običaj, da ih sve uzbuni i probudi, a zatim, da sam 
obiđe torove, da sve pregleda i onda se vrati kolibi i njih 
sve nađe već s dižvama u rukama, spremne, da idu blago 
muzti. Tako je i jutros otišao. Kao kroz san sjećao se je, da 
je čuo grmljavinu, ali nije bio posve siguran, je li sanjao, 
ili je doista grmilo. Nešto je moralo biti, ali što je bilo — 
sam Bog zna. Čekao je radoznalo, da čuje od drugih, da li 
su oni što čuli ili sanjali, ali nije htio sad nikog ni zvati 
ni pitati, jer je želio, da se svi polako i naravno probude, da 
dođu k sebi od sna, pa da ih onda izdaleka pita, jer ga je 
smetalo, da mlađima pokaže, da ne zna, je li sanjao ili je 
doista čuo. Moglo bi koje pomislit, da je bio pijan, a sigurno 
bi onaj obješenjak, Mate, iz tog načinio bilo kakvu šalu, pa 
ako i ne pred njim, a ono sigurno među mlađima, a Ivanu 
ni to ne bi bilo ni drago ni ugodno. Stoga je mirno otišao 
svojim uobičajenim jutarnjim poslom. Kapu je nosio pod 
pazuhom i poluglasno molio pozdravljenje anđeosko, a kad 
je s njim svršio, nastavio je uobičajene molitve za sve žive 
i mrtve, zatim za blago, pa za sve one duše »u prgatorju«, 
kojih se nema tko sjetiti. 

Kod goveda je bilo sve u redu, no iznenadi se, kad 
vidje, da je pas na nogama i nekako nemiran. To je bilo 
toliko neobično, da je opazio, no nije pripisao prevelike 
važnosti toj pojavi, iako je bila neobična. Psi, redovno, 
izjutra spavaju kao poklani, jer je sigurno, da oni pred 
zoru posve nagonski osjete, da su pošteno izvršili svoju 
stražarsku službu preko noći, da više ne prieti blagu nika- 
kova opasnost, i da se sad mogu bez ikakove bojazni predati 

odmornom snu i počinku. Ivan je pomilovao šarka i pošac* 
dalje, no Šarko je nemirno škomlio i trzao na vezu, kako nije 
nikad činio. Obično bi se zadovoljio dodirom ruke tog 
dragog čovjeka, nekoliko puta zavitlao svojim kitnjastim 
repom i opet se spustio na počinak. Danas je to bilo posvo 
drugačije. Ivan je prešao preko te pojave i pošao dalje. I 
drugi je pas bio nemiran i na nogama. Ivan je i njega po- 
gladio, nešto mu tepao i otišao. Kod janjaca i jarića bilo je 
isto. Psi su i tamo bili na nogama i veoma nemirno letjeli 
oko kolca, za koji su bili privezani, dok su janjci i jarići 
mirno ležali. Teoci su bili s njima zajedno. Neki su ležali, a 
neki su stajali, no na njima nije Ivan opazio nikakove pro- 
mjene, pa ni pasjoj promjeni običaja nije još uviek pripi- 
sivao osobitog značenja. Išao je redovno mirno i odmjereno 
prema ovčjem toru. Bura se već bila posve smirila, pa je 
tajanstvena tišina veoma ranog praskozorja još svuda vla- 
dala kao neograničena pjesma mira i blaženstva, koju su 
krunile svojim ljubavnim pjesmama oduševljenja i slavlja 
mladih roditelja ptice budilice, koje se vazda javljaju prije 
zore. 

Približivši se ovčjem toru, Ivan se začudi, što ga Garov 
ne čeka pred torom, kako je to savršenom točnošću činio 
svakog dana. On je vazda bio onaj, koji ga nije dočekao 
ležeći, nego na nogama. Štoviše, čim bi ga opazio, on bi mu 
pritrčao, korak-dva pred njim stao, veselo zaviorio repom, 
kao da mu javlja, da je sve u redu, a zatim se okrenuo i 
pred njim stupao prema toru. Jutros ga Ivanove oči ne 
mogoše nigdje zamietiti. To ga osupne, pa švikne dosta 
glasno, no ni na taj zov se Garov nije ni pojavio ni oglasio. 
Kroz Ivana proletješe trnci težke i neugodne slutnje. Zovne 
ga, no na svoj poziv ne dobi nikakova odgovora. Požuri 
korake i na svoje zaprepaštenje opazi, da su i ovce i koze 
sve na nogama i zbite u jedan kraj tora. U tom čudu i izne- 
nađenju nije u prvi čas vidio ništa više, pa potrči k ljesi, 
otvori je i stupi u tor. I ovce i koze okrenule su glave prema 
njemu, no umjesto da — prema navadi — potrče prema 
njemu, one su se još više zbile u hrpu i očito je svaka 
nastojala, da se što više zbije i sakrije. Ivan opazi, da sve 
drhću kao u groznici, a bilo je očito, da preko noći nije pala 
ni kap kiše, te da nisu ni pokisle ni ozeble. Koliko je bio 
zabavljen promatranjem te neobične pojave, nije ni dospio,. 

da bilo što drugo istim mahom i pogledom obuhvati i 
zamieti. Stao je kao okamenjen i nekoliko ih hipova motrio, 
šapćući posve nesviestno i bež promišljanja: 

— Što vam je, male moje?! 

U čudu se je i zaprepaštenju okrenuo na stranu, kad mu 
pade pogled poludesno na strani, na hrpu mrtvih ovaca, 
kraj kojih je ležao Garov posve mrtvo i nepomično. Ivan se 
lecne i naglo se okrene prema toj hrpi, a Garov se samo 
malko trgne i protisne neki posve neodređeni glas, koji je 
bio najsličniji plaču djeteta u kolievci. 

— Garove, jadna ti majka! — vikne Ivan, posve obez- 
umljeno, no Garov je ležao i nije se ni pomakao, osim što 
je prema gospodaru uperio težak i umoran pogled krvavih 
očiju. Vilice su mu bile posve obložene krvavom pjenom, te 
je Ivanu odmah sievnula misao, da je pas pobjesnio i u 
navali te bolesti provalio u tor i poklao ovce. Bez pre- 
mišljanja i stanke potegne kuburu i saspe mu u glavu 
sindžirliju. Nije se čuo ni jauk ni uzdah, tek je Garov 
prevrnuo glavu na drugu stranu tako, da više nije bila 
uperena prema Ivanu nego ravno na naslaganu hrpu mrtvih 
ovaca. 

Ivan je stajao kao ubezumljen, spustivši ruku s ku- 
burom niza se, te mu je visjela kao odsječena. Ni jedne 
jedine misli tog trena ne bi u njegovoj glavi bio našao za 
spasenje duše. Stajao je kao okamenjen i tupo zurio u 
mrtvog prijatelja tako nepomično i uporno, da je bilo jasno, 
da i ne misli na mrtve ovce, koje su ležale naslagane u hrpu 
tik mrtvog psa, koji se je još nekoliko puta trgnuo cielim 
tielom, a onda se posve smirio. Ivanu su potekle suze na 
oči, a same su mu usne prošaptale: 

— Sunce moje, Garove moj . . . 

Spustio se je nad njega, no nije kleknuo, nego je ko- 
ljena samo ugnuo toliko, da je bio posve u klečećem stavu 
i nepomično zurio u okrvavljenu gubicu mrtvoga Garova. 
Buljio je uporno i ukočeno, a da nije ni sam znao, što radi, 
niti je znao, kako je dugo tako čučao u iskrenoj tuzi i po- 
božnosti nad viernim drugom. Iz tog ga nesviestnog stanja 
trgoše čobani, koji su čuli pucanj, odmah skočili i poletjeli 
prema torovima, odkud su čuli glas puške. 

— Što je, striče, ako Boga znaš?! — viknuo je Marko, 
koji mu je prvi pritrčao bez daha. 

* 

Na taj je glas Ivan ustao kao stroj i niemo se ogle- 
davao oko sebe, kao da pita njih, što se je to dogodilo. 
Poslije nieme stanke jedva progovori: v 

Mušketa sam naše ovo zlato, pokoj mu . . . i pretrze 

se u rieči. 

S va su četiri momka stala kraj njega, osjetivši jednaku 
tugu za neizporedivim i neprežaljenim Garovom, tupo su 
buljili u izpruženu lješinu, ne obraćajući upravo nikakove 
pozornosti hrpi mrtvih ovaca. Sve je obuzela i tuga i nera- 
zumievanje, što se je to dogodilo, pa su stajali skupa sa 
stricom Ivanom, ubezumljeni baš kao i on. Tako ih je 
zatekao Jadre, koji je također čuo prasak puške, pa se i on 
odmah požurio na onu stranu, s koje je dopro glas u tako 
rano jutro, jer je odmah bio načistu, da se je dogodilo nešto 
neobično. Znao je, da nijedan momak osim Ivana tako rano 
ne ustaje, a pogotovo je bio siguran, da se nije nijedan 
požurio, da digne zeca s loga, te je morao biti po snedi ili 
vuk ili hajduk. Stoga je i on poletio, da vidi, što je. 

Sve je blago bilo veoma uznemireno u torovima, i psi 
su počeli zavijati, čučeći na vezu kao prebijeni. 

Što je, Ivane?! — pitao je Jadre još u trku, no nije 

dobivao odgovora, jer ga Ivan nije ni čuo, a da mu je 
njegov glas i dopro do ušiju, ne bi ga bio razumio, jer je 
još uviek bio više mrtav nego živ. Kad je Jadre utrčao u 
ovčji tor i stao kraj ukočenih momaka, pogled mu se ustavi 
na mrtvim ovcama. Ustukne, za čas se snađe i na silu pro- 
govori, nastojeći, da mu glas bude što čvršći i što mirniji: 
A nu, braćo, moja, di je blaga, tu i štete. Sad je 

gotovo. _ . , , 

A1 Garov, Garov! — prociedi Ivan s dna utrobe, kao 

da dušu trga i na komade izbacuje. — Ko će njega pri- 

goriti?! . . . . T j 

Ajme meni za vridnim Garovom! — provali iz Jadre 

jauk kao za djetetom. — A što j’ njemu bilo, ako znate, što 

j’ Bog?! v 

__ i to Božja volje! — prociedi Ivan, jedva sustezuci 

suze. — Ja sam ga mušketa. 

Ti?! — iznenadi se Jadre, kao da mu je rekao, da 

je otca ubio. A 

— Ja, Jadre, svojom rukom — potvrdi Ivan. — Vidiš, 

da j’ pobisnije, jadna mi majka, i pokla ovlike ovce. 

Trebalo je dosta dugo, dok su došli k sebi, a svaki je 
osjećao, da se mora svladavati, da ne pane na zemlju i ne 
pomiluje mrtvo tielo tog nezaboravnog druga u dobru i u 
zlu. Jadre je prvi počeo pobliže promatrati mrtve ovce, pa 
reče : 

— Ma, braćo moja, kako i’ je samo poslaga ednu na 
drugu?! Nije to radilo bisno pašče. 

Na te se njegove rieči svi trgoše i počeše pozornije 
promatrati hrpu mesa. Koliko se je moglo vidjeti površno, 
bilo je naslagano šest ovaca, sve jedna preko druge, kao da 
ih je razuman čovjek slagao, kao što se slažu snopovi žita 
u plast. 

— Pa i Garov je sav izkrvavljen i izgrižen! — reče 
Jadre i sagne se k psu, te mu podigne desnu prednju nogu. 
— Evo: oko vrata je sama rana. I na plećim je izgrižen... 
Nije to bisnilo, al ko ga izgrize?! 

Sad svi obratiše pažnju na Garova i vidješe, da je Jadre 
dobro opažao. On je, očito, bio u težkoj borbi, u kojoj je 
zadobio velike rane, ali je ipak bio ostao na životu. A tko 
je poklao i naslagao u plast tolike ovce?! 

Čas su još stajali posve neodlučno, a tad Jadre odredi, 
da ovce iznesu iz tora. Momci odmah pograbiše svaki po 
jednu. 

— Pazite, da se ne zakrvavite — upozori ih Jadre. 

Čim su odmakli gornji sloj, opaziše, da je još nešto tu 
u hrpi osim ovaca. Jadre naglo povuče još jednu ovcu na 
stranu i svi se opet ukočiše od čuda i zaprepaštenja, ruke 
im kloniše, a oči stadoše u glavi. 

— Garove, sunce moje žarko, što ja tebi učini! — pro- 
ciedi Ivan kroz stisnute usne, ne skrivajući suza, koje su 
mu potekle niz obraze. I Jadri se oči orosile, a momci su 
ukočeno buljili preda se. 

Pred njima je ležao mrtav vuk, veći od najvećeg 
paščeta. 

— Sad vidimo! — reče Jadre poslije duge šutnje i pođe 
prema ljesama. Išao je okolo-naokolo i pozorno svaku pro- 
matrao od zemlje do vrha. Išao je polako i zastajkivao, a 
ostali su ga pratili pogledom. Nenadano vikne on skoro u 
sav glas: — Evo je! Ovud se je provuka. 

Svi priđoše k njemu, da vide i oni. Posljednji je kolac 
jedne lješe bio veoma tup i nije sinoć bio zabijen u zemlju, 


a vez je te i susjedne lješe bio posve pri vrhu. Vuk je našao 
tu pogrješku, jer su lješe bile, sigurno, uslied toga pri dnu 
razmaknute, on ih je još više razmaknuo i provukao se u 
tor. Na obje je lješe ostavio mnogo dlake. 

E, al unda?! — pitao je Ivan, još posve nesabran. 

Unda j’ počeje klati — odgovori Jadre već posve 

stišan. Svladao je uzrujanje i srčbu, bol i tugu i, sve malo 
pomalo, počeo dogođaj promatrati mirno i zrelo. — Sad je 
ovako i vala Svemogućem. 

A unda?! — ponovio je Ivan, koji se nikako nije 

mogao snaći. 

— Kad ima dosta klati, pa kad mu se ne žuri, mrcina 
samo kolje i pije toplu krv — tumačio je Jadre. — Vidite 
i sami, da j’ tako radije — reče, okrene se i pođe prema 
mrtvim ovcama, a drugi za njim. 

— Al Garov?! — opet će Ivan. 

— Garov je, kukavan, sigurno bije zakunja na drugoj 
strani tora, a kako j’ bisnila bura, nije gada moga čuti, a 
nije ga moga ni obćutiti, jer je puvalo k vuku, a ne ka 
Garovu. Tekar kad su se ovce zblanule i zvona na ovnovim 
grunila, trga se j* i Garov i odma vidije, što j . I unda . . . 
Prekide se u rieči, razmišljajući, kako je to, vjerojatno, 
moralo dalje teći. Svi su momci šutjeli kao zaliveni i hvatali 
rieči s Jadrinih usana, a Ivan nije dielio pogleda od Garova. 

— Garov je sad, na moj račun, gleda, kuda bi u tor, reza 
i letije oko tora. Kako j’ bije sav izvan sebe, nije moga 
mam naći ovu lazu, kud se j’ unaj gad provuka, pa j’ stoga 
i moga poklati ovliko blago. Garova se nije marije bojati, 
jer je mudra mrcina mam vidila, da ne more priko plota 
do njega. 

— More tako biti, more — potvrdio je Ivan — al, moj 
brate, drugi psi? 

— Što »drugi psi«? 

— Kako se uni nisu uzbunili? Unda bi bili i dičaci 
čuli — tumačio je Ivan svoje sumnje. 

— Kad je Garov laja? ! Nikad nije uvano ni noćes ni za- 
laja, man je reza i gleda, da obrani ovce. Un nije nikad ni 
zjaja ni zva u pomoć. 

— Est to, vridni naš Garov, žalostan ti sam za njim — 
potvrdi Ivan. 

— Sad ništa, man vala Bogu — odvrati Jadre utješljivo. 

— Ništa tu ne pomaže. Nego, na moj račun, da j’ Garov i 

laja, ostali bi ga psi bili težko čuli kroz onaku buku bure, a 
i puvalo y od nji ka Garovu, pa ga ne bi bili ni mogli čuti. 
Obćutiti unu mrcinu nisu ni uni mogli kod protivna vitra. 

— Ništa se ne bi bilo čulo do nas — javi se prvi glas 
nekog momka, koji je očito osjetio potrebu, da izpriča ne 
samo pse nego i čobane. 

— Ništa, ništa — potvrdi mu Jadre, a zatim nastavi 
polako, razmišljajući: — Na moj račun, kad je Garov naša 
lazu, kroz koju se je unaj smrad provuka, narupije j' i un 
za njim. Što j’ dalje moglo biti, eto, vidimo i sami. Vuk je 
ovce kla, di je koju stiga, pa i’ je unda naš mudri Garov sve 
skupije i natrpa na mrtva gada. 

— E, majko moja, žalostan ti sam za njim! — uzdahne 
Ivan i obriše rukom suze sa očiju. — Lakše bi prigorije četri 
vola, neg da ga ja ne ubi ovakog. Nego — reče posve 
glasno i udari se rukom po čelu: — sad meni puče prid 
očima! Garov je sve ovo slutije uprav ka ljudsko stvorenje! 
Sinoć je na me skaka i nikako mi nije da da otiđem, što 
nikad prije nije činije! Est očiju mi moji, žalostan ti sam 
za njim. 


7 

Posao je oko kopanja suhog zdenca napredovao veoma 
tegotno i sporo. Morali su provrtati i zapaliti u kamenu 
bezbroj mina, a to je težak, veoma težak posao, pogotovo, 
kad ga treba obavljati u dubini. Težko je to sve prirediti, 
pa izići iz jame, pa oprezno, a sigurno, zapaliti i onda čekati, 
da vidiš, hoće li pogodno razbiti, baš kako trebaš prema 
svojim osnovama. 

Jadre se je najviše bojao, da će koja mina zatajiti, no 
tu je bojazan duboko u sebi zakopao, ali tim pozornije i 
strože pazio, kako se puni i pali. 

— Pazite, dico! — bila je njegova poštapalica, koju je 
neprekidno ponavljao, čim bi počeli puniti izdubene rupe u 
kamenu i metati upaljivač. 

Na upaljivač je pazio kao na oči u glavi, da ne bi 
ovlažio, te je vazda upućivao: 

— Prije nego načmeš novi komad korde — to je upa- 
ljivač — moraš komadić odrizati, zapaliti ga i gledati, kako 
gori. Prije toga ne smiš za živu glavu š njim ozbiljno 


raditi. — Osim te opreznosti, odredio je, da momak, koji je 
pripaljivao mine, ne smije stajati kod tog posla u izkopa.no j 
jami, nego mora izići i zapaliti sa luči, koju su privezali na 
dugačku motku. Na taj način nije bilo težko momku, da se 
zakloni i makne iz dohvata kamenja, koje mina izbacuje. To 
je razprskavanje on ublažio i time, što je na navrtanu minu, 
odnosno na kamen, koji je minavao, nametao velika, težka 
brvna, koja su suzbijala snagu razbacivanja. 

Sve je bio predvidio, ali je ipak neprekidno strahovao 
pred »mrtvim« minama. Baš je stoga i odredio toliki oprez, 
te doista nije doživio niti jednog jedinog slučaja, da ne bi 
upaljivač sastavio i zapalio prah. 

Spočetka se je bojao i druge opasnosti, koja je bila u 
tome, da mu je mogla svaka mina rušiti onako, kako ona 
zahvati, a ne onako, kako on želi. Međutim se je brzo 
uvjerio, da ta opasnost nije velika uz malu pažnju. Treba 
samo poznavati sastav kamena, a to ujedno znači: znati, 

kako se on najradije ciepa, a to je njih svaki znao, jer su 
tom poslu vješti, a kad to znadu, onda treba točno pro- 
misliti, gdje smije zavrtati rupu. Vazda se može prevariti, 
ali se u svakom slučaju radi samo o maloj razlici, koja ne 
znači mnogo. Ivan je bio veoma vješt i izkusan »miner«, no 
spočetka je s njim bilo neobično težko, jer je jedva došao 
k sebi od žalosti za Garovom. 

Nek mi Bog prosti, al mi se čini, da bi lakše pri- 

bolije svoje dite neg Garova — znao je češće ponavljati 
jer: dite j’ Bog da, pa i uzeje, slava mu i Vala, al sam 
vridnog Garova ja svojom rukom mušketa! 

I Jadre je iskreno žalio za nenaknadivom životinjom, 
no on je ipak bio i sabraniji i tvrđi od Ivana, pa kad je 
mislio, da je i te žalosti dosta, rekao je Ivanu nasamu: 

— Ni ja ne mogu prižaliti Garova, al, brate, što ćeš mu 
sad?! I to j’ Božija volja, pa, sad, bilo, bilo. Zaboravimo i 
ne spominjimo ga više. I to j’ stvor Božji, pa ja sve mislim, 
da j’ i grijota za njim toliko žaliti. E V ovako?! 

— A nu! — potvrdi Ivan, neodlučno. — Znaš, da j’ un 
crka, ka drugo pašče crkava, ne bi meni bilo ni po žalosti, 
al un pade od moje ruke. 

— Est i to — potvrđuje Jadre — al more čovik i čovika 
neotice ubiti, pa mu to Svemogući prašta. Nije tije, pa 
gotovo. Nema tu više ni pomoći ni izpravljanja. 

Sve je to Ivan i razumio i prihvaćao, al je trebalo dosta 
vremena, dok se je malko smirio i zaboravio. On je vazda 
držao svrdao, u koji je koji momak udarao, probijajući u 
kamenu rupu za minu. Često mu se puta pričinilo, da Garov 
pristupa k njemu i prednjim ga nogama grli kao razumno 
stvorenje. Svaki put se je stresao i omahnuo glavom, da se 
rieši te prikaze, i duboko uzdahnuo. 

Čim su bile veće potežkoće s kopanjem, zapravo: s mi- 
navanjem zdenca, tim je Jadre bio uporniji i neumorniji. 

— Est, eto, težko, što smo udarili na kamen stanac, 
al što moreš u Velebitu drugo i tražiti? — govorio je dru- 
žini, samo da ih ohrabri i da im prikaže, kako je to doista 
najnaravnije, što se tu događa. — Da j’ o'de zemlja crnica, 
ne bi bije Velebit, man Ličko polje! A i još ću vam ništo 
reći : da smo mi naletili tu na meku zemlju, kako bi mi to 
bili obzidali i učvrstili, da nam se bunar ne urušava?! E 
I’ ovako? 

Neki potvrdiše, a neki pomisliše, da bi oni ipak voljeli 
zidati, nego minavati, a Jadre nastavi: 

— Ne će ovake šterne biti u carevini! Pripovidat će se, 
što učiniše vrkljanski čobani! — govorio je i s velikim uvje- 
renjem, ali s još većom željom, da to svoje uvjerenje presadi 
u duše svojih suradnika. 

Neprekidno se je nosio mislima i pitanjem, kolika je 
količina vode preko cielog ljeta potrebna za napajanje 
ovolikog broja blaga, koliki sad drže, i koliko bi trebalo 
vode, kad bi htjeli blago pomnožiti, tako, na priliku — tu 
je Jadre vazda bio i sam veoma neodlučan, ali mu je bilo 
jasno, da mora sve ići po posve utvrđenoj osnovi i stup- 
njevito, bez nasilja i skokova, a napose pomnožavanje 
blaga, jer treba računati, prije svega, sa zimskom pre- 
hranom, a onda i s ljetnom izpašom, ali ipak je vjerovao, da 
bi se moglo pomnožiti sitno blago — tako, na priliku na 
još ovoliki broj, a krupne barem još za polovicu i još 
k tome, k sitnom blagu pribrojiti tridesetak, četrdesetak 
krmadi, ako ne i više, pa se pita, koliko bi vode trebalo preko 
cielog ljeta za toliki broj blaga. To je strašno težko pitanje, 
jer nije imao ni uporišta ni pomagala, pomoću kojih bi bio 
mogao proračunavati. Sjetio se, da bi mu tu mogle po- 
služiti lokve, kojim se sad služe, pa je jednog dana prije 
zore ustao, uzeo u torbu komad kruha i komad sira, pa 


pošao od lokve do lokve, da ih sve ponovno vidi — sve ih 
je poznavao, jer je tud čobanio od djetinjstva — i da 
prouči, koliko vode svaka sadrži i koliko onda sve skupa. 
Prema tome će se moći odlučiti, koliki zdenac mora 
napraviti. 

Kući se je vratio pred noć, mrtav od umora, no veseo, 
vedar i zadovoljan. Kod večere su ga izdaleka pitali, gdje 
je bio i što je vidio. Najnasrtljiviji je bio, po običaju, Mate. 
On je, pola u šali, pola u zbilji, nastojao, da stricu Jadri 
»zaviri pod kožu«, kako se je on volio izražavati, kad je htio 
reći, da želi nekog izpipati. 

— Ti se, striče, Jadre, tako, dao u velike posle i puto- 
vanja — rekao je momčić veselo i umiljato, no kako ga je 
Jadre i dobro poznavao i volio, nije se ni naljutio, a kamoli 
uvriedio. Samo se je smijuljio na njegove upite i primjetbe, 
dok je htio i želio, da mu ne odgovori, a poslije je počeo 
govoriti i tumačiti: 

— Niko mora nogami, a niko glavom, a niko rukami i 
nogami raditi, ako oćemo, da bude Božijeg blagoslova. Ja 
sam izabra, da radim nogami, jer je najlakše — govorio je 
i smiešio se, htijući time i sam dati razumjeti, da se šali. 
— Dok vi kopate i vrtite mine, ja sam baza. 

— A što si izbaza, striče Jadre?! — upita Mate, 
sviestan svoje premoći drznika i neopreznog junaka. Znao 
je, jer je vidio razpoloženje, da se stric ne će za to na njega 
razsrditi. 

— Izbaza sam, sinovče, to, da naš suvi bunar more 
imati vode tri puta više nego sve lokve s ove strane Vele- 
bita, ako ga kopamo samo još dva klaktera u ovoj širini, 
koju gonimo sad. Ako ga još proširimo, ne tribamo kopati 
ni toliko. 

— Da j’ kopati, striče Jadre, kopa bi ga ja još deset 
klaktera, al minavati — ne bi, da si medvid! 

— Kolko mi tribamo, tolko ćemo moći i minavati, al 
je, na moj račun, pametnije, da ga proširimo, neg da idemo 
u dubljinu. To j 'lakši posa, a nami je radi vode svedno. 
Obzidat ćemo ga dobra pola klaktera, a i više na mistim, 
pa obsuti zemljom, a čili ćemo otvor pokriti ne gredicami 
neg balvanim, da izdrže i do naši prašukununuka. Ostavit 
ćemo otvor samo koliko more kablica unutra i van. Nikolika 
dobra klaktera okolo naokolo ćemo sve popločati nakoso 


tako, da svu vodu vata i svodi u bunar, a — ako meni Sve- 
mogući da zdravlja, — mi ćemo i izpod čilog krova kolibe 

i ajata, kog ćemo, ako Bog da, još ove godine podići. . . 

— Da Bog da! — ubaci neki veoma sramežljivo i bo- 
jažljivo. 

— I dat će nam Bog, ako mi budemo vridni i ako 
budemo tili! — odgovori Jadre, prekinuvši se u niti svojih 
misli. Časak pošuti, a unda nastavi: — Izpod svi ćemo 
krovova provesti žlibove i vodu svesti amo, u ovaj naš 

bunar. To će biti vode priko čilog lita, da se moremo, ako 

ćemo, svaki dan š njom i polivati, a ne samo do mile volje 
piti i mi i blago. Napravit ćemo velika, dugačka korita, za 
napajanje blaga i metniti i' tamo — pokazao je rukom, 
izvan ploča — a od bunara do korita ćemo položiti žlibiće, 
kojim ćemo vodu livati u korita. 

— Mnogo j’ tog, striče Jadre, pa kad ćemo svršiti?! — 
reče Marko veoma čedno i suzdržljivo. 

— Brzo, sinovče — odgovori Jadre. — Vidiš, dok dva 
o’de minavaju, svi drugi mi samo smetamo. Stog ćemo mi iz 
ovi stopa tu više kolibe i sići balvane, koje ćemo o’de do- 
valjati i metniti ka krov svom bunaru. Kad nasičemo i 
utaslačimo balvane, moremo mam, iz uni stopa, vaditi ploče, 
da pripremimo i počmemo pločati, čim pokrijemo bunar. 
Ploče su, man samo unake! Kun da i’ je sam Svemogući 
stvara’ baš samo za nas i naš bunar. 

— Pa, i est tako! 

— More biti i tako — potvrdi Jadre — al ni ne triba 
biti. Svemogući i’ je da sve nami, pa mi moremo uzeti, što 
znamo uzeti, a što ne znamo. Un nas ne će voditi na ularu i 
siliti nas, da uzmemo. 

Trebali su samo manje od pola metra pri vrhu obzidati, 
jer je sve drugo bio stanac kamen. Jadre je odredio, da se 
obziđe naširoko tako, da nikad nije mogla prietiti opasnost, 
da se zid uruši, iako je bio najobičniji suhi zid, bez ikakova 
veza. Kad ga je Jadre postavljao, jer on je sam, najviše 
sam, svojim rukama zidao, mnogo je razmišljao, kako bi bilo 
pametnije, da ima vapna i pieska, pa da ga veže, no to su 
bile samo misli i želje, koje nisu nikako mogle biti ostva- 
rene, tek su njemu legle u pamet i nisu više izlazile iz 
njegove glave. Sad nije bilo pomoći i moralo je biti tako, 
kako je moglo biti, a za buduće . . . Jadre će promisliti za 
svaki slučaj, koji mu opet naleti. 



Cim je bilo gotovo minavanje, koje je obavljeno bez i 
najmanje nesreće, smatrao je, da su dobre dvie trećine posla 
obavljene, a s obzirom na pogibelji i neprilike za njeg 
je već sve bilo gotovo! 

— Kun da smo već i svršili! — uzkliknuo je sav za- 
nesen, razdragan i blažen, kad je sretno prsnula i posljednja 
mina. 

Naši kod kuće, Nad vodom, uvano čuju, kako prašte 

naše mine — reče Ivan i upitno se zagleda u brata. 

— More biti, al što uni znadu, di to puca. Kun da mi 
sami minavamo i pucamo u Velebitu! — odgovori Jadre, a 
glavom mu sunu misao, nije li Ivan ipak odao njihovu 
veliku tajnu, pa sad traži pokriće i zaleđe. Stog reče: — 
Ako i pogode, što radimo, neka. Mi smo već, moleći Boga, 
gotovi, pa nam sad više niko ne može ništa, man reci, da 
smo pravi momci. E T ovako?! 

— E, samo tako! — potvrdi Ivan posve uvjeren i uvjer- 
ljivo. Jadre je prestao sumnjati, da je brat možda previše 
pripoviedao kod kuće. 

— Sad je gotovo — nastavio je Jadre — i sad, ako će, 
mogu i psovati, al naš stan ima svoj suvi bunar i ne triba 
se više ni briniti, a kamo li bojati za vodu priko dva lita, 
ako će, pa da ne pane kap kiše kroz čilu godinu, samo kad 
ednom napunimo bunar. Tako sam ja to proračuna i znam, 
da se ne ću privariti. 

Dan prije Rokove poslao je kući Ivana, kao i obično, i 
Marka kao najstarijeg, jer je naslućivao, da ga možda žele 
ženiti, pa nije izključeno, da bi rokovsko proštenje moglo 
biti određeno kao zgodna prilika, da mu pokažu njegovu 
buduću ženu. On je već svakako bio momak na ženidbi, pa 
nije trebalo dalje ništa čekati — po Jadrinu i Ikinu mišljenju 
— osim izabrati mu curu i vjenčati ih, pa — nek ih Sve- 
mogući blagoslovi, da radom i porodom jačaju i pove- 
ćavaju zadrugu. 

— Ni riči o ovom, što smo uradili! — reče im Jadre na 
odlazku. — Ako vam ko na Rokovo, kod crikve, što spo- 
mene, jer čobani vide, što niko ne vidi, pa su, uvano, i ovi 
oko nas naćukali, da mi ništo majstorišemo, ako vam ko 
reče, da zna, da ništo radimo, recite, da mi ne radimo ništa, 
a što smo kanili, to smo već i uradili. Sve j’ gotovo. Tako 
recite. Ako i stric Jukan štogod pita, pa vidite, da što zna, 

recite mu, tako: — »Esmo, striče, proširivali lokve i po- 
pravili krov na kolibi«. Ako un glavom oće da vidi, što smo 
načinili, recite mu, da ćemo izpeći ovna trećaka, kad k nami 
dođe, da vidi, kako prave ljude ima kod stana. 

— Lipo bi nas pogleda, kad bi mu rekli, da ćemo izpeći 
ovna! — dobaci Marko veoma tugaljivo i bojažljivo. 

— Ne bi se ni nakašlja, a kamoli naljutije! — odgovori 
Jadre. — Stric Jukan je pametan, samo triba š njim lipo i 
s poštovanjem. Kad vidi, da mu ništo iđe uz nos, unda će 
un to srušiti i privrniti, pa i nos odsika! Al uz nos mu ne 
more ništa ići. Taki je un. 

Vratili su .se zadovoljni sa svim, što su dolje vidjeli i 
doživjeli. Nisu ni na kome opazili, da bi slutio, što se gore 
radi, no Ivan je pripoviedao Jadri, kako je putem kući morao 
odgovarati na mnoga Markova pitanja, * jer je njima svima 
Jadre rekao, da starješina zna, što oni rade, a sad je Marko 
čuo, da mora sve tajiti. Ivan mu je raztumačio, kako je to 
Jadre rekao samo, da ne treba mlađariji tumačiti, kako se 
često može štošta učiniti i bez pitanja starješine, ako si 
posve siguran, da možeš sve pošteno izvršiti i da možeš za 
svaki svoj čin nositi podpunu odgovornost. Ivan je to njemu 
tumačio natenane, jer su imali vremena, stupajući nekoliko 
dugih sati niz velebitske obronke, dok su stigli kući. Marku 
spočetka ni nije posve lako išlo u glavu, jer na jednoj strani 
čuje neprestano propoviedi o izkrenosti, o poštenju, o 
griehu laži i slično, a sad ga na drugoj strani ti isti uče i 
uvjeravaju i primjerom pokazuju, da može i drugačije biti, 
pa da se duša ipak ne ogrieši. 

— Marko je, znaš, pametan momak — tumačio je Ivan, 
pa sam ja to njemu nikako spetlja i smota, da smo se 
razumili, al sam vidije, da j’ s tom mlađarijom sve nikako 
drugčije, neg je s nami starijim. A, eto, vidiš i sam, i nismo 
mnogo stariji od nji. 

— Nismo stariji, al nam je drugo tu, — reče Jadre i 
pokaže rukom na grudi. — Što tu ne doneseš sa sobom ozga, 
niko ti ga više ne dade. Nego, nisu loši naši dičaci, al ti je 
to vaik tako bilo i bit će: dok ne visiš o svom vratu, ne znaš, 
kako j’ konop čvrst! Meni često ništo uzvari u meni, kun da 
niki vrag, potari ga, sveti Križu, uzvari u meni iz petni žila, 
pa sastavi na timenu, i sve dlani svrbe, da koga trisnem, 
kad što izvali, al unda jope pomislim, privrnem u sebi, pro- 


mislim i — nasmijem se. Est duše mi moje. Ne moreš silom 
ni s junetom ni s paripčetom, a kamo li ćeš s razboritim 
Božjim stvorom. Moraš sve lipo i uvijeno, dok ga ne do- 
vedeš do stožera, a unda moreš, ako ćeš, i štapinom oda- 
lamiti, pa nek se rita, kolko ga volja. 

— Uprav tako. Vidim ja i sam — potvrđivao je Ivan. 

— Još je naša čeljad blažena, kakvi ima po svitu! Vidit 
ćeš, ako te Svemogući uzdrži, a miniti te ne će, pa dođeš po 
svitu. Ja sam već dosta proša i sve iša otvoreni ušiju, pa i di 
nisam ni riči razumije, vidije sam im na očima i ustima, 
što su i kakvi su. Blažen je naš svit, ja tebi velju, samo 
da nas Svemogući održi i dade nam, tako, pravu pamet. 

— A1 pusto neznanje i siromaština — primieti Ivan 
nesigurno. 

— Tome su krivi i ratovi i mi sami — odgovori Jadre 
kao iz puške i kao da je čekao baš taj prigovor. — U 
ratovim ja V izgibošmo, ja V izgubišmo vrime, al u njima 
moremo i naučiti, ako ne idemo po svitu ka kljusad. Mi smo 
krivi, što ne ćemo ništa da naučimo od oni, koji znadu više. 
Eto, na priliku, i ti si već bije u Gospiću. 

— Esan. Bije sam. 

— Eto. Bije si, pa esi li vidije i ednu gospodsku kuću, 
da kraj nje nije bašča i u njoj svakakvi Božji čudesa? 

— Est to. 

— A sve to reste na našoj zemlji, a kad reste u Gospiću, 
jer ne bi resio i u Svetom Roku?! 

— Est i to. 

— Eto vidiš! A kad su ti dali tamo u birtiji isti, što 
kod kuće nikad nisi ije, e Y nu, da j' bilo dobro?! 

— E, da, čemu kraja nije! 

— Jer ne bi ti to ima u svojoj kući, kad ti je Bog da 
zemlje, na kojoj to reste, i zdrave ruke, koje to lipo uzkopaju 
i posiju i okopavaju i rede i umivaju, kako Bog zapoviđa?! 

— I to, i to! 

— E, da, al mi ništa ne ćemo, što nije i naš pokojni 
ćakan tije, Bog mu dušicu pomilova. A za sve bi mi imali 
i zemlje i vrimena i znanja bi nam Svemogući da, samo 
da mi oćemo. Al mi, brajne, ne ćemo, pa ne ćemo. Stog ti je 
i tolika potriba i toliki jad na sve četri strane. Ratovi nas 
gone u grob, a mi svaki grob pobusimo, misto da ga pri- 


kopamo, nađubrimo i posijemo onim, što smo naučili priko 
ti grobova. 

Ivan ga je pozorno slušao i neprekidno razmišljao o 
svakoj misli, koju je Jadre iznio. Sve je to i njemu bilo 
jasno, al je ipak osjećao nešto, što je stajalo na putu, da ta 
dobre misli i izvedu. Iza oduljeg slušanja i umovanja reče 
polako i oprezno: 

— Sve j’ to tako, kun da čitaš, al jope — ne moreš 
priko ostalog svita, moj junače! Rugat će se i pivati pisme 

0 nami. 

— To est. Svit je taki. Da sam ja pripoveda u puku ii 
kod kumpanije, da ćemo kopati suvi bunar, svi bi bili na nas 
graknili ka na bile vrane i mi ga ne bi bili nikad izkopali, 
jer bi i mi virovali, da to nije moguće u ovom živom kamenu. 
Al ja nisam nikom ništa divanije, a sve sam dobro promozga 

1 stog, vala mom Svemogućem, naš suvi bunar samo što nije 
gotov. 

— E, gotov, gotov. Ovo još što j’ radnja ozga, to kuri da 
više mi nije ništa. 

— Pa ni nije ništa! — potvrdi Jadre veoma ponosno 
i pobjedonosno. — Težke mi muke sad navaljati i povezati 
gotove trupce i okolo popločiti guvno! 

— Reka si — podsjeti ga Ivan — da ćemo i guvno 
obzidati, da blago ne mora u njeg, da ga ne smradi. 

— A e T to posa?! — upita Jadre i nasmije se. 

— Tako i est! — potvrdi i Ivan, smijući se. — Kad smo 
mogli u živu kamenu izvrtiti bunar, velike mi muke, da 
obziđettio oko njega, koliko ti duša želi! Tako i est! 

— Kad se oće, unda ništa nije težko, a i vrimena se 
nađe, di je ljudski ruku. Da smo mi naše dičake puštili, uni 
bi bili lito probalanzučili brez kakve koristi, a ovako — esi 
vidije, što stvorišmo?! 

Jadre je sam svojim rukama tukao batom po stienama 
zdenca i izravnavao plohe, da budu što pravilnije, a dno je 
sveo tako, da je bilo najdublje baš nad otvorom, koji je 
ostavio za kablicu, kojom će se voda crpsti. Dnu je posvetio 
napose osobitu pažnju i tesao i udarao toliko, da ga je 
najzad, doista, skoro posve izravnao. Kamenje, koje su 
izvadili iz zdenca, upotrebili su za suhi zid oko popločanog 
guvna, a to je »guvno« bilo barem tri put veće od najvećeg 
guvna, na kojem se žito vrše. Jadre je nastojao, da bude čim 


veće, jer na zemlji nije bilo oskudice, a želio je zahvatiti čim 
veću površinu, da tim više može hvatati vode. Zdenac je bio 
udaljen od kuće manje od stotine koračaja, jer je baš tu bila 
zgodna uvalica i jer je Jadre već računao, kako će i s krova 
svesti vodu u zdenac, pa je nastojao, koliko je najviše bilo 
moguće, da udaljenost ne bude prevelika. 

Pločanje je i podizanje suhog zida posve povjerio Iva- 
novu vodstvu, a on je, čim je mogao izići iz zdenca i reći, da 
više ne treba u njeg, da radi, pošao da izabere veoma veliku 
bukvu, odsjekao je, odmjerio za dva velika korita, prepilao 
je s Markom, a zatim utesao sa strana i dao se na kopanje. 
To je najprije radio običnom sjekirom, dok je god mogao bez 
opasnosti izsiecati i dubsti, da krajeve ne ozliedi. Zatim je 
bradvom tanjio stranice, a teslom je kopao dno. To je lagan, 
spor posao, ali nije težak, jer je sirova bukva meko drvo. 

Dok je on izkopao dva dugačka korita, Ivan je sa svojim 
pomoćnicima uredio okolicu zdenca i podigao oko njeg po- 
visok zid. Dogovorili su se, gdje će postaviti korita, da budu 
blagu najpristupačnija, da se blatna voda ne može povraćati 
na guvno i da ne budu trebali predug žlieb, kojim će voditi 
vodu od vrha otvora na zdencu do korita, jer se drugačije 
nije dalo ni zamisliti, da bi mogli nalievati korita. Jadre je 
i žljebove pripremio. To je bilo još lakše nego dubsti korita, 
jer je cieli posao mogao obaviti sjekirom, a nije trebao paziti 
ni na izmjeru, jer je i želio, da ih priredi što više, da može 
koji komadić ostati kao početak žlieba na strehi kolibe. 

— Mili moj Bože, veleko V si mi vridan! — šanula mu 
je Ika, kupeći trieske oko žlieba, na kom je Jadre marljivo 
radio. 

— Ne rugaj se ti sa svojim čovikom! — odgovori joj 
on, smiešeći se, i ne prekidajući posla. 

— Ne rugam se, man sam vesela, kad te takog gledam 
— uzvrati ona i opet šaptom, zagleda se u njega i prekriži 
ruke nad trieskama, koje je držala u krilu. 

— A što si se zagledala? . . . Ajme meni, kad naši vide, 
što si ovog lita uradije! — reče ona sva u zanosu, ne mičući 
pogleda s njegovih očiju. 

— A nu, mala moja! . . . Vala i tebi! — reče on i opet 
zamahne sjekirom i nastavi posao. 

— Što sam ja, milinje moje, kraj tebe takog?! — odgo- 
vori Ika posve čedno i iskreno, pa se i ona lati svog posla. 


— Skupa, skupa! — govorio je Jadre, udarajući sje- 
kirom. — Samo skupa smo i dobri i jaki. 

— E, e, skupa, al s tobom takim — potvrđivala je Ika 
i gorila od želje, da mu priskoči i da ga zagrli, no u njoj je 
prevladala sviest i spoznaja, da ga može samo izdaleka mi- 
lovati i cjelivati u duhu do bezsviesti i iznemoglosti. A tako 
je željela, da to bude i u zbilji. — Milo moje — šaptala je, 
dizala se sa zemlje, noseći punu pregaču sirovih triesaka, 
pila ga usijanim pogledima i polagano odlazila prema kolibi. 

— Miljenice moja — šanuo je Jadre, kad ga više nije 
mogla čuti. — Miljenice moja jedina . . . 


8 . 

Kad su čobani sjavili blago s planine, puklo je kao čudo, 
što je Jadre tog ljeta stvorio sa svojom družinom. Nije se 
baš pravo ni vjerovalo, što su čobani pripoviedali, a napose 
su oni Pod vodom i daljnji kimali glavama i šaputali, kako se 
Nadvođani hvastaju, samo da im poraste ugled u narodu. 

— Vele — šaputali su oni, koji nisu vjerovali i oni, 
kojima nije bilo ugodno, da je istina, što se pripovieda. — 
kolibu potrostručije, izkopa suvi bunar ka carsku šternu i još 
posvršava sve težačke poslove kod stana ka niko prije njega! 
Sve to i, tako, još koješta ... 

A una njegova, vele, nakupila skorupa i masla, da su 

ga edva dognali kući na nikolika paripa i nasirila sire, kakve 
niko drugi ne zna siriti! 

E, e! Ako im Svemogući ništa nije da, est srdce ju- 
načko, da se sami vale ka edni po edni. 

Već se o tom pripovieda i u Lovinjcu i u Gospiću! 

— Znadu uni, ne boj se, raztrubiti! 

Mnogi su i vjerovali, bili zavidni i šutljivi, a bilo je i 
takvih, koji su vjerovali, i nije ih ni razveselilo ni raztužilo. 
Bilo im je svejedno, što se događa u susjedstvu. Neke je 
smetalo, što je u Jukanovoj zadruzi toliko zadovoljstvo, mir 
i napredak, da bi mogla, nastavi li tim putom, postati naj- 
uglednija zadruga u kumpaniji, ako ne i još dalje. Više su se 
bojali tuđeg dobra, nego svog zla i svojih briga i muka. Te 
je svrbilo, te su se češali i po tuđim leđima. 

— Tvoj Jadre tebe, striče Jukane, bome, pribaci! — 
reče neki kod crkve, stojeći u većem skupu ljudi. Kraj njih 

je stajala hrpica žena, među kojima je bila i Manda Ju- 
kanova. 

— Nema mom Jađri para! — odgovori Jukan čvrsto i 
ponosno. — Unaki se ne rađaju svaki dan i ne izpadaju 
izpod svake carze. 

— A nu, a nu! — potvrđuje onaj podrugljivo. — Al, 
vindar, ne more biti samar pametniji od paripa. 

— Kamo sriče, da j’ sva moja čeljad pametnija od 
mene! — reče Jure vrlo uvjerljivo i mirno. — Težko kući, 
u kojoj samo edan misli. 

— Est to, est, al još teže unoj, u kojoj se ne zna, ko j' 
gospodar, i koga triba slušati. 

— Ti ko misliš, da bi tako moglo biti u mojoj kući?! 

— Ništa ja ne velju, man samo slušam, kako pripovidaju 
o Jadri ka o Zrinoviću banu. 

— Neka, neka. Da Bog da mi se vaik unaki rađali kraj 
ognjišta — odgovori Jukan i pljucne preda se. 

Manda je razgovarala sa ženama i na jedno uho pozorno 
pratila, što su ljudi među sobom govorili. I njoj je Jadrina 
slava malko zapela za kožun, al nije našla pravog povoda, da 
sa svojim čovjekom o tom razgovara. Kad je sad čula, što 
drugi dobacuju, podbolo ju je i skoro zaboljelo. Nije njoj 
nevažno, koga u zadruzi poštivaju i smatraju najprvim. 

— Bome, tetka Mande, o tvojoj Iki puče glas ka o vili 
Ravijojli — reče joj žena, koja je stajala tik kraj nje, no 
govorila je tako glasno, kao da joj dobacuje preko naj- 
bučnijeg potoka. — Nema joj, vele, para u puku. A ja sam 
mam rekla: »E, brajne, ima od kog i naučiti, dok je uz 
ognjište vridna tetka Manda!« 

— Vridna, vridna, čemu kraja nije — potvrdi Manda 
dosta suho i odrezano. — Ima i na koga biti, kad znaš, čija je. 

— Est i to — dobaci neka druga — al da nije u tvojim 
vriđnim šakami, čulo bi se ka i o drugim, što se čuje, a od 
roda su i kolina! 

— Nisi joj ni svekrva, man samo strina, a više si joj 
neg rođena majka. Sve mi znamo, koje smo i izdaljega. Sve 
se čuje. Lako j’ Iki kraj ovake majke biti prava Ika i, vele, 
planinka, kakve još nije bilo. 

Manda je bila kao na živoj žeravici, jer je svakako že- 
ljela, da se o njezinoj zadruzi govori u svakom pogledu 
najbolje i najpohvalnije, al ju je veoma, veoma smetalo, da 

Ikin glas prelazi njezinu slavu. Ne može to biti. Nije znala, 
kako bi se držala, a da nitko ne opazi njezinog pravog raz- 
položenja. Smijuljila se i u neprilici zvirkala oko sebe, eda bi 
našla zgodan izlaz. 

— Siri, vele, kakva sira još nije bilo prije nje Nad vodom 
— dobaci neka iz gomile, dok su i ostale, svaka ponešto, 
govorile i jedna drugoj presiecala i otimala rieč. — A skorup, 
vele, mili moj Bože, da bi ga bolestan ije i na rane privija 
ka melem. 

— Est to, est! — potvrdi Manda. — Tako j’ u našoj 
kući, odkad je teče, a i bit će, ako nam Svemogući da zdravlja 
i pravu pamet! Sve uči edno od drugog, a da vam pravo 
kažem — reče ona malko povišenim glasom — kakva kuća, 
taka i čeljad! ET ovako, odkad je svita i vika? 

— E, a nu! — potvrdiše mnoge u jedan glas, jer je to 
stara zasada i jer svaka vjeruje, da njezina kuća po predaji 
spada među najbolje, pa — ako i ne svaka — i među naj- 
bogatije. 

— Kakva planinka, take i divojke i neviste — nastavljala 
je ona, osjećajući tvrdu zemlju pod nogama. — Da nemaju 
od koga naučiti, ne bi ni znale, pa da sidu kosu pletu. 

— Est, est, nego vele: una j’ taka, da joj para nema, 
i Manda joj nije ni do kolina! — dobaci neka sa strane. 

— Da Bog da — odgovori Manda ko nekako sramežljivo 
i kao da sama ne vjeruje u mogućnost izpunjenja svoje 
skromne želje: — sve moje mlade bile bolje od mene! 

— Ne će im sikira pasti u taj med! 

— Od take se vridnice ne rađa bolja! 

— I prije su u vašoj kući bile prave planinke, al ka ti, 
nije je bilo, što ja pamtim i što pripovidaju. 

Tako su dobacivale, presiecajući jedna drugu, koje su 
željele ili da se Mandi umile ili da Iku malko podkrešu, a 
Mandino je uho hvatalo svaki taj zvuk kao liek duši i tielu. 
Cvala je od veselja, slušajući, kako te vriedne žene odgo- 
varaju mjesto nje onim zlobnicima, koje su pokušale, da Iku 
izdignu mimo nje i iznad nje. Smišljala je, što bi im još 
rekla, no radije je puštala, da se one i dalje nadmeću, hvaleći 
nju i njezino gospodarstvo. A sav je taj sviet nfeobično raz- 
govorljiv i okretan u sastavljanju rečenica, da je velika 
riedkost, ako se namjeriš na čovjeka ili ženu, koje bi bilo 
nespretno u razgovoru. 


— Ja pamtim, kun da j' juče bilo — javi se neka starica 
— kad si ti, vridnice moja, dovedena Nad vodu. Svi smo mi 
mam rekli: »Dođe blagoslov Božji u tu kuću!« I tako i bi, da 
se pripovieda. Lako j’ unda i drugim, uz taku, biti i dobar i 
vridan i što god oćeš. Vele, da j* i Ika prava Ika, a — e li iz 
prave kuće, est! — al ja bi nju tila viditi, da j’ došla u ruke 
kakve kukavice, koja ne zna ni konce u iglu uditi. 

— I est moja Ika prava žena — prihvati Manda zgodu, 
da se i ona izgovori — i vridna j\ čemu kraja nije, i sve 
razumi i njezina je vridna majka naučila svemu dobru i 
poštenju, al jope — mlado j’ to došlo u kuću, a znate, kako 
stari naši vele: nek je ždribe i najbolje i najpametnije, ako 
ga daš u ruke slabu gospodaru, nikad iž njeg paripa. Nikad 
ne će voziti, kako Bog zapovida. 

— E, e! — potvrđuju ostale. — Da nije tvoje škole i 
muštre, slabo bi una od unog, što j’ naučila od majke. 

Idući kući, Manda je u sebi prekuhavala sve, što je čula, 
i još povrh toga, i ono, što je u njoj samoj već i prije ležalo. 
A skupilo se tog već dobrano. Sve nenapadno, nečujno, po- 
lako. Slagala se prašina na prašinu, dok nije nastao i cieli 
sloj nečesa, što više ni nije bila prašina. Moglo je biti svašta, 
samo ništa dobra i ugodna. Nije, da ona ne bi voljela svoje 
družtvo i svoje ukućane. Bože, sačuvaj! Sve je to krv jedne 
krvi i svi su vezani za jedan sudbinski kolac, oko kojeg se 
svaki za se i svi skupa moraju vrtjeti od kolievke, pa do 
groba. Povezanost je tolika, da nikom ne može ni na um 
pasti, da bi se ti konci mogli i samo zamrsiti, a kamoli i 
pokidati. I sama je pomisao posve izključena, al — ljudi su 
ipak samo ljudi. Svaki ima i svoje slabosti i svoje bolesti i 
svoje jade i svoje nevolje, koje tuku baš njega, pa se onda, 
prema tome, u njemu i razvijaju razni osjećaji i razna 
nagnuća, kojih drugi nemaju, jer su njihovi unutarnji uzroci 
vodili do posve drugih posljedica. Svi smo mi različiti, pa je 
često puta veoma težko, kad ipak moramo biti svi posve 
jednaki, skoro na dlaku i toliko, da onaj, koji je izvan za- 
druge, ne smije ni naslutiti, a kamoli jasno opaziti, da ipak 
nešto škripi u tom stroju i da gdjekad možda i pucketa kao 
u starom pokućstvu. 

Manda je iskreno voljela i Iku i Jadru, a njega osobito 
i zbog toga, što je prema njoj bio vazda pažljiv i susretljiv, 
da ne bi bio mogao biti, a nije bio bolji ni prema rođenoj 


majci. Isto je tako prema njoj bila i Ika, pogotovo odkad joj 
je svekrva umrla. Ona ju je tad prozvala majkom i tako je 
vazda zove s najvećom pažnjom i poštovanjem. Kako ih onda 
ne bi oboje voljela?! Ipak — smeta svaku ženu, a pogotovo 
smeta ženu planinku i kućnu gospodaricu, kad svaki čas i sa 
svake strane čuje samo pohvale i dizanje u nebesa sad ovog, 
sad onog, a sve kao da ona i kućni starješina tu ni nisu ništa 
i kao da, najzad, svako zadružno dobro ne dolazi kroz njih. 
Da njih dvoje ne valjaju, uzalud bi se svi drugi prekidali 
poslom i bili najmudriji. Ipak bi sve išlo naopako i kuća bi 
propadala. Čim tako nije, to je najbolja svjedočba u prvom 
redu baš za njih dvoje, koji su na čelu te velike zajednice. 
Jesu, naravno, važni i svi članovi, jer da i najbistrija voda 
poteče iz vrela, zamutit će se i zaudarati, ako bude prolazila 
kroz baru, te je ni blago ne će htjeti piti, ali da nema izvora, 
ne bi bilo nikakve vode. Sve je to jasno i ne smije se nikad 
zaboravljati, kad se govori o članovima obitelji. 

U njoj je Jadrina slava kopkala, a Ikina joj je već 
udarala u mozak kao da bi vrabac neprestano kljuckao svojim 
malim, sitnim, ali čvrstim kljunom. Sve je nešto kvrckalo 
i šaputalo joj : 

— Ne budi, jadna Mande, bluna. Prikoviš je tog već. 

I njoj se, doista, i samoj učini, da je već previše, pa 
odluči da će barem nešto reći o tom i Jukanu. Tako — izda- 
leka, polagano i mirno, ali će mu reći. Nadovezala je na ono, 
što je pred crkvom čula. 

— Čula sam i ja, kako vale našeg Jadru — rekla je kao 
posve slučajno, kad su legli. — I tako: vale li, vale mužki! 

— Imaju i zašto — odgovori on, odpuhujući, što je bio 
najbolji znak, da o tom ne želi govoriti, jer, duša valja, nije 
ni njemu previše drago bilo, što je sve čuo. Još bi i podnio 
i ne bi mu bilo žao zbog onog, što govore o Jadri i njegovoj 
vrstnoći, no smetalo ga je, kako su to nabacivali. Pametni i 
oprezni ljudi ne bi onako ni govorili, jer svaki mora paziti, 
da ne povriedi starijeg. 

— Al su tebi dali malko uz prsluk! — opet će ona. 

— Mudri i pošteni unako ne divane — odgovori Jukan 
još nemirnije. Što blune teljuzgaju, mogu samo blune zare- 
zivati. Sad muči i spavaj. Probudit ćeš dite trokeljanjem. 

Njima je udno nogu spavao unuk Pajo, dječačić od pet- 
šest godina, pa je sad poslužio djedu kao izprika, da ženu 
ušutka. 

Nije ovo teljuzganje — odvrati ona ljutito — man ti 

divanim ka prava žena svom čoviku. Vidim ja, da po tebi 
mogu, ako će, i pijuckati, pa tebi ništa. ^ v 

— Prikrsti se i spavaj, kad ti velim! Probudit ces i 

ostalu čeljad. . 

U sobi je bilo još nekoliko što kreveta sto ležaja po 
škrinjama, na kojima je upočivalo desetak sve mlađe čeljadi, 
pa se Jukan i njih sjetio, iako je bio siguran, da ih ne bi 
gromovi probudili, kad zaspu prvim mladenačkim snom. Sad 
je ipak smatrao koristnim, da se i za njih brine i s te strane. 

Ne misli ti sad na dicu, man na se — nastavljala je 

Manda neumorno i sad još žešće. Da je počeo s njom o tom 
tiho razglabati i dogovarati se, bila bi mirna i zadovoljna, 
pa on poslije i napravio sve drugčije, nego li bi ona željela, 
no kad je i razgovor odbijao, nije mogla prenieti mirno i bez 
uzbune. — Čut ćeš, kad se počnu za tobom nakašljavati i 
upirati na te prstom. 

Zaveži! — reče on skoro posve glasno i tako se 

nezgodno trgne, da je ona pomislila, da će je udariti, pa se 
nagonski skupila u hrpicu i čekala udarac. 

Nije želio razgovarati, no nije ni pomislio, da bi je 
trebao udariti zbog toga, što je govorila ono, što ni njegovoj 
pameti nije bilo veoma daleko. Nije doduše u njemu bilo još 
tako duboko i žestoko kao u njoj, ali je prašinica već bila 
pala i na njegove osjećaje i na njegove misli. 

Vala Bogu, kad više ne smim divaniti ni sa svojim 

vinčanim čovikom — promrmlja Manda, prekrsti se skoro 
glasno i okrene od njega. 

— Ma, smiš, ženska glavo, divaniti, al nije sve ni za 
divan! — odvrati on mnogo blaže, jer je osjetio, da nije 
pametno, da joj pokaže, da ga taj razgovor ljuti. Može ona 
pomisliti, ili da mu je već Jadre previše, pa ne može o tom 
ni govoriti od ljutnje, ili da misli poSve drugačije, pa ga 
razbjesni, čim mu tko to spomene drugačije, nego on sam 
osjeća. Nije želio, da mu žena bude u takim zabludama, jer 
je i jedna i druga i neizpravna i nepoželjna. Ima, ima i u 
njemu koješta, o čemu on mnogo misli, a nimalo ne govori, 
no kad bi htio, govorio bi, naravno, najprije s njom, jer je 
ona pametna i vriedna žena, pa nema nikakva razloga, da 
traži u bilo kom poslu ili pitanju boljeg i vjernijeg druga. 
g a mo eto, sad ne će i ne može o tom tu šaptati pod 

biljcem. Najzad, mi nije to ništa, o čemu bi on morao bilo 
s kim govoriti, pa ni sa svojom Mandom. Možemo mi sto puta 
biti od iste krvi i vazda živjeti, od naraštaja do naraštaja, u 
istoj kućnoj zajednici, pa da ipak ne budemo svi ni dobri ni 
svi zli, a pogotovo, da ne budemo ni dvojica jednaka. 

Dugo nije mogao zaspati, jer su ga te misli bile toliko 
zaokupile, da se je neprestano kupao u njima: i, eto, možeš 
biti veoma jak, čvrst kao medvjed, pa se opet nađe u istoj 
obitelji drugi čovo, koji je još jači. Tako je i s pameti i sa 
svim ljudskim sposobnostima, kojima nas Svemogući okiti 
prije neg nas pusti, da zagrizemo u ovaj naš zrak, a najzad 
onda i u ledinu. Tamo gore nisu u neprilici za presad: svaki 
drugačiji, svaki svoje vrsti, svoje boje i mirisa. Tako je i sad 
s njima. Jest Jukan baš pravi Jukan, a kad bi se počelo 
tražiti, koji je kao i on, ne bi bio izbor veoma velik, ali tko 
smije reći, da ne može biti i boljih od njega?! Pa, najzad, 
ne bi li bilo još najbolje i najpovoljnije, da se baš u njegovoj 
obitelji pojavi taj, koji je jači i bolji?! To bi koristilo svima, 
pa i Jukanovim potomcima. Sve je to njemu bilo posve na- 
ravno i posve jasno, dok je mirno, triezno i hladno razmišljao. 
Ne smeta ga, ni kad on na svoje oči vidi, da je, na priliku, 
baš taj njegov sinovac Jadre od njega bolji u svakom 
pogledu. Ne smeta ga, i on ga vrlo iskreno i srdačno pohvali 
za sve, što zaslušuje pohvalu. Kad su se vratili s planine i 
kad je starješina čuo, kakva su čudesa tamo stvorili, on je 
skoro plakao od veselja i ponosa kao da je sve sam odredio 
i proveo. 

— Esi, esi junak, da ti para nema! — rekao je Jadri pred 
punom kućom čeljadi i nije ni pomislio, da bi griešio, što ga 
hvali. — Al kako ste to sve mogli svršiti?! 

— Ništa, dido, man pljunili u dlane. pa zapeli svi kun 
da j’ za spas duše! — javio se prvi Mate, koji je najviše i 
pripoviedao, što su i kako su sve uredili. — A stric Jadre 
prid nami ka zmaj! 

Jukan je Matu neobično volio, skoro mimo sve unučadi, 
radi njegove otvorenosti i vesele ćudi, pa ga nije smetalo, 
što se mota u razgovor odraslih, što bi inače značilo — i 
znači za svu -ostalu mlađariju — prilično težak grieh proti 
pristojnosti i dužnom poštovanju starijih. 

— E, este morali po vratriju pljuniti u šake, dok ste 
toliko načinili — potvrđuje Jukan zadovoljno. 


Jadre je samo šutio i slušao, što drugi govore, a po glavi 
mu se vrzla misao, što još treba kod stana urediti, pa da 
bude onako, kako bi on želio, da doista bude, i kako bi, po 
njegovu uvjerenju, i moglo biti bez ikakovih većih potežkoca 
i bez ikakovih troškova. Vrieme i radna snaga nisu nikakav 
trošak, jer prolaze bilo u korist, bilo ututanj, a oni su imali 
i jednog i drugog. Samo zdravlja — to je ono, za što je Jadre 
vazda molio, a sve je drugo bilo prilično sigurno u njegovim 
rukama. 

X ja sam već dugo pomišlja — reče Jukan da bi 

ništo tribalo načiniti radi napajanja siromašnog blaga. 

— Ti si pomišlja — reče mali obješenjak — al je stric 
Jadre smislije, a mi načinili. 

Nije on ništa zla mislio pritom, no Jukan opazi njegove 
misli, i to je, zapravo, prva kvačica, koja je s Jadre zapela 
za njega. Ipak potvrdi unukove rieči posve mirno: 

Est to, i evala vridnom Jadri! Vridi Jadre svoga 

Jadre. 

— Nego, dide, Bog ti dava, reci nam pravo, esi li ti što 
prije čuje, neg ti mi sad rekošmo, što se gori u planini 
stvara? — upita i opet Mate. 

Uprav i nisam — odgovori on posve uvjerljivo. — 

Zna sam, da ne ćete plandovati, kad sam gori posla Jadni, 
al što uprav radite, bora mi, nisam zna. 

— Eto, striče, na moj račun — javi se sad i Jadre — 
sve, što smo načinili, vridi desetak glava sitnog blaga. 

— Ne bluni, moj junače! — uzklikne Jukan veselo. — 
Glave to nami vridi, a ne desetak glava sitnog blaga. Bog- 
s tobom, esi li ti na svoj šesti! 

— Ja samo tako računam, striče — nastavljao je Jadre 
posve mirno i ozbiljno: — da smo zvali majstore ii da smo 
i mi sami radili drugačije, a ne ovako čobanski, bili bi poili 
i dvadesetak glava sitnog blaga i popili pet-šest mišina vina, 
dok bi sve uno načinili. 

— Bi, i zaslužili bi! — potvrdi Jukan. — I Bog im bla- 

goslovije. . v 

— Ti se ne ’š, striče, ljutiti — govorio je Jadre, smieseći 
se, al je svaku rieč dobro vagao: — Ja sam svoje čobane 
ranije ka prave majstore, kad su to i bili. 

I n eka si i tako j* i tribalo! — odobri starješina. 


— Poili smo desetak glava sitnog blaga i popili dvi 
mišine vina — rekao je Jadre tako pokorno, suzdržljivo i 
Čedno, kako bi mogao podređeni dočastnik javljati svome 
generalu. 

— Evala ti i za to! — odgovori Jukan. — Ko radi, mora 
i isti, a uni su zaslužili, kad ste toliko načinili. I tu se vidi, 
da si čovik na mistu. 

Starješina Jukan je bio doista oduševljen i ujedno po- 
nosan na takog člana zadruge, kakav je Jadre. On je i prije 
znao, da je on u svakom pogledu na svom mjestu, no nije ni 
slutio, da će imati toliko svojih misli, svoje volje i snage za 
samostalne odluke. Cielo mu je oduševljenje malko, ali samo 
malko, natrunio onaj mali obješenjak svojom primjetbom, da 
je did »pomišlja'«, što bi trebalo načiniti, al je stric Jadre 
smislio i izveo. To je bio mali, veoma mali žalac, koji nije u 
sebi imao još mnogo otrova, ali je svakako spravica, koja se 
puni samo, izključivo i jedino otrovom. Za prvi čas je samo 
osjetio, da je tu, a to je i dosta. 

Sad je u bezsanoj noći ponavljao taj razgovor i vidio 
pred sobom Jadru, u svoj njegovoj nepatvorenoj otvorenosti 
i jednostavnosti, da nije nikako mogao ni pomisliti, da bi taj 
divni, jednostavni, priprosti i premudri seljački momak — a 
momak je još u svojoj dobi prema njemu, već prosiedom 
čovjeku! — mogao i pomišljati, da više vriedi od svog 
starješine, od svog kućnog gospodara pred Bogom i pred 
ljudima, koji znade, što je obraz i zadruga. Ne, ne, to nije 
moguće. To je pravi pravcati izdanak njegova korjena kroz 
vjekove i naraštaje. Ne može to biti, da on ne bi bio baš 
onaki, kav mora biti po Božjem i po ljudskom zakonu, ali — 
ipak, ipak je u njemu kopkao onaj mali žalac, koji je 
zaoštren poganim jezicima kod crkve, a Manda je sad po- 
kušala — to je sad Jukan osjetio i to ga je toliko razbjesnulo, 
da ju je htio zdrmati i započeti s njom razpravu, koju je ona 
njemu htjela na svu silu nametnuti, ali on bi je sad vodio, 
kako bi on htio i znao — jer mu je ona pokušala taj mali, 
malko već zaoštreni žalac napuniti otrovom. Jedva se je 
svladavao i susprezao ruke, koje su već nemirno trzale, da 
je gurne pod rebra, no onda mu posve nenadano sune u glavu 
kako se je Ivan držao tužno i povučeno za cielo vrieme, dok 
su mu ostali na dugo i široko, sa množtvom pojedinosti, pri- 
poviedali o redovima kod stana. Ivan je samo niemo stajao 



i tupo zurio preda se. Jukan je to opazio, pa ga upitao, kako 
je on zadovoljan sa ljetovanjem kod stana. 

— Lipo sve za nas, al kolko j’ do mene, kamo sriče, moj 
striče, da nisam nikad iša u planinu — odgovori on, ne 
dižući pogleda sa zemlje, na koju ga je bio prikovao. 

— A jer tako, po Bogu moj brate?! — iznenadi se Jukan. 

— Esi vidije, striče, pse, koji su se s nami vratili? — 
upita ga Ivan, umjesto odgovora. 

— Nisam i’ još vidije. A jer pitaš?! 

— Nema više našeg vridnog Garova, a ja sam ga svojom 
rukom mušketa, žalostan ti sam za njim — odgovori Ivan, i 
opet, poslije toliko vremena, posve strven i žalostan, jer ga 
je obuzela neopisiva tuga, kad je pomislio, koliko bi se Garov 
bio radovao, da je i opet došao s planine kući, kao što se je 
svake godine radovao toliko, da je to graničilo s ludilom. Nije 
nikad imao mira, dok nije obletio sve kutove, sve ogradke, 
sve zgrade baš kao razumno stvorenje, koje se poslije dužeg 
vremena vraća pod otčinski krov, pa se boji, da ne će dosta 
brzo i točno pregledati svaku tricu i malenkost, i uvjeriti se, 
da je sve onako, kako je bilo i prije njegova odlazka. Tako 
se je vladao Garov svake godine, kad bi se vratio s planine. 
Ove godine toga veselja i razgledavanja više nema, jer nema 
Garova, a drugi su psi obični, dobri i pouzdani torni ču- 
vari, ali obična paščad, kakove ima na svakom koraku u gra- 
nici, a sigurno i izvan granice. Ivan je osjetio ponovno svu 
tugu i žalost, koja ga je onda obuzela, kad je spoznao, što je 
učinio. — Nema Garova, moj striče. 

— A zašto si ga mušketa, jadna ti majka?! — zapre- 
pasti se Jukan, koji je Garova volio baš kao i svi ostali 
ukućani, koji su znali ocieniti i cieniti njegovu neobičnu 
vriednost. 

— Zašto, zašto?! — ponovio je Ivan to pitanje. — Tako: 
bila je Božja volja. Kako bi ga drugčije i bije moga?! 

Izpripoviedali su potanko, što se je dogodilo. 

— Ni o tom nismo tili ništa poručivati — tumačio je 
Jadre — da se ne žalostite, jer znamo, kako je. Al nije bilo 
pomoći, i ni ja ni ti ne bi bili radili drugačije, nego je uči- 
nije Ivan. Što j’ moga drugo i misliti, neg da j’ pobisnije, kad 
je vidije unolike ovce poklane, a kraj nji Garov leži krvave 
gubice i krvavi očiju, ne miče se i kun da samo čeka, koga 
bi prvog od nas naslaga na ovce. Čovik ne more virovati, koji 
nije vidije svojim očima uno čudo. 

Jukana je ta viest veoma potresla i nije se mogao u prvi 
Čas snaći od iznenađenja i zaprepaštenja.- 

— ža mi ga j\ kun da j’ čeljade! — rekao je jedva 
jedvice, susprežući osjećaje. — Vridni naš Garov. 

Unaki se više ne koti - — dometne Ivan i nestrpljivo 

turne kapu na potiljak i počeše se nekoliko puta po glavi. 
Vola, da: dva bi vola bije lakše prigorije neg njega ednog. 
Pa, da nije od moje ruke poginije! 

— Nesrića, pa nesrića — reče Jadre, a Jukan se osviesti 
i sjeti se, da mora pokazati svima, da se ne ljuti, te reče i on: 
— Sad ništa, dico moja! Što bi bilo, da j\ ne daj, Bože, 
tako stradalo koje čeljade?! A moglo bi, kad Svemogući 
pripušti. 

— E, a nu! — potvrdi Ivan i opet turne kapu na čelo. — 
Sad iz ove kože nikud i nikamo. Nesrića, pa nesrića. 

Jukan se je dugo bočio s tim mislima, te je zaspao tek 
u veliki komad noći. Napose mu se dugo motala po glavi 
misao o Ivanu. Bilo mu ga je iskreno žao, jer je dobro 
poznavao njegovu sanjarsku narav, koja je vazda bila više 
na nebu nego na zemlji, pa je^mogao lako pojmiti, koliko je 
sad patio, a to je vidio i na njegovim očima. Još su mu 
pokojni roditelji često govorili, da j’ šteta, što nije učio za 
popa ili za kakvog drugog gospodina, koji ne radi ništa drugo 
nego razmišlja i mudruje. Nije nikakova riedkost pojava 
kakvog seoskog mudrijaša, no Ivan nije bio sanjar i mudrijaš 
u onom običnom, dosta nepovoljnom značenju te rieči. On 
nije mudrovao, da se izruguje ljudskim slaboćama i da vazda 
nađe šaljivu stranu svakog događaja, svake pojave i svakog 
čovjeka. On je bio daleko od takog razpoloženja. Njegova je 
i ljutnja bila drugačija nego kod drugih ljudi, a znao se i on 
često naljutiti. Kad bi ga tko, slučajno, poslije pitao, zašto 
se je ljutio, on je uviek izpravljao taj izraz i govorio: 

— Samo sam se malko ljutnije. Dođe to tako čoviku. 
U kući mu nisu nikad posvećivali veće pažnje niti pri- 
pisivali osobite važnosti. Vršnjaci su mu se, u dječačkim 
godinama, često rugali i dražili ga, a majka mu je vjerovala, 
da ne će odrasti do momačke kape baš zbog njegove dobrote 
i mekoće. Ona je naglašivala, da tanke grane vjetar lomi, a 
samo jake i čvrste mogu odolievati svim nepogodama. On se 
ipak oteo i prenio sve dječje zaraze, a kad je sretno pre- 
brodio to doba, koje proguta najviše dječjih života, više 

nije ni bolovao, te i majka i otac odoše prije njega, a on 
vazda zdrav kao drenovina i oženio se i ima liepu, zdravu 
djecu, a bit će ih, sigurno, i još, ako njega i njegovu dru- 
žicu Svemogući uzdrži. U kući je vazda bio i ostao drag, 
dobar i marljiv član zadruge i ništa ni više ni manje. Tako 
je i Jukan gledao na njega, a tako su ga prosuđivali i ocje- 
njivali ne samo i ostali ukućani, nego i oni Pod vodom kao 
i svi i bliži i dalnji znanci, koji su ga poznavali. Ni njegova 
žena Lucija ne gleda na njega drugim očima, a voli ga, kao 
što je već Svemogući ostavio, da se zakoniti čovjek i žena 
vole. Ništa preko toga nema među njima, niti je Ivanu ikad 
sinula u glavi misao, da bi uobće i moglo ili, štoviše, i 
moralo biti nekako drugačije. 

Najzad se je Jukan sjetio, da nije pitao, što je Ivan 
čitao iz ovčjih plećaka. Bio je toliko zabavljen slušanjem o 
kolibi, o suhom zdencu i o Garovu, da mu to pitanje nije ni 
došlo u glavu. On je veoma uvažavao to Ivanovo znanje, a i 
sam je vazda pomno pregledao svako pleće, ali je priznavao, 
da je Ivan bolji vještak od njega u tom pitanju. S tim je 
mislima zaspao i s njima se probudio. 

Manda je već bila negdje u kući, kad se je on prenuo, 
protegao se i prekrstio. Bacio je pogled po sobi i vidio još 
samo na jednom krevetu šestero djece i osjetio, da je mali 
Pajo još kraj njega. Ti mali mogu spavati još dulje, jer nisu 
ni za kakav posao. On se protegne još nekoliko puta, pola- 
gano spusti noge s kreveta, opet se prekrsti, zievajući, kao 
da će vilice razglaviti, pa polagano počne navlačiti bre- 
venke. Kad je podigao desnu nogu, da je metne u nogavicu, 
osjeti pod rebrima jak ubod, namrgodi se, primi se rukom 
za mjesto, na kom ga je zaboljelo, usrkne zrak kroz stisnute 
zube i nasloni se opet na krevet, te prilegne. 

— Ma, što mi je to?! — prošapće poluglasno i počne se 
trljati po bolnom mjestu, no bolovi nisu popuštali. Uhvatilo 
ga kao klieštima pod rebrima i nije popuštalo. Stenjao je i 
šaptao kroz zube: — A nu! Nek iđe, kako oće Svemogući, 
slava Mu i vala i na ovom. 

Dugo nije ustao iz kreveta. 

Hrvat je rođeni vojnik. 

Krvavom je borbom zaposjeo ovu svoju divnu zemlju, 
pokorio starosjedioce i, ukoliko nisu nestali, pretopio ih i 


upio u svoje narodno tielo; najteže je borbe vodio sa susje- 
dima i pobjeđivao ih tako, da se je morao obvezati rimskom 
gospodaru i svom crkvenom poglavaru Svetom Otcu Papi, da 
ne će voditi navalnih ratova, i to sve još prije nego su nje- 
govi susjedi bili i postrojeni kao države u modernom zna- 
čenju te rieči. 

Položaj je zemlje Hrvatske takav, da preko nje udaraju 
naravni putovi Iztoka i Zapada, pa se željeli bratimiti ili 
ratovati, a njezina je ljepota takova, da svakog zanese, 
prirodne mogućnosti tolike, da svakom pada u račun u nje- 
govim osnovama za bogatstvom i vlasti. Stoga su opasnosti 
bile trajne i borbe krvave i ljute. Dok su na čelu naroda 
stajali jaki knezovi, banovi i vladari, zemlja je uređena, 
plemena i stališi bili složni i jaki. Nestankom jake ruke 
nastadoše unutarnje svađe i ljubomore, i država oslabi. 
Susjedovo je oko uviek budno i u malim i u velikim gospo- 
darstvima, te vazda izrabi u svoju korist svaki propust i 
svaku slaboću. Nastaju sukobi, koji svršavaju na štetu 
slabijeg, neokretnijeg i neopreznijeg. Glavarima su hrvat- 
skih plemena nalagale i prilike i zdrav razum, da moraju 
sklapati s tim nemirnim susjedima prijateljstva i saveze, 
koji nisu bili onakovi, kakove je Hrvat naučio praviti. Stoga 
se jedan dio naroda i države odhrve, vjerujući u svoju 
zdravu snagu, i spreman ginuti prije nego li popustiti. 

Tako je došlo do tog, da je velik dio države Hrvatske 
živio samostalnim narodnim i državnim životom. To je bio 
i po prostoru i po srdcu i po krvi najbolji dio hrvatske 
zemlje i naroda: Bosna. 

Cieli je narod pripadao, bez izuzetka, rimokatoličkoj 
crkvi, sve dok nisu na nju počeli navaljivati valovi raznih 
odpadničtava. Takav je udarac zadesio i hrvatski narod u 
Bosni: proširilo se bogumilstvo i izazvalo velika trenja i 
neslogu. Dok je rimska crkva općečovječanska, univerzalna, 
dotle su bogumili svoju prozvali »božanskom crkvom«, jer 
je bila samo tamo proširena. Ovo je veoma značajna i pre- 
važna činjenica za sav daljnji duhovni razvoj na ovoj našoj 
dragoj zemlji: traži se narodna crkva. Nema sumnje, da su 
i najpametniji i najluđi — ako vjeruju — znali, da je Sve- 
mogućem posve svejedno, kako se zove crkva, u kojoj su 
pobožni i vjerni, ali je isto tako jasno, da je u zraku vijorila 
spoznaja, koliko je crkveno ustrojstvo važno u državnom i 


narodnom životu. Iztočni je razkol dao prvi udarac i smjer- 
nice: kršćanstvo se dieli u rimsku i grčku crkvu, iztočnu i 

zapadnu. v .. , v 

I tu je bila zanimljiva sudbina naše zemlje: bas na 

našoj iztočnoj državnoj međi, na našoj rieci Drini puca naj- 
moćnija tadanja duhovna postrojba, kršćanska crkva, na 
dva diela. Na tom je istom mjestu, na toj je istoj rieci mnogo 
stoljeća prije prebijena kičma najmoćnijoj ondašnjoj svje- 
tovnoj postrojbi: tu je prepolovljeno rimsko carstvo u 

iztočno i zapadno. 

Sudbonosna rieka Drina! Ona još nije pojam ni za cielu 
Evropu, a morala bi to postali za cieli sviet jer su dogođaji 
oko nje toliko značajni i zamašiti za čovječanstvo. 

Tu se je, baš na Drini, ukorienilo i razširilo bogumil- 
stvo i tamošnji hrvatski narod podielilo u dva tabora, koji 
nisu bili nimalo prijateljski razpoloženi jedan prema drugom. 
Kod vjerskih je borba važno samo jedno, a to je, da borci 
vjeruju u ono, za što se bore, i znadu, da čine smrtni grieh, 
ako popuste. Oni ne mogu popustiti, jer se ne osjećaju ni 
zvanim ni ovlaštenim, da popuštaju. Stoga su vjerski ratovi 
vazda najžešći i najnepomirljiviji, i to ne možda stoga, što 
bi borci zaboravili na Svevišnjeg. Upravo obratno! Ne po- 
puštaju i bore se na život i smrt, jer vjeruju, da vrše volju 
Njegovu. 

Za vrieme najvrućeg takog razpoloženja među hrvat- 
skim narodom u njegovom bosanskom kraljevstvu pojavi se 
na Iztoku jak, mlad, borben narod, nošen na krilima svoje 
bezgranične vjere. U Aziji je postigao tolike uspjehe, ugled 
i silu, te se činilo, da mu nitko ne može odoljeti. Zaprietio 
je Evropi i napredovao kao gruda sniega, kad se zavalja 
s vrha nebotičnog brda. Udario je i na obale naše šumne 
Drine. Na drugoj su se obali krvila braća u međusobnoj 
borbi, već strvena i iznemogla, no još uviek toliko živa, da 
se — ne mogu pomiriti, ali što oni sami nisu ni htjeli ni 
mogli učiniti, to izvede osmanlijski valjak: on ih izmiri. 

Sve je poklopio i izravnao kao svesilni vihor, kojemu 
nije ništa moglo zapriečiti putove, osim isto onake vjere 
i pouzdanja. Te nije bilo u bosanskoj Hrvatskoj. To je bio 
glavni razlog uz osmanlijsku premoć, da je taj dio naše 
domovine došao podpuno pod osmanlijsku vlast. Što više, 
mnogi su Hrvati smatrali najvećom srećom, da su došli, jer 

su se tako riešili već preduge vjerske borbe. Osmanlije nisu 
svoju vjeru, islam, širili ognjem i mačem. Taj je odsjek 
njihova životnog puta bio već minuo. Oni su sad širili svoju 
vlast, a tko je htio dobrovoljno prieći na njihovu vjeru, 
postao je posve, savršeno ravnopravan i jednak u svakom 
pogledu s njima. Za naše je bogumile ta činjenica imala dvie 
osobito važne koristi: prielazom su se na islam zavazda 
riešili borbe s rimskom crkvom i njezinim glavarima i osim 
toga — što za mnoge, sigurno, nije bilo manje važno od 
vjerskog pitanja! — oni su zadržali svoje goleme posjede. 
Dobar je dio, naime, bosanske vlastele bio prigrlio bogu- 
milstvo, te da sad nije prešao na islam, ili bi bio izgubio 
svoje posjede ili bi bio morao pobjeći. Svi su izabrali ono, 
što je bilo ugodnije, tim lakše, što im je s vjerskog stano- 
višta veoma odgovaralo. Između islama i bogumilstva nije 
nipošto bila onolika razlika, kolika je bila između njega i 
katolicizma. Tako su oni, prelazeći na islam, mogli osjećati, 
da tim samo spašavaju svoju vjeru. Kako je vjera u životu 
svakog misaonog čovjeka velika stvar, a pogotovo u ono 
doba srednjeg vieka, posve je naravno, da su prelaznici 
smatrali Osmanlije mnogo bližom braćom nego svoje isto- 
krvne katolike Hrvate. 

Na taj je način Otomansko carstvo dobilo u svoje krilo 
najoduševljenije borce i junake, a hrvatski narod već bogu- 
milstvom najveću nesreću i razdor, a uslied prielaza na 
islam velikog broja svojih pripadnika, doživljuje najkr- 
vaviju tragediju, koju je kao narod mogao doživjeti, i kojoj 
nema primjera u poviesti ni jednog drugog naroda: Hrvati 
su bili najsmioniji, najhrabriji borci Otomanskog carstva 
za prodiranje prema Zapadu, i isto tako najodaniji i najpo- 
žrtvovniji junaci austrijske carevine, da to prodiranje 
Osmanlija sprieči. 

Hrvati na jednoj i na drugoj strani u prvim borbenim 
redovima. I jedni i drugi izvršiše svoju zadaću, kako to može 
učiniti samo vojnička krv, a ta je krv rođene braće nemilice 
natapala našu zemlju kroz duga stoljeća, najbolji su sinovi 
našega naroda ginuli, na obje su strane odvođeni u robstvo, 
na obje su strane bili strah i trepet — jedni drugima. 

Hrvatski je narod bio razapet između dviju carevina, 
koje nisu bile njegove, no koje je prigrlio vjerno i ludo; 
Hrvati su se nemilice međusobno klali i triebili za cara 

austrijskog i sultana otomanskog! Samo u toj činjenici lezi 
odgovor na dva pitanja: kako to, da silne Osmanlije ipak 
ne prodrieše u dolinu rieke Pada, kud su ih vodile njihove 
osnove u Spaniju, i kako to, da se ipak kroz stoljeća odrzase 
u Bosni? 

Hrvati su u prvim redovima nadirali na zapad i zadr- 
žali Bosnu za Osmanlije; Hrvati su branili granicu i zadržali 
preostatak Hrvate za Austriju. To je poviest i to je naša 
slava i naše groblje. 

Ustrojstvo Vojne Krajine svakako je bilo velik kamen 
kušnje za austrijsku upravu i poslije njezin najveći uspjeh. 
Okupila je seljake-vojnike u tako čvrstu postrojbu, da je 
svako diete vjerovalo, da drugačije ni bolje ne može^ ni biti 
i da je svaki sposoban mužkarac od šestnaeste do seštdesete 
godine svog života ponosno išao u borbu i, kad je trebalo, 
ginuo bez straha i žalbe. To nije bila plaćenička vojska, no 
nije bila ni redovna u današnjem značenju te rieči. Bili su 
seljaci vojnici, koji nisu dobivali ni mazde ni obskrbe osim 
u dalekim podhvatima izvan granice. Sami su se morali 
obskrbljivati, a za to su dobivali u nasljedno uživanje ono- 
liko zemlje, koliko je bilo potrebno za život obitelji, za 
razliku od ostalih hrvatskih seljaka, koji su bili kmetovi na 
vlastelinskim veleposjedima. Tu je nastala razlika i u 
nazivu : graničar se nije nikad nazvao seljakom, jer je to 
značilo isto što i kmet. On je sebe vazda zvao i svi su drugi 
morali zvati samo graničarom. I danas je oznaka za seljaka 
iz bivše Vojne Krajine: graničar. 

Bili su obvezani na trajnu vojnu službu unutar gra- 
nice, ali su isto tako mogli biti upotrebljeni i na drugim 
ratištima, što ih je vazda stiglo, kad je carstvo ratovalo. 
Napoleonovu su slavu i propast platili Hrvati uobće, a 
graničari napose nepresušnim potocima krvi svojih sinova. 

Jukan je ležao u težkoj groznici, kad stiže viest. 

Car zove! Na noge sve, što može pušku nositi i 

sablju pasati! 

— Na koga?! 

— Car zna, na koga, a mi ćemo viditi! 

— A nu! — sliežu ljudi ramenima. 

A nu! — protiskuju žene kroz zube i živo teče dalje. 

Nije takva viest ni za koga novost, a nije ni iznenađenje. 

Već su i oni najmlađi proživjeti i take pozive i odlazak 
starijih, te im se svaki put, kad ne bi svi morali pod pušku, 
činilo, da su poniženi i uvrieđeni oni, koji ostaju kod kuće. 
Nekako — nije zgodno: ostaju kod priklada ko žene! Taki 
je duh i tako razpoloženje u tim priprostim, jednostavnim, 
plemenitim dušama. Ljudi su na svietu zato, da idu u boj, 
a žene, da čuvaju djecu i ognjište. To je tako od pamti- 
vieka i ne može drugačije ni biti, a kad bi bilo drugačije, 
ne bi ni valjalo. 

Kad car zove, onda se odmah zna, da se ide daleko i 
da će biti neki veći posao, jer kad se radi samo o pogra- 
ničnim sukobima, tad cara ni ne uznemiruju tim malen- 
kostima. To je za generale posao, ako nije i još za koga 
mlađeg, kao na priliku, za pukovnika, a može i sam satnik 
pozvati, da se obavi takav manji izlet, bilo da potisnu Turke, 
koji su provalili u manjim skupinama, bilo da oni malko 
zadru u Bosnu, da se osvete ili operu koju ljagu s carevine, 
koju joj nanesoše s one strane kojim naglim napadajem i 
pobjedom. A i ti »Turci« i ti carevi vojnici — sve je to 
jedna jedincata hrvatska krv. A1 — tako je bilo i tako se 
je to tad živjelo. I s jedne i s druge strane smatrali su 
pitanjem i časti i ponosa i vjere, da se hrabro bore i da 
jedni druge iztrebljuju, kao što se žuti mravi međusobno 
znadu izkrviti. Sve im je bilo jasno, osim da brat brata 
uništava i da su jedne krvi i jedne budućnosti, no krv je 
ipak bila jača od njihove sviesti, koje tada nisu imali ni 
veći narodi: Evropa se nije tad dielila po krvnm vezama 
nego po vladarskim kućama i trgovačkim računima poje- 
dinih krajeva, pa i pojedinih gradova. Krv ipak, najzad, ne 
zataji. 

To je bio tajni šapat krvi, dok su praštile puške i na 
obje strane prolievale tu plemenitu krv. 

I iz Kresinove je kuće već mnogi grob okitio bosansku 
granicu, ali — hvala Bogu. Druge nema. Sad je još žešće: 
moraju svi ići, a to znači, da će daleko preko državnih 
međa, sam Bog zna, kuda. Govori se mnogo o novom, 
velikom caru. Pripoviedaju, da pobjeđuje, gdje god stigne, 
pa graničari pogledavaju jedan drugoga i sumnjivo kimaju 
glavama. Ne vjeruju, da bi to baš moralo biti tako, da ga 
nitko ne može pobiediti, kad govore, da je Talijan. Nije im 
bilo jasno, kako je dospio u Francuzku i tamo zavladao. 

M. Budak: »Kresina« 

— A vidit ćemo i tog čovu! — reče neki prokušam 
vojnik, govoreći pred crkvom o tom novom pozivu i pohodu 
u ra t. — Svakom baku parotina na boku, pa ce ljudi napi- 
pati i njegove slabine. 

— A nul 

— Ništa, man tako — potvrđuju u zboru. v 

Ne zadržavaju se dugo kod crkve, kako je to mace 
običaj poslije mise, nego se pozdravljaju i razlaze. 

— Skupa ćemo! 

— Ako Bog da! 

Svi se moraju za tri dana prijaviti kod stožera ličke 

graničarske pukovnije u Gospiću. 

Jukan je već prevalio propisane godine i ne treba ići, 
a i da treba, ne bi mogao, jer mu bolest još uviek ne kreće 
nabolje. Iz kuće odlazi osamnaest ljudi, a ostaju mladici 
izpod sedamnaest godina, žene i djeca. Ljudi su svi domaće 
poslove napustili i latili se oružja: svjetlaju, mazu i rede, 
pucaju u cilj, da vide, nosi li dobro, oštre handzare i biraju 
kremenje. Svakom su pune ruke posla, . a svi se u njeg 
razumiju. Tri, četri su momka, koji još nisu bili pod puškom, 
ali i oni barataju oružjem kao najprokušaniji borci, jer im 
je već uz kolievku, kad pođu za blagom, s njim se više ni 
ne razstaju, pa je svaki uvježban strielac, a oružje redi kao 
mati novorođenče i voli ga kao oči u glavi. 

U kući je vladao prigušen mir u obćoj uzžurbanosti 
spremanja. Žene su miesile i pekle brašenice, priesne kru- 
hove, jer se dulje održe nego s kvasom, pregledavale i 
popravljale obuću, rublje i odjeću, a sve pratile tihim uzda- 
sima. Žene su se još i svladavale, jer je sramota, da pokažu 
pravo razpoloženje, no majke su i glasnije uzdisale i slo- 
bodnije puštale po koju suzu, da im klizi niz obraze, jer nije 
sramota tugovati za svojim djetetom. Ljudi su bili ozbiljni, 
no svaki je čas pala po koja šala i doskočica, dok su se 
momci veselili svome podhvatu kao djeca, kad se spremaju 
prvi put na crkveno proštenje. Njih je oduševljavala činje- 
nica, da će se sad pomiešati među ljude, jer dok momak nije 
za cara, nije ni za djevojke, pa ne spada među ljude, nego 
među djecu. Ovim korakom prestaje to stanje, koje su vec 
težko nosili i osjećali kao poniženje njihove snage i ozbilj- 
nosti. Sad je gotovo: sad će drugčije s njima razgovarati i 
plovan kod crkve i kapitan u kumpaniji i cure u selu na 
prelu. Sad su oni ljudi i spadaju među ljude! 

Prije odlazka su se svi skupili kod Jukanove postelje. 
Stajali su već kao pravi vojnici u pozoru i nekako poredani, 
ne baš strogo vojnički, ali nisu više bili gomila. Iza njih je 
bila sva čeljad, koja nije bila poslovima izvan kuće. 

— Mi, ćakane, moleći Boga, odošmo — rekao je Martin, 
jer on je najstariji po godinama, pa onda i spada njega, da 
preuzme zapovjedničtvo. 

— Ajte, dico moja, s Božjim blagoslovom — odgovorio 
je Jukan krepko i odlučno, kao da uobće nije bolestan. Na 
glasu mu se nije mogla primietiti ni bolest ni uzrujanost. 

— Ne osramotite nam ognjišta i plemena. Ko bi to učinije, 
ne daj, Bože, a ja ni ne virujem, da bi se taki moga o’đe 
roditi, al ka bi bije, nek mi ne dolazi na oči. Za kuću se ne 
brinite. Ovo moje nije smrtno. Ja to vidim. Otet ću se ja, 
a i kad bi otiša ja, još je puna kuća čeljadi, pa se ne tribate 
za ovo o’de briniti, kun da ga ni nije, man gledajte svaki 
svoj pošteni posa i di vas koji navre, tamo mora ii pasti ii 
prodrti. Ne zaboravite, da ste kolino slavnog kapitana Nikole 
Vrkljana. I nek vas Svemogući blagoslovi i čuva, da se 
sritno i pošteno vratite na ognjište — reče, podigne ruku i 
načini prema njima znak križa. — A sad amo, dico, da vas 
vaš čakan ižljubi. 

Svi su redom pristupili kao na svetu pričest. Kad su se 
obredali reče Jukan: 

— Sad još podivanite s čeljadi . . . Znam ja, kako j’ to. 
I ja sam odlazije ... Da j’ lako, išle bi same babe i dica, a 
ne ljudi . . . 

— Već smo se mi nadivanili! — javi se Mate veselo, a 
iz očiju mu je sievala vatra oduševljene mladenačke snage. 

— Čekaju nas ljudi kod crikve. 

— Dobro, dobro — odgovori Jukan. — Ni nemojte 
kasniti, jer to pravi ljudi ne čine, a moga bi se koji gad i 
narugati, da vas se koji nije moga razstaviti sa ženom. Ajte 
sad, s Božjim blagoslovom. 

Ljudi su pošli, a žene posukale za njima. Mnoge su 
brisale suze, pazeći, da se ne vidi, što rade, dok su curice 
obujmile, koja otca, koja brata, a na neke su se objesile po 
dvie-tri, te su ljudi stali u kuhinji, okićeni živom mladošću 
kao grozdovi zdravlja i ljepote. Mužkarci su se nasilu držali 
veselo i izmišljali šale, dok su ženske oči sve ovlažile rodnim 
suzama. Nitko nikog ne poljubi, jer se djeca ne ljube, a 

sramota bi bilo pred tolikim narodom poljubiti ženu. To je 
već svaki prije učinio. Stisak ruke, dubok pogled, koji je 
govorio više od tisuće rieči — to je graničarski razstanak i 
poputbina na ratište! 

Jadre i Ika držali su se za ruke i gledali jedno drugom 
u oči dulje, nego su to ostali činili. Ona je željela, da mu na 
razstanku reče koju mužku, da ga nahrani za sve borbe, 
patnje i za sve vrieme, koje će provesti svako na drugoj 
strani svieta, no nije se usudila otvoriti usta, jer je osjećala, 
da bi joj jecaji prigušili rieči. A to se nije smjelo dogoditi. 
Što su jedno drugom trebali reći, to su već učinili, jer 
gotovo cielu noć nisu ni oka stisnuli. Neprestano su, 
šapućući, pripoviedali. Oboje su tvrdo vjerovali, da će se on 
sretno povratiti, no ipak je razstanak bio težak. Kad bi njoj 
prigušeni jecaj udario na usta, on bi joj ga cjelovom 
dočekao i tješio je: 

— Nemoj tako, jer je to grij ota. Ja ću se vratiti, ako 
Bog da. 

— Ja te već vidim, kako se vraćaš, al jope — odgo- 
vara ona. 

Njihova je vjera u sretan svršetak bila više nego samo 
vjera, koja ne dopušta sumnje, ali je ujedno bila budna i 
sviest o veličini opasnosti, kojima će Jadre biti izložen, i o 
težini Ikina života bez njegove blizine. Ta je sviest burkala 
duše i uztalasala njihove zaljubljene osjećaje. 

— Kad ti bude najteže, budi najbolja — šaptao je 
Jadre. — Neka stric i strina budu vaik s tobom zadovoljni. 
A i drugi mlađi. 

— Oću, milinje moje, ne boj se. Ništa meni ne more 
biti težko, man to, što tebe ne će biti. 

— Vratit ću se ja, ako Bog da, pa će unda jope biti lipo. 

— Oće, ako Bog da! Ja to znam. 

— Već zora, a ti nisi ni oka stisnila. 

— Ni ti — odvrati ona i pripije se na njegova usta. — 
A i kako bi, kad sam Svemogući zna, kad ćemo se jope 
viđiti?! Ko bi moga spavati? 

Ustali su kao i redovno, a sad su na razstanku svojim 
pogledima i čvrstim stiskom ruku ponovili sve ono, što su 
noćas osjećali i šaptali. Ona je izgarala od želje, da pro- 
govori više radi ostalih nego radi Jadre i sebe, no nije se 
usudila. Bila bi sigurno briznula u plač, dok nijedna druga 

nije plakala, nego samo niemo pustila, da joj suze same curp 
niz obraze. Njih su nekolike slale skupa i muža i sina, a 
Martinova Janja muža i tri sina, na nije čudo, što joj se je 
lice okupalo u suzama, ali ne pusti glasa iz grudiju nit joj 
mišići trznuše na izmučenim obrazima. Ika je to primietila 
s neopisivim poštovanjem, i to joj je dalo snage, da je naj- 
većim naporom sve svoje sposobnosti tjelesne i umne 
izgovorila: 

— Junake čuva Svemogući, a kukavica se sama upro- 
pasti. 

Jadre se je zadovoljno nasmiešio, no nije joj ništa 
odgovorio, a ako je osjetio veliku potrebu, da joj reče, 
koliko joj je zahvalan za tako držanje. Nije htio radi ostalih 
da hvali svoju ženu. 

Pošli su i odmah se, bez ikakova dogovora ili zapoviedi, 
svrstali u dvored. Martin i Petar na čelu, Pajo i Jurica za 
njima, a drugi, kako je tko dospio, no sigurno se nije desilo, 
da se je mlađi postavio pred starijega! Žene su ih i djeca 
izpratile samo do nakraj dvorišta, a tad gledale za njima, 
dok su ih mogle pratiti očima. 

— Nek nam i’ Svemogući občuva i vrati! — javila se 
prva Janja Martinova, obrisala oči i vratila se u kuću, a 
ostali za njom. 

Nije bilo plača i jaukanja, ali — nije bilo ni mnogo 
razgovora. I u kući je i oko kuće zavladala tišina kao poslije 
pokopa. Kad je stigla prva viest o carevu pozivu, desetak 
je dječačića bučno pripoviedalo, kako bi i oni željeli ići u 
rat, no što še je više približavao čas odlazka onih, koji su 
pozvani, dječaci su bivali sve tiši i tiši, dok posve ne za- 
niemiše, a kad odoše otčevi i braća, mnogom se je oko 
orosilo, i da se i u njem već nije probudio pradjedovski 
ponos, bio bi vjerojatno pustio srdcu maha i proplakao na 
razstanku kao ljuta godina. Ovako su samo stisli zube, 
šutjeli i krišom brisali po koju suzu, koja se je izoglavila, 
otela se i ovlažila mladenačko oko. Sad su i oni bili mirni, 
važno se pogledavali, kao da se mjere i važu, za koji je 
posao koji sposoban, jer sad na njih pada mnoga zadaća, 
koja bi ih inače stigla istom poslije koje godine. 

— Sad ništa, dico moja — rekla je baba Manda čeljadi 
kod objeda — man vala Bogu. Zato smo na svitu, da nas 
rode, pa da umremo. Tu nema druge laže, kroz koju bi se 


čovik moga provući. Sad — oće li Svemogući dati, da umreš 
u kući na odrini, ii da te ubije bukva ii midvid u Velebitu, 
ii da pogineš u boju, to j’ u Njegovim svetim rukami, al 

umriti moramo. . 

_ e, e javlja se, da joj odgovori, Janja kao ponaj- 

starija, jer netko mora planinci odgovoriti. — Uprav je naša 
Ika mužki rekla: »Junake čuva Svemogući, a kukavica se 

sama upropasti!« Tako j’ rekla našim, prije neg su pošli. 

Tako i est — potvrđuje Manda. — Moga bi nam 

moj Jure pripoviedati, kako j’ to u ratu, al, žalostna ti sam 
za njim, nije mu sad do pripovidanja. Dok ga popusti ova 
vatrušina, čut ćete, kako j' to. A un je bije u svitu i svašta 
čuje i vidi je. 

Njemu je, međutim, bilo nešto bolje, pa je odredio, da 
uvečer sjede kod njega; osjećao je, da je i njemu koristno, 
da ne bude sam s Mandom i djecom, a ujedno je znao, da je 
i ostalima potrebno, da razgovaraju, pa mogu svi skupa. Bit 
će im i ljepše i lakše prenieti prve dojmove razstanka. Svaka 
rana najjače boli, dok je svježa. 

Htjeli su s odraslima sjediti i dječaci i djevojčice, no 
njih je baba Manda potjerala spavati. 

— Ne date se, smradi i gadovi, izjutra probuditi, a sad 
bi tu ćurkali do ponoći — psovala je ona i nasilu se mrgo- 
dila, samo da je brže i lakše poslušaju. 

— Neka, jadna, i diče — mirio je Jukan. — Ako ništa 
ne čuju, kako će što naučiti i znati? Ja vaik volim i dičačiće 
i curenjke, koji se prikuče starijim, kad divane, pa mirno i 

pametno slušaju. v v . 

E, kad bi uni pametno slušali! Al drte svašta čuje, 

a ništa ne razumi, pa od tog unda više štete neg koristi 
branila je Manda svoje stanovište. 

— I nije, jadna, tako. Ti si već zaboravila, kako j’ bilo, 
kad si ti bila kol sad ovi naši pilići. Izmalena se trn oštri, 
koji će ednom ubosti, a tako j’ i s čo vikom i ženom. Stari 
ljudi vele, da se i peći čudi, ko nije vidije grada, a ko ne 
nauči divaniti, mora blejati ii lajati. 

Est to sve — popušta Manda — al je to vindar 

druga. Za dicu je, da s kokošim idu spavati, kad moraju 
pri nji ustajati. 

Sve j' to, mama, tako — javi se Janja Martinova — 

kun da štiješ iz evanđelja, al su ovo, jadna, zimske noći, a 

ne vele im sutra na pašu s blagom, pa neka i\ I znaš, danas 
su i dica uznemirena, kad nam naši odoše, pa bi tralalikala 
i čavrljala u slami do komad noći. Unda j* bolje, ako ti 
veliš, da tu slušaju, što se pametno divani. 

— Pa, eto, eto, kad ste i Jure i ti tolko zaintačili, nek 
i ostanu — popusti ona, pljune na povjesmo, koje je vješto 
i umješno izvlačila iz kudjelje, i zafrkne vretenom odlučno, 
kao da joj je mladost prste pokretala. Ona je odvajkada bila 
neobično okretna prelja, te se je kroz duge zimske večeri 
najradije bavila tim poslom i nije ga nikad zanemarivala. 
Radije je prela povjesmo — konoplju i lan — nego vunu, 
jer mora s preslice usnama vući niti, koje zapreda u konac, 
a to joj se uviek pomalo gadilo, i ako je vuna u bezbroj voda 
prana i čišćena prije nego je došla na preslicu. 

— I nisam ja gadljiva i nije to ništa, jer vuna mrliše 
ka i sve, što j’ lipo i uredno izprano, al meni se vaik čini, 
da me u nosu škaklje — tumačila je ona tu svoju slabost 
već po hiljaditi put, a sigurno već i češće, jer kad god mota 
povjesmo u kudjelju i privezuje ga na preslicu, smatra po- 
trebnim, da tumači to isto. Svakako je poriv za to razja- 
šnjenje u ženskoj taštini, jer je vunu teže valjano presti 
nego prekrasne niti konoplje ili pogotovo divnog lana. To 
ide kao da se samo savija i suče u končanu žicu, dok 
s vunom ima više posla i na nju treba više pljuvati, dok 
bude valjano upokorena i usukana, da onda teče kao mirni 
potočić na vreteno. 

Nastala je stanka. Čulo se je samo zvrčanje desetak 
vretena, zveket nekoliko pari pletaćih igala i tu i tamo po 
koji prigušen uzdah, popraćen tihim šaptom: 

— Smiluj se ti nama, svemogući naš Otče nebeski! 

I opet tajac. 

Jure je smišljao, što bi im pripoviedao, no u nakanama 
ga je smetala vrućina, koja je pod noć nešto povišena. Da 
im govori o ljudima, koji odoše, nema smisla kopati po 
svježoj rani; da im pripovieda, da to nije ništa, što odoše, 
značilo bi, da im govori neistinu i da je već zaboravio, kako 
je to, kad se sudare dvie vojske. Ipak, nešto mora on kao 
glava obitelji i reći i — tako — razveseliti ih i unieti malko 
razpoloženja i vedrine u to pokunjeno družtvo. 

— Uprav mi je večeras, Bogu mom vala, mnogo bolje 
— reče posve nenadano i neproračunato, jer se nije 


spremao, da o tom govori. Ipak, kad je već počeo, nastavi: 
Bog zna, što j* to mene smotalo, ka nikad još?! 

X uprav sad pogodilo, jadna ti sam i kamena do- 

metne Manda. 

— A nu! Kad nas Svemogući, slava Mu i vala, nikad 
ne pita, što bi i kako bi i kada bi. I vala Mu, da nas ne 
pita, jer bi unda bilo vaik naopako. Svaka stvar ima lice i 
pače, i dobro j\ da mi ne vidimo obe strane u edan ma’. 

— A1 da j’ trevilo baš sad?! 

Eee, nije li pogodno, nije, al iz ove kože nikud van, 

a ni ne će ovo, ako Bog da, dugo. Nego vidiš, bluno, kako j 
lipo, da me j’ smotalo uprav po zimi! Što bi sad, da j' lito, 
a ja u ovolikoj vatrušini, a na njivami posla, da se nemaš 
kad ni prikrstiti! Ovako — meni vruće, a vani zima, da 
duša smrzne, pa ko stvoreno, da se čovik valja u odrini. 

— Samo ti tako, stari moj ! Šali se, šali, i vala Bogu, da 
j’ tebi već do šale — govori Manda, zaboravljajući na druge 

brige i jade. _ . .. 

Uprav mi već i est dobro i ništa me ne boli, al nije 

mi ni ža, što sad moram ležati, kad nam ni u polju ni u 
planini sad ništa ni ne čeka na težaka nit propada. Kad 
graničar već mora biti bolestan, unda j’ najbolje, da to zimi 
odrabota, kad ne zna, kud bi s vremenom. 

Uprkos Jurina nastojanja, razgovor se nije mogao raz- 
presti, jer nisu mladi prihvaćali. Svako je bilo u mislima 
na nekim nepoznatim putovima sa svojim milim i dragima. 
Ika je u stopu stupala sa svojim Jađrom i neprekidno 
šaputala bez predaha: 

— Milinje moje, zlato moje jedino. Ja već gledam, 
kako se ti vraćaš, Bog mi te očuvao i povratio . . . 


10 

Ljudi su otišli, ali se nije čulo, da car ratuje. Što se 
nije nitko javljao, nije bilo neobično, jer je poštanski 
promet bio veoma spor. Ljudi ni nisu bili naučeni da često 
pišu, pa ni kod kuće nisu s tim računali. Više se je polagala 
važnost na ono, što se je pripoviedalo kod kumpanije, no 
odtud nije bilo nikakove viesti. Ljudi su odlazili i dolazili 
iz Lovinca, no nitko ne znade ništa pripoviedati. Slično je 

bilo i pred nekoliko godina. I tad se je već govorilo o tom 
novom caru, i tako je o njem dopro prvi glas do ovih naših 
graničara. 

Car je pozvao, ljudi su išli hrpimice, no nisu bili 
pozvani toliki, kao ovog puta. Dugo se nije za njih ništa 
čulo, dok jednog dana neki ne osvanuše, a neki se nikad 
više ni ne javiše. Koliko su povratnici mogli razumjeti i 
dogođaje prikazati, oni su tukli Napoleona kod Marenga u 
Italiji, ali — on je ipak dobio najzad bitku. Kako je to bilo 
— to nisu razumjeli oni, koji su pobjeđivali i onda morali 
uzmicati. Samo je jedno bilo sigurno, da su graničari 
govorili : 

— Vele, da j’ taj Napolijun vraži momak. Ne da 
prida se. 

— Dok njega, vele, nema s vojskom, svak je tuče, a 
čim se pomoli na čelu vojske njegov vraži škriljak, vele, ka 
začarano: sve pobi ka bisan. 

— Al prid nami je vindar šiba ka iz puške, kad smo ga 
zaokupili ! 

— Eee — na moj račun, vele ljudi, da njega nije ni 
bilo, kad su ono naši razgonili une njegove kukavelje, a kad 
se je un pomolije, vi ste već mislili, da j' boj naš, i pošli 
kući, a Napolijun vas zaokupije. 

— Vindar je un prašije prid graničarim! 

Tako su to onda pripoviedali i pamtili, pa su sad ovi 
kod kuće na tom izkustvu gradili svoja nagađanja i poga- 
đanja onog, što bi se moglo odigravati tamo, gdje su sad 
njihovi otčevi i sinovi. 

Jukan je bolovao preko šest tjedana, a onda se polako 
oporavljao, pridigao se i svakog se dana spremao, da on 
glavom otide u Lovinac, eda bi doznao što više o svojima, 
koji su otišli u vojsku. Ipak nije bilo moguće, da ide, jer je 
snieg bio previsok, studen prežestoka, a on još uviek slab. 
Morao je lježkariti i čuvati se, pa u tom zasja i proljeće. 
Istom oko Uskrsa dospje, da se može odvažiti na taj put od 
nekoliko kilometara. Dobro se je obukao, obuo trostruku 
obuću, metnuo šubaru na glavu, pa uzjahao i u pratnji 
jednog momčića odjahao u Lovinac. Kapetan ga je zadržao 
na objedu i s njim pripoviedao nekoliko sati, nastojeći, da 
mu raztumači i pripovjedi, koliko je on čuo i znao. Oko 


popasnih se je doba Jukan povratio kući, posve zadovoljan 
i veseo. 

Još car ni ne ratuje! — rekao je još s konja onima, 

koji su ga dočekali i pomogli mu, da sjaše. Naši su otišli 
ja u Beč, j & još i dalje, i tamo muštraju. 

— Ne ratuju?! 

— Ne, ne. Ne ratuju, veliki kapitan — potvrđuje Jukan 
zadovoljno. — A1 na moj račun, ne će proći samo tako. Bit 
će još svašta, dok je car pozva tolke ljude i dok i’ tolko 
vižbaju. 

— More još Bog dati, da ništa ni ne bude?! — govori 
Manda više pitajući i želeći, nego tvrdeći. 

— U Njega je, slava Mu i vala, sve moguće, al ne 
virujem. Kad car tolke ljude zove i, veli kapitan, pokupije i 
graničare osim ništo malo, što j* potriba tu za čuvanje, unda 
to, nije za paradu, man će biti ljutog boja. 

— More ni ne biti. 

— A nu. Ne bi ni ja zaplaka, da ga više nikad ne bude, 
al će sad car, na moj račun, a i gospodin kapitan tako veli, 
izpravljati račune, koje mu je Napolijun zariza na raboš 
uno prid sedam, osam godina. 

— Ajme meni! — uzdahne Janja Martinova, a neke 

druge popratiše. 

Sad — ništa, man što Svemogući, da! — odreza 

Jukan, stojeći podpuno na carevu stanovištu. — Ne more ni 
un bucati po čilom svitu ka silovit bak, a da mu niko ne 
proburazi krči je. Taj Napolijun . . . 

Bog ga sapeje, da Bog da! — poželi Manda posve 

skrušeno i pobožno. 

— Svemogući se, slava Mu i dika, ne miša sam u take 
poslove — odgovori Jukan mirno i promišljeno. — Za to je 
stvorije graničare. Uni će njemu pašuš podpisati! 

— A što veli kapitan, kad će to biti? Kad ćemo se 
tući?! 

— To zna samo car i još edan, a najviše da bi dva 
generala, koji su mu prvi uz kolino, i niko više — odgovori 
Jukan posve sigurno i uvjerljivo. 

Počeli su prvi proljetni radovi oko kuće i na njivama. 
Bilo je težko bez ljudi, al je Jukan ipak sve svojski pri- 
hvatio, kao da je još u najvećoj snazi; mjesto ljudi, zapo- 

slivao žene kod oranja, a djevojke i momčiće zapregnuo bez 
milosrđa i obzira. 

— Kad svršimo, unda ćemo upočivati — tješio je svako 
— a kad se, ako Bog da, naši sritno vrate, unda ćete vi ići 
na lakše poslove, a uni će vas zaminiti. Sad ne more biti, 
man ovako, pa ko propa, a ko osta. 

On je tumačio, a ukućani su i razumjeli i sami vidjeli 
i osjećali, da drugačije ne može ni biti, pa svaki napeo 
snagu za dvojicu, zaboravio na umor i odmor, pa je išlo sve 
bolje, nego je Jukan i očekivao. 

Na planinu je poslao s blagom Iku s potrebnim brojem 
čobana i čobanica. Prije odlazka joj je rekao: 

— Ti si gori i planinka i starešina. Ja znam, da ’š ti, 
s pomoći Božijom, sve sritno i dobro obaviti, a ovi te moraju 
slušati ka mene. I oće uni, al ako bi se koje uzjogunilo, 
pošalji ga k meni na izpovid, pa ću ga i krizmati mam i brez 
popa i brez biškupa. 

— Ne će, striče, tribati — odgovorila je Ika, smijuljeći 
se, vjerujući i u svoju narav i u svoju okretnost i sposob- 
nost. Nije ni pomišljala, da bi se moglo desiti, da joj koje 
ne bi bilo poslušno onako, kako samo može poželjeti. Ona 
je vazda sa svima dobra i ljubazna, pa je vole iznad svih. 
Nije se bojala planine ni posla u njoj, ali je ipak bilo nešto, 
što ju je tištilo i zbog česa je bila voljela, da ju je mimoišla 
ta častna i težka zadaća. Ona je naime već izkusila, kakva 
je veza s kućom i planinom i onda, kad su i gore i dolje bili 
ljudi, a ne djeca, pa joj nije bilo težko zamisliti, kako će 
istom sad biti, kad zapravo nema ni jednog čovjeka ni gore 
ni dolje. A ona tako gori od čežnje za bilo kakovom viešću 
o svima, a povrh svih o svom Jadri. Nek oni dole što i 
doznaju, do nje ta viest ne će tako lako doprieti, jer se ne 
će usuditi češće slati dječake kući osim, ako se koji od njih 
pokaže kao posve siguran i odlučan. Istina, ne će to biti ni 
opasan ni težak put, ali mora uviek biti spremna, da se 
putom što dogodi. Što će bezpomoćni momčić od petnaest 
godina, kad može naletjeti neprilika, koja i odraslom čovjeku 
zadaje i brige i muke. Može konj posrnuti i pasti s tovarom 
na leđima, pa se ne može dignuti. Kako će ga diete razto- 
variti i podići? No, to bi još i išlo. Može odvezati užeta 
s tovara, odmaknuti vreće, i onda konju pomoći, da se digne, 
ako nije prelomio nogu ili pretrpio kakvu drugu veću 


nesreću. Ako mu ipak uspije da konja digne, kako će ga 
nejake ruke natovariti? 

To su bile misli, koje su Iku ’saletjele, kad je čula, da 
će u planinu k stanu s blagom preko ljeta, no ne reče ništa, 
što bi moglo dopustiti i slutnju, da bi voljela ostati kod 
kuće, jer je tako odredio starješina i jer je i sama vidjela, 
da je doista najpametnije, da baš ona uzme na svoja leđa 
taj teret, koja je tom poslu već vješta, i koja je pokazala u 
njemu najveće uspjehe. Mirno je preuzela tu zadaću i spre- 
mala se na odlazak. Dan-dva prije odlazka stiže iz Lovinca 
viest, da je car pozvao Napoleona, da se ogledaju i da malko 
pregledaju onaj stari račun, kojeg car ne može ni zabo- 
raviti, a kamoli preboljeti. Žene su se samo pogledale i 
svaka uzdahnula Svemogućem molitvu za sve ukućane, koji 
će sada biti u najvećoj opasnosti. 

— Očuvaj mi i’, Blažena moja Gospe od sedam žalosti 
— molila je Manda i krstila se skrušeno i sabrano. 

Ika je već bila pojavila blago, kad stiže neki Klarić, 
koji je prije jednog sata razgovarao s kapetanom, koji mu 
reče, da nije istina, da je car naviestio rat Napoleonu, 
nego da se samo govori, da bi do tog moglo lahko doći. Ika 
je odahnula i lakše nastavila svoj gorski put. Jukan joj je 
svjetovao, da uzjaše na konja i ide pred cielom povorkom, 
no ona je htjela drugačije: uzjahala jest, jer je konja slo- 
bodnih bilo, ali nije jahala na čelu nego na začelju cielog 
tog dugog lanca. 

— Kad sam naprid, ne znam, kako blago napriduje, a 
more se kome što i dogoditi, pa što će dica brez mene? — 
raztumačila je svoju odluku, koju je i Jukan odobrio. — Nek 
uni idu prida mnom, da ja nji vidim i pratim. 

— Esi prava ćaćina ćer! — reče on zadovoljno. — Sve 
dobro promozgaš, pa unde radiš ka mužko. 

Ika je bila vesela, što je on s njom zadovoljan i s tim 
je tračkom zadovoljstva i smieška u duši krenula k stanu 
bez svog druga. 

Gonili su samo goveda, koze i nekoliko konja, koje su 
baš trebali za poslove kod stana, dok su ovce još ostale kod 
kuće, jer je za njih bilo prerano, budući da one ne brste 
nego samo pasu. Stoga su mogli dosta brzo napredovati i 
putom nisu nigdje stajali, jer su prije polazka blago dobro 
nahranili i čobani su jeli dosita. Ika je već putom u glavi 

sve razporedila i smislila, kako će biti najbolje, i koji će 
momčić i djevojka biti za što najpogodniji. Najveću joj je 
brigu zadavalo pitanje, tko će od njih moći rukovati i služiti 
s oružjem, jer su dječaci ne toliko maleni, a ni slabi, ali 
neoprezni, pa se može dogoditi nesreća. Da bi tu zadaću 
povjerila djevojkama i neobično je i uvriedit će momke, pa 
da je svaki manji od spredka od kudjelje! 

Kad su sretno stigli k stanu i kad su mu se dosta 
nadivili oni, koji su ga poznavali prije Jadrinih novotarija, 
postavili su torove, ugnali blago, i govedima položili siena, 
a poslije i zobi, dok su kozama dali lišnjaka, koji su dobro 
poškropili slanom vodom. Dok su mlađi to radili prema 
Ikinim uputama i odredbama, ona je naložila vatru i pri- 
stavila večeru. Odmah je iza toga ugrijala kotao vode, 
zamutila u nju kukuruzna brašna i skuhala kašu za pse, 
ohladila je i nahranila ih. Večera je za družinu bilo veliko 
iznenađenje: kiseli kupus i suho meso. 

— Bome, tu kod stana lipo! — uzklikne neki momčić. 

— Ovo j’, nešo, ka na Božić! — reče drugi. 

Ona se je zadovoljno smijuljila i nukala ih, da se laćaju 
žlica. Iznenađenje je bilo stoga tako veliko, što nisu znali, 
da je ona još sinoć pristavila k vatri ovu njihovu današnju 
večeru i do komad noći je skoro dokraja skuhala, a tad 
ociedila vodu i lonac spakovala i natovarila na konja među 
ostali živež, a da to mlađi nisu ni primietili. Stoga im sad 
nije išlo u glavu, kako je to ona mogla tu brže skuhati toliki 
lonac zelja i mesa. To je bilo veće iznenađenje nego li sami 
sadržaj tog čarobnog lonca. 

— E T, nešo — upita Nikolica — e Y ovo kod stana 
svake večeri ovaka večera? 

— Bi te trbuv zabolijeT — dobaci Jela Martinova, a na 
njezinu se primjetbu počeše svi sladko smijati. 

— Ako budete svi vridni, unda će i večere biti dobre — 
odgovori Ika — ako budete zločesti, unda ne će biti ni 
varenike. 

— Lako j’ sad o’đe biti dobar, kad je bunar pun vode, 
a paše će biti za nikolke nedilje do kolina, brsta već dosta 
— tumačila je Marija — al je bome prošlog lita bilo težko. 

— Al je, svedno, bilo lipo! — odgovori joj Ika veoma 
tiho, preživi ju jući u duši nezaboravne časove preporođen ja, 
koje je odkrila i prosanjala tu sa svojim Jadrom. 


E t bome, lipo i prilipo sa stricom Jadrom potvrdi 

Marija. — A i lako j’ š njim raditi, kad sve vidi i sve uputi. 

Ika je bila zanesena svojim divnim uspomenama,^ koje 
su se miešale s težkim brigama, pa nije ni pazila, što je 
Marija govorila. I ostali su bili prije svega zaokupljeni 
slastnim jelom, što je bilo prvo za njihove mladenačke misli, 
a i oni su osjetili, da nije potrebno ni zgodno pred strinom 
Ikom mnogo govoriti o stricu Jadri. Bog zna, gdje je on sad, 
kako mu je i da li je uobće i živ?! Svima je bilo jasno, da 
su ovdje kao sirote, pa nije potrebno mnogo kopati i čepr- 
kati po ranama, koje ih osirotješe. Ika je to osjećala svom 
dušom, duboko i bolno, a drugi — eto: nesreća se svalila 
na njih, no nije nikakovo iznenađenje, nije mrtvac, nad 
kojim se smije plakati. Treba stisnuti zube i nositi muzki, 
odlučno, mirno i postojano — to je jedino rješenje i jedim 
liek, koji pozna već i diete u graničarskoj kući, čim odraste 
iz najranijeg djetinjeg doba. Ta spoznaja raste s njima u 
kolievci i napreduje skupa s njima, pa ni ne osjete, kad im 
sviestno sievne pred očima i u duši. 

Ti si, Perica — reče Ika poslije dosta duge šutnje 

ponajjači i ponajveći, pa nek šiba i štuc budu na tvojoj 

bnZ perica je najmlađi Jadrin brat, razvijen i jak momčić. 
Kad ču nevjestine rieči, malko se uspravi, pogleda je mirno 
i ne reče ništa, dok su se sve ostale oči ustavile na njemu. 

— Nije to, strina, Perica, man Perelja! — dobaci neki. 

To j’ naš Perjas! — reče drugi. — Un nas mlati ka 

junad u otavi. 

Nemojte vi tako o svom stricu! — ukori ih Marija, 

smijući se, jer će unda biti još gori. 

Ne divanimo mi ružno o svom stricu — počeše se 

braniti — man o tom, kako nas bije, kad mu god pane na um. 

I nije baš tako! — uzprotivi se Pero. — Ko sluša, taj 

još nije bije bijen, a ko ne sluša — što ću mu ja! 

— E, stric je stric, pa da j’ uprav u kolivci — reče Ika 
povišenim glasom. — Triba ga poštivati. Ako j još i stariji, 
a što ćete, man ga i slušati? 

A nu! — rekoše dječačići i slegoše ramenima. 

— Mi se samo šalimo — reče Mato, najstariji sin Iva- 
nov, koji je bio najmlađi i najmanji u cielom tom družtvu. 
— Nije nami Pere zločest. 

— Samo slušajte, svoje, dico svoje starije i unda se 
ništa ne bojte! — reče Pero šaljivo, povišenim glasom, tako 
da su svi prasnuli u smieh. Kad on to vidje, nasilu se 
uozbilji i nastavi: — Al, najveći je gri, svom se starijem 
u brk smijati. 

— Pa, ti ni nemaš brka! — povikaše nekolika u jedan 
glas. 

— Kakav bi to bije stric brez brkova?! — odgovori on, 
pa se i sam nasmije. 

Iki je uspievalo, da svojim liepim načinom preko cielog 
ljeta zadrži među družtvom tako liepo razpoloženje, da nije 
s te strane mogla ništa bolje ni željeti. Život je i inače 
tekao svojim redovnim mirnim tokom, osim što su im vukovi 
odnieli nekolike ovce, no i to spada u posve redovan život. 
Dvie je, već zaklane, Perjas oteo, al mu nije pošlo za rukom, 
da i vukove pobije. Imao je dobro oko, ali mu je to bila prva 
godina, da se s puškom u ruci susreće s vukovima, pa si- 
gurno nije mogao mirno gađati, i tako vuk svaki put sretno 
izmače. U tri slučaja nije bilo blizu, pa su vukovi, uprkos 
dječjoj vici i dreci, svoj plien mirno odnieli i negdje u pla- 
nini pojeli. Otete je i spašene ovce Perjas oderao, a Ika ih 
pomalo skuhala. Govore, da je najslađe meso od blaga, koje 
vuci zakolju, no Ika to nije mogla izkušati sa svojim druž- 
tvom, jer je njima svako meso toliko sladko, da bi bilo 
posve uzaludno pitati ih, da li su kad jeli slađeg mesa od 
ovog u planini, odnosno, da li je ovo najslađe. Pitala ih 
jest, no odgovor joj je bio — zadovoljan smieh. 

— Ovo j' najslađe, kad je prid nami! — odgovoriše 
neki. 

Mali je Mato uzeo oglodano pleče u ruke i mudro ga 
okretao na sve strane i znalački promatrao. 

— Što veli? — upita ga netko s podrugljivim smieškom. 

— Da j’ moj ćakan o’de, čula bi što veli, a ovako ne 
veli ništa, kad ne razumim — odgovori mali posve mirno 
i ozbiljno, ne skidajući pogleda s kosti. Poslije dužeg pro- 
matranja, nastavi posve ozbiljno : — Sve j’ u plamenu, a to 
j’ rat. 

— To bi pogodili i mi drugi! 

— I, evo grobova — nastavi mali tiše. — Ja sam gleda, 
kad to ćakan čita. 

Ivka mu, bez rieči, trgne pleće iz ruke i baci, govoreći: 


— Kako ne bi bilo grobova, kad je rat! 

E, al ovo j’ naše pleće — odgovori Mate posve mirno 

i nekako tužno, kao da osjeća istinitost svojih rieči, a 
ujedno i njihovu težinu. 

Ne će, ako Bog da! — odgovori mu Marija, ne ski- 
dajući pogleda s Ikina lica, koje se je prekrilo koprenom 
tihe tuge. 

Sve j’ to u Božjim rukami — reče Perjas glasom 

odrasla čovjeka, koji smatra svojom dužnošću, da u ovakim 
prilikama reče koju mudru i utješljivu. — 

— Nikako, man tako! — potvrdi i Ika, pa naglo 
ustane od stolice. 

To je bilo oko Petrova, a ona nije imala još nikakove 
viesti o Jadri. Nije znala, da li je uobće rat ili nije, da li 
Jadre negdje vježba ili je već u borbama — nije znala 

ništa, nego da njega već mjesecima nema i da o njem ne 

zna ništa, a i to je već bilo dosta i za njezinu ljubav i za 
njezinu snagu. Nastojala je, koliko je ikako bilo moguće, da 
u dnevnim brigama, radu i naporima što manje misli o ne- 
srećama, koje bi mogle biti još i mnogo veće od ove, koja 
je sad pritište. Tih se je misli još nekako i mogla braniti, 

no da ne misli na njega — nije željela nit bi to bilo mo- 

guće, jer je on izpunjavao cielo njezino biće, svaku njezinu 
žilicu i svaku kapljicu krvi. Kud je god pogledala oko sebe, 
vidjela je samo njega, jer su prošlo ljeto tu propjevali 
svojim razcvjetanim dušama kao u raju zemaljskom, a, sve, 
što je tu, djelo je ili izravno njegovih ruku ili barem nje- 
gove umne uprave. Nije moguće ni drugima, da neprestano 
ne misle na Jadru, kad vide prošireni stan kao gazdinske 
dvore, pa kad napajaju blago na zdencu, kakvog nema ni 
obrstar u Gospiću, a genera’ u Karlovcu — ja ima, ja nema! 
Kako onda ne bi svi mislili na njega?! Odvajkad su se 
preko ljeta mučili s blagom, da se ne da ni pojmiti, što 
znači ta muka, za gospodara, kad zna, da mu blago skapava 
od ljute žeđe, a nema kapi vode na daleko i široko, pa već 
dan prije počne računati, kako će sliedećeg dana stići do 
najbliže lokve, a da blago još i napase. A ono treba piti 
svaki dan, barem goveda, ako ne već i sitno blago. Ono se 
i nauči, pa može dugo izdržati, ali goveda moraju piti, a 
konji pogotovo. Muka, težka je muka to bila, i nitko se do 
Jadre nije sjetio, kako bi joj doskočio. Sad je to pjesma: 

bunar pun ražom bio na proljeće, kad su blago dojavili na 
planinu, i po Jadrinu računu mogu cielo ljeto biti bez ika- 
kove brige. Napaseš blago, napuniš korita vodom, pa samo 
uživaš, kako se veselo oblizuju. A voda kao suza! 

Ika ipak vazda opominje, da moraju s vodom postupati 
veoma štedljivo, i da kablica bude čista. Sama se je rado 
navijala k zdencu, da je želja mine časova, kad je prošle 
godine često puta kradom virila iza bukve i promatrala kao 
zaljubljena djevojčica svog dragana, kako radi, a pleći mu 
se kreću pravilno, kao da je najsavršeniji stroj. Sad je od- 
lazila, da vidi, je li sve čisto i uredno, jer je Jadre nepre- 
stano naglašavao, kako popločano guvno mora vazda biti 
tako čisto, da bi mogao s njega med lizati. Stoga je i dao 
oko njega visok zid, da ne može ni blago ni čovjek unutra 
nego samo na ljesu, a ta je tako udešena, da je blažče ne 
može nikako otvoriti, a ujedno, da je onaj, koji je otvori, 
odmah mora za sobom i zatvoriti, jer — sama pada za njim. 
Tako je to on udesio, pa je sad njezina najsvetija zadaća, 
da ne zaboravi njegovih i odredaba i želja — kad već ne bi 
i sama uvidila potrebu tolikog opreza i pažnje — već stoga, 
što je to tako odredio on, njezin, njezin dragi Jadre! 

Dnevni se je život odvijao bolje, nego je ona smjela i 
očekivati. Djevojke su nadomještavale ljude u svakom poslu 
— i kosile su! — a dječaci su se vladali, doista, kao odrasli, 
razboriti ljudi, koji su sviestni svoje jadaće i svoje odgo- 
vornosti. Taj kruti, težki način života, ta vojnička posluš- 
nost, to predajno poštivanje starijeg prelazi u krv iz nara- 
štaja u naraštaj, pa stvara posebni soj ljudi, koji je izvrstan 
mlađi, a još bolji stariji i zapovjednik. Sve razumije, jer 
je sve prošao i proživio, a vazda u vjeri, da to tako mora 
biti, jer je dobro i pošteno, i najbolje za sve njih. Nikad 
nije nitko osjetio ničije ni prevlasti ni neopravdane povlasti. 
Sve je to jednako i pred Bogom i pred starješinom zadruge 
i pred zapovjednikom satnije: jednako pravedno, jednako 
pošteno i jednako bezobzirno i bez štednje. U takom duhu, 
u takom zraku rastu ta djeca i postaju ljudi. 

Svake druge subote je Ika slala kući sir i skorup, a kad 
su ošišali ovce, slala je vunu kroz nekoliko dana. I tu je 
brigu povjerila Perjasu, kao mužkoj glavi,, i Mariji kao naj- 
starijoj i najizkusnijoj, vjerojatno i najjačoj. Njih su dvoje 
vazda skupa obavljali taj posao, jer je Ika tako bila sigurna, 

da će sve najbolje urediti, ako se putom što i dogodi. Svaki 
put je jedva čekala njihov povratak, da čuje, je li stigla 
kakva viest s ratišta, no izčekivanja su vazda bila uzaludna. 
Gore od te viesti i istine bila bi samo, da su ćuli, da je koji 
njihov poginuo, no o tom nije bilo mkakova glasa. 

Jadna ti sam i kamena — bio je vazda i redovno 

odgovor, koji je dala Mariji na njezin izvještaj od kuće. 

_ Ne će njima, jadna, ništa biti, ako Bog da — odgo- 
varala je Marija, također vazda istim riečima. 

— I ne će, ako Bog da. Ja sam sigurna — odgovarala 
ie Ika i radi sebe i radi drugih, a i jer je doista gojila u 
sebi čvrsto uvjerenje, da će se Jadre vratiti živ i zdrav. To 
nije htjela ni smjela spominjati samo za nj, nego je govorila 
obćenito, iako nije bila posve sigurna, da u to vjeruje. 
Sto više, već se je često puta uhvatila na misli, kako ne bi 
bila prevelika nesreća, kad bi se on vratio i ranjen, samo 
da ne bude bogalj. To je glavno. Najzad — pa da je bogalj, 
samo da joj se vrati! Ta je misao prevladala sve ostale. 
Samo živ, pa će onda sve ostalo nekako ići, s Božjom 
pomoći. 

— A kako naši doli? — pitala je vazda. 

Odgovor je redovno bio, da su zdravi, samo se Jukanu 
nikako ne da na zelenu granu. Nikako se nije mogao va- 
ljano postaviti na svoje prijašnje noge, koje su vec, doduše, 
u godinama, ali još uviek vrlo krepke i nisu se ni mnogo 
mlađih bojale ni u kakvu poslu. Da se nije dogodilo ovo, sto 
jest, on bi već bio kao mladić, no ovako ga tište brige, pa ni 
posljedica bolesti ne može onda tako brzo premeti. Iki je 
to bilo jasno i naravno, no nije joj išlo u glavu, da se bas 
ništa sigurna ne može doznati, ako baš ne o njihovim lju- 
dima, a ono obćenito o velikim događajima u svietu, pa da 
se prema tome onda zaključi, barem poprilici, i jia sudbinu 
njihovih ljudi. U tim mislima i brigama, odluci, da nađe 
izliku i samo pođe kući. Dugo je smišljala razlog, koji bi 
mogao primiti i stric Jure, a pogotovo i strina Manda, jer 
nije šale — ostaviti stan na samoj djeci i doći kuci, kao da 
je gore deset ljudi na straži i oprezu. Nije, doduše, mkakova 
opasnost i ne očekuju nikakovo ni iznenađenje, a kamo li 
nesreću u planini, ali ipak nije ni jednostavno ni običajno, 
da najstariji, koji je za sve odgovoran, olako ostavlja stan, 
blago 'i družinu — k tome: ovakovu družinu, kakova je ove 

godine Ikina! — zameće se glavom ko bundevom i sprti u 
selo! Nije to jednostavna stvar ni obična pojava. Ika odluči, 
da to učini, jer ju je neki unutarnji glas gonio, da to učini, 
i to čim prije. Kad nije nikako mogla naći pametna razloga, 
a da ne reče istine, odluči, da ne će petljati, nego stricu 
Jukanu reći otvoreno, što ju je dognalo. Znala je, da je on 
pametan čovjek i nadala se, da će je razumjeti, i ako nije 
običaj, da graničarske žene tako nastupaju, pa i mislile i 
osjećale tako. 

Dan prije Petrove odluči, da ona glavom ide kući, i kad 
se je Marija, po običaju, već spremala s Perjasom, ona joj 
reče : 

— Ja ću ovaj put kući, da ništo podivanim s majkom 
i stricom, a ti ćeš biti planinka i gospodarica. 

Marija se iznenadi tom odredbom, no odgovori mirno 
i sabrano: 

— Kako god ti, strina, rečeš. 

— Ovaj put tako, a potlje ćeš i jope ti ići s Pericom. 

— Kako god ti odrediš. 

— Moram podivaniti s majkom i, da ti pravo velim, 
čini mi se, da vami dvoma stric Jukan ne kaže sve, što zna, 
pa moram ja otići, da š njim podivanim. Ja sam samo 
žensko, al sve mislim, da ovo ne more ovako biti : pokup- 
ljeni svi ljudi za puške i sablje, pa — nikom ništa. Ne 
virujem ja to. 

— Pa, strina, rekli su, da j’ rat — odgovara Marija. 

— E, e: rat, al di je taj rat?! Meni se sve čini, da un 
nije daleko od nas, a tu u planini vukovi, i mi ne znamo o 
tom ništa, a svaki dan čuješ, kako ništo grmi i sad na našoj 
sad na dalmatinskoj strani, a ne znaš, što j’ ni odkud dolazi. 
Ja ne virujem, da kod kumpanije ne znadu, što j’ to, a ne 
virujem ni da to vaik grme nebesa. Već bi im dokoljalo, pa 
iako su nebesa . . . 

U takom se je razpoloženju i s takim mislima odputila 
niz Velebit. 

Kad ju je Manda opazila, skoro je pala u nesviest od 
čuda i iznenađenja. Uozbiljila se je, smrkla obrve, stisla 
zube, pa prociedila: 

— E, po rane moje, mora da se zemlja okrenila, kad i 
starešina dolazi s planine kući! 

* 

_ Nemoj se, majko, ljutiti. Morala sam — rekla je 
Ika vrlo uvjerljivo i umiljato — jer su mke stvari, koje 
nisam smila brez strica Jure, pa sam došla, da njega upi- 

tam, a un će ti već reći. v 

A nu da bi tako! — odgovori ona jos uviek mrko, 

neuvjerena, ali ipak mnogo blaže i spremna na popuštanje. 

Morala sam doći, striče Jure — rekla je njemu na- 

samu kad su se odmakli tako, da ih Manda nije mogla ćuti 
i da nije imala razloga, da im pristupi. — Ti si pametan 
čovik, pa me ne ćeš psovati. Eto, ne mogu vise I, da ti 
pravo kažem, nisam ni Mariji ni Perici virovala, da ti ništa 
ne znaš ni o ratu ni o našim, osim da j rat nigdi, Bog zna, 
di. Molim te ka svog rođenog otca, nemoj me psovati, al sam 
morala doći, da od tebe ja sama čujem, kako j to s t 
ratom i di su naši. 

jukan je bio iznenađen njezinim riečima, neko je vneme 
mramorkom šutio, gledao preda se, tad nekoliko puta, na- 
izmjence, podigao pogled, pogledao je i opet ga oborio na 
zemlju, a tad joj reče: 

— Zna sam, kakva si, al da si taka, nisam zna. 

Eto: ne ljuti se, striče, molim te ka se Blažena Gospa 

moli _ molila je ona, misleći, da je on nezadovoljan s nje- 
zinim postupkom. — Viruj mi: nisam više mogla podmeti 

Mužko si, lipa moja nevista! — odgovori Jukan i 

oštro joj se zagleda u oči. — Mužko, mužko, ja tebi velim. 

Ona se je iznenadila tim obratom, jer je očekivala pro- 
tivno. Šutjela je kao zalivena i čekala, da čuje, sto ce joj 

dalje reći. \ . 

_ Tako misle samo izkusne mužke glave, ka ti sto raz 
mišljaš! A, da, moja ćerce, da dići nisam divamje sve, sto 
sam čuje, a ne bi prije bije ni tebi, jer se dići i zenami ne 
divani, što ne razume, ka što se na magarca ne tovari kolk 
na paripa, jer ne more nositi. Al sad, kad vidim, kakva si 
ti' Est uno, duša valja, ja sam od prve, kad si dovedena, 
vidije, da si ti vridna svoje Ike i da ne ćeš osramotiti slavnu 
Tomičića kuću, al nisam ni sanja, da si čovik! 

Ika se je posve raznježila, slušajući te pohvale, ne toliko, 
što bi joj godile, jer to je prirodno, koliko stoga, što je sad 
bila sigurna, da će joj reći sve, što zna, pa ce onda lakše 
nositi, pa bilo i mnogo gore, nego ona očekuje. Željela je 


132 


znati, kako je, a ona će već smoći snage, da sve snosi, samo 
mora znati, što treba nositi! 

— Kad si taka, kakva si, moremo divaniti ka ljudi! — 
reče on vrlo ozbiljno, težko i važno. — Prava si Ijuda, pa 
slušaj : Ti si čula, da su uni vragovi, potari i’ sveti Križu, 
već nekolike godine s čilim svitom u ratu. Vražiji Vrancuzi. 

— E! — potvrdi ona suhoparno. 

— 0 tom mi divanimo i ne divanimo. Znaš — to ti je 
posa drugi’, a ne naš, pa nek uni glavu s tim taru. Tako 
smo mi svi mislili i čekali, da vidimo, kako će to najzad 
izpasti. I druga ti je još: nas graničare pozove car sad na 
ovog, sad na unog vraga, i mi ga smlavimo, ka vola u ku- 
pusu, a kad tamo — vele: izgubili smo rat i moramo to i to 
dati neprijatelju. Da ti pravo i pošteno kažem, ni ja ti ne 
razumim, kako mu to iđe, al kad vele, da tako mora biti, na 
moj račun, unda i mora tako biti. Mi vaik platimo sa dosti 
naši ljudi, al, vala Bogu, naša kuća nije dala ni ednog. 

Ika ga pogleda začuđeno, a on razumje njezino izne- 
nađenje, pa se žurno izpravi: 

— U ratu s tim Vrancuzima. Drugačije — vala Bogu. 
Imamo više ljudski grobova po svitu neg u Mrkobraduši. Tu 
su nam žene i dica, a ljudi — di j’ kog stiglo, a stiglo ga 
y di mu je Svemogući ostavije, da ga stigne. I tako . . . 

Ona je oborila pogled k zemlji i vrtjela prstima jedan 
čuperak resa na pregači, a sva je podrhtavala od nestrp- 
ljenja i nemira. Osjećala je, da bi najlakše plakala, pa da se 
svlada i pobiedi, nije ni gledala u Jukana nit je išta govorila. 
Tako joj je bilo lakše izdržati unutarnje valove od provale. 

— Sad ti je, ćerce si moja — nastavljao je on mudro, 
oprezno i polako — ovako: naš car i drugi carevi vide, da 
se s unim vragovima ne da živiti u miru, pa su odlučili, da 
se slože i da i’ smlave. Unaj vraži Napolijun nigdi i sad 
ratuje ka bisan, jer njemu ne da mirovati unaj nečastivi, 
potari ga, sveti Križu, koji je u njemu. Un se nigdi bije, a 
naši se lipo pritajili i sad kupe vojske na sve četri strane 
svita i unda će udarati na njeg i skršiti mu rogove. 

— I naši se još ne biju?! — prošapće Ika i uperi u 
njeg pogled, iz kog je sievala velika nada. 

— Ne, ne. Ne biju se. To ja tebi velim. Ne biju se još, 
al ne ćemo lišo proći: ja za nedilju, ja za dvi, ja do Rokove, 


ja do Mijolje, ja Napolijun, ja naš car — edan će na drugog 
opaliti i pušku i lumbardu, a onda će biti, sto bude. 

Ajme meni! — prociedi Ika duboki, bolni uzdah iz 

dna duše. — I unda će se i naši biti?! 

— I naši i naši, rankane! — potvrđuje Jukan, uzpravi 
se, malko podigne glavu, oštro je pogleda i nastavi: — I ne 
boj se, janje moje, da će osramotiti ognjište kapitana Nikole 
Vrkljana! 

Samo da nam i’ Svemogući žive vrati! — odgovori 

ona, sustežući suze i uzdahe. — To j’ u Njegovim svetim 
rukama, al ko se vrati ne će doći sa sramotom. To ja znam. 
odgovori on, misleći samo na obraz i ognjište. 

Nastao je tajac. Jukan je još uviek stajao upravno i 
ponosno, a Ika malko povita i oborena pogleda, kad ona 
prošapće : 

— A, vaj, striče Jukane, bi V se naš koji moga, s po- 
moći Božijom, vratiti i prije neg dođe do tog rata? 

Bolestan, na nosilim! — odreza on. 

— Nikako drugačije? 

Da mu se rugaju dica i babe do devetog kolma. 

Iku je taj odgovor zabolio, ali ga je podpuno i razumjela 
i odobravala, jer ni u njoj nije drugačije ni tkivo ni krv 
nego i u njemu. Svi oni jednako misle, samo žene ne mogu 
svladati osjećaje, pa popuste. Šutjeli su dosta dugo, jer ona 
nije mogla pitati, što joj je naviralo na usne, znajući i sama, 
kakve odgovore može i mora dobivati, a on nije zapravo 
znao, što bi joj rekao- jer više nije ni sam znao. Razmišljao 
je, tražio je u svojoj nutrinji, što bi joj još mogao reći — 
tako: da je malko razveseli. Zna on dobro, kakvo je žensko, 
pa je želio, da baš njoj pokaže, kako je razumije. Dugo je 
smišljao, dok se opet još jače ne izpravi, zasuće brk i po- 
višenim glasom reče: • 

— Sve i' volim ka oči u glavi, al bi volije, da se niedan 
ne vrati, neg da ne donesu u kuću barem eđnu kolajnu! 

A ja bi sve kolajne ovog svita dala za nji svakog! 

odgovori Ika kao iz puške, bez razmišljanja i otezanja. 

Prava si ti — odgovori i on bez duljeg oklievanja 

al jope si samo žensko! 

Reče, uruši se u sebe, počne nemirno čupkati brk i 
pljune. 

Nego — i ne pitam te: u planini sve u redu i zdravo? 

— Est, vala Bogu — odgovori ona posve tiho. — Vuci 
su nam, ne bilo i\ odnili nikolke ovce, a drugo sve dobro. 

— Di je blaga, tu i štete — reče Jukan, ne pokazujući 
ni najmanjeg ni uzrujavanja ni iznenađenja. — Tako j' vaik, 
pa ne more ni ove godine biti drugačije. A dica te slušaju? 

— Man unako! — odgovori ona. 

— Neka, neka. Tako i triba, a ja znam, da ti znaš i za- 
poviditi, a ko zna zapoviedati, toga i slušaju! Tako j’ vaik 
i svagdi. I u vojsci i u zadruzi ne more biti, man tako. 

— A to ti je sve, striče pripovieda kapitan? — kopkala 
je Ika dalje na svojoj glavnoj misli i brizi. 

— Kapitan, kapitan, ćerce, sve ovako, ka i ja tebi. A 
un zna. 

I Manda se više nije uzrujavala zbog njezina dolazka, 
nego je posve srdačno pohvalila njezino gospodarstvo, pa 
se je Ika s te strane posve zadovoljna povratila k stanu, 
noseći u duši neriešeno pitanje, gdje se nalazi njezin Jadre 
i svi ostali ukućani. 

Život je dalje tekao svojim jednoličnim redom i mirom, 
uz manja ili veći uzrujavanja, kad bi navalio vuk ili koje 
blažče prebilo nogu, no i opet bi se sve brzo ustalilo u 
staroj kolotečeni, kao da se nije ništa ni dogodilo. Nije bilo 
Ivana, da izravnava i uvezuje prebijene noge, pa su s tim 
imali najviše brige i neprilika, a baš te se je godine takav 
dogođaj ponovio više puta, nego ikad ranije, koliko su se 
mogli sjećati. Svi su se oko tog posla mučili i pomagali i 
svjetovali Perjasu, što će i kako će, jer je na njeg kao na 
najzreliju mužku glavu nekako sama sobom pala dužnost, 
da se tim poslom bavi. Ika je brzo opazila, da je ipak naj- 
spretniji i najokretniji u tom poslu mali Mate Ivanov, iako 
je bio još podpuno diete. Otčeva su se svojstva i sposobnosti 
već sad na njem pokazivala. 

Ika je nastojala, da kod stana obavi sve poslove, koji su 
se tu redovno izvodili, a napose, da nasieku lišnjaka kozama 
i ovcama za zimu, jer je to veoma važno zbog prehrane 
sitne stoke, i da nakose što više siena, a najmanje, da po- 
kose sve dolinice i proplanke, koje su i prošle godine kosili 
i koje je Jadre većinom ogradio pasjacima, tankim du- 


gačkim bukvićima, jedno, — da ne može blago na njih, a 
drugo, da označi, da ih je on zaposjeo za svoju zadrugu. 
To pred oblastima nije značilo sticanje bilo kakvog prava 
po postojećim zakonima i propisima, al je stvaralo činjenicu, 
koju su poštivali svi ostali graničari, a u koju vojna uprava 
nije nikad dirala bez velike i važne potrebe. 

Lišnjak su mogli mnogo lakše nasjeći, jer je jasenova, 
grabova i klenova grmlja bilo dosta u nedalekoj okolici 
stana, no s košnjom je išlo veoma težko. Žene tom poslu 
nisu vješte, jer redovno nije njihov posao, kad su u kuci 
ljudi, a dječaci su bili mahom preslabi i nejački. Tu se je 
desilo, vjerojatno, najprvi put, da su Nadvođanke uzele kosu 
u ruke, i to — prva Ika. Ona je putila mlađe, kako moraju 
kose klepati i oštriti, iako su to svi već vidjeli nebrojeno 
puta. Djeca su ipak nespretna, a žensko svako nespretmje 
i od najmanjeg dječačića. Sad su se svi latili tog posla, i 
čim bi ugnali blago u hlad, odzvanjalo je klepanje i oštrenje, 
a tad je zazujala suha trava pod oštricom kosa. Znali su 
oni dobro, da se najlakše kosi za rose, no u to su vrieme 
imali s blagom posla, koji se nije ni smio ni mogao pro- 
pustiti. Ipak je sve sretno svršeno. Radili su svi, tko bolje, 
tko gore, tko manje, tko više. Glavno je Ika je mogla na 
povratku pokazati, da je i te godine i bez ljudi bilo sve kod 
stana tako, da se ne trebaju stidjeti. 

jukan i Manda su se zadovoljno smiešili, kad su sve 
čuli i vidjeli, a to je bila najveća pohvala njihovoj družim. 


11 

Rat je! .. 

To su znali svi, to je bilo i djeci poznato, no gdje su 
naši i što je i kako je s njima, to nije znao ni lovinački 
kapitan. On je doduše svakom pripoviedao na dugo i široko 
pojedinosti, koje je on, tobože, znao o njihovom životu i 
borbama, no nikom, baš nikom nije znao kazati ništa o 
onom, za koga su ga pitali. To je bilo dosta, da mu ljudi ne 
vjeruju ni ono, što je on doista znao i po saviesti pošteno 
pripoviedao. 

Dobro: da ne zna reći, da se Petar Tomičić bije baš, 
na priliku, u Mantovi, ili da se Šimitera Pavelić bori kod 
rieke Inna, ili da se Martin Vrkljan i njegovi neki nose s 

Francuzima, recimo, kod Štasburga, neka bi bilo, ali on ne 
zna, ni gdje su naši graničari uobće. Što ga god pobliže i, 
onako, mudro upitaš, on jednostavno mudro izvitoperi na 
tridesetu, pa ga onda hvataj za rieč, kad i onako ne znaš, 
gdje je to, o čemu se govori. Sve nekakova imena, budi Bog 
s nami, sve nekakova čudesa, za koja nijedan pošteni gra- 
ničar nije nikad ni čuo, pa sad — lovi ga i vjeruj mu, ako 
te veseli. A s druge opet strane — duša valja — lovinački 
je kapitan dobar i pošten čovjek i sigurno je, da želi lju- 
dima javiti najbolje i najtočnije, što zna, i koliko može 
znati. 

Tako je potrajala ta neizvjestnost sve tamo, nekako do 
iza Nove Godine. 

Tada puče kao grom iz vedra neba viest, da smo mi, 
doduše, Napoleona i tukli i da je pred nama bježao, ali 
da smo najzad sklopili s njim nekakov mir, po kome mi 
gubimo mnogo zemlje, a najgore je, što mi moramo od- 
stupiti i našu Dalmaciju. Ta je viest odjeknula u graničar- 
skim kućama kao da su javili, da su izginuli svi naši, koji 
su otišli, da se s carem bore proti Francuzima. Nije, doduše, 
Dalmacija ni prije bila s nama u granici, ali su to naši 
ljudi i naša rodbina. Nema ličke graničarske kuće, koja 
prieko, u Kotarima, nema rodbine, a koja slučajno ni nema 
baš krvne rodbine, , ta je sigurno s nekom kućom ili u 
kumstvu ili u pobratimstvu, a to je i jedno i drugo posve 
jednako krvnom srodstvu kod svih ljudi, koji znadu, što je 
prijateljstvo i što je zadana rieč i vjera. I, eto, sad stiže 
glas, da se ta divna, draga zemlja mora predati Napoleonu. 
Ljudi su to čuli, no nije nitko vjerovao, jer iako su to sve 
prokušani i okorjeli ratnici, iako se oni neprekidno i bez 
prekida gone s Turcima na granici za svaku stopu zemlje 
i jedni druge i pliene i robe i ubijaju, ipak — to je neka- 
kova prokleta predaja, koja ima u sebi nešto, što je težko 
i reći, a kamo li i razumjeti. Oni se biju, jer je to tako na 
granici i jer ne može drugačije ni biti, ali da se sad od- 
stupa jedan cieli predjel rodbine i najbliže svojte nekom ne- 
poznatom, dalekom tuđincu, to nije nitko mogao pojmiti, a 
većinom nisu ni vjerovali. 

Lovinački je kapitan to pripoviedao kao nesretnu i go- 
tovu stvar, no svi su ipak rekli: 

— Čekat ćemo, dok se naši vrate, da čujemo. 

— Uni će znati manje neg mi. 

— Est i to, al ćemo čekati. 

Ćulo se je, da su baš naše graničarske pukovnije imale 
strašno velike gubitke, a naša 1. lička graničarska pukov- 
nija, da se je osobito odlikovala junačtvom, no da je prema 
tome imala i velike gubitke. Uobće, govorilo se, da su se 
sve graničarske pukovnije iztakle nevjerojatnim junačtvom, 
ali napose lička, otočka, slunjska i ogulinska, a gdje neke 
jako hvale zbog osobitog junačtva, možeš biti siguran, da 
su tu i veliki gubitci. 

Ljudi su sa zadovoljstvom slušali pohvale i sa zebnjom 
čekali pobliže viesti, da čuju, koliko mrtvih junaka stoje te 
hvalopojke. Ika je umirala od straha i nije se usudila ni 
sama sa sobom, u najskrovitijem kutiću svoje duše, ni raz- 
mišljati, što je s njezinim Jadrom. I drugi, i drugi su joj 
srdcu prirasli, ali svi oni drugi nisu za nju vriedni jednog 
jedinog Jadre, iako joj razbor govori drugačije. 

Počeše se neki vraćati tamo negdje oko Gospe Kande- 
lore, početkom veljače. Čim bi se pročulo, da je u kom 
selu tko došao, odmah bi sa svih strana drugi hodočastili 
k njemu, da čuju štogod o svojim. Prvi je stigao neki u 
Vraniku i s njim njih nekoliko iz Smokrića. U Iki je 
uzplamsala neodoljiva želja, da pohita tamo, a nije nikako 
mogla pred stricom Jukom izreći svoje ljute želje. Smiš- 
ljala je, što bi i kako bi, pa sve misli u jednu smisli i reče 
mu : 

— Striče Jure, toliki nam ljudi odoše, a još se mko ne 
vraća. Mora bi ti otići, da pitaš. Vratije se neki u Vraniku, 
a niki i u Smokriću. Molim te, uzjaši na paripa, pa ajde, da 
čuješ, znadu li što za naše. 

-J-. Oću, rano, iz uni stopa. Nego, znaš li, koji su se to 
vratili? — odgovori on, jer ga nisu lomile i morile mnogo 
manje brige nego i nju. — Samo, znaš li, koji se to vratiše? 

— Ne znam, striče, al znam, da su se vratili, jer mi je 
reka čovik, koji je š njima divanije, ka ja sad s tobom, što 
divanim. Reći će ti kod kumpanije, a ako ni uni ne bi znali, 
a znat će, reći će ti svako dite i u Vraniku i u Smokriću. 
Molim te, ka se dragi Bog moli. I nemoj mi zamiriti . . . 
I drugim je našim u kući težko, al ja više ne mogu . . . 

— Ništa, ništa, janje moje. Znam ja to — odgovora on 
i sprema se odmah za odlazak. 

— Samo, da nam i’ Svemogući občuva! — uzdiše ona 
kao molitvu. 

— Oće, oće. Ne boj se, jadna. Sve je u Njegovim svetim 
rukami, a Un zna, što j’ za nas najbolje. Vidiš: kolko i’ ja 
imam od svog srdca tamo, pa . . . 

— E, a nu! Jadre je Jadre — odgovara on, misleći, da 
su na istom pravcu, iako je ona osjećala posve drugačije za 
tog divnog, dragog Jadru nego on, koji ga je također, si- 
gurno, veoma volio. 

— Ti znaš, da ja mogu dosta nositi — govorila je ona 
suzdržljivo i oprezno, tiho i bojažljivo, suzdržavajući suze 
i jauke — al se uprav već i bojim. 

Otišao je i vratio se za nepuna četri sata, što je značilo 
više nego brzo, jer je put dug, a razgovor još dulji, kad se 
divani s junacima, koji su dielili megdan sa samim Na- 
poleonom. Doznao je, da je naših mnogo izginulo, da smo 
tukli i gonili Napoleonove generale, ali rat ipak najzad 
izgubili i — ništa. Napose, nije Jukan mogao ništa pobliže 
doznati o svojoj čeljadi, osim da su sigurno nekolika po- 
ginula, ali koji — to mu nisu znali reći. Kad je uzjahivao 
na konja, da se vrati kući, jedva se je održao u stremenu, 
kao nikad prije. Sve mu se je maglilo pred očima. Bio je 
posve zaniemio i osliepio od težke brige i tuge. Da barem 
zna, koji su poginuli, bilo bi mu lakše. Ovako ga je konj 
nosio kao kameni kip i mogao ga je svakog časa strmo- 
glaviti u jarugu, da on ne bi bio ni osjetio. Došao je malko 
k sebi istom negdje na pola puta, pa pritegne konja, da 
sporije ide i da ga stigne Mate Ivanov, koji ga je pratio. 

— Kod kuće ni riči! — reče tupo, odrezano i suho kao 
od kamena. 

— Znam, dide — odgovori momak. 

— Kao da si nim i gluv. 

— Dobro, dide. 

— Ja ću divaniti, a ti samo muči. 

— Oću, dide. 

I malom je bilo težko, a čuo je sve, što su povratnici 
pripoviedali, pa se i njemu steglo srdce i težkom tugom i 
još težom slutnjom. Sve je on njih volio, aT su mu se misli 
najviše vrzle oko otca Ivana. Njegova je mladenačka mašta 
radila razularenom snagom i poletom, pa je pred očima 
stvarao sudare i borbe, kakvih nikad nitko nije ni vidio, 


139 


a vazda je u prvim redovima bio njegov ćakan. Gledao ga 
je, kako nasrće, kako juriša, ubija i kolje, dok najzad i njega 
neki ne udari bodom u grudi. Mate je toliko živo i vjerno 
maštao, da je jedva suzdržao dah i svladao se, da glasno ne 
krikne. Jedan je tamo u Smokriću rekao, da je Ivan bio 
najhrabriji od svih vojnika u kumpaniji. Mate je to točno 
čuo, dok je did Jukan razgovarao s drugim baš u času, kad 
je onaj spomenuo Ivanovo junačtvo. Mate nije mogao upo- 
zoravati dida na te rieči, jer su već bili čuli, da su neki 
njihovi sigurno poginuli, pa bi on bio zaključivao, da je 
vjerojatno prvi i pogiba. Tako je to zamišljao Mate i lomio 
se u težkoj brizi, a ujedno mu je njegova mladost šaptala, 
da je možda ipak ćakan sretno sve preživio i da će se 
vratiti. 

Vratili su se pred noć, i sva ih je čeljad dočekala na 
nogama. 

— Bit će dobro, ako Bog da — reče Jukan, slazeći 
s konja. — I valjen Isus i Marija. 

Ciela vojska čeljadi je u njih dvojicu uperila užarene 
oči i čekala spasonosne rieči. Svi su pogledi bili privezani 
za Jukanova usta. 

— Još malo, pa i’ eto, ako Bog da — govorio je on 
mirno, hladno i nenapadno, bez uzrujavanja, bez žurbe, ali 
ne ni nemarno ni neuvjerljivo. — Vele ljudi, da i’ sad sve 
puštaju kući, al ne sve naednom. Ne more to ni biti. Ne će 
proći ni nedilja dana, a nikako dvi nedilje, pa nji, ako Bog 
da, eto već svi’ kod kuće. 

— A što vele, esu li svi živi! — upita Ika, jer više nije 
mogla odoljeti srdcu. 

— Eto i, ako Bog da, najzad za desetak dana — reče 
on kao da je prečuo Ikin upit. — Svi se vraćaju, jer je rat 
gotov i sad ćemo jope poživiti u miru. 

— A znadu li, striče, esu V svi naši živi i zdravi? — 
opet će Ika. 

— Vele, rano, da esu, Bogu mom vala — odgovori on 
čvrsto i naoko posve mirno, no srećom je već bio dosta gust 
sumrak, pa nitko nije mogao primietiti, kako silom steže 
usne kao klieštima. — Nego, i ja sam bije u ratu, pa znam 
kako y to. Zakleje bi se, da j' niki živ i zdrav, a kad tamo, 
un pod ledinom, a drugi put jope niki kraj tebe mašira, a 
ti bi se zakleje, da j’ poginije. Ljudi izgube pravi razum i — 

tako. Ne moreš pravo ni čuti ni viditi, što se događa, a sve 
j’ prid tobom ka na dlanu. A ti ništa: zaslipije i pucaš i 
udaraš, dok te ko ne dovati po čelenki ii dok te kugla ne 
sruši u jarak. Tako j’ to u ratu . . . Nego, vele, Bogu mom 
vala — »kolko mi znamo, od vaši niko ne pogibe.« — Tako 
mi ljudi rekoše, a ja se uzdam u Svemogućeg, da tako i est, 
a vidit ćemo za desetak dana najzad. A more i sad na koji 
baniti, a mogu i svi skupa rupiti kući. More Svemogući i to 
dati. 

Te večeri ne stiže nitko, no nisu ni desetak dana čekali, 
jer već sliedećeg dana stigoše prvi Svetoročani, a za dva 
dana stiže Martin na čelu sa osmoricom svojih ukućana. 
Skoro bez rieči se izgrliše i izljubiše svi redom. Ni žene se 
ne svladaše, da ne izljube svoje muževe, a oni se nisu bra- 
nili. Sve je izpalo, kao da drugačije ne može ni biti. I Ika 
se je ljubila sa svima, šapćući svakom pojedinom: 

— A di je Jadre?! 

U navali osjećaja veselja, što su se sretno vratili, pod 
udarcima oduševljenja ukućana, kojim su ih primili, od 
usana, koje su se liepile na njihova usta, ni jedan ne dospje 
da brzo odgovori, jer čim bi zaustio, već bi ga druga žena 
ili diete zagušila cjelovima i presjekla mu rieč u grlu. 

Ikine su se oči napunile suzama radostnicama zbog 
ovih, koji su se povratili, i ujedno suzama zebnje i strepnje, 
što među njima ne vidi Jadre. 

— Eto drugi za nama! — rekao je Martin, čim je 
uhvatio malko slobodnoga daha. — Samo što nisu! 

— Este li svi?! — upita Jukan, nastojeći svom snagom, 
da bude miran i sabran, no osjeti, da mu pitanje nije 
umjestno ni pametno, bojeći se, da su Smokrićani govorili 
istinu, pa se žurno popravi: — Nego, najprije: este li nam 
osvitlali obraz i ognjište? 

— Pa, na moj račun — odgovori Martin — ja mislim, 
da i esmo. Nosimo ti na ognjište zlatnu kolajnu! 

— Zlatnu kolajnu! — iznenadi se Jukan i skoro vikne u 
sav glas: — Blago tebi, kapitane i vridni naš dide Nikola! 
Sad moreš mirno u grobu ležati! ... I zlatnu kolajnu, veliš? 
A da se ti ne šališ?! 

Ta je viest pomiešala osjećaje, i svi su stajali kao iz- 
bezumljeni. Veselje nad povratkom ovih, koji su tu, još 
nejasan odgovor, da li su svi živi i zdravi, pa viest, da je 

u kući zlatna kolajna — toliko je pomutila i misli i osjećaje, 
da skoro nitko nije pravo znao, što bi rekao osim Ike, koja 
nije ni na što drugo mislila, nego na pitanje, da li je Jadre 
živ. I nju je udarila po mozgu viest o zlatnoj kolajni, ali je 
osjećaj ljubavi bio još jači, pa opet ponovi pitanje, samo 
malko drugačije: 

— A jesu li svi naši živi i zdravi?! 

— I da znate, ko je dobi?! — nastavljao je Martin 
priču o kolajni kao da Iku nije ni čuo, dok su svi ostali 
povratnici šutjeli kao ribe. 

— Nude, nude? — upita Jukan, koji je već htio spo- 
menuti ime, koje mu je baš naletjelo na jezik, no u zadnji 
se čas svlada i ne spomenu nikog, jer bi po njegovom uvje- 
renju svaki njih bio u stanju, da je zasluži, pa bi bila 
uvreda, da on meće jednog pred ostale. 

— Naš Ivan! — izpali Martin kao iz topa. 

— Moj ćakan?! — klikne Mate. — E V un, Bog ti 
dava?! 

— Un, un! — potvrdi Martin, dok su ostali i sad 
šutjeli. 

— A esu li svi naši živi?! — ponovi Ika svoje pitanje. 

— I da znate, kako un zasluži kolajnu?! — nastavljao 
je Martin. — Poginu mu kapitan, poginuše svi oviciri i šaže, 
a momaka još dosta, pa se uzmuvaše. Kad to vidi naš Ivan, 
un skoči prid njih ka ris, pa vikne, što ga j’ grlo nosilo: 
»Za mnom, junaci!« A uni svi ka začarani srnuše za njim. 
Un je tim svojim junačtvom spasi je čilu regimentu — tako 
su nam potlje govorili oviciri. 

— Neka sam i to doživije, Bogu mome vala — govorio 
je Jukan kao tobože zanesen, iako se već bio podpuno 
osviestio od te istinske radosti pod opetovanim udarcima 
Ikina pitanja: 

— A esu li svi naši živi?! 

Jukan je upravo glumio i oduševljenje i mir, jer mu je 
njezino uporno pitanje padalo na mozak i srdce kao razta- 
ljeno željezo. Taj je njegov osjećaj bio tim teži, što je 
Martinovo pripoviedanje posve naravno tumačio kao hoti- 
mično izbjegavanje, da odgovori na njezina pitanja, i kao 
najjasniji dokaz, da su imali pravo, koji su mu rekli, da su 
neki* iz njegove kuće poginuli. 

I Martin je jedva nosio, da joj ništa ne odgovori, a nije 
nikako znao, kako bi, iako je cielim putom i razmišljao i 
razgovarao sa svojim pratiocima, kako će kod kuće najlakše 
reci cielu istinu. Sad je bio u najvećoj neprilici, no kako je 
već morao nešto odgovoriti, reče neodređeno, a da njoj 
ipak odgovori na ono, što je za nju ipak najvažnije: 

— Ostale naše vodi Jadre i mogu stići ja večeras, ja 
sutra do podne. Mi smo bili prije gotovi kod regimente, pa, 
velju, da ne čekamo svi, nek Jadre pričeka s ostalim, kad i 
tako mora još čekati, a mi idemo. I tako nas sad evo, vala 
mome Bogu. A este li vi na nogami? Ti, ćakane, vidim, 
dobro. 

— Dobro, dobro 'je već ka stara vučina! — odgovori on 
i opet u želji, da unese malko ugodnijeg, laganijeg razpo- 
loženja. Neprekidno je pratio pogledima one žene, i majke, 
kojih muževa, odnosno sinova još nije bilo. Sve su bile 
uznemirene i pogledavale jedna drugu kao, da se pitaju 
pogledima: »Bog zna?!« Jukan je razumio te poglede, a 
Martin je pomno pazio, da se ne sukobi s očima koje, za 
koju je znao, da bi morala od tuge ciknuti kao guja u pro- 
ciepu, kad bi znala cielu istinu. 

— Čuje sam, čuje: mnogo j' ljudi poginulo — govorio 
je Jukan, da i na taj način malko olabavi napeto izčekivanje 
i prigušeni strah. I sam bi bio želio znati, koji su poginuli, 
pa je prema povratnicima zaključivao i vidio, da bi mogao 
biti koji Martinov sin, jer se nije nijedan vratio s njim, a 
mogao bi biti i Ivan. Nema još ni njega. Razmišljajući, koji 
bi mogli biti među poginulim, osjeti bezgraničnu tugu i 
poboja se, da će početi prvi plakati, pa naglo okrene raz- 
govor na posve drugo polje. 

— I, vele, Dalmacija ode Vrancuzima! — reče, upe- 
rivši upitan pogled u Martina. — Kun da u njoj ima 
Vrancuza! 

— Nema ni Talijana, pa su vindar gospodarili do prid 
nikolike godine Mletčići — odgovori Martin veoma mirno 
i sigurno. — Vaik se niki vrag trga za našu kožu. 

— A nu — odgovori Jukan, koji se je očito iznenadio 
sinovim odgovorom. — Divaniš ka kakav vilozov! 

— Tako divane mnogi naši oviciri u Gospiću, a i plovan 
tako veli — odgovori on posve mirno. 

— Meni je uprav, kun da je sad nami oteše! Kun da 
Mletčića ni nema, a i vrag je zna za nji ? ! 

— Zaboravio si, što divane naši Kotarci, kad amo dođu, 
pa stog i divaniš tako — odgovori Martin — a i da si sam 
tamo živije, čuje bi, kako j’ bilo tamo. Nego, da ti pravo 
kažem: kad mi gospodari, ko j’ bolji od mene, pa i neka, al 
kad mi se kukavelj popne na glavu, pa da i’ je trista, ja bi 
i' sam smrvi je! 

— Vidi se, da dolaziš iz rata! — pokuša se Jukan na- 
šaliti, al mu se je na glasu čulo, da je za sve prije sposoban 
nego za šalu. — Meni je, eto, uprav ža, što ti Vrancuzi sad 
dolaze tu prid kuću. 

— E, al, duša valja — reče Martin povišenim glasom 
i veoma ozbiljno: — biju li se, biju ka edni po edni! Ja sam 
se već sa svakakvim narodim bije, al sa ovakim nisam do 
ovog puta, i ne daj mi, Bože, više. 

— Junaci, veliš?! 

— Junaci, junaci, čemu kraja nije! 

Žene su i djeca stajale i niemo zurile u došljake, pijući 
ih očima i jedva čekajući, da mogu upitati za ostale, no 
starije su se bojale tog pitanja, a mlađe se nisu usuđivale, 
da ga postave preko starijih. Ika je sad mnogo smirenije 
čekala razvoj događaja, jer je vjerovala, da je njezin Jadre 
živ, a da li je i zdrav — nije toliko važno, da bi smjela i to 
pitati, kad strepi od bojazni, da je sigurno koji poginuo, dok 
joj stric Martin nije izravno odgovorio na njezina opetovana 
pitanja. Nije njoj izbjeglo, da ne opazi, kako je okolišao i 
mudro odgovorio, da nju umiri i da joj ipak ne reče, što je 
željela čuti i što ga je pitala. On je mudar čovjek, ali je i 
ona bistra ženska glava, kojoj ništa ne izmiče. 

Na najvećoj je muci bio Mate Ivanov, jer mu je Marti- 
novo držanje posve potvrđivalo ono, što je čuo u Smokriću, 
i za što mu je did Jukan rekao, da ne smije ni rieči reći. 
Jest on ove godine već bio s blagom kod stana, a to znači, 
da je ubrojen među odrasle, no to je bilo iz težke nužde, 
koja nije ipak mogla od djeteta učiniti čovjeka ni onda, kad 
su mu povjeravani poslovi, koje ljudi obavljaju. Njega je — 
i nikog starijeg — uzeo djed, da ga prati u Smokrić. Matu 
je to oduševilo, jer je osjetio samo važnost, koju mu djed 
tim činom pripisuje, a nije ni pomislio, da je to samo stoga, 
što nijednog starijeg dječaka nije htio otrgnuti od kućnih 

poslova, gdje su mnogo potrebniji, nego da s njim jašu u 
bazanje. Za taj je posao bilo dobro i diete, jer ga nije mogla 
putom zapasti teža zadaća od te, da pripazi na konje, dok 
Jukan bude s ljudima pripoviedao, a tome je doraslo svako 
mužko graničarsko diete, jer se mota oko konja, provlači 
izpod njih i jaše na njihovim golim leđima, čim se osovi na 
rođene noge. 

On je jasno osjećao u svojoj djetinjoj glavi, da oba: 
i Jukan i Martin, ne će s istinom pred kućnu čeljad, pa ga 
sve dražkala misao i škakljala ga na jeziku, da šane kom 
djetetu, da on zna, kako je s onima, koji nisu stigli sa 
stricom Martinom, no ipak je u njemu prevladao urođeni 
zapt i strah, što bi mu rekao Jukan, kad bi vidio, da je 
prekršio zapovied. Nije ni pomišljao, da bi svojim riečima 
otvorio sve brane, koje su dotad držale prigušene krikove, 
jauk i plač, jer mu je to bilo posve daleko, njegov um nije 
mogao i u tom pravcu razviti tolike djelatnosti, jer je bio 
zaokupljen osjećajem, da on ipak zna nešto, što drugi ne 
znadu, te je nastojao, da pogledom uhvati Martinove oči, da 
barem njemu pokaže sjajem svojih zjenica, da on zna, što je 
i kako je, ali da je ipak — već momak i da zna šutjeti, dok 
stariji ne progovore. U tom ga je nastojanju stišala viest, da 
je njegov ćakan dobio zlatnu kolajnu, pa se je sav utopio 
u tom toplom osjećaju ponosa i zadovoljstva, zaboravivši 
na svoju prednost pred svima ostalim ukućanima. 

Kod večere su povratnici držali razgovor samo o bit- 
kama i o putovima, koje su prevalili, i o krajevima, koje su 
vidjeli, a kad bi tko upitao za kojeg od onih, kojih još nije 
bilo među njima, odgovorili bi posve neodlučno i nejasno, 
nastojeći, da ne pobude sumnje. 

— Znate, kako j’ to u boju: svak gleda samo unog ne- 
sritnjaka prid sobom i gleda, da ga skine s opanaka, a unog 
kraj sebe ni ne vidi. Un se brine za sebe. Kad se boj svrši, 
unda i jope svak k sebi. Ne iđe se to u rpu, da znaš, ko j’ 
tu, a koga nema. 

— E, al svak pita za svoga! 

— Est to. Pita li — pita! I tražimo edan drugog, dok 
nas jope ne zapovrne ka vole u jarmu, a i mi sami znamo, 
da moramo biti jači i neprijatelja potući, pa nam je to 
najprvo. 

M. Budak: »Kresina« 

Padala su pitanja o svakom pojedinom, koga još nije 
bilo, i svako je pitanje dobilo i svoj odgovor. Za žive su 
odgovarali točno, da su zaostali u Gospiću i da mogu stići 
još noćas ili najzad sutra, a za mrtve ili nestale rekoše 
posve neodlučno, kad ih je koji posljednji put vidio, te se 
je već vidjelo poprilici, koji se sigurno ne će vratiti, a koji 
su nestali. Sve je to izbijalo polako, nenapadno. Martin je 
sjedio kao samljeven i kradom bacao pogled na svoju Janju, 
koja je više mrtva nego živa jedva podizala kapke, a pro- 
govoriti se jednostavno nije usudila, jer je Martin i o 
svojim sinovima govorio posve neodređeno, a glas mu je 
podrhtavao kao prenapeta struna. Kad bi se pobojao, da će 
proplakati ili da ne će moći odgovoriti na postavljeno 
pitanje, a da rieči ne poprati jecajem, prociedio bi kroz 
stisnute zube: 

— Božija volja! 

On je točno znao, a i ostali su to znali, da su njegova 
dva sina poginula, a isto su tako bili sigurni i za strica 
Juricu. I on je poginuo. Za Matana pokojnog strica Dujma 
nisu pravo znali, što je s njim, no vratio se nije u domo- 
vinu. Kud je dospio, nisu mogli doznati, iako su u Gospiću 
izpitivali sve, koji su bili u njegovoj satniji. Našli su 
nekoliko ljudi i iz njegova voda, no nitko nije ništa znao 
pobliže, osim da je u velikoj vatri i borbi nestao. Da li je 
poginuo ili samo ranjen, nitko ne zna, jer su bili potisnuti, 
a i mrtvi i ranjeni su ostali. 

Dugo su poslije večere sjedili, iako nijedna žena nije 
uzela posla u ruke. To je sigurno, odkad ta kuća postoji, bio 
prvi ovakav slučaj : sve su prekrižile ruke u krilu, sjedile na 
nozi u velikom polukrugu oko vatre i ljudi, piljile nepo- 
mičnim pogledima u njih kao suđenice i s njihovih usana 
hvatale svaku rieč, koju je njih koji izgovorio — smišljeno 
i udešeno, da ne probije zastor velike boli i tuge. 

Martin je sa strahom pomišljao na noć, koju će pro- 
vesti uhom na Janjinim uzdrhtanim ustima. Znao je, da ga 
čekaju sve muke roditelja, koji jednim udarcem izgubiše 
dva sina, a da ne mogu imati ni tog duševnog zadovoljstva, 
da ih pokopaju i da im se svake nedjelje svrate na grob. 
Samo se je letimično susretao s njezinim pogledima, koji su 
umirali od straha i tražili od njega odgovor, no njegove joj 
oči ne samo ne rekoše ništa, nego niti ne zastadoše niti 

jedan jedini put na njezinim zažagrenim zjenicama. Bježao 
je dosljedno i vješto, nenapadno i nasilu mirno, kao da 
drugačije ni ne može biti. Sjedio je na tronogom stolčiću kao 
u mravinjaku ili na živoj žeravici i cielo veće bježao po- 
gledom ne samo pred Janjinim očima nego pred još mnogo, 
mnogo upaljenih očiju, i ženskih i djetinjih, koje su ga sve 
progonile, s tom razlikom, da je u djetinjim pogledima 
gorjela samo radoznalost, dok je u svakom ženskom oku 
vidio pomiešan plamen čežnje, želje, ljubavi i ujedno tuge, 
koja je prevlakom svoje boli nadkriljivala sve ostale boje. 

Poslije Janjina pogleda, najteže se je sudarao s po- 
gledom svoje nevjeste Jele, udovice pokojnog sina Mile. 
Uzeli su se pred nepune četiri godine i imaju dvoje djece, 
a treće ona nosi pod srdcem, koje sada strepi u neizvjest- 
nosti i smrtnom strahu, dok on, njezin svekar — mora 
šutjeti i ne smije ju zagrliti i s njom se izplakati, da im 
oboma odumili težka bol. Ne smije i ne može, iako zna, da 
bi joj bilo lakše kao i njemu. Zasad mora ovako biti, da 
oslabi navalu prvih osjećaja. I najljući otrov ne djeluje 
ubitačno, ako ga tielo prima pomalo. Čovjek se na sve nauči 
i može podnieti nevjerojatno mnogo, ako mu se pametno 
dodaje, pa bilo dobro, bilo zlo. To graničari dobro znadu, 
jer su svaki na sebi izkusili, a i u krvi to ide od naraštaja 
do naraštaja. On je, doduše, bio rekao u Gospiću, da će reći 
sve najednom, jer da će tako i tako, najzad svi doznati sve, 
no Ivan se je tome odlučno uzprotivio. Tumačio je, kako im 
ni poslije ne smiju reći sve, što znadu, jer će tako ipak 
ostati vazda mala nada, koja im, najzad, ne će ništa ko- 
ristiti, ali će im pomoći nositi toliku nesreću, koliku ne bi 
mogli lako najednom izdržati. I Jadre i ostali su se složili 
s njegovim mišljenjem, pa je onda i Martin podpuno pri- 
hvatio. Tog se je sad dosljedno držao. 

Ciela je kuća vrela pomiešanim osjećajima, jer su i one 
žene, koje su tu pred sobom blaženim pogledima milovale 
svoje ljude žive i zdrave, strepile nad onima, kojih još 
nema, jer iako im nisu ni muževi ni djeca, jesu najbliži rod 
i srasli jedni s drugima kao jedno tielo i jedna duša. 

— Oćemo 1, dico moja, na počinak? — prekine Jukan 
razgovor i sielo. — Ljudi su šuštali, a i nami drugim triba 
počinka. 


* 

Jukan je govorio istinu, no nije rekao cielu istinu: u 
njemu je bio živ osjećaj, kako i ljudi i žene jedva čekaju, da 
mogu podivaniti nasamu, no ujedno je bilo očigledno, na 
kolikoj su muci ljudi stoga, što ipak ne mogu i ne smiju ni 
svojim družicama izići s cielom istinom, jer će se svaki 
čuvati, da od njega ne iziđe prvog ono, sto treba prikrivati. 
Ipak — nema stajanja, nego treba odlučno ići neizbježivom 
u susret. 

Vi sutra — reče Jukan, obraćajući se ljudima — 

malko švrljajte oko kuće i tako — gledajte, što smo mi 
učinili brez vas, dok se priviknite i na ovaj naš život brez 
puške. Snig i est, ne more se nikud, pa unda odpočinite. 

Osvanuo je divan zimski dan: snieg je padao kao da je 
nebo otvorilo sve rajske vrtove i mirno, veličanstveno i 
dostojanstveno trunilo na zemlju poplavu bielih latica naj- 
izabranijeg cvieća. Nije bilo ni ćuha vjetra, pa si mogao 
pratit pogledom svaku pojedinu laticu, kako gospodstveno 
i promišljeno pada na zemlju. Pomislio bi, da su to živa 
bića — a u Svemogućeg je sve moguće! — koja dolaze, da 
se maze u ljubavnom zagrljaju sa zemljom i svim,^ što je 
na njoj, i da oplemene i oči, koje znadu gledati, i duše, koje 
mogu osjećati više, nego i oči vide i sluh čuje. Kroz takav je 
lepršavi nebeski zastor došao Jadre sa svojim družtvom 
nekako oko podne na svoje pradjedovsko ognjište, a s bra- 
tom Ivanom i još dvojicom mlađih. 

Sastanak je bio srdačan kao i jučer, no sad je bilo 
mnogo tog jasnije. Nije nitko iznenađen, što svi ne stigoše, 
nisu ni gorjeli od želje, da pitaju, jer se je već slegla prva 
navala, a duše se okrenule u sebe, da svaka prenese svoju 
tugu, što najmirnije i najhrabrije može da ponese. Janja 
Martinova nije uobće ustala, a on je rekao i Jukanu i Mandi 
podpunu istinu, pa su je pustili na miru kao najtežeg bolest- 
nika. Ostali su ukućani razumjeli, o čemu se radi, pa se je 
svatko bojao i da progovori. Po kući su hodali tiše, dnevne 
su poslove obavljali šutke i tajanstveno, osjećajući, da je 
u kući ne jedan nego četir mrtvaca. Sva se je čeljad i opet 
okupila oko ognjišta i kao da nitko nije znao, o čemu smije, 
a o čemu ne smije govoriti. Natucali su, nasiecali su razna 
pitanja, no razgovora nije bilo ni kao sinoć, a kamoli, kako 
je to inače i naravno i običaj u kući s toliko odraslih ljudi 
i poslije dogođaja, kao što je ovaj, koji kroz godinu dana 

krvavo nošahu na svojim leđima i platiše svojom krvlju i 
životima. Jukan je osjetio svu težinu i pogibelj šutnje, pa 
reče Ivanu : 

— Evala ti, sinovče, što si nam prodičije obraz i 
ognjište! 

— Ka i svi ostali — odgovori Ivan bez ikakova pretje- 
rivanja i izvještačene čednosti. 

— Est i to — potvrdi Jukan — nego, kako ti to, moj 
junače, učini? 

— Tako naletilo, striče! — odgovori Ivan prijašnjim 
mirom. Oči je privezao za zemlju, jer nije imao snage, da 
gleda bilo kome u oči, a napose ne onima, koji su najne- 
posrednije pogođeni ovim nesrećama. Bojao se je, da će i 
njemu poteći suze, ako se očima sukobi s kojom udovicom — 
tri su! — ili s kojom majkom, koje izgubiše svoje najdraže. 
Nije ni opazio, da Janja nije među njima, te je bilo samo 
jedna majka, jer je majka pokojnog Jurice davno umrla. 
Iza njega je udovica s osmero djece, koja su se ovila oko 
nje i oko drugih žena, a ljudi su bacali poglede i na zemlju 
i u nebo, samo da se ne sukobe s tom tugom i žalošću. 

— A kako ti je to naletilo? — opet će Jukan, samo da 
ne moraju govoriti o onom, o čemu bi svi najradije raz- 
predali svaku pojedinost i svaku malenkost. — Kako ne 
naleti kome drugom, man baš tebi?! 

— A nu ! — odgovori Ivan mirno. — Moglo j* i kome 
drugom. 

Jadre je težkom mukom snosio taj ljuti pritisak neizre- 
čene boli i žalosti i osjećao, da bi i on morao nešto reći, no 
nije smogao ni snage ni rieči. S Ikom se je prvi put pred 
svima poljubio, jer su se ljubili svi redom, no nije joj mogao 
reći ništa, osim što je šanuo: 

— Miljenice moja! — To je bilo sve, a sad se je 
nekoliko puta zaustavio pogledom na njezinim očima, koje 
su ga pile kroz koprenu muke i bolova. 

— Prije smo svi divanili, da j’ naš Ivan samo mudrac 
ka Salamun — reče Jukan, nastavljajući svoju želju, da 
govore o bilo čemu osim onog najgoreg. 

— I još što?! — upade mu Ivan u rieč, izvrgavajući 
poruzi tu tvrdnju, jer mu je bilo neugodno, da se razgovor 
vrti oko njega, pa još s toliko hvale. 

— Mudrac, mudrac, moj junače! — potvrdi Jukan. — 


To ti esi i to si bije još iz mali čorapa, al nismo znali, da 
si i taki soldat ka kakav genera’! 

— La, moj striče, o čemu ti?! — branio se Ivan, ne 

dižući pogleda. 

Da si junak — nastavljao je starješina uporno — 

to smo znali, i drugačije ne more ni biti u našoj krvi i 
plemenu, al da si ti i tako ... Ka kakav ovicir i da moreš 
i voditi kupaniju i čuda stvarati, to lje nismo znali! 

— Svi su tako divanili — potvrdi Jadre stričeve rieči, 
u želji, da se samo javi, da progovori i da ne šuti. — I naši 
oviciri tako divane o njemu. 

— Neka smo, dico moja, i to doživili, pa drugo — a nu: 
priko Božije se ne more . . . Kad nas je naš Stvoritelj, slava 
Mu i vala, posla amo, moramo i umirati. 0 tom se ni ne 
divani, man — slava Ti i vala, svemogući naš Stvoritelju! 

— Ništa, man tako! — javi se i Martin, stišćući usne i 
stežući očne kapke, da mu suze ne uteku. On je to pro- 
mišljeno učinio, da najožalošćeniji čuju i njega, koji je 
izgubio dva sina. 

— A, eto, dico moja — govorio je Jukan sve dalje i 
dalje, raztežući rieči i rečenice, i smišljajući, kako bi naj- 
više olakšao svima, a napose najžalošćenijima : — vindar 
je Svemogući na nas lipo mislije . . . Vidite : mi smo svi ka 
edna duša i edna obitelj, pa što dođe, da dođe . . . Zadruga 
nam je majka, a ognjište otac, a uni ne umiru, dok nas 
zadnjeg teče, pa unda kod nas ni nema sirota. Vaik su nam 
tu i otac i majka!... Samo tako, dico moja, kad je taka 
Božija volja, a da bi i tili, priko nje ne moremo, a i ne daj 
nam, Svemogući! 

— Uprav tako! — opet smogne Martin snage, da zatomi 
bol i da progovori. Težko mu je, srdce mu puca, al’ se svla- 
dava i nosi bezprimjernom snagom. 

— A moj Jure?! — propišti Juričina udovica, držeći 
u naručaju osmo svoje sirotče. — Jadna ti sam do svog 
groba za njim. 

— Čula si, ćerce, ka i ja, što ljudi vele: more Bog dati, 
da nam se sva četri još vrate, a . . . Ako j’ Božija volja dru- 
gačija .. . Priko nje ne moremo ništa — reče Jukan i 
zaniemi. Želio je još više govoriti i svima raztumačiti, kako 
tu nema pomoći, pa onda nema ni smisla želiti i plakati, 
no i njemu je suza zagušila rieč u grlu. Okrenuo se je, 
krišom ju je obrisao, ustao i izišao iz kuće, da se izplače . . . 

Vrieme stvara, vrieme uništava! 

Ono je najuspješniji radnik i najstrašniji razarač, ono 
je najljući krvnik i najnježniji liečnik. Nema tako težke 
rane, osim smrtne, da ne bi zacielila pod blagom rukom 
obzirnog vremena, i nema tako žestoke boli, ako naprečac 
ne ubije, da s vremenom ne bi uminula. To vriedi obćenito, 
no napose i na osobit način to vriedi kod ovih jakih, neslo- 
mivih gorštaka. Oni su kao i priroda: vječno se pomlađuju 
i da nije ratova i prirodnih nepogoda, svaki bi doživio bez- 
broj naraštaja svoje krvi; svaki bi stisnutih zuba mogao 
podnieti najstrašnije i najnepravednije udarce sudbine. Oni 
i sad nose sve kao nitko drugi ili barem, kao i najbolji na 
cielom svietu. Bolji ne bi mogli postojati, jer bi bili iznad 
prirodnih zakona. 

Nije ništa zaboravljeno, jer je nezaboravno, no sve je 
svedeno u redovnu kolotečinu običnih nesreća i udaraca, na 
koje su ti tvrdi i okorjeli ljudi naučeni predajom krvi i 
ognjišta. 

Četvorica su poginula, i sad to znadu svi ukućani, znadu 
i kako su i gdje su poginuli, no — nema pomoći, sve je 
Božja volja, a ni mimo nje ni preko nje se ne može ništa. 
Treba stisnuti zube i nositi niemo, kao što konj niemo i 
pokorno nosi svoj samar i kao što vol ponizno i tiho vuče 
svoj jaram. 

Treba živjeti, dok smo na svietu i — život teče dalje i 
nosi sobom kao bujica, pa htjeli ili ne htjeli. Tko se uzto- 
boči na putu i stane, toga pregazi i — ide, teče svojim neu- 
moljivim tokom svome cilju. 

U kući se je već moglo mirno razgovarati o svim mi- 
nulim dogođajima, pa su već i djeca znala sve pojedinosti, 
što je koji njihov doživio u ratu i gdje pokojnici poginuše. 
Sve je to sad bila otvorena knjiga, koju su najbliži listali u 
nemirnim noćima i u težkim snovima, a jači su i malko 
podalji — u koliko se u ovakovoj zadruzi uobće i smije 
govoriti o daljini! — pripoviedali potiho i sa zamagljenim 
očima, ali su pripoviedali. I Ivan se je bio malko razgalio i 
pripoviedao, kako je zaslužio medalju. 

— Al poganac je mislije na medalju! — iztiče on sva- 
kom zgodom, kad se počne o tom govoriti. — Ja sam samo 

mislije, kako bi une gadove potira, i da ne pogine mnogo 
naši ljudi. Samo sam ja na to mislije. 

S tim je odlikovanjem bilo skopčano i mjesečno nov- 
čano primanje, koje je za ondašnje prilike bilo veoma 
znatno, pa je svakog prvog u mjesecu išao kumpamji, da 
digne tu svoju »patentu«, kako se je nagrada nazivala 
pučkim govorom. 

I ostali su pripoviedali svoje borbe i doživljaje. Jadre 
je tvrdio, da je na jednom mjestu imao pred sobom Tali- 
jane, koji su služili u francuzkoj vojsci. 0 njima su kao o 
vojnicima graničari vazda imali posebno svoje mišljenje. To 
ie bilo i razumljivo, kad se uvaži graničarska luda odvažnost 
i preziranje smrti, što je vodilo do nevjerojatnih pobjeda i 
uspjeha i tamo, gdje ih nitko ne bi bio razumno očekivao. 
Graničare je kriepila njihova pradjedovska vjera, da kuka- 
vica vazda strada, a junak može, ali ne mora poginuti. Osim 
toga, njih je naučila vječna borba s prirodom, da nema 
izmicanja, kad se sretneš oči u oči s opasnošću. 

— Pucaju uni, pucamo mi — pripoviedao je Jadre — 
al uni ne znadu, kako se čovik mora vladati u borbi. Ništa, 
kad tako oče! Ja se prikrstim, pa — ciljam li, ciljam. Vidim 
ja une kukavelje, kako se mistolje ka kvočka na gnjizdu, 
smirim, pa — kres! I eto vragu obuće! 

Kako je imao češće zgode, da to isto pripovieda, jer mu 
se sviđalo, a služio se skoro vazda istim riečima, to su 
uhvatili najprije zlobnici, a poslije i oni manje zlobni, pa 
mu prišili nadimak »Kresina«, koji su polagano^ i nena 
padno poprimila sva djeca i sva sela, pa se pročulo i u 
plovaniji i kumpaniji i Jadre postane — Kresina. 

Ika je opet oživjela i procvala kao nabubrela ruža. 

— Milinje moje, sunce moje • • • v . . . 

Miljenice moja! ... E T ti bilo težko u planini 

samoj? . .. ~ 

Bilo mi je najteže, što nismo znali za vas. . . D a 

smo barem ednom sigurno čuli, di ste i što radite. 

Nije nam bilo do tog, a niki su i pisali. I naši, pa 

smo svi govorili u pero, što oćemo. 

— Nismo dobili, milinje moje. Samo je stric Jukan lsa 
kapitanu i što bi on njeg čuje, to bi kaživa, al ni kapitan 

nije ništa zna. ... 

— Sad smo jope, vala Bogu, o’de . . . Miljenice moja . . . 

Ratne su rane zarastale i zaboravljane, a u načinu gra- 
ničarskog života prije i poslije rata nije bilo promjena, koje 
bi bitno zasiecale u njega. Kako su na Velebitu bili međaši 
sa Francuzima, oni su, koji su morali držati straže na prie- 
lazima, pripoviedali, što su čuli i doživjeli, dok su u isto 
vrieme stražarili po bosanskoj granici drugi i tamo zapadali 
sad u jače, sad u slabije sukobe i čarkanja. Vazda se je 
nešto događalo, o čemu se je moglo pripoviedati i što je 
prepričavano, no kako su to bili sve dogođaji, koji već sto- 
ljećima spadaju u graničarski dnevni život, sve su pripo- 
viesti bile slične i sve su odlazile ili u narodnu pjesmu ili 
u predaju drugim putom, da prelaze na daljnja pokolenja. 

0 francuzkoj se upravi čulo — tako: prije su bili Mlet- 
čići, pa nekolike godine Austrijanci, pa sad ovi. I upravljaju. 
Na čelu je nekakav Mrmonja, i vele, koji mogu znati, da nije 
loš čovjek, no Kotarci se ne hvale previše. Istina, i oni su 
naučeni na svašta, pa nose strpljivo i mirno osim u nekolika 
mjesta, za koja se je pripoviedalo, da su se čak i pobunila, 
pa skočila na oružje, da Francuze odtjeraju. Al kako bi, kad 
ih ciela carevina nije mogla odtjerati, nego im je ustupila 
svoje zemlje?! Šteta, što ljudi uludo ginu. 

Te su prilike potrajale jedva četiri godine. Životarilo 
se i još liečile rane, kad car opet zovne pod oružje kao i 
prvi put: sve, što može nositi pušku i sablju pasati. Malo 
tko i ostaje kod kuće, a tko i ostade, nije bio miran, jer je 
ovog puta vihor zahvatio i Liku. Najprije su naši provalili 
u Dalmaciju, ali poslije Francuzi provališe u Liku, te i ona 
postade krvavim razbojištem. U kućama ostadoše samo žene, 
djeca i starci. Borbe su trajale od ranog proljeća do mrtve 
jeseni, a svršile tako, da su Francuzi ne samo zadržali Dal- 
maciju, nego da ostadoše i u cieloj Lici. Po ugovoru je 
između cara i Napoleona ovaj preuzeo Liku, a kako je cienio 
vojničke vrline njezinih stanovnika, ostavi netaknutu po- 
strojbu njezinih graničarskih pukovnija, preuzevši i sve 
častnike u njihovim činovima, koji su htjeli pod njim služiti. 
Ljudi su se u čudu zgledavali, nisu razumjeli, što se ta 
događa, no dosta je svima bilo ratovanja, pa se ipak pove- 
seliše, da je opet sklopljen mir, da pregledaju svoje ljute 
rane, pa odahnu i da se i opet lieče i izlieče kao i od prošlog 
rata. 

Jukanova je obitelj i opet dala nekoliko svježih gio- 
bova, koji su bili razsijani od Zrmanjskog Klanca, pa t<nn o 
negdje, Bog te pitao, dokle na sjeveru. U kući je bilo više 
mlađih udovica nego žena s muževima, a koji preživješe i 
stigoše kući, nisu mogli ni progovoriti, da pričaju, gdje im 
pogiboše braća ili otčevi, da ne povređuju rane i sebi i 
majkama i sestrama. 

Morda j* živ — bio je odgovor za svakog, koji se nije 

povratio, pa i kad su ga vidjeli mrtva kraj sebe u blatu 
i krvi. 

— More Bog dati, da se i vrati. U Njega j’ sve moguće. 

Upravu je vodio onaj isti Mrmonja, koji je prije 
upravljao samo Dalmacijom. Sad je to bilo sve jedno 
područje. Marmont je bilo njegovo pravo ime. Nije dirao 
u stare ustanove i prava, koja su uživali graničari, no nije 
dirao ni u njihove dužnosti, pa umjesto željkovanog i po- 
trebnog odahnuća i liečenja rana, sad Francuzi pozvaše 
graničare pod oružje. Sve je bilo kao i prije, osim što *je 
mjesto njemačkog jezika u vojsci uveden francuzki. Inače 
sve podpuno jednako: 

— Car zove! 

Prije je to bio »ovaj naš iz Beča«, a sad je to onaj — 
»Napolijun«. 

— Na koga ćemo?! 

— To zna car, kad nas zove! 

Tad smo išli na Rusiju. Mnogi ostaviše kosti u nepre- 
glednim poljanama, a mnogi se graničari potopiše u Bere- 
zini, sudbonosnoj ruskoj rieci. Godinama i godinama su se 
povlačili od ratišta do ratišta, a da njihovi nisu imali ni 
pojma, da li su živi ili mrtvi. Govorilo se je, da je Napoleon 
neobično zadovoljan s hrvatskim vojnicima, da ih hvali i da 
iztiče, da bi osvojio cieli sviet, kad bi imao samo sto tisuća 
hrvatskih vojnika, no njihove obitelji nisu osjetile nikakove 
blagodati tih pohvala. Ljudi su ginuli i nestajali u ratnom 
vihoru, a porodice i obitelji padale sve niže i niže uslied 
nestašice radne snage, uslied žalosti i vječne nesigurnosti 
danas za sutra. Poslije nekoliko najnemirnijih i najtužnijih 
godina, puče glas, da Francuzi bježe i da je opet ovdje 
gospodar car iz Beča. Ljudi su i vjerovali i ne vjerovali: 
kako ne bi vjerovali, kad su doživjeli već toliko promjena 
što u neposrednoj blizini, u Dalmaciji, što u drugim kra- 

jevima, u kojima su se borili, a kako bi i vjerovali, da bi 
mogao Napoleon biti potučen, kad se govori, da je nepo- 
bjediv?! Ipak je bila istinita viest. — Francuzi doista odoše, 
a vrati se stara graničarska uprava. Mnogi i mnogi su ljudi 
u službama bili cielo vrieme na istom mjestu: prije za 
granice, za Francuza i sad opet za granice. 

Ta je francuzka uprava bila, uglavnom, posve slična 
bivšoj austrijskoj : oni su zapoviedali, a graničari su slušali. 
I graničarski su častnici ostali, većinom, u francuzkoj 
vojsci, jer ih je prijašnji car riešio prisege i dopustio im, 
da sad služe svog novog zakonitog cara. Bilo je potežkoća 
s jezikom, no graničari su prenieli i gore neprilike u svojoj 
poviesti, pa prenesoše i tu. Kad je neki Francuz tumačio 
graničaru potežkoće svog jezika, reče mu, da je najgore, što 
drugčije pišu, a drugčije istu rieč čitaju. Kao primjer mu 
mu je naveo ime Bordeaux. 

— Tako pišemo — tumačio je Francuz, — a čitamo 
»Bordo«. 

— La! Što j y to, moj brate, napram našem jeziku! — 
odgovori graničar. — Kod nas pišeš konj, a čitaš parip i — 
nikom ništa! 

Baš kad su se Francuzi počeli najljepše snalaziti, spa- 
kovaše i odoše — a graničari slegnuše ramenima, misleći u 
prvom redu svak na svoga, koji je negdje još na ratištu. 

Jukan je kao metiljava ovca kunjao i lunjao, ne zna- 
jući ni sam, što bi prije uradio, česa li bi se sa ženama i 
djecom latio, kad je sve trebalo posvršavati baš kao i prije, 
dok je bila puna kuća ljudi, a sad nigdje ni jednog, pa ni 
odrasla dječaka. Bio je neprekidno tmuran, zlovoljan i za- 
mišljen, pa je malo i govorio s čeljadi, osim najnužnijeg i 
najkraće. 

— A što ćemo tupiti zube?! — odgovarao je najčešće 
na postavljena pitanja ukućana. — Kad je Svemogući, slava 
Mu i vala, pripušta ovu pokoru, Un valja i zna, čim smo je 
zaslužili, pa ništa, man dušu u se i čekajmo. 

Iz njegove je kuće kroz te ratne godine otišlo više od 
dvadeset i pet ljudi, a kad se počeše vraćati — Jukan bi bio 
naj volio, da ni sam nije doživio tih časova. Pročulo se, da 
je Napoleon posve potučen, da nije više car i da je negdje 
zatvoren pa da je to najveće jamstvo, da više ne će biti 
ratova. To je bila mala utjeha i melem na sve otvorene 

rane, no trebalo je istom vidjeti, koliko je tih rana zapalo 
koju obitelj. Ljudi su se vraćali u malim skupinama, pa čak 
i pojedinačno, ali su neki opet pozvani, jer da car nije 
zatvoren, nego da se opet sprema velika borba. I ovog puta 
se povratio najprvi Martin Jukanov, no posve sam, ali 
ranjen u nogu. 

— A ostali?! 

— Ako Bog da, i uni će se vratiti. 

— A di su uni ostali? 

— Ja ne znam. 

— A, veliš, vratit će se? 

— Ako Bog da. 

— Svi?! 

— Ako Bog da — odgovarao je tako na sva pitanja^ 
vjerujući posve u svoje rieči, jer — ako Bog da, vratit će 
se, ako li On ne da, ne će se vratiti nitko. Govorio je istinu 
i vjerovao je u svoje rieči. 

Znao je za njih desetak, koji izginuše, no nije nikom 
ništa rekao. Ni samom Jukanu. Nije smogao snage, da 
govori, a nije znao ni kako bi sve prikazao i raztumačio i 
onima, koji ni ne znaju, što je to rat i bitka, iako je već 
svako i te kako osjetio njihove posljedice. Odlučio je, da 
šuti i da čeka kao i ostali, pa će već vidjeti, tko će se 
povratiti. Tko se ne vrati — čekat će ga, pa ga ni ne do- 
čekati, no kroz to će vrieme čekanja ipak bol jenjavati, jer će 
polagano, nenapadno rasti uvjerenje, da se ne će ni vratiti. 
Taj način postupka nije nikakova novost u graničarskom 
životu, koji je sav izpleten tim težkim izkustvom. 

Martinova rana nije bila težka, iako je sporo cielila. 
Možda je to bila sretna okolnost, koja ga je spasila od 
ponovnog poziva, koji je stigao skoro sve povratnike. Na- 
poleon je opet car i opet se sprema težka borba. Srećom, 
ovaj put to ne potraja dugo. Pročulo se, da je Napoleon 
skupio silnu vojsku, al su se ostali carevi složili i potukli 
ga do nogu. 

Koliko god je Napoleonova slava ljudima od boja i 
megdana bila zasliepila oči i padali su u svojim mislima u 
prah pred njegovom veličinom, toliko su i najborbeniji du- 
hovi — bez obzira, da li su to starci ili još u snazi — 
odahnuli, kad su čuli, da je i opet zatvoren i da je daleko 

tako, da se više ne će moći vratiti. Njegovih je stotinu dana 
ponovno bljesnulo kao munja, no isto tako i uminulo. 

— Kako j\ da je, šteta takoga junaka! — čulo se iz 
graničarskih usta, koja su se u istom času grčila od bola 
nad izgubljenim sinovima i unucima, braćom i sinovcima. 
Ljudi su pretrpjeli najveće patnje i napore, žrtvovali su 
svoju najbolju mladost, izgubili najsposobnije mlade ljude, 
borili su se i protiv Napoleona i s njim, a kad je on pao — 
veće poštovanje i udivljenje onakome srdcu. 

— Čast! — čuo se šapat. 

— Čast! — odjekivalo je po ličkim gudurama, izmie- 
šano s jecajima obudovjelih žena i osirotjele djece. 

— Kome čast, tome čast! 

Čast junacima i borcima, ali je već bilo vrieme, da se 
prestane junakovati i da se počne živjeti. Opet jednom 
živjeti, kao što su ljudi prije živjeli! Ona čarkanja na bo- 
sanskoj granici ostadoše u uspomenama kao mala djetinja 
igrarija i šala, pa i sad dalje mogu biti i mogu se ponoviti 
svakog dana i ponavljaju se, no to su samo izleti, s kojih 
se redovno vraćaju skoro svi. Sve je to ništa prema ovih 
petnaestak težkih godina, koje u nekolika maha pokosiše sve, 
što je naletjelo. Kad je vihor prestao, kad se bura stišala, 
kad je topničtvo zamuknulo i puške obješene na klin barem 
u najvećem broju, Lika je sličila kupusištu, na kom pro- 
braše sve zdravije, zrelije i veće glavice kupusa, a ostadoše 
još samo one najkržljavije, najslabije i natrule, koje ne 
dođoše u obzir kod prve berbe, a između njih i oko njih 
otvorene rane, s kojih su odsječene one najzdravije glavice. 

Jadre se je vratio s još dvojicom mlađih: stričević 
Petar i sinovac Martin slučajno su se s njim našli negdje 
putom i tako skupa stigoše kući. Došli su jedne večeri tiho, 
bojažljivo, strepeći, da vide, tko se je već povratio. Bili su 
škrti riečima baš kao i Martin Jukanov, bojeći se, da se ne 
bi rekli koju previše. Jadre je obojicu mlađih upozorio, da 
ne smiju spomenuti ni jednog, za kojeg su bili sigurni, da 
je poginuo. Za mnoge nisu uobće znali, što je s njima, a isto 
tako nisu znali, da se je uobće već bilo tko prije njih po- 
vratio kući. Stoga su bili ugodno iznenađeni, kad su vidjeli 
Martina. Jadre je uhvatio zgodan čas, da s njim nasamu 
izmieni samo nekoliko rieči i da ga upita, što je pripoviedao 

ukućanima. Jedan drugom rekoše, za koje je znao, da su 
poginuli. 

Ništa — odgovori Martin suho i odrezano. — Nisam 

ništa pripoviedao. 

— A stricu Jukanu? 

— Ni njemu. Ne mogu. 

— Izgibošmo ljuto . . . 

— Do Boga! 

Ju kan je malko oživio i razbadrio se, kad je vidio, da 
se još barem trojica povratiše, jer je u svojoj duši bio 
spreman na najgore. Nije navaljivao pitanjima na Martina, 
jer mu je njegovo držanje bilo toliko sumnjivo, da je vje- 
rovao, da će se jedva tko osim njega i povratiti. Čuo je 
često puta kroz te duge godine kod kumpanije i kod crkve 
pripoviesti o težkim gubitcima, koje je imala naša vojska, 
pa je uzpoređivao s Martinovim držanjem i pravio najcrnje 
zaključke. Bio je spreman na najteže udarce. Povratak ga 
ove trojice malko diže. Leđa je odmah malko uzpravio i 
sigurnije stao na noge. Ipak — nije onako zlo, kako se je 
bojao! To je već mnogo. Nije sve, što čovjek smije željeti, 
ali dosta, da može preživjeti. Ovaj čas nije Lika ni mogla 
više očekivati, poslije tolikih žrtava. 

— Vala Svemogućem, koji vas nam je vratije! — 
uzdahnuo je Jukan, kad je vidio ovu trojicu. — Tako 
edan po edan, pa će, ako Bog da, i drugi već doći — govorio 
je nasilu povišenim krepkim glasom, iako su osjetili svi, da 
to nije onaj mužki, krupni glas dida Jukana, kojim zna 
zagrmiti, kad je horan, da govori iz dna utrobe. To je bio 
glas čovjeka patnika, koji je smatrao svojom najsvetijom 
dužnošću, da diže duh i da kriepi — još veće patnike od 
sebe, koji su slabiji i mekši, a možda i još teže, izravnije 
pogođeni nego on. 

— Oće, ako Bog da — potvrdi Jađre. — Razišli smo se 
po čilom svitu, pa j' unda težko skupiti sve naednom. Ja ni 
ne znam, što su oviciri divanili, kud su sve naši dospili. 

— A nije li naša regimenta bila sva skupa?! — izne- 
nadi se Jukan i nepromišljeno upita, jer nije razumio 
Jadrinu nakanu. 

— Pa, kako ću ti reći — počeo je on pentati u neprilici 
— striče Jure: tako. I est i nije. Tako. Kako kad i kako di. 

— E, da — odgovori Jukan i obori glavu na grudi, a 
pogled na zemlju. Shvatio je. — E, da. Kako ste se bili, tako 
ste se i razsipali. 

— Pa, i nismo se razsipali, jer smo mi gonili Vran- 
cuze — pokuša ga Jadre izpravljati, a da nije ni sam pravo 
razumio, zbog česa je to potrebno. 

— E, e. Gonili ste i’, a u tom — kud ko dospije. 

Ženama su pitanja na usnama gorjela kao razbuktale 
baklje, no nijedna se nije usudila progovoriti baš kao ni 
prilikom Martinova povratka. Oči su bile svakoj zamagljene 
od neizplakanih suza, a cielo tielo podrhtavalo kao u težkoj 
groznici. Nemirno je svaka čupkala nešto rukama ili trljala 
nemirnim prstima kakav konac ili komadić drveta. 

— A este li vidili sve naše? — progovori prva od žena 
Lucija Ivanova. Bila bi najvoljela izravno upitati za njeg i 
za sina Matu, ali je ipak sabrala još toliko razbora i snage, 
da ne upita samo za njih dva, koji su joj najbliži. 

— Esmo. Kako i' ne bi vidili! — odgovori Jadre posve 
čvrsto. — Spočetka smo bili svi skupa, al nas pusto razsu 
vrime i daljine. Kad smo otišli, a di je Moskva?! 

— E, rane moje grdne za njima! — uzdahne Manda 
glasno i prinese pregaču očima. 

— A nu, moja stara! — reče Jukan i baci na nju ne- 
pomičan pogled. — Sad ništa, man nek se vrši volja Sve- 
mogućeg, koji nas je posla na ovaj svit i u ovu našu Liku. 

I ostale se žene uzkomešaše i mnoge pognuše još više 
ili okrenuše lica ustranu. Srećom je bio već gust sumrak, 
pa se nije ni moglo točno vidjeti, što se kojoj odbija na licu 
i u očima. Ika je stajala kao mramorni stup i jedva je 
nosila pomiešan osjećaj bezkrajne sreće, što pred sobom 
gleda svog Jadru živa i zdrava, i osjećaj isto tako bezgra- 
nične nesreće i žalosti, što je vjerovala, da će se težko još 
koji i vratiti, kad ih već nema. Jedva je čekala, da večeraju, 
pa da bude s njim nasamu sa svojom srećom i sa svojom 
tugom. 

— Čuje sam — opet će Jukan, da malko unese lakšeg 
razpoloženja i barem tanahni tračak vedrine: — i jope nam 
naša regimenta pronese glas svitom i pod unim nesrit- 
njakom i sad po starom našem reglemanu. 

— To est! — potvrdi i Martin i, poslije časka šutnje, 
i Jadre, govoreći: Medalje su padale na grudi ka kiša, a 
sam nas je glavom nikolko puta valije i slavije Napolijun. 

Uza sve nesriće, nek nas ne osramotište, pa 

drugo, kako je Svemogući dopušta, nek tako i bude — 
govorio je Jure, misleći neprestano, kako bi svojoj čeljadi 
olakšao nesreću, koju je posve jasno vidio i osjećao. 

Osramotili nismo ni sebe ni cara! — potvrdi Martin. 

Ni ednog ni drugog cara — dometne Petar. 

Ognjište, ognjište! — reče Jukan povišenim glasom. 

— To j’ uno! 

A vi sve na nogami? — upita Jadre, želeći, da 

okrene razgovor u kolotečinu, u kojoj bi se mogli lakše i 
otvorenije držati. 

A nu ! — odgovori mu strina Manda. — Osim nas 

dvoj stari, Bogu mom vala, svi drugi dobro ka drinovina. 
Mene utra nikakva slabina, a i Juru je dobrano pritislo. 

— Nije stvari — uplete se Jukan — kad ne povali na 
odrinu, unda j’ još vaik dobro, a ja nisam lega bolestan, 
odkad sam uno pridevera, već ne pamtim ni sam, kad je bilo. 

On je tako govorio, jer je i s tim htio dignuti duhove, 
iako je uistinu bio veoma oslabio, te se je Jadre prepao, kad 
ga je opazio. Izpod oka je nekoliko puta pogledom pomilovao 
Iku, koja je stajala nepomična i liepa pod prozirnom ko- 
prenom tuge, koja joj je prekrivala lice. Njegov je pogled 
dočekala i izpreplela ga sa upaljenim zrakama svojih zjenica 
tako, da su se u tom niemom zgrljaju osjetili skupa kao 
jedna duša i jedno tielo, šapučući posve nečujno i nevid- 
ljivo: »Miljenice moja« — »Milinje moje«. 

Desetak dana ne stiže više ni jedan, dok su čuli, da su 
još uviek pristizavali pojedinci i u manjim skupinama. Ta 
im je činjenica još hranila vjeru i nadu, da će se i njihovi 
još povratiti. I doista: deseti dan poslije Jadre stiže Ivan 
sa sinom Matom i petoricom stričevića. Taj je njihov po- 
vratak izazvao u kući pravo veselje i slavlje, jer je sve 
podigao i okriepio im vjeru, da će se i ostali povratiti. Bile 
su vesele i žene i majke, koje su svoje sinove odnosno 
muževe još očekivale, jer su sad počele vjerovati, da im oni 
prije nisu pričali bajke, govoreći, da će se — ako Bog da — 
svi povrattii. I Jukan je očigledno oživio, a Martin i Jadre 
su odahnuli, kao da im je s grudi pao mlinski kamen, kad 
su vidjeli, kako je u svim očima nastalo posve novo svietlo 
i u obrazima druga boja, negoli je bila prilikom njihova 

povratka. Tad su svi strepili i koliko su god željeli, da 
vjeruju njihovim riečima, toliko su bili preslabi, da ne 
sumnjaju. Sad je bilo posve drugačije razpoloženje : vidjelo 
se, da su našli svoju staru vjeru i da se nadaju najboljem. 

Koliko su se god ove ratne godine težko osjećale i 
nosile u kućama, dvaput je toliko bilo težko nedjeljama i 
blagdanima doći u crkvu. Tu je odsievala sva nesreća i 
bieda u svom najvećem užasu: gdje su negda stajali ljudi 
u naponu snage, u razcvjetanoj mladosti i ljepoti, sad su 
kutrile nekolike starice, a gdje su bile mlade žene, s nešto 
previše navučenim . rubcima na lice, da im izkusne starije 
žene ne vide na prvi pogled na očima, kakva su čudesa raz- 
vijaju pod njihovim blagoslovljenim srdcima, i time ih 
natjeraju, da se crvene i srame, iako je razlog najvećeg 
ponosa i časti, tamo su sad stajale ili ocvale djevojke pod 
crvenkapama ili mlade udovice, kojima su suze i nepre- 
spavane noći izrovale mlade obraze kao gorska bujica njive 
i proplanke. Gdje su prije stajale djevojke, stoje i sad, 
ali im je pretiesno, i dok su prije njihova razplamsala lica 
i svietle oči sačinjavale jednu jedinstvenu cjelinu mladosti 
i ljepote, čežnja i ljubavi, sad su i ta mladenačka lica siva 
i neizrazita. Gdje su prije stajali dječaci, tako od desetak 
godina naviše, sad se tamo stislo nekoliko djece, a svakom 
zieva iz očiju bieda i neizkazani, nerazumljivi strah, a na 
obrazima leži pljesnivo izčekivanje nečeg nepoznatog i 
strašnog. 

I one su se dvie klupe na desnoj strani od glavnog 
ulaza, u kojim su vazda sjedili najugledniji stariji ljudi i 
starci, proriedile, te su se mogli u njima protezati, koliko 
su god to zahtievale staračke kosti i težke boljetice. Jukan 
je vazda sjedio na svom mjestu: u prvoj klupi, četvrti 
redom, Jer je to tako nekako odgovaralo njegovom položaju 
u plovaniji. Prvi je bio veljbaba Joso, tu odmah iz Klanca, 
drugi je bio Jacela Mašić, treći Danja Rukavina, a četvrti 
Jukan. Taj je red stvoren donekle i po kućama, ali je ipak 
važnija osobna ocjena, koja preteže. Te su se stare korenike 
u prvoj klupi još i držale, no među onim je mlađima, u 
drugoj klupi, baš ovih godina bila zavladala želja za 
odlazkom, pa se iztriebiše sve jedan po jedan tako, da je 
klupa ostala napola prazna i čekala druge, koji se nisu pri- 

bližavali, jer svaki nastoji, da što duže zadrži svoje mjesto 
među mlađim godištima, koja u crkvi stoje. 

Jukan nije nikad, osim u težkoj bolesti, propustio, ni 
nedjelje ni blagdana, da ne otide u crkvu. To je bila njemu | 

vjerska potreba i dužnost, ali ne mnogo manje i družtvena 
obveza i duhovna potreba. Morao je ići, da vidi prijatelje 
i rođake, da čuje, kako su, i da dozna, ako oni znadu što 
više od njega o dogođajima u svietu. Ovih se je godina 
vazda vraćao kući neveseo i tužan, jer ga je svaki pogled po j* 

puku u crkvi ubijao, kao da ga je netko tukao maljem po 
glavi. Nije imao snage, da mirno prosuđuje i da nastoji 
razumjeti, da je to, što vidi, posve prirodna posljedica đogo- 
đaja i načina života, nego su mu neprekidno lebdjele pred 
očima slike njegove mladosti, kad je ciela crkva pjevala u 
zdravlju i zadovoljstvu, uprkos i ondašnjim potežkoćama i 
ranama, koje je granica vazda nosila sa sobom kao mati 
svoje diete. Kad se sjeti one snage i ljepote, pa pogleda sada 1 

ove pomućene oči, ocvale djevojke i mlade žene sa smežu- 
ranim licima i tielom, koje je već zaboravilo na svoju svetu 
zadaću rađanja težaka i junaka — bio bi mogao svaki put 
proplakati kao ljuta godina. 

Povratkom barem onih, koji preživješe, poče se crkva 
puniti i dobivati malko drugčije lice, iako to još nije bila 
ni prilika onog, što je bilo pred petnaest, dvadeset godina. J 

Ipak! Popravlja se: ljudi pridolaze, pojavljuju se vedrija 
ne samo djevojačka nego i djetinja lica, a oči se i opet 
pale životnim radostima i nadama. Bolje je, bolje, no je 
ubrzo opažena ne baš posve neobična pojava, ali je po svojoj j 

veličini težka: pojaviše se, mjesto krepkih i zdravih, sta- .JMl 

sitih i snažnih ljudi, brojni bogalji. Netko bez noge, netko 
bez ruke, netko bez oka, a neki opet i bez noge i ruke. I 
prije se je, tu i tamo, u desetak godina jednom, desilo, da 
čovjek u borbama osakati, ali sad je ta pojava poplavila. 

Napose su bile težke posljedice ruske zime. Jukan je sma- 
trao svojom dužnošću, da se sastane sa svakim povratnikom, 
da mu stisne desnicu i da ga upita za zdravlje i kako je 
prošao, no napose je bio topao i mek s nastradalima. 

— Bolje bi kukavcu bilo, da se nije ni rodije — go- 
vorio je sa svojima, kad bi spomenuli koga. — II da ga j > 
barem na mistu ubilo, kad ga j' već ujtilo. 

« 

Na grudima se je povratnika vidjelo mnogo odliko- 
vanja, koje je svaki ponosno nosio. Bilo je austrijskih i 
francuzkih. Jednako su ih s poštovanjem i dobitnici nosili 
i drugi gledali, jer to nije bilo ništa drugo, nego znak 
istinske osobne vriednosti. Nitko nije dobio odlikovanja, tko 
ga nije doista krvavo i mužki zaslužio, a već su i dječaci i 
djevojčice znali, što mu koja ta medalja znači, te im je bilo 
posve jasno, da se to ne dobiva onako, nasumce, pa koga 
stigne i na koga pane. Nije se nikad moglo desiti, da se 
ljudi krste i devete od čuda, kako je ovaj ili onaj mogao 
dobiti odlikovanje, kojeg poznaju kao čovjeka — koji nije 
rođen, da se iztakne svojim junačtvom i razborom. To je 
bilo posve izključeno, jer su naraštajima bili naučeni, da 
doista samo probrani mogu biti i na njivi i na ratištu oni, 
koji su sposobni, da se iztaknu i zasluže posebni znak pri- 
znanja. Na taj su način vojnička odlikovanja dobila doista 
veliko značenje, koje je imalo svoju unutarnju ljudsku 
sadržinu i vriednost. Ivan je bio neobično čedan, povučen 
i miran čovjek, bez taštine i slabosti, no bila je posve 
izključena mogućnost, da bi pošao k misi bez kolajne. Da bi 
se to, slučajno, desilo — a nije se nikad desilo! — on bi se 
sam sigurno s pola puta vratio po nju ili bi ukućani, i sta- 
riji i mlađi potrčali, da mu je donesu, ako on to sam ne bi 
htio učiniti. Toliko je bilo značenje i vriednost odlikovanja, 
Bilo je doista — odlikovanje! 

Jukan je to živo osjećao i vazda je kod crkve nastojao, 
da među ljudima navede razgovor na Ivana i njegovu 
medalju. 

— Esmo li je platili, esmo! — govorio je i tumačio 
svoje mišljenje i razpoloženje. — A1 nu! Vala Svemogućem 
i za to. I un nami plaća pošteno. Od pokojnog mi obrlajt- 
mana, sva tri oviciri. I ne znam, što su, al je Joso, na moj 
račun, već major, a Polde i Ante su morda već i obrlajtmani. 
Sigurno su i uni dobili medalje, al to mi još ne znamo. Al 
ja znam, da i’ unaki moraju zaslužiti! 

Tako je on to tumačio. Poslije se je doznalo, da su oba 
mlađa satnici i da je Joso ne samo već pukovnik, nego da 
je postao i barun. Te su viesti obasjale kuću i obitelj, 
ublažile sve bolove i žalosti, koje su pritiskivale ognjište, 
no ipak ne mogoše zaliečiti rane majka i udovica, koje su 
uzalud čekale od dana do dana, od tjedna do tjedna povratak 

svojih najmilijih. Nikakva medalja, nikakvo promaknuće i 
nikakav barunat nije mogao zacieliti te krvave prodore nji- 
hova srdca. To je najsvjestnije i najjasnije osjećao Jadre, 
pa je vazda posvećivao osobitu pažnju baš tim najucvilje- 
nijim. Njegova je osjećajnost bila toliko iskrena i duboka, 
da je sve te žene i njihovu sirotčad osjećao na svojoj duši 
kao i svoje rođene, pa nije nikad propustio ni najmanje, ni 
najneznatnije prigode, da im to i pokaže. S vremenom je, 
sve palako i oprezno, rekao Iki, za koje sigurno zna, da su 
poginuli, i to stoga, da i nju potakne na najpažljivije i naj- 
ljubeznije držanje prema njihovim sirotama. 

— Pomisli, miljenice moja, kako bi tebi bilo, da se ja 
nisam vratije. 

— Oslobodi me, Blažena moja Gospe! — uzdahnula je 
ona iz dna duše i pobožno se prekrstila. 

— E, e! Bili smo skupa, pa mene ne pogodi, a moglo j’ 
ka i nji, što j' pogodilo — tumačio je on veoma srdačno i 
uvjerljivo. — Sve j’ to isto. A i tu smo mi isto. Ka edna 
duša moramo biti. Težko unom, ko ne zna, što j’ krv i 
zadruga, a mi esmo i edna krv i edna zadruga, al da mi 
nismo uprav edna krv, kad smo kod istog ognjišta, kun da 
smo svi resli pod istim srdcem. Uprav ti je to tako. 

— Znam ja to, i ne boj se, milinje moje — odgovarala 
je Ika toplo. — I ja sam, jadna, i sama već znala, da i’ 
nikad, a i une, kukavne, vide, da nema ništa od čekanja. 
Ne boj se ti ništa: ja vaik pazim više, da njihovu ditetu ne 
bude što ža, više neg našem. Ne ću se ja ogriešiti. 

— E, e. Samo tako. Sve j’ to naše: i kapitani i baruni 
i zlatne medalje i uni, koji se ne vratiše, i ove sirote, koje 
iza nji’ ostadoše. Sve j’ to naše. Al da j’ i drugčije, bilo bi 
sve naše. Kako, srićom, okrićemo u ovicire i barune, mogli 
bi tako, ne daj, Bože, sile i nevolje, i u ajduke. Bi! I sve bi 
to bilo naše, kad znamo, što j’ obraz i poštenje. 

Ona ga je podpuno razumjela ne samo svojim umom 
nego i svojom dušom, koja je odvajkada njegovoj sestrinjski 
jednaka, a odkad su skupa pod plamenom iste ljubavi, pod 
udarcima istih muka i patnja, pod žrvnjem istih nesreća, 
njihove su se duše toliko stopile i ujedinile i izjednačile, da 
nose samo jednu jedincatu dušu u dva tiela. Ika je to do- 
kazala svojim radom za vrieme njegova dugog izbivanja. 
Zamienila je i njega i mnoge druge, noseći terete svih njih 

Jadrinom naravi i načinom. Jukan je svake godine slao nju 
na planinu kao starješinu i planinku, jer nije bilo nikog 
doraslijeg za taj težki i odgovorni posao, a ona je nastojala, 
da koliko-toliko ne bude previše jasno, da je sve gore i 
lošije, negoli je bilo, dok su ljudi bili kod kuće. Nije uspjela 
ni izdaleka, ali je učinila više, nego bi bio mogao itko drugi 
na njezinu mjestu. 

— Vridi za tor slabi ljudi, a vaik je kapac učiniti ka 
dva najbolja! — znao je Jukan govoriti Mandi, a ni pred 
drugim nije bio škrt s pohvalama i priznanjima. On je tako 
postupao ne samo prema Iki, nego i prema svima drugima. 

Manda se je slagala s njegovim mišljenjem, no ipak joj 
nije bilo posve pravo, što ju je toliko izdizao nad sve ostale, 
pa mu je znala i prigovoriti, doduše: oprezno i uvijeno, aP 
ipak nije mogla prešutjeti: 

— Kog se prikoviš vali, tog se i obatali! 

— Pušti ti to, stara moja! odgovarao bi on na take 
prigovore. — Nije nikakav gospodar, koji ne zna svoje če- 
ljade, kad zasluži, i pomilovati i pljusnuti. Tako radi pravi 
čovik, a kod mazge i uncuta nikad ne znaš, što misli. 

Jukan se je tog svog načela i u životu držao. Kako je 
hvalio, kad je tko po njegovom mišljenju zaslužio, isto je 
tako znao opsovati, da krivac ne bi znao, kako mu je ime, 
kad bi se s njim raztajao, a nije bila nikakova riedkost, da 
je koje mlađe i štapom dohvatio preko leđa ili da bi za 
kojim dječačićem, koji bi se pouzdao u svoje noge i nadao 
se u bieg, pustimice bacio štap kao mladić ali — nije ga 
nikad nitko čuo, da bi izustio ružnu psovku ili kletvu. To 
se iz njegovih usta nije čulo. Mjesto tog je imao svoje 
stalne poštapalice, pa kad bi se osobito razjario, vikao bi: 

— Bisno te pašče ne tilo, da Bog da! 

Kad bi se udobrovoljio, onda bi ga obješenjaci pitali, 
veoma uglađeno i oprezno, da im raztumači, što mu znači 
ta kletva, a on bi se nasmiešio i sve ko preko volje tumačio: 

— Biži, gade, što me pitaš?!... Al nu, reć ću ti, da 
znaš: bisno pašče leti i na drvo i na kamen, jer siromašno 
ne zna, što radi. 

— P' unda?! 

— P’ unda ništa — odgovara Jukan, a smišak mu ne 
salazi s lica. 

— P’ unda to nije kletva, kad pašče na sve naliče! 

Biži, gade, za poslom, jer ću te pritovariti štapinom 

— svršavao bi Jukan redovno take razprave. Iako je već 
i onim najmanjim bilo jasno, da to uopće nije kletva, 
prema samom njegovom tumačenju, ipak ga često salietali 
istim pitanjima, pogotovo, kad je on nasilu vikao, a vidjelo 
se, da se uistinu ne ljuti. 

Ni ove mu najveće ratne nesreće ne ubiše vedrinu 
duše, ali su ipak navukle oblake na njegovo lice. Nije se 
više mogao ni našaliti ni nasmijati, kako je to negda bilo 
u njegovoj naravi. Silio se osobito pred onim ženama, koje 
su bile izravno ranjene u najosjetljivijim osjećajima, da 
bude dobre volje i da pripovieda, po mogućnosti, vazda ta- 
kove priče i viesti, koje ih mogu malko dignuti ili barem 
olakšati im tugu i bolove. To je napose činio veoma pro- 
računato i pažljivo, dok su se ipak, tu i tamo, vraćali i 
posljednji iz svieta, a kad prestade i to, sve malo po malo 
zaniemi i on. Sve ga je nešto gonilo, da pobliže izpita svoje 
povratnike o svakom pojedincu, kojeg nije bilo, no svaki 
put se je svladao. Iz njihova je držanja vidio, da pomoći 
nema, pa je radije šutio i niemo nosio kao gotovu stvar, 
da ih više nema. Prema tom je svom uvjerenju udešavao 
i svoje držanje prema ukućanima uobće, a napose prema 
udovicama i sirotama. 

— Vala Ti, Svemogući — često mu se oteo uzdah 
osobito kod jela. — Još nas je vaik puna kuća, pa ćemo pri- 
biliti i ovo. Drugim je i gore, pa živu. 

Kako kroz sve ratne godine nije ni na kući ni na go- 
spodarskim zgradama ništa popravljeno, jedva su dočekali 
prvo ljeto, da se bace na taj posao. Jadre je odmah, čim je 
a kući jedan dan predanio, sve vidio, što treba popravljati 
1 razgovarao o tom sa stricom Jukanom. 

— Što bi i bije dospije — tumačio je starješina — 
viruj mi, nisam bije kader. Kun da su mi bile i ruke i noge 
vaik utrnile, pa sam se samo vuka ka izpribijano pašče. 
Dica nisu mogla, žene ne znadu, pa ti je, eto, sve tako 
propalo. 

— Da nam Bog da zdravlja, sve ćemo mi to urediti i 
okrpiti. 

— E, e, moj Jadre vridni: krpež kuću drži. To sam i ja 
vaik divanije, al nisam bije kapac, da išto načinim. Tu sam 

lunja ka kakva ženetina, al da mi je Manda dala prešlicu, 
ne bi bije moga ni š njom vladati. Nije, da me j* satrla una 
bolest, a nisu još ni godine bile pritisle, man je bilo sve 
uno leglo na prsi i nisam moga ništa. Samo sam vaik čeka, 
kad će se Svemogući smilovati i dati, da svrši i da se vra- 
tite kući. 

— E, da — potvrđuje Jadre, samo da nešto rekne. 

— Znam ja, da j’ vami tamo bilo gore neg nami o’de, 
al i o’de j’ bilo ka nikad prije. Tud smo se najprije gonali 
s unim vrancuzkim vragovim, unda su tu bili, unda vi svi 
jope odošte, a mi o’de, pa nije da se moreš porazgovoriti, 
man samo blejiš ka metil java ovčina i čekaš, da ti drugi 
kažu, što uno trokelja. A unda — pusto, ne moreš izčekati, 
da se barem koji od vas vrati! Pa, čekaj danas, pa čekaj 
sutra, pa ti oči izkapaše, izvirujući i povirujući, eda bi koji 
odkud ’rupije, a vas ni za spas duše. Eto, to me j' najviše 
srušilo i, da ti pravo i pošteno kažem: nije mi se ništa 
račilo ni raditi ni počimati. 

— Sve ćemo mi to, striče, ako Bog da, urediti — tješio 
ga je Jadre. — Kolko nas je, tolko nas je, po odredbi Sve- 
mogućeg, i sad iz te kože nikud van, al ćemo mi jope na sve 
dospiti. 

— A nu! Božija volja, pa ne moremo ništa, al: e 1’ 
dosta, est! Toliki pusti ljudi. . . Al padoše ka pravi ljudi, 
pa di bilo! 

— To est! 

Čim je sinulo proljeće, život je potekao najvećim za- 
mahom, kao da prije toga nije bilo nikakovih neprilika i 
nesreća. Starješina je pomišljao, da bi Jadru i ove godine 
poslao na planinu, i to mu je i rekao. 

— Kako god ti rečeš, striče, al na moj račun bi bilo 
bolje, da sam priko lita ja kod kuće, dok ovo sve popravimo, 
a da kog drugog pošalješ k stanu — odgovorio mu je Jadre, 
iako je u njemu gorjela želja, da bude s Ikom na planini, 
da budu što više skupa. Svladao je taj poriv i odlučio se za 
njih dvoje na teže, ali za zadrugu daleko koristnije. 

— Tako ti veliš! — iznenadi se Jukan, jer je on po- 
mišljao, da ga gore pošalje za nagradu, što je baš on sam 
sve ono podigao i izgradio. Dosta se je tamo mučio, pa bi 
bilo i pravo i pošteno, da on prvi od ljudi barem jedno ljeto 
i uživa. Iznenađenje je bilo toliko, da ga u prvi čas nije 

mogao pravo ni razumjeti, pa ponovi pitanje: Tako ti 

veliš?! v . 

— Ne, ne! — požuri Jadre, jer mu se učinilo, da je 
Jukan nezadovoljan njegovim odgovorom. — - Kako god ti 
rečeš, al ja sam mislije. . . I tako. Znate i vi drugi i brez 
mene ovo urediti. 

Al ne ka ti! — odreže Jukan povišenim glasom. 

I blago nami, moj sinko, kad nas je Svemogući nadanije 
takom duvom, da vaik mislimo na kuću i zadrugu, a ne na 
sebe. Znam ja, jadan, ka i ti, što j’ bolje i pametnije, al sam 
tije, da ti i una vridnica, Bog je blagoslovije, ovo lito gori 
poživite i odanete od svega zla. I ne znaš ti, koga imaš uz 
svoje pleći, moj junače. Unake žene nema u čiloj Lici. Dok 
vas nije bilo, una j’ svako lito bila u planini za pet ljudi. 
A i vas ste dvoj uno i načinili, pa sam tako mislije . . 

Jadre se je zadovoljno smiešio, jer mu je godilo to za- 
služeno priznanje njemu, a usrećile su ga stričeve pohvale 
njegovoj Iki, no ti ga osjećaji ne prevariše i ne odvratiše 
od njegove namisli, pa reče, smiešeći se: 

— Kad je tako, striče, unđa ću ja litovati kod kuće, a 
tebi vala ko otcu za tvoje beside. 

— Lipo, rankane! — odgovori Jukan zadovoljno. — 
Unda ćemo Martina i Janju poslati k stanu. 

— Tako, tako, striče. Njemu je potrebnije, da upočine, 
neg meni, a ni ne znam, e li i vidije, kako j’ sad kod stana, 
odkad smo ga uredili. 

— Nije vidije, a nisam vidije ni ja. I viruj mi, da ću 
ednog dana uzjaati na paripa i otići, da vidim. Ovi nesritni 
godina na to nisam ni mislije, jer mi nije bilo do toga; 
dosta mi je bilo muke i žalosti i brige s ovim o de i za vami, 
koji nije bilo, a uno sam sve prida u ruke Svemogućem i 
mojoj vridnoj Iki. Al otić ću i ja, da vidim, otići. I nisam 
već bije u Dubokim Jaslami svoji dvadeset i više godina. 

— E, sad je gori drugčije, neg je bilo pred dvadeset 
godina! — reče Jadre zadovoljno. Malko ga poškakljala 
misao, da je to njegovo djelo, pa mu je upravo izmaklo s 
usta, da tako reče. 

— Vala Svemogućeg, što nam da tebe takog! — od- 
govori Jukan. — Ne mogu se dica napripovidati, kako j’ to 
sad lako s napajanjem blaga i kako j’ sve drugačije. Nego 
— zausti, pa zastade u besjedi, kao da promišlja, pa nastavi 

više pitajući, nego određujući: — Vindar bi Ivana posla, 
kad nam je osvitla obraz, neka se izplanduje priko lita? 

Jadru je obradovala ta velika stričeva pažnja i pri- 
znanje, baš kao što ga je razveselilo priznanje njemu i Iki, 
pa odgovori, smiešeći se licem i očima: 

— E: e T zaslužije, est! 

— Znam ja, da ste vi svi zaslužili i više, al mi je drago 
što j’ njega opazilo i dalo mu! I neka j’, a moja mu kolajna, 
da ide u planinu k stanu — govorio je skoro veselo, jer ga 
je razgovor s Jadrom toliko zadovoljio, da je zaboravio na 
svoje muke i žalosti. 

Prolazili su mjeseci, pa već počele nastajati i godine, 
a nitko se više nije povratio. U tom su uzaludnom čekanju 
i nadanju i prežalili i preboljeli, a udovice su toliko vje- 
rovale, da nisu udovice, te ni ne dospješe metnuti crni 
rubac na glavu. I one i još mnoge druge iz ostalih zadruga 
prenesoše svoju tugu u bielim jašmacima, a kad se već pre- 
stadoše nadati, nekako nije bilo zgodno, da naknadno po- 
nesu udovičke oznake, koje su im se usjekle u duše i u 
navorane obraze prije neg je vrieme brazdama na uvelim 
licima. 

Tih se je težkih godina bio skoro i izgubio običaj 
vanjskog žaljenja, jer nije bilo kuće, koja nije dala po ne- 
koliko grobova, nije bilo žene, koja nije izgubila ili muža, 
ili sina ii’ unuka iY i po nekoliko sinova i unuka, pa je 
unutarnja tuga zasjenila sve običaje, koji nisu bili s njom 
u najvećoj suglasnosti, a sve, što je vanjsko i brzo prolazno 
može poslužiti svemu bolje nego unutarnjim dubokim osje- 
ćajima, koji često, u navali i preobilju, nadmašuju sve, što 
može razumjeti čovjekov um u redovnim prilikama i s pro- 
sječnim shvaćanjem. Taj je legendarni graničarski sviet 
nesviestno nosio Svemogućeg, ne samo u svojoj duši nego 
i na svom čelu i obrazu, i sve je primao i gledao kroz tu 
čudesnu Svjetlost. Nije razpredao velikih misli niti je raz- 
mišljao, kako bi udesio držanje, da bude dostojanstveno i 
gospodstveno, no sve je to činio, jer mu je u duši, pod 
pepelom njegovih stoljeća i u žilama njegove tisućgodišnje 
krvi. 

— Ja ne znam, kako, al tako j’ to u meni — znao je 
Ivan nebrojeno puta govoriti, kad bi ga saletjeli raznim 
pitanjima, a kakav je bio Ivan, nosilac zlatne kolajne i pri- 

znati mudrac bez rieči i širokih zamaha, taki su oni bili 
svi — tko jasnije, tko nenapadnije i blaže. 

Kako su na svojim razgaljenim seljačkim prsima znali 
gospodsfveno i sa kraljevskim dostojanstvom nositi zlatne 
kolajne i barunate, isto su tako apostolskim mirom i mra- 
mornim mukom znali nositi svoje tuge, svoja odricanja, pa, 
kad je trebalo, i gladovanje. Vazda uzpravno, vazda ponosno 
vazda bez žalbe na usnama, vazda mužki i bez plazenja i 
sagibanja. Sudbina ih je lomila, bieda ih je gonila u pre- 
rane grobove, ali ih nije nikad nitko savio, nije ih nikad 
nitko bacio na koljena. 

Nisu se vraćali Nad vodu oni, koje su očekivali sa 
zebnjom u dušama i prostirali im putove svojim suzama i 
molitvama, a ljepotom svoje ljubavi im osvjetljivali mračne 
i nepoznate staze — ne, tih nije bilo, ali je došao neoče- 
kivani i neslućeni: došao je na djedovsko ognjište, da se 
kraj njega pomoli Svemogućem za svoje žive i mrtve i da 
izljubi kamenje, koje je odnjihalo to stablo mučenika, 
mudraca, junaka i hajduka: došao je barun Joso, carev 

obrstar, u pratnji dvaju carevih kapitana, svoje dvojice 
rođene braće Polde i Ante. 

Na svetoročkoj su crkvi zazvonila zvona, kad im nije 
bilo vrieme: ni pozdravljenje ni podne, a nisu zvonila na 
mrtvine, nego baš onako, kako se zvoni na veliku misu, pri- 
godom najvećih svečanosti, kad sva tri zvona ječe, da se 
čuje i preko dolina i preko bregova, da dopire do neba! 

Duvao je pogodan vjetar, pa su zvona ječala i Nad 
vodom, kao da je crkva tu odmah kod Obsenice. Svi su se 
u čudu zgledali i pogledima se pitali, što to znači. Odgovora 
nije nitko mogao dati, jer nije nitko ništa znao. 

— Morda j’ doša biškup — reče neko od čeljadi. 

— Bije bi plovan kaza, da ga dođemo dočekati. 

— Ko bi drugi?! 

— Mrtvine nisu ? ! 

— Nisu mrtvine. 

Dok su oni još razbijali glavu, što bi to moglo biti, 
dojaše posve nepoznat momak na konju i upita, da li je to 
kuća zadruge Vrkljan Nad vodom. Kad mu odgovoriše, da 
jest, reče im, da je došao javiti, da dolazi carski obrstar 
barun Josip Vrkljan, ekselenc. 

— Ma, e T naš Joso, zaklinjem te, ne mogu reći Bo- 
gom?! — prenerazi se Manda i odmah prihvati pregaču, 
da obriše oči. 

Vojnik nije razumio njezina pitanja, jer nije znao, da 
je u rodnoj kući svoga gospodara. On je samo naslućivao, 
ali pravog stanja nije znao, pa je odgovorio posve neodlučno 
i nesigurno : 

— Ekselencija barun Vrkljan. 

— Ekselencija?! — ponoviše neki poluglasno, a žene 
potrčaše u kuću kao bez glave, pa iako je kuća bila po- 
metena i čista prema prilikama i domaćem shaćanju, po- 
grabiše neka vodu i poče je škropiti, a druga metle, te sta- 
doše mesti i pospremati, premećući i prevrćući, što je 
trebalo i što nije trebalo. 

Svi su oni u kući znali za strica Josu, koji je carski 
oficir i za kog su čuli, da je za velike vojničke zasluge 
dobio naslov baruna, no niti su znali, što je to barun, niti 
im je išlo u glavu, što ono znači, kad taj vojnik, koji im je 
donio viest o njegovu dolazku reče za njega, da je i 
»elencija.« 

— E T nu, da j’ reka »elencija«? — upita neka djevoj- 
čica, koja je nemilosrdno mahala metlom od rakite i strugala, 
da je sve zvonilo. 

— E, e — potvrđuje druga i prebacuje drva iz jednog 
kuta u drugi. 

— A što mu je to? 

— A1 si blunasta, pa ni to ne znaš! 

— A nude, reci, što j' to, ako si čovo! 

— Pa, to je tako ... 

— Nude, nude, mudrice! 

— Pa, eto, ka na priliku — elencija i tako, ka kad mi 
kažemo našem... Kako bi ti rekla?! Eto, pa znaš i sama. 

Bila je sredina ljeta, nekolike godine poslije svršetka 
napoleonskih ratova. Jadre je bio obavio sve popravke, pa 
su sve zgrade bile u uzornom redu. Isto tako je sliedeće 
godine uredio i poravnao dvorište, izkrčio mnoge goleme 
stiene, koje su tamo još od pradavnih vremena — vazda 
smetale i bile na putu i ljudima, a pogotovo kolima i 
strpljivo čekale, dok se pojavi neki mali čovjek, koji je 
zaslužio i nosio nadimak »Kresina«, da ih odstrani i tako 
oslobodi potomke od vječne smetnje. Te je godine Jadre 

bio u planini, jer je Jukanova želja bila, da tamo odpočne 
i da se može u miru naspavati, a ujedno, da se i Ika odmori. 
To je bila najpoštenije Jukanova želja, ali je Jadre taj svoj 
i Ikin odmor shvatio posve drugačije. I odmarali su se oni 
i nosili su jedno drugo ne samo u mislima i na usnama 
nego doista i na rukama, da su bili posve podjetinjili u ča- 
sovima divne mladenačke opojnosti, kao da im je dvadeset 
godina, no on je i drugčije divno upotrebio svoj boravak na 
planini: izvadio je dokraja svoje stare osnove, da stanu 
dogradi, što mu još manjka, po njegovu mišljenju. 

Nije prošlo ni pola sata od vojnikova dolazka, kad se 
izdaleka tamo s briega više Obsenice, pomoli najprije jedn 
a onda još jedna kočija. Vojnik skoči na noge s panja, na 
kom je sjedio i poviče: 

— Dolazi Njegova ekselencija! — i stane gledati, da 
li se brzo svi svrstavaju u redove, da ga dostojno dočekaju. 

Ukućani su doista iztrčali svi na dvorište i nisu se 
svrstavali u vojničke redove, ali su pod pritiskom grani- 
čarske krvi i žene i djeca nastojali, da ipak ne budu go- 
mila, nego kakva takva sređena jedinica. 

Jukan je stajao pred svima, zatim Martin, Ivan i ostali 
mužkarci za njima, a onda Manda, za njom Janja, pa Lucija 
Ivanova i redom žene, pa mlade i djevojke, a onda dječaci, 
pa najzad djevojčice i djeca pomiešana, mužka i ženska. 

Joso je bio kod kuće samo kao dječak, te je poznavao 
samo najstarije, no već preko trideset godina nije uobće 
bio među njima, pa nisu ni mogli očekivati, da će koga još 
prepoznati osim najstarijih. 

U prvim se je kolima vozio barun s plovanom, a kraj 
kočijaša je sjedio jedan vojnik. U drugim su kolima bili 
Polde i Ante, a kraj kočijaša i opet jedan vojnik. Jukan je 
razmišljao u svojoj siedoj glavi, kako bi stričeviće, i goste, 
tako visoke i uvažene goste, najdostojnije primio. U prvi 
je čas pomislio, da posve propisno, kao pravi graničar, 
posve vojnički preda gospodinu pukovniku i barunu vojnički 
prijavak o brojnom stanju obitelji i već ih počeo očima 
pregledavati i prebrojavati, no onda se predomislio, reče 
sam sebi: »Ako j’ to prava naša krv i ako j’ pravi Vrkljan, 
unda ćemo mi drugačije. Ne će li — ni ne triba!« Raz- 
mišljanje je bilo gotovo, i Jukan je širokim zamasima 
desnice redio brkove, a oči su mu se kriesile nezapamćenim 

zadovoljstvom i ponosom. Već je i sam zaboravio, kad je 
posljednji put bio tako široke volje i kad se je osjetio tako 
velik, važan i jak, da bi mogao i stiene s Velebita odva- 
ljivati, pa da ni znoja s čela ne obriše. 

Kad su stala prva kola, prvi izkoči iz njih visok, ko- 
štunjav čovjek — na prvi si pogled vidio, da je to diete tih 
vrleti i te kuće. Bio je pukovnik Joso, nasmijan, krepak, 
svjež i razpjevanih očiju. Jukan stupi preda nj i reče 
veoma odlučno, tvrdo, no bez udvornosti i prenemaganja: 

— Ja sam kućni starešina Jure. Stričević . . . 

— Jukane moj dragi! — bio mu je odgovor u glasnom 
uzkliku. Joso je razširio ruke, ogrlio ga i s njim se cjelivao. 

— Tako ga te oću, Naš si! — odgovori Jukan, a oči 
mu se orosiše suzama, kako već davno nije doživio. — Nek 
sam i to dočekao, Bogu mome vala — govorio je Jure, ne 
puštajući Josu iz zagrljaja. 

I Josine su oči bile pune suza. Stala su i druga kola, 
pa su pristupili i Polde i Ante. Njih je Jukan vidio, kad 
su bili mali dječačići, ali su već i oni bili tu na djedovini. 
Bili su isto kao i Joso visoki, stasiti mladi ljudi, koštunjavi 
i veoma muževnog izgleda. 

Letjeli su iz zagrljaja u zagrljaj, a plovan je samo 
stajao, obkoljen od dva vojnika i u čudu gledao, što se to 
događa. Žene su se neprekidno brisale pregačama — sad 
oči, sad usta — svaka je čekala, kad će doći na red, da se 
izgrli i izljubi s tom svojom krvi, koja dolazi već skoro 
nepoznata, ali vazda jednako topla, mila i plemenita, da bi 
je privijao na rane smrtonosne i sigurno bi moro ozdraviti. 

Kad su se malko stišali prvi valovi oduševljenja, njež- 
nosti i ljubavi, Joso odredi vojnicima, da izvade iz kola, 
što je donio. Oni predadoše Mandi nekoliko omota, a Joso 
joj reče: 

— Ja ne znam, nešo Mande, kolko vas je Bog da, što 
mali, što veleki, pa ti sve prigledaj i unda dili, kako naj- 
bolje znaš i umiš, A ja znam, da ’š ti pogoditi, da budu svi 
zadovoljni. 

— Ajme meni, divani ka i mi! — reče poluglasno neki 
dječačić. 

— A da kako bi? — upita ga onaj, koji je bio najbliže. 

— Pa — kako bi?! Gospodski! 

— E, al un je naš graničar. 

— Nije nam sva čeljad o’de — tumačio je Jukan Josi. 
— Ne znam, znaš li ti, di je naš stan u planini. — 

— U Dubokim Jaslama — odgovori mu Joso. 

— La! Za rane moje, još i to znaš! — uzklikne Jukan 
i udari dlanom o dlan. — A kolko j’ već godina, što si bije 
o’de. 

— Puno j* godina, al je ovo vaik ono moje najbliže — 
odgovorio je Joso jednostavno i naravno. 

— U planini nam je sinovac Jadre sa ženom Ikom. 
Vridni oboj, čemu kraja nije. Una je iz vridne kuće To- 
mičića. I njezini su oviciri. A tu ti je moj sinovac Ivan. 
Čujde, Ivane, skokni i donesi, pokaži stricu Josi zlatnu 
medalju, što si je zaslužije. 

— Znam, znam — reče Joso — i bije sam ponosan i 
sritan, kad sam čita, da ju je zaslužije i dobije naš Ivan. 

— A mi čuli, da si ti barun posta i eto, da ti pošteno 
kažem: zaslužije si ti i više ka i mnogi drugi naši, al nam 
pusto ni ne dadu, kolko zaslužujemo, a i kad bi nam dali 
sve, što zaslužimo, na moj račun, od nas Ličana, ne bi 
drugim ništa ni ostalo. 

Joso se je zadovoljno smiešio i okom pregledavao cielo 
družtvo, prelazeći od jednog na drugo, dok su se Polde i 
Ante umiešali među čeljad i podalje od starijih čavrljali 
s njima, kao da su cielu svoju mladost proveli među njima 
na pašnjacima s blagom ili na njivama za plugom ili s 
motikom u ruci. 

— Nego, Joso, rano — javi se Manda suzdržljivo i ne- 
sigurno, aP je ipak izagnala misao dokraja: — reci ti meni, 
kako mu to sad dođe: mi smo svi edna zadruga i ka, reći 
ćemo, edna duša i dilimo sve zlo i sve dobro. Sve j’ naše 
i ništa nije ni moje ni tvoje. E Y nu? 

— Točno tako, nešo Mande! — potvrdi Joso. 

— Evo, na priliku — nastavljaje ona — naš je Jadre, 
vridni Jadre, napravije u planini suvi bunar, da ga unakog 
nema ni genera’ u Karlovcu, al i taj je suvi bunar naš, 
zadružni, jer je sve tako naše. Nije Jadrin. 

— E, da. I to je tako pravo i dobro — potvrđuje Joso. 

— Olomlani je i jope naš vridni Jadre s ostalim po- 
magačim prikrije kuću i štale i sve uredije, da ne more 
man unako. Vidiš i sam, kako su nam, Bogu mome vala, sve 
zgrade lipe. 

__ Est to. Baš su lipe, da ne mogu biti urednije i lipše. 

p a , i to j’ sve naše, a ne Jadrino, ni moje, ni Ju- 

kanovo. , . x _ , * . 

. u zadrugami je to tako i to j dobro — potvrđuje 

Joso neumorno. 

Al ov j’ i tvoje, jer si i ti naš i član si naše zadruge. 

E, znaš, nešo — htjede joj Joso protumačiti, kako 

on po postojećem zadružnom zakonu nije više član zadruge, 
jer ima svoj kruh i zanimanje, no naglo se predomisli, 
prekide se u rieči, i potvrdi joj i posljednju tvrdnju: — 
Est i to, nešo. I moje j' sve i ja sam vaš. 

Uprav tako! — prihvati ona zadovoljno. — Al i ti 

u svitu radiš i eto si zaradije, da su te postavili za baruna. 
Mi svi radimo za sve i svi ednako uživamo, što priškrbimo. 
Sve je naše. Unda je — reče ona odlučno, povišenim gla- 
som i s posebnim naglaskom — i tvoje barunstvo za svu 
našu dicu ! Za nas stare j’ još samo lopata i komadić zemlje 
u našoj Mrkobraduši, al za mlede to est! Kolajnu je dobije 
Ivan, al barun je edan Vrkljan, pa su unda i drugi njegovi 
oko ognjišta baruni. Tako j’ to, na moj račun, a i drugi 
su mi divanili. 

Josu je Mandina tvrdnja iznenadila i zatekla posve 
nepripravna, pa u prvi čas nije znao, kako bi joj najlakše 
odgovorio, a to tim više, što mu odmah nije bilo jasno, 
borili se to ona za sebe, ili za ognjište. Sumnju mu razbi 
sama Manda, koja je nastavila: 

— Znam ja, da to nije za žene, i ne triba nam. Kad se 
uda, ostavlja samo ognjište, nego i ime. Nije to za nas i 
tako pravo, al za naše mužkiljiće bi uprav bilo lipo: nek 
se zna i do devetdeset i devetog kolina, da j’ niko bije kapac 
zaslužiti baruniju. 

— Dobro ti razmišljaš, nešo Mande, al to j’ samo za 
unog, ko zasluži, i za njegovu dicu. Znaš, u svitu ti nema 
zadruga, ka što su naše — 

— I nema, Bogu mome vala, ka j’ naša, da je tražiš 
po čilom svitu — reče ona povišenim glasom. 

— I to, i to — potvrdi Joso — nego, ja sam tije reći, 
da su zakoni drugačiji, pa unda sva iđe drugačije. 

— Iđe naopako! — dopuni ga Manda odlučno. 

— Ka što j’ kućni starešina sam starešina, tako ti je 
i s tim barunatom: samo j’ unaj, koji ga zasluži, i unda 
potlje njega njegovi potomci. 

E: vindar i potomci, a to su, ka na priliku, dica 

uhvati Manda. . 

E, e: moja zakonita dica, ako mi i Bog da 

potvrdi Joso. 

— A, Bog ti dava, esi li se oženije? — upita ona. 

Esam, esam, nešo, al nam Bog nije da diče, slava 

Mu i vala. v 

Anu! odgovori ona posve tužno. — Rukavce moji 

Barun si moga postati, a ćaća nikako. 

Jukanu je bila već neugodna Mandina brbljavost i 
nije mogao razumjeti, odkud smaže toliko, a kad ču njezinu 
posljednju izjavu, gotovo se je naljutio, i^ da nije bilo 
družtvo, kakvo je bilo, ne bi joj bio ostao dužan. Joso se je 
na njezinu ocjenu samo nasmiešio i posve mirno odgovorio : 
— Znaš, nešo Mande: nisu sve žene ka naše grani- 
čarke. To su ti ka rivine i urvine napram našim malim, 
dobrim njivicami. Al more Bog još i meni dati diče. 

— Tebi dati diče?! — začudi se Manda i nasmieši se. 
Joso se dosjeti jadu i brzo izpravi svoju pogrešku: 

— Ma, e, e, nešo Mande: ne meni nego mojoj ženi more 
Bog dati još diče, jer je mlada i zdrava. 

E, da bi tako! — odgovori ona zadovoljstvo. — 

Unda će biti, ako Bog da, još Vrkljana baruna! 

More Bog dati! — potvrdi on veselo. Doista je po- 
slije imao sina Adolfa, koji je bez potomaka umro u 
Parizu. 

Nego, mi tebe, brate, ustavili prid kućom, pa ni 

makac dalje — reče Jukan i pozove ih da uđu. Međutim su 
se Polde i Ante zabavljali s družinom, odgovarajući skoro 
šaptom na postavljena pitanja, da ne smetaju starije u 
razgovoru. Samo je nekoliko prvih časaka poslije sastanka 
vladala mala nategnutost između mlađih i ove dvojice, no 
munjevitom je brzinom prebrođena udaljenost godina i 
odgoja. Preskočila ju je krv u prvom naletu, i svi su bili 
jedno. Nije nitko osjećao, da su to carski kapetani, jer je 
vidio samo svoju najbližu rodbinu i ništa više. 

— Kuća vaik ista — reče Joso, ogledavajući se na sve 

strane 

— Vaik ista i vaik dobra — odgovori Jukan. 

— Ne bi škodilo, da j’ veća i prostranija. 

A nu! — odgovori starješina i slegne ramenima. 

Ne bi škodilo, al ko bi to, kad smo vaik u ratu, a kad nismo 
u ratu, tad smo na šiljboku. 

Bilo je nešto preko podne, i Manda upita Josu, što bi 
spremila za objed, nabrajajući svoje mogućnosti. 

— Ništa, nešto Mande, jer smo mi užinali kod obrstara 
u Gospiću — odgovori on. — Sad ćemo posiditi, pa unda 
moremo na konje i u Duboke Jasle k stanu. 

— I uprav oćeš i to? — iznenadi se Jukan. 

— E, to moram viditi. 

— Pridaleko j* to, moj brate — umieša se i Manda. — 
A ništo moraš u svojoj kući metniti u usta. 

— Nije pridaleko — odgovori on — a Bog zna, kad ću 
ja jope amo. Ne bi tije umriti, da se još ednom ne bacim 
babuljem za goveđim u Dubokim Jaslami, a ist ćemo, kad se 
vratimo, nešo Mande. 

— Ja bi', jadna ti sam, cicvaru svarila za tren oka. 

— Načini je, dok se mi vratimo. Bit ćemo gladni ka 
vuci, pa će osobito ovim našim mladim kapitanima ići u grlo. 

— Ivane, sedlaj konje — odredi Jukan. — Oćete li i vi 
plovane s nami? 

— Kako ne bi?! — odgovori župnik, jer je smatrao 
svojom najsvetijom dužnošću, da take svoje župljane prati, 
pa da okrenu i u hajduke, iako nije bio osobito oduševljen 
tim izletom. 

Vojnici su išli pješice, da imadu više konja za sebe, a 
bila je to ciela konjanička povorka, koju su neki mlađi 
pratili pješice. Od kuće do stana je dobrih petnaest kilo- 
metara, a morali su ići neprekidno korakom. 

— U prvi sumrak, nešo Mande, eto nas, ako Bog da, 
natrag — dovikne Joso već na odlazku. 

— I ranije i ranije — izpravi ga Jukan. — Što bi gori 
radili? 

Jadre je podizao novu pojatu za sieno, što nije dospio 
prije ratova. Radio je na isti način, kao i kad je povećavao 
stan. Tog je dana baš dizao rožnice i obećao svom družtvu 
dobru večeru, ako sve svrše. Međutim je on bio siguran, da 
ce svršiti, i odredio sve potrebno, da poslenike pogosti. Bio 
je na zgradi i radio kao mahnit, vukući tako svojim za- 
mahom i ostale za sobom. Gradnja je bila iza stana tako, 
da s nje nije mogao vidjeti puta, kojim se je dolazilo od 
kuće, pa se je zabezeknuo od pustog čuda, kad nenadano 

banuše pred njega neočekivani posjetnici. Kako je udarao 
sjekirom po rožnicima, nije čuo ni topota konja ni razgo- 
vora ljudi, a kako nisu čuli ni ostali nije pao, al je 
svakako bio posve iznenađen. U prvi čas mu sune u glavu 
misao, da ga je netko prijavio, da radi na svoju ruku, sje- 
kući građu bez dozvole, pa da dolazi povjerenstvo, da 
pregleda. Žurno sade među njih, smišljajući, kako će se 
braniti. 

Radiš ti, Kresina, radiš? — javi se prvi Joso, dok su 

svi ostali šutjeli kao zaliveni. Bili su se dogovorili, da će 
izkušati, da li će Jadre naslutiti barem, tko su ta gospoda. 

Njega je zapanjio već njihov dolazak, a palo mu je kao 
s neba, pa u glavu, kad mu obrstar dade njegov nadimak. 
U čudu ih je gledao, pa mirno, u neprilici odgovori: 

— A, evo, moleći Boga, radim, gospodin obrstar. 

Promatrao ih je sve obuhvatnim pogledom, no najviše 
je nastojao, da iz Jukanovih očiju pročita tumačenje i raz- 
jašnjenje. On se je smiešio, a to je bio prvi znak, da ne će 
biti nikakova zla. Počeo je pozornije promatrati najprije 
Josu, pa Antu i Poldu. Svoj je trojici vidio na očima, da se 
smijulje i da očekuju njegovu rieč. Pogledao je malko po- 
zornije i oblik tih lica i njihove pojave od glave do pete, 
pa onda reče dosta sigurno: 

— Uprav ste vi naši! — pa doda neodlučno: — Stric 
Joso?! 

Na te mu rieči Joso žurno priđe i zagrli ga. 

— Esmo, esmo naši, vridni moj Jadre — reče mu veoma 
toplo. Pristupiše mu i druga dvojica, a Joso je međutim 
obuhvatio pogledom sve, što je to načinjeno, pa reče:. — E, 
ovo j' posve drugačije, neg je prije bilo. 

— Sve j’ to načinije naš vridni Jadre — raztumači 
Jukan, pa dodade: — I svi ostali, koji su š njim bili, al da 
nije bilo njega i njegove vridne Ike, nikad ovog ne bi bilo. 

Došla je i Ika. Ona je u kući baš mela mlieko, kad su 
oni stigli, pa kako je lupala stapalom, nije ni čula, dok joj 
nije uletio neki momčić, koji je došao s njima, i rekao joj,, 
tko je sve došao. 

— Čuda Božijega, ko se Bogu moli! — govorila je* 
stupajući među njih. 

Kad su se pozdravili, reče joj Joso: 

— Čuje sam ja za te već u Gospiću. Rekoše mi: »Jadre 
je junak i radnik, da mu para nema i sad se zove »Kresina«, 
jer je kresa neprijatelje, di i' je stiza, a Ika j' vridnica!« 
tako su mi govorili svi, koji vas znadu, a znadu vas svi pravi 
graničari. 

Ona je u velikoj smetnji i neprilici samo brisala oči 
pregačom i nije znala, što bi počela, no ipak je planinka iz 
nje progovorila, pa reče: 

— Ma, zvala bi vas, striče, u kuću, al kad je ni nemamo, 
man samo ovu staninu. 

— Pa, nevista, to sam ja doša viditi! — odgovori joj 
Joso, smijući se. — Zna sam ja, što j« o’de — reče i pođe 
prema ulazu. Očekivao je veliku štalu, s jednom ili dvjema 
pregradama za janjce i teoce, kako je negda bilo, i ništa 
više, no čim stupi na vrata, zastade, pogleda bolje, što ga 
tu sreta, okrene se prema ostalima i reče: — Pa, to i est 
kuća, a ne više uno, što j* bilo. 

— I ja se sam čudim! — prihvati Jukan. — Ni ja još 
nisam bije o’de, odkad je to Jadre uredije. 

Pozorno je pregledao sve, zatim izišao napolje, pa i 
s te strane sve pozorno promotrio i tad se okrene Jadri, 
koji se je držao malko u pozadini i reče mu : 

— Živio, junače! Ovako se radi i unda se more dru- 
gačije i živiti! A ti, nevista, moreš biti ponosna s redom, 
koji ti je u kući. Od štale ste načinili pravu pravcatu vilu 
prema našim prilikami. 

— Al vidit ćeš ti, striče, još i suvi bunar, što ga j' 
Jadre načinije — reče Ivan. 

Otišli su i to pogledati, a na prolazu opaziše iza povi- 
soka grmlja, kako neki momak vrti na ražnju veliku 
zaoblicu. 

— A što ti je to? — upita Joso, smiešeći se. — Pa, 
ti si zna, da mi dolazimo, dok si ovna pripeka! 

— E, to nije, striče — odgovori Jadre posve mirno i 
ozbiljno. — Nego, vidiš ti, da ja gradim sinik, a kad su u 
kući majstori, mora biti i večera ka za prave majstore. 

— Da: i jope gradiš! 

— S pomoći Božijom gradim, striče. Šino nam nije 
nikad, kako bi tribalo, kad je tu na udaru, otvoreno i vuku 
i ajduku — tumačio je Jadre. — A kad god gradimo, unda 
ja svoje družtvo pošteno ranim. Zna to stric Jukan i ne 
ljuti se na me stoga. 

* 

Kad .su pregledali i suhi bunar, Joso je bio toliko za- 
panjen od čuda, da dugo nije mogao progovoriti, a tad bez 
rieči ogrli Jadru i poljubi ga u čelo, govoreći: 

— Bog te takog poživije, vridni moj Kresina! Taki se 
često ne rađaju! Prije tebe su to stotinu godina bili na 

muci zbog blaga, a, evo: kolko si vrimena radije na ovoj 

šterni ? 

— Samo priko ednog lita — odgovori Jadre. 

— I još je istog lita i stan poveća! — dometne Jukan. 

— I kolko si potroši je za sve to? 

— Ništa! — odgovori Jadre i nasmije se. — Nikolka 
vunta čavala, nikolka vunta pra za minavanje kamenja i 
nikolke mišine vina za ove moje poslenike, a i poili smo 
desetak što ovnova, što jalovica. 

— Bog im i’ blagoslovije sto puta! — reče Jukan. 

— A kolko si ima tuđi majstora? — pitao je Joso dalje. 

— Ni ednog! — odgovori on mirno i zadovoljno. — Svi 

smo mi majstori za sve, kad oćemo. A mi oćemo! 

— E, Kresina, Kresina, esi pravi Kresina! — reče Joso, 
kimajući glavom. Da mi je ovo ko kaživa, ne bi mu bije 
virova. 

Jadre je, međutim, šanuo Ivanu, da požuri pečenje. 

Od zdenca su otišli, da pogledaju torove. Joso je sve 
promatra sa zažagrenim očima i češće je osjetio, da su mu 
se ovlažile. 

— Odsele ćemo te zvati samo Kresinom — reče Joso 
Jadri, zastajkujući u hodu. 

— Est pravi naš Kresina — potvrđuje Jukan, zado- 
voljno. — I sad ga već ljudi u puku zovu najviše tako. 

— Kresina, Kresina! — ponavlja Joso. — Nego, ti bi 
tako moga i doli kod kuće uno drugačije urediti. 

— Ako nas Svemogući uzdrži! — odgovori Jadre posve 
sigurno. 

— Pa, esi vidije uno oko kuće, kako j’ mina ogredke i 
poravnije? — reče Jukan. — Eno j’ sad ka oko plovanije, 
a prije nismo mogli s kolim pri kuću. 

— Ti već sigurno imaš i osnove gotove, kako bi uno 
tribalo povećati? Prikoviš vas je u kući. 

— Ako nas Svemogući uzdrži! — ponovi Kresina, ne 
izlažući svojih nakana, koje su u njemu već davno dozorile. 

— Ovako rade razboriti ljudi, koji znadu, što oće! — 
reče Joso, treskajući glavom neprekidno, kao da je od 
velikog čuda zaboravio, da je ustavi. — Kad bi se svi gra- 
ničari ugledali u te, Jukane, druge bi nam tiče pivale. 

— U Jadru, u Jadru bi se tribali ugledati — odgovori 
Jukan posve iskreno i pošteno. — Polak mene, ne bi bilo 
ovog čuda o’de. 

— Nije to brez tvoje uprave — ubaci Jadre. 

— A viruj mi, Joso, da nisam ni zna, što tu radi, a sad 
veli, da j’ to moja uprava! — tumačio je Jukan. 

— Evo, striče Joso, kako je: — reče Jadre — est, uno, 
da ja nisam pita, al kad sam načinije, da nije pametan, bije 
bi me opsova, što sam to radije po svojoj glavi, a un me još 
svagdi zbog tog i vali i diči. Vaik od glave sve i smrdi i 
mrliši. Nema tu druge. 

— Tako sam ja i razumio — potvrdi Joso Jadrino sta- 
novište. — Da j’ u kući ne edan, man stotina Kresina, a 
starešina nerazborit i manit, ne bi ništa načinili, man bi se 
svaki dan bili, dok ne bi koji kog upleja. 

— Est i to! — popusti Jukan s očitim zadovoljstvom. 
— Ja sam najsritniji, kad vidim, da mi je čeljad pametna 
i vridna, da nikad nikog ne moram pokuditi. 

Jadre se je izgubio između njih i pozvao i Ivana, pa su 
sasjekli pečenku, a Ika je napravila salatu od krumpira i 
prostrla stol. 

— Da sam sam bira i da ste mi, Bog zna što priredili, 
ne bi me bili mogli bolje ni počastiti ni razveseliti, neg 
ovako — rekao je Joso, kad je sjedao na dasku, koja je bila 
pričvršćena na šest stupčića i služila kao klupa. Na isti je 
način bio i stol napravljen. Kad je Jadre iznio i bukaru 
vina, pa Josi prvom ponudio, on se još više iznenadi, pa 
reče : 

— Pravi si Kresina! Ti u planini imaš i vina! 

— To y za moje majstore — odgovori on, smijući se. 

— Al prvi mora piti Jukan! — odvrati Joso. — Ja 
nisam starešina, man un. 

— Al ti si obrstar i barun — odgovori Jukan. 

— O’de ja nisam ništa drugo, man Joso! Manje sam 
n eg naš Kresina, jer je un sve ovo uredije, da je lipota 
gledati. 

Još je sunce bilo dobra dva koplja iznad Velebita, kad 
su se spremili za povratak. Ika je metnula u dvie torbe sira 
i skorupa, šapćući Jukanu: 

— Ovaj je bolji, jer sam sirila danas i juče. Bit će im 
slađe. 

Kad su otišli, Ika su i Jadre još dugo razgovarali s dru- 
žinom o tom velikom i neobičnom posjetu. Svaku su malen- 
kost i rieč nebrojeno puta ponovili i prepričavali, tako da 
su svi znali naizust sve, što je rečeno to poslijepodne. 

— Bome, striče Jadre, sad ćemo te svi zvati »stricom 
Kresinom«, kad je tako reka naš obrstar i barun! — reče 
neki momak. 

— Kako vam drago — odgovori on posve zadovoljan. 
— Morete i tako, kad me već i stran jski ljudi tako zovu. 
Morete i vi. 

Joso i braća su se zadržali kod kuće svega tri dana, no 
najvažnije je, da je u ta tri dana bila jedna nedjelja, da 
ciela obitelj otide s njima k crkvi, da ih vide i oni, koji ih 
vole, i oni, koji ih manje vole. To je bilo slavlje, kakova ne 
doživljuje svaka zadruga, a koja ga i doživi, nije ni blieda 
slika ovog, što doživi Jukan sa svojima: tri »carska oficira«, 
sva tri s punim grudima kolajna, a najstariji još i barun. 
To je da se pripovieda do desetog koljena! 

Svi su se gurkali kod crkve, da progovore barem s kojim 
od njih, no stariji su svakako smatrali svojim pravom, da 
govore glavom s obrstarom Josom i da mu raztumače, prije 
svega, u kakvom su srodstvu s njim — a svi su graničari 
rođaci, pa bilo u kom koljenu! — zatim, da mu pripovieda, 
gdje su se oni borili u prošlim ratovima i koliko je njihova 
kuća dala mrtvih i da li je koji bio toliki junak, da je i 
odlikovanje dobio, a najzad je svaki želio, da mu podnese 
svoje pritužbe, jer je i tih uviek bilo. Joso je strpljivo sve 
slušao i svakom rekao po koju dobru i ljubaznu rieč, a i pra- 
vim i tobožnjim rođacima potvrđivao sve njihove navode 
o srodstvu tako, da su svi oduševljeni. 

Pregledao je cielu crkvu i dao plovanu nalog, da je 
posve popravi, da prednji dio podigne tako, da bude nad 
glavnim žrtvenikom viša, i da se načini do plovanije sakri- 
stija i nad njom kor za momke, a sve će troškove on nositi, 
te mu je odmah dao unapried veću svotu zlatnika. I danas 
stoji u samoj crkvi kamena ploča, na kojoj je ovo sve zabi- 

lježeno. Kad su ljudi to čuli, oduševljenje je bilo još veće, 
jer je župnik već opetovano govorio, da crkvu treba po- 
praviti, i to razumije se, na trošak samih župljana. Sad je to 
odpalo,’ kad je obrstar rekao, da on nosi sve troškove. Osim 
toga je Joso dao dukat plovanu za moljenje za sve umrle iz 
njihove kuće, a jedan dukat za moljenje za duše svih Sveto- 
raČana, kojih se nema nitko sjetiti. 

Prije odlazka je dao novaca Jukanu i posebno Mandi, 
no njih su oboje odbijali, naglašujući, da novaca ne trebaju, 
jer oni malo i ništa kupuju, kad imadu sve u kući, a što 
nemaju, to sami načine. 

Da si divanije s našim Kresinom, pa da si njemu 

ponudije dukata — govorio je Jukan — un bi ti reka, da bi 
mu bilo draže, da mu pošalješ lopata i drugog alata, kakvog 
u svitu ima, a kod nas je težko do njeg i moramo u Gospić 
po svaku tricu, jer u Lovinjcu i ima i nema. 

— Dobro, da si mi to reka! — odgovori mu Joso i nešto 
šane Anti, a on izvadi nekakovu knjižicu i u nju nešto 
zapisa. — Ante j’ moj pobočnik na putu, pa mora pamtiti 
misto mene. 

Kao što je sastanak bio oduševljen i srdačan, tako je 
razstanak bio srdačan i težak. Joso je neprikriveno brisao 
suze, govoreći: 

— Bog zna, da li ću ikad više opet doći. 

Za nekoliko je dana stigla iz Gospića velika pošiljka 
gospodarskog alata, da su ga dva konja jedva doniela. Bilo 
je tu lopata, vila, sjekira, motika, velika količina čavala, 
baglama i vijuga za vrata i još koješta drugog, što je Joso 
smatrao potrebnim i koristnim s obzirom na razgovor s Kre- 
sinom, iz česa je razabrao njegove građevne nakane. 

Ciela je kuća dugo živjela od tog posjeta, o kom se je 
govorilo ne samo u cieloj plovaniji i kumpaniji nego i u 
regimenti, a sigurno su i oni kod generalata u Karlovcu 
morali znati za njega i pripoviedati, kako je barun i obrstar 
— Vrkljan Iznad vode došao na svoje djedovsko ognjište i 
što je sve tamo dao i učinio. 

— Neka smo i to doživili, pa sad — kako nam Svemo- 
gući da — govorio je Jukan i u kući i u puku. — Dosta nas 
je izginulo, al mi je lakše, kad vidim, da nam se i priznaje. 

Kad je Jadre u jesen sjavio blago kući, nastalo je 
nanovo obnavljanje i prepričavanje svake malenkosti u vezi 




s Josinim posjetom. Sve je češće i češće i on sada zvao 
Jadru Kesinom i to se pomalo uobičajilo, da ga stariji, koji 
su ga prije zvali imenom, nisu drugčije više ni zvali. I on 
se na to naučio, a ni Iki nije bilo krivo, iako s početka nije 
bila oduševljena. Činilo joj se nekako ipak porugom na 
njegovo pripoviedanje o borbama, koje je prošao, pa ju je 
to malko smetalo, dok se nije naučila. Napose ju je umi- 
rivalo, što je i sam Joso iz.takao, kako je to za njega pravo 
ime, koje odgovara njegovim sposobnostima i uspjesima u 
svakom poslu, kojeg se lati. 

I Kresina je bio ponosan na svog velikog rođaka, no 
najveće mu je veselje priredio svojom pošiljkom alata. Nije 
ga se mogao nagledati, te je odmah predložio stricu Jukanu, 
da zatvori sve, što nije neobhodno potrebno. Ne treba sve 
pojednačiti. Čavle je on sam sakrio i već računao, za koliku 
gradnju će ih biti dosta, iako još uobće nije bio na čistu, 
što bi trebalo najprije graditi. Odlučio je, da prepusti stricu 
Jukanu, da on kao starješina prvi spomene i odredi, da ne 
bi pomislio, da se Jadre hoće da nametne i njemu za tutora 
i savjetnika. 

Malo pomalo su izživjeli prve dojmove i prešli na uspo- 
mene, a život je tekao dalje. Momci su dorastali, pa su ih 
ženili, a djevojke udavali. Udadoše i dvie udovice, jer im je 
izpala dobra zgoda, a bile su premlade, da ostaju na 
ognjištu, pogotovo, kad su im djeca pomrla u povojima. 
Jukan je najdulje živio od slave baruna Jose, no ipak se je 
opažalo, da naglo propada i slabi. Počeo se je tužiti, da ga 
u prsima nešto steže, a zatim, da ga probada pod rebrima. 
Češće je morao prileći, no vazda se je za dan-dva oteo i 
ustao, dok ga najzad nije svrnulo toliko, da je ostao u 
krevetu. 

Spočetka je na silu nastojao, da ni sam ne pridaje toj 
svojoj boljetici veće važnosti, no malo pomalo je postajao 
sve zamišljeniji i zabrinutiji. 

— Ovo j’ ka i unaj prošli put prid puno godina, kad 
me j’ uno bilo povalilo — govorio je i nastojao, da pro- 
tumači i sebi i drugima, no očito je bilo, da ga to tumačenje 
ne zadovoljava, pa bi redovno dodavao: — Ako nije i gore?! 
Sve mi se čini, da me j* pritislo kako valaj . . . 

Nagađali su, i pogađali i ne pogađali, kakova je bolest. 
Svaki je htio da pogodi ono pravo i da svjetuje najbolji 
liek Zvali su i nekog čovjeka čak iz Stikade, koji je bio 
poznat i priznat stručnjak za liečenje svih bolesti, no 
Jukanu nije mogao pogoditi pravoga lieka. 

— Bog zna, kakva j’ ovo bolest — reče neki, stojeći kraj 

bolestničke postelje. 

— Smrtna — odgovori Jukan posve smireno i sigurno. 
Nikad ja nisam ovako bolova, a zna sam, da ni ne ću, dok 

ne dođe uno pravo. Evo ga sad. 

Posve je mirno čekao svršetak, nestajući svakog dana 
pomalo, dok se nije posve sasušio. Prije smrti je osjetio, da 
ga više nema, pa je sazvao sve odrasle članove obitelji, a 
djeca su se i nezvana nagurala iza njih. Nisu bili baš svi 
prisutni, jer su neki bili kod blaga, budući da je još go- 
njeno na pašu, jer nije bio zapao snieg, no i bez toga ih je 
bilo toliko, da nisu mogli svi stati u golemu zadružnu sobu. 
Prisutno je bilo preko petdeset duša. 

Ja ću sad, ako Bog da, otići, a vi ćete ostati — 

govorio je starješina Jukan još posve sigurno i sabrano. 

Ima vas svake dobi, a svi ste, Bogu mome vala, pametni. 
Slušajte se, ka što ste slušali mene, pa će vam i Svemogući 
dati. Nek vam kućnji starešina bude moj sinovac Jadre. 
Nije un ni najpametniji ni najbolji, a ni najstariji. Svi ste 
vi i pametni i dobri kao i up, al un je ništo mlađi, a bolje j , 
da se starešina ne minja često, jer mlad umire, ako ga 
svrne, al star mora i njeg će svrniti. Stog nek vam un bude 
starešina. E V ovako dobro? 

Svi su šutjeli, žene su brisale suze, a djeca su se u 
čudu zgledavala, jer mnoga nisu pravo ni razumjela, o 
čemu se to radi. 

— A da, man dobro! — reče sam Jukan. — I moja 
j’ Manda već slaba, pa nek Ika Jadrina mam bude planinka. 
I to j’ bolje. Ika j’ moja pametna, pa će znati sve voditi, a 
ni Mandi ne more biti ža. 

Manda je pokrila oči pregačom i počela glasno jecati, 
stojeći tik Jukanova uzglavlja. 

— Ne cmoli! — opomene je on. — Ne ćeš ni ti dugo 
iza mene ostati, pa j' bolje, da se mlađi muče. Ti pripazi na 
vatru i na dicu, da koje ne pane u vatru i da vare lonci oko 

vatre i kotlovi na vatri, pa će sve biti u redu. E V nu, da j' 
ovako? — govorio je i nastojao, da rieči poprati smieškom, 
no samo je razvukao lice, kao da će zaplakati. 

Neke su se starije žene malko mrko i značajno pogle- 
dale, ali ne progovori ni jedna. Najstariji sin Jukanov 
Martin, koji je bio samo dvadesetak godina od njega mlađi, 
a toliko stariji od Jadre, pomače kapu na potiljak, nekoliko 
je puta povrati na čelo, pa opet na potiljak, premjesti 
nekoliko puta težinu tiela s jedne noge na drugu, pa onda 
progovori, nesigurno i izprekidano: 

— Pametno divaniš, ćakane . . . Ovaj, kako bi’ ti 
reka?! . . . Nismo se mi bojali, da ćeš ti, i — tako . . . Mislili 
smo svi, da ćeš još poživiti, pa nismo ni računali, da triba 
novog starešinu i — tako . . . 

— A1 je Svemogući drugačije odredije — dobaci Jukan 
posve krepko. 

— Slava Mu i vala! — odgovori Martin. — I unda j’ 
dobro i mudro, kako si odredije ... I tako, na priliku, ne 
bi’ ni mi mogli sami izabrati boljeg starešinu od našeg 
Jadre. I tako . . . Kako god ti rečeš i odrediš, kun da nam 
je odredije naš Spasitelj. 

— Tako, tako, dico moja. Slušajte se i slažite, pa će 
vam i Svemogući dati svoj blagoslov i u čeljadi i u blagu 
i u svim drugim svojim darovima — govorio je Jukan dosta 
tiho i kao da je zaokupljen drugim mislima. Pogled je 
uperio u strop više glave i nije ga pomicao. 

Stariji su promatrali bolestnikovo lice, dok su mlađi 
tražili očima Jadru i Iku. Za njih je bio najveći događaj, 
što su čuli iz didovih usta, da sad imadu novog kućnog 
starješinu. Već je njih svako vidjelo, kako netko umire, pa 
ta pojava nije za njih toliko zanimljiva, koliko ona, koju još 
ne doživješe: da se mienja starješina i planinka. To je 
nešto, o čemu njih većina malih nije još ni sanjala, jer su 
mislili, da kućnim starješinom ni ne može nitko drugi biti 
nego did Jukan, a planinkom nitko drugi nego baba Manda, 
koju su većinom zvali mamom. Sad, posve nenadano i ne- 
očekivano, čuše, i to iz usta baš glavom samog dida Jukana, 
da se i to mienja. To je bio doživljaj prvoga reda, koji je 
male glavice posve obuzeo i zaokupio. 

Taj stric Jadre je i dosad bio za sve u kući veoma 
uvažena pojava, pa je taj osjećaj i to mišljenje prelazilo, 

posve neopazice i naravno, i na one najmanje, no istom sad 
osjetiše djeca, da je on ne samo važan, nego i još mnogo 
više. Istom sad opaziše, da je i uzrastom viši od svih ljudi 
u kući, a i naočitiji i ljepši. Sve su to sad djeca zamjećivala 
i promatrala s najvećim zanimanjem, kao da se radi o 
čovjeku, kojeg dosad nisu ni poznavali, ni vidjeli. I brk je 
drugačiji nego u ostalih ljudi: nekako uredan, ne pada mu 
u usta, nego strši prema očima. Sad se sjetiše, da na stricu 
Jadri vazda najčišća košulja. To je djelo nove planinke, 
strine Ike. Rublje se, doduše, ne pere posebno po granama 
obitelji, po porodicama, nego je i to zajednički posao, ali se 
ipak točno zna, što je kome skrojeno, pa i ako nije njegovo 
vlastničtvo, ipak se samo on služi vazda istim rubljem, baš 
kao što svaka žena imade svoju opremu, koju je doniela u 
kuću, kad se je udala, i koja se smatra njezinim vlast- 
ničtvom. Čini se, kao da je uobće to i bilo — ta ženska 
oprema — jedino, što je doista bilo predmetom posebničkog 
vlastničtva, u koje nije nitko dirao ni u granici ni u za- 
druzi, dok je sve drugo pripadalo zadruzi. Ona je bila biće, 
koje je obuhvatalo i utjelovljivalo sve živo i mrtvo, što je 
spadalo pod isti krov. Ljudi su se samo brinuli, da priskrbe 
sve, što je potrebno, i zajednički, nepodieljeno, uživali. Od 
istog komada platna su svima krojene i košulje i gaće, od 
istog komada sukna su za sve šivani i breveneci i carze i 
kabanice i kaputi, a planinka je razpoređivala i tkanje i 
krojenje i pranje. Sve je prolazilo kroz njezine misli, a po 
mogućnosti i kroz njezine ruke, jer dobra domaćica mora 
sve sama nadzirati, kad već nije nikako moguće, da sve 
sama radi. To je nemoguće i u manjoj obitelji, a kamoli u 
ovakoj zadruzi, gdje živi u najtješnjoj zajednici po nekoliko 
grana iste krvi i po nekolika naraštaja u svakoj grani. 
Samo onaj, koji mlad umre, nema oženjenih unuka i udatih 
unuka. 

Jadri je bilo neugodno pred starijima, što je baš on 
određen za starješinu, pa sve nije znao, kako bi to nekako 
izgladio i izravnao, iako nije bio ništa kriv. Razmišljao je, 
što bi i kako bi, kad mu se pruži zgoda, odmah poslije Ju- 
kanova podušja, da nasamu razgovara s Martinom. 

— Bog ga pomilova — rekao je i časak zašutio, a onda 
nastavi: — Nije marije kraj tebe, da meni ovo... 

— Ni edne! — odreza Martin. — Ćakan je, Bog mu da 
dušici lako, dobro učinije. A da i nije dobro, kad je un 
reka ? ! 

— A nu! 

— Nikako drugačije . . . Ako ćemo pravo, ovako j’ naj- 
bolje za sve nas, jer ja ti ni nisam za ovo, ka što j’ tebe Bog 
za to stvorije. To svi vide, i svak pošten i pametan, ko nam 
je prijatelj, veli, da j' ovako najbolje, a ja najbolje znam, 
da mi niko ne reče, da tako est. 

Jadre se je snalazio u svojoj novoj dužnosti i pomirio 
se sa osjećajem, da je odsad sav teret ciele obitelji na nje- 
govim i Ikinim leđima. Udesio je, da pred više odraslih 
ukućana govori sa strinom Mandom, pa joj je rekao: 

— Strina, ti, kako ti god duša želi. Est sad Ika ko 
planinka, jer se niko mora škrbiti za sve, al ti nemaš ni 
starešme ni planinke. Ti si sve. 

I sa svima je ostalima postupao obzirno i pametno tako, 
da je život dalje mirno tekao, kao da se nije ništa ni do- 
godilo. Spočetka nije htio upravo ništa mienjati, što je 
pokojni Jukan bio odredio, iako se nije ni slagao sa svakom 
pojedinosti. Iz poštovanja je prema pokojnom starješini 
proveo sve njegove naloge, kao da je živ i da mu mora 
polagati račun o učinjenom. To su odrasli primietili, i bilo 
je svima drago to poštivanje. Kad je koje što primietilo, da 
bi se moglo i drugačije, on je samo kratko odgovorio: 

— Tako j’ odredio pokojni stric! — i više nije bilo 
razprave. 

Strina Manda je uzela sebi za suložnike još dvoje unu- 
čadi i svako se jutro tužila, kako se djeca po noći ritaju i 
kako je izubijaše, ali se nije dala nagovoriti, da ih ne 
uzimlje k sebi u krevet. To joj je bila najveća zabava i 
razbibriga, koje se nije htjela riešiti ni onda, kad joj je 
bila pomalo neugodna. Djeca, međutim, nisu bila odušev- 
ljena s babom, koliko ona s njima, jer su svako večer i 
jutro morala s njom glasno moliti Boga, mimo onog, što 
ciela porodica moli svako veće, prije neg pođu spavati. 
Manda je očito smatrala potrebnim, da i tim načinom osi- 
gura put u nebo, k svom Jukanu, što će djecu naučiti dosta 
molitava i mnogo s njima moliti, pa je to najzdušnije obav- 
ljala. Izjutra je to bio prilično lak posao, jer bi veća djeca 
utekla, čim bi se probudila, a manja bi se nadala u dreku. 

da su gladna, pa bi baba morala skraćivati program. Uvečer 
ie bio postupak nešto teži. Djeca bi morala sjesti kraj babe 
na krevet, sklopiti ruke i moliti za njom glasno. Mali su 
sitni glasići vazda spočetka zvonili kao glasbala i pratili 
bakinu promuklu molitvu, a što bi to dulje trajalo, to bi 
pratnja bivala slabija i slabija, te bi se jedan glasić za 
drugim počeo sve polako, izprekidano gasiti, dok ne bi posve 
umukao. Ona bi to čula, a vidjeti je mogla dosta slabo, jer 
je već redovno bio mrak u sobi, a i njezin vid nije više bio 
dosta oštar, pa bi po sluhu znala, koji je pratilac šuštao, i 
opomenula ga, ne prekidajući se u molitvi. 

Otče, naš, koji si na nebesima, sveti se Ime Tvoje, 

gade mali, ne drimaj, dođi kravljevstvo Tvoje, budi volja 
Tvoja, smrade Nikolica, moli, kako na nebu, tako i na zemlji. 
Koje se to gadče smije, izčupatću mu uši! Kruv naš svag- 
danji — i tako je to išlo neprekidno, a kad bi vidjeli, da ne 
pomažu rieči, tad bi.diete gurnula rukom ili bi ga potegla 
za kose. Borba bi trajala veoma dugo, jer je ona držala, da 
je potrebno, da i djeca s njom mole za sve nakane, za koje 
se ona smatra obvezanom moliti, vjerujući, da je djetinja 
molitva Svemogućem najugodnija, pa prema tome i naj- 
koristnija. Najzad je svake večeri njezin krevet izgledao 
kao groblje, na kom je ležalo mnogo povaljanih tjelešaca, 
a među njima sjedi suhi bakin kip kao lik tuge, starosti i 
prolaznosti ovog svieta. 

Stariji su vidjeli tu dječju muku, no nije nitko htio 
reći iz više razloga, a najvažniji je bio taj, što je to tako 
bivalo još za živa pokojnog dida Jukana. Tad je to samo 
trajalo u večernjem sumraku mnogo kraće, jer su djeca 
bila na svojoj postelji, a baba na svojoj, pa ih nije mogla 
gurkati, a i Jukan se je bunio, pa bi morala prije prestati. 

Jadre se nije htio miešati u ženske poslove ni u kom 
pogledu, a napose ne, kad se je radilo o babi Mandi. Za 
svakog je imao ljubaznu rieč, dok je opomene i ukore pre- 
puštao svakom čovjeku za njegovu ženu i svakoj materi za 
njezinu djecu, a Iki za sve druge poslove, koji su spadali 
na planinku. Bio je siguran, da će ona to obaviti i opreznije 
i mudrije, negoli bi obavio on, jer to u ženskoj naravi, kad 
nije zlobna i umišljena, a Ika to nije bila ni jedno ni drugo. 
Bila je posve sviestna svoje vriednosti, a još svjestnija 
svoje velike odgovornosti. S babom je Mandom postupala 

tako, da su svi ukućani osjećali, da je to neki obiteljski 
mali žrtvenik, oko koga treba obilaziti pobožno i s najvećim 
poštovanjem, te kako je Ika prednjačila, tako su je svi 
sliedili, jer nitko nije htio biti ni gori ni nepažljiviji. Baba 
je to vidjela i bila zadovoljna, pa je tim više nastojala, da 
bude u kući koristna. Malo pomalo je preuzela na sebe 
nadzor djece, kokošiju i sitnih krmčića, tako da je dvorište 
bilo njezino carstvo. Kad bi joj dosadilo vrtjeti se oko kuće 
ili pred njom sjediti, tad bi ušla u kuću i tamo jarkala 
vatru i pazila, da što ne izkipi, a gdjekad bi uzela preslicu 
i prela. Kraj vatre bi redovno sjela tako, da može bez okre- 
tanja i pomicanja vidjeti, što se događa pred kućom, no to 
je bilo mjesto, koje je Iki najviše trebalo, kad je .radila i 
spremala jelo, al nije joj nikad rekla, da se makne. Obilazila 
je oko nje kao da obavlja zavjet. To su svi primietili i držali 
se prema tome. 

Kako je pažljivo postupala prema Mandi, nastojala je, 
da isto tako čini i prema drugim ukućanima, a napose 
prema ženama. To nije ni lak ni jednostavan posao. Napose 
je težko sa starijim ženama, a pogotovo s onim, koje su i 
same računale, da bi poslije babe Mande one bile morale 
pripasati njezine ključe. Ti ključevi nisu doduše imali skoro 
nikakove stvarne vriednosti, jer nisu odključivali vrata ni- 
kakovih čudesa, koja ne bi i inače dolazila pred družinu: 
na tavanu je bilo žito i suho meso, dok je teklo, a u smočnici 
sir, skorup, med i možda još štogod slično. Ključi su bili 
važni zbog djece, a ne zbog odraslih članova obitelji. Istina: 
nijedna planinka ne želi, da mimo nje tkogod bilo što 
uzimlje na svoju ruku, jer ona onda gubi pregled i ne zna 
više razpoređivati. Baš je baba Manda češće pripoviedala, 
kako je negdje kod Klarića, gdje li, domaćica htjela da 
počasti gosta, kako to mora biti u poštenoj kući, kad tamo 
— u smočnici nije ništa našla, s čim je sigurno računala, 
jer joj je družina sve bez pitanja razniela i pojela. Tim je 
slučajem opravdavala zaključivanje i u kući s najboljom 
družinom. 

— Ne će biti krmasta ni žena ni čovik, al dite oče — 
tumačila je ona. — Dite ne zna, pa j’ unda najbolje zaklju- 
čati i biti miran i brez grija. A gri je vikati i psovati unog, 
ko nije ni primirliša, a krivac se vaik pritaji, jer je blu- 
nasto dite, pa računa, da se ne će doznati. 


Ključevi su bili privezani na dugoj traci, koju je pla- 
ninka zavezala za svoj pojas, te su od zore do mraka visili 
niz njezino bedro kao znak gospodarstva i vlasti. To je bio 
njezin mač, njezin najveći nakit i ponos. Vrlo su riedki 
ljudi, a još rjeđe žene, koje ne vole nakite, a gdjekoji gazi 
ovu siromašnu zemlju težke zbilje, rada i borbe, okićen kao 
božično drvce zvjezdicama, križićima, raznobojnim trakama 
i još koječim i posve je siguran, da mu se dive i premnogi 
pametni ljudi. Zar je onda čudo, ako priprostoj seoskoj ženi 
dolazi na san svežanj starih, velikih ključeva, koji je 
kuckaju po premorenim bedrima i pokazuju i zvanu i ne- 
zvanu, da je ona — kako bilo, da bilo! — najprva žena u 
zadruzi! Nije to malenkost, a — ključevi kuckaju na svakom 
koraku, i kad se nagne, da jarne vatru, udare o tvrdu zemlju 
ili o ploču kraj ognjišta kao ono malo zvonce u crkvi, koje 
prati plovana, kad nosi bolestniku posljednju utjehu. Ima, 
ima tu nešto tajanstveno i čarobno, pa i sveto u pojavi i u 
zvuku tih ključeva velike seljačke zadruge. Njih je nosila 
i prababa, i vjerojatno na istoj tvrdoj traci, njih je imao u 
rukama i otac i djed i još dalje oni prije njih; njih su s 
poštovanjem gledali i težaci i junaci, odlazeći u bojeve i 
vraćajući se okićenih grudi ; izpod njih su očekivali dobar 
zalogaj i poslasticu svi, koji su prelazili preko tog kućnog 
praga, bili domaći, bili gosti — ti su jednostavni, prprosti, 
nezgrapni ključevi najljepši ures svake domaćice i čuvari 
najboljeg i najslađeg, što je ta kuća u sebi krila za okrepu 
i zdravu i bolestnu. Bez njih se ne može ni zamisliti, da 
možeš gosta dočekati i podvoriti onako, kako to zahtjevaju 
dobri običaji i pradjedovska predaja poštena ognjišta, bez 
njih ne možeš ništa sigurno prištedjeti, ni za nejaka, ni za 
stara, ni za bolestna, ni za krstitke, ni za svadbu, ni za 
podušje. 

Osim babe Mande, još su tri žene u kući, koje su starije 
bile od Ike, pa je posve razumljivo, da je njih svaka raču- 
nala, da bi je poslije Mande mogli zapasti ključevi, tim više, 
što su najednake dobi. Doduše, redovno se pomišlja, da bi 
morali biti planinka najstarija žena, pa joj čovjek i ne bio 
starješina, al je nezgodno, da starješinova žena nije na tom 
položaju, pa bila i malko lošija od drugih. Strješinu mogu 
po zakonu birati svi odrasli članovi zadruge i svoj izbor 
javiti kumpaniji — obćini — no u dobrim se kućama to 


nije skoro nikad činilo, nego je vazda stari starješina, piije 
odlazka na drugi sviet, odredio nasljednika, a svi su ukućani 
to s poštovanjem i pobožnošću prihvaćali, jer su posve 
opravdano držali, da ih on najbolje sve pozna i da može 
najbolje i najnepristranije prosuditi, tko je najpozvaniji za 
tu težku i odgovornu zadaću. Nad vodom je bilo posve jasno 
da je Jadre nekako drugačiji od ostale svoje braće i stri- 
čevića, te su se svi nosili mislima, da će svakako on biti 
nasljednik dida Jukana, a poslije njegovih uspjeha u pla- 
nini, nije više nitko mogao drugačije ni misliti. On je i 
razborom i rukom daleko, daleko pred svima ostalima. Stoga 
Jukanova odredba nije nikog ni iznenadila ni povriedila, 
jer je bila posve naravna. To je i svim ženama bilo jasno, 
i s te strane nije bilo nigdje ni sjenke žalbe. 

On je starješina i — hvala Bogu, da je tako, jer je 
najbolji, al da Ika bude planinka?! To je pitanje, koje je 
svakako zasvrbjelo sve žene, koje su u kući starije. Istina 
je, da je bolje, da su starješina i planinka čovjek i žena, al 
ne bi bio grieh ni prema običajima ni proti dobroj predaji 
starih zadruga, da i koja druga žena bude planinka. U 
njihovoj se kući slučaj još ne pamti, al bi mogao biti. Što 
bi bilo, da je Jadre udovac? Svakako bi koja nevjesta mo- 
rala biti planinka, pa bila bratova, bila stričevićeva žena. 
Tako bi moglo biti i sada, jer je Ika ipak dosta godina 
mlađa od nekih drugih u kući. Tako je pitanje trzalo duše 
onih starijih žena, dok su mlađe bile podpuno zadovoljne, 
jer su od svih starijih najvoljele baš Iku zbog njezinog 
načina i vladanja prema i starijim i mlađim. No ni one 
starije ne prenesoše svojih skrovitih misli preko usana niti 
jedna drugoj, a pogotovo ne ostaloj čeljadi. Svaka se je 
Čuvala da izreče misao, koje se je i sama bojala, a ujedno 
je osjećala, da bi je se morala pomalo i sramiti, jer bi one 
dvie druge starije svakako odmah zauzele stav za Ikin izbor. 
Tako se to u životu već događa i među ljudima, a kamoli ne 
među ženama. Čovjekova je duša zapečaćen sandučić, i 
nikad ne znaš, što je u njemu, a po onom, što redovno 
doznajemo i opažamo, u tom je sandučiću mnogo bez- 
primjernih ljepota, koje njihov nosilac riedko uspije razviti 
i uživati u njima. Najčešće vidimo težke slabosti i nevolje. 
Većina ljudi pozna i osjeća samo svoje tielo, a na dušu 
zaboravlja, kao što odrastao čovjek zaboravi na dječje 

igračke. Žive bez ikakova obzira na dušu, pa posve naravno 
podliežu osjećajima potrebe i važnosti samo onog, što je 
izvana, što se vidi. 

A ključevi su poštovane planinke u velikoj zadruzi i te 
kako vidljivi predmeti. I zveckaju, kad se prigne kraj 
ognjišta, i omahuju oko nje, kad koraca po kući, i zvani i 
nezvani već izdaleka vide, koja je žena prva u kući. Nisu 
ni zlatni ni srebreni, al su znak vlasti, pa kad već ne vise 

0 mom pasu — pomišlja svaka — zašto bi o pasu one, koja 
je svakako gora od mene, a pogotovo gora od Ike, koju je 
još i did Jukan na smrtnoj postelji odredio za planinku?! 
Stoga se nije nijedna usudila vanjskim znakom pokazati 
svoju bol i tugu, što nju ne zapade ta služba, znajući, da bi 
ona, kojoj bi povjerila tu svoju tajnu, odmah dokazivala, 
kako je did pravo i pošteno odredio, i rugala bi joj se i još 
se sigurno i veselila, što je povrieđena. Sve su šutjele, nosile 
tiho, ne povjeravajući se ni svojim ljudima, jer bi odgovorili 
sigurno još mnogo gore nego koja žena. Međutim je i ta 
sjenka sa novog poredka brzo nestala, jer su se i naučile 

1 pomirile sa sudbinom, da im ne će ključevi zveckati oko 
nogu, a i Ikin je mudri postupak sve zagladio i poravnao, 
da se nije nijedna mogla potužiti, da se je planinka uzoholila 
ili da se prema njima vlada drugčije, neg se je vladala i 
prije, a svakako je njezin način bio mnogo mekši i topliji 
neg Manđin.r Razlog je, prije svega u naravi, a onda i u 
dobi. Ika je još mlada žena, koja vlada svojim živcima, kao 
da ih drži u rukama. Zna ona i planuti, no i u časovima 
najteže uzrujanosti ne gubi osjećaja, da se mora svladavati, 
i to joj vazda uspieva. 

— Samo lipo, jer lipa rič more više od najdebljeg štapa 
— znao je Jadre govoriti, kad bi nasamu divanili. 

— I ja tako mislim. 

— Znam ja, znam, al samo tako velim. Dobro j\ da se 
porazgovaramo i edno drugom rečemo. Samo budala more 
misliti, da ne triba dogovora i razgovora 

— E, e — potvrđivala je ona toplo — a osobito raz- 
govor sa svojim drugom. 

Ni u najtežim časovima i brigama nisu zaboravili jedno 
na drugo nit su promienili svoj način života, osim što Jadre 
nije htio s početka mienjati dotadanji razmještaj noćivališta. 

Ostao je s Ikom u štali, gdje su i prije spavali za živa Ju- 
kana. Martin mu je, doduše, rekao, da bi se mogao smjestiti 
nekako drugačije, no Jadre nije htio na to ni misliti, jer 
se je nosio posve drugim osnovama i namjerama. 

Ovako j' najbolje, dok za sve ne načinimo drugačije 

i bolje — odgovorio mu je i prešao na drugi razgovor. 

Još prije neg je na njeg prešlo starješinstvo, bavio se 
neprestano mislima, kako bi trebalo nekako drugačije ure- 
diti to sve i u kući i oko kuće, da bude i udobnije i ljepše, 
no to su velika i težka pitanja, koja se ne mogu i ne smiju 
rješavati naprečac. Treba najprije sve kod kuće dobro pro- 
mozgati, promisliti i proračunati, vagnuti sve potrebe i mo- 
gućnosti, a onda i kod drugih vidjeti, kako je uređeno, pa 
se istom onda posavjetovati i — još počekati s odlukom, 
dok sve podpuno sazori. Istom tada — kako hoćeš, koliko 
možeš! 

Prije svega je osjetio potrebu, da život preko zime 
malko preudesi, koliko se tiče mužkih članova zadruge. Žene 
rade ko mravi i po danu i kasno uvečer, pa iako su poslovi 
lakši i laganiji nego ljetni poslovi po njivama, više je 
žensko čeljade zaposleno preko zime. Koja ne muze blago 
iP ne pomaže planinci u kući, ta ili sjedi pred tarom i tkaje 
neumorno kroz duge zimske mjesece, dok druga gargaša 
vunu ili vlači povjesmo, neke predu, neke pletu, dok druge 
opet vezu ili šivaju — uobće, prava težačka kuća je zimi 
ženski mravinjak, koji je uzorna slika zadružnog života. 
Planinka razpoređuje poslove za sve članove zadruge, jer 
svaki mora biti pošteno obučen i obuven, no ona ujedno 
misli na djevojačke opreme svih cura i curica u kući, koje 
odlaze s ognjišta, ne noseći ništa do svoje opreme i nekoliko 
glava sitnog blaga, ako je iz bogate zadruge, dok iz vrlo 
jake kuće može dovesti i jednu ili dvie krave. Blago je nje- 
zina prćija, no čim dođe na svoje novo ognjište — više nije 
ni to njezino, nego zadružno. Tako je to bilo u Jadrina 
vremena. Kad planinka odredi kojoj djevojci, za koju slute, 
da više ne će dugo s njima kućiti, da sprema opremu, onda 
joj njezina majka, a i druge u kući pomažu, ukoliko nemaju 
prečih poslova, koje treba prije posvršavati. 

Dok su žene tako iz djetinjstva — već i curice moraju 
plesti barem čarapice za djecu! — prezaposlene preko ciele 
zime, mužkarci uglavnom planduju. Oni hrane i napajaju 


stoku, brinu se za drva, načine nekoliko grabalja i vila, 
koliko im je potrebno za sliedeće ljeto i — čekaju proljeće. 
Tako je to već od pamtivieka, te se čini, kao da je to tako 
Svemogući ostavio mužkarcima, a — nije ni dobro ni pa- 
metno dirati u Božje odredbe, pa stoga to tako prelazi od 
koljena na koljena kao dobro i razumljivo. Jadre je već 
davno počeo posve drugim očima gledati na take i slične 
»Božije odredbe«, jer nije bio spreman, ni u najranijim 
godinama svoga života, da ni gluposti ni lienosti pokriva 
takim plaštem. 

Gospodarstvo je preuzeo već u mrtvu jesen, pa već zbog 
tog nije mogao uvesti važnijih promjena u načinu zimo- 
vanja, sve da je i bio spreman, da dira u stare običaje, dok 
je did Jukan još bio topao u grobu. Treba to sve pripremiti 
tako, da nitko ni ne opazi kakove promjene, dok nenadano 
ne osjeti, da je to ipak sve posve drugačije, nego je bilo. 
Nema tu ni tumačenja ni poučavanja, nego svakom dadeš u 
ruke, što će raditi, i on legne na posao kao na majčine grudi, 
jer mu prednjačiš i jer si ga priredio za taj posao. Ni go- 
vedče ne ide rado ni lako nepoznatim putom, a čovjek ima 
i još nešto osim očiju. On mora biti i duhovno priređen za 
posao, koji mu se namjenjuje. Kad je gospodar načistu, što 
hoće, mora posve jasno spoznati i kako to želi provesti, pa 
onda izabrati pomagače za svaki pojedini posao, koji naj- 
bolje odgovara i njihovom razpoloženju i nagnućima i spo- 
sobnostima, a tad ih pripremiti za rad. Tad ne može izostati 
uspjeh. Jadrina narav nije bila sklona da pravi s drugima 
pokuse, dok ga ne bi sam načinio. Kad je vidio, da je nešto 
dobro i da je provedivo, tad je bezobzirno i neumorno srtao 
cilju i redovno ga i dostizao. 

Svako je kućno čeljade poznavao kao samog sebe, pa 
mu nije bilo težko praviti osnove, za što bi koje bilo naj- 
podesnije, a da nikog ni ne povriedi ni ne dovede u položaj, 
da se nađe u poslu, za koji nije stvoreno. 

Ovu je cielu zimu upotrebio, da u miru promisli cielu 
osnovu, kako bi mogao svoju zadrugu dovesti do napredka 
i procvata, kakav on zamišlja, da je ne samo potreban, nego 
i moguć bez velikih potežkoća i skoro bez ikakovih troškova. 
Prije svega je odlučio, da uredi pitanje razdiobe zemljišta 
s ogrankom obitelji, koja je Pod vodom. Za pokojnih je 
pređa to bilo samo jedno gospodarstvo i samo jedna za- 

druga, a kad su se i posve službeno razčlanili ne samo u 
dvie grane obitelji, kako je to išlo po prirodnim zakonima 
i redu događaja, nego i u dvie gospodarske grane, u dvie 
zadruge, ili je nepažnjom ili neshvaćanjem, ili uslied neke 
nerazumne ljubavi kog uvaženog člana, što jedne, što druge 
grane, učinjeno, da su pojedini komadi zemljišta i na jednoj 
i na drugoj strani ostali u posjedu i uživanju grane, koja 
je na drugoj strani Obsenice. štoviše, ti su komadi doista 
samo komadi, .azbacani na sve strane, tako, da je vazda 
težka muka i gubitak vremena, kad ih treba obraditi ili 
prirod s njih pokupiti. Ti su odnosi težki i nepovoljni toliko, 
da ih je Jadre odlučio riešiti i urediti pod svaku cienu. Da 
ne bude ni prigovora ni nezadovoljstva, iako ga ne bi 
smjelo biti, ako se pitanje prosuđuje pametno i bez ikakovih 
primisli, Jadre je zapodjeo o tom pitanju razgovor, kad su 
svi odrasli mužki članovi bili na okupu. 

— Još nemamo zemlje, koliko bi je mi mogli obraditi 
počao je on mirno i nenapadno — al ćemo je, ako Bog da, 
moći nabaviti. Nije to ni težko, ako smo za što, a mi to 
esmo. Ima oko nas dosta i puste zemlje, pa je samo treba 
mužki obraditi, prikopati, nađubriti, a unda i milovati i 
gojiti, pa će biti u redu. Ne smetaju nam komšije, jer i' 
nemamo. To ćemo viditi. Nego — 

— I triba zemlje — ubaci Ivan, kad je Jadre zastao u 
rieči. — Nije, da nemamo od šta živiti, al bi moglo biti i 
bolje. 

— Kad bi moglo, unda i mora biti bolje! — prihvati 
Jadre. 

— Znam ja — javi se i Martin — da ćeš ti to znati 
sve razporediti i urediti i odrediti, a mi ćemo, svi ka edan, 
prileći na posa i urediti, da se pripovida. 

— I oćemo, ako Bog da — potvrdi Jadre. — Svi ćemo 
mužki podmetniti pleći, pa ćete vidite, što ćemo učiniti! 
Nego, i druga j’ tu. 

— Nude, nude! 

— Mi imamo tamo Pod vodom razbacane zemlje od 
Ponora do Budačkog Klanca i Babića Glavice. 

— Est to — potvrđuje njih više u jedan glas. 

— l f evo — govori Jadre polako i oprezno — ja bi se 
kladije s vami, da niki i o’de među odraslijim ne znadu, 
koja je sve naša zemlja, a koja je naših Pod vodom. 

— I ja bi s tobom drža! — potvrdi Martin i pogleda 
družtvo oko sebe. — Eto, morda ni naš Ivan, koji sve zna 
i vaik mudruje i razmišlja, ne bi pogodije, sve međe između 
nas i uni Pod vodom. 

— Ne bi uvano! — potvrdi Ivan, smiešeći se. 

A kako bi unda znala naša dica?! — upita Jadre. — 
Kako moreš poslati kog dičačića ii curicu, da, na priliku, 
na Jadrievki ii u Vrtlini nabere vriću sikavca i donese 
prasadi, ii da iđe posaditi koji sklad gra ii posijati keten, 
ako bi baš tili, da ga tamo sijemo? 

E da — potvrđuju svi, jer je posve jasno, da je tako. 

6 

— Kako j’ nami, tako i našim izpod vode. I uni imaju 
tu kod nas zemlje, do koje im je daleko i za koju mlađi ne 
znaju kao ni naši za unu tamo — nastavljao je Jadre svoje 
misli, koje su sve ostale morale dovesti do njegovih za- 
ključaka. 

— Uprav tako — reče neki. — I nekiđan je tu bije Jure 
strica Jakova Lilina i pita mene, di je nikakav njijov 
»Dočić zeleni«. Ja sam mu se smija, jer nisam zna, kako 
more ne znati, di je njijov Dočić. 

— Sad vidiš! — reče Jadre. 

— Sad vidim! 

— I tebi bi bilo ka i njemu, kad bi ja tebe posla, da 
ideš na našu Dugačku kod brekinje. E Y nu, da bi? Znaš li, 
di je to? 

— Bome ne znam. 

— A nu! Eto, stog ja sve mislim, da bi bilo pametno, 
ako ste svi za to, da ja divanim sa stricom Lilom, pa da mi 
te zemlje izminimo, a što ne bi mogli ii ne bi tili izminiti, 
da i’ ujedinimo. 

— Ujedinimo?! — javi se nekoliko glasova, koji nisu 
razumjeli, kako to Jadre misli i što mu to znači. 

— E, e: da i’ ujedinimo izminom: mi ćemo njima dati 
koliko j’ pravo i pošteno na drugom mistu s unu stranu 
Obsenice naše zemlje, a uni će nami isto na unoj strani 
vode, pa ćemo ujediniti u jedan ili u nekoliko komada, da 
nam sve bude k jednu, nablizu i pri ruci. I mi ćemo njima 
dati na našoj strani, kako j’ pravo i pošteno. 

To bi dobro bilo — reče Martin. 

Ako ste svi za to, ja bi divanije sa stricom Lilom — 
©đvrati Jadre — i sve š njim dogovorije, pa kad se nas dva 



porazgovorimo, reć ću vam i jope, da znate i da čujem, este 
li zadovoljni. 

N e triba to! — uzprotivi se Martin, osjetivši potrebu 

da štiti ugled i vlast kućnog starješine. — Kako se vas dva 

dogovorite, mi smo svi zadovoljni. Tako će biti najbolje i za 

— Est to — potvrdi i Jadre. — I ja znam, da ce biti 

tako al ne škodi, da svi znate prije, neg učinim, kad se radi 
o di’dovini. I ja znam, kako j’ čoviku do svakog unog ka- 
mena, po kom je gazije naš šukundid. Znam ja to, pa tako 
unda i divanim: sve ću ja vami reći, da znate i da še do- 
govorimo. Nije ovo samo moja didovina i ne ce ostati samo 
mojim nego i vašim unucim i praunucim. 

— Evala ti, Jadre, na poštenim besidama! — reče 
Martin posve svečano, kao da drži zdravicu. — Nego da ti 
pravo i ljudski kažem: i ’est tako! Sve nas to tišti i boli 
kad se dira u komadićak didovine, pa j unda i pravo, da 
tako postupaš, da potlje ne more niko, ni čovik ni ^> recl : 
da nisi pita i da nisi radije ka pravi staresina i ka pravi 

čovik. . 

Tako i est! — potvrdiše svi skoro u jedan glas, jer 

iako su oni, doista, imali neograničeno povjerenje u Jadru, 
ipak je djedovina — djedovina, o kojoj se razpravlja s 
puškom preko koljena. Nema tu šale. 

Ja ću, ako mi Bog da zdravlja, još ovi dana divaniti 

sa stricom Lilom, pa ćemo čuti, što un veli. 

Reć će, što i ti, jer je to pametno i za nas i za nji 

reče Ivan. 

Nego . . . poče Jadre i zastane u rieči. 

— Nude, nude! 

Mislim — nastavi on, polako i oprezno ni mlin 

nam ne valja. 

— Bome ni ne valja, javi se Nikola, mlađi sin pokoj- 
nog Jukana. — Ja sad mlinarim i idem, kad je naš red, pa 
i, Bože, pomozi, dok je lipo vrime, al kad udari kiša, da Bog 
sačuva! Curi na sve strane, pa ne znaš, bi li pokriva kos, 
da ti u njem ne skvasi žita, ii bi pokriva korito, da ne skvasi 

brašna. 

— Ne valja, ne valja! — potvrđuju i ostali. 

— I to — potvrđuje i Jadre, al on misli na drugo, pa 
malo pomalo ide na svoj cilj: — Nego, ništo j’ drugo, što 
meni ne mrliši. 

Svi se zagledaju u njega s najvećim zanimanjem, jer 
nitko nije pogađao njegovih misli. 

— Eto — počeo je on razvijati svoju misao: — Nikola 
veli, da un mlinari, kad je »naš red«. Tako i est. Un mlinari, 
kad je naš red. Mi se redamo s našim Podvođanim i kad bi 
mlili samo za nas, i, Bože, pomozi. Bilo bi nam dosta i 
mlina i našeg reda, al mi moramo mliti i za une druge, koji 
nisu ni Nadvođani ni Podvođani. Meljemo za desetak sela, 
pa ne moremo samliti ni za sebe svaki put, kad baš oćemo 
i kad i tribamo, jer je vaik priči drugi nego mi, ako oćemo 
mlin pošteno držati. 

— Nego, što ti unda, na priliku, misliš? — upita Mar- 
tin, a svi su drugi napeto čekali njegov odgovor. 

— Ako ste vi za to, ja bi reka stricu Lili ovako: za nas 
je oboje ovaj mlin premalen. Ima samo dva vitla. Nema 
druge, nego ii edni ii drugi moramo graditi novi mlin, a 
ovaj pripustimo samo ednima, ii ćemo se nagoditi, pa ovaj 
proširiti i načiniti još dva vitla. 

— Nije loše! — potvrdi Martin veoma žurno i odlučno. 
— Već sam i ja na to pomišlja, a i pokojni je ćakan o tom 
divanije, samo nije nikad dospije, da to uredi. 

— Špalji imadu mlin pod Žmelovačom, naš je skoro na 
Ponorim — govorio je Jadre i tumačio svoje misli i na- 
mjere. — Na priliku, kod Budački perala — bije bi mlin, da 
ga se ne bi oči mogle nagledati, a s naše bi strane mogli 
navesti jažu, da joj ne bi bilo pare. A naša je mala Obsenica 
čila rika za taj posa. Za vodu se ne tribamo bojati. 

— Ka smišljeno! Kun da čitaš iz knjige! — potvrdiše 
neki u jedan glas. — Kad bi mi sami imali svoj mlin, mlili 
bi, kako bi mi tili, i vaik bi mogli još mliti i za druge. 

— I ja tako računam. Ako ste svi zato, ja bi i o tom sa 
stricom Lilom. Un je pametan čovik, a doživije j’ već više 
neg nas i jedan, pa će više i znati. Ja mislim, da ćemo se tu 
lako složiti, a kako ćemo se podiliti i ko će graditi novi 
mlin, to ćemo viditi. Na moj račun je svakako pametnije 
graditi još edan mlin, pa da j' svak gospodar na svom, neg 
da se tamo gurkamo. Ako ste vi svi za to?! 

— Esmo! 


_ Unda lipo. Ja ću divaniti sa stricom, pa kako se 
pogodimo. A1 i o tom ćemo mi još ovako podivamti prije 
neg stric Lile i ja udarimo dlanom o dlan. Bolje j , da svi 
znate, kako smo se naredili. _ 

Ni ne mariš — uzprotivi se Martin. — Kako ti reces 

i kako se vas dva dogovorite, nek tako i bude. 

Tako i est — reče Ivan, a za njim i ostali. 

_ Ništa, ništa — odvrati Jadre. - Podivanit ćemo još. 

Tako je on nabacio svoje misli i svojoj družini, da raz- 
mišljaju i počnu nositi iste brige i namjere, a bilo je posve 
naravno, da će biti onako, kako je on zamislio, jer je naj- 
bolje za kuću i zadrugu. Već je u sebi bio odlučio, da ce sa 
stricom Lilom govoriti najprije o mlinu i to radi svojih 
daljnjih osnova. Da počnu pripoviedati o izmjeni zemlje, 
morali bi obilaziti svaki pojedini komad, jer iako obojica 
dobro poznaju svaki kamen i skoro svaku travku, a kamo i 
ne međe i veličine svakog komada i u snu, ipak bi morali 
svaki pogledati i još po nekoliko puta premjeri« očima, pa 
možda i koracima i onda se opet na njeg povratiti prije, 
nego bi mogli ozbiljno govoriti i doći do zaključka. Zemlja 
se ne daje lako iz ruke, i tu je posve neodlučno pitanje, da 
li razpravljaš s bratom ili s posve nepoznatim strancem. Tu 
se radi o djedovini i tad se oči trostruko otvaraju i neci 
deset puta važu. Zima nije pogodno vrieme za takav posao, 
jer je svud snieg do koljena, a gdjegod i viši, pa se ne može 
hodati po njivama i poljima, a nabaciti samo pitanje nema 
smisla, jer bi onda i stric Lile na dugo i široko snovao i 
kovao i umovao, pa sam Bog zna, kako bi sve izpalo. Ovako 
će on s njim najprije razpraviti i pošteno nesiti pitanje 
mlina; Lile će vidjeti, da ima posla doista s poštenim i pra- 
vednim čovjekom, pa će i zamjena zemlje ići lakše, a on ce 
odmah početi s pripremama za gradnju mlina. Svakako je 
želio, da on i njegova zadruga grade, jer bi on onda gradio 
i radio, kako on to misli i želi, a ne bi krpano i mučio se 
posve uzalud, da iz stara načini novo. Osim tog je stari 
mlin mnogo bliže nego Nadvođanima, kao što će njima biti 
bliži novi mlin, gdje ga on misli graditi. Tako bi i s te 
strane bilo pametnije i naravnije, da on gradi sa svojom 

zadrugom. . 

Već se on dugo zabavlja u mislima gradnjom novog^ 
mlina, pa je posve točno znao, gdje bi ga smjestio i kako 

bi naveo vodu. Trebalo je samo sve urediti s Lilom i pri- 
stupiti poslu. 


15 

Jadre se je uredio, obrijao, obukao svečano odielo, kao 
da će u svatove, metnuo na sebe kabanicu s tabarom, 
uzjahao na vranca i uputio se u Lovinac, da se javi »kapi- 
tanu«, zapovjedniku »kumpanije« kao novi starješina za- 
druge i ujedno da se porazgovori o drugim pitanjima i 
poslovima, koji su ga tištali. 

Za njim je jahao, isto tako svečano, samo jednostavnije 
obučen, Mate Ivanov, držeći se ponosno na konju kao pravi 
vojnik. On je strica pratio, da mu pazi na konja, dok on 
bude obavljao poslove, i — tako, da ne ide sam. 

Zapovjednik je bio satnik Kovačević, domaći čovjek, 
koji je poznavao svako diete i svaki kamen u svom području, 
a isto je tako bio u najkraće vrieme obaviešten o svim 
dogođajima i u najudaljenijim naseljima. Tako je znao i za 
smrt Jukanovu i za izbor novog kućnog starješine, pa se nije 
iznenadio, kad su mu javili, da Jadre želi doći preda nj. 

— Eto, gospodin kapitan, Božija volja, da sam doša 
prid vas, da vam rečem — govorio je Jadre lagano i odmje- 
reno, posve sigurno, no kad je trebao izreći posljednu rieč, 
zape mu u grlu. 

— Znam, znam, vriđni moj Jadre — priskoči mu satnik 
u pomoć: — Pokojni ti je stric Jukan umra i tebe ostavije 
za starješinu. 

— E — prociedi Jadre suho i odrezano. — Božija volja. 

— A da, moj Jadre, man Božija volja — potvrdi satnik. 
— Sidi. Ćuje sam, što si stvorije kod stana. 

— A nu! Nije mnogo, gospodin kapitan. 

— I mnogo i dobro, moj junače! Nisam vidije, jer 
nisam iša u onaj kraj, al mi ljudi pripovidaju. 

— Ljudi divane i više nego est, a nije još niko ni vidije 
osim moji, koji su tamo bili. 

— E, da vidiš, i nije tako! Meni je pripovida čovo, koji 
je sve vidije na svoje oči. 

Jadre ga je malko začuđeno pogledao, skoro ne vjeru- 
jući njegovim riečima. 


— Kad ti velim, ovako j’. Prolazije tamo s još nekoliko 
ljudi i zapelo mu za oko: vidi vaš stan dvaput veći neg je 
bije, uđe da vidi, a ima i što viditi! Tu prigrade, tu ograde, 
tu čudesa. 

Vaj, gospodin kapitan — upita Jadre zabrinuto 

e r taj čovjek jope zamandela vrata na stanu?! 

Eto pravog starešine! — uzklikne satnik i udari se 

rukom po koljenu. — Znaš da sam i ja, na moju dušu, to 
isto pita, jer sam mam pomislije, što bi mu ja reka, da j 
ulazi je u moj stan. 

Evala vam! — odgovori on, smiešeći se zadovoljno 

i kao u maloj neprilici, što ga je ono zapitao. 

— Ništa, ništa, vridni moj starešina! Znam ja, kako j’ 
to. Imam i ja svoju zadrugu kod kuće, pa sve razumim. 
Nego, nije to još sve, što j’ meni unaj pripovida. Veli: 
»Idem ja malo dalje i opazim nikakav zid ka cimiter, a kad 
tamo, to šterna, da bi mogla biti usrid Karlovca^ i biti na 
diku i samom našem generalu«. Est, na moju dušu, sve mi 
ovako pripovida čovik, ka ja sad tebi. I evala ti, što si 
načinije i pokaza i drugim, što se more, kad se zna i oce. 

— A nu! — govorio je Jadre u neprilici pod ^ tolikom 
pohvalom. — I nije loše, što smo načinili, a bila j’ potnba 
rad siromašnog blaga ka za glavu. 

Kad je ovaj gori bije, već je u šterni bilo dosta 

vode, a veli, bistra i čista ka suza ditinja. Pa, kako si ti 
to sve, moj brate, moga načiniti?! 

Sa dobrim je družtvom lako i u crikvu i u planinu, 

a moji su svi ka edan po edan! — odgovori Jadre ponosno. 

— Da tamo nije bilo edne dobre glave, koja j' sve 
zamislila, vodila i ravnala, ne bi tebi, vridni moj^ Jadre, 
koristilo nikakvo družtvo, meni ti vi ruj. I ja sam već popije 
dosta i vode i vina i s gospodom i s našim graničarim. Znam 
ja, kako se kola uz brig voze! 

— Ma, est i to, al brez družtva i jope ništa. 

— E, da! Težko i u gori vuku samu, al još teže blagu 
s blunastim gospodarom. Viruj ti meni. Nikad nije vojska 
izgubila bitku, man uni, koji je vodi! Pametan čovik vidi, 
što ne more biti, pa izmakne, al kad bitku primi, unda je i 
dobiva — govorio je satnik sve oduševljeni je, osjetivši se u 
svom ratnom zraku. 

— Est to, al — govorio je Jadre oprezno i pažljivo — 
more biti i drukčije. Tako — čovik se privari u računu. I 
tako . . . 

— E, est to, est. Ima i nepredviđeni dogođaja, al pravi 
vođa mora predviđati. Un mora vaik na sve misliti, sve 
računati, za svaki slučaj biti pripravan i na napadaj i na 
obranu, a napadaj je najbolja obrana. 

Jadre je mirno slušao, što je već kao vojnik čuo bezbroj 
puta, no bilo mu je drago, što je satnik tako liepo prema 
njemu razpoložen, pa toliko pripovieda. 

— Isto ti je tako i sa ovom upravom, di se vode druge 
bitke i bojevi, a ne krvari. Isto j’ tako i u tvojoj zadruzi. 
Da ti nisi čovo na mistu, da sve mudro ne promisliš i ne 
odrediš i da svojim primjerom svima ne prednjačiš, ja bi 
tije viditi, što bi tvoje družtvo učinilo. 

— Ne bi mu bije starešina! — odgovori Jadre, smijući 
se. — Izabralo bi družtvo boljeg starešinu, a vi bi rekli 
»amen« i sve — lipota. 

— I tako bi moglo biti, nego ja divanim o tvom radu 
u planini. Da ti nisi, koji si, ništa unog ne bi bilo. 

— Nego, sad je druga, gospodin kapitan — poče Jadre 
sigurno, radujući se satnikovu razpoloženju. 

— Nude! 

— Gradimo mlin. 

— Pa, vi Vrkljani imate svoj mlin. 

— Primalen i s neruke, gospodin kapitan. Ne more 
dosta namliti ni nami, kolko nas je Bog da, a moramo mliti 
i drugim. Čovik ne more reći, da ne more. Ne bi nam niko 
virova. Ne moreš reći ni da ne ćeš, kad oćemo, al ne mo- 
remo. Stog smo se ja i stric Lile dogovorili, a naši svi 
zadovoljni, da unaj mlin ostane njima, a mi da gradimo 
sebi novi. 

— A di bi ga gradili? 

— Uprav kod perala Budački. Znate, di Obsenica zavija 
izpod Briga Serdarova. 

— Znam, znam točno, di misliš. Uno j’ dobro misto. 

— Sad, eto, gospodin kapitan: vi i Svemogući. Do 
vas je. 

— Moreš s Božjim i mojim blagoslovom! — odgovori 
satnik veselo. — Meni je vaik drago, kad se u mojoj kum- 
paniji što gradi. Drago j’ i unim kod regemente, a i gos- 


podin se general u Karlovcu veseli, kad vidi i čuje, da 
radimo i napridujemo, a to j’ svakako napridak, kad ti veliš, 
da ne morete dosta namliti. 

— Vala vam ka otcu. A i sami znate, da se ja ne bi da 
na toliki posa, kad ne bi zna, da j’ potribno i dobro. 

— Znam ja to, pa ti stog tako i divanim. Samo gradi. 

— E, al i još je druga, gospodin kapitan!^ — i opet će 
Jadre sa smieškom na obrazima. — Sad još ništo tribam- 

— Nude, nude! Što j’ do mene, ne boj se. 

— A da do koga bi drugog bilo, man do vas i Svemo- 
gućeg, slava Mu i vala! Tribam građe. 

— Sići, kolko tribaš i di ti je najpogodnije. Samo se 
dogovori s ovim mojim, koji to imaju u rukami. 

— Znam ja to. Oću, i vala vam. Nego, unda još ništo 
tribam. 

Sad se satnik nasmije mjesto svega, drugog, što bi bio 
mogao reći. 

— Moram u pilu u Lipaću odvući trupce, da ništo 
trenica izpilamo, jer i f tribam na gradnji. 

— E, a da kako bi drugačije, moj junače?! — Ja sam 
pomislije, Bog zna, što to još triba moj vridni starešina. 

— Samo još to i ništa više. Da i to dopustite. 

— Kako ne?! I to uredi sa onim mojim. 

— Oću, i vala vam, gospodin kapitan, i sad, ništa, man 
ostajte s Bogom i pozdravite gospu. 

— Ne ćemo tako, moj Jadre! Ti ćeš nju sam pozdraviti 
— odgovori satnik ustajući. — Idemo mi sad k meni u kuću, 
da posidimo i podivanimo. Ovo j’ bilo ka službeno u kanće- 
lariji, a uno će biti kod mene u kući. 

Jadru ta ponuda nije nimalo iznenadila, jer je satnik to 
redovno tako činio s mnogim uglednim ljudima svog po- 
dručja, a napose je od prvog dana svog službovanja u 
Lovincu posebnu pažnju posvećivao njihovoj kući. Oni su 
to srdačno uzvraćali i vazda nastojali, da ne budu dužnici 
ni u ljubavi ni u naklonosti, a napose ne u vanjskim zna- 
kovima i odsievima tih osjećaja. Stog je Jadri sad bilo 
neugodno, da ide u stan. Svakako se je nadao, da to ne će 
trebati učiniti, ali se sad nije mogao protiviti, pa nije ni 
pokušao, da ga satnik ne bi krivo razumio. Ipak je rekao: 

— Nije lipo, da gospu sad smetamo i — tako. Nije lipo. 


— Ne bi bilo lipo, da ti meni tako odeš — odgovori 
satnik i povede ga u stan, koji je bio u istoj zgradi. 

Cim su stupili u predsoblje, vikne satnik gospođi, koga 
joj vodi. Ona iziđe pred njih, brišući ruke u zaslan, jer je 
u kuhinji nešto radila, pa su joj bile mokre, te zaintači: 

— A moj, Bogu, brate, što ovo učini tvoja vridna pla- 
ninka Ika sa mnom, ako znaš, što j' Bog?! 

— A što j’?! Ja uprav ni ne znam, gospa, što j’ učinila 

— odgovori Jadre, sileći se, da bude ozbiljan. — Ja vam se, 
znate, gospa, ni ne volim mišati u ženske posle. 

— A što j’ bilo?! — pitao je satnik. 

— Pogledajte amo, pa ’s mam znati, što j’ bilo — od- 
govori gospođa i širom otvori kuhinjska vrata i pokaza mu 
stol, na kom je ležalo pet-šest komada sira, golema bubla 
masla, tako: ko novorođenče, zatim hrpa jaja i ćup meda. 

— Sad vidiš, što j’ uradila planinka Ika. 

— Ja o tom uprav ne znam ništa — govorio je Jadre, 
no više nije mogao biti posve ozbiljan, jer je znao, da mu 
ne vjeruju. 

A ko j’ to donije, ako ti o tom ne znaš ništa? — 
upita satnik. 

Ja to nisam donije! — odgovori Jadre posve sigurno. 

— Est tvoj parip, jer si i ti na njem amo doša — 
odvrati satnik. 

— Ni moj parip, očiju mi. 

— Donije j’ niki momak, čila ljudeskara — tumačila 
je gospođa — i veli: »Ovo vam šalje moja strina Ika Iznad 
vode.« Sve tu ostavi, lipo pozdravi i uteče, prije neg sam 
ga mogla i za zdravlje upitati i ponuditi ga žmuljićem 
rakije. 

— E, otuda ti meni dođi! — uzklikne satnik. — Sta- 
rešina j’ doša s ađutantom, ka pravi starešina! 

Jadre se je samo smijuljio i šutio. 

— Drago mi je i lipo j’ od tvoje vridne Ike, al, bora mi, 
nije marila govorila je gospođa. — Imamo mi, Bogu mom 
vala, svega, što tribamo. 

— I nije to, što vi ne bi imali — sad počne Jadre 
braniti — i ne daj, Svemogući, da vam nosimo, jer ste u 
nuždi, al nemate ovog našeg! 

— Est to, i vala i tebi i unoj vridnici — opet će 
gospođa. — Njoj nema para, a ovakog sira nema u čilom 

našem generalatu — govorila je, primila jedan komad u 
ruku i nastavila; — Pogledajte, molim te, ovaj zdijanjak. 

Satnik ga primi i pozorno ogleda, pa reče: 

— Žut ka dukat, a čist ka oko. Nego, Jadre, odkad tvoji 
sire u četvrt, a ne okrugle sire. 

— Pa, tako ... To sam ja, gospodin kapitan, načinije 
tvorilo tako. Tako se more iz sira iztisniti sva surutka, jer 
tvorilo ima mali poklopčić, koji je manji od tvorila, pa upane 
među daščice, kad se na nj metne kamen. 

Uprav sam i ja već dugo to tila pitati, pa sam vaik 

zaboravila, a kad sam se sitila, unda nije nikod vašeg bilo 
blizu. A već je dugo to tako u vašoj kući. 

— E, dugo, dugo — potvrdi Jadre. 

— U drugim kućami tako još ne rade — reče satnik. 

Ne rade, ne rade — potvrđuje Jadre i s velikim zado- 
voljstvom promatra prekrasne darove Božje, kojima je bla- 
goslovio njegovu zadrugu. 

— Što est, est, duša valja — govorila je gospođa 
oprezno — al ja vaik poznam na vašim sirim, kad i’ je sirila 
Ika, a kad koja druga žena. Esu vaši mimo svi drugi, al su 
Ikini siri i mimo vaši sira! 

— E da. To već i ja poznam! — potvrđuje satnik, dok 
je Jadre oborio pogled kao zaljubljen mladić, kad pred 
njim hvale njegovu odabranicu. 

— Čista žena, čemu kraja nije, i razumi svaki posa ka 
da j’ sve učila, što druge ne znadu. 

Jadri je neopisivo godilo, što je čuo, aP ga je ipak 
smetalo toliko, da nije znao, kud bi gledao i kud bi s ru- 
kama. Iz neprilike ga izbavi gospođa, koja se je prva sjetila, 
da ih pozove, da uđu u sobu, ponavljajući i hvale i zahvale. 

— Ni ovakog masla nema, ka što j* ovo, koje prođe 
kroz Ikine vridne ruke — govorila je, idući pred ljudima 
prema sobi. 

I ona je tu domaća, pa pozna veliku većinu stanovničtva, 
a sve uglednije pozna pobliže, jer često ide u posjete sad 
k ovima, sad k onima, kad se nada zgoda, bilo proštenje, 
bilo krštenje, bilo svatba ili kakav drugi povod. 

Satnik je pričao i izpitivao, a Jadre odgovarao o svim 
pitanjima, koja mogu obojicu zanimati, no Jadri se je žurilo. 
Htio je, da uredi sve, što je potrebno i radi sječe i radi 

pilanja, a nije mogao prebrzo ustati, da ih ne uvriedi. Padao 
je snieg. I to je bio razlog, da se požuri kući. Ako bura 
nanese nove namete preko Dočina, morat će ići kroz Cerje 
kući, a to mu je mnogo dalje. 

— Esu li ti konji pod krovom? — upita satnik, a Jadri 
dođe to pitanje kao naručeno, pa odgovori nasumce: 

— Ne znam, gospodin kapitan, i uprav bi rad tog 
mora ići. Est moj Mate pravi dičak, al je on nevišt pa se 
bojim. 

— Iz vaše kuće momak nevišt blagu?! — podrugne se 
satnik i glasno se nasmije. — E, ta ti valja! 

— Znate, kako j\ gospodin kapitan — odgovori Jadre 
u neprilici. Stari su ljudi govorili, da j’ oko gospodarevo 
najbolji biljac i najbolja zobnica za paripče. Mladost je 
ludost, pa je i momak nosije. 

— I bije i iz vaše kuće?! — i opet se satnik podrugne. 

— Uprav tako! — potvrdi Jadre i ustane. — I vala 
vam lipo, al sad moram ići. Gledajte, da se kad svratite* 
k nami. 

— Kad bude mlin gotov, eto me! 

— Nemojte, gospodin kapitan, zaboraviti, što smo rekli 

— prihvati Jadre. — To će biti, ako nas Svemogući uzdrži, 
mam, čim vode splasnu. 

— Ja sam mislije, da ne ćeš biti gotovo prije jeseni — 
odgovori satnik, — al mi sad pade naum, što si uradije priko 
lita u planini, pa unda more kod tebe sve biti. 

— I bit će, ako Bog da zdravlja. Ja sam već sve izra- 
čuna. Da nije svakog prolića velike vode, i prije bi mi njeg, 
s Božijom pomoći, utvrdili, al ovako ne moremo. 

— To će morati biti čila tvrđava, da ga voda ne odnese 

— reče gospođa, osjetivši potrebu, da reče bilo što, samo 
da ne šuti. 

— I ne će baš tako — odgovori Jadre i poželi, da svu 
svoju osnovu izloži, no sjeti se, da bi ga to predugo zadržalo, 
pa reče samo nešto: — Oćemo mi njega i izmakniti k brigu 
i dobro podziđati, al tvrđava ne će biti. 

— Do vas je tamo visoka brina — poče satnik tumačiti 
više gospođi nego Jadri — pa ti ne će biti težko, da ga 
izmakneš. Nego, kako ćeš s jažom? Kako ćeš nju podigniti 
i izkopati ? 

Mogu i to — odgovori Jadre posve veselo i pobje- 
donosno, osjetivši se sad on u svojim vodama, kao ono prije 
satnik, kad je govorio o ratnom vodstvu. — Sve sam ja to 
već razgleda i izmirije. Moremo lipo, samo moramo iz daleka 
zavatiti. Oko pet stotina koraka. 

— Puno! — reče satnik. 

Puno, puno, al ćemo ništo moći kopati još i zimus, 

jer pod snigom nije zemlja jako smrzla, a nije podvodno, 
di mislim, da mam počmemo. Dok edni budu priređivali 
građu, drugi će grampe i lopate u šake, pa u jarugu. 

— Znam ja — uzklikne satnik, smijući se — da kraj 
tvoje uprave ne će niko plandovati. 

— Sve ja to lipo, pa svak radi s veseljem ka za dušu. 
Dobra j’ moja čeljad, Bogu mome vala. I — sad ništa, man 
s Bogom, i vala vam na štimu i divanu. 

— Kad god dođeš, javi mi se — reče mu satnik na raz- 
stanku. 

— I ja bi to rekla, al ne smim, jer ćeš pomisliti, da 
mislim na ovu lipotu, koju si donije — reče gospođa, 
smijući se. — Nego pozdravi mi lipo svoju vridnicu i babu 
Mandu i sve ostale, male i veleke. 

— Oću. Bog vam da zdravlje — odgovori on uobiča- 
jenom rečenicom i veselo izpane iz kuće. 

Sve je išlo dobro, uprkos velikom sniegu i studeni. U 
planini su — na posve protivnoj strani od stana, tamo u 
Trolokvama — nasjekli potrebnu građu i svlakali je ko u 
šali, jer je to lakše, nego da su je morali voziti. Po sniegu 
se trupci skližu, da blago jedva osjeti, da nešto vuče, 
štoviše, na nizbrdicama treba i te kako paziti, da se drvo 
ne sklizne i ne udari vola ili konja, već kome je povjereno, 
da ga vuče. Jadre je odredio tako, da su voli vlakali one 
komade, koji su bili određeni, da idu na Obsenicu, gdje je 
predvidio gradnju mlina, odnosno kući ono, što je trebalo 
na sitno obraditi, kao što je šimla i neke druge malenkosti, 
dok su trupce, koji su bili određeni za pilanu, vukli na 
konjima, jedno, jer su to bili golemi komadi, a drugo, jer 
konji ipak idu brže nego volovi, a do Lipaća iz Trolokava 
je dobar komadić puta. To je toliko daleko, da su najprije 

išli, i to veoma rano, mnogo prije zore, da prirede građu, 
onda bi se pod noć vratili u Lotiće i tamo prenoćili kod 
nekih rođaka, pa opet prije zore u planinu, i tako nekoliko 
dugih i težkih dana. S ostalima je bio i Jadre, jer nije htio, 
da bez njega biraju građu, a nije htio ni preda se puštati: 
moglo bi kome sievnuti u glavu iP da je on, možda, već 
oronuo, iP još gore: da sebe štedi, a družinu tjera! 

Bio je vazda prvi na nogama i posljednji na ležaju. 
Ponieli su sa sobom toliko hrane, da rodu nisu bili na teret. 
Za punih osam dana je bilo posla, dok su priredili sve, što 
su trebali za cieli mlin, a u planini je bilo njih osam odraslih 
ljudi. Jadre je zapoviedao kao vojskovođa, a radio kao pravi 
težak, te su svi oko njega cvali od sreće i zadovoljstva, kad 
su čuli, kako im ljudi ne vjeruju, što su učinili za tih osam 
dana. Najmlađi je među njima bio Perjas, Jadrin najmlađi 
brat. I on je bio već odrastao momak, no da mu nije rođeni 
brat, vjerojatno je, da ne bi bio poveo sa sobom, jer je dosta 
mek. Ovako — htio je baš stoga, da ne bi koji stričević ili 
sinovac pomislio, da nije pravedan i da ih bira po koljenima, 
a ne po snazi. Perjas se je vladao valjano i vršio je svoj 
posao kao i svaki drugi, bez prigovora i pogovora. Vrlo je 
bistar mladić, samo malko svojeglav, ali je radio kao po- 
maman. U njemu je, u nekom skrovitom kutiću, cvalo 
veselje, što svim tim radom i tolikim uspjesima ravna 
njegov rođeni veliki brat i kućni starješina. Vidio je, kako 
rade, a osjećao je, da bi težko tko drugi mogao uraditi toliko, 
koliko to uspieva njima pod Jadrinim mudrim vodstvom. 

Kad su sve priredili, otišli su kući, tamo ostali dva 
dana, iako su neki mlađi govorili, da mogu odmah sutradan 
natrag s blagom. Jadre to nije htio, ali im nije ni rekao, 
da mu je želja, da ih pusti, da se naspavaju i najedu toplog 
jela. On je vazda računao s činjenicom, da i blagu i čovjeku 
treba odmora, pa se njima i činilo, da mogu još vući. 

Za mlin je Jadre dao i brvna izpilati. Tim je posao u 
velike skratio, jer ih nije trebalo ni udariti sjekirom ili 
bradviljem, osim zarezivanja na krajevima, na kojim su bila 
spajana s brvnima s druge strane. Prema prilikama je 
Jadri rečeno, da će trebati oko tri tjedna, dok njegovi trupci 
dođu pod pilu, jer je bilo previše onih, koji su dovukli 
ranije. To mu je bilo malko nezgodno, jer je računao, da bi 
se trebao požuriti baš s radovima na brvnima i s daskama, 

no tu nije bilo pomoći. Promienio je uslied toga osnovu, pa 
je poslao više ljudi, da kopaju jarugu, kojom će voditi vodu 
na mlin, dok su ostali priređivali stupove i ciepali šimlu 
za krov. 

Dovezli su i daske i brvna. Zima je bila jaka. Sve je 
hvatala za nos i ušesa, no Jadru to nije smetalo. Načinio je 
od dasaka sušu, koja nije štitila od zime, ali je ipak malko 
zaustavljala vjetar u njegovu naponu i sili, pa već tim 
olakšavala posao. Ipak je bilo veoma težko raditi, te je 
Jađre već pomišljao, da bi ipak bilo pametnije, da prestanu 
s radom kod vode, dok zima malko ne mine. Svoju je misao 
rekao Martinu, da čuje njegovo mnienje, jer mu je bilo žao„ 
da prekine posao u tolikom jeku i napredku. 

Lako nije — odgovorio je Martin — al ja mislim,. 

na priliku, da još moremo. Ako koji od momaka ne bi moga, 
vidit ćemo. Moreš ga poslati kući, nek nikolka dana plan- 
duje, pa će jope nastaviti. 

Bilo mu se težko odlučiti, jer koliko mu je na srdcu 
ležala želja, da do proljeća bude gotov barem s najglavnijim 
radovima, toliko mu je bilo i do čeljadi, da ne promrznu. 

— Est uno, bilo j’ — govorio je Martin polako i 
oprezno — pa se čovik i smrzne. Pomete ga. Est to, al na 
moj račun, i koliko ja pamtim, još nije ni ednog pomelo u 
poslu, van najviše ja pijana, ja čovika putnika, kad ga svrne 
mećava, pa zabasa. Ko radi, taj se ne smrzava! 

I Jadre to zna, no ipak mu je težko, jer je studen bila 
veoma oštra, pogotovo kraj vode. Dok se je lomio i raz- 
mišljao, radovi su napredovali, a on je vješto prebacivao 
ljude sad na teži, sad na lakši posao. Martina je najčešće 
ostavljao kod kuće, da teše šimlu, jer je to radio pod 
krovom, kraj ognjišta. Što bi preko dana iztesao, nosio bi 
pred večer na tavan, pa je na široko položio na gredice iznad 
ognjišta, da se suši, a žene bi pokupile trieske i spremile isto- 
na tavanu, postrance, da se i one izsuše. Na taj su način 
za dugo pripremile dosta luči za razsvjetu, kad uztreba. 
Redovno je ni ne treba, jer dok uvečer sjede, oko ognjišta 
su, na kom je vazda velika vatra, pa svi vide dovoljno za 
poslove, koje obavljaju. Tek tu i tamo treba gdje posvietliti 
i bez vatre. Tad se zapali luč. 

Ivan je najviše radio na grabi, vodeći i upravljajući 
poslove kao izkusni graditelj, iako se nikad u životu nije 

bavio ničim drugim osim ratovanjem i težačkim poslovima. 
Svaki je čas premjeravao očima visinu zemljišta, njegov 
pad od mjesta, gdje kane vodu napustiti, do mjesta, gdje je 
kane svesti i ubaciti u mlinske točkove, razmišljao, kimao 
glavom i češće ponavljao: 

Pazite, momci, Kresina će nas kresniti sikirom po 
glavi, ako što pokvarimo! A nije ni lipo, da ovaki ljudi 
kopaju, pa da nc bi valjalo. 

— Ti vaik prigovaraše! — uzprotivio bi se najčešće 
Perjas. 

— Svitujem, ne prigovaram — izpravlja Ivan. — Da 
prigovaram, unda bi ja zna i vikati, al mi nije do tog. Mi 
smo tu zato, da pametno radimo, a Jadre j’ zato, da pri- 
govara, ako ne bude dobro, a znate i sami, da se un ne će 
sramotiti, da nam reče u brk, ako ne bude dobro. 

Posao je napredovao, no svi su se slagali u mišljenju, 
da bi bilo veoma težko raditi, da im Joso nije poslao toliko 
dobrog alata. 

Lako ’j raditi, kad imaš š čim! — ponavljao je 
Ivan, jer je tako doista bilo i jer je želio, da svojim pripo- 
viedanjem drugima olakša posao i da ih zagrijava i 
podjaruje. 

— Šteta, što nije doša i sam naš barun, da i un kopa! 
— reče takom jednom zgodom Perjas, a da nije bilo posve 
jasno, ruga li se ili ozbiljno i prostodušno iznosi tu misao. 

Ivan ga je pogledao i začas zastao u poslu, skinuo 
rukavice i počeo puhati u ruke, da ih zagrija, i ujedno je 
ocjenjivao Perjasove rieči i smišljao odgovor. Svi su imali 
na rukama rukavice, u kojima je samo palac imao svoju 
posebnu vrećicu, a svi su ostali prsti bili skupa. Rukavice 
su bile na dugoj suknenoj struci, koju bi prebacili preko 
viata tako, da im rukavice ne padnu, ni kad nisu na rukama, 
i da ne moraju na njih misliti — ne mogu ih izgubiti nit ih 
treba metati u džepove. Kad nisu na rukama, vise niz 
čovjeka i ne smetaju im. Ivan je puhao u dlanove i na prste 
dulje, neg je bio njegov običaj, jer se nije mogao odlučiti, 
što bi Perjasu morao reći, a da ga nije kanio prečuti, bilo 
je posve jasno i naravno. Poslije dužeg razmišljanja, reče 
posve mirno : 

— Ne rađaju se svaki dan unaki, ka naš stric Joso. Na 
ridko su unaki posijani. I ti uprav ni ne bi marije tako . . . 

* 

— Pa ništa ja ne velju — poče se Perjas braniti, osje- 
ćajući, da nije pametno govorio. — Ja sam samo mislije, 
kako bi unda ljudi pripovidali, da i Vrkljanski baruni kopaju 
jaže za mlin. 

I kopa bi un, samo da j’ sad o’de! — odgovori Ivan 

uvjerljivo. — Koga Svemogući okrene na svoj put, taj je 
za svaki posa. I o’de bi un bije najprvi, jer mu je tako dano, 
da bude vaik prvi, di god dođe. 

— Bi uvano! — potvrdi i Perjas s očitim zadovolj- 
stvom, što je taj razgovor tako dobro okrenuo. Ipak je 
smatrao potrebnim, da pređu što prije na drugo, pa reče bez 
ikakova prielaza i uvoda: — Nego, bilo bi vrime, da Matu 
ženimo. Već je bije i u ratu — 

— Njegovo ratovanje i pasija trka! — odgovori Ivan 
podrugljivo, ne da svog sina izvrgne ruglu, nego jer se ne 
pristoji, da ga otac hvali, iako se je Mate veoma junački 
ponio u svom kratkotrajnom ratovanju. Otišao je sa sedam- 
naest nepunih i vratio se, prije nego je stupio u devet- 
naestu godinu, no svi su ga hvalili, s kojima je bio, iztičući, 
da nije osramotio ćaćinu zlatnu kolajnu. 

— Da vidiš, da i nije tako — protivio se Perjas. — 
Nije un dobije kolajne, al je zaslužije ka i mnogi, koji su 
je dobili. Ja sam ga gleda, kako se bori. Ka bisan lav. Ja 
to tebi velim, a ti, kome oćeš. Ništa, man ga ženiti.^ 

Mate je radio s Kresinom oko brvana pod sušom, pa 
nije mogao čuti tog razgovora. Nije ga čuo ni Kresina, no 
nekako je u isto vrieme, kad i Perjas, počeo i Kresina o 
istom poslu razgovor. Rado je šutio, ali je vazda nastojao, 
da posao začinja svojoj družini razgovorom, koji je može 
zanimati i obuzeti tako, da ne osjeća težinu rada. 

— Radiš ka pravi čovik — rekao je Mati. On nije ništa 
odgovorio, nego mu samo oči malko sievnuše u neprilici, 
dok mu krv nije mogla udariti u obraze više, nego je već 
bila u njima. Pod sušom gori jaka vatra, no ona je pre- 
slaba, da zgrije taj veliki prostor, koji nije valjano ni 
zatvoren, pa su svi, koji su tu radili, bili od studeni crveni 
kao najzdraviji djevojački obrazi. Jadre je nastavljao, uda- 
rajući sjekirom: — Divanit ćemo s ćaćom ti, da te oženimo. 
Već je vrime. 

Mate se počeo smijuljiti, no ne reče ništa, pa ga Jadre 
upita : 

— Što ti veliš na to, sinovče? 

— Kako vam drago. Kako god ti odrediš. 

— Podivanit ću s Ivanom. 

— Što bi divanije š njim o tom?! I sam ti znaš, što ćeš 
i kako ćeš, kad ništo odlučiš. 

— Unda veliš: ne triba tu dogovora ni razgovora, man 
te oženiti?! — odgovori Jadre veselo i nasmije se. 

— Ne, ne, striče! — uzvrati i Mate sa smiehom. — 
Nisam to tije reći, nego, velju, ti i sam znaš. 

— E, vidiš, Ivan je pametniji, mudriji od svi nas! Što 
un samelje u svojoj glavi, tome više ne bi moga prigovoriti 
ni ban ni car. Ja tebi velim. 

— Daaa, moj striče, di smo svi mi prema tebi! 

Jadru malko iznenadi ta izjava, zastade u poslu, po- 
gleda ga, pa će: 

— Ako ’š pravo, ja esam bolji za ove naše posle. I 
tako ... Al un je glava, da mu para nema. Viruj ti meni. 
Samo un nije za ovog svita. Un je ništo drugo. I tako — 
kako bi ti reka?! Ne bi bije bolji gospodar zadruge od mene 
i ne bi sve ovo ovako razredije, al je vindar mnogo mudriji 
od svi nas. Ja ću podivaniti š njim, pa ćemo te, ako Bog da 
ženiti. A esi li, sinovče, već bacije oko na koju curicu?! 

— La, moj striče, što ti mene pitaš, kun da to nije tvoj 
posa! — odgovori Mate posve pošteno i otvoreno. 

— Est to, i nas su tako ženili, al ja ne bi tije baš posve 
tako. 

— I dobro vas poženiše. 

— Est i to, al bi moglo biti i zlo između čovika i žene, 
kad i’ tako spare. U svitu nije tako, ka kod nas. Vidije sam 
ja to i čuje od ljudi. Ne bi ja tije, da se što uradi priko 
moje volje, al ne bi tije ni priko tvoje da učinim ja, pa da 
nam obama bude potlje ža. 

— Kako god načinite, ja sam zadovoljan. I kako ti 
odrediš. 

— Podivanit ćemo ja i Ivan. 

Kad nije snieg padao, gorilo je redovno po nekoliko 
vatara ne samo u suši nego i na drugim mjestima, gdje su 
radili, a oko jaruge ih je bilo više, tako da su se mogli češće 
zgrijati, a da ipak ne gube mnogo vremena. 

Svake bi večeri, prije polazka kući, Jadre održao sa 
svima neke vrsti dogovora i pregleda ono, što su tog dana 

načinili, te tumačio, što treba sliedećeg dana biti gotovo, 
a često se je upustio u razglabanje, kako on zamišlja cieli 
posao i kako mlin mora izgledati. To je namjerice činio, da 
u svima pobudi zanimanje i veselje u radu i uspjehu, koji 
očito vide. Bio je vrlo zadovoljan i posao je napredovao 
mnogo brže, negoli se on bojao. Studen je doduše bila veoma 
jaka, no stariji su izticali, da to nije ništa prema ruskoj 
zimi. Ta im je misao i to sjećanje ublaživalo ličku krutu 
studen, s kojom su se morali hrvati. 

— Est i ove naše dosta, al, jadna ti majka, kad se sitim 
unog zla i pokore, unda j’ ovo vaik lito — govorio je Ivan, 
želeći, da mu svi ne samo vjeruju, nego da i osjete, da to 
doista nije ništa. 

— Mi nismo Rusi — dobaci neki momčić, koji je bio 
sav poplavio od studeni. — I dok radimo, i, Bože, pomozi, 
al kad ovako stojim, unda puče srdce. Ja sam mislije, da 
y u ovoj suši toplije, a kad tamo, uno gore neg u jaruzi. 

— E, tamo se mi razmašemo, pa se moreš i opotiti, ako 
pošteno kopaš, a o’de stojiš, pa se moraš smrzniti. 

Na posao su dolazili svako jutro poslije obilnog ručka, 
radili bi preko cielog dana, pa onda kući na večeru. Preko 
dana ne bi ništa jeli, a nisu ni osjećali potrebe, jer se na 
ručku svaki najede doista — to je negdje oko devet sati, 
a oko četiri popodne već je prvi sumrak. Jadre je i sad 
pazio, da mu se družina dobro hrani, a Ika je zdušno i 
savjestno izvršivala njegovu želju. Poslije Jukanove smrti 
nije ostala zimnica, kakovu bi bio Jadre želio, jer se u 
starješinove poslove nije ni smio ni htio miešati, a sam 
izravno nije mogao ništa popraviti, pa pustio, da bude 
onako, kako određuju planinka i starješina. Čim je on 
preuzeo gospodarstvo u svoje ruke, odmah je nastojao po- 
praviti, koliko je bilo moguće i koliko je računao, da je naj- 
potrebnije. Krumpira je bilo dosta, i žita ne će biti malo za 
kruh i palentu, no očito je bilo, da je prema Kresinovim 
osnovama premalo kiselog kupusu i suhog mesa. Za kupus 
se više nije dalo pomoći, a pitanje je mesa riešio tako, da je 
zaklao još pet ovaca jalovica, nekolike koze i dva ovna, sve 
nasolio i osušio. 

— Znaš, strina — tumačio je Mandi, da se ona ne bi 
osjetila povrieđenom njegovim postupkom — pokojni stric 
nije računa, da će nam i ljudi i momci, pa i dičaci čilu zimu 


orbati u šumi i na Obsenici, pa stog nije ni pripravije više 
neg je svake godine bilo dosta. Ovako, kako smo mi zamanili, 
triba ljudima i mastan zalogaj. Ne more se drugačije. 

— Est, est, rano Jadre — odobravala je ona. — Vidim 
ja, da ti radiš pametno, pp. ti samo tako udri. 

Rad su morali prekidati nekoliko puta zbog nepod- 
nošljive vijavice. Kroz cielu su zimu time izgubili najviše 
tri radna tjedna. Jadre se je napose žurio s postavljanjem 
temelja, dok vode ne dođu. A ti su temelji bili posve ne- 
obični: izkopao je duboke jame i u njih usadio sa strane 
Obsenice šest hrastovih balvana s jedne strane, po tri s 
gornje i donje strane, a dva u briegu, sve ih učvrsti o ka- 
menjem i golemim drvenim klinovima tako, da su stajali, 
kao da su tamo izrasli. Iznad zemlje i vode su virili, koliko 
je želio podići mlin, na njih je tad polagao debele poduminte 
i pričvrstio ih dugačkim drvenim klinima za balvane, a na 
poduminte je slagao brvna među tri debela stupa tako, da 
je sa svake strane imao u sredini prekinut zid sa stupom. 
Prema brini je odmah napravio temelje za mostić na isti 
način kao i za mlin: ukopao je i tamo balvane, ali mnogo 
tanje i tako osigurao pristup k mlinu i za najveće vode, 
koliko su je pamtili na tom mjestu. Sve je to učvršćivanje 
i ukopavanje bilo gotovo prije proljetnih voda, a oko Uzkrsa 
je bio mlin podpuno gotov sa svim unutarnjim uređajima. 
Trebalo je još samo dovršiti jarugu za dovod vode. 

— Rugat će nam se — našali se Martin, kad je mlin 
bio gotov — da smo na sve mislili osim na vodu. 

— Bit će, ako Bog da, i vode! — odgovori Jadre ne- 
obično zadovoljan i sretan, jer je sve uređeno, kako je 
mogao najbolje željeti. — Kad zazvrče naša tri vitla, nek 
nam se unda rugaju! 

— Ti ćeš, Pere, biti naš mlinar — reče Perjasu, — Iša 
si i prije u naš zadružni mlin, znaš nasicati kamenje, znaš 
i drugo, što j’ potriba znati oko mlina, pa ’š ti to najlakše 
raditi. 

Po Perjasovu izgledu i licu ne bi čovjek bio smio za- 
ključivati, da ga je ta odredba osobito oduševila, no ne reče 
ni biele ni crne. Jadre je to primietio, pa odmah dometne: 

— A tvoj pomoćnik i zaminik će biti Mate Ivanov. I un 
ništo već zna, a što ne zna, naučit će s tobom. 

— Krivo uzimati ujam! — dobaci neki. 

To ni ne triba učiti — odgovori Perjas. — Al ni ja 

nisam nikad to radije. E 1’ se ikad iko na me potužije?! 

— Nikako se prikoviš braniš! 

— Nije, da se branim! Ne tribam se braniti, kad nisam 
to radije. I nije nam ni stalo, da tako radimo. 

— Ja sam se samo salije. 

Od šale glava ne boli — umieša se Jadre al da ja 

čujem, da j’ u našem mlinu ko uzeje krivo ujam, nek mi ne 
ide na oči. Ne ćemo mi ni mliti badava, man kako drugi, 
tako i mi, al pošteno, a naše mlinare oba poženiti, pa da ni 
s te strane ne bude zla — reče, smijući se, da tako zasladi 
tu malu upadicu, koju je Perjas uzeo nešto ozbiljnije, možda 
najviše stoga, što ga nije oduševila njegova nova zadaća. 

— Znaš, striče Jadre — reče Jadrin stričević, Petar 
Dujmov, već oženjen, zreo i ozbiljan momak, koji se je 
pomiešao među ljude još prije neg je Francuz došao u Liku. 

— u naš mlin ne će dolaziti Vlainje, pa unda ni nije po- 
tribno, da naše momke stoga ženiš. Znaš, kako j , a ne ljuti 
se, što tako reko — reče on i pocrveni, osjetivši, da je možda 
rekao nešto previše ili barem nešto nezgodno i neukusno 
pred kućnim starješinom. — Ne zamiri, striče Jadre, al i ti 
si reka, da od šale glava ne boli. 

— Ništa, ništa, sinovče — odgovori Jadre posve veselo. 

— Znam ja, da ti nisi mislije zlo, a kako si ti mislije, tako 
i es t. — Vele, da j’ nikidan došla nika u Špaljev mlin i nisu 
znali, kako bi se vraga rišili. Već su tili i popa zvati, da 
mlin poškropi blagoslovljenom vodom i okadi tamljanom, da 
je se riše. 

Ajme meni! — podvikne neki momak. — Da j’ bilo 

pozvati pravog momka misto plovana, bila bi una otišla 
četveronožke i sve valila svetom Roku, da j’ ostala živa. 

Jadre se na te rieči namrgodio i zašutio, kao da je 
okamenjen. On je u svietu i u vojsci svašta i čuo i vidio, al 

— ima mjere za sve, što se smije pred starijim govoriti i 
spominjati. Tu mjeru ne smije nitko od mlađih prelaziti, a 
stariji je ne će preći. Svi su primietili, da mu nije pravo, 
da se tako divani, pa nastade tajac, koji on sam prekide 
poslije odulje stanke: 

— Kako bi vam reka?! Eto: ti rajci i ti vlasi nisu krivi, 
što su se njijovi stari odmetnuli od pravog zakona i što su 
najprije služili Turčinu ka pravo roblje. Vindar su utekli 

k nami, jer su vidili, da spadaju amo. Sad te njijove žene — 
ni nisu, jadnice, krive, što nisu naučene na pravi Božji 
zakon i zadružni život. To j' ka nimo blago: ko naleti, ako 
j’ mužko, nema razloga, da se kostruši i buni. Tako j’ to, 
braćo moja, vaik u životu. Na što magarca naučiš, on to 
i tira. Nego, ja ne bi tije, da naši mlinari melju za Vlainje, 
a osobito ne bi tije, da nam donesu vlaški ujam. Mi bi još 
nikako i zažmirili, al njijove mlade ne bi nikako mogle, a 
oba ćemo i\ ako Bog da, na jesen oženiti. 

— Dosta su nam Vrancuzi ostavili u Gospiću svoju 
gospodsku bolest, pa ne trebaju Vlainje još prinositi — reče 
Perjas veoma obješenjački. 

— A što ti o tom, molim te, znaš?! — upita ga Kresina 
skoro ljutito. 

— Ako ne znam ja, znadu, koji su čuli i vidili, a meni 
rekli — odgovori on posve mirno. — Vele, da j* to samo 
gospodska bolest, koje nije prije ni Bog upamtije ni u Lici 
ni nigdi među našim svitom. 

— A kakva mu je to bolest? — upita neki momčić. 

— Pasja bolest — odgovori Petar Dujmov. 

— Nije ni pasja. Psi su bolja gospoda od ti Vrancuza 
— odgovori Mate Ivanov. 

— A što vi znate?! — reče Ivan ljutito. — Samo tupite 
zube, a još ni ne znate, čijim zubma kruv idete. 

— Ne ljuti se, ćakane — reče Mate posve mirno — mi 
nismo još ni u tvojim godinama, a nemamo ni zlatne ko- 
lajne, al smo vindar bili tamo di i ti. 

— Gadi ste vi balavi, pa brljate po stvarima, koje ne - 
razumite! — odvrati Ivan dosta žestoko. — Ka krmčići, kad 
i’ puštite na gnoj. 

— I est tako, cakane, al nemoj se ljutiti, da ti rečem — 
ogdovori Mate veoma pristojno i pokorno, ali odlučno: — 
ako smo mi krmčići, a esmo, kad ti veliš, al što su ti unda 
ta velika gospoda Vrancuzi i svi njima ednaki, kad su, kakvi 
esu? 

— Što su uni, to nas nije briga! — odgovori Ivan brzo 
i kao iz puške. — Mi moramo paziti samo na sebe i na svoje. 

— Est to, i pazimo, al što ćeš, kad mi idemo s drugim 
ljudim i u goru i u vodu i u rat, pa svašta i čujemo i vidimo, 
a čovik ne more zatvoriti ni uši ni oči, pa sve pamti. Kako 
bilo da bilo, esu ti Vrancuzi junaci, al su i kukavci. 


A nu! — reče Ivan, jer je već umoran od te raz- 

prave, u koju ne će i ne može otvoreno zagrizti. 

— Na jesen ćemo, ako Bog da, pirovati reče Jadre, 
prelazeći na staru kolotečinu razgovora. Bi ja i sad, al 

nije vrime. # . 

E, ne, ne — potvrdi Ivan. — Jesenje štene i prolitnja 

mlada ne valjaju. 

— Jer ne bi valjali — upita Mate. 

Este ga vidili? ! — uskoči Perjas . — Ženije bi se, 

a ne zna, da jesenje štene ubi studen, a prolitnju mladu 
poslovi! 

Zna, ne zna — odgovori Mate u maloj neprilici — 

vindar se meni ne žuri. Ja mogu i ovako mlinariti, a ti, 
kako ti Bog da, moj striče Perjase. 

On je njemu doista bio rođeni stric, no kako su skoro 
vršnjaci, nije ga tako zvao nego u šali, pa sad svi prasnuše 
u smieh, kad čuše to oslovljavanje. 

U planinu je Jadre tog ljeta poslao Ivana i Luciju s po- 
trebnim pomagačima i odredio mu, da napravi velik obor za 
svinje. Potanko mu je raztumačio, što kani: treba svake 
godine hraniti trideset, četrdeset komada svinja, na planini 
ih samo goniti, da rastu i da se razvijaju, a pod jesen ih 
stjerati kući i tamo ih do Svete Kate utoviti za klanje. Na 
taj će način biti podpuno osiguran posik za zimu i ne će 
trebati klati ovce i koze, osim koliko baš budu željeli, da 
imadu i tog mesa. 

— Kad moremo, jer ne bi?! — tumačio je Ivanu. — 
A moremo brez ikakva stroška osim ništo više truda i rada. 
Još je u rano proljeće nabavio nekolike krmače za razplod, 

a Ika ih je tako dobro hranila, da su ih mogli bez ikakove 

bojazni i opasnosti poslati u planinu na prehranu. Za male 
je tamo u izobilju sirutke i paše, da se mogu razviti i 
odrasti, samo, kako se može poželjeti. Ivana je na polazku 
upozorio, da odmah mora, još dok su maleni, odabrati ne- 
koliko najljepših i najnaprednijih za daljnji razplod. — 
Dosta y — govorio je — da smo sad morali tražiti i na- 
bavljati, al sad imamo svoje sime, pa moramo svake godine 
misliti na dalje. 

Njih su oba bili nepismeni, al su točno pamtili i mjere 

i brojke, koje je Jadre govorio Ivanu, i koje je htio provesti 

kod stana. 

Osim krmača za razplod, nabavio je petnaest komada 
već odraslijih priranaka, koji će na jesen biti veliko blago 
i svaki težak ko vol. 

— Znaš, ove male, koje ćemo istom ovog lita odgojiti, 
ni ne bi tije na jesen klati. Bolje j’, da odrestu i sazriju za 
dogodine. Unda će biti ka konji veliki. A ima i nas, Bog nas 
blagoslovije, pa j’ i potribno, da se dobro obskrbimo za 
zimu. I tako ... Ja sam kod stana već i zabiližije, di ćemo za 
prasad načiniti obor. Sve ćeš tamo viditi. 

— Ja sam to već vidije — odgovori mu Ivan, smijuljeći 
se. — Ne boj se, man sam ja zna, što ti sumiraš, kad sam 
vidije, kako miriš koracim, a unda si me pita, kolko bi 
prasadi stalo u toliki i toliki obor. Sve sam ja man zna, 
samo nisam tije ništa divaniti, kad si i ti muča. 

— Nisam još bije siguran, kad ćemo moći to načiniti, 
pa stog nisam ništa ni divanije. 

— Zna sam ja, da j’ tako. 

Jaža je otvorena, i vitlovi se u mlinu razpjevali još prije 
ljetne suše. Bilo bi to moglo biti i nešto ranije, no Jadre je 
želio, da obale jaruge utvrdi tako dobro i sigurno, da im 
poslije ne može naškoditi ni najjača navala vode. Mislio je, 
da bi bio najsigurniji, kad bi sve obzidao oda dna do vrlja, 
no to bi bio pregolem posao, koji nije htio poduzeti, a i 
predugo bi trajao, pa se odlučio samo na to, da na svim 
izloženim i opasnim mjestima obloži strane velikim pločama, 
i da oba ruba pobusi tako, da je tratina sezala do u vodu. 
Još prije nego je i napusti ovodu, ledina se je bila zazelenila 
a vrba, kojom je busenje pobo, potjerala ljetorest. I taj je 
Jadrin mlin bio velika osobitost za cieli kraj, pa su ljudi 
dolazili kao na čudo, da vide, što to taj Kresina stvara mimo 
drugih ljudi. 

— Ti bi tije biti najprvi u svemu — reče mu neki Serdar. 

— Ne bi, brate, tije biti najprvi, nego samo ne ću 'da 
budem među zadnjim — odgovara Jadre posve uvjerljivo i 
siguno. — Ja radim, kolko mogu, i uno, što mislim, da 
tribam. 

— E, da, al sve mimo drugi ljudi. Najprije stan, pa 
suvi bunar, pa sad mlin ka tvrđavu, ne bi ga lumbardom 
srušije! 

— Naša j f mala Obsenica bolja od majke, al i gora od 
svake lumbarde, kad pobisni. Kad sam već počeje graditi, 


219 


unda sam građije i da budem gospodar svog mlina, a ne da 
svakog prolića i jeseni moram moliti Obsenicu, da mi se 
smiluje i da mi ga ne odnese. Est, uno, mogla bi una njega 
i sad zđupiti i odvući, al će se dobro oko njeg napotiti, prije 
nego ga krene. 

— Kakav odniti, moj junače! Ovo se ne kriće i ne 
odnosi! 

Prije nego je svečano napustio vodu, uredio je ne samo 
siguran pristup sa svoje strane i za najveće vode, nego je 
mislio i na one s drugu stranu Obsenice, koji će svakako 
željeti, da se služe u mlinu, jer im je bila bliža i od starog 
Vrkljanovog mlina i od Špaljova. Stog je na najplićim mje- 
stima Obsenice, nešto niže perala, navaljao goleme ogrede 
s jednog kraja potoka na drugi, svaki kamen u razmaku za 
djetinji korak, tako da vodu nije zaustavio, a ipak da preko 
nje mogu prelaziti i odrasli i djeca bez ikakove opasnosti 
sve dok na naraste dosta znatno preko svog redovonog vo- 
dostaja. Posao nije bio ni osobit težak, jer Obsenica tu pravi 
mali otok, uslied česa je i dubina svakog pojedinog rukava 
nešto manja nego u njezinom koritu više tog razdvajanja. 
Mislio je neko vrieme, da bi zabio u zemlju jake stupove 
i na njih pričvrstio brvna, no odustao je od te namisli s 
razloga, što je serdarsko napajalište za blago baš na tom 
mjestu, gdje je najzgodniji pristup k vodi, pa bi bio ili 
smetao ili bi bio morao ići na mnogo veću širinu, a nije htio 
ni jedno ni drugo, pa se odlučio za polaganje kamenja. 
Uslied toga je morao i preko same jaruge, koju je izkopao, 
napraviti prelaz, jer su oni otuda izlazili više mlina, koji 
je bio niže otoka. To mu nije bilo žao, jer je i tako trebao 
i sam prelaziti, ako kad nastane potreba, da štogod popravi 
bilo na mlinu bilo na jaruzi s onu stranu do Obsenice. Tu 
je načinio prelaz od širokog brvna, koje je na stupove pri- 
čvrstio, tako da ga ne može odnieti ni najbješnja navala 
bujice, osim ako izvali stupove, pa i njih odnese, a to se 
nije moglo razumno očekivati. 

Kad je sve bilo podpuno gotovo, tako da nije trebalo 
ništa drugo nego zasuti žito u koševe i pustiti vodu, pozvao 
je plovana, da blagoslovi mlin. Bilo je to jedne nedjelje 
poslije podne, nešto poslije Petrova. Došla je sva Jadrina 
obitelj, koja je bila kod kuće, s babom Mandom na čelu, 
došli su mnogi Izpod vode kao i drugi daljnji i bližnji se- 


ljani, a došao je i kapitan s gospođom. Plovan je veoma 
svečano obavio crkveni obred, poškropivši blagoslovljenom 
vodom zgradu izvana i iznutra. Tad je Jadre svojom rukom 
digao sve tri ustave redom, vitlovi su zazvečali kao čegr- 
taljke, čekala pravilno udarala po mlinskom kamenju i ma- 
mila žito iz koševa, a brašno počelo curiti između kamenova 
kao mlieko u sanduke. 

— E, pravi Kresina, pa pravi i Kresinov mlin! — rekao 
je kapetan veoma povišenim glasom, kad je sve pregledao. 

— Nije ovo Kresinov mlin, gospodin kapitan — odgo- 
vorio je Jadre vrlo mirno i ozbiljno. — Ništa nije moje, 
jer je sve naše. 

— Lipo, .lipo! — odgovori kapetan. — Zovi ga, čijim 
oćeš, ali — čast! Napravije si, kako samo ti znaš. 

— Znate, gospodin kapitan, kako narod veli — umieša 
se plovan: — Kresojići, veli, grade mlin. Sad i’ narod već 
ni ne zove drugačije. Sve j’ to sad Kresojića. 

— Tako i est! — potvrdi Martin, a i baba je Manda 
kimala glavom, pa reče: 

— Ja sam čula još za živa mog pokojnog Jure, da su 
nas tako zvali. I un je to čuje, Bog mu dušicu pomilova, i 
smija se. Uprav mu bilo drago. 

— Este i vi Kresojići? — upita kapetanica dva dje- 
čačića, koji su se bili dogurali napried među odrasle i stali 
baš pred gospodom i radoznalo je promatrali. 

— To uprav esu pravi Kresojići! — odgovori joj Ika 
Jadrina sa zadovoljnim smieškom na usnama. 

— Morda su ovo tvoji? — upita je kapetanica. 

— Esu uprav moji — odgovori ona i pomiluje najprije 
manjeg, a onda i većeg, prikupivši ih preda se u krilo. 

— Kako ti je ime? — upita kapetanica većeg. On se 
uzpravi, otvoreno je pogleda i sigurno odgovori: 

— Meni je ime Joso. 

— Bome si ti otvoreno i sigurno dite! — pohvali ga 
gospođa. 

— Ajduk je to, moja gospa! — reče joj Kresina. — Un 
je mlađi, a vidite ga, da j’ veći od Tome, koji je stariji za 
pune dvie godine, al vaik nikakav slabunjav ka pravi go- 
spodin. 

— More i un biti obrstar i barun — našali se kapetan. 


— U Svemogućeg i u graničara je sve moguće — reče 
plovan. — Kad je već edan obrstar i barun, jer ne bi bije 
i još koji ovog kolina?! 

— Kako bilo da bilo š njim, Joso, lje, ne će u gospodu 
okrenuti, man da ide u Vrancuzku i da tamo diže revoluciju, 
jer je vaik s nikim u boju — tumačio je Jadre. — Ovaj 
stariji jope ništo šara i tobože piše, a još niedan ne iđe u 
školu. 

— A1 slat ćeš i’ u školu? — upita kapetan. 

— Bi, gospodin kapetan, al mi je pridaleko za dicu. 
Dvi nimačke ure oda, nije to šala za đite, pa još po zimi, 
kad pane snig za vr’ čovika! 

— Kad zakija, ne tribaju ići. 

— Est i to: ne tribaju ići, al je šteta, da izostaju, kad 
već ednom pođu. Al još ću pričekati i s Tomom barem ednu 
godinu, a unda ćemo viditi. A za Josu — sve se bojim, da 
će nigdi slomiti vrat. Vaik je ii na drvetu ii na kakvoj 
ogredčini ii s nikim dili megdan. 

Bili su svi u najljepšem razgovoru, kad stiže i veljbaba 
Joso iz Klanca. Bio je visok, krepak, uzpravan ko svieća. 
Nije bio još ni prosied, no važio je kao ponajugledniji u 
plovaniji — barem dosad, dok se ne diže Kresinov ugled 
Čini se, da je sad nastalo tiho, neprimjetljivo natjecanje 
njih dvojice, nego u dušama onih, koji su ih poznavali, a 
to su svi Svetoročani, Lovinčani i Ričičani. Oni ih važu u 
svojim dušama i mislima. 

— Uprav mi je ža, što kasno stigo’ — reče, pozdrav- 
ljajući i rukujući se najprije s kapetanom i gospođom, zatim 
s plovanom, pa s babom Mandom, Jadrom i svima ostalim. 

— Kako si, vridni moj veljbaba? Kako ti je vamilija? 
— upita ga prvi kapetan. 

— A, moj kapitane, što me pitaš?! Što j’ ljudi, to vidiš, 
evo me, pa sudi, a uno sve drugo ženskilji, pa ti nije težko 
pogoditi, kako mi je! — odgovarao je veljbaba i smijuljio 
se, pa se po tom vidjelo, da on svoju sudbinu ipak ne gleda 
tako crno, kako govori. — Zdravi esmo, a sve j* drugo u 
rukami Svemogućeg. 

— Poslije oduljeg razgovora se nepozvani počeše polako 
uđaljivati svaki za svojim poslom, a pozvani — s kapetanom 
i gospođom, plovanom i veljbabom Josom — pođu s Jadrom 


kući. On je izpekao nekolko janjaca i oko trideset osoba 
pozvao na gostbu. Za tu je zgodu Jadre napravio stolove 
pod velikom stoljetnom lipom, a oko njih klupe od nebla- 
njanih dasaka. Mislio je, da bi trebao načiniti valjane, prave 
stolove i čestite klupe, no nije još dospio. Mlin je zadavao 
previše težka posla, koji nije trpio odlaganja, a ni Jadri 
nije bilo ništa preče baš do tog rada, pa je sve drugo 
mirne duše ostavljao za kasnije. 

Zadržali su se do kasne večeri u razgovoru i uz vino. 
Na stolu su, pred kapetanom, njegovom gospođom, plova- 
nom, veljbabom Josom, stricom Lilom i Martinm bile velike, 
debele, čaše, koje je barun Joso donio na djedovsko ognjište 
a ostali su se bukarom kladili, i to ne jednom nego s četiri 
bukare od tisovina. 

Razgovor se vodio spočetka najviše o mlinu, o stanu 
i suhom bunaru kao i ostalim Kresinovim djelima, da ne- 
opazice pređe na posve obćenita pitanja. Kapetan je pri- 
poviedao svoje ratne doživljaje, pa onda za njim i ostali, a 
napose veljbaba Joso. On se je osobito odlikovao u čarka- 
njima s vakufskim Turcima, no i iz napoleonskih je ratova 
donio kolajnu. Nije bila zlatna kao Ivanova, al je bila ko- 
lajna, a i veljbaba ju je zaslužio u w tim bojevima. 

— I taki junak — reče kapetan prijateljski — pa nema 
sina. 

— I bilo je sinova! — odgovori veljbaba — al mi B 
Svemogući dade, pa i uze. Ostadoše samo ženskilji. 

— Est to — umieša se Lile Izpod vode — al nisi ti sam 
u kući. Tu su još i Petrusilo i Jalić, a u nji svakog pun tor 
mužkiljića. 

— Ma — zausti i zastade veljbaba u rieči. — Est i to, 
al ja sam uno reka kapitanu samo za sebe. Ima, ima naša 
zadruga i mužkilja, Bogu mom vala, al tako sam reka . . . 

Veljbaba je bio kućni starješina, no nije išlo sve onako, 
kako je on želio, a kad je vidio, da je nastalo očito razdva- 
janje na pojedine grane i porodice, nije htio iz tog praviti 
ni buke ni galame, već je nastojao, da sve ugodi i uredi, u 
tom smjeru, eda bi na taj način uzpostavio sklad i slogu. 
Držao se je pravila, da je pametnije s jednom nesrećom i 
sramotom ostati kod ognjišta nego sa dvie hodati po svietu: 
ne smije nitko znati, što se događa u kući, pa kako bilo da 
bilo. Jednom je Petrusilova žena — Petar je srednji, a Jalić 


najmlađi brat — doniela od svoje matere kokoš, svezala je 
za plot i posebno hranila, a kad je kokoš saniela, ona je jaje 
sakrila. Veljbabinka je to opazila i rekla svom Josi. On je 
na tu viest pocrvenio kao rak, a zatim na smrt probliedio 
i zaniemio, a da nije ni rieči progovorio. Ubrzo iza toga 
nemilog događaja Jalićeva je žena doniela od matere sir i 
podielila ga samo svojoj djeci. Veljbabina je i to vidjela i 
opet izpripoviedala Josi. On se je sav urušio u sebe, niemo 
je gledao i obrisao hladan znoj s čela. Poslije dugog raz- 
mišljanja je rekao: 

— Ništa, man muči! 

Tako je to išlo sve polako, bez svađe i buke, al je pu- 
kotina bivala sve šira i sve dublja. Veljbabinka je smatrala 
svojom dužnošću, da starješinu upozori na svaku i najmanju 
pojavu, koja nije bila u skladu s obiteljskim životom stare 
i ugledne zadruge, a on je samo šutio i trpio neopisive 
muke. Kad je već i njemu bilo dosta, upita ženu: 

— A vide li to nji dva? 

— Vide i muče. 

Odluči, da i on još šuti. 

— Ni riči, man trpi i muči — reče ženi. 

Tako su u Veljbabinoj zadruzi mučali, a pukotina je 
išla sve dublje i dublje. Njemu je taj razvoj bio posve jasan, 
no nije osjećao snage, da ga presieče i zaprieči, a nemir je 
izbjegavao, pa je samo bio na oprezu i čekao daljnje dogo- 
đaje, koje je predviđao. Te su ga misli i sad, kod Jadre, 
saletjele, i već je bio i zaustio, da o tom pitanju govori, no 
onda se sustegne i svlada. Međutim, plovan je počeo, kao 
da čita veljbabine misli: 

— Kako bilo da bilo, i nije ovo vaik najsritnije, da j’ 
po pet i više porodica u ednoj obitelji. 

— Est to — dočeka ga Jadre, kao da se je i sam nosio 
istim mislima — al kad je sritno, unda j’ baš sritno! 

— Ako želimo, da granica bude zdrava i jaka, mora 
biti ovako, kako j’ sad — reče kapetan. — To carevina 
triba. 

— Ja uprav često tako mislim i sumiram — javio se je 
Lile — triba li više car nas ii mi cara. 

— Bog s tobom i majka Božija! — odgovori mu baba 
Manda. — Moj Dragi, što divaniš?! A što j’ caru do nas?! 


E, e, nevista! Tako i ja mislim! — potvrdi Lila 

savršenim mirom. — A vindar nije tako. Na moj račun, uni 
tribaju nas, a mi bi se i brež nji' pasali, al nam ne dadu. 
Znaš li, kad su Mazinjani išli vatati medvida, pa spuštili u 
jamu svog druga Jovicu, da izvuče medvida. Kad je u jami 
nastalo krkljušenje, povuku uni, al konop ni makac. Zatega, 
pa zapeje, a Jovica stenje. Vide uni, da ne će biti ništa s 
izvlačenjem medvida, pa viknu Jovici, da pušti medvida, pa 
će izvući njega, Jovicu samog, a un viče: »Pušta bi ja 
međeda, al ne će međed mene da pušti!« Kad je medvidu 
bilo dosta šale i komedije, izvukoše Jovicu — brez glave. 
Tako j’ na moj račun i nami. 

Iza tih je Lilinih rieči nastao tajac. Svi su gledali preda 
se i očito, razmišljali, može li se o tom dalje govoriti, da li 
je pametno iP bi bilo bolje šutjeti. Kapetan prekide šutnju: 

— Esmo mi graničari vaik s puškom o ramenu i dajemo 
rabotu i plačemo zemljarinu, al smo za to slobodni ljudi. 
Eto, mam tamo u provincijalu su sve samo kmetovi ka u 
Turskoj. I ja sam graničar. I moji su u velekoj zadruzi. 
Znam ja to sve, ka i vas koji. 

— Est to! — potvrdi Kresina najviše stoga, jer je 
smatrao svojom dužnošću, da kao domaćin prati gosta u 
njegovu razlaganju. 

— Nije vaik sloge u svakoj zadruzi, pa morda ni u 
jednoj — nastavljao je kapetan — i to ja znam, al znam 
još bolje to, da cug soldata nije kapac učiniti uno, što učini 
kumpanija! Samo velike i složne zadruge mogu biti i jake 
i sritne. 

— Est to! — potvrdi i veljbaba. — Al, daj i', Svemo- 
gući, vaik složi! 

— I to ja znam, al to i zakon zna, pa veli, da se ne- 
složni mogu i razdiliti, ako imadu dosta zemlje i ako vlast 
odobri — tumačio je satnik. — Tako j’ to, braćo moja. Vidite 
li vi, da carevina gradi, da carevina radi — 

— Našom rabotom! — dobaci neki s kraja stola. 

— A čijom je rabotom Kresina načinije mlin, proširije 
stan i izkopa suvi bunar?! — upita satnik povišenim gla- 
som, pa nastavi, ne čekajući odgovora: — Da njemu nije 
Svemogući da, da zna upravljati i snovati, i da mu nije da 
složne i jake zadruge, nikad ovog ne bi bilo. Vaik niko mora 
znati zapovidati i vaik niko mora biti, ko će slušati. Tako j’ 

to i Bog ostavije, i mi ne prominišmo. Este vidili: i vaši 
stari i vi sami morete u Obrovac samo sa osamarenim pa- 
ripčetom, a carevina vidi, da to ne valja i određuje: tud se 
mora načiniti cesta, carska cesta iz Sv. Roka u Obrovac, pa 
i dalje tamo. 

— Našim žuljim i potom! — i opet se javi isti glas & 
kraj a 

A bi I* ti tije, da ti dođe car praviti tvoje putove 

i ceste?! — upita satnik žešće. — Ne bi li, da ti carevina 
i gnoj kida izpod blaga?! 

— Kako god okreneš, čovik nije nikad zadovoljan — 
reče plovan blago i pomirljivo. — Ni u raju zemaljskom 
mu nije bilo dosta lipo. 

— Ja samo znam edno — reče Jadre povišenim glasom: 
— koja j’ zadruga složna, a čeljad u njoj vridna, njoj ne 
more sriče uzeti ni carevina! 

— Tako j’! — rekoše mnogi u jedan glas. — Tu se svi 
slažemo. 

— Nikad ja ne bi moga — nastavljao je Jadre — sam 
načiniti ni za sebe sama, što mi svi skupa načinišmo i za 
sve nas i za mene i za moju dicu. 

— Kad si u kolu, moraš virovati kolovođi, da će dobro 
voditi — razglabao je satnik svoje misli i nazore, a ostali 
su ga slušali i smijuljili se. Da li su odobravali ili ne, bilo 
bi težko reći. 

— Čeljad mora virovati starešini i un svojoj čeljadi — 
govorio je Jadre, vjerujući, da nastavlja satnikove misli. 

— Ja mislim ovako: težko čeljadi, koja ne viruje sta- 
rešini — reče satnik. — Mi smo carevina, i što car odredi, 
to j’ dobro. 

— Težko čeljadi, kad im starešina ne more virovati — 
ubaci veljbaba. 

— Sve y tako — javi se opet Lile — al težko svima, 
kad starešina ne viruje čeljadi i zna, da ni čeljad nije blu- 
nasta, da viruje njemu. Tako vam je to, braćo moja, ja vami 
velim. A meni je već dosti godina i svakog sam vraga već 
upamtije. Sve ja vidim, kako ovo kola: di je god tisno, gra- 
ničar mora upriti, a kad se proširi, unda za graničara više 
niko ni ne pita, man ti dođe kakav bilo iz biloga svita i — - 
ti moraš dušu u se i gledati, kad će ti odrapiti dvadeset s 
pet po turu. Eto, to ti je sve. 


i 

f 



226 


Odkad sam ja — reče satnik povišenim glasom — 

rije mnogo batina podieljeno u mojoj kumpaniji! 

j n jj e prihvati Lile okretno — edno, jer ste vi 

naš. Duša valja, pa triba tako reći. A ni pašče ne ide svog 
mesa. Drugo, jer smo mi taki, pa sve primamo, što na nas 
Ijusne, kun da drugačije ni ne more biti. Tako j’ to, al e T 
nam težko, gospodin kapitan? — po rane nebožije, est. Već 
smo čili svit zasijali svojim kostim i zalili ga svojom krvi, 
pa nikom ništa. Uni oko cara misle, da smo mi, koji prite- 
čemo, prisritni, što svi ne izgibošmo i — vala ti, Bože! I 
esmo sritni, al nismo blunasti. 

Varaju se — reče plovan — koji misle, da su nam 

Vrancuzi ostavili dar samo u gradovima i u vlaškim selima. 

— Sto to? — upita Jadre. 

— Gospodsku bolest, prokletu vrancu, da prostite, koji 
slušate — protumači on i nastavi: — Ostavili su uni i u 
našim selima kojekakve misli. Ništa ne propada, što ednom 
dođe na svit. Vrancuzka revolucija nije bila kod nas, al 
njezini plodovi ne mogu ostati samo u Parizu. 

— Pa, ako ćemo pošteno — odgovori mu Jadre — mi 
se ni ne moremo tužiti na Vrancuze. Nisu bili gori, neg je 
vaik kod nas, a ostavili su još i pošten glas, da su ljudi za 
njihove uprave morali i plugove ostavljati na njivama, pa 
da i’ niko ne ukrade, jer su svi znali, da će za najmanju 
krađu biti niko mušketan. 

— I to, i to — potvrđuje satnik. — Uprava im je bila 
poštena, a i uno, što j’ nji gonilo u revoluciju, nije ostalo 
samo u njijovoj zemlji, al kod nas je stari red, a novi zakon 
već priko deset godina, i taj je dobar. 

— Dobar, dobar — priznaje i Lile, no odmah nastavlja: 
— Dobar, duša valja, al od zakona do moje kuće, moj ka- 
pitane, sto dana oda! 

Razgovor je zapeo s osjećajem svih, da nešto ipak nije 
u redu, i da graničarska krv pomalo vrije, gdje jače, gdje 
slabije, al je sva u pokretu. 

— Bilo bi vrieme, da se dižemo — javi se prva kape- 
tanica, a njezinu misao podupre plovan, koji nije nikad rado 
ostajao u sumrak izvan kuće. Nije baš, da je on bio strašiv, 
al je uviek imao na umu, da mora svojim primjerom pred- 
njačiti drugima. 

* 

— Sto si sad naumije graditi? — upita satnik Jadru u 

šali. 

— Još ću viditi, gospodin kapitan, al kad se odlučim, 
eto mene k vami — odgovori on posve ozbiljno. 

— Ja se šalim, a ti to uprav i ozbiljno misliš? 

— Ozbiljno, ozbiljno, gospodin kapitan — potvrdi on. 
— Zato smo na svitu, da radimo i da našoj dići bude lipše 
neg nami. 

E, moj vridni Kresina, kad bi svi graničari tako mislili 
i radili, druge bi tiče pivale u granici! — odgovori satnik. 

— E, moj kapitane, dok graničari ratuju s čilim svitom 
i vaik s Turcim, drugi grade crkve i tvrđave, a nami su 
dobre i ove naše štalice — reče Lile. 

Godine su prolazile u neumornom radu, bez većih 
vanjskih potresa, a to je za Kresinove osnove bilo naj- 
važnije. Pozorno je motrio, što se događa u njegovoj obitelji, 
no isto je tako pažljivo pratio i dogođaje kod drugih, pa je 
sve uzpoređivao s onim, što je u svietu čuo i vidio, stvarao 
zaključke i prema tome se vladao. 

Ika mu je bila mudar, odan, požrtvovan i suzdržljiv 
drug, pa se je vazda mogao s najvećim pouzdanjem osloniti 
i na njezine rieči i na njezina djela. Ona nije samo nasto- 
jala, da mu u obćoj upravi bude od koristi, nego je napose 
gorjela o'd želje, da kuću uredi što bolje, što udobnije i što 
ljepše, a zatim, da svoju kuhinju barem kolko-tolko digne 
s onog najnižeg stupnja, na kom su se tada nalazile sve 
graničarske kuhinje. Stoga je rado odlazila u Lovinac ka- 
petanici i bila je presretna, kad ju je zadržala u kuhinji, da 
može promatrati, što i kako ona priprema svojoj obitelji za 
objed. Kapetanica je opazila i razumjela njezinu želju, pa 
joj je pokazivala i putila je, kako se to radi. Naravno, obje 
su bile nacistu, da Ika može prema svojim prilikama misliti 
samo na najjednostavnije kuhanje, jer za veliku svoju za- 
drugu ne može, a nema ni na čemu ni u čemu priređivati 
jela na gradski način. 

— Vindar, moreš mnogo bolje variti, neg se to u gra- 
ničarskim kućami čini — tumačila joj kapetanica. — I bašću 
moraš načiniti. 


— A more li se, Bog vam dava, dobiti simena od svega 
ovog, što vi tu varite? — pitala je Ika veoma slobodno i 
sigurno. Ona nije bila sramežljiva i nije se, napose, sramila 
svog neznanja, iako je već i ona znala štošta i više i bolje 
još iz roditeljske kuće nego ostale graničarke. 

— Sve ću ja to tebi dati — odgovori joj gospođa. — Ti 
samo moraš načiniti bašču, a to nije težko. Prirediš zemlju 
ka za konoplju, na priliku, ili keten, pa lipo posiješ na gre- 
dice ka što y tu kod mene. 

Pokazala joj je svoj vrt i sve joj raztumačila. 

— Ti moreš tog svega zasijati još mnogo više, jer je 
i vas mnogo u kući. Moreš posijati salate tri sklada, pa ’š 
viditi, kako će ti družina veselo sidati k stolici. Nije to samo 
za gospodu, man za svakog, ko oče da radi. I ne moraš je 
začiniti sa uljom i kvasinom, ako nemaš. Uzmeš, lipo, kiselog 
skorupa, malko ga razridiš s varenikom, pa y isto dobro, da 
će tvoja čeljad samo prste lizati. S baščom ima puno posla, 
triba je vaik okopavati i polivati, al i u tebe y čeljadi, pa 
morete na sve dospiti. A imate i vode. 

— E, to j’ uprav una, da nemamo vode ni dosta ni 
blizo — odgovori Ika zamišljeno i zabrinuto. — Est Klarića 
viilo dosta jako i Jarak ima vaik vode, al je daleko od kuće. 

— Načini bašču kraj Jarka, pa ti ne će biti daleko. A 
kakva ti je uno daljina?! Nema ni trista koračaja od kuće. 

— Ima ništo više. 

— Ništa j’ uno. Načini bašću unde doli, di su ti ove 
godine krumpiri. I zemlja ti je već lipo prikopana i dobro 
nagnojena. Sad jope nek Jadre izveze desetak vozova gnoja, 
pa sve zaore, da prizimi, na proliće sve prikopajte, pa unda 
mirno sij ka u niđra. Ništa se ne boj. Bit će i luka, i kapule, 
i merlina, i peršina, i salate i krpušinoj dići! — govorila je 
gospođa s mnogo ljubavi i iskrene želje, da Ika to sve tako 
provede, jer je vjerovala, da će joj veoma koristiti, a ujedno 
se je pomalo veselila, da se to tako počne u težačkim kućama 
baš u njihovoj kumpaniji, jer bi i to bio novi uspjeh njezina 
čovjeka. 

Ika ju mirno i pobožno slušala, rastući od veselja pri 
samoj pomisli, da bi to sve tako moglo biti, no nikako nije 
u sebi mogla osjetiti ni odluke, da tako sve provede, ni uvje- 
renja, da bi joj moglo uspjeti i da bi doista bilo od osobite 
koristi. Hoće ona i svakako želi, da nešto učini, i za to se 

tako rado i svraća kapetanici, da nešto nauči, al na veliko ona 
ipak ne može ići. Nije to moguće i — nitko tako ne radi, pa 
bi joj se i rugali. 

— Eto, molim te — nastavljala je gospođa — kad ti 
ležeš u slamu ili koja druga žena u kući — a ima vas, vala 
Bogu, dosta, koje još imate dicu — što ti moreš poisti ii što 
daš ženi, koja leži? 

— A, tako — poče Ika u neprilici. — Znate i sami: sva- 
rimo kokoš, pa joj dam malko juve i mesa. 

— E, e! I to j’ sve. Al tako mogu načiniti, i sigurno čine 
i divljaci u Africi. Ni uni ne znaju ništa bolje, al ni ništa 
gore. Ako nemaju kokoši, ubiju tiču, pa je operušaju i svare 
i dadu ženi. Tako i ti, Kresinovka, barunova nevista! 

— Est to — potvrdi Ika i u najvećoj se neprilici, nasilu, 
nasmieši. Osjećala je težinu svog položaja, al' je bila 
sviestna, da nije kriva. Tako je to odvajkada u graničarskim 
kućama u Lici, pa sad on može samo željeti i nastojati, da 
barem u svojoj kući štogod popravi. 

— Ti imaš lipa brašna, imaš varenike, imaš masla, imaš 
jaja — nastavljala je gospođa — pa reci mi, vridna moja 
Iko, kad si izpekla kolač svojoj družini? 

— La, moja gospa, ko bi nami unolikim napeka’ ko- 
lača?! — odgovori Ika posve veselo, jer joj je to pitanje po- 
tamnilo sve one brige, koje su je bile saletjele. — Izpečemo 
mi uštipaka, svarimo i cicvaru, al to nije nikad za sve. 

— Nu, nu — požuri kapetanica. — Ne za sve, man samo 
za bolestnike i za starce. Al kad vi to činite? Malo, pa ni- 
kada. I što još pečete osim uštipaka i cicvare, samo sigurno 
za barune i generale? — reče i sama se nasmije tom svom 
pretjerivanju. 

— Uprav i ne često ni uštipke, a kamoli i još što drugo. 
Ne pečemo nikakav drugi kolač, man kad zamutimo malko 
brašna s jajim, pa to damo bolestniku ii ženi u slami. 

— Sve ja to znam, al samo tako pitam. A ti bi mogla i 
druge kolače praviti. 

— Znate, gospa, dok je Svemogući da gra, zelja i mesa 
i slanine, i nije graničaru do kalaČa — odgovori Ika prosto- 
dušno i istinito. — Nego, da i oćemo i da i znamo, mi ne- 
mamo u čem izpeći kolače. 

— Lako nije — potvrdi joj kapetanica — al se more na 
ognjištu pod pekom ka kruv. More, more i tako. Nego i nije 

to za svu družinu, al bi morala znati, da moreš ponuditi bo- 
lestnika i ženu s ditetom. 

Taj se je razgovor među njima bio razpreo, kad je Ika 
prvi put posve jasno pokazala kapetanici, da se želi uputiti 
i svakako uvesti u svojoj kuhinji kakve-takve promjene na- 
bolje. Sve je potanko izpripoviedala Jadri. 

— Ja sam ti već sam ti je spomeniti, da bi mogli u 
vrtlić sijati i još što, osim što posadimo uno ništa luka i ka- 
pule — odgovori joj on. — Nego, bilo mi te ža tovariti još i 
s tim poslom, a sama znaš, da brez tebe ne će proći. 

— Ne bi ja u vrtliću, man uprav kod Jarka — odgovori 
Ika, zadovoljna, što se i Jadre slaže s njezinim nakanama. 
— Ima kapitanica dobro oko, pa j' mam vidila, di j' najbolja 
prilika. Veli, triba to i polivati, a ne samo čekati, oče li se 
Svemogući smilovati i poslati što kišice. I triba dobro na- 
gnojiti i duboko priorati, da tako prizimi, pa na proliće 
jope prikopati. 

— Ne branim ja — odgovori Jadre. — I meni će biti 
drago, da to načinimo. Da nije Jarak dubok, ja bi naveje 
vodu na bašču, pa bi je mogla napuštiti, kad tribaš, za- 
tvoriti, kad ne tribaš, al ovako ne mogu. 

Što su nakanili, to su i proveli. Ukućani su s nepovje- 
renjem gledali u tu novotariju, no malo pomalo su se nau- 
čili, a prigovarati i tako nije nitko smio, kad je starješina 
tako odredio i još i sam radio, a kad su vidjeli i plodove, 
učini se svima ne samo, da je to pametno, nego da je i posve 
naravno, te se neki počeše i čuditi, kako to, da prije nitko 
ne poče s tim istim poslom. Najteže je bilo uobičajiti, da 
treba bašču polievati. Proti tog su se bunili dječaci i djevoj- 
čice, jer su taj posao najviše njima tovarili, dok su se stariji 
podrugljivo smijuljili, govoreći: 

— Nije pametno, da se mišamo u Božije posle. Kad Un, 
•slava Mu i Vala, ne da kiše, kako je mi smimo otimati?! 

Ni Jadri nije bilo ni pravo ni drago, da se mlađarija 
nateže, vukući vodu, jer nisu imali pogodna suda. Dugo je 
razmišljao, kako bi tome zlu doskočio, pa već druge ili treće 
godine poslije osnutka te svoje vrtlarije, sve misli skupi u 
jednu i udesi ovako: gdje je bio odvajkada najzgodniji pri- 
stup u Jarak, tu izkopa dosta duboku jamu, u koju je moglo 
stati velika količina vode, a više toga zabije rašlje, na rašlje 
položi žlieb, koji je malo dalje obočio na nešto niže rašlje 

i tako redom nekoliko nastavaka, dok nije doveo žlieb u vrtu 
na ono mjesto, s kog je vodu mogao već jarcima razvoditi 
po zemlji, kud je htio i kako je trebao. Na taj je način vrlo 
jednostavno i sigurno riešio pitanje polievanja, a kad je 
uspjeh, naravno, bio vrlo velik, kraj bašče je uredio velik 
komad zemlje, za sađenje kupusa, pa je i njega dao vazda 
polievati. Kad je svuda u okolici suša sve uništila i kad su 
se svi tužili, da nemaju kupusa, on ga je imao kao za naj- 
rodnije godine prije. 

— Uprav tebe prati Božji blagoslov — govorili bi, koji 
su čuli za njegove uspjehe. 

— Est i to, al ja taj blagoslov i otimljem, a Svemo- 
gući dobar, slava Mu i vala, pa pušti — odgovarao je on 
sa smieškom. 

Svake je godine kiselio dvostruko više kupusa, negoli 
je to činio pokojni Jukan, a isto je tako klao mnogo više 
svinja, a manje sitnog blaga. Uvrtio je sebi u glavu, da 
mora barem podvostručiti i broj sitnog blaga, jer je raču- 
nao, da nije ništa u kući koristnije od ovce. Koze nije ni 
približno toliko cienio, a nije ih volio ni stoga, što su uni- 
štavale i šume i vrtove. Samo je na Rokovo zaklao po neko- 
liko janjaca, i to vazda i izključivo samo ovniće, a inače je 
pazio na svako ko na oko u glavi. I čobanima je preporu- 
čivao, da osobito paze na ovce i janjce. 

— Ako naleti vuk — govorio je više u šali — pa ga se 
ne morete otresti, radije mu podmetnite jalovicu ii ovna, 
neg da nam odnese koju ovcu ii ovčicu. U nekolika je slu- 
čaja davao onima, koji su kanili za zimnicu klati ovce, u za- 
mjenu jalovice za mlade ovce, a najvolio je primati dvizice, 
dvogodišnje ovčice, jer mu je bilo stalo, da ima ne samo 
brojno nego i zdravo i dobro stado. Na taj je način za neko- 
liko godina postigao zamjeran uspjeh. 

Broj goveda nije toliko nagonio, jer je s njihovom pre- 
hranom preko zime bilo mnogo teže, no nastojao je, da 
vazda ima što bolje volove i što više pari radi poljskih po- 
slova i radi vožnje iz šume drva, lišća i građe. Koze je sag- 
nao na veoma malen broj i svake je godine nastojao, da jar- 
čiće izmieni za ovčice, a to nije težko bilo, jer su u siromaš- 
nijim kućama voljeli koze, jer je njih najlakše prehraniti, 
budući da i po zimi mogu češće ići u brst, pa im treba 
manje polagati u oboru i staji. 

Svi su stariji u kući s osobitom pozornošću pratili Kre- 
sinov rad, a napose baba Manda, Martin i njegova Janja. 
Jadre je opazio, kako se vide obrisi užih porodičnih kru- 
gova i u njegovoj obitelji: baš ona pojava, na koju se je 
veljbaba Joso pritajeno i prikreveno tužio. I ovdje se je to 
isto pokazivalo, no Kresina je bio i premudar i prejak, a da 
bi bio mogao pokazati, da to opaža. Prelazio je velikim mi- 
rom preko svega, čekajući, da njegovi uspjesi dadu svakom 
odgovor na pitanje, koje je želio njemu postaviti, koje mu 
je gorjelo na usnama, a nije ga izrekao, ne što ne bi htio i 
želio, nego samo što se nije usudio pred Kresinom. Kad su 
vidjeli, da je njegov rad na korist svih, a s velikim i skoro 
nevjerojatnim napredkom u poredbi s onim, što je tu bilo 
prije njega, svi su zadovoljno kimali glavom, kao da su od 
prvog časa vjerovali, da Kresina radi sve najbolje i baš 
onako, kako bi i oni sami radili. 

U kući je bilo devet oženjenih ljudi, u pet porodica, od 
stričevića, s njihovim potomstvom, zatim osam udovica, 
dok ih se je pet u nekolike poratne godine udalo, jer su 
bile mlađe i bez djece. Djece je bilo toliko, da ni starješina 
ne bi pogodio, koliko ih je, dok ih ne bi sve skupio i pre- 
brojio. Posve je naravno, da je u tako velikoj zajednici bilo 
vrlo često i porođaja i pogreba i svatba. Napose su bili česti 
djetinji porodi i pogrebi, i to je bilo pitanje, koje je Kre- 
sinu vazda najviše tištalo, žalostilo i zabrinjavalo, jer nije 
nikako mogao naći načina, kako bi se djeca očuvala i odr- 
žala. 

— Kakvi smo, pa da sve odreste, što nam naše žene 
rode — znao je često govoriti — osvojili bi po svita! 

Dobro je pamtio, što je slušao u vojsci ne samo od jed- 
nog liečnika nego od više i liečnika i drugih pametnih 
ljudi, kako su zaraze najveći neprijatelj djece, a nečistoća 
najveće leglo zaraza, pa je razmišljao, kako bi i što bi on 
mogao u svojoj kući učiniti, da spasi, što se najviše dade 
spasiti. Njegov je poduzetni duh već davno snovao i kovao, 
kako treba kuću ili veoma povećati ili načiniti još nekolike 
kuće, da svaka porodica može valjano stanovati ne samo 
preko ljeta, kad je svaki hrast izvrstan krov, nego i preko 
zime, kad treba i te kako zašuškati svaku pukotinu, a bura 
je nađe, pa da je malena ko iglin vrh. Kad mu je Jukan po- 
vjerio vodstvo zadruge, tad je ta misao u njemu planula 

neugasivim plamenom, no nije mogao odmah dospjeti, da je 
razradi, od prečih poslova. Čim je, međutim, opazio ono 
nekakovo šuškanje i okupljanje užih skupinica po najbližoj 
krvnoj vezi, a kad je još vidio, što se događa kod veljbabe 
Jose, odluči najžurnije sve promisliti, sve zaključiti i baciti 
se svom snagom na taj posao. Bila mu je najstrašnija i naj- 
bolnija misao, al mu nije bila daleka, nit joj se je mogao 
oteti, da može doći vrieme, kad bi se možda i njegova obi- 
telj mogla razpasti na svoje sastavne dielove. Ta ga je boja- 
zan obsjela, on se je pred njom zaprepastio, no niti je klo- 
nuo niti se je pred njom uklonio, nego joj je muževno pogle- 
dao u oči i — latio se posla. 

Odlučio je, da mora napraviti nekolike kuće. Koliko će 
ih izgraditi, nije mogao unapred reći, jer nije smio sa si- 
gurnošću postavljati proročanstvo, koliko će vremena tre- 
bati za svaku pojedinu kuću. Gradit će sve jednake — to je 
bilo sigurno, i to svaku s dvije sobe i velikom kuhinjom u 
sredini, a osim toga će svaka imati veliku smočnicu za 
ostavu sira, maslaca, mlieka i drugog smoka. Ni s Ikom nije 
o tom razgovarao, jer joj ne bi bio smio zatajiti ni svojih 
bojazni, kad bi joj odkrio svoje, osnove, a to nije nikako 
Titio, jer ga je i boljelo i bilo ga je upravo Boga strah, da 
te misli iziđu preko njegovih usta. Ipak — one su bile tu, jer 
su ih izazivale činjenice, koje nisu nigdje oporo i nasilno 
izbijale na površinu, ali se je njihovo sievanje vidjelo kao 
palucanje zmijskih jezika. 

Martinu je i Ivanu rekao samo toliko, da će opet trebati 
nešto graditi, no nije se upuštao u razlaganja, nego je 
izabrao pogodno mjesto za palenje vapna, zakopao i odredio 
mlađima, kako će kopati. 

— A što će to, striče, biti? — upitao je neki. 

— Klačina — odgovorio je on kratko i odrezano. 

Neke je poslao, da vade kamen i da ga privoze, a druge 
opet, da idu u planinu i navezu drva. On je radio kod kuće 
s onima, koji su kopali. 

— Ovo j\ striče, jope nikakav suvi bunar — reče Mate 
Ivanov, koji je bio neke vrsti poslovođa kod kopanja. 

— Moglo bi i to biti — odgovori mu Jadre, smiešeći se 
— al ovaj put ćemo ništo drugo izmudrovati. Kad svršimo, 
pa kad izpečemo kamen, da unda puštimo vodu u ovaj »suvi 
bunar«, čuje bi, što bi bilo. 


— A što bi bilo? 

Da ti pravo kažem, ne znam ni ja, što bi uprav bilo, 

al znam, da bi moralo biti — ovako, ne znam, kako bi ti 
reka?! Vidije si, kako se puši i kako pišti, kad se trne samo 
malo klaka u kakvoj maloj jami. Što bi unda bilo, kad bi 
čovik navrnije vodu u punu klačinu sažežena klaka, ja ni 
sam ne znam. 

Da pokušamo, striče! — predloži neki i glasno se 

nasmije. 

I Jadre se nasmije od srdca i reče: 

Kad svršimo, kako smo nakanili, i kad izvadimo 

sav klak, koji ćemo sad spaliti, unda ti moreš‘ potlje sam u 
toj istoj jami ozidati klačinu, navezati drva i paliti, pa unda, 
kad te budemo ženili, moremo tebi i tvojoj mladi u čast 
navesti vodu u tu tvoju klačinu. 

— Nemoj tako, striče! — opomene ga Mate. — More 
se on požuriti, pa ćeš ga morati prije reda ženiti. 

— Ja nisam reka, da ćemo ga ženiti, kad spali svoju 
klačinu, man da ćemo u nju napuštati vodu, kad ga budemo 
ženili. Al da sam i drukčije reka, ne bi, lje, poreka: bojim 
se, da se unda ne bi nikad oženije! 

— Lipo, lipo, striče — odgovori momak — ti unda ka 
nikako želiš, da se tvoji momci ne žene. 

— Uprav ni ne želim — reče Jadre veoma ozbiljno. — 
Ja uperam svakom, kad mu je vrime, da ga i oženimo. E V 
ovako ? 

— Duša valja: est. 

— A nu! Vidiš, da smo oženili i Perjasa i Matu i druge. 

— Bome j’ mom stricu Perjasu već i vrime bilo! — 
reče Mate, i svi se nasmijaše. 

— Da nije bilo, što j’ bilo u svitu, bije bi se i un 
oženije, kad Bog zapovida, a ovako — kako j' se moglo. 

— Moglo se j’ i prije, al je un tije u vratre, pa se pri- 
domišlja! — reče neki zlobno. 

— Pridomišlja se est — potvrdi i Jadre. — I oteža je, 
ka što ti, čini mi se, ne ćeš otezati? — reče, pogleda momka 
i nasmije mu se. 

— A, moj striče, ti znaš, da se ja ne otimljem ni 
većem zlu! 


Svaki je njih već vidio negdje vapnenicu, pa su opazili, 
da je Jadre udario neobično velike mjere, te pomisliše, da to 
nije dobro. To mu neki i reče: 

— Lipo j\ da svaki na sve misli, al ne boj se. Ovo će 
biti dobro — umiri ga on. — Ja sam vidije već i veću od 
ove, pa j' dobra bila. 

On je uzeo veće mjere, nego su obične u tom kraju, jer 
je računao i s većim gradnjama, a nije htio ubrzo paliti 
drugu vapnenicu, iako je sigurno računao, da će morati još 
jednu paliti, ali istom, kad bude pri kraju s ovim vapnom, 
koje dobije u ovoj. To će biti, ako sve bude dobro išlo, kako 
je on računao, istom za nekolike godine. 

Njemu je već davno bilo jasno, da će morati graditi 
za svoju zadrugu još nekoliko kuća, no tu svoju misao nije 
nikom rekao, a pogotovo ne pokojnom starješini Jukanu. 
Bio bi se mogao uvriediti, misleći, da Jadre hoće da pokaže, 
kako je od njega ili pametniji ili skrbniji gospodar, a bilo 
bi mu moglo biti i žao, ako bi mu se misao svidjela, a ne 
bi osjetio u sebi snage ili mogućnosti, da je i provede. Stoga 
se je Jadre sam opijao i zanašao svojim mislima i osno- 
vama, snujući i umujući, kako bi bilo najbolje i najpa- 
metnije. Hodajući po svietu kao vojnik, vazda je mislio na 
to, promatrajući razne kuće po selima. Nije se nigdje 
namjerio na uzorak, koji bi ga bio oduševio, jer je svaki 
kraj bio drugačiji nego njegova Lika, i ljudi su drugčije 
živjeli, pa su im i kuće bile prema tome udešene. Najdulje 
se je lomio na misli, bi li bilo pametnije napraviti golemu 
kuću s toliko soba, koliko je u obitelji oženjenih ljudi, da 
svaki ima poseban i zatvoren prostor za se i svoju djecu, 
ili bi bilo bolje načiniti toliko samostalnih kuća. 

Sudio je po sebi i svojoj Iki, te je bio posve načistu, 
da svaki bračni par treba svoj kutić, u kome se može i 
ljubiti i tući, ako je potrebno, bez svjedoka, pa bili i naj- 
bliži. Značajno je, da se nije nikad zaustavljao na pitanju 
posla i troškova oko gradnje, jer za njegovo oduševljenje i 
vjeru u radnu sposobnost to uobće nije bio izvor nikakovih 
briga. 

— Sto oću, to i mogu, a što ne mogu, to ni ne ću! 

bilo je njegovo načelo još iz najranije mladosti, i njega se 
je dosljedno držao. Kad je jednom vagnuo mogućnosti, 
ocienio zapreke, prosudio sve moguće neprilike i odlučio se 

na nešto, bezobzirno je i neštedimice srtao i jurio postav- 
ljenom cilju. 

Kad bi htio graditi kućp s mnogo soba, prištedio bi na 
zidovima, ali mu nije bilo jasno, kako bi riešio ulaze. Sva- 
kako bi bilo potrebno, da uzduž kuće bude hodnik, iz kog bi 
se ulazilo u svaku pojedinu sobu. To bi za njegov kraj bila 
novotarija, kakvu nema nitko. To ne bi bila nesreća. Nepri- 
lika je, što bi taj hodnik morao biti zatvoren radi vremen- 
skih nepogoda, a uslied toga bi bio taman. Prozori? Tih ne 
može biti mnogo i ne smiju biti veliki i opet radi vremenskih 
prilika i radi stakla. Kuća mora biti sagrađena bez troškova 
u dućanu. Može se i mora se nabaviti nešto čavala i ostale 
željeznarije, no ništa drugo, i to s dva razloga. Prvi je 
razlog, da seljačko bogatstvo, pa bilo i najveće, nije u 
novcu. To su zemlja i blago, a s tim se dobar gospodar ne 
razstaje bez velike nevolje, a u granici prodaja zemlje i 
tako nije mogla doći u račun. Blago prodavati, pa kupovati 
staklo?! Mislili bi svi, da su poludjeli, jer staklo i tako ne 
služi ničem. Prozori su samo za to, da mala zraka svjetla 
može prodrieti u sobu, a na vrata se i previše zrači. Ljudi 
ne živu u sobama osim nešto preko zimskih večeri, a onda 
ne trebaju prozora, a da ih i imaju u većem obsegu, morali 
bi ih zaliepiti voskom, da kroz pukotine bura ne udara. 
Drugi je razlog, zbog kojeg se ne može iz dućana nabav- 
ljati, što bi to bila sramota. Graničar nabavlja sol i alat i 
oružje, a sve drugo pravi sam, bez obzira, što gradi ili 
proizvađa. Najzad: težke mi muke nešto stvoriti, kad 
prodaš ono, što su stariji stekli, pa kupiš ono, što su posve 
nepoznati stvorili! 

Take su misli morile Jadru, dok još nije ni mislio, da 
će on biti nasljednik strica Jure. Poslije dugog razmišljanja, 
a razmišljao je o tom pitanju i onda, kad nije htio, jer ga 
je podsviestno nosio u sebi, kao što bez razmišljanja nosi 
noge i ruke, došao je do uvjerenja, da je ipak pametnije 
graditi više kuća. Za takvo rješenje treba riešiti samo 
pitanje mjera, a ne prieti opasnost, da stvori nešto, što ne 
bi odgovaralo ni prilikama ni potrebama. Da podigne kuću 
na kat, nije mu ni jednog časa došlo u pamet, jer je to 
toliko daleko od seljačkih potreba onog kraja kao potreba, 
da podigne toranj vidikovac! 


Kad mu je stric Jukan povjerio vodstvo zadruge, bio 
je gotov s osnovom. Trebalo je samo prije tog posla obaviti 
neke druge, koji su bili preči. Prva je briga bio mlin. Te 
se je riešio i tako osigurao ne samo da može svoje žito 
samljeti, kad hoće i koliko hoće, nego i da ima koristi. 
Druga mu je briga bila voda i ovdje kod kuće. Klarića je 
vrilo i dobro i nepresušno, no daleko — najmanje tisuću i 
petsto koračaja. Toliko tamo, toliko natrag, s vučijom na 
leđima, s noge na nogu, to je vazda sat hoda. Sreća je bila, 
što iz vrela nastaje potočić, koji teče u Obsenicu, nedaleko 
njihove kuće pa na njemu napajaju blago, kad nije na paši 
bliže Obsenici. Jadre je znao, da i tu nešto mora načiniti* 
no nije se mogao odlučiti, što bi zapravo morao raditi. Po- 
mišljao, da negdje kraj kuće izkopa zdenac, no ne pamti ni 
on ni itko drugo, da se je igdje u blizini ikad pokazala ma 
i najmanja žilica vode iz zemlje, a da kopa na sreću, nije 
htio. Isto tako nije pomišljao, da bi kopao suhi zdenac, jer 
je vodu trebao samo za kuću. Poslije dugog je razmišljanja 
uvidio, da ne može stvoriti ništa ni novo ni osobito, pa se 
odluči, da Klarića vrilo obziđe i ogradi tako, da ne može 
blago do njega, što je dotad činilo, i da čeljade, koje grabi 
vodu, može vazda stajati na suhu i čvrstu podnožju. U samo 
vrelo n^je dirao, jer bi se moglo desiti, da ga pokvari, nego 
je nekolika koraka dalje od izvora izkopao dosta veliku i 
duboku jamu, da mogu i s najvećom dižvom vodu grabiti, a 
da je ne zamute. 

Kopanje vapnenice nije bilo ni težko ni dugotrajno, jer 
se nisu namjerili na živo kamenje. Prije neg su je počeli 
zidati, Jadre je otišao u tastbinu, kući Tomičića, jer su i 
oni nedavno palili vapno, pa je htio potanko doznati, kako 
se to sve radi, da ne bi pogriešili ili štogod propustili. 
Martin se je, doduše, u to dobro razumio i već je negdje 
gledao, kako to ljudi rade, aT je Jadre ipak volio, da se i on 
sam još bolje uputi. 

Tamo su kod kuća Rubčića imali također zemlje, pa se 
je uzput svratio, da pogleda, da na njima nema šteta. Bila 
su dva velika komada u ogradi od plota. Kad je došao prvom 
komadu i pogledao ogradu, obuzeo ga je po cielom tielu 
plamen biesa, jer je opazio na brojnim mjestima u plotu 
velike rupe, a na vrhovima prelomljenog granja čuperke 
vune ovaca, koje su se provlačile u ogradu. Štete su bile 


dosta velike, jer ovca pase, kao da bi zemlju obrijao. Drugi 
komad nije bio bolje sačuvan. Da su ograde stare i trošne, 
ne bi se toliko jadio, jer i najbolji čoban često zaboravi na 
blago, kad se zaigra s drugovima i drugaricama, no to su 
bili plotovi, stari najviše tri godine, te su grane još čvrste 
kao željezo, pa ipak! Gledajući i jadeći se, razmišljao je, što 
bi učinio. Baš iz bojazni pred štetama tu su zemlju vazda 
ostavljali pod livadom, iako je zemlja dobra i nosila bi 
svaki usjev s velikim blagoslovom. Sad je mogao otići u 
selo i pitati — na liep iY na ružan način — tko je pustio 
blago u njegove ograde, no ne bi dobio nikakova odgovora 
osim, što bi ga sigurno, bilo tko, opsovao, što ih napada. 
To je sigurno. Stoga se nije ni svratio u selo, nego nastavio 
put prema crkvi, pa lievo u Razbojine, kućama svoje 
tastbine. Ubrzo se je bies u njemu slegao, pa je počeo 
mirnije prosuđivati i zaključivati. Sievnula mu je misao! 

— A što ’š zidati, kad pališ klačinu? — upitaše ga 
u kući. 

— Štalu — odgovori Jadre bez razmišljanja, no možda 
i zbog tog, što nije želio nikom tumačiti i razvijati svoje 
osnove. Kad je već odgovorio, sam zastane na svojoj rieči 
i stane po njoj kopati, pa nastavi glasno razvijati: — I 
sramota j* i grijota, da nam blago nema poštena krova, a 
zime i studeni, da i čoviku i blažčetu srdce puca. Moram 
stog štalu zidati. Načinit ću pravu štalu i za sitno i za 
krupno blago. 

Zaokupljen tom novom mišlju, nastojao je, da se čim 
prije otrese pripoviedanje i požuri kući, no uza sve nasto- 
janje, to ipak nije išlo tako brzo. Nije on svaki dan gost 
svoje punice, pa ako je zet Kresina, nije ni punica tkogod. 
Ne može ona njega pustiti, dok ga ne počasti, kako dolikuje 
takom zetu. Čim ga je opazila i pozdravila se s njim, pri- 
hvatila je tavu u ruku, da razbije kajganu. To je obvezatni 
štim za zeta kao prvo, a poslije toga može još šta — već 
prema zetu i prema mogućnostima. 

— Uprav ne bi marila, tetka, ništa spremati, jer moram 
brzo kući — branio se Jadre, vidjevši, na što se sprema. 
Zvao ju je još prije, nego joj je postao zetom tako, pa je i 
ostao pri starom nazivu. 

— Ne ’š ti, jadan, meni propisivati, kako ću ja svog 
Kresinu dočekivati — odgovori punica, smijući se, a iz očiju 


joj je sievalo zadovoljstvo i ponos, što on već obćenito nosi 
naziv »Kresina«, kojemu je ona pridavala neobično veliko i 
zamašno značenje. Nije baš barun, aT u narodnim ustima 
i mašti nije ni manjeg zamašaja i težine. Sjedio je s tastom 
i još nekima pod jasenom pred kućom, dok ih planinka nije 
zovnula, da uđu u sobu. Ona nije sjela s njima, nego se 
je opet izgubila, govoreći: 

— A kako j’ moja Ika, jadna ti sam za njom? Nikad je 
ne vidim, kun da smo priko svita. 

— Tako — odgovori Jadre. — Znaš i sama, kako j’ 
plananci. Orba i rije po kući. Osim svega drugog, šalje u 
školu sedam dičaka, pa i š njima ima svako jutro posla, dok 
i' odpremi. 

Dok je un još odgovarao na njezino pitanje, ona je 
zamakla u kuhinju, i vrata su za njom lupnula, kao da ih je 
vjetar bacio na dovratnike. 

— Unda, veliš, gradit ćeš štalu? — upita ga tast. 

— E, e. Štalu. Potlje ću morda i još što graditi, al naj- 
prije štalu. Čeljade se zna i skloniti i ukloniti, a blažče mora 
ostati, di ga ureneš ii privežeš. Najprije štalu — govorio je, 
upravo slušajući sam svoje rieči i naslađujući se njihovom 
opojnom opravdanošću toliko, da se je čudio, kako je mogao 
sve dosad misliti samo na gradnju kuća, ne jedne kuće nego 
odmah više kuća, a nije se sjetio svog dobrog, dragog blaga, 
kojemu je mnogo potrebniji dobar krov nad glavom i zaklon 
od vremenskih nepogoda nego njegovoj čeljadi. — Štala je 
prva na redu, a potlje, što Svemogući da. 

— To ti unda misliš na daleko?! 

— A nu. Ko ne misli na daleko, ne vidi ni uno, što mu 
je prid nosom. 

— Tako i est. Nego, na moj račun, vaša štala ni nije 

loša. 

— I slaba i primalena! — odgovori Jadre veoma uvjer- 
ljivo, te se i opet još više začudi sam sebi, kako on to nije 
prije opažao, iako je nebrojeno puta morao ustanoviti tu 
činjenicu. Posve je razumljivo, da je to i opažao, ali nije 
nikad dosad pomislio, da prije svega mora ozidati valjanu, 
veliku staju, u kojoj će moći kao pravi gospodar savjestno 
i valjano držati svoje blago. 

— E, da. Prije ste držali manje blaga, a sad si ti, 
uvano, nagna sve na dvostruko. 


X nisam još nagna na dvostruko, al je una i prije 

bila primalena i za uno, što smo unda držali. Sad su nam 
ovce i zimi najviše pod oborom, a to j’ uprav smrtni gri. 

Pod oborom?! — iznenadi se tast. 

Ne uprav tako — odgovori Kresina — al s unim, 

kao i brez unog. Est ništo štalice zbijeno nabaška od goveda 
i konja, al nije uprav ništa. Sad, ako me Bog uzdrži, sad 
ću ja to urediti, da se ne će sramiti ničije štale u kumpaniji. 
Uredit ću ja to — govorio je sve zanosnije, gledajući u 
mislima tu svoju novu veliku staju, u kojoj će biti veselje 
i blagu i čovjeku, koji će ga ugoniti. 

Tako, tako. Čeljade zna i vikati i zapomagati, a 

blago j' nimo, pa sami moramo i za njeg misliti. 

— Načinit ću štalu sa dvoja vrata — razvijao je on 
misao, koja mu je navirala na usta. — Na edna ćemo 
ugoniti goveda i konje, a na druga sitno blago. Sve ću je 
ozidati, samo ću prigradu između blaga metniti od brvana 
i na njoj vrata, da se i iznutra more i k jednom i drugom 
blagu. Na obe ću strane uzidati pendžeru, da se u štali vidi 
i kad su vrata zatvorena. 

— To će biti ka carska štala. Ti&ko se prave štale za 
carske konje. 

— Nisu ni naši konji i goveda manja gospoda od carski 
— odgovori Jadre, smijući se. — Ako unako tribaju uni 
tamo, tribamo i mi o’de. Blago edno, ka i drugo. Načihit 
ću prigradu baška za janjce i jarad, baška za tejace. 

— U štali?! 

— E, e. U štali. Ne ću štediti. Ima kamenja, a klačinu 
ćemo sad paliti, pržine ima puna Obsenica, a težaka puna 
kuća, vala Bogu . . . Est, uno, ratovi su nas proridili, al 
jope . . . Vala Svemogućem, kad je tako pripušta . . . 

— A zidari?! A tesari?! — upita tast ko zabrinuto. 

— La, moj ćakane! — odgovori Jadre veselo. — Sve 
mi to sami znamo! Nema ništa, što triba graničarska kuća, 
da mi to ne znamo načiniti. 

— Na priliku: kovačija? — upitao je tast pravom 
onoga, koji se može brinuti i za njih, kad je njegova Ika uz 
ognjište i k tome još i planinka. 

— I to! — odgovori Jadre pobjedonosno. — To nam 
baš nije išlo za rukom, jer nismo imali alata, al sam ja 
nabavije sve, što kovač triba — 

— I mijove?! 

— I mijove, i nakovanj, i bate, i klišta i sve,^ sve, što j* 
potribno, pa sam unda posla ednog dičaka kovaču Vrbanu, 
da kod njeg radi i uči. I naučije ka edan po edan, a už njeg^ 
i mi svi ostali. Pa nije to ništa! Imamo mi sad čili viganj,, 
al ne radi mali neg za nas, što tribamo. 

— Mali?! Veliš »mali«, a kuje? 

E! Mali je. Tako ga zovemo, a već je momčina. Ime 

mu je Dane, a unuk je pokojnog Štipana. Kuje ka veliki, 

ka pravi kovač. I ploču za paripa zna skovati, zna podnaditi 
i sikire i motike i štogod oćeš. Nego, ćakane, ja moram! — 
reče i ustade. A dosita mu se je žurilo, jer je svakako htio 
stati kod kuća Rubčića, da govori radi zemlje i jer je gorio 
od želje, da čim prije stigne kući i točno odredi mjesto, gdje 
će sazidati staju i da utvrdi njezine mjere. 

— Sidi još, sa’ će stara mam doći. Još malo — odgovori 

mu tast i zovne u sav glas: — Stara! Uteče ti zet Kresina! 

— Dok je mene i ožega kraj mene, ne će lako proći! — 
odgovori ona, vičući. 

Esi je čuje?! — Ta se ne šali, man se mam grozi 

ožegom. 

— Brez sve šale, moram ići — uzvrpoljio se Jadre i 
postao posve nemiran. U njemu je kopala i rovala misao o 
staji i ujedno se motala s mišlju o zemlji kod kuća Rubčića. 
— Moram, moram ići. 

— Sa’ će, na, stara, pa ćemo unda viditi — odgovori 
Tomičić, smijuljeći se skoro podrugljivo, pa ponovi: 
Vidit ćemo, moj vridni Kresina, e V jača obična punica ii 
slavni Kresina! 

Jadre se je nasmijao na tu izjavu svog tasta, al’ je 
najozbiljnije mislio, kako bi izmakao. Da se nije sjetio 
gradnje staje baš sada i da ne mora već danas, kad je već 
tu, govoriti s Rubčićima, ne bi se toliko ni žurio. Dok je on 
tako razmišljao, uđe punica s velikim pladnjem cicvare,, 
govoreći veselo: 

— Još mi ni edan zet nije otiša izpod krova, da nije 
poije cicvaru, pa ne će, lje, ni Kresina, pa da j’ deset puta 
Kresina! 

— Ajme meni, moja tetka, što uradi?! — uzklikne on, 
opazivši cicvaru. — Esam ja zet i nije mi ža, vala mom 
Svemogućem, al, jadna ne bila, ne čuješ li, da te vaik zovem 

tetkom, pa unda ni ti ne bi marila, da sa mnom ka sa zetom, 
man ka i sa svakim drugim sestrićem nerođenim ka i 
rođenim. 

— Neka, neka! — odgovara ona veselo. — Imam ja 
mnogo i zetova, Bogu mom vala, i mnogo sestrića, al je samo 
edan Kresina! 

— Ma, ne mogu, tetka, ni isti ni stati dulje. Moram se 
paštriti, jer sam već ka na vatri. 

— Ne pitam ja tebe, e V moreš ii ne moreš! — odgovori 
punica. 

— Eto: sad budi Kresina! — podrugne se tast — i 
prosudi, kako j’ meni već skoro pedtdeset godina s ovakim 
zmajem ognjenim! 

— Samo se ti, stari, rugaj, a lako ti se i rugati, dok ja 
kraj tebe pušem. Vidit ćeš, kako j’ brez mene, kad mene 
udare lopatom po plećim. 

Kresina se je pomirio sa sudbinom i počeo posve mirno 
zahvaćati i gutati cicvaru. To je pšenično brašno na maslu, 
s lukom i skorupom. 

— Dobra ti je, tetka, ova palenta, al si je svarila za. 
pet težaka — govorio je Jadre, jedući veoma sladko, jer je 
bio gladan, a jelo izvrstno. 

— Znaš, kako j’ Drečo bije u gostim kod pokojne tetke 
Pave? 

— Nude? 

— Razbila una njemu kajganu od trideset jaja — una 
j\ Bog je pomilova, bila u svemu obilata — i metnila unako 
u tavi prid Dreču. Uzeje un u ednu ruku komadinu kruva, 
u drugu žlicu i — mota li, mota, a Pava gleda. Una j' vaik 
iznila prid čovika toliko, da ne more poisti, pa da j’ naj- 
gladniji, al Drečo mota ka poplava. Vidi una, borme, da j r 
Drečo naumije sve poisti, pa ga još nuka, da ne bi čovik 
pomislije, da joj je ža, a Drečo će njoj : »Ne boj se, strina 
Pave — tako mu je, nikako bila strina — odkad je Drečo 
posta, nije mu podrobac osta.« Kad un sve smaza, una diže 
izprid njeg čistu tavu i veli: »Uprav ti vala, Drečo, da sam 
i to doživila, jer odkad je Pava u ovu kuću dovedena, nije 
joj još tava pogrebena. Sad je, eto, i to.« E da bi i ja 
s tobom doživila ka pokojna tetka Pava s Drečom! 

— Gledat ću — odgovori on — al morate mi i vas dvoj 

pomoći. 


* 

Tast mu je obširno opisao zidanje klačine i upozorio ga 
na neka svoja izkustva u tom poslu, a Jadre je zalazio pita- 
njima u nevjerojatne sitnice, tako da mu je Tomičić najzad 
rekao : 

Ti znaš više od mene, a doša si tobože mene pitati! 

Sigurno si ti doša u Ričice nikim drugim poslom, pa ti je 
to samo izgovor, jer i priđ nami sakrivaš uno pravo. 

— Bora mi, ne, ćakane. Ne sakrivam ništa, al sam uzput 
pogleda i unu našu zemlju kod kuća Rubčića. 

— Una ti je baš sneruke. Ti bi to triba nikako zaminiti. 

Jadre se samo nasmieši, kad je čuo te rieči. 

Eto: esam li pogodije, što te je dognalo u Ričice?! 

Nisi pogodije, ćakane, jer da sam doša samo stoga, 

ne bi bije marije dolaziti sve do Razbojina. Uno j* samo 
uzput, a pravi je posa, da naučim, kako se pravo i valjano 
klačina ziđe. 

_Anu! Neka j' i tako — reče Tomičić i slegne rame- 
nima. — Podaleko smo edni od drugi, al tvoj se glas čuje 
još i priko nas! 

— Svit ka svit, moj ćakane! 

E, e. Svit i laje i teljuzga, al ima i poštenog svita, 

pa istinu kaže. A znaš li ti, da sam nikidan čuje u Lovinjcu, 
di divane o mlinu Kresojića? Ne kažu ni vrkljanski ni nad- 
vođanski, man uprav »Kresojića«. Ja se ko pritaji je i ko 
nevišt upitam, jer ga tako zovu, a niki uvati, da mi pri- 
povida o Kresini. Ja se sve čudim i devetim, dok niki ne 
vikne, na unog, što j' meni pripovida: »Pa ne znaš li, jadan 
ne bije, da mu je to tast, kome pripovidaš, a un tira s tobom 
šegu!?« Tako j' to bilo, viruj mi. 

Najzad se je Jadre oteo i pošao kući, smišljajući, kako 
bi se s Rubčićima nagodio, a kroz te su se misli provlačili 
koraci, kojima je mjerio, kolika bi staja morala biti. Tako 
— za trideset do četrdeset komada goveda, za šest do osam 
konja, za trista i petdeset do četiri stotine ovaca, za petde- 
setak koza, te za telad, janjce i jarad. Trebat će tako . . . 
Velika štala. Da. Velika štala, vrlo velika, al bi staru mogao 
popraviti i urediti možda za sitno blago. Moglo bi i tako, a 
moglo bi biti i kako drugačije. Svakako će sad najprije zidati 
štalu, pravu štalu, da bude za blago kao kutijica i da svatko, 
tko dođe, ima što i vidjeti. 

U tim je mislima stigao i do kuće Rubčića i svratio 
pred Josinu kuću. Bio je veoma zadovoljan, kad se nije 
izpunila njegova bojazan, da ga ne će zateći kod kuće. 
Pozdraviše se, upitaše se za zdravlje, pa za obitelji, pa za 
ljetinu, a onda upita Joso, zbog česa je išao u Ričice. 

— Da ti pravo velim — odgovori Jadre oprezno i polako 
— i nisam kanije uprav u Ričice, man samo tu do ove 
zemlje, a kad sam već bije tu, unda sam se sitije, da bi mi 
zamirili u tastbini, kad bi čuli, da sam bije o’de, a da nisam 
doša, da i nji obađem, pa sam skoknije u Razbojine. 

— To j’ lipo. I bi im bilo ža! 

— Nego, ova naša zemlja vami o’de za veleku napast. 

— Pa i nije za napast zemlja, al ste nam vi Vrkljani 
za napast. 

— Da mogu, moj Joso, ja bi’ je svu u torbi prinije, da 
ti tu ne smeta, al ne mogu, pa što ću ti ja. 

— Neka zemlje, al vas ne triba tu! — odgovori Rubčić 
u šali. 

— Daj mi drugu zemlju, pa ti ne ću nikad više doći na 
ovu! — dočeka ga Jadre kao zeca. 

— Iz uni stopa! — odgovori Rubčić, ne vjerujući, da 
je to moguće, jer je on o tom govorio već s pokojnim Ju- 
kanom, no on nije htio ni govoriti, pa stoga nije u kući ni 
spominjao tu Rubčićevu ponudu. — Ja sam tako divanije 
i pokojnom tetku Jukanu, pa me malo nije šljakom prito- 
varije, »Kad mom didu«, veli, nije bila sneruke, jer bi bila 
meni?!« i nije tije ni divaniti. 

— Ni ja se ne bi š njom rasta drage volje, al — ako j ' 
tebi baš jako do nje . . . 

— Ma, zaklinjem te svitom, e V mi na pragu ii nije?! 
Pa, kako mi unda ne bi bilo stalo, a — ako ćemo pošteno — 
i pravo bi bilo, da j' moja, kad mogu s ognjišta pljuniti do 
nje, a tebi je dan 'oda daleko. 

— Ne, ne! — uzprotivi se Jadre veoma oprezno. — 
Nami una nije pridaleko, a znamo, da ste vi dobri gospodari, 
pa nam ne činite šteta. Vindar, moremo . . . 

— Ja bi ti da, za ove dvi košanice, što god išteš. Biraj 
komade, koji su ti najnaručniji od naše zemlje. 

Jadri je odlahnulo, pa počne polako umovati: 

— Ne ću ja ni tebi krivo, al mi je najprije do mene i 
moje zadruge. A znaš i sam, da moram i ljude u kući pitati, 



pa reci, koju zemlju nudiš. Tu je osam dobri pluga na 

dobra četiri vola. Ja sam je ora. #> 

Na moj račun, ne more biti tolko, al — nu. Kolko j , 

iolko j\ Vidimo je, pa znamo. Nego, ja bi ti da našu Zub- 

čićku. To j’ tebi na vratima. 

Prljuga — odgovori Jadre suho i odrezano. 

— Duša valja: nije dobra ka ova vaša, al nije ni 
prljuga. Kad ja na njoj mogu sijati i raž i šenicu, unda se 
zna, kakva j M . 

To su tri plužčića — reče Kresina. 

— To su četri dobra pluga, a ako je ti uzoreš za tri 
dana na najbolja svoja četri vola, idemo mam u kumpaniju, 
da je pripišu na tvoju zadrugu, brez išta. Moja će je se 
zadruga odreći. 

— Što još daješ? 

— Imam tu Njivetine, u dva komada po dva dobra 
pluga. 

Ta y kraj tebe ka i ova naša, pa ne tribamo minjati. 

— Vindar ti je bliže. 

— Za dva puškometa. A š njima, ka i brež nji. To ne 
mogu — govorio je Jadre veoma mirno, hladno i odrješito, 
smišljajući, kako bi naveo razgovor na zemlju u planini. 
Tamo je on ciljao. 

— Nemamo ni ednog komada, koji ti je bliže. 

Da j' barem bliže kom našem drugom komadu, da 

zaokružimo ili barem, da je moremo skupa, ednim putom 
obrađivati, unda bi i mogli divaniti. 

Imamo mi takve! — uzklikne Joso. — Imam je, al 

di je una, kad ti je i ova pridaleko?! 

— A di je ta? v . v . 

U planini. U Dubokim Jaslami kraj vaši kosanica. 

— Est to! — uzklikne Jadre. 

— Samo j’ uno šest plugova. 

— I priko svita. 

— Al uz vašu zemlju i puškomet od vašeg stana. I 
smeta vam ka i meni ova vaša tu na mojim vratim. 

— Ne bi smije reći čeljadi, pa da j’ dvaput veća od ove 
naše o’de, a i drugi bi mi se svit ruga, da sam da konop- 
Ijište za vrištinište. 

E, da vidiš, i nije tako. Est ova vaša zemlja dobra, 

al je razmeđila s konopljištem, a ni una naša u planini nije 

ni vrištinište ni loša zemlja, man uprav, da joj u planini 
triba para tražiti. Nego, ja znam, da ne more ići na istu 
miru, pa bi ja, ako ćeš, da vam damo Zubčićku i Duboke 
Jasle za ovo sve vaše. To j’ ravni deset za osam plugova. 

Jadre je časak razmišljao samo da odmah ne reče, da 
je vrlo zadovoljan s njegovim priedlogom, pa Joso nastavi: 

— I da ti pravo kažem, ja nemam koga pitati, jer su 
moji svi već ludi zbog ove vaše zemlje. Ništa ni ne slušam, 
man vaik to, sad ovako, sad onako, al samo tužbe i želje, da 
se prominimo. 

— Ja sa svojim nisam još nikad o tom divanije. Ni 
pokojni stric Jukan nam nije spominja, da ste o tom di- 
vanili. Pitat ću i’, što uni vele, a ja sam zadovoljan, ako uni 
pristanu, i evo ti ruke. Vridi, ako moja čeljad pristane. 
Ne pristane li, nije ništa ni bilo. Al ja mislim, da će pristati, 
kad sam ja za to. 

— Što Kresina reče, Kresojići ne porekoše! — odgovori 
Joso, a zadovoljni mu smieh ovije lice i oči. 

Udariše dlanom o dlan i stegnuše desnice. Oba su bila 
uvjerena, da napraviše dobar posao. 

— Skupa ćemo kumpaniji, da i tamo uredimo — reče 
Jadre. — Kad pođeš u Lovinjac, svrati se kući našoj, pa ćeš 
mam čuti, pristaju li moji. Ako pristaju, idemo skupa, ne 
pristaju li, čut ćeš, al i jope moremo skupa u Lovinjac, ako 
budem ima tamo posla i vrimena, da se otrgnem od kuće. 

— Polag toga, što uni ne će pristati na uno, što si ti 
odredije, mogli bi mam na likovo, neg nemam u kući vina, 
a i odklen bi?! 

— Lako nami za likovo, samo, da j’ sritno. 

Kući je išao toliko izpunjen zadovoljstvom, da bi bio 
mogao poskakivati ili pjevuljiti kao mladić, a usrećivalo ga 
je uvjerenje, da je za zadrugu napravio izvrstan posao 
zamjenom zemlje, kao i činjenica, da je odlukom, da pravi 
staju, pogodio svoju najpreču i najkoristniju zadaću. Jest 
ono u Dubokim Jaslama daleko, ali kad je preko cielog 
ljeta tamo sve blago, osim nešto tegleće marve, kad je tamo 
toliko čeljadi, da mogu sve lako obraditi, onda daljina nema 
nikakove važnosti. Ono je njima pred kućom, ne doduše tu 
Nad vodom, ali gore, kod stana. Pred kućom je, a ono kod 
kuća Rubčića je u svakom slučaju izručeno samo tuđoj 
milosti i dobroj volji, koliko će koristi pobrati sami, a koliko 
prepustiti Vrkljanima. 

Najprije je sve izpripoviedao Martinu, jer je želio čuti 
njegovo mišljenje. Nije mu rekao, koji razlozi nukaju njega 
na tu zamjenu osim samo obćenito, da je Rubčićka sneruke, 
predaleko i tako. Martin je mahom prihvatio njegovo razla- 
ganje i Rubčićevu ponudu kao veoma povoljnu. 

— Ima, ima tu na Rubčićki dobra četri pluga oranja — 
potvrđivao je Martin tvrdnje Jose Rubčića. Ne vara se unaj, 
koji je tu već triest puta, ako ne i više, ora. A uno u planini, 
uno y zemlja, da bi na njoj moga mam sijati konoplju brez 
truna gnoja. Ja to tebi velim. I nije nam na puškomet, man 
moreš kamenom dobaciti s naše livade na nju. I smetalo 
nam je, što nam je drugi zavirije u stan. 

Uprav mi je drago, da si i ti za to, da minjamo. 

Znaš, ja sve sumiram, da pametni gospodari moraju gledati, 
da im zemlja bude sva u rpi, a di to ne more biti, a svagdi 
ne more, tamo moraš gledati, da bude u što većim komadim. 

— Samo tako — potvrdi Martin. 

— Pitat ćemo i druge naše. 

Ne tribaš i’ ni pitati, man uredu j. 

To ne ću. Jer ne bi svaki zna, da se i njega pita? 


18 

Svieća babe Mande je dogorjela. 

Bila je na nogama sve do par dana pred smrt. Nije se 
tužila ni na bolove ni na slabost, nego se je samo sve vise 
i više savijala prema zemlji, koraci su joj postajali sve tisi, 
sporiji i neodlučniji, a i razgovora se je isto tako polako, 
neopazice i mirno ostavljala. Po koji poluglasni uzdah prema 
Bogu, po koji neodlučni i nesigurni povik na đičte, kratki 
odgovor, kad bi je Ika nudila, da što pojede — to je po- 
sljednjih tjedana bio sav njezin razgovor. 

Tebi, majko, uprav ništo nije dobro — govorila joj 

je Ika češće, čim je primietila to njezino klonuće i opadanje, 
a ona je odgovarala vazda posve jednako i jednolično . 

— Uprav mi je, dite, lipo. . 

Sa djecom se još uviek redovno molila, ali i potise i 
pokraće, i nije ih psovala, kad bi opazila, da je koje zaspalo 
ili da se je zaigralo, pa prestalo moliti. Ko da nije opažala 
ili nije htjela da vidi i zarezuje. Kad je jednog jutra nije 

dugo bilo iz sobe, Ika je tiho i oprezno ušla, kao da nešto 
traži. Opazivši, da starica ne spava, javi joj se: 

Bi P ti, majko, đonila žlicu varenike? Uprav sam sad 

izstavali kota. „ 

— Neka, neka, rano — odgovori ona. — Ne cu sad jos 

ništa. Neka me. 

— Ika se je opet tiho udaljila, zaprietivši djeci prstom, 
da budu mirna, no ona to razumješe tako, da su sva, koja su 
bila budna, skliznula s ležaja i posukala za njom. Njih je 
privukla njezina izjava, da je varenika već izstavljena! 
Ostalo je još samo nekoliko najmanjih, koja su spavala kao 
zaklana. Ika je već nekoliko tjedana opažala na Mandi velike 
promjene, pa je upozorila i Martina i Jadru. Janja se i 
svekrva nisu nikad osobito slagale i voljele, pa kad je Ika 
i njoj rekla svoje opažanje, Janja je samo odmahnula gla- 
vom, a poslije dulje stanke šanula: 

— Kod nje nikad ne znaš, što misli. 

— A1 o’de vidimo, da nije dobro. 

— E, e: ne znaš, e B misli dobro ii zlo. 

Ika se nije htjela nikad miešati u međusobne odnose 
pojedinih žena, osim kad je mogla pomirljivo djelovati, pa 
i sad prekine razgovor i otide za svojim poslom. Ne može se 
reći, da se Janja nije prema njoj držala i pristojno i pri- 
jateljski, al je Ika uviek osjećala, da jetrva Janja nosi u 
srdcu i mali žalac i nekoliko komadića leda, što u nju za- 
sadiše planinkini ključevi o Ikinu pasu. Jest ona to prebo- 
Ijela, i uvidjela je, da je pametnije, da je Ika domaćica, kad 
je već Kresina starješina, i nije se nikad nikom potužila, ali 
— ostalo je nešto na dnu srdca, kao što ostaje talog u^ tavi, 
kad se maslo stopi. I taj se je talog češće uznemirio, kao da 
počne vreti. To potraje, kad dulje, kad kraće vrieme, a Janja 
se namrgodi, nabusito odgovara, tuče svoju unučad, a 
dohvati i drugo diete, koje joj nespretno naleti, i sa Mar- 
tinom ništa ne divani. Onda je opet prođe i — kao da nije 
ništa ni bilo. Ika bi to vazda najjasnije osjetila i razumjela, 
no pretvarala bi se, da uobće ništa ne primjećuje. Jednom 
je Jadre čuo, kad je tako nabusito prigovorila Iki, da joj" 
je varenika zagorjela i usmrdila se u kotlu. 

— Uprav ti se to samo čini — - odgovorila je Ika posve 
mirno, a u lice joj je udario mlaz krvi. Svladala se je, i ako 
joj je pred Jadrom bilo veoma žao i neugodno. On je to 
primietio, pa kad su ostali nasamu, reče: 

— Ništo neša Janja na trnju jašila. 

— Nije to ništa — odgovori Ika. — To kod žena dođe 
s misecom. 

— Est to, al Janjin je misec već davno upočinije. 

Ika se osmihne na njegovu primjetbu i poželi, da mu 
reče nešto, što bi ga uvjerilo, da se ona ne ljuti na Janju. 
Čas je šutjela, a onda reče: 

Kad je žena starija, unda se samo sića unog, što j’ 

bilo, pa joj je još gore. Tako i naša neša Janja. Al ništa j’ 
to. Sunit će koje dite po turiću, pa jope sve u redu i miru. 

Manda nije ustajala, pa Ika opet uđe u sobu. Vrlo je 
pažljivo otvarala i zatvarala vrata i stupala na prstima. 

— Ne spavam, ne spavam — javi se Manda. — Samo 
malko kunjam. 

— Bi T ti, majko, što đonila, da metneš u usta? — upita 
je Ika. 

— Znaš, što, rano? Stopi mi dvi, tri žlice masla, metni 
u nj kimljena i donesi mi, da to srknem. 

Ika je to brzo priredila i doniela. 

— Lipo j’ ka ulje — reče, noseći raztopljeno maslo u 
maloj padeleci. Na dnu je ležalo zrnje kimljena, više crno 
nego žuto, pa se ne bi smjelo reći, da je taj liek bio osobito 
zamaman. Manda se je pridigla i obočila na lakat lieve ruke. 
— Ne miči se ti, majko — reče Ika, — Ja ću ti dati žlicom, 
a ti samo srči. 

— Neka, neka. Mogu ja i sama — branila se baba 
Manda, al’ je bilo posve očito, da joj je svaka pomoć dobro 
došla. Ipak je sama uzela žlicu i zahvatila nekoliko kapi. 

— Još je jako vruće. 

— Tako i triba. 

— Samo lagano, majko. To će ti, ako Bog da, mam 
pomoći. A di te boli? 

— Nigdi. Nigdi me ne boli. Samo tako — govorila je, 
prinoseći žlicu k ustima. Oprezno je srknula. — Dobro j’ 
ovo. Priki lik, al meni ovaj put više ne će pomoći. 

— Bog s tobom, moja majko! 

— Est Un sa mnom, slava Mu i vala, 

— Ti si slaba i — tako. Al to će proći, kad te ništa ne 

boli. 

— Nema me što više boliti, moja ćerce. Nego, poruči 
po Martu i Kaju i po druge. 


To su bile njezine udate kćeri, a drugi su, na koje je 
ona sad mislila, djeca od triju ostalih kćeri, koje su otišle 
prije nje za pokojnim ćaćom Jukanom i ostavile iza sebe 
mnoge djece. 

— Kako ne bi?! — odgovori Ika. — Mam ću po nji 
poslati, al nije to, ako Bog da . . . Ti ćeš se dignuti. 

— E — bome, ne ću o’de ostati, al se sama više ne ću 
dignuti — odgovora ona posve mirno. Nije ni polovicu 
masla posrkala. — Ne mogu više, a lipo j\ Al ne mogu. 

Taj je napitak redovni ženski domaći liek. Čim je kojoj 
zlo, odmah se topi maslo i meće u vatru ovelika ploča, da 
se ugrije. Tad je zamotaju u krpu i metnu na bolno mjesto 

a to je redovno trbuh. Ika nije ni spomenula Mandi, da 

je ploča već davno u vatri, nego je izišla, ohladila je toliko, 
da ne zapali krpu, zamotala je i doniela. 

— Da bi ti, majko, metnila ploču? — upitala ju je, 
prebacujući iz ruke u ruke vrući zamotak. — Još je jako 
vruća. 

— Metni je, rano, tu na pod kraj mene — odgovori 
starica i opet se spusti na leđa. Ika ju je u čudu pogledala, 
jer nije razumjela, što je htjela reći. Manda to primieti, pa 
raztumači: — Gotove su moje ploče, rano moja. Što će mi 
ploča, kad mi više ne triba?! Nigdi mene ne boli. 

To je potrajalo samo tri dana, i ona je otišla savršenim 
mirom. Na njezinu se izrovanom i navoranom licu nije ni 
jednog časa opazila ni najmanja ni bol ni tuga. Istina: ti su 
starački obrazi bili posve jednaki kori prastarog hrasta, pa 
je onda težko, da se bilo kakvi osjećaji odraze na njemu, al 
su oči ipak bile žive, iako već prečesto polivene suzama, 
zamućene, pa se ni na njima ne pokaza ništa, što bi odavalo, 
da se težko dieli. 

Na sprovodu je bilo pola plovanije, a Jadre je bez ika- 
kova dogovora, bilo s Martinom, bilo s kim drugim, priredio 
sve, baš kao i za pokojnog starješinu Jukana. Šutio je, nije 
ni s Ikom govorio i razglabao, no pokapajući babu Mandu, 
neprestano je bio obvijen osjećajem, da iz kuće odlazi nešto 
neobično krupno, veliko, tajanstveno i sveto — tako: odlazi 
zadnji ostatak nečesa liepog, posljednji predstavnik velikog 
dostojanstva, velikog života muka, patnja, pregaranja, ali i 
slave i pobjeda i ponosa. Ta je misao toliko obsjela Jađru, 
<la je se nije nikako mogao otresti, i toliko ga je pritisla 

k zemlji i priklopila neizkazanom tugom i bolom nad tim 
mrtvim suhim kostima, da se nije nikako mogao razabrati 
i snaći. Ika je prva opazila to njegovo razpoloženje i nije 
joj bilo jasno, što ga je toliko udarilo i slomilo. Ona je 
znala, koliko je on bio pažljiv prema babi Mandi, ali nije 
ni slutila, da je tu još nešto i dublje i snažnije od obične 
rodbinske veze i dužnosti starješine prema najstarijem 
članu porodice. Dosad je on pokopao i roditelje i nekoliko 
svoje rođene djece, al’ nikad nije bilo ni traga vanjskim 
znacima prevelike tuge. Bilo mu je žao, i suza se nije sramio, 
koje su mu same utjecale niz obraze, ali nije bio toliko 
stučen i ubijen kolko sad, kad pokapa najobičniju strinu 
Mandu. Njezine su kćeri nad njezinim mrtvim tielom glasno 
naricale, javljale su se svojim žaljkama i unuke, sva su 
djeca u kući plakala za svojom babom Mandom, jer su u 
času njezina odlazka posve zaboravila na dugotrajne mo- 
litve, koje su ih umarale i dojadile im — sve su to zabo- 
ravile mole dobre djetinje duše, jer je bilo bez korjena, a 
progovorila je krv i bistre očice nalila rodnim suzama za 
dobrom i dragom bakom. Sve je to bilo, ali prenrn Jadrinom 
osjećajima nije bilo ništa, izčezavalo je i bilo obično, bliedo 
i bez prave dubine. 

Vridna naša baba Manda! — uzdahnula je Ika, kad 

se je našla nasamu s Jadrom, s posve sviestnom željom, da 
ga izazove, eda bi joj razjasnio svoju tugu za čeljade tom, 
kojemu više nije bilo obstanka na zemlji. Njezina smrt nije 
baš nikog iznenadila, jer je bila naravnija, nego da je jos 
dulje ostala na životu. Njezina rođena djeca žale za njom 
više nego ostali, jer im je majka, jer ih je nosila pod svojim 
srdcem, žale i ostali, jer je ipak velik događaj, kad se raz- 
staješ s čovjekom, koji je bio s tobom cieli ljudski viek, a 
sad izčezava iz tvog vidokruga i odlazi zavazda. To je velik 
događaj, koji svi ljudi na cielom svietu doživljavaju s po- 
sebnim razpoloženjem, pa ne može ni tu biti drugačije. Svi 
su očekivali taj razstanak kao nešto posve naravno, najna- 
ravnije i neizbježivo, pa ipak — težko je i bolno je, al^ da 
je toliko bolno Kresini, sinovcu, čovjeku u najljepšoj mužkoj 
dobi — to je bila Iki posve nerazumljiva pojava, tim više, 
što je on sve udarce podnosio vrlo tvrdo i mirno^ baš kao i 
sve vesele i sretne događaje. On je vazda mužki vladao 
svojim osjećajima i njima ravnao toliko, da bi se možda 

smjelo uztvrditi, da je mogao vazda zauzdati i prigušiti na 
usnama i smieh i plač. Sad je to bilo posve drugačije. Steglo 
ga oko srdca i u grlu, kao da će ga ugušiti, a na licu mu se 
je odrazivala bol, kakovu ona već davno nije vidjela. Na 
njezin je uzdah odgovorio najprije time, što se je uznemirio 
i nekoliko puta težko, iz dubine odpuhnuo, a zatim reče 
polako, kao da svaku rieč trga sa živog srdca: 

— Volije bi, da j* poživila još barem desetak godina, 
neg da mi ko da pola carevine! 

— E, a što ćeš, milinje moje?! — rekla je Ika, ne zna- 
jući zapravo, što bi mogla odgovoriti, jer ga nije razumjela. 
Mlad more, a star mora. 

— Znam ja to. I una j’ poživila lipo, al . . . 

— I vaik joj bilo lipo s nami. Nismo se, Bogu mom 
vala, o nju ogrišili ni mi ni niko drugi u kući. 

— I ne daj, Bože, al jope ... Ne mogu prižaliti, što sad 
umri. 

— A nu . . . Umri ti i ćakan i vridna majka, kakvoj para 
nije bilo, pa smo morali i to podniti — govorila je Ika posve 
nesigurno. 

— Viruj mi, da sam i nji lakše prigorije. . . Ne bi mi 
virovala, al je tako . . . Viruj mi. Ne mogu je prižaliti. 

Ika ga nije nikako mogla razumjeti, pa uz najbolju volju 
nije više znala, što bi rekla, osim da mu potvrđuje. 

— I meni je ža, kun da mi je rođena — reče ipak, da 
ne šuti. 

— U meni je to drugačije — govorio je on, gledajući 
posve neodređeno nepoznato i nevidljivo. — Ne bi ti ni sam 
zna pravo reći, al tako — š njom je otišlo i zadnje uno 
naše . . . 

— A, moj brate, što ćeš? Još nas je, vala Bogu, puna 
kuća. 

— Eeee — otegne on i zagleda joj se u oči. — Ne ra- 
zumiš ti, što to ja divanim. S babom Mandom ode nami iz 
kuće i naša stara kuća. Ode sve. Ne vidiš li ti taj narod! 
Sve j’ to drugačije, neg je bilo prije ratova. 

— Pa, vaik je kod nas rat — odgovori ona prigušeno. 

Ovaj mali naš rat nije rat. To ti nije ništa. Al uni 
veliki ratovi s Vrancuzim! Ti, ti! Ti su sve privrnili. 

Privrnili?! — iznenadi se ona, jer nije ništa opažala. 

— Ne vidiš ti to?! 

Uprav . . . Da ti pravo rečem ... . ... 

— A? ja vidim na oba oka, miljenice moja! Privrnili, 
privrnili. I niko više ne će ta kola uzpraviti ja tebi velim. 
— Privrnili?! •• • A pokojna majka Manda..... 

— Zadnji končić! Sad i un puče, a mi ostadosmo .. . Ne 
mogu je prižaliti. Tije sam, da doživi, dok sve svrsim, 

vidi . . . 

— A što da vidi?! 

_ Da smo znali i ovog paripa zažvaljati! Eto, to sam 
tiie da doživi i da nam bude tu. Samo da jos puse kraj 
ognjišta uno naše staro. Ovako mi je sad, kun da da mi niko 
izkopa bunar pod nagami! Uprav tako. Sad smo mi j 
stariie kolino i više — samo u Mrkobradusi. 

Iki je samo malko sievnulo pred očima, ali nije mogla 
osjetiti posve jasno i nesumnjivo. on t ^o napravo 

misli. Njoj je posve naravno, da stariji odlaze u Mrkobra 
dušu jer je to zakon zbivanja, koji je i neumoljiv i ne- 
nromienljiv, a isto je tako razumljivo, da svaki rat mora 
ostaviti svoje tragove, no nije joj jasno, zbog ^esa je on a 
tako strašna nesreća, kad otide i posljednji ogranak sta- 
riji, zapravo. ovdje najstarijeg koljena. I to je naravno. 

J i- Una j’ bila još jedina veza između unog i ovog - 
reče Jadre poslije duže šutnje. — I ja sam vaik molije Boga, 
da mi je uzdrži uz ognjište. Meni se vaik, kad sam je vidije, 
činilo, da oko nje side svi naši stari i razgovar aju o onom 
što mi sad radimo. Meni se činilo, uprav kun da sam i čuje 
i razumije, pa sam bije siguran u uno, sto sam radije. U 
su bili zadovoljni. Sad više nemaju kome dolaziti. 

Njegove su rieči Iku iznenađivale. . 

— Bog s tobom! — rekla je skoro šaptom i zabrinuto. 
— Čudiš se, čudiš! — reče on dosta suhoparno - — Ja 
se tebi ne čudim. Dobra si ti i moja si ti, al dublje, dublje, 

miljenice moja! Dublje! 

— Ja te uprav ne razumim — reče ona posve smetena, 

jer što je više govorio, to joj je postajao zagonetnijim i ne- 

razumljivijim. _ . 

Esi ti viđila. kako mi gradimo? — upita Jadre posve 

mirno i sabrano, želeći je navesti na svoje misli. 

— E. Gradimo. . _ . . , 

X stan i su vi bunar i štalu ednu prigrađujemo i do- 
građujemo, a novu ziđemo, i ziđemo ednu kuću, pa drugu 

kuću, pa ćemo, ako Bog da, i treću i četvrtu i petu, ako 
uztreba — sve mi to gradimo ka u šali. 

— Est to. I svit se uprav čudi i ne viru je, kako ti to 
sve radiš. 

E, to j’, vidiš, uno: ne radim to ja, man sve rade uni 
naši stari, od koji je posljednji otiša sad sa strinom Man- 
dom. Sve to uni, miljenice moja, rade i grade, a mi smo 
samo ka njijov alat. To ti je uno. 

— Uni rade?! — priupita Ika i opet u čudu. 

— Od praprašukundida ti je to sve ka edno i savilo se 
tu na našem ognjištu ka Božji blagoslov i radi čudesa, ako 
samo oćemo. 

— E, sad te razumim! I lipo: i est tako, al uni unda 
i sad tu na našem blagoslovljenom ognjištu — reče Ika s 
neprikrivenim veseljem, što je osjetila, da je uhvatila nit 
njegova umovanja — i nije se ništa prominilo, što j’ strina 
Manda sad otišla među nji posve. 

— Ne bi se prominilo, da se mi ne minjamo! — odgo- 
vori on posve sigurno i uvjereno. — Al sam ti reka, da su 
ovi ratovi sve privrnuli. Al nek bi i bilo, što su uzmišali i 
zemlje i narode, al uni zavrtiše u mozgu svakom čoviku. Ne 
bi ti virovala, što se tu stvara, al ćeš viditi, ako dobro 
otvoriš oči. Sve j* to već sad drugačije i unaj isti narod nije 
više isti, koji je bije. Sve ja to vidim i važem, Mi još gra- 
dimo i gradit ćemo, ako mene i ove starije još Svemougći 
uzdrži, al ovi mlađi drugačije gledaju. 

— E, duša valja — poče Ika veoma povišenim glasom 
— bije bi gri, kad bi se i na mlađe potužije! Est uno, malko 
zapne ovaj, malko unaj, al su to sve malenkosti. Prava j* 
sva naša čeljad. 

— Ne velju ni ja, da nije. Prava i vridna čeljad i bolja 
od sto drugi, jer je u njoj prava krv, al vidit ćeš. . . Ratovi, 
ratovi! Ovo, što mi još učinimo, i Bože pomozi, al već smo 
mi odsičeni, a potlje nas ne će više niko ni nastavljati uno 
staro, man će biti veseli, da j’ prošlo. Ja tebi velim. A nije, 
da će potlje biti bolje! da bi bilo, dobro bi bilo i neka bi 
unda radili, kako im drago, al će biti sve i gore i jadnije. 
Vidim ja, kako se sad gleda i puše . . . 

— Ma, est to . . . 

— Sa strinom Mandom puče zadnji končić., - 


255 


P«Kinu„ J\2\5S & 

tečinu Kresinovih misli^ To J J J . razumije . u n je- 

znala, sto bi učinila, g du J bok osje ćaj povezanosti sa 
zrno: je dusl takođ6 d r se valjan0 platno dade satkati samo 
pređima i znala ostavljeno čvrstoj osnovi, al’ ipak nije 
na dugačkoj i dobro P g tih tajna, kojima je izpre- 

mogla zavmt i. "a nSsterijih vremena i koljena, pa do nas. 
pletena predaja od najst J kretn ju i svaku njegovu 

Pozorno je pratila svaku nom i s iiia da mu može biti 

će najprije graditi lj», on «. i« *•*•*«“ ' ” k “' 

borta. Ne more se maknu ^ ^ posvet ? š> ne smiš više ni 

S- komad ost^iU u zhnu više ‘J* 

mislim, da i moremn i ’ , . obu g ena i obuvena 

"r r ^i Br “ b,,ia 

—S4S : raars p k 

d-ŠHSBaRSfi 

as* ?• r 

ipr ako i’ me ništo uz nos ii lose, ja cu sebi P P_ 
nekom zgodom, za ljute studeni, rekao Kresina, da bi 


256 


i Lucija mogli spavati u kući, a ako je baš potrebno, ako 
nema mjesta dosta, onda će u staji na sjeniku spavati netko 
mlađi, on nije dao o tom ni govoriti. 

— Dok sam živ, ne ću spavati neg u siniku, nad bla- 
gom! — odgovori on. — I da uprav i ja postanem barun, ne 
daj, Bože — reče, smiešeći se — ne bi spava, man na siniku 
sa svojim blagom. Meni je najlipše, kad čujem, kako voli 
odpuvuju i divane: »Slava ti i vala, Stvoritelju naš!« i unda 
legu i priživlju. — Tako je govorio, jer narod vjeruje, da ni 
jedno živinče ne legne na počinak, da se dubokim uzdahom 
ne zahvali Svevišnjem za dobro, koje mu je dao i očuvao 
ga od zla. 

Ni ostali nisu bili protivni Jadrinim osnovama o ure- 
đenju staja, jer je to već u krvi, da se na blago pazi kao 
i na čeljad, iako su redovno njihove nastanbe za blago 
veoma, veoma loše, dok su kuće samo — loše. Jadre je sad 
odlučio, da će tome zlu temeljito doskočiti. Pokojna je baba 
Manda bila isto presretna, kad je vidjela, što se sve sprema. 

— I moj je pokojni Jure, Bog mu dušicu njegovu po- 
milova — govorila je ona — vaik inžinjava, kako će načiniti 
ovo, kako će načiniti uno, al prokleti ratovi, sime im se 
zatrlo, da Bog da, nisu ni ođa’niti, pa nije ni na što dospije. 
Crna ga zemljica prije pokri, al un je sigurno zadovoljan, 
kad vidi, što se tu sad stvara kod njegova ognjišta. 

Jadre je računao, da bi sazidao pet kuća, i to tako, da 
svaka ima oko sebe dovoljno velik prostor, da se mogu kola 
okretati. Kad je odmjerio, poprilici, gdje bi koja stajala, 
vidje, da je zamislio premalen prostor, pa još proširi i 
odmakne jedno gradilište od drugog. 

Neki su gledali, kako on premjerava koracima i ra- 
zumjeli, što razmišlja, pa mu reče Perjas: 

— Bolje j’, bolje, da su nadalje. Ako bi se ko odilije, 
nek je mam dalje. 

Jadre ga, umjesto svakog drugog odgovora, ošine po- 
gledom kao čeličnim bičem, a u srdcu osjeti ubod i težku 
bol, jer je glasno i jasno čuo iz usta rođenog brata, što je 
od drugih samo načuo, skoro samo naslutio. I Ivan je bio 
prisutan, pa mu se na Perjasove rieči samo oči zamutiše i 
reče mirno i odlučno: 

— Jezik prigriza, da Bog da! 


17 M. Budak: »Kresina« 

— Kad ti ja velim! — uztraje Joso kod svoje tvrdnje. — 
Podilili su se najprije stari, unda i mladi. 

Jadre je zaniemio i nije mogao više ni odgovarati ni 
misliti. Zaprepastila ga je spoznaja, da se već i djeca nose 
mislima i zabavljaju razgovorima o diobi, a to je pojam, koji 
starijim pokoljenima nije ni na um padao. Mali ni ne sluti, 
kakova je to strahota, i njemu je, vjerojatno, posve naravno, 
što se diele, dok njegov otac, veliki, mudri, poduzetni Kre- 
sina pada u nesviest na samu pomisao. Ipak — Kresina 
nikad nije zatvarao očiju pred činjenicama, pa ni pred 
najmanjima, a kamoli bi pred ovakom pojavom. Dugo je u 
sebi kuhao i nosio, razmišljao i prevrtao svaku misao pet- 
deset puta, da je ogleda sa sviju strana, da je prosudi i 
vagne. Posljedak svega tog težkog, krvavog i bolnog umo- 
vanja jest, da je kuće gradio tako, da se — mogu lakše 
razdieliti, koji to budu htjeli, i da je nad mrtvom strinom 
Mandom plakao kao diete, toplije i grčevitije nego nad 
mrtvom svojom majkom. Ne možeš se boriti proti buri, ne 
možeš se boriti proti žezi, nego moraš kao razborit stvor 
udešavati svoj način života prema tim pojavama, koje ne 
možeš odstraniti. I to nešto novo, sto je ušlo u ljude, spada 
svakako među pojave, proti kojima si nemoćan, pa ti pre- 
ostaje jedini put, da udesiš svoj način života prema njima. 
Jadre je sve jasno vidio i razumio činjenice, iako su mu 
uzroci bili mutni i nejasni pred očima, a posljedice, kako ih 
je on predviđao — crne. 

Prije svega je povećao staru staju. U širinu nije dirao, 
nego ju je produljio za toliko, koliko je računao, da je do- 
voljno za sve janjce i jarad. Stari zid sa strane, na kojoj je 
nastavio, nije porušio nego samo do visine krova, skinuo 
je zapravo samo zabat, da može sjenik produžiti i na novi 
dio, sve ujedno. Dolje je samo probio vrata tik uzdužnog 
zida, da mu oba diela budu spojena i da ne pravi još jedna 
vanjska vrata, kad mu nisu potrebna. Probio je dva pro- 
zorcića na starom dielu i jedan je načinio na novom dielu 
zida prema kući. To je sve odredio za sitno blago, koje je 
dotad zimovalo u nekakvom ajatiću, tek toliko, da je bilo 
Pod krovom i da nije na njeg izravno derala bura i udarao 
snieg 1 mećava. Kako je bilo moguće, da se je ono čudo od • 
gradnje održalo sve do Jadrina starješinstva, ne bi bilo lahko 
ro urna čiti 1 razjasniti, al je tako bilo. Staja za krupnu 

časovima i posve raspoloženju kao kobac 

nenadano i “Sf IToTi««. , 

namrgodio J i«, S ., I - _ 

go,osr® sobom ’ d ‘ ih 

Jadre mora ćuti, pa on i g „ jići zidu , jer ni ne misle 
- Ne tako! Man ovako. . . Kr esojimz . Up0 j do - 

vala Bogu, na dlobu> ^ °^; iie da im more biti. Tako j’ Jo 

bro, kad je fcvemoguci ostav^e d ^ uobće nekog tiče, 

_ govorio je on, svladavajući P , itih nerazumlji- 

vo oni rade. Nije bio ^»^^l^trinjoin. pa stoga 
vih poriva, koji u^jmiju ^ ^ -tavmie ali je s najvećim 

nije mogao ni spriečiti znak tog razpo- 

mirom — naoko — svlada , pokaz ivao, koliko ga takova 
loženja, i nije ni . trepta3 ®™ s remenom se je i naučio, da 
navijanja i ljute i vneđaju. ^ . da je sta ino kao 

je ono staro sve P ol 3 ul 3 aa ° 1 ako \ zdr ži, izdrži, ako li ne 
brod na uzburkanim valovim . na oprez i valjano 

izdrži, mora potonuti. Nema Ti mogla nastati, 

ravnati i paziti na ? vavU .J~ U Liutnja tu ništa ne pomaže, a 

d. je odmah «» > '™X PriuBo... *#•»• - 1 
najmanje odklanja p 3 

izvađajući svoje osno . . .j ka0 u živom vul- 

Nosio je, al’ je u -okupljen mi- 

kanu. U svojim ,e nilađim g . učinio je sretnom, 

SS SdotaijS. »5. »i ■>* * »“ ieđnom sua ' 

bina navaliti nevjerojatan teret i brigu, da tu zadrugu — 
uo bće samo održi f Održati, održati — to je sad nastala 
briga i zadaća i obsjednuće njegova bića i života. U toj je 
groznici rada i strahovanja na očigled propadao. Mršavio je, 
a očima podmakao kao u teškoj groznici. Uobće je bio crne 
puti, tmasti su kolobari izpod očiju to još jače izticali, te 
da nije bilo i njegovih živih, sjajnih očiju, koje su sve ubla- 
živale, izgled bi mu bio prestrog i preozbiljan. Ovako je ipak 
ostala vanjska slika njegove pojave, kakvu su poznavali iz 
njegovih mlađih godina. 

Ika je najteže osjećala njegovu zabrinutost i nastojala 
da mu olakša i pomogne nositi. Nije mogla prodrieti u nje- 
gove tajne bolove, jer ih ni sam ne bi bio mogao valjano i 
zaokruženo reći, ni sebi samome, ni Iki, ni ikom drugom. 
Sve je, zapravo, visjelo u zraku, kao što se prije svake oluje 
i grada, za vedra neba, pojave daleko, tamo iznad Resnikg,, 
neobični oblačići, koji mogu i promieniti pravac svog puta 
i izčeznuti, baš kao što se mogu sve više i više zaokruži- 
vati, zgušćivati i napredovati ravno nad uvalu između Res- 
nika i Velebita i tamo počiniti čudesa razaranja i uništa- 
vanja. Baš je takove oblačiće on vidio i strepio pred onim, 
što bi moglo doći, ali — ni ne mora doći, te kad ne bi bilo 
pojava kod drugih, koje navješćuju nevrieme obćenito, ne 
bi imao razloga ni da se zamisli, a kamoli da se i zabrine. 
Ovako je bilo težko ne mučiti se najtežim predviđanjima. 

— Nisi mi više, jadna ti sam za tobom, veseje, ka što 
si prije vaik bije — često mu je šaptala, ne usuđujući se ni 
pitati ni prigovarati, a šutjeti nije mogla, jer je on postao 
mučaljiv. Vazda mu je čelo bilo nabrano i težko je odpu- 
hivao kao pod najvećim teretom. 

— Uprav mi i nije ništa — odgovarao bi on tiho i, za- 
pravo, posve iskreno. — Samo tako, vaik mi ništo zuji po 
glavi, što bi i kako bi. 

— Reci meni, što misliš, pa ću ti ja pomoći. 

— Uprav ni ne znam, što mislim. 

— Nemoj tako, milinje moje . . . 

— Viruj mi, da ni sam ne znam, što bi ti neka. Nije mi 
ništa, a vaik sam pun ka šipak košpica. 

Vidim ja, vidim to i zato ti i divanim. Reci štogod i 
nieni, pa će ti biti lakše i morda ću i ja što pogoditi. 

— Miljenice moja . . . 

_ E e> milinje moje: morda što PO«odi». pa «• U b* 

lakŠ6 l I nije mi težko, ako ^emo P«, ne g o - eto, ne 

— ^ babu Mandu?! 1 ja za 
nju vaik moUrn Bo g a ^ 5 ji]SU - - g £ 

«. *> - 

SllS '_ Ništa. Vel ^ : s J£S SU u ^slu?Tani ne vidim naši 
N ego, vaik sam na skoku 

đaka... Što rade? __ • nenadi se ona, jer zna, da 

Ne vidiš naši đaka. ko poslije podne, kad 

ih viđa svako jutro, kad P° 1 “®’ rf P htjela zapinjati 

dolaze iz škole. Ip * ^°TZi dobro 3 uče. Vele tako a 
na tom pitanju. — D( — dni svi 0 sim našeg Jose Un 

vidim, da i kući dolaze cisti “ nikakvom boju. Vaik 

le vaik i blatan i *££ . nepravde . 

se svađa i vaik go Jadre kratko i odlučno. 

- Neka nas i takl! , 7 ikakav posvole, al se bojim, da 
će -ti š P to nositi, dok ga bude 

krpica teW ^ ^ pisan oce, st a- 

— I ja se uzdam u Boga, al J P • miran nema 

riii od ^^gtarTstjSac. ^a^ostali^'aši dićaci. Svi ka curice. 
tU ’ Tj ni nije najbolje - -"iznenadi se Ika. 

ž ne bi biI ° 

s gorega. g u un i, vala Bogu, ka 

__ E , tako bi i moglo biti. bve su 

zvrkovi živi i okretni, al J oso, os gvemogući ostavi, to 

Neka mog Jošiće, p<* 

ga ne minu! 

— Est to. Tome je na strica Ivana i najsritniji je, kad 
je š njim. Nji ti dva ka dva starca pripovidaju i Dragi 
š njim ka s velekim, a to se ditetu dopada, pa vaik už njeg 
ka šibka uz bubanj. I da ti vidiš, kako un pazi na sebe, ne 
bi virova! Svakom se drugom uvati na rukavicu ka rastova 
kora, kako taru nosiće, al Tomi — Bože, sačuvaj! I dok 
samo malo zamaže košuljicu ii gaćice, eto ga mam k meni 
ka iz puške, i moram mu dati čiste, jer drugačije ne bi iša 
u školu, da ga mušketaš. I kapitanica mi veli, una i’ gleda, 
kad prolaze izprid kapitanije, da se vaik drži ko kakvo go- 
spodsko dite. »Ka gospodičić« — veli. I uči najbolje. I Joso 
uči, al već i slabije, a svi su dobri — govorila je ona, posve 
vesela i zadovoljna, što su našli predmet, o kom mogu la- 
gano i složno razgovarati s podpunim međusobnim razumi- 
jevanjem. 

— Josu ćemo oženiti, čim izađe iz škole — reče Jadre. 

— Ajde s Bogom, ti i njegova ženitba! 

Ne šalim se ja — odgovori on posve ozbiljno. — 
Taki su najbolji kod kuće. — Kad je to rekao, zamisli se, 
pa upita: — E 1’ se ikad pobije s našim dičacim? 

— Uprav ni nije — odgovori ona brzo i bez razmišlja- 
nja • t nije, man svi kažuju, kako un nji brani od druge 
đice. 

— Esi vidila: brani i\ To j’ momak! 

— I to mi je kapitanica rekla, da joj je kaživa lerer. 
Veli: »Mali Joso Kresojić pazi na svoju braću ka jelen na 
srne: da Bog sačuva, da ko u nji takne! Ka arambaša j’ 
mam na nogami!« Tako mi reče kapitanica, a svi znadu, da 
un nije najstariji od naši dičaka, koji idu u školu. Na moj 
račun nije ni najjači. 

— Al ima srdce! 

To ima. I, veli kapitanica, da joj je lerer kaživa, da 
^a sva naša dica slušaju ka svog starešinu, a druga ga se 
tuđa dica, boje. 

— Neka, neka. Boje ga se, boje. Bolje, neg da se un 
uoji nji. 

Bog me ubije, ako ja pazim više na Tomu ii Josu 

° s talu dicu, al Tome j ’ vaik ka vrajlica, a Joso vaik 
gudlesce. 

đueo Ja nf e ne reČ ? , ništa - v pa k . ad J‘ e stanka trajala nešto pre- 

’ a J* e smišljala, što bi počela govoriti. Najvoljela bi 


rssri - .^ i»». - 

Ivan ote zlatnu kolajnu! Ka edan po edan. A una se ne daj 

samo u ™ k ° t , Donese je un i niko drugi. 

Z A ntšetene dobre i slažete se? - upita Jadre bez 
ikakova prdaza i v^voda. se Qna _ Kako se ne bi 

“ J “ ik - 0< “°' 

VOri rir«S iU v“d™ i., Š.0 « kod »™® 

reče ona posve bojažljivo, želeći ga izazvati, da j j 

Vi§e- Nije mi drago ni što se kod drugi čuje, pa tako 
„»d, pSm i” a naše. 1 tako. Vele. u Klaneu » vel,bab,n, 

podiliše. naši. pod vodom) nikako • 

Z Nade, n«“T - \nenadi ae on. - Nišan. ,0, »»«« 

° ^Z^Divani se među ženami svašta. I tako . . . 

— A što Lile?! 

još ga svi slušaju, al ne znam . . . 

•z Bojim se d da Š n°e će među njima biti dobro - odgo- 

VOn jadre nije više mogao nastavljati razgovora o tom, jer 
„ /.odmah saletielo drugo pitan,,: j™«“ “J’Jj j£ 
uviek nije bio .. »^io • »k« je Pod.de onda ee t. 

Još zamršenije i Uiep.tonje. Poslovi s» ga »o«. ^ ,. b , 0 

toliko zaokap.il, da nijetosp. ilo m0g , 0 odkinoti 

nr r^i 1 - - * >*> 

govoj glavi. Sad je odlučio, da više ne će odgađati. Sve će 
drugo pustiti i ići izravno na taj posao. 

To je učinio već sliedeće nedjelje. Kad je poslije mise 
stajao pod lipama s ljudima, šane stricu Lili, da bi imao 
nešto s njim nasamu razgovarati. 

— I ja s tobom — odgovori mu Lile i povuče ga za 
rukav. — Idemo mam kući prije ostalog svita, pa ćemo 
mirno podivaniti. 

Nadvođani idu od crkve ravno prema Cerju do Obse- 
nice, a Podvođani okreću odmah iza plovanije desno kraj 
kuća Ivića, pa kroz Babića Gaj, no sad su njih oba pošla 
skupa prema Gaju, jer je Jadre računao, da bi možda mogli 
odmah obaći zemlje, za koje se sporazume, da ih zamiene. 
Spočetka su razgovarali posve obične dnevne malenkosti, 
jer je još uviek bilo oko njih i ljudi i žena, koji su razgo- 
varali u manjim skupinama, no čim zamakoše iza plovanije, 
reče Jadre: 

— Nude, striče Lile, što si tije? 

— Uprav ništa — odgovori on, zatežući. — Samo tako 
sam tije, da smo sami i da podivanimo. A ni nemam ništa, 
čim bi ti se moga povaliti. Nema stvari. Al ti si ništo tije? 

— Esam, striče Lile. Tije sam s tobom divaniti, da ure- 
dimo ove naše zemlje. 

— Da i’ uredimo?! Kolko ja čujem i vidim, ti svoje re- 
diš, ka edan po edan — odgovori Lile, gledajući zamišljeno 
preda se. 

— Kolko moremo i kolko dospijemo — odgovori Kre- 
sina — i redimo i milujemo, al V ima dosta, pa, striče Lile, 
pusto, sneruke. Razkomadano i razbacano, pa balanzučimo, 
odajući samo od njive do njive, misto da nam je sve ovo u 
komadu, što more biti i kolko more biti. 

— E, to est. 

— Eto, vidiš, striče Lile: ti si pametan čovik, pa ti ne 
tribam divaniti, kako bi mi to mogli urediti i drugačije, ako 
oćemo. Naši su stari, Bog im da raj nebeski, dilili ka dica. 
Pa j’ svaki tije, da na svakom komadu uštine svoj komađi- 
ćak i da do njeg ide, ako triba, i dan oda. Ja mislim, da to 
ni Je bilo pametno, a lipo est, da čovik ne da svoje didovine, 
i kad je malena. Al nije ovako pametno. I, ako ćemo po- 
šteno i istinito: sve j’ to didovina svi nas, pa j’ i svedno, di 
Je što čije. 

_ Ja 'sam! unda, striče Lile, mislije, da bi se ti i ja 
bude'tebi' i S*J 

našoj zadruzi. Kod kumpamje ćemo to lako urediti. 

Z g 6 Ja' ne & velju^da sva naša zemlja Pod vodom mora 
biti vaša ni da sva Nad vodom mora biti naša, al možemo 

P !_ Pametno divaniš - potvrđuje Lile, a Jadn pada ka- 
men s erudiju. — Moremo podivamti i dogovoriti se. 

1 Eto to sam ja i tije tebe moliti. I moremo mam pa 
kad se mi dogovorimo, ti divani sa svojim ljudim, a ja 

Sa “^Moremo - potvrdi Lile i to, no nekako nesigurnoj 
neodlučno, pa malko zastane u r ji i oja nastavi . 

Tebi je lako s tvojim društvom, al moje j jeroglavo, moj 

Vrid Jad K re e se n nije iznenadio, no nije znao, što bi odgovorio, 

Jeroglavo, jeroglavo, ja tebi velim — p ° n °™ 
stane i zagleda se ravno Jadn u oci. — Da i vidi pokojni 
v \7virini Pptar koii nam je prvi kresnije vatru tu pod 

ftrs “S 2 r. 

uni samo što mi se ne nasmiju. Čini mi se, d J 

šnnlia u nidra- »Di su mu kosti, kad su vec blato.« Ja g , 

■SS. Vmoion‘ ")«*«"”. »>»” D * 

Zl ° H pa ne će biti ii tog nikakva da - reće 

Jađre” samo *da ne šuti, a san. Je osieća., da većeg ila od 

"i DoTmogn, dri.t ćo i ne dan. nikom ni metom gla- 

vnm i odgovori Lile povišenim glasom. Nego, i b 3 

, Dust0 ne moreš s ženetinami, da si svetac. Ne velju 
S da šu naše žene zločeste. Nisu. Ne daj, Bože, grinta duše 
al’su sa sva četri vitra, a za ognjište i’ ne veže uno, sto veze 
nas koji smo iz njeg nikli ka rastić iz žira. Ljudi i uzbijaju, 
vidim ja to, al ne pomaže, da si Boži, kad se uno razulari 

priotme ma\ 

Nitko ih nije ni stizao ni sretao, pa su mogli mirno raz- 
govarati. Prešli su Baru Ivica i lagano se penjali uz Klanac 
Pucalovića. Nalievo im je bila stara turska gradina na Per- 
šincu. U Gaju Babića krenuše lievo sa puta nogostupom iza 
kuća, preko njiva i stigoše na obrovački put, iza Klanca, na 
kom je veljbabina kuća. Tu opet stadoše, i Lile pokaže ru- 
kom na gaj, u kom je kuća, pa reče: 

— Ti se već podiliše, a mudri veljbaba! Nije moga ni- 
šta, man dušu u se, pa — što im Bog da. Sad se već šuška, 
da se Petrusilovi dalje dile. Tako čujem, a ne znam, al znam, 
da se kamen lako ne zaustavlja, kad se stane kotrljati niz 
dolinu. To ti je ka amen u otčenašu. 

— Est to. Ne zaustavlja se — govorio je Jadre, osjeća- 
jući ledene trnce po cielom tielu. — Kamen se kotrlja . . . 
govorio je, misleći ne na veljbabine nego na svoje. 

— Ako se i uni podile — nastavljao je Lile svoju mi- 
sao — mogu samo još svaki štap u ruke, pa u prosjake. Što 
će koga zapasti?! A sve ti je to i mimo Boga i zakona. 

Jadre je želio, da pređu na glavni predmet razgovora, 
iako bi u svakoj drugoj prilici bio vrlo rado baš sa starim 
i izkusnim stricom Lilom razgovorao o toj novoj groznici i 
pošasti, pa reče: 


— Neka nas Svemogući občuva, kad more, i ništa 
drugo, moj striče Lile. Nego, da mi sad o ovom našem. 

Odmah preko obrovačkog puta bila je njihova zemlja, 
pa Kresina počne polako i oprezno: 

— Evo, ovo j’ nami sneruke, da ne more biti gore, al 
je blaženo prema unoj, koja j’ još dalje. A vami je prid 
kućom ka nami tamo vaš Dolac. 

— Est to. Al Doca mi je ža. 

A, molim te, ka se Bog moli, striče Lile, koje zemlje 
nami nije ža, i kun da ti se sa srdca kida?! 

— Est i to. A što bi mi da za Dolac? 

Baru kod Ponora, ako mi još ništo pridaš na drugom 
mistu, jer je Bara vridnija . . . pa, za svu trećinu. E V pravo? 

Na moj račun — poče i Lile mudro i oprezno — nije 
una loša, al je Dolac vridan svoga Doca, da ga tražiš, di ti 
drago. 

T Est un vridan, al Bari nije ni do kolina. Nego, striče 

Lile, da divanimo i o drugim komadim, pa ćemo unda lakše, 
ovo j o’de naše, i Dugačka pod brekinjom je naša, i sva 


; 

j. Glavica naša. Sve j’ to vami blizu, a vaša njiva kod Pe- 

rala ie sad nami rad mlina pri ruci. 

rala je saa j g QVU je stra nu vode. 

to est al je sad nami rad mlina uprav pogodna^ 

— lo esi, cu o« tii q . Mi ćemo vami dati 

- Ajmo ovako - odgovori » ■ - » ^ 

ruivts. • - «• “ 

DU ‘l k “ N »ofX, striče. Nije pravo. N^i ov.^.l.o nije 
nri ruci a vami est. Nego, daj nam njivu kod Perala. 

P _ Nju ne mogu. To nam je najbolja zemlja. 

_ A kolko bi nam da o’de Doca? Serdarov. 

To j'Dolt! Ltl? ntraTalleko 8 Ta \o tebi velim, a nije 

Lile, vami pril kućom, pa nije ni lipo. 

*■ 1 “ Tt Lm"o 

još više prid kućom veljbabi Josi pa vinar & 

:Sb^ero”e\7buS 1 s Je kućnog praga dobaciti na Do- 
lac. Eto: tu s Klanca. 

— Est i to, al je meni, vindar, najdalje. 

- Kubeićka-l - »klikne Jadre 

već oda i već i kod kump.n.je sve 

• ” r ' a " e Ž, J «“Tn„i gospoda,! - pohvali » ^ 

pravo kažem, nije me veaehio, kad sam vidijm 

SSoZ S^r=^T^‘en“« Doca. Sa dva 

D °“ ,lneTsvo”, d duži već bi. posve pristao, jer - *• 
tako rješenje milije od “ednom ^ komai», 

„e dobra zemlja. 

* "“f račun L" “Urin Je LUe, 
stalo, da Jadre prihvati njegov pnedlog 
osam plugova zemlje. 


— Nije orano — odgovori Jadre — pa ne znam, al 
znam, kolko nosi dan oranja, pa ne bi reka, striče Lile, da 
bi i’ tu bilo osam, a komad est lip. 

— Ja sam i\ sinovče, više plužije neg ti, pa mogu bolje 
prosuditi. Ima tu, ima dobri osam plugova na četri vola, 
kakvi su tvoji uni vilaši. Viruj ti svom stricu Lili. I ne ćeš 
se pokajati i tvoji će dičaci biti zadovoljni. A i kako uni ne 
bi bili zadovoljni, kad im to reče naš Kresina?! — reče Lile 
povišenim glasom, s neprikrivenom željom, da naglasi važ- 
nost i vriednost Kresinovu ne samo u zadruzi nego i među 
drugima. »Naš Kresina«! 

— Eto, striče Lile, kad ti veliš, neka bude! — pristade 
Jadre, a Lile mu pruži ruku na udarac, govoreći: 

— Vridi, i gotovo j’ za moj račun. 

— I za moj, striče Lile, ako mi družtvo ne prigovori 
— odgovori Kresina. — Prigovori li, molim te, unda ćemo 
divaniti, dok se ne pogodimo, da budu svi zadovoljni. 

— Lako y za to, što tvoji ne će pristati, a i moji mo- 
raju, kad im rečem — odgovori Lile. 

— Bolje y prije pitati, neg se potlje svađati — reče 
Jadre — a i ja mislim, da će biti zadovoljni, kad ja rečem. 
Al pitati i’ moram. 


— Pametan si ti čovik, i tako valja, al . . . reći ću ja 
tebi, dragi moj sinovče, junače moj Kresina: nema više sta- 
rog našeg svita! Ja to tebi velim. Sve j’ ovo sad okrenilo u 
nikakve novotarije i u nikakvu vrancu, potari je, sveti 
Križu, i neka mi oprosti tvoj pošteni ljudski obrez, a moga 
bi mi biti i moje dite. Sve j’ to sad ružno i prokleto, ubila i’ 
strila nebeska, da mi Svemogući oprosti, što se grišim rad 
smrada i gada, koji nas je spopa ka srdobolja, oslobodi nas, 
Bože i Blažena naša lipa Gospe. Ja ti moram reći ka svom 
ditetu, da mi se više ne mili ni u kuću poviriti i ne mogu 
više ni s kim ni divaniti, ka s pametnim čeljadetom, osim sa 
un 0 moje babe, s unim grobom starim, ka sam i sam. Sve se 
y to sad izopačilo, izmudrilo i svako j’ pile već pametnije 
od kvočke. Ja, uprav, ne znam, što radi naš Svemogući, slava 
Mu i vala! I plovanu sam ja već reka i kaza sam mu lipo 
u brk, koga ni nema: nude vi, plovane, velju, pitajte svetog 
našeg otca papu, što misli s nami naš Svemogući, slava Mu 
1 vala. Ako Un upravlja — lipo. Unda vidimo, da nas oće 
Pedepsati. Lipo. Nek unda reče barem vami, da nam rečete, 


* 


269 


pripušta kukaveljim, al — e Nemoguć . __ 

Un zna i zašto j’ to tako uradije, pa i • jope - ^P®- rim . 

Š “ MotnSS Si.’l'm ‘i«. k “", d v ; 

dušu sinko moj Kresina, meni se j vaik crnilo, da s 

srs?. 1 rr 

B ™ -,P° “I?’ ad S *£ ». U ”,it«o , »laroi i slavno) s.drosi 

rr. 1 5SSL* 

drugu - a kakva zadruga?! Nego, nisu pazili, kadra 

momke ženili, pa doveli u kuću svakog gada 1 ‘ dk more 

se blato osušilo, pomislilo, da 3’ naše Sveto ® rd ° * d g™ ° 0 „ 

nliuckati doli na naše dolinice i na samog nas g 
pijucKau uuii zadruga u komade ka 

mašnom veljbabi Josi. I nisu ju i 

S ft ‘nilne 5 * ”t SS Ad -i V 

bi svu kožu ogulije?! 

_ E, a da, man tako. Čuje sam i ja - potvrđuje Jadre 
a u svojoj nutrinji osjeća neopisivo olakšanje, sto je 

čuo iz usta starog strica Lile, najstarijeg člana obitelji 
Vrkljan iz obiju zadruga, baš ono, što i on nosi manje svi- 
estno nego podsviestno u svojoj duši. I u njemu se sve buni 
sve gon, bukti i plamsa, čekajući svom dušom, iskreno i 
nepritajeno, da se to ne mora dogoditi u njegovoj obitelji 
u njegovoj zadruzi. Pojava je obćenita, ona je bolestna i 
nezdrava, on j'e osjeća i vidi, pa ne može prema njoj ostati 
ravnodušan. Mora jednom, prije ili poslije, reći i svoje mi- 
šljenje, al’ je molio Svemogućeg, da ne bude trebao u svo- 
joj kući povesti govor o toj težkoj boljetici, koja je napala 
naše dolinice i brežuljke. 

.. vidiš li ti, moj nebore, što se to sad čuje među 
našim ljudima i među našom mlađarijom?. 

Jadre nije razumio, što je Lile mislio,' pa ga je samo 
upitno gledao. 

— S tim prokletim Vlajinjami?! Ti, kun da ni ne znaš?' 

— Ne znam, striče — odgovori Jadre posve iskreno i 
tupo, jer nije razumio. 

— I bolje, da ne razumiš, a i sramota mi je prid to- 
bom, kad bi mi moga sin biti. Nego, ja sam to i prije zna 
neg su došli ti sntm Vrancuzi. To ti je bilo ovako : dođu 
amo ovicin iz dalekog svita. Bog sam zna, odkud, od zla 
otca, od gore matere, al i lipi, pošteni ljudi je vaik bilo ka 
curice. Nego, znaš, kako j’ s mladim Ijudim, kad i’ ne gleda 
mate, ne gleda i’ ćaća, a na Svemogućeg ni ne misle, kad 
su vaik s vragovim, pa unda — žensko! Žensko ti je, moj 
sinko, i med i pelin, i melem i čemerika, al — i žensko j r 
vemoguci ostavije i metnije ga prid čovika i reka mu: 
»Evo t,;« i covik uzimlje. Pametni uzimlju pametno ka, na 
E, V }. ? n °’ a blunasti s e oljoskaju i vinom i ženetinom. 
n,®”?. 1 tl . tuđl . 0vicirl dođu amo, a ne znadu, jadni, ni naši 
ni nas , eg obraza, pa vaik nikakve smutnje i nepri- 
ni v 6 SVakl brZ ° Vidi ’ da s našim ženami nema ni šale 
vL“ dlJ f’ P a svi unda traže Vlainje. Kod nji je to dru- 
knH 3 uprav> m ne znam, al mi se sve čini, da j’ to 

obraz "r P riUku ’ kod naši ku J' a - da prosti Bog i tvoj 

dobro' dok°’ T/™’ taj 1 bolji ' - 1 tak0 i’ t0 išlo sve 
kvu s’vm?\l dođ ° s !. nesntm Vrancuzi i ne donesoše nika- 
nsim r, * U b ni e ®t. Prije mi to nismo čuli ni znali, pa ni na 

mogučiTto 1 ° . unake bolesti - 1 ko bi moga i misliti, da Sve- 
8 to pripusta? Al — duša valja: est naš Svemogući 

motor i velik, .lave Mu 1 ,«>«1 “°“f S,« 

na cvit 1 taku kugu no... radu« to ™“' ? , ženu , 

ti reka?! Eto: i sam zna . , * sam baš danas kod 

dicu. I ne bi ja tebi to in spommj , « ia mi sam bas d 

crikve čuje, da već i nas! mki tamo iz Lipaca,^^ ^ ^ 
s unim vlaškim vragovim, m 0 mak, pošten momak, 

£TZ±Z — - * 

ništa, jer je u mislima ... t ica Lilu, a ukoliko ga 

je po. uha .lutao '“/X ™ „S« “».i da .. Je lo- 
je i sluaao. »ta« » je »udio, > kao mu- 

liko razpnpoviedao, jer je on U1 <\ čoviek, dok se je 

tor, pametan, oprta.n > da i« 

danas razpripoviedao toliko, da Jaare nije 
to doista njegov stan stric Lile. . 

grisi, al ko ima obraza^ aj^. A nu , žena> jadna, ni 

štu, a ženi ^ . nametna žena veli, da ne 

” “hi ‘ fta ”-"r”al . “ n^adSo t i blatno. .1 - »■* 
zna. Al sve to — ne vaij operemo, al sto 

bi bilo. Mi vaik radimo s g'' 5 ' nesritni Vrancuai, to 

j. ovo tad 1..S10 . . « n m » U ne., ^ ^ ^ 

rjbma. Sr Sko S ognj«tu, na kom se nade taki. Te.ko njemu 
i njegovom devetom kolinu! 

F , t to striče Lile - javi se Jadre poslije dulje sut- 
— Est to, stricem s koji naleti, al 

Pf kakovi ti reka’?! A it. i’ ognjištu 

8 tim ! ! B og s tobom, moj sinko, esi li ti na svoj šestica 

ta sramota 

i prokletinja pane. 

— A što bi bilo, striče Lile, da niko donese koleru ii 
kugu u kuću, koja se prima svakog, a to se ne prima, man 
na svoj način?! 

— Druga ti je to, moj sinko. Mi smo graničari ništo 
drugo, neg drugi svit. I naša j’ kuga drugačija, i naša j f 
kolera drugačija, al je naša, i mi na nju udarimo štaliju i 
zatvorimo granicu ka pametni ljudi, al prid ovo prokletstvo 
ne moreš metniti brklje, kad ga prinese kakav naš kuka- 
velj, da ni ne zna, da ga nosi. 

— Tako j’ i s kolerom i s kugom. 

— Ti uprav ne znaš, što trokeljaš! — reče Lile skoro 
ljutito. Poginiti od puške, to j’ za ljude, poginiti od kuge 
ii kolere, to j i za ljude i za žene, al nije ni sramota ni gri- 
jota, al đoniti unog vraga, to nije ni za čovika, a kamo li 
za graničara i granicu! E Y me sad razumiš?! Znaš li sad, 
što sam ti tije reći? 

^ a * potvrdi Jadre samo da uludo ne tupi zuba, 
jer se nije s njim slagao, iako i sam nije bio ni naklon ni 
spreman, da brani ono, što je on napadao. 

— Eto, a to sam ti sve divanije, da ti rečem, kako j’ 
sad na nas nasrnila svaka guba i gadalina, kakve ni Sve- 
mogući, slava Mu i vala, ne pamti. Na nas je to sve pripu- 
štije, i samo ti je stog i došlo sad u sve šuplje glave želja i 
da se dile i da traže tuđe žene, da prosti Bog i tvoj ljudski 
obraz, i^ da se svađaju u kući i da slušaju, što im njijive že- 
netine šapi ju pod biljcem i proti starešini i proti planinci i 
proti dragom Bogu. Svi ti ti vučići izlaze iz iste jame, meni 
ti viruj. Stog ti i pripovidam. 

— - Nego, striče Lile — reče Jadre — već iđu svi misari 
od crikve. Mogli bi i mi ići. — Razgovarajući, hodali su po 
Docu i došli na njegovu Glavičicu, prema Velebitu, baš u 
ravnji s veljbabinom kućom, no nije ih nitko mogao vidjeti 
izpred kuće, jer su bili zaklonjeni i šikarom na Glavičici i 
hrastovima, koji su okruživali veljbabinu kuću. Gdje su 
odredili među, zabili su u zemlju veliku granu i okom odre- 
dili ravni pravac na među na Brigu Serdarovu. Tamo su 

aganim korakom išli, pa i tamo zaboli u zemlju visoku 
granu. 

, ~~~ 0v ° ti je sad Kresojića Dolac — reče Lile — i nek 
1 ude sritan. Na njemu smo svašta razgovarali baš, kad 
Posta vaš, al ništa to ne smeta. Svemogući će nam opro- 


M. Budak: »Kresina« 

štiti što smo blatnim ričim i mislima zagadili njegov čisti 

"rl^v“„k, i« <L. smo ... ^ Z 

slimo. Al, junače, nije dobro, sto se oko nas stvara, ako 
Svemogući ne pogleda na nas, ne ce ii • ,g t 

— A, moj striče, Svemogući zna, sto nam daje i ra sta 

nam^d j ^ a ] j a uprav rad tog ni ne razumim, jer nam 
svašta daje, kad ćemo i unako na drugom svitu dobiti svaki 
svoju pokoru. 

To, morda, da se ne uznesemo. 

_ More i to biti, al Un, slava Mu i vala, zna bolje neg 
mi da ni mudar čovik ne srni kukavce i budale kusati. Ne, 
ne.’ More meni divaniti i plovan, što mu drago, al ja vn - 
iem u našeg Svemogućeg, pa ne mogu virovati, sto nije za. 

virovati. Ja slušam i slušam, i mislim i “ ish ™’ P^^stro- 
smislim na edno i velim: »Svemogući nas, veleko T si strP 
ljiv s nami, gadima i smradima. Ti nas ništa n pustis, da 
basrljamo ka pijan po ajatu, a unda, naednom samo — ca- 
nac za grkljan i — gotovo: »Dajde, junace, uno racuncica, 
da prigledamo!« Tako ti to ide i nikako drugcije. A tako j 
i pravo Nije Svemogući naš čoban, man nas Svemogući 
svimjlto mi, kukavci, moremo i zamisliti. Ne moremo mi 
Niega miriti našom mirom, jadna nam naša parne . 

Est j to — potvrdi Jadre. — I ja tako mislim. 

_ A da, man tako. Pušti un nas, da plivamo kako 
znamo i umimo, jer nas je stog i puštije amo Za to ti je 
sad i sve ovo zlo, al to j’ naše zlo, mi smo to sve izmu- 
d rovali. Kaživali su mudrijaši: »Vrancuzi ce ovo Vrancuzi 
će uno« — a kad tamo, esi vidije, kako puđore, kad dobiše 
uz prsluk?! Svemogući nas ne ravna, nego pusta, al sve 
ednom, jer kad bi Un, slava Mu i vala, nas ravna, bi 1 nas 
moga krivo ravnati?! Pušti ti to s mirom, moj junace i moli 
se Svemogućem, da ti da snage i zdravu pamet da sve 
sritno prineseš i ravnaš, pa se ne boj ništa Al s j 
samo od nas i iz nas. Meni ti viruj i živi pošteno, ka i zivis, 
pa se ne boj ništa. Tebi to veli tvoj stan stric Lile, koji je 
već ednom nogom u grobu i ne bi se tije vise svađi ti ni 
s grobarom, a kamoli s našim Svemogućim, slava Mu i vala. 

_ I ja tako mislim, striče Lile, al nn je uprav drago, 
što si mi sve ovako divanije - odgovori Jadre posve iskrena 
i s istinskim zadovoljstvom. 

Starcu je očito godilo priznanje mudrog i uvaženog 
Kresine, pa još prije razstanka otvori posljednje: 

— I što god gadovi načine, vele: Božija volja. Smrad, 
prostit će Bog i tvoj pošteni obrez, ovrancavi i veli »Božija 
volja«; lopov ubije i veli »Božija volja«; lupež zapali 
ljudsko stanje i veli »Božija volja«. Ma, ljudi Boži, ako j’ to 
Božija volja, kako se vi u to unda morete petljati i suditi i 
batinati i mušketavati i višati?! Nemojte Svemogućeg našeg 
ružiti, kad vam je samo milostiv i drži tako blato na svitu 
i na svom suncu. Nije to »Božija volja«, man je to Njegova 
strpljivost i naš gadaluk. I ovo sad, što šuška po našim 
starim, dobrim i lipim zadrugami — i to j* samo Njegovo 
pripuštanje, pa stog, moj vridni Kresina, i moramo nositi 
ka ljudi i gledati, da pripričimo, di moremo, jer što nije od 
Svemogućeg, što Un samo pušta, moremo i sristi, ja s mo- 
litvom, ja sa sikirom. I to Un pripušta, ako j’ na dobro A 
kako j’ kod tebe? Ne čuje se još ništa zla? 

Dobro j\ slava i vala Svemogućem. Sve j’ još dobro 
— odgovori Jadre sigurno i čvrsto, no ipak nije Lili gledao 
u oci, da mu ne bi opazio neku prozirnu, tanahnu maglicu, 
koja mu je pri tim riečima ovila oči. 

~ ^ čuje se samo dobro, i neka, vala Bogu, da j’ barem 
jos mgdi dobro i kako Bog zapovida. Pripovida se, kolko 
radite i gradite, a i neka. I mudro radiš. Ne more čeljad 
vaik po štalami ka nimo blago. Još da mora tako biti, neka 
bi 1 bilo, al kad more i drugčije, jer ne bi?! Nego, znaš, 
naši ljudi ni ne mare, a svaki veli, da ne dospije. A na vraga 
i prelo i silo dospije svaki. Nego, nisam već dugo bije kod 
kuće vaše, kolko si već načinije? 

~ Tako — nismo još sve, što kanimo — odgovori 
Jadre posve nevoljko i neodređeno, da ne bi izišlo, da se 
hvali. 

— Vele, da si već ozida čilo selo?! 

— Nije tako! — odgovori on i nasmije se u neprilici, 
pa da svrne razgovor na drugo, upita: 

..“7 A viđaš 11 se s tetkom veljbabom? što veli, ođkad se 
pođiliše, kako j’ zadovoljan? 

7~ . Lako i’ za n j e .2 a i njegovu lozu, al uno su drugo 
Prosjaci. Un je veljbaba, pa radije ne radije, carska vorinta 
s van j iva, pod glavom, a i trećina j’ od sveg njegova, jer su 
i grane. Lako j’ za unog, kome j’ ruka u carevu džepu. 

* 


275 


«*- * «^asf p^=Tp".°"«r u k .. Do S: 

Jadre ga neumorno mjer p *[ . . ; e t a zamjena sve 

slađe vino, i što ga je dulje ^ ^ ^ 

r 3-5 p ..»o. 

iVCioL“7^ ».I«. Bog »«■" B. b„B.»..v i i«l 

- N.BO, .«« u>'- Vid”“ a 

Z?Jii 1 ,, .Ue m d“ .,d n S“ *• — * ‘ “« “ 

^■r=^“=HS5 

pošten glas i valjan posa, . . . g u ; em i drago mi 

dalje od naše male Obsemce. Sve Jatocujem g 

je, kun da j* moje, a i est i moje, kadije na^Nj ^ 

dolazi je motamo, TmT dica sve pripovidaju i ne mogu se 
načuditi, što stvaras. 

z a -sAfa sa ■» « - •* 

što će uzorati! — odgovori Lile. 


19 

U gospodarstvu ga Je pratila sreća, 
ni ne zarezuju: svake godine pojedu vukovi p 

ii 7 imlie ni kao nesreća. . , _ 

$ S i. to 

ženili važnost ovaca i posvetili 

im potrebnu pažnju, i jer je znao, da njegova zadruga treba 
prije svega i iznad svega mnogo, veoma mnogo ovaca. To je 

bio u njemu ostan, koji ga je gonio, da ih ima najviše 

čisti gospodarski račun. 

Kad štogod ne bi išlo onako, kako on misli, da bi moglo 
i moralo ići, znao se je razljutiti i opsovati nemilice, pa su 
ga se bojali i stariji i mlađi. Istina, kad bi morao starijem 
štogod prigovoriti, svladao bi se i rekao u ljepšem obliku 
nego bi to učinio s mlađim, al' ni starijima nije prešućivao, 
govoreći, kad bi se udobrovoljio: 

— Ne bi bilo pošteno, da ne rečem, što mislim, a sta- 
rešina mora biti pošten prema svojoj čeljadi. 

Međutim, s vremenom je bilo sve manje i manje starijih 
od njega u kući, jer su po prirodnom zakonu odlazili jedan 
za drugim. Martin je otišao prvi za babom Mandom, a ubrzo 
iza njega i njegova Janja. Ona se uobće nije mogla nikad 
valjano oporaviti od udarca, koji joj zadadoše ratovi smrću 
dvojice sinova, a poslije njih, i smrću brojne unučadi. To 
ju je tištalo kao otvorena rana, te je jedva vukla kosti, a 
čudo je bilo, da se nisu razpale, koliko je bila jadna i 
čemerna, suha i prozirna. Ipak je preživjela gotovo za punu 
godinu dana svog Martina, a tad se smirila i nestala kao 
rosa. I neki su mlađi odputovali s ovog svieta, ne računajući 
djecu. Barem svake treće, najzad četvrte je godine kakova 
pošast, koja kosi mali sviet, a ljudi ne znaju, što bi drugo 
mogli činiti, nego — žaliti i pokapati ih. Kušaju raznim 
domaćim Bekovima, da ih spašavaju, no sve je to udarac 
po vodi. Pošast hara, dok se ne izgubi, kako je i došla, te je 
ni ne zovu bila, kakva bila — nego Božjim bičem. 

I nije to pošast — često se čuje, kako ljudi govore 
7~ ma . n došast * Da j' pošast, pošla bi i nestala, al una dođe 
i ostaje, dok nam ovo diče ne pomori. 

Srdobolja je najčešći gost, i ona mori neštedimice i bez- 
obzirce, a i ospice se često pojavljuju i nose svoj obilni dio, 
a koga ne ubiju, redovno mu ostavljaju doživotni znak na 
.u, da ne zaboravi biti zahvalan Svemogućem, što je sretno 
izmakao. 

Sve su to brige i žalosti, koje tište cielu zadrugu, no 
najžešće one, kojima od srdca nekog otmu, a zatim starje- 
šini. Jadre je u tom pogledu bio veoma tankoćutan i pra- 
Xe an, pa bi bilo težko reći, da li je prema vani pokazivao 

više tuge i zabrinutosti, kad bi otišlo njegovo rođeno die e 
m bilo koje drugo kog zadružnog bračnog para A on m e 

hMo nego doista najiskrenije i najdublje osjećao sve kao 

• On i Ika su od četrnaestero djece, koje im je 

hllfnovterUa Providnost, pokopali u djetinjoj dobi šestero. 

P eživjl e to opasno dob^Tomo i Joso i šest kćen. Djecu 
foš i može čovjek preboljeti - Bog dao, Bog i uzeo - a 
ie težko preboljeti mlado čeljade, koje u naponu snage i 

SS, Z S SSis, ut.Su, P« *■" 

S .Mostio cielu zadrugu. Bila 

slušna a zatvorena i povučena, kao da nije od 

Malog je Nikolu odhranila Anica Mate banova. Ona 3 

dobila curicu samo osam dana prije pokojne Matije, a ml 

t imala kao u živom vrelu, pa je oboje djece i lako i dobro 

odhranila. 

Peri as niie vanjskim znacima pokazivao žalosti vise, 
to dolikuje graničarskom mladom čovjeku, no bila 

?.'tillŽo“tugf w. ga ie .»Ha i drM« »«>»££ 

da ie Ika bila već zabrinuta zbog njega. Vazda je redovno 

i veoma zdušno obavljao svoju m l in ^ S ^,S ; jeg0V i m 
ie valiano ieo nit je mogao smiesak preletjeti njegovim 
obrazima i zapaliti mu mlade oči, koje su se pomutile neiz- 
plakanim suzama, koje je kradom brisao * “ ga je 
dugih noći puštao, da slobodno cure niz obraze. Jadre ga je 
nenapadno i mirno promatrao, držeći, da bi svaka riec^ 

nm ssva 

nekako ST tT-S ^ Uj 

jednak kao i kod svakog drugog graničarskog braka nejnd 
se ništa što bi moglo na sebe obratiti čiju pažnju n 
osobito dobro ni kakvo zlo. U njihovoj kući se ne pamti da 
ie koji čovjek iztukao ženu, i to se pnpovieda, je J 
;:rs pojava, • ak. i. kad Sto 1 bilo - * »I™!**"« 

je, da je bilo — desilo se je, kad nitko nije vidio, pa nije 
nitko mogao ni pripoviedati, jer je posve izključena moguć- 
nost, da bi njih koje o tom bilo s kim govorilo. Žena se — 
pametna žena, a njihove su žene bile pametne, jer da nije 
pametna, ne bi bila mogla biti dovedena u njihovu kuću — 
pametna se žena ne će zbog svog dostojanstva potužiti ni 
svekrvi ni planinci ni zaovi ni jetrvi, da ju je čovjek 
ćušnuo, a svojoj majci, ako joj je živa, ne smije, jer majke 
u takim slučajevima drže uviek sa zetovima. Uslied takog 
shvaćanja i držanja — nije poznato, da je Nad vodom 
čovjek udario ženu, no isto tako nije među njima poznata 
ni nekakova posebna, neobična ljubav. Postoji mir, postoji 
slaganje i sloga, međusobna pažnja i susretljivost, a to je 
posve dovoljno az sređen život i da mogu s pravom očekivati 
posve dovoljno za sređen život i da mogu s pravom očekivati 

Jadre je istom sad na Perjasu opazio, da su on i nje- 
gova Matija živjeli još ljepše, još toplije, negoli se to 
redovno uzimlje. Možda — pomislio je ori — ovako kao njih 
dvoje, što žive. Stoga mu je Perjasa bilo još žalije, a za 
Matijom je s tog razloga još više i on tugovao. Upozorio je 
i Iku na to, no ona ga je samo milo pogledala i nasmiešila 
se, govoreći: 

— La! I to ti nisi prije vidije?! 

— A kako bi vidije, kad je bilo sve ka i među drugim 
čovikom i ženom, kad se istom uzmu?! 

— Bilo j\ bilo, al sam ja mam vidila, da j’ to među 
njima dvoma drugačije i lipše neg među drugim. Pogledaj 
Matu i Anicu, pa ’š mam viditi razliku. 

— Pa i njT se dvoj vole. 

v — Est to: vole se, i ne će je izbiti, jer je dobra i po- 
slušna, al se to dvoj nije snjušilo, a daj, Bože, da se ja 
privarim, al ne varam se sad, a što će biti dalje, to j’ u 
rukami Svemogućeg. 

— I ti to sve vidiš?! — čudio se Jadre, iako mu je 
dobro poznato, da je žensko oko za mnoge životne pojave i 
oštrije i otvorenije od mužkog. 

— Tu ni ne triba mnogo gledati. To se vidi, čim i' 
ednom motriš kad misle, da su na čas sami. Mam sve vidiš, 
rnamo i’, eto, vala Bogu, više mladi u kući, pa i’ samo 
gledaj, unako — ništa, man kun da ni ne gledaš. Mam vidiš 
5Ve i sve moreš prosuditi, kun da š njima šaplješ. 


_ Morda bi bilo najpametnije, da Perjasa brže-bolje 

Perjas, no Ivan je ipak spavao — na sjemku. 

Kad je umrla baba Manda, onda je Jadre rekao Martinu, 
da se on i Janja presele na roditeljski krevet i u njihovu 
sobu. Martinu je ta njegova odredba bila veoma mila, a 
Janja nije ni slutila, da bi on mogao to odrediti, jer je već 
nekoliko starješina redom u istoj sobi i na istom krevetu 
spavalo i umrlo, pa joj je bilo posve naravno — iako joj 
nije bilo najdraže — da će sada tamo Ika i Jadre. To je 
bilo toliko naravno, da se ona nije ni bunila na tu misao, 
koja joj je sievnula u glavi, čim je Manda izdahnula. Što 
Jadre nije htio za nje žive, da se tamo nastani u njezinoj 
sobi i na njezinu krevetu, bilo joj je milo i u njezinim je 
očima još više porastao Jadrin ugled. To je za nju bilo 
iznenađenje, jer ona ne bi bila tako postupala, kako je 
postupala — Ika. To je tu najglavnije: da nije i Ika spo- 
razumna, Janja je vjerovala, da ne bi ni Jadre mogao tako 
lako i jednostavno biti tako nad dnevnim tricama i niz- 
kostima. Ika, Ika je ona, na koju je Janja, u prvom redu, 
mislila i pošteno u svojoj duši i njoj priznala to visoko i 
liepo držanje prema svojim starijim. Kad je Martin čuo, što 
mu Jadre određuje — jer se samo tako može shvatiti, i 
primiti starješinova rieč — rekao mu je posve toplo: 

— To y lipo od tebe, Jadre, da tako misliš, al — 
poslušaj mene: ja bi, očiju mi, rado posluša i bilo bi mi 
drago, kad su tamo ležali ćakan i majka, da i ja izpustim 
dušu na istom odru, al je tu druga. Odkađ ja pamtim, a 
pamtim već puno, to j’ odar starešinov. Nisam ja starešina, 
man ti, pa tebe tuka, da na njemu ležiš, i to j' u staroj 
našoj kući, tu je i ognjište, tu nam je sve, pa j’ u redu, da 
tamo budeš ti s Ikom. Poslušaj me. 

— Da j’ što drugo, posluša bi te, kako se stariji sluša 
— odgovori mu Jadre posve mirno i odlučno. — Sad ti 
slušaj mene i ovako će biti, kako sam ti reka. 

Tim je to pitanje bilo skinuto s dnevnog reda. Kad je 
Janja doznala, što je starješina odredio, i na Iki vidjela, da 
je i ona sporazumna, ne što mora biti, kad Jadre odredi, 
nego baš od srdca i veselo, nije mogla vjerovati v ni svojim 
očima ni svojim ušima. Posve se je raznježila i bila je 
točno na rubu — priznanja, da ona ne bi tako postupala, 
da je na Ikinu mjestu, no u zadnji se je hip trgla i prigušila 
u sebi taj osjećaj pravednog priznanja. Tako daleko ipak 
nije mogla ići. Snaga ju je izdala, te je zastala i — bila 


zadovoljna, kao da je takav postupak posve naravan i da 
ni ona ne bi mogla drugčije raditi. Pomislila je u naletu 
prvog oduševljenog razpoloženja i zadovoljstva, da bi tre- 
bala Iki reći, kako je veseli, da će spavati na krevetu, na 
kom su ležali i umrli roditelji njezinog Martina, no premela 
ie i tu misao, svladala se i nije rekla ništa. Šutjela je, al 
je taj Jadrin postupak bio melem za mnoge njezine male 
osjetljivosti, a u cieloj je zadruzi djelovao, kao sto umje- 
rena i rodna kiša djeluje nebeskim blagoslovom na proljetne 

usjev^ad bila prya kuća g 0 tova, Jadre je odredio, da se u 
njoj nastani stričević Petar s još nekoliko mlađih bračnih 
drugova. Moglo ih je stati tim više, što u kuhinji nije trebalo 
ložiti osim za grijanje, jer su kuhali i dalje u staroj kuci, 
iako je nova bila i bolja i urednija. Jadre nije htio, da se 
stožer zadruge miče sa svog starog panja, pa je tako i 
ostalo, kako je on odredio. Istom tad su on i Ika naselili 
manju sobu u staroj kući, dok su sve dotad spavali na 

Prema Jadrinim je osnovama i računima trebalo, da za 
svake dvie godine sagrade jednu kuću, no pokazalo se, da 
to nije bilo moguće. Račun je bio posve pogrješan, jer nije 
htio uzimati stranih radnika i majstora, a ljetni su poljs i 
poslovi bili redovno toliki, da nisu dospjeli na druge radove. 
Osim toga je i državna radna služba nosila mnogo radnih 
dana, jer je svaka zadruga prema svojoj brojčanoj snazi 
mužkih odraslih članova morala davati rabotu i državi i 
kumpaniji za domaće poslove i radove u svojoj okolici. 

Baš kad se je Kresina bio najljepše spremio za lzva- 
đanje svojih osnova, javljeno je, da će biti građena carska 
cesta iz Svetog Roka preko Velebita u Obrovac. To je, 
svakako, dobro i koristno, jer će sad moći u Dalmaciju 
s kolima i po vino i po druge potrebštine za vojsku i gra- 
dove, dok graničarske kuće trebaju vrlo malo i ništa osim 
u riedkim zgodama vina i ulja. Bolje kuće to nabavljaju za 
razne prigode, no i najsiromašniji nastoje, da za Bozic i 
Rokovo, za crkveni god, nabave barem nekolike litre, a to 
je prije vazda dognano na konju u kozjim mješinama. Ka 
cesta bude gotova, tad će se moći dopremati u bačvama, a 
ujedno će kirijaši odvoziti robu, koju. su dalmatinski gra- 
dovi i prije tražili u Lici, a to je, u prvom redu, građa 
svake vrsti, zatim krumpir, repa i konopljeno povjesmo. 

Jadri su bile posve očite i jasne koristi, koje nosi ta 
nova cesta*, ali mu je njezina gradnja veoma pomrsila 
račune i bacila ga unazad sa svim njegovim osnovama. 
Zimi je još i išlo, jer je imao na slobodnom razpolaganju 
skoro sve odrasle mužkarce, no zimi se može samo pri- 
premati građa, ali vaditi kamen može uglavnom ipak 
samo, kad sniega nema, a zidati može samo ljeti, za suhih 
dana. Baš u to vrieme padaju i neodgodivi poljski poslovi, 
koji traže svakog odraslog člana zadruge, te tad miruje i 
većina ženskih poslova. Koliko bi i mogao najtvrđim na- 
porom i neumornim marom i odkinuti kog odraslog čovjeka 
od tih poslova — traži car još i više za svoju cestu. I tu nije 
bilo ni prigovora ni pogovora, štoviše: nije nikom moglo ni 
na um pasti, da bi kušao izbjeći toj dužnosti, jer je to spa- 
dalo u red graničarskih obveza baš kao i ići i boriti se u 
ratu, kad car pozove. 

Uzprkos toj velikoj zapreci, koju su pratile i redovne 
male obveze javnog rada, Jadre nije ni šuštao u izvađanju 
svojih osnova, a kamoli, da bi duhom klonuo. Radio je 
uztrajno i dosljedno, tako da nije propustio ni jednog 
jedinog razpoloživog trena, da ga ne bi upotrebio koristno 
i prema stvorenim osnovama. Nisu svi njegovi članovi bili 
vazda previše oduševljeni s njegovim načinom rada, a 
napose ne s brzinom, kojom je radio on sam, i nepoputljivo 
gonio i sve druge, da s njim drže korak. Upravo je bio 
sretno metnuo pod krov svoju novu veliku staju, kad je 
počela gradnja ceste. Nije ga pomelo u radu, ali ga je pri- 
sililo, da malko promieni osnovu : htio je na obje strane 
staju popoditi debelim brvnima tako, da u sredini bude niža 
i samo zemljom nabijena, da se tamo slieže voda, kako je 
vidio češće u svietu. Vodu bi bio izveo kroz mali otvor na 
zidu i sveo u jamu izvan staje, no od te je osnove odustao, 
pod samo nabio zemljom, pomiešanom sa slamom, da bude 
čvršće, i na zidu doista ostavio rupu, kud će voda teći van. 
Protiv toga su bili skoro svi njegovi pomoćnici, jer im nije 
išlo u glavu, da je koristnije puštati, da voda teče van, 
umjesto, da bude pod đubrom u staji. Poslije se je pokazalo, 
da je družina imala pravo, a ne on, jer nije mogao odvesti 
y odu do đubrišta, kako je kanio. Donekle mu je bilo nepo- 
godno zemljište, a donekle je i zapeo u osnovama, jer nije 
ni sam pravo ocienio vriednost gnojnice i našao način 


njezine upotrebe. Ta ga je činjenica poslije vazda smetala, 
a pitanje je konačno riešeno tako, da je rupa na zidu 
zabrtvljena. Jadre je to opazio, al je nije otvarao. 

Potežkoće su ga u izvađanju njegovih zadružnih gra- 
đevnih osnova dražile i izazivale na sve uporniju uztrajnost. 
Postao je još mučaljiviji, nego je to bio vec po svojoj 
naravi. Uviek je bio toliko zaokupljen brigama i mislima, 
da je sve rjeđe i rjeđe bio razpoložen, da se sa svojom 
Ikom porazgovori onako toplo i nježno, kako su to činili 
negda, kad on još nije bio starješina, a ona planinka, no 
možda ni ne bi bile tako djelovale same brige oko izvađanja 
osnova, da nisu nadošle i druge obćemte nepovoljne pojave 
među narodom, pa i među članovina njegove zadruge. Sve 
je neopazice, nenapadno i nečujno nastupalo »prcijanje« — 
svatko je poželio, da bude nešto samo njegovo. Prije se je i 
za djecu u zadruzi govorilo »naše dite«, te se u razgovoru 
ne bi nikad moglo razabrati, tko su mu roditelji. Sve je o 
»naše« i što je preko toga, ne zanima nikog, jer ni ne može 
ništa biti ni preko tog ni izvan tog. Jadre je jednom cuo, 
kako neka mlada — dovedena je od Šarića za unuka Jadrma 
stričevića Petra — govori o »mojim ovcama«, a to su one, 
koje je iz svoje zadruge dognala, kad se je udala. Ta mlada 
ženica nije mogla ne znati, da to nisu njezine ovce, cim su 
dognate u zadrugu, ali je ipak tako govorila. Jadru su nje- 
zine rieči udarile po mozgu, udarila mu je krv u obraze^ a 
na oči se navukla maglica, pogledao ju je i na njoj zadrzao 
pogled dulje, nego je to običavao, kad je htio kome sto reci, 
i netremice je promatrao. Jela — tako joj je bilo ime — 
opazi, da je starješina ljut, i odmah se dosjeti jadu, no nije 
znala, kako bi brzo i pametno popravila, pa nešto zamuca: 
— Znaš, rode ... I, ovaj . . . Nisam tila ... 

Jadre odpuhne, spusti se u se, duboko odahne i poslije 
manje stanke reče nasilu mirno i blago: 

I ne bi se ja, dite moje, rad tog ni naljutije, kad to 

ne bi bila već prokleta pošast ... I ne, uprav, Bogu mome 
vala, u našoj zadruzi, al kod drugi. Nas i druge ne đili more, 
man samo plotovi, a priko i najvećeg plota more i kokos 
priskočiti, a kamoli ne bi ovaka gadalina • • • 

Eto, rode ... Ja uprav nisam ništa mislila — pentala 

je Jela u najvećoj neprilici, osjećajući, da je veoma po- 
griešila. 

— I ja vidim, rano, da nisi ništa mislila — odgovori joj 
Jadre već posve mirno i osmiehne se, iako mu nije bilo do 
smieha. — Sad vaik misli! 

— Oću, rode — odgovori ona zadovoljna, što je to tako 
prošlo. 

— I ne bi to bila tolika nesrića — govorio je Kresina 
— kad to ne bi bila pošast, koja je svaki dan sve veća i 
veća. Danas je »tvoja« ovca, sutra će biti krava. Al nek bi 
i to bilo. Najgore j’ što j' i kod drugi tako počelo, pa unda 
posta »moj lončić«, pa sutra »moj lonac«, a od lonca do 
»moje vatre« nije nego pedalj daleko. A vatra ne more biti 
neg »naša«, ka što j' samo edno naše ognjište, pa da ga 
ložimo u deset naši kuća. E V me razumiš, rano? 

— Razumim te, rode! — potvrdi ona veoma sigurno i 
odlučno. 

— I e I’ ovako? 

— Est, rode! — potvrdi Jela opet. 

Taj je razgovor vođen pred kućom, i čuli su ga još neki 
odrasli i nekoliko djece. Jeli je baš to bilo najneugodnije, 
što su i drugi čuli, no Jadre nije žalio. Da se je radilo o 
kakvoj drugoj pogrješci, on bi bio oprezniji. Nikad nije 
korio javno, osim, kad bi mu baš naletjelo što, na što bi 
morao odmah odgovoriti. Sad mu je bilo drago, da su i 
drugi čuli njegovo mišljenje. 

Ivan nije bio prisutan, kad se je taj razgovor vodio, no 
doznao je za njega, i kad je prvu zgodu uhvatio, da bude 
nasamu s Jadrom, spomene mu ga. 

— Dite j’ još naša Jela — rekao je Ivan. 

— Dite, dite — potvrdi Kresina. 

— I ne zna, što trokelja, kad još ne zna, ni čijim zubma 
kruv ide. 

— E, e. To me j’ najviše i upeklo. Dite, pa već tako 
divani. 

Ivan ne odgovori ništa, sabirući i pribirući misli u 
cjelinu, da onda reče, što misli. 

— Znaš, moj Jadre, moj po Bogu brate, sve j’ to sad 
izašlo drugačije, neg je prije bilo. Sve, sve, ja tebi velim. 

— Vidim i ja! 

— E, e. I tu ti nema sad ni štapa ni malja, kojim bi ti 
to srije. To j' na nas došla pošast, i sad ništa man — kako 
Svemogući da! 


285 



Veliš: pustiti se niz vodu, pa kud stignemo?! — 

upita Jadre kao očit prigovor i protivljenje. 

Ne tako. Pametan se čovik nikad ne pušta, man i 

kad ga zgrabi i ponese, gleda da se uvati za kakvu granu. 
Ako ti sriču ne zđupiš za kike obiručke — ode una ka 
vilena. Ako se nesrići pripustiš, misto da je ujtiš zubim za 
grkljan, gotov si. I ovo j* sada ka poplava. Esi vidije, kad 
naša mala, dobra Obsenica pobisni i počme valjati drvlje i 
kamenje?! Ne moreš je zajaziti, al una zajazi Ponore i 
razlije se ka pomamna. Ne moreš je sritati ni lopatami ni 
puškami, jer nit joj tim naudi, nit je tim ustavi. Nema 
druge, man sklanjati prid njom sve, što more poniti. Esi 
vidije: ti si sam odredije, i dobro si odredije, kolko moramo 
naš mlin digniti, da mu ne more ništa, ni kad se razlije, al 
si još prije izabra misto, di je najsigurnije i kud una ne 
dopire. 

Jadre ga je mirno slušao. 

— I nije kod nas, vala Bogu, još ka u drugim kućami. 
Još je naša čeljad, kako Bog zapovida. Al, esi ti čuje plo- 
vana?! ... Viče se na granicu, viče po vratriju. I vele: »Ne 
ćemo mi vaik giniti za drugog.« Svak je počeje misliti na 
sebe. Nek bi to i bilo tamo — kako bi ti reka?! Tako: za 
sav narod, i tako . . . Nego, to se prosiplje unda i po kućami. 
Šapi ju : »Jer ja ne bi svarila svoju kokicu u svom lončiću?« 
A ne misli, jadna una na svit zinila, da više vridi naš pra- 
didov kota na komoštrami, neg stotinu njijovi lončića, pa 
da y u njem samo palente, a u svim lončićim Same kokice. 
Težko čoviku samu i u raju. Al, pusto, ne misle, a nisu ni 
krive, da ti pravo velim. Nije kriva Obsenica, što joj nadođe 
prikoviš vode. Una je ne more svesti u Ponore, man \ y 
zabrtvi i sve poplavi. Tako j’ i to. Nas je poplavila Vran- 
cuzka. I plovan tako veli. I svit naš sad više baza neg u 
prijašnja vrimena, pa svašta čuje i donese, a mnogi, ku- 
kavac, ni ne zna, kud mu što ide i u koju glavicu udara. 
Kad tu dođe, lupeta i tupi zube, a drugi se ka junad kupe 
oko njeg i vataju svaku na ustim i bleje. Ja vaik divanim 
našim momčim ovako: ne mogu ja odrediti ni Petru ni 
Pavlu, s kim će uni prijateljevati, al ni Petar ni Pava ne 
mogu meni ka prijatelju zamiriti, što se ja ne ću oko nji da 
gurkam s palavordami. Tako ja divanim i našim i drugim, 
al je među ljudim vaik dosti junadi. 

— Više neg razumni stvorova — dodade Kresina. 

— Pa, more i tako biti. Iz svita svašta dolazi, a kod 
nas se razliva i pomalo potapa sve, do šta stigne. Vidim ja 
to, a vidiš i ti. Vide i drugi. Kod drugi je još gore neg kod 
nas, jer kod nas još nije ni loše. I dobro j’ kod nas, vala 
Svemogućem, jer čeljad nije loša, a ti i Ika mudro i pa- 
metno radite. 

Jadre odmahne rukom na te njegove rieči. 

— Odmaiva, ne odmaiva, ovako j\ kako ti velju — 
odgovori Ivan. — Da j’ čeljad i najbolja, ne bi bila dobra, 
kad se ne bi njom upravljalo, kako valja i kako Bog zapo- 
vida. I s blagom triba mudro i lipo, a kamoli ne s čelja- 
detom. A to u našoj kući est i vala Bogu, da tako est. Za to 
j’ kod nas još i bolje neg kod drugi, i sasvim je dobro. 

— Samo se čuje, kako kolca malko škripe — reče Kre- 
sina. Na lice mu se navukla maglica, a pogled je oborio 
k zemlji. 

— Ja ne bi ni tako reka. Ne škripe. Bilo bi grijota to 
reći. Ne škripe, jer su naši ljudi ka edan po edan. I vidiš li 
ti, da rade ka crvi, što god odrediš. I nisi još ni na ednom 
vidije, da bi se namrgodije, kad mu što rečeš, a to j' Božji 
blagoslov i srića. Pa . . . i žene su sve dobre, a koja bi morda 
što i rekla, ne srni ni mokrom glavom najprije prid svojim 
čovikom, jer zna, da bi je čim pritovarije, pa da mu je na 
ženicu kanila, a ne smidu ni prid tobom. I une su dobre i 
bolje od drugi. Esu! 

— Sve j’ to istina, što ti divaniš — odgovori Jadre, 
uzpravi se i zagleda se bratu u oči. — Sve j’ to istina za 
našu kuću, al je istina i to, da nas je napala pošast u čiloj 
granici. Ja sam to već davno vidije i moram ti reći: kad 
sam smislije, da gradimo kuće, nisam pomišlja, da bi mogle 
biti i za što drugo, nego ovako ka i danas, al još prije neg 
smo klačinu zapalili, poboja sam se, da i’ gradimo i za 
drugo. I to j’ ostalo u meni, ka da me je ko mušketa, al 
nisam ni tije ni smije odustati. Ako bude i tako, ako j’ Božje 
pripuštenje, moramo i na to misliti. I tako smo počeli 
graditi i tako nastavljamo. 

— Eto: stog sam ti i tije danas divaniti o tom — 
prihvati Ivan. — Kad je poplava, ne moreš je zajaziti, al 
moreš izprid nje uklanjati sve, što bi mogla odvući. Tako 
ti je i ovo. Mi ćemo, ako Bog da, držati duglje neg drugi, 
al dokle to će viditi ovi naši mlađi. 


Ne valja — reče Kresina vrlo tiho. — Ljudi nisu 

vukovi, da živi svaki obaška. Ne valja . . . Dok nas je puno 
i dok smo složni, mučimo se, kinimo se, svaki zalogaj po- 
lijemo potom, žuljevim ga zavijemo, a dikad i krvi poškro- 
pimo, al je sladak i blagoslovljen, i sntan si, kad nas vidiš 
kod stolica: dvadesetak ljudi i momaka, dvadesetak žena i 
cura i dičice, da im ne znaš ni broja. To j suca, J 
bogatstvo i Božji blagoslov! A pomisli ti, moj junace sto bi 
bilo od nas, da se svaki stisne u svom budzaku, kod svoje 
stoličice sa svoje nikolke duše, pa da s edne stolice režimo 
na drugu, što bi bilo ka Bog na nebu!? Sad smo mi i trudni 
i neizspavani, i blatni i izranjem, al smo veseli i sritni kraj 
svog starog, ognjišta! I jaki smo, jaki smo čemu kraja nije. 
Uprav ka vojska: edan soldat ništa, sto soldata vojsk . 

_ E, e. Nikako drugačije, man tako. Al ja ka, tako, 
smišljam i domišljam se, što j’ najbolje i sto bi covik 

načinije. 

Nude 71 

— Iz ove kože nikud. I plovan veli, da bi sad tili Mađari 
da nam uni gospodare. I tako. A narod se bum. Vele da 
nemamo posla na granici, da bi mam išli na Mađare. dm 
nji puštamo s mirom, jer ne bi i um pustili s mirom nas 
Tako ljudi divane, a ja ti uprav m ne znam, jer bi se mi 

uni bili, al tako vele, koji znadu više v 

— Uprav je sudnji dan na pomolu — reče Jadre, ne 
dižući pogleda sa zemlje. Osjećao je težak pritisak na gru- 
dima i potištenost, kakvoj nije bio vičan — a jos i nije 
ništa. I nema ništa, man sve nikako, kun da te mravci po- 
dilaze ... Ja ni ne znam, što j’ to, al mšto est i nije dobro 
Nego — kako bilo, da bilo, triba raditi i ziviti do Bozije 

volje. t 

_ A da, man tako. Triba raditi, kun da i nije msta, al 

moramo vaik misliti, da j’ svašta oko nas. 

_ I da ne će mimo nas - dometne Kresina — Gledam 
ja ove naše, koji su bili u školi, i ove, koji sad idu. Vaik 
uni ništo čuju, a dica su, što mi drugi jos ne cusmo Da ti 
pravo kažem, dikad mi je uprav ža, sto 1^ dadosmo u sko u, 
a ne moreš i’ ne dati, kad i gori od nas šalju dicu u školu. 
I, što est, est: čovik je ka slip kod zdravi očiju, kad ne zna 
čitati. Bije si i sam u svitu, pa si vidije: sve ti svagdi piše, 
a ti ka june prolaziš u tuđem pismu. Meni je uprav, kun da 

restem, kad mi kod crikve nikidan dadoše pismo od Jose. 
Piše li, piše ka kakav lajtman! 

— Joso j’ naš pametan ka edan po edan. 

— Pametan est, al vrletan, i sve se bojim, da ne će 
dobro proći u vojsci, ako i tamo nastavi ka o'de, da se za 
svaku svađa i pobije. 

Biži, jadan ne bije: bolje, da j’ taki, neg da j’ kakav 
posvole. Ni ja se nisam bije i gona s momcima, al bolje, da 
ne da na se. 

Joso je Jadrin bio već preko godine dana u vojsci, a 
sad su već spremali i Tomu. Nije bilo nikakove sumnje, da 
će biti sposoban za vojnu službu, jer iako nije bio krupan 
momak, bio je zdrav kao drenovina i čvrst kao kremen. On 
se je u sebi veoma veselio tom novom životu i vjerovao je, 
da će postati dočastnik. To je bio njegov san, o kome nije 
ni s kim govorio, al ga nije ni na čas puštao. 

—Svakom baku parotina na boku — reče Jadre, misleći 
na Josu. Un će, sve se bojim, nigdi platiti pošteno sve, 
što j’ drugim zajmije. 

— Da ti pravo kažem, Jadre, ja sam vaik ima oko na 

njemu, i ne mislim tako. On ne da na se, al nikad un ne 

izazove smutnju. Un ne more podniti nepravde, pa da mu 
je ne znam ko načini. Ja se bojim, da bi un i mene šušnije, 
kad bi vidije, da radim što nepošteno. Tako j* to u njemu : 
ne more priniti, kad vidi, kakvu gadalinu, pa — glava doli. 
Ne more. 

— Dok se vrati, ako Bog da, oženit ćemo ga. Unda će 
biti mirniji i oprezniji. 

— I ja tako mislim. Nego, čini mi se, da j’ Tome drugo 
pletivo — reče Ivan i nasmieši se. — Ni ne čini mi se, nego 

est. Taj bi moga u vojsci daleko dotirati. Un ne divani 

puno, al što reče, ta mu sidi ka iz kamena. 

More i to biti, al se za Josu bojim, da će što načiniti, 
kad koji ovicir što prigovori, pa će biti sramota do devetog 
kolina. 

v . 77 A, ne, ne! — uzprotivi se Ivan. — Ne će un ništa 
učiniti, što bi nas moglo osramotiti, al da bi načinije, što 
uarni staiijim ne bi bilo drago — e, iz tog moja duša van. 
v 0 blJ Za ne sriću je naučije u školi nimački, pa će razumiti, 
sto oviciri divane, a uni divane svašta, vele ljudi, koji i' 
razumiju. Da Joso ne će primučati, to ti je ka Bog na nebu. 

M. Budak: »Kresina« 

Nego znaš: da naši svi dičaci idu u škole ka ta gospoda, 

*ir pi s. 

čije se danas živi, neg a J godina, to ne znamo, 

vori Jadre . _ Ja se sve bojim njegove ćudi, kad bude k 

‘7 B d i 
- ^jsm 3 v~. 

Isilfss 

ma*? reći: »Kako si, pobratime?« Gotovo j’ za vazda s po- 
bratimstvom^ da ni - e gve tak0> al bi vindar volije, da 

j* ništo vlašiji i mekši. Kad smo baš kod nji, unda mi je 

T °*'Z™?lAo, a onda reć. vrt. «**. •« > 
odlučno : svakj nas ima svoju zvizdu i vaik iđe 

gući već ostavije, i to im je gotovo. 

— A nu. Ko pozivi, vidit će. 

— I tako, moj Jadre: odlaze stari, odlaze i njijovi 
adeti, a mlađi dolaze s novim, i — još sa svačim. I tu ti 
nema, man otvoriti oči i pripaziti, al ustaviti ne moremo 
ništa. Moremo samo izkopati jaže, pa vode svoditi, kud mi 
oćemo, dok moremo, a kad ne budemo više mogli, unda brže 
bolje skupljati, što se još dade ukloniti. I ništa drugo. Ja 
se uzdam u Boga, da ćemo mi još dugo ovako, samo da tebe 
Svemogući poživi i vridnu našu nešu Iku, koja zna sa ženami 
ka edna po edna. Kako će biti potlje nas, to sam Svemogući 
zna, slava Mu i vala. Al ovako, uvano, ne će biti, ka j’ sad. 
Nego, triba nikako navesti Perjasa, da ga oženimo. Dosta 
j’ već lunja ka metil java ovca. 

— Ti divani š njim. Lakše će s tobom o tom, neg sa 
mnom. 

Razgovarali su dugo, a kad odoše svaki svojim poslom, 
ne osjetise, da su išta razjasnili. Ipak je Jadri bilo nekako 
lakše, da se je pomirio s pomišlju, da kuće nije gradio za 
zadružnu udobnost nego za diobu, za — razsap. Kako bilo 
da bilo, osjećao je veliko zadovoljstvo barem nad samom 
činjenicom, što je to sve zasnovao i skoro izveo, a koliko još 
nije, vjerovao je, da će moći svršiti, jer tako hoće, i jer zna, 
da je potrebno i koristno. 

Tomo^ je kod stavnje proglašen sposobnim za djelatnu 
vojnu službu i brzo otišao s još nekolika momka iz kuće. 
Bio je vrlo veseo i ponosan, te se je činilo, da jedva čeka, 
da izmakne od kuće. 

— Bilo sritno i ne osramotite ognjište! — rekao im je 
starješina na polazku. 

.77 Bit će ’ ako Bog da » sritno, a osramotiti ne ćemo 
ognjišta! — odgovorio je Tomo izpred svih. — Ako bi ga 
osramotili, unda se ne ćemo vratiti. 

— Unda j* kasno — odgovori Jadre. 

— Što y kasno? 

— Kad već osramotite ognjište, unda y kasno da vas 
nestane. To mora biti prije sramote. 

Momci su se smijali i čim su odmakli stotinjak koračaja 
od kuće, zagrlili se i u sav glas otočili pjevati. Tako je Tomo 
otišao prvi put u sviet. U njemu je sve nešto vrelo i klju- 
calo, no nije mu bilo jasno, ni što je ni kud ga goni, al je 
svakako bila nekakova velika, neobuzdana snaga, koja ga je 
razapinjala i gonila napried, samo napried. Kuda — ?! Sva- 

kako mora žuriti, nekuda u život, koji ga čeka razširenih 

: JT T £ ’srjszsr« 

nekim važnim poslom. . . v . -„i: 

Znate čovik u mlinu ogluši, pa i kad cuj , 

B£ i :: 

pSiKt ž d eli Tzmaknuti se Je 

S da bi moglo biti 

drugačije° Dokj e posao uveo i sve kamenje stavio u pogon, 
pomagao mu je Nikola pokojnog strica Juka “ a * vje št 

nario u zajedničkom vrkljanskom mlinu i bio vrlo vješt 
nanose nasiecanju kamenja. Njega je vec onda cesto pratio 
Perias da podiele noćne napore, i tako uza nj učio sve, sto 
mlinar’ mora znati, pa je sada Nikola njemu vratio tu pomoć 
tim što mu je pomogao, da sve poslove posvrsava i vitlov 
stavi u pogon. Kako je Perjas bio veoma marljiv čovjek, to 
ie odmah čim je posao uveo, mislio na naknadu i izmjenu 
pojedinih ' dielova. i m.lo pomalo, bez nagli«,, . 
žurbe imao nekoliko pari kamenja u pripremi, da ih vazda 
može postaviti, a i.tupljene nasjeći. 

Dok je mlin bio još u gradnji, kad ono za vneme veliki 
mećava nisu mogli tamo raditi, Jadre je rekao, ^ “jiacmiti 
krevet za mlinara, i već ga bio počeo tesati, Perjas m j 
rekao: 

Dobro j’ da načiniš odar. Ima nas puno u kuci, a 

odara malo, al mi u mlin ne će, dok sam ja mlinar. 

— Da se imaš na čem pružiti — odgovorio je Jadre. 

Ne moreš svaku noć izdržati, man ako ces mlin ustaviti, pa 
doći kući spavati. 

_ I ne će tribati po noći mliti, a bude li tribalo, unda 
ćeš mi dati svaku drugu noć izminu. 


292 


Jadre se je složio s Perjasovim mišljenjem, da krevet 
nije potreban u mlinu, ali ne s istog razloga, koji je on 

naveo. 

— I pametno j\ da ne mećem u mlin odra. Ni ne ćemo, 
jer nema dosta mista, a i kako bi ti tamo izgledale pla’te 
i biljac? ! Nego, tako ćemo: ko j’ na redu da spava, nek dođe 
kući. Nije daleko. 

— A da, man tako — složio se je Perjas s tim, i tako 
je riešeno. Odkad je obudovio, rietko je kad dolazio kući 
na konak, a jelo su mu vazda nosili u mlin. Kad ga je Jadre 
ukorio zbog te pretjeranosti u radu, on je odgovarao, iz- 
bjegavajući da odgovori, i vazda je rekao što bilo, a naj- 
češće, da se je naučio spavati u buci mlinskog kamenja i da 
mu je najslađe, kad spava, sjedeći među koševima i na njih 
naslonjen. 

— Obolit ćeš, moj junače. Nije pametno, što radiš — 
govorio mu je Jadre veoma često, a on je vazda prešao 
preko toga. 

Kad je to potrajalo nekoliko tjedana, pa zašlo i u mje- 
sece, jedne večeri uzme Jadre na se kabanicu, metne kuburu 
za pas, a šibu preko ramena, pa otide u mlin. Perjas se je 
iznenadio, kad ga je opazio na vratima, no nije razumio ni 
rieči, što mu je Jadre govorio. Najzad je razumio, da će on 
odsad kroz nekoliko dana sam mlinariti. Perjas ga je samo 
u čudu gledao i domišljao se, što bi tome mogao biti razlog, 
no ne reče ništa, nego mu odmah pokaže, koje je čije 
brašno, koje je čije žito, spremi se i otide kući. 

- Dok ti ne poručim, ne dolazi — reče mu na raztanku. 

— Dobro, al ti ne znaš oko mlina, ka ja. 

— Pogodit ću. 

Nije pametno — odgovori Perjas posve mirno i le- 
deno, iako je odmah razumio bratov postupak i bio mu 
drag. — Pokvarit ćeš mline, pa ću onda istom imati što 
raditi. 

— Noćes nek bude ovako, a unda moremo i drugačije, 
ako ćeš ići svake noći kući spavati. 

— Ne ću svake noći, al, ako ’š, mogu svake druge. 

— Svake, svake, dok ti ne rečem drugačije. 

— Oću, kad ti veliš, i tako. 

Ođtad je to tako i bilo, al se je ipak vrlo težko i sporo 
oporavljao. Očito je izbjegavao, da vidi djecu, a kad bi se 

slučajno 

vazda napunile suza, pa o , ruriti To je tako 

mrnmm 

'.To’m .»» «• » Sr.nim U«dima, pa J. «» svoju nu.ao 

+P 7 kn i kad ga j’ tako stislo. 

Jadre ju je poslušao, a kad je opazio da se lagano po- 

, r « 

i topliji, PO zabrinulo ju *o »| & 1™ ™ “ m> 

opažala bukove promjene. Jost ona zejia, . opaSa „ Ja 

S^HSSE-vrS 

no sve uzalud. Poslije nekog vremena vidjelo se i na Kaji, 
da je tužna i nevesela, pa joj Ika spomene veoma mudro i 
uvijeno: 

— Ništa, rano, ništa. Ne poidaj se ti, janje moje. Ima 
toga, pa što nije večeras, bit će, ako Bog da, jesenas. 

Kaja je na te rieči osjetila plamen po cielom tielu, a 
krv joj je udarila u lice tolikom snagom, da joj se učinilo, 
da će šiknuti na tjeme u zrak. Osjetila je potrebu, da svojo] 
jetrvi i planinci tumači, kako joj u rodu i plemenu nema 
ni jedne, koja nije imala mnogo djece, no jednostavno nije 
mogla ni progovoriti, kao da su joj usta zapečaćena. Ika ju 
je spasila iz te težke šutnje, nastavljajući, samo da je i 
utješi i ohrabri: 

Svi mi znamo, janje moje, da si ti iz prave kuće i od 
čestite krvi, pa se ne boj. Znamo mi, da ti u krvi nema ni 
edne bezditke, pa ne ’š, ako Bog da, ni ti biti. Samo se ne 
žalosti. 

Kaja je oborila oči i mramorkom šutjela. Voljela bi, da 
je propala živa u zemlju, nego što je morala doživjeti, da se 
s njom tako govori o tom pitanju, al joj je ujedno bilo milo, 
što je Ika to načela i što je govorila tako obzirno i mudro. 
Dosad ju je najviše morila briga, kako će ukućani gledati 
tu njezinu nesreću, a sad je barem to pitanje bilo riešeno, 
jer kako reče Ika, tako će i drugi govoriti, a sigurno je, da 
Kresina ne misli drugačije neg Ika. To joj je bila velika 
utjeha, al progovoriti ipak nije mogla. 

Kad je to njezino stanje nepromienjeno potrajalo preko 
godine dana, potuži se majci. Došla je na Miholju kući i tu 
zgodu izrabila, skupila svu snagu, preniela i pobiedila stid- 
Divost, pa se povjerila onoj, koja je već i sama gorjela od 
zelje, da čuje, kad će biti kod kćeri novica. Sad je čula sve 
1 skoro proplakala, al nije izgubila nade, već je s Kajom 
otišla nekoj ženi u samom Lovincu, da nad njom moli Boga, 

. Je . kadi nekakovim travama i škropi trokraljskom vodom’ 
vjerujući, da će to koristiti. 

Ni molitve ni blagoslovjeljena voda nisu škodile, ali ne 
pomogose, i Kaja ostade vazda u strepnji, čežnji i čekanju, 

~ v.° Je dulje trajalo, to je ona sve više i više propadala, 

‘ izl ?; a , se 1 nest ajala. Sve je svoje osjećaje tople ženske duše 
m J rJ a .v na Per J asove sirotane i nastojala, da im zamieni 
J u vise, nego je to i potrebno, a mnogo više, nego je bio 

običaj u zadrugama, gdje su sva djeca, uglavnom, zajed- 
nička briga planinke i ostalih žena, osim što planinka vazda 
određuje, da se svaka majka mora u prvom redu brinuti, 
da za svoju djecu sve sašije i okrpi, što je ne rješava duž- 
nosti, da se brine i za ostalu, ako nemaju žive majke, ako je 
bolestna ili zauzeta drugim zajedničkim poslovima. Kad je 
god uhvatila samo časak slobodnog vremena, mali Nikolica 
joj je bio na rukama, a Martin se hvatao za njezine skute. 
Svojom je toplinom djecu privezala uza se više, nego da im 
je rođena majka, jer im je posvećivala više pašnje, nalazeći 
u svojoj nježnosti prema njima utjehu i zadovoljenje svojim 
nepresušnim željama za svojim djetetom. Kako djeca spa- 
vaju vazda i posvuda s odraslima, tako je ona oba dječačića 
imala vazda na konaku u svom i Perjasovom krevetu. 
Martin je spavao udno nogu, a Nikolica na Kajinoj ruci, 
ovivši joj svoje ručice oko vrata. Ta je njezina pažnja 
prema djeci bio nepresušni liek Perjasovoj duši, koja više 
nije krvarila, ali nije bila ni izliečena. Kaja mu je doista 
pomogla svojim držanjem, da je sve više i više zavoli, iako 
se je često uhvatio, kako uzpoređuje ono, kako je osjećao 
prema pokojnici, i ovo, kako osjeća sada. Razlika je bila 
velika, iako je on već po svojoj naravi bio i prema njoj 
mekši nego drugi ljudi prema svojim ženama. On je u 
svojoj duši nosio veliku i sposobnost i potrebu, da iskreno, 
toplo i odano voli, pa to nije bilo uzkraćeno ni Kaji, ali . . . 
Osjećao je razliku, no ona ju je sve više i više smanjivala. 
S Anicom ju je Matinom zbližavalo mlieko, kojim je dojila 
malog Nikolicu, pa su se već prvih dana povezale više nego 
druge. Poslije Ike, s njom je prvom Kaja razgovarala o 
svojoj nesreći, i Anica je svom dušom nastojala, da joj 
pomogne. 

Tad se desi nesreća: Mate i Anica su bili u planini 
skupa s Ivanom, Lucijom i ostalim, koji su bili potrebni 
preko ljeta. Anica je čuvala ovce i pustila ih polako pasući 
sve dalje i dalje, da se skoro sastala s dalmatinskim čoba- 
nima. Dan nije bio vruć, pa joj je Ivan rekao, da ih ne 
treba goniti u hlad, već da ostane preko cielog dana s njima 
na pašnjaku, a zato da ranije pred noć dorene. Nekako je 
oko podne segnula rukom, da ubere malinu, i još prije nego 
ju je dohvatila, osjeti na kažiprstu desne ruke mali udarac 
i ubod, sva protrne i vidje, kako zmija ljutica suče niz ma- 


linov grm. Obuzela ju je drhtavica od straha i zaprepa- 
štenja, te se jedva snašla, da je prst čvrsto povezala izpod 
srednjeg članka i odmah odlučila, da ovce javi prema stanu. 
Ivan je pokušao sve, što je znao, i odmah ju je sam na 
konju odpratio kući, no sve je bilo uzalud. 

Za nekoliko je dana umrla u strašnim mukama i osi- 
rotjela tri curice, a Y najviše Kaju Perjasovu. Ona je najteže 
osjećala njezin gubitak. 

Momci su se češće javljali iz vojske i hvalili se, da su 
zdravi i da im je dobro. Skoro su svi u nekakvoj školi za 
dočastnike i marljivo uče. Koji nisu u školi, krivi su sami, 
jer nisu kod vježbanja prvih tjedana bili dosta pažljivi i 
okretni. Ti ne će moći postati dočastnici, osim ako se poslije 
gdje iztaknu u borbama. Međutim je Joso pušten kući i pri- 
poviedao, kako je momcima, s kojima je bio. 

— A kako j' tebi bilo tamo? — upitao ga je Jadre. 

— Pa, kako bi ti reka, ćakane?! — otezao je on kao da 
mu se baš ni ne mili mnogo o tom pripoviedati. — Nije bilo 
stvari. Tako: kad bolje, kad gore, al ti moram pošteno reći, 
da nisam bije vaik zadovoljan. 

— A nisi posta untrovicir? 

— Što će mi to?! — odgovori on posve hladnokrvno 
i odlučno. 

Jadri nije bio njegov odgovor po volji, ali ga ne izne- 
nadi. Ne reče mu ništa, samo ga značajno pogleda. Joso 
razumi taj pogled, pa mu odgovori: 

— Znaš, ćakane: est to i lipo i jope nije lipo. Ima 
ovicira, koji su pravi ljudi ka i nas koji, i koji i divane ka 
i mi, a ima i\ da samo reže na čovika i samo psuju. A ti 
moraš slušati i ednog i drugog. Bije edan Švabica obrlajt- 
man, da bi ga na rane privija, i š njim bi ja bije, ako ’š, sto 
godina, i bije bi i ovicir moga postati, al bije jope kapitan 
ka britka ćorda. Kad un oko nas zaigra svog vranca, mislije 
bi, da će nas sve satrti, a vaik samo psuje i psuje i uprav — 
meni ednom dođe, da ga zgulim s une paripine, kad nam 
reče, da smo — više ni ne znam, što. Samo sam mu reka 
svoju, al un, srićom, nije razumije, iako j’ dobro čuje, pa me 

zatvorilo. Un nije zna pripoviediti, što sam mu reka, kad 
čovik ne razumi rvatski, a ja šlaga, da sam se samo na- 
kašlja, pa kako me j’ svrnije kašalj, da sam tako opsova 
sam sebe, što se u glidi vladam, kako ne smim. Un je vidije, 
da ja lažem, al nije moga ništa tvrditi, a um kraj mene 
lagali sa mnom, i tako ja izvuko čilu kožu. A moglo j svasta 
biti. 

— I za to nisi posta untrovicir? ^ . . v 

Pa, ćakane, da ti pravo kažem: bilo j’ tog i jos. 

Znali smo se pogonati i s untrovicirim, pa vaik izvuci kraci 
kraj. Al ti moram reći, da nisam nigdi osramotije ognjišta 

reče povišenim glasom. — A ti si mi na odlazku reka, 

da Y to najglavnije. 

Jadre se je jedva svladao, da mu se ne nasmije, jer 

je momak pogodio čavao u glavu. 

Pa, to i est najglavnije — potvrdi Kresina. 

I to sam pošteno održa, a drugo — bilo j’ svakako. 

Nisam bije vaik zadovoljan ni s ovicirim ni s untrovicirim. 
— Al uni s tobom, bojim se, još manje — odgovori 

Jadre v 

l j a se bojim — potvrdi Joso i priguši obješenjački 

smiešak na obrazima, samo očima nije mogao gospodariti, 

pa one sievnuše, _ 

Ika ga je postrance motrila i majčina se duša raztapala 
od sreće i zadovoljstva, gledajući ga tako zdrava, krepka i 
stasita, da bi njim mogao balvane razbijati. Nije se nje 
mnogo doimalo, što nije postao dočastnik, kad joj se je 
vratio živ i zdrav. To je njoj najglavnije. 

— Mam ćemo te ženiti — reče Kresina posve ozbiljno. 
— Veliš, ćakane: što nisu mogli slomiti oviciri i untr- 
oviciri, slomit će žena!? — odgovori on, smiešeći se, no 
u isti čas osjeti, da je prešao granicu, i pokaje se, no bilo 
je prekasno. Rieč i tane se ne vraćaju. 

Jadre ne reče ni rieči, nije ni ljutito pogledao, vec je 
pogled oborio na zemlju. Sievnula mu je u glavi misao, da 
je prema svemu, što se sad odigrava u glavama graničaiske 
mladeži, posve naravno, da se usuđuju i s otčevima ovako 
šaliti. Ika je sva protrnula, da će Jadre planuti, pa reče: 

Smrade, kako to s ćakanom divaniš?! Sram te bilo! 

— Oprosti mi, ćakane — reče Joso veoma pristojno i 
pošteno. — Znaš, nauči se čovik u vojsci, pa mi oprosti 

nikolko dana, dok se povratim i dođem na pravi put naš, na 
ovaj naš graničarski put. 

Njegove rieči Jadru iznenadiše, jer nije mislio, da je u 
tom momku toliko razbora i pametnog razsuđivanja, pa mu 
odgovori posve mirno: 

— Pametno divaniš, pa ćemo počekati, dok — dođeš 
sasvim kući. 

Na te rieči Iki sievnuše oči od zadovoljstva, pa će ona: 

— Ja ću tebe, gade i smrade, za uši, ka što sam i prije 
užala, dok si bije još u košuljici, pa ćeš se ti brzo vratiti! 
Ja ću tebe izpoviditi. 

— Naizpovidali su mene, moja majko, uni tamo za sav 
vik, al, lje, nisam ni ja nikom osta dužan, i ne daj mi, Bože 
— odgovori on veselo. 

— Unda, veliš, ne ’š ni meni ostati dužan? 

— Ne, ne, majko, tako, i ne daj, Bože. Ti moreš i izpo- 
vidati i pričešćivati, kako ti drago. I ćakan. I tako. Tu j' 
druga pisma, a druga j\ kad nisam kod kuće. I da vi znate, 
što se sad svašta po svitu stvara i sprema! 

Nekoliko je dana vriedio kao malo čudo i izvor svega 
znanja, napose među mlađima, no ubrzo se posve udomaći 
i utopi se u zadruzi. Oženiše ga Stanom Peršića iz Ričice, 
djevojkom krupnom, naočitom i zdravom. Kad mu je majka, 
u najvećem povjerenju i pod izpovjednom tajnom, povjerila, 
da mu je ćakan izabrao Stanu za ženu, on se obješenjački 
nasmieši i odmah reče, da je zadovoljan, iako je ne pozna, 
a kad su se vjenčali, upita majku, hoće li, da joj kaže, tko 
joj je prvi spomenuo, da nju uzme za sina. Pri tom se je 
od svega srdca smijao. 

— Uprav ti, smrade, ništo znaš o tom, kad tako di- 
vaniš? — reče Ika. 

— Ja sam ti, majko nasla tetku Mariju iz Razbojina, da 
ti reče za Stanu — odgovori on kroz bujicu smieha. 

— A nu! — reče ona i prekrsti se. — Nek sam i to 
doživila u ovo svoji godina. Al, eto, nek si ti zadovoljan, 
a mi i esmo, pa vala Bogu. 

Ika se je vrlo iznenadila tim odkrićem, jer nije ni 
slutila, a nije bilo ni u starim običajima, da se mladež tako 
ženi i udaje, no njezinoj je duši to posve odgovaralo, pa je 
poslije prvog čuđenja i iznenađenja bila posve zadovoljna 
1 sretna, da je tako, pa reče: 


— Esi obišenjak, čemu kraja nije, al neka si, i neka j 
tako. Sad ne moreš reći, da smo ti nametnili divojku, koju 

ne voliš. . 

Duša valja: to ne mogu reći! — potvrdi on veselo. 

I voliš je, rano?! — upita Ika mimo svih običaja, 

jer se ne da ni zamisliti, da čovjek ne bi volio ženu, s kojom 

je vjenčan. , 

Volim, majko! — odgovori on krepko i veselo. 

I ona je voljela njega, jer prije neg je zaprošena, on je 
s njom razgovarao i sve ugovorio tako, da ni ona nije bila 
iznenađena, kad su joj njezini rekli, da će je udati za Kre- 
sinova sina. Bili su liep par, skoro jednake visine, sto je 
rjeđa pojava, jer su žene znatno sitnije od ljudi. Takav je 
to soj, no ona je bila viša, nego je prosjek ženske visine 
tih bunjevačkih plemena između Resnika, Žira i^ Velebita. 

Joso je bio vrlo dobar radnik, a u kući snošljiv i po- 
slušan starješini, da se nije moglo bolje ni željeti, pa njegov 
povratak kući nije nipošto značio pogoršanje one neke 
maglice, koja se je nadvijala na sve zadruge, na koju više, 
na koju manje. Štoviše, svojom je veselom ćudi znao i naj- 
teži posao zasladiti pripovjedanjem iz svojih doživljaja u 
vojsci, da bi svi zaboravili na težinu i smijali se njegovim 
doskočicama i vragolijama, koje je znao vrlo sočno pripo- 
viedati. U vojsci je doznao i o stricu Josi, barunu, više, nego 
su oni prije znali, no to nije htio pred starijima pripoviedati. 

— Samo vami — naglašavao je svom družtvu. — Nije, 
da j’ sramota, al bi mene bilo sram pripovidati prid starijim. 
Naš vam stric Joso nije samo barun man je un bije i tako, 
kako ću vam reći?! Vi ni ne znate, kako to kola po svitu. 
Eto, slušajte: bije edan kralj u Španjolskoj i ima ednu ćer, 
kojoj je bilo ime Marija Lojza. Što j’ to uprav »Lojza«, ja 
vam ni sam ne znam, al sam dobro zapamtije, kako mi je 
čovik pripovida. 

A ko ti je to pripovida? — upita neki. 

— Edan naš ovicir, Rvat ka i mi, pa kad je čuje, da se 
ja zovem Vrkljan, un mam k meni i veli: »Imaš li ti u rodu 
kog ovicira?« A ja njemu: »Melde georzam, imam, da im ni 
broja ne znam, al znam, da }' moj stric Joso obrstar i još 
povr toga i barun.« Kad un to ču, un ti lipo mene za ruku, 
pa k sebi u sobicu. Bije un u službi, a ja na straži, pa smo 
bili tako — ko kolega taj dan. Siđemo ti mi i unda un odčepi 
pripovidati. 

— Nude, nude — ponuka, ga neki, da nastavi. — I ima 
ćer taj kralj?! 

— E, e. Uprav tako: taj španjolski kralj ima ćer Mariju 
Lojzu. Bilo joj je trinest godina, kad je ćaća udade za ni- 
kakva talijanskog princa. Sami znate, da su Talijani, kolk 
naša dica, pa se ka dica i žene. To nije ništa kod nji, al 

kako y un kukavac bije jadan i slab, umre za nikolke go- 

dine. Sad, e V ga taj curenjak umorije ii umri svojom smrti 

— moja duša van iz tog, a to mi ni unaj moj prijatelj ovicir 

nije zna reći. Nego, una j* rodila sina, kad joj je bilo se- 
damnaest godina. Ime mu je, veli unaj moj prijatelj, bilo 
Karlo. Kako se to sad sve kozalo i vozalo i nosalo, kad je 
ta mala obudovila, ne bi vam zna sve po duši reći, a lagati, 
virujte mi, ne ću, kad se radi o našem stricu. 

— Pa, ne radi se tu ništa o našem stricu — prigovori 

neko. 

— Čut ćeš, što će biti! Da, zaboravije sam vam reći, 
da joj je čoviku, unom malom Talijanu, bilo ime Ludvik. To 
sam dobro zapamtije, jer je i mom kapitanu, unom ajinu, 
bilo tako ime. Tako, velim, ne znam, fto j' i kako j’ sve bilo, 
al je una bila kraljica u Parmi. Unaj njezin je Ludvik bije 
kralj, a una kraljica. E V ovako? — reče on, nekako u ne- 
prilici, jer mu nije bilo jasno, što se je ono dalje desilo, pa 
je razmišljao, eda bi se sjetio. Poslije kratke stanke nastavi: 

— Evo, ovako j’ to bilo: kad joj je umra čovik, una j’ vla- 
dala u ime svog sina, dok se nije nadvirije u Italiju Napo- 
lijun, ka kad se ora digne pa poviri na janjce u dolinici. 
Čim se un pokaza, sve j’ u Italiji propalo u zemlju od pustog 
stra. Ovu su našu strinu odveli nikud u Vrancuzku. 

— Bog s tobom! — prekide ga Mate Ivanov. — Di ti je 
naša strina u Taliji ? ! 

— Čut ćeš ti, moj Mate, što će ti biti! Kad se vrane 
slože, mogu ubiti sokola, pa tako bi i vridnom Napolijunu. 
Ujtilo ga i tamo izpušti svoju vridnu dušicu, Bog mu je 
pomilova, a kojekakvi se jope uzdigoše i tov — svak na 
svoje prijašnje misto. Tako i ovaj naš mali Karlo dođe na 
svoje misto, a ova naša strina i jope misto njega počela 
vladati i vladala. 

— Uprav ti nisi na svoj šesti! — dobaci neki drugi. — 
Jope divaniš o našoj strini. 


301 


— čut ćeš ti, što će biti — odgovara Joso, mirno i bez 
pometanja. — Sad je una jope vladala ka kraljica misto 
svog malog, a pravi vladar je bije — znate ko?! — upita 
on povišenim, svetčanim glasom i sve ih po nekoliko puta 
premjeri od glave do pete. 

Sve su oči bile uperene u njega i izgarale u izčekivanju, 
a usta otvorena od nekog nerazumljivog čuda, no nitko se 
ne usudi progovoriti. 

— E, da, ko bi i pogodije! — reče Joso i opet ih sve 
premjeri pogledom. Nekoliko ih je hipova pustio, da čekaju, 
a onda se malko uzpravi, zabaci kapu na potiljak, pa reče 
posve svečanim glasom: — Vlada j’ naš rođeni stric Joso> 
obrstar barun Vrkljan! 

— Bog bije s tobom i Majka Božija! 

— U Ime Otca i Sina i . . . 

— E, ako si ti na svoj šesti, unda sam i ja tamo vlada! 
reče Mate, a i svi su ostali dobacivali i izbacivali uzklike 

iznenađenja i nevjerovanja. .. 

— Kad vam ja velim! — potvrđivao je Joso. - lo mi 
je pripovida unaj čovik, ka ja sad vami. A1 nije stric Joso 
bije samo vladar te državice — unaj mi je prijatelj reka, 
da Y stric bije guverner. Tako se ta njegova služba zvala. 
»Guverner«. A1 kakav guverner, jadna ti majka! reče on 

i značajno se nasmije i namigne. — Un je bije guverner i 
kraljevskom dvoru, jer kraljica više nije mogla msta brez 
njeg. Volili se, pa što ću vam tu zavijati i dugljiti?! Nego, 
veli unaj moj prijatelj ovicir: »E V bila kraljica, est. Bila 
unda žena od tridesetak godina, a razvila se ka vila. Man 
oči, koje bi je gledali!«. 

Svi su mramorkom šutjeli. Joso je oborio pogled k 
zemlji, kao da još kopa po pameti, je li što zaboravio. Mate 
Ivanov prvi prekide šutnju: 

— Ma, reci ti meni, e Y to istina, što ti nami pripovidi, 

ii je samo šala? 

— Na moju dušu, da mi je sve ovako pripovidije unaj* 
naš ovicir — reče Joso ozbiljno i mirno, gledajući Mati 
ravno u oči. — I još mi je reka: »Ja tebi, veli, sve ovo pri- 
povidam, da znaš reći svojim kod kuće, jer gospodin barun 
sigurno nije o tom pripovida, kad je uno dolazije kući.« 

A e T to bilo, prije neg je stric Joso dolazije kući. 

— Unda, kad je dolazije — reče Joso sigurno. — Ta y 
naša lipa strina umrla, Bog joj pomilova dobru dušicu, 
uprav kad je građena ova naša cesta priko Alana u Obrovac 
a stric je dolazije prije za žive nje. E, još mi je rekla unaj 
moj prijatelj, da j’ ta naša strina kraljica sazidala stricu 
Josi grovovski dvorac nigdi kraj Zagreba. Rekla mi je i di, al 
sam ja uprav zaboravije. I, na moj račun, sad stric Joso u 
njem živi, al vam ne bi zna zasigurno reći. Jaševac, Janu- 
ševac — tako nikako. 

— I vidiš ti našeg vriđnog strica — reče neko — nije 
un tije dvorca u Taliji, man uprav kod svoje kuće, u 
Rvackoj ! 

— Ne bi drugčije, kad je ove krvi, da i nije naš! — 
potvrdi Joso kao stručnjak za ovo pitanje. 

— A znaš li, di je sad stric Joso? — upita Mate Ivanov 
poslije dosta duge šutnje, koja je sve prekrila od pustog 
čuda i iznenađenja. 

— Ne bi ti zna uprav reći, al mi ovaj moj prijatelj 
ovicir reče, da j' strog ka vuk, al jope dobar ka kruv, koji 
se ide. Za našeg čovika bi da i dušu, al kad je u službi, 
unda nema š njim šale. 

— Pravi čovik! — potvrdiše nekolika momka u jedan 
glas. 

— Veli mi uni — nastavljao je Joso: — »Uvano vam 
ne piše, kad su mu ćaća i mate umrli, al ne boj se, da će 
zatajiti svoj opanak!« 

— Pravi čovik! — reče Mate veoma zadovoljno. 

— A esi reka tom našem oviciru, da mu je i pokojni 
ćakan bije ovicir? — upita neki. 

— Kako mu ne bi reka, jadan ne bije?! Sve sam mu 
reka, što sam zna. 

— A esi li mu što reka, i što ne znaš?! — bočne neki. 

— Uprav ni nisam. Kako bi laga, kad vidim, da j’ 
pošten čovik i da nam je prijatelj, kun da j’ s nami odresta! 
Pripovida sam mu o nami i — tako. Kako živimo, kolko 
imamo blaga, kolko zemlje, kolko nas je u kući. I tako. 

Još iste večeri su svi ukućani znali viesti o stricu Josi, 
pa i sam Jadre i Ika. 

— Ja sam već čuje od plovana — rekao je Ivan kod 
večere — da j' un ništo velko, al što — to mi uprav ni un 
d nije zna ii nije tije reći. 

Kod druge je stolice, oko koje su sjedile i jele žene, za 
vrieme ciele večere šaptom letjela od uha do uha priča o 
li ep oj kraljici i stricu Josi, dok su tamo kod treće stolice 
djeca bila mirna kao nedko kada. Jesu ona i inače tiha, jer 
ne smiju glasno govoriti, da ne smetaju starije, al se je 
ipak vazda čula po koja rieč, po koji upit i slično, no te 
večeri si čuo i muhu, koja je među djecom zazujala, jer su 
sva bila napela sluh, da im ne bi izmakla ni jedna rieč, koju 
izreknu stariji. 

Joso je donio viesti i o političkim strujanjima među 
Hrvatima, no to mu nije sve jasno. Znao je samo toliko, da 
bi nas neki htjeli, da im služimo, a mi ne ćemo. Mi hoćemo, 
da ostanemo Hrvati i graničari i da imamo svog cara i — 
gotova molitva. Mi se ne damo nikom pod noge. 

— Unaj je ovicir meni potlje češće pripovida i drugi 
stvari — govorio je Joso već slobodnije o svemu, kad je 
vidio, da više nije tajna o stricu Josi. — I, veli, da smo mi 
samo Rvati i da nam Mađari ne će gospodariti. 

— Pa, kako Mađari? — upita neki. — Di su uni, a di 
smo mi? 

— E, tamo iza naše granice uni i esu ništo — odgovori 
Joso veoma nesigurno. — Tu u granici smo samo mi i car, 
al tamo dalje su i Mađari. Tako mi je pripovida unaj moj 
prijatelj. 

— Naš je car i njihov car — reče Jadre. — To vam je 
sve, al sad bi uni tili, da se utisnu između nas i cara, a naši 
ne dadu. Tako vam je to. 

— A, pusto, car već i ovako daleko od nas! — reče 
Ivan. — Kud bi, da je i još nitko između nas i njega?! 

— E, e! — potvrdi Jadre. — A znate V unu, kad su naši 
graničari išli caru, da mu se potuže na nepravde i brez- 
zakonja, koja su činili niki oviciri u granici? 

— Nude, nude, Bog ti dava! 

— Došlo nji desetak, sve desni ljudi, ka edan po edan, 
na njima srebrne toke i ilike, a srebrena puceta na ječer- 
mama ka guščija jaja, kubure i arbije srebrom izvežene, 
pašnjače i svilaje srmom obtočene, a srebrenim ilikami iz- 
šarane, pa ne znaš, j& su lipši ljudi, ja uno, što j’ na njima. 
Došli uni tako u Beč, a oko nji se sjatilo malo i veliko, da i’ 
se nagleda, i sve šapi ju: »Likaner, Likaner!« Gledaju naši 
i podsmijuju se izpod brčina — a u svakog, vele, brci ka dva 

lisičja repa. Kad došlo, da će i’ car primiti, uni nasuču za 
nikakvim, koji će i’ voditi, pa kroz nikakve sobetine, a sobe, 
veli, svaka kolk pet puta naša crikva svetoga Roka, na pomoć 
nam bije. 

— I puštilo i' prid cara?! 

— E, da, man puštilo. Kad su tako prošli kroz nikolke 
take sobetine, na ednom se razjapiše prid njima nikakva 
vrata, da bi se na njima mogla razminiti dva dobra voza 
sina, a tamo u vr’u sidi car na pristolju, a livo i desno od 
njega, amo spram ulaza, sa svake strane po dvanest carski 
ovicira, stoje ka sviće. 

— Ne dadu do cara?! 

~ čut ćeš ti, što će biti. Stoje uni, a našim se oči 
zablištile od pustog zlata, sjaja i lipote, pa podigli ruke nad 
oči, da i’ malko zasine, da vide, kud i' vode. Kad su došli do 
uni ovicira, rekoše im, da stanu. 

— Esam ja reka?! — javi se opet onaj isti, koji je čas 
prije uztvrdio, da častnici stoje tamo, eda sprieče pristup 
k njemu. — I ne dadu li k caru — ne dadu. 

— Ni ne iđe se bliže k caru — odgovori Jadre. 

— A veli se »bije caru uz kolino«. 

— To su mu uni njegovi uz kolino, a ko dođe k njemu, 
da mu se potuži, ka ovi naši, što dođoše, taj tu stane prid 
ovicirim. Stadoše i naši i pozdraviše ka pravi ljudi i gra- 
ničari. Car i’ upita, kako su i što su došli, a uni mu sve 
pošteno počeše štiti ka iz knjige, a govorili su napamet. 
»Svitla kruno — vele — vaši oviciri naše ljude batinaju za 
svaku malu, a to j’ za ljude sramota. Ko cara služi i njegovu 
pušku nosi, taj more biti i zatvoren i mušketan, ako j’ kriv, 
al ne more biti izbatinan ka kakav balavander ii june u 
šteti. Kod nas pravi graničar ne batina ni ženu. Trisne li je 
kada, svitla kruno — što' est, est: trisne i more biti i’ gore, 
al je ne batina. I dite se šune, kad što skrivi, prostit ćete, 
veličanstvo, po vražijem turiću, al ni dicu ne batinamo. A 
vaši oviciri za vaše soldate, za nas graničare, kisele liskove 
štape u mlakoj vodi, da bolje švikaju po ljudskim plećim.« 

— I sve uni njemu tako?! 

Ka ja sad vami. I kad su mu izbrojili: i batine, i 
rabotu, i šiljbok, i vaik rat na turskoj granici, unda rekoše : 
»Sramota j’ to i grijota, svitla kruno. Mi smo carski ljudi, 
a kako j’ to, da carske ljude carski oviciri gone ka vole?! 


M. Budak: »Kresina« 

Kako bi vami bilo, svitla kruno, da nas koji sad vas zaokupi, 
pa povali tu prid ovlikim ljudim i odvali vam dvadeset i pet, 
prostit će Bog i vaš svitli obraz, po turu?!« Car i je mirno 
sasluša i nije se ni nasmija ni namrgodije, man uprav ka 
pravi starešina sluša, a kad su uni umukli, veli. 

— »Este li sve rekli?« 

— »Esmo, svitla kruno, mi vami kao svom otcu, a vi sad: 
Bog vas, duša vas, pa sudite, ka svojoj dići.« — Tako uni 
njemu, a un se malko zamisli, metne prst na ćelo, kun da 
smišlja, što bi im reka, pa će jope: 

* _ »Ljudi moji, red mora biti«. 

»Est to, svitla kruno. I mi smo za red i pravicu, al 

i za ljudstvo i obraz, pa kome opanci, kome obojci!« — 
odgovoriše svi ka edan. 

A što će un njima na to? — upita Perjas. 

— A un njima — odgovori Jadre — Upo i mudro veli: 
»A ljudi moji i braćo moja, ja sam da najbolje zakone, sto i 
morete zamisliti. Bolji zakona od ovi graničarski ni nema.« 
Tako un njima, a na to će neki Grgesina Lukice Pavicica 
polako i mudro: »Est to, svitla kruno! I dobri su vaši za- 
koni, i bije pas i skot, a ne čovik, koji bi moga tražiti bolje, 
al od vas, svitla kruno, pa do nas daleko.« Car nije razumije, 
pa ga upita, što misli, neka mu raztumači Tad ce njemu 
Grgesina, taj Lukice Pavičića: »Nude, svitla kruno, dojtidete 
vi meni šaku brašna. Nek vam ne bude za uvridu, al unda 
ćete Viditi.« Car ga pogleda, kun da j’ pa s kruške, al se ne 
naljuti, man ništo reče tamo nikom svom javutanu, i un 
brže-bolje primakne caru ja malić, ja oku, ja polucak brašna 
i car zagrabi punu šaku, pruži unom Grgesim i reče mu: 
»Evo ti, junače, šaka brašna. Uzmi!« E, al Grgesina ne ce, 
man veli caru: »Ne tako, svitla kruno. Ja ne mogu do vas. 
od ovi koji su među nami, nego vi dajte tom do sebe, a un 
unom do njega i tako, dok od ruke do ruke ne stigne do 
mene. »Car se začudi, al ga posluša i dade brašno unom 
nadesno od sebe, a unaj dade dalje, dok ne stiže Grgesim. 
Al što mu stiže?! Nije bilo ni desetak prašaka, pa Grgesina 
pruži dlan i pu’ne na una nikolka zrnca prema caru i veli 
mu- »Vi ste meni, svitla kruno, poslali punu šaku brašna, 
a vidite li, što do mene stiže?! Ništa, uprav ništa. Ne bi m 
oka natrunije. Ovako j’ i s vašim poštenim zakonim. Lip je 
un i pametan i pošten zakon, kad iziđe lzpod vaši ruku, at 


dok do nas_ stigne .. .Ehe, moj gospodine i moj svitli care' 
To j_ guljacina i otimačina, i dvadeset i pet, prostit će Bog 
i vas carski obrez, po turu, ako imaš sriću, ako Ii si se 
rodije pod nesritnom zvizdom, more te zapasti, da i smrtne 
šibe trcis, a unda te j’ vrag ruča, i ne triba ti više ni popa 
ni velicara.« p ^ 

— Tako un njemu?! — reče Ivan. 

. Tako, tako potvrđuje Jadre i nastavlja: — Težko 
vuku po poruku i nikad un ne bi ije mesa, kad bi čeka, da 
mu ga ko donese ii pošalje. Tako bi, uvano, sad i ti Mađari 
tili, da naše brašno ide od cara priko njihovi ruka 

— Uprav tako — povrdi Joso. — Uni bi tili sad i svoj 

svoje UVGStl k ° d naS 1 SV ° JU komandu u V0 J' sci 1 svuda sve 

T aema lipše koman de od ove naše, i mi nje ne damo 
- reče Mate Ivanov vrlo odlučno i zaneseno. I svi su ostali 
odob ili njegovo mišljenje osim Jose, kojeg je ta tvrdnja 
očito ubola, jer je dosta žestoko odgovorio* 

— Nit goveda laju, nit psi bleje, nit 'ovce muču, man 
f r °* Javlja svojim glasom, kog mu je Bog ostavije, pa 

od blaga?" 6 1 Mi Uudi Činili?! Št0 smo mi gori 

Pa mi divanimo! — odgovori Mate. 

nio „T, D iy a “ iŠ Iipo> kad una i na tebe zabosokta, a ti u 

te ne nT * “ '“"“».“i riči . a > kad je ići giniti, unda 
ne pita, znaš li mmacki, man si prvi — odgovori Joso 

povišenim glasom. - Ne velju ja, da bi mi druga«! I da 

Z lu i"- 8 ™ Carem ;. aI kad svak svojim jezikom za- 
P viđah i s njim giniti, sto smo mi lošiji od drugi’' J a sam 

edan ni, > 6 °t 1^’/°” SU bili u m nogo ratova, al mi ni 
Rvati " m - da S “ 86 Mađari b0, J' e b ° ri H neg mi 

štl hi / • . Je y. lse . poglnu lo neg nas, pa ne znam, rad 

k a m b v da n mi lma 1 nJ1J0VU 1 vražiiu kornar| du, kad mi ni- 

»volu* k'J'ZT' 1 Ja V,ml Vtl,m 1 ™ “">« tražiti 

je on V i SU ?a U ČUdU SlUŠaIi ’ jer je t0 bil ° posve novo, što 
on govorio a na njemu se vidjelo, da to više nije šala 

dostTđ^e V 0 t bl T- reČe? ~ upita ga Jadre Poslije 
aumijevaa” 1 iuLl “ “""“i™* P«*« 

_ Nije, mi to, duša valja, reka unaj moj prijatelj 
ov icir _ odgovori Joso. — Un veli, da j’ ova naša komanda 
dobra i da je potriba, da edna vojska ima i ednu zajedničku 
komandu al u drugom, veli, mi Rvati moramo svagdi govo- 
riti i služiti se samo svojim jezikom. Nego, ovo sam čuje od 
drugi da naši oče svagdi naš jezik, jer i drugi oce svoj, pa 
ier ne bi i mi, koji smo najbolji soldati, imali svagdi svoj_ 
Tako sam čuj; od mnogi. I ljudi po vratnju naostrem. I 

bili bi se za to svoje pravo. ... . . 

Ništo j’ meni i plovan o tom divanije javi se 

Ivan gledajući zamišljeno preda se. — I, da y am pra ™ 
velim- kad za cara ginemo, unda njemu mora biti drag °’ 
smo i zadovoljni, pa kad mi velimo, da j pravo i pošteno, 
da se svagdi divani našim jezikom, što bi to njemu bilo uz 

n0S ’J_ Znate kako j’? — reče Jadre. — To se samo tako 

veli- »Mi ginemo za cara«, al kad mi ne bi o’de ginili, ne bi 
Turci popalili Beč, man naš Lovinjac i Sveti Rok i Gospić. 
iToSEll Ovio J-. ovako, i md. mi ginemo . » «*. 
a i za cara, jer bi potlje nas dosa na red i Bec. Stog ginu 
i uni iz Beča. I nikidan pogibe tu iza Boncevca mki lajtman 
otud od nji — morda j’ uprav i iz Beča. 

_ Est i to, kun da čitaš iz Svetog Pisma - potvrdi 

Ivan - al jer mi ne bi smili svagdi divaniti svojim jezikom, 
k," morem. ..agdi pr.iivoti .».)» tovjl E r ovakoH 

— Car bi, vele, još i da, al ne dadu Mađari r- raztu 

mači Joso. - Tako su meni rekli koji znadu , . 

— A što nami mogu Mađari dati ii ne dati?! — upita 

Mate Ivanov. . _ . 

To se i ja pitam! — javi se Perjas. 

Uni se ne mogu mišati o’de u granici, al tamo pi i 

granice u Zagrebu, vele, da mogu — odgovori Joso, koji je 
osjećao! da je njegovo znanje o tom zakučastom pitanju vec 

POS V !_ n DrugTvam je to — poče Ivan tumačiti, koliko je 
znao i umio. — Ja sam već više puta divanije o tom s plo- 
vanom. Kad ja odem na našu Rukavinku, vaik njega trevim 
lamo na uno Plovanuši. II što prigleda ii ograđuje, ka i ja, 
pa unda i podivanimo. Un veli ovako: Rvatska je granica 
Rvatska je i uno preko granice, što j pod Zagrebom, 
Rvatska j’ i Dalmacija, al su nas tako razkomadali, uprav ka 

mi što izpilamo u Velebitu bukvu, kad je ne moremo do- 
vezti čilu. Izrižemo je na tri, na pet komada, ii već na kolko 
oćemo, da nam bude lakše. Tako su nas izkomadali, da nam 
lakše gospodare. Tako veli plovan, a tako i est, a to ne 
valja i ne more tako biti. Evo, sad znate, kako j’ to! 

Te su se večeri bili razpripoviedali kao još nikad, pa je 
i Jadre, mimo svog običaja i razpoloženja ne samo mirno 
slušao i pustio, da svatko reče, što misli i zna, nego i sam 
sudjelovao u toj razpravi. Svi su osjećali, da se u svietu 
nešto muti, mieša i komeša, i da se to sve tiče i njih samih, 
ali nitko nije pravo znao, o čemu se radi, jer im štošta nije 
bilo poznato, a još više im pitanja i pojava nije uobće bilo 
jasno. 

— Kako bilo, da bilo, na moj račun, nije dobro — reče 
Jadre i ustane od stolice, da tako završi za tu večer i sielo 
i pripoviedanje. 

Zrak je bio pun nemira i briga, koje su padale na Kre- 
sinu kao usijano željezo. On je to živo osjećao, bio zabrinut 
i na njegovu se je licu odrazivala ta muka, koja ga je sapi- 
njala no on je silom nastojao, da mu što manje vide i u kući, 
a kamoli izvan nje, da se u njemu odigrava potmula i ne- 
jasna borba, kojoj ne može razabrati ni pravih obrisa ni 
domašaja ni trajanja. Zatvorio se je u sebe i budno pazio 
na sve, što se događa, a u isto vrieme nastojao, da zadrugu 
što bolje, pažljivije i uspješnije vodi i unapređuje. 

Odlučio je, da treba Matu Ivanova po drugi put ženiti. 
Mlad je čovjek, pa bi bila i grjehota i sramota, da tako 
ostane sam, a još ima i žensko diete. Dvie su mu curice 
umrle poslije Aničine smrti. To je najprije spomenuo Iki, 
da čuje njezino mišljenje. Slagala se je s njim, te mu reče: 

— ‘Ja uprav već i sama dugo razmišljam, di bi mu našli 
pravog druga. Za njeg nije curenjak, a nije ni starija žena. 
Njemu je već, na moj račun, puni trideset, ako nije i koja 
više. 

— I ja tako mislim. Ima, ima un više od trideset — 
odgovori Jadre.. A kako bi bilo, da upitaš njega, koju bi. Nije 
un više momčić, pa da ga ženimo, a da njega ni ne upi- 
tamo. 

— I ja bi tako načinila — upitati ga. Morda j’ un koju 
već i umerka, pa ne bi bilo pametno, da brež njega što poč- 
memo. 

_ To nisam ni mislije. Tije sam najprije podivaniti 
s tobom, unda s Ivanom, pa i sa Matom. Nikako drugačije. 

Znaš, što sam nikidan čula u puku — unako, samo 

na po uva, jer mi nisu tili reći ravno među oci?! 

— Nude?! .... , . _ 

Vele: Kresojića su žene same Ricicanke i Lovin- 

čanke, kun da nema pravi i Svetoročanka za njijovu baiun- 
sku kuću. Est, očiju mi, uprav tako vele. 

Kresina se osmiehne, malko se zamisli, pa reče poslije 

k ra će stcink© * 

— Uprav i nije tako. Este vas nikolke iz drugi^ plova- 
nija, al i’ ima više iz naše. A1 vidiš, i nisam na to još nikad 

mislije! Esi ti vidije?!... . v 0f 

Da tebi nije sad ža, što i ti uze Ricicanku . . 

upita ona tako toplo i s tako umiljatim smieškom, kao da su 
se nedavno uzeli. 

— E, lipa moja stara Ričičanka! — odgovori on nježno, 
kako već davno nije bio sposoban da se raznježi, i u istom 
hipu osjeti ljepotu i toplinu tog svog razpoloženja, osjeti i 
polet, koji mu on daje, pa je zagrli i poljubi. 

— La, Bog s tobom! Ako nas ko vidi! — reče mu ona, 
al tako toplo i milo, da joj je mogao odgovoriti samo s još 
nekoliko cjelova. Nisu se njih dvoje zapustili, vazda su me- 
đusobno nježni i pažljivi, ali kad bi tko mogao zaviriti u 
Ikinu dušu, bio bi svakako našao mali oblačak tuge zbog 
Jadrine zamišljenosti i — tako: ne baš da je hladan, al ipak 
nije onako, kako je bilo prije desetak godina. Njoj ne treba 
tumačiti, da i godine nose svoje razpoloženje i svoj stupanj 
vatre i oduševljenja, jer je ona mudra žena, koja ima i ne- 
obično dobro razvijen osjećaj za mužke brige i za odnosaj 
muža i žene. To ona nosi u sebi odvajkada, a sviestno je 
osjetila tu svoju sposobnost, probudila se je i počela gle- 
dati otvorenih očiju one slavne i divne godine u planini, 
kad su gradili i minavali i — našli sebe u bezkrajnoj sreći 
zaljubljenih duša. Nju je to odkriće podiglo visoko nad sve 
njezine drugarice i uobće nad jednostavnu ženu iz seljačke 
kuće i ujedno joj dalo nove snage za sve borbe, koje su če- 
kale Jadru na zajedničkom životnom putu. Stoga ona i sad 
nosi s njim mužki i mirno i ponosno, ali ujedno i osjeća, da 
je on hladniji prema njoj, nego bi smio biti i po svojoj snazi 
i po svojim osjećajima prema njoj, koji su bili daleko nad 

običnim osjećajima izmorena i izrađena čovjeka, koji je pre- 
valio pola vieka. Za to se je sad obradovala, što je i opet 
jednom zaplivao starim, dobrim vodama nježnosti i milova- 
nja, pa je sva razdragana šaptala: — Milinje moje, zlato 
moje ... I nismo mi još stari, Bogu mome vala . . . 

— I ne daj, Bože! — odgovori on. — Ti si vaik moja 
miljenica . . . Moja lipa Ričičanka . . . Unda, veliš, ne bi za 
našeg Matu ni Ričičanku ni Lovinčanku?! 

— Rugaj se ti, rugaj, al su uprav tako divanile! 

— Ne rugam se, nego samo pitam, što ti misliš, koju 
bi za nj. 

— Eno u Dujmine Velekog i u Jadre sestra Matija, da 
ne triba lipše tražiti — odgovori ona bez oklievanja. — I 
naočita i vridna i lipa, a malko zaostala, jer je kuća brez 
čeljadi, pa su sve odbijali i probirali, da dođe još bolji i iz 
bolje kuće, pa tako cura zaostade. 

— Prava cura! — potvrdi Kresina. — Kolko joj more 
biti? 

— Ne bi znala baš pravo, al bi i’ već moglo biti — tako 
do dvadeset i pet. Morda edna manje ii edna više. 

— Mudra divojka — reče Jadre. — Kad sam nikidan 
bije na našem Docu u Klancu, una j’ prošla s maštelom pra- 
nja na Obsenicu, pa sam je ustavije, da je upitam za sve 
kod kuće, i tako smo podivanili. Pametna divojka i prava. 
Bit će žena, kakvu baš tribamo u našoj kući. Samo, ako 
bude tije Mate i ako bude tila Matija. 

— Nisam divanila još ni s kim, pa ne znam, što misle. 

— I ti uprav nisi prije na nju mislila?! 

Mjesto odgovora, Ika se lagacko nasmije i onda reče: 

— A kakva bi ja bila planinka, kad ne bi mislila i na 
udaje i na ženitbe naše čeljadi?! Mislila sam, mislila i na 
nju, al baš se još nisam bila odlučila, jer sam čekala, dok 
ti spomeneš, da bi ga ženije. 

— Sad sam spomenije. 

— I ja mu, evo, mam našla pravu Svetoročanku! — 
odgovori ona veselo. — Divani još s njima dvama, pa mo- 
remo pirovati. 

— Ako una pristane — izpravi je Kresina. 

— Ne virujem, da bi odbila, pa da j’ i mlada! Est Mate 
udovac, al je čovik na mistu, a Kresojića kuća — pa se to 
ne odbija, meni ti viruj, i nek te zbog tog glava ne boli. Ja 
ću njoj poslati glase i upite, pa ’š čuti, što će reći. 


311 



Ivan je bio sporazuman i sa ženitbom i s izborom dje- 
vojke. 

Srdce me, uprav, boli, kad ga gledam sama — rekao 

je Ivan — pa sam ti i sam već tije divaniti, da ga oženiš. 
Što će čekati, a ovako ostati ne more na rugo i sprdačinu 
svitu. A, za divojku — e V prava, est! I od pravog kolina. 
A esi vidije, molim te: ja sam toliko smišlja i razbija glavu, 
koju bi mu, a ti ka iz puške pogodi. Ja, očiju mi, nisam ni 
pomišlja na tu malu Pod gorom. 

— To j’ Ika izabrala. 

Bog joj dava. Ika j’ pametna i vaik je dosad, vala 

Bogu, dobro i sritno birala. Još nam kuću niedna ne za- 
smradi, vala Svemogućem, koji čuva naše ognjište od zla i 
prokletinje. 

— I ja se uzdam u Boga, da će biti dobra i vridna že- 
nica. Nego, o’š ti, ii da ja s Matom?! 

— Ti, ti, brate. Ti si starešina. 

Još prije, nego je Jadre i dospio da govori s Matom, 
Ika je već sve udešavala i pripremala, a prije svega je nje- 
mu naslala tetku Marteju, da mu nahvali djevojku, jer je 
ona pozna. Iz istog je sela, svaki su dan skupa ii na bunaru 
il» na peralima, a često i na njivi, skupa su i odrasle, samo 
što je Marteja mnogo starija i izkusnija, a tim pogodnija 
za ovaj posao. Ika je smatrala, da je to potreban postupak 
uobće, a napose, kad se radi o udovcu i strijem čovjeku 
starijem, kad se radi o ženitbi s djevojkom. Mate nije imao 
nikakva razloga, da mu se nabačena misao ne svidi i da je 
ne prihvati, pa kad mu je Kresina spomenuo, posve mu^je 
otvoreno i jednostvno rekao, da je on već načuo, što š njim 
kane, i da pristaje. 

A ko ti je što divanije? — iznenadio se je Jadre. 

— Tako sam sam naćuka, striče, pa u redu — odgovori 
on, smijući se. 

— Uvano ti je što Ika divanila?! 

— Pa, i est i nije. Strina je samo navijala i uvijala, a 
ja sam mam vidije, kud šiba, i upita je, a una mi unda sve 
rekla. 

Jadre je bio zadovoljan, iako je njegova dobra druga- 
rica i suradnica svakako prekoračila svoju vlast. Upitao ju 
je, kako je to bilo. 


312 


— A reka ti je grad, da sam š njim divanila o tom?! — 
reče ona, ne baš u neprilici, no doista joj nije bilo ni drago. 
Željela je Jadri pripremiti siguran i jednostavan uspjeh, ali 
da se ne zna, da se je umiešala u njegov posao, a Mate 
odmah sve odao. 

— Reka mi je, reka — potvrdi Jadre. — Mam sam ja 
zna, da si ti to uređivala, čim mi je spomenuo, da sve zna. 
I neka si. Vi ste žene u tim poslim spretnije neg mi muž- 
karci. Lipo. Sad sve spremajte, da se i to obavi. Nego, mo- 
lim te, što se čuje, kako joj je sestra Vranjica u Boričevcu? 

— Vridna žena, a i sam znaš, kakva j’ kuća Gužvino- 
vića, pa ne pitaj. Nego, nesrića j’, što im je kuća na turskoj 
granici, pa vaik ništo trevi. Vaik ii se biju ii se mire, a 
nikad mira. A1 jope, vele, dobro uni živu. Jaka. kuća. 

Kad se udovac ženi, nije potrebno prirediti velik pir, no 
Jadre ipak nije htio da ne upita Ivana, što on o tom misli. 
On je samo slegnuo ramenima, pa poslije duge šutnje reče: 

— Lipo j’ to i stari običaji, al da j’ na moju i po mo- 
joj pameti, ja to ne bi nikad tira, kako se kod nas radi. A 
i jer bi?! 

— Pa... Znaš, kako vele stari ljudi: bolje, da nestane 
sela, nego selu adeta. Mi to nismo izmislili, pa jer bi rušili?! 
Kad je to tako od vaik i kad su svi naši didovi i pradidovi 
i svi prije nji tako radili, unda j’ to ka uprav zapoviđ 
za nas. 

— Al kolko se tu, moj brate, potroši i prospe, a brez 
potribe ? ! 

— Est to, i triba paziti, da se ne prosiplje, kad se nema 
oklen ni najnuždnije pružiti, al mi moremo, vala Bogu, a ko 
ne more tako, mora udariti spram sebe i svoje snage, pa će 
biti sve dobro i pošteno. Znaš, kad su uni bili kod cara i 
tužili mu se, kako niko ne drži njegovi odredaba i zakona, 
a un se začudije i upita i’, kako to.« Smimo li reći pošteno, 
svitla kruno?« upitaju ga uni. »A da kako bi, man po- 
šteno?!« — odgovori un i malko se ko ljutne. »E, kako bi 
drugčije?!« — rekoše uni. »Mi smo naučeni ovako: Ko laže 
i maže i zavlači se, prostit ćete, kusu psu pod rep, taj i 
more dobro proći s unim vašim, al ko se uzpravi i divani 
istinu, tog je vrag sigurno ruča«. Car se mam smrkne, kun 
da će mu kijati iz očiju, a uni se ne pripadoše, man mu re- 
koše lipo i mirno, al mužki: »Est, est, svitla kruno, tako, pa 


se vi mrštili, ne mrštili. Vaši zakona niko ne štima, jer i ne 
štimate vi, svitla kruno, sami, kad puštite une oko sebe, da 
rade svakakve gadaline, pa — uje vuk magare. Nikom ni- 
šta. Mi i’ se samo bojimo, a volili bi i’ štimati, neg se po- 
svetiti, al nemamo što štimati, kad se i vi š njima rugate.« 
Car im nije reka ništa, samo se smrka, kun da će iž njeg 
gromovi početi šivati, a ljudi se poklopili ušima i otišli, 
jaučući, što nemaju što štimati. Eto: tako j i s nami. mi, 
vala Bogu, imamo što štimati, što su nam naši stari ostavili, 
pa to unda i štimajmo i držmo. Nemojmo ništa razvaljivati, 
što su nam uni ostavili. 

— Est to, i to y dobro — potvrdi Ivan — nego ja mi- 
slim, da ljudi kod nas tiraju benolije na tim pirovima. Svaki 
je ka manit. 

I to j’ istina, al molim te, ka se dragi Bog moli, reci 

ti meni, kolko puta su u godini dana maniti uni po grado- 
vim, pa i po malim mistim, di su gospoda i — tako?! A naš 
kukavac, pa da j’ najjači gazda, pobluni na piru. A kolko 
se puta u godini dana piruje i u najjačoj zadruzi? Evo, na 
priliku, kod nas. Ti vidiš, da ja pazim na sve. 

— Est to. 

— I što odredim, to j’ ka da y na njem šara zmija. 

— Slušamo te, jer i ti paziš. 

E, e. Što se reče, to se provede, a što nije moguće, 

to ni ne određujem. I svi su vaik u glidi ka soldati. 

— Est i to. 

— A ja među svima prvi, jer mi je Svemogući odredije, 
da to moram biti. Al misliš li ti, da dikad nije i meni težko, 
ii da ja mislim, da i tebi nije težko, a najpametniji si i naj- 
promišljeniji?! 

— Pa ... i nije baš težko, al nije vaik ni lako. 

E, e! A to si ti! Kako j' unda unim mlađim i unim 

luđim, koji su ka ždribad?! Ja ne znam, al mislim, da su ti 
veleki pirovi izmišljeni samo za to, da sva čeljad more malko 
benaviti i vikati i pivati i skakati do mile volje, pa da joj 
niko ne zamiri. 

— More i to biti. 

— Ja mislim, da j' tako i da su naši stari to stoga tako 
i uveli i odredili. Ja sudim, da j’ to pametno i dobro, pa jer 
mi unda ne bi taj pametni stari adet štimali i držali?! Ako 
ćemo gaziti i rušiti edno po edno, što nam uni namriše, a 

što će unda biti od naše diče? Starog ne će biti, a novo im 
ne ćemo moći stvoriti i ustabeliti, pa će moći početi blejati 
i benaviti, kako koji donese iz svita, a uni nit će uno dobro 
viditi i razumiti nit će to znati o’de prisaditi. Nastat će ni- 
kakvo čudo, al svakako rugo i sprdačina, kakve nije bilo od 
Kulina bana. Ima u ovom starom i po koja blunasta stvar, 
al je naša, a što bi došlo misto ovog, bilo bi sve blunasto za 
naš narod i bilo bi sve tuđe. Unda — štimajmo svoje bluno- 
lije i gledajmo, da svaki dan budu sve lipše i lipše, pa smo 
pogodili pravi put. Tako ja mislim! 

— I, kako god okrenem — ne divaniš loše — odgovori 
Ivan. — I radi, kako najbolje znaš. Ko sam ne štima svoji 
adeta i zapovidi, ne more i’ ni drugi niko ni štimati ni 
držati. 

— Samo tako. 

— Vidim i ja: imali su pravo uni naši, koji su caru 
unako rekli. A kad je to bilo? Kad su ti ljudi bili kod cara? 

— To ni ja ne znam. Tako se pripovida — reče Jadre. 
— Sad ništa, man ćemo, moleći Boga, pirovati. 

Matija je došla u kuću kao dušom u raj, a nije joj se 
bilo ni težko brzo uživjeti u sve običaje i kućni red, jer ih 
je sve već poznavala, a o načinu uprave i života u Kresino- 
voj zadruzi znala je svaku malenkost, jer nije to bila nika- 
kova tajna ni za udaljenije kuće, a kamoli za njezinu, kad 
su im se zemlje sastajale međama, a oni na njivama s moti- 
kom i srpom, a svake nedjelje i blagdana kod crkve. Zapli- 
vala je među njima ko ribica u vodi. Svi su je zavoljeli, a 
ona se trsila, da bude svagdje prva i najvrednija, te je Ika 
bila veoma ponosna svojim izborom, Mate je izpod oka pro- 
matrao, mudro šutio i smijuljio se, a nasamu joj je suzdrž- 
ljivo i oprezno šaptao pohvale i priznanja. Svi su je zavo- 
ljeli, a napose joj se približila Kaja Perjasova, kad je opa- 
zila, da je Matija upravo buknula zdravljem i životnim vese- 
ljem, izvršujući svoju zadaću prema Bogu i zadruzi. Nije u 
Kaji to izazvalo zavisti, nego posve bolno i prenježno obo- 
žavanje žene, koja je toliko sretnija od nje. Gdje je god 
mogla uhvatiti zgodu, da budu same, ona ju je izrabila, da 
je pomiluje i da s njom progovori barem nekoliko rieči. 

— Lipo nam je Svemogući da, kad nas je posla u ovu 
blaženu kuću — govorila je tiho i tugaljivo — al vidiš li 
mene, kukavice, u što mi prolaze već ovlike godine, žalostna 
ti sam i kamena?! 


Matija je vazda bila u najvećoj neprilici, kad bi Kaja 
tako počela jer nije znala, kako bi je utješila, kad je bila 
neutješljiva, i svakog dana sve više i više kopnila kao smeg 

u zagrljaju proljetnoga sunca. v w „ olo 

— Sve j' u Božjim rukami, moja neso -— tako je zvala 

Kaiu jer iako je podosta starija, ipak je bila premlada, da 
fe ozbiljno zove strinom, što joj jest - i dat će Svemogući, 
pa što još nije, bit će. 

I ja sam se, kukavica, nadala i činila zavit i molila 

se i zaklinjala Blaženu našu Gospu, pa ništa — govorila je 
Kaja i brisala oči. — I da ti pravo kažem, kad sam bila kod 
kuće tamo naše, majka me j’ vodila k ednoj ženi, da nada 
mnom moli Boga i - tako. Pa ništa, kun da me j dragi Bog 
prokleje i zatvorije moje nesritno srdce. 

Govorila je izprekidano, svaki put jednako, kad bi god 
spomenula tu svoju nesreću, i jedva bi se svladavala, da ne 
brižne u ljuti plač, a svladavani bi joj grčevi trzali lično 
mišičje. Patila je upravo tjelesne muke, a duševno je bila 
sva slomljena i skršena toliko, da je malo pomalo njezino 
držanje i njezin izgled Perjasa počeo drmati za živce. Nije 
se mogao valjano uživjeti u njezin sviet misli i osjećaja, 
iako je i sam iskreno žalio, što nemaju djece. Njegov je 
osjećaj ipak bio više od ovog, vanjskog svieta, jer je i sra- 
mota, ne imati djece. On je na to pitanje gledao posve jed- 
nostavno, posve ogoljeno i oguljeno od svega višeg i nad- 
zemaljskog u tom poslu, pa je tako i nosio. Kad Bog ne da 
— ne da, pa gotovo, a da smo blago, onda bi jalovicu za- 
klali i — gotova molitva. Kad Svemogući to nije tako osta- 
vio i za ljude, onda tu nema što dugo žaliti i tugovati i 
ogorčavati život i sebi i drugima. Još je nešto bilo u njemu, 
što nije rekao Kaji, ali što je svakako bilo važno: on je 
s pokojnom Matijom imao dva sina, Martina i Nikolu, i ti 
su sretno prebrodili sve djetinje nesreće i pošasti i odrasli 
kao konoplja. To je za Perjasa bio dokaz, da on jest muz- 
karac, kakva je Bog i stvorio, kad je htio, da na taj način 
uzdrži ljudski rod, pa je mogao mirno među narod, da se ne 
boji ni podsmieha ni poruge. To je njega smirivalo i vodilo 
ga tako daleko, da nije više bio sposoban da prosudi i osjeti 
Kajinu bol i nesreću. Kako je ona sve više i više zapadala u 
potištenost i prigušenu tugu, tako je on prema njoj sve više 
i više hladnio. Nije njoj to moglo izmaći, pa da je bila i 

najsretnija i najzadovoljnija, a u ovakom je razpoloženju 
vidjela sve još znatno pooštreno, pa je i to još samo pove- 
ćavalo njezinu nesreću. Ona mu u svojoj duši i po svom 
shvaćanju svoje životne zadaće nije ni predbacivala, koliko 
ju je ta pojava ništila i ubijala. Cesto se je uhvatila na po- 
misli: »Kako bi i moga čovik voliti ženu bezditku?!« I ta 
je misao bila njezinu shvaćanju posve naravna, jer kako su 
brzo prolazile godine, tako je još brže propadala njezina 
nada, da bi moglo biti drugačije, a tuga se i potištenost pre- 
tvarala u tjelesne bolove, koji su sve više i više uzimali 
maha. 

— Obolila j’ od žalosti i sramote — govorile su žene 
nedjeljom kod crkve, kad bi je izdaleka i kradom proma- 
trale. — A i koja bi to podnila, da bude na unakom ognjištu, 
pa da mu ne da nikog od svog srdca?! 

Perjasove je dječake vazda pazila i redila više nego i 
jedna majka u kući svoju djecu, i što dalje, to sve više i 
više, jer ju je njezina muka priklanjala njima, a djeca su 
joj srdačno vraćala tu pažnju, i kad su odrasli, zovući je 
vazda, kako ju je Martin prozvao, kad je dovedena: »Aja«, 
jer nije mogao izgovoriti »Kaja«, kako su ga putili, da je 
zove. S vremenom je ona postala obća »Aja«, jer su je svi 
u kući tako zvali osim Kresine i Ike. To je nekako predajno 
utvrđeno, da najstariji u kući ne primaju nadimaka ni za 
sebe ni za ukućane. 

Pažnja i privrženost tih dvaju dječaka, koji su već stu- 
pali u momačku snagu i razpoloženje, nadomještavala je 
Kaji djetinju ljubav samo bliedim, maglovitim obrisima, 
koji su njezinu bol samo još povećavali i pojačavali: nje- 
zina je oboljela duša i razboljelo tielo dočaravalo u razbuk- 
taloj mašti, kako bi to istom bilo, kad bi ona imala poroda 
od svog srdca. Perjasu je bilo drago, što ona njih tako pazi, 
i što joj oni uzvraćaju ljubav iskreno i bez sustezanja, no 
ipak to nije moglo okrenuti njegovo razpoloženje i njegovu 
ćud, njegovo oporo mužkaračko i priprosto gledanje na život 
i njegove pojave. Žena je bila dobra, bila je marljiva, bila 
je pažljiva prema njemu, voljela je i pazila njegovu djecu, 
al’ je premalo mogla svojom raznježenom i razkvašenom tu- 
gom zanieti njegovo srdce i njegova podsviestna nagnuća, 
koja su graničila sa životinjstvom, koje se nesviestno nasla- 
đuje i nesviestno obnavlja. Samo je u podsviesti potreba 

izbora, ali je glavno svojstvo, koje odlučuje kod izbora i 
opet naslada ćutila, zadovoljstvo osjetila. Perjas je bio od- 
valjen od komada životne jedinice u svemiru i nosio je u 
sebi sve mane i sve odlike praiskonske životinje, koja hoće 
da se množi, ali prije svega i iznad svega osjeća, da hoće da 
se naslađuje, jer je samo to, i jedino i izključivo to, meka, 
da izpuni — težku i odgovornu zadaću pred Tvorcem svega 
živoga. 

Kaja ne bi bila mogla nikom pripovjediti, kako ona do- 
življuje i osjeća svog Perjasa, jer nije mogla ni razabrati 
misli ni skupiti izraza, da označi ono, sto se u njoj razvija, 
kad je on pograbi kao divlja zvier i samo reži, a ona ujedno 
osjeća, kako joj para i dušu i utrobu, misleći: »Znam ja, da 
y ovo sve ništa, jer ti ništa ne vriđiš! Nisi dostojna, da ga- 
ziš ovu zemlju, koja te nosi, al te se ne mogu rišiti!« Tako 
je ona to osjećala i počela moliti Svemogućeg, da joj se 
smiluje i da je rieši tih paklenskih muka. Dok to nije 
sviestno opazila i doživljavala sve češće i češće, ginula je i 
venula, a kad je to opazila, počela je nemilice nestajati. 

— Uprav tebi, rano, ništo est — reče joj Ika veoma su- 
ćutno, pažljivo i oprezno, pozvavši je k sebi u sobu, da ih 
nitko ne smeta. 

Mjesto odgovora je briznula u plač. 

— Nemoj tako, janje moje — počela joj je govoriti još 
toplije i mekše. — Ništa se ne događa mimo Božije volje, 
pa j’ unda sve dobro, što nas stiže. Mi ne moremo priko toga 
i nikud iz ove kože. Nisi ti ništa kriva. 

Ika je govorila sve dalje i dalje, sve toplije i toplije, a 
Kaja je plakala sve rodnije i rodnije. Spočetka je stajala 
kao ukočena i pregačom brisala oči, a kad je Ika nasta- 
vljala, ona je počela u sav glas jecati, pa i jaukati, kao da 
je netko reže, i pala Iki oko vrta, uzdišući i jecajući prigu- 
šenim glasom : 

— Ajme meni, jadna ti sam, pomozi mi! 

— Rano moja, janje moje — tepala joj je Ika kao svom 
rođenom djetetu i grlila je i pritiskala na svoje grudi. -- 
Smiri se i ne žalosti se. Nisi ti ništa kriva, to j’ Božija 
volja. 

— Što sam ja Bogu skrivila?! — probila je svom silom 
kroz gustu mrežu jecaja. — Zašto mi je ovaki?! 

— Ne griši duše, janje moje — molila je Ika usrdno i 
iskreno u strahu pred Božjom kaznom zbog takih rieči i 
misli. 

— Ništa ja nisam Bogu načinila i vaik Ga molim, pa 
* ni ne virujem, da Un mene kažnjava — jecala je ona kao 
izvan sebe. 

— Nemoj, rano moja, tako. Bog će te pokarati, što se 
grišiš — svjetovala ju je Ika u najvećoj neprilici, no nije 
znala, što bi s njom počela. 

— Un je pravedan, pa me ne more pokarati! — odgo- 
vori Kaja, naglo se uzpravi i ukočeno se zagleda u Iku, kao 
da je poludjela. Časak je tako stajala kao okamenjena, a 
onda sva klone u sebe i skoro se sruši na pod. Ika je pri- 
hvati u naručaj i pridrži, šapćući joj : 

— Strpi se, rano moja. Bog će sve dati. Strpi se i ne 
griši duše. 

— Ništa to nije istina, što mi edni drugim lažemo! — 
krikne ona kao izvan sebe. — Sve mi svaljujemo na Sve- 
mogućeg, a to j' sve od nas! 

— Bog s tobom, janje moje! Smiri se, molim te, ka se 
dragi Bog moli — govorila je Ika već posve izbezumljena i 
od čuda i od straha. — I nemoj tako divaniti, Bog će te! 

Kaja je htjela još nešto reći, no nenadano se sruši na 
pod kao drvo, i to tako naglo,/ da Ika nije dospjela da je 
zadrži. Još ju je na podu polila hladnom vodom, a zatim je 
težkom mukom podigla i položila na krevet, umirući od 
straha, da bi tko mogao doći i vidjeti, što se je dogodilo, 
jer joj je bila prva misao, da to ne smije nitko saznati. 
Metnula joj je mokru krpu na glavu i neprestano osluški- 
vala, da li diše, jer se je u prvi čas bila prepala, da je umrla. 
Čim je opazila, da diše, smirila se je i nastojala, da je do- 
zove k sviesti. Poslije nekoliko časaka se osviestila i gle - 
dala oko sebe, kao da se budi iz mrtvih. Nije ni rieči pro- 
govorila, samo se u čudu ogledavala, a tad se pridigla i obo- 
čila se na lakat, pa se zagledala u Iku. Gledala ju je i pro- 
matrala kao ubezumljena, a onda prošapće: 

— Majko moja, nemoj ti kome reći, što j’ to sa mnom . . . 

Iza tih je rieči opet briznula u ljuti plač, a Ika ju je 
uzela u zagrljaj, milovala je po kosi i tepala joj : 

— Smiri se, janje moje, i nemoj se grišiti, molim te, 
ka se dragi Bog moli . . . Sve će to, ako Bog da, biti dobro. 

Kaja je bila već na pragu četrdesete godine i^ bila je 
kao pametna žena posve sviestna i uvjerena, da više nema 
što očekivati, a vidjela je, kako se razvija Perjasovo drža- 
nje, pa ju je to posve bacilo u očaj. Dosta je dugo plakala 
i kad se je jedva smirila, ustala je, obrisala oči, rukama po- 
ravnala kosu, zagledala se u Iku, opet joj pala oko vrata i 

počela je ljubiti, šapćući joj: 

Nemoj se ti, molim te, na me ljutiti i nemoj nikom 

reći. 

— Ne boj se, janje moje. Ja tebe razumim, al eto, 
Božija volja, pa ne moremo, man nositi. 

— Nosit ću ja, al više dugo ne mogu. Vidim ja, kako 

i' to. • 

Bilo joj je navrh jezika, da se potuži Iki na Perjasa, no 

nije mogla prenieti ni preko jezika ni preko saviesti, da se 
bilo kome na njega tuži, jer joj je bio dobar, a što je bio 
hladan — Kaja je u svojoj duši posve opravdavala i razu- 
mievala : »Kako bi i moga čovik voliti ženu bezditku?!« 

Nekako ubrzo iza tog dogođaja Kaja je prala rublje na 
Obsenici. S njom su bile još dvie djevojke, svaka sa svojim 
maštelom. Kaja je bila najstarija, pa je zapoviedala, i kad 
su oprale prvo maštelo, rekla je djevojci — bila je to Mara, 
unuka pokojnog strica Petra — da uprti i nosi kući i ra ~ 
zastre, da se suši. Ona joj je predlagala, da će s njima prati, 
dok sve ne operu, no Kaja nije htjela, nego je morala no- 
siti. Kad su oprale njih dvie — Kaja i Bara Jadrina 
drugo maštelo, rekla je Bari, da uprti i nosi kući, no Bara 
je veoma odlučno odbila i rekla, da je ne ce ostaviti, da 

sama pere. . 

— Kad ti ja velim, da j’ ovako pametnije — protivila 

se Bara. 

— Ne trokeljaj, kad ti velim. 

Ne mogu ja, strina, da mi se rugaju, da sam osta- 
vila samu tebe, da pereš, a da sam ja sprtila kući — odgo- 
vorila je djevojka. Već je bila mrtva jesen. Nije još smrza- 
valo, al’ je veoma hvatalo za prste. 

Kaja joj ne odgovori ništa. Šutjela je i nešto razmi- 
šljala, a Bara je marljivo udarala prakljačom po tvrdom 
platnu, žuljkala, perkala i opet udarala rubljem po kamenoj 
ploči, a onda opet izpirala, udarala prakljačom i žuljkala. 
Kaja je šutjela, te i sama vebma uzžurbano radila kao i 
djevojka. 

— Ledeno je — reče ona poslije duge šutnje. 

— Ledeno, ledeno — potvrdi i djevojka. — Al ti pereš 
ka vilena. 

— Tako — odgovori Kaja, ne usporujući zamah rada. 
Doista je radila pomamno, kao da se s nekim otimlje, a ra- 
dila je čisto i uredno kao riedko koja druga žena. Kad su 
bile već skoro sve oprale, Kaja natrpa jedno maštelo i reče 
Bari, da ga sad nosi kući, govoreći joj : 

— Dok ti prostreš, eto i mene, pa ćemo unda ovo skupa 
prostriti. Ti ćeš meni pomagati. 

To je Bari bilo razumljivo i pametno, pa pristane, uprti 
maštelo na pleći i krene kući. Išla je polako, kako se ide 
pod velikim maštelom mokrog rublja, i kad je stigla kući, 
najprije je ušla u kuću, da se malko zgrije, a onda će ga 
prostirati. 

— A di ti je strina Kaja? — upita je Ika. 

— Sad, na, će i una za mnom. Samo što nije — odgo- 
vori djevojka. — Nema neg još proprati nikolke mužke ko- 
šulje, pa eto i nje. Rekla je, da ja idem i prostrem ovo, pa 
kad una stigne, da njoj pomožem prostirati. 

Ika ne reče ništa, no nešto joj nije bilo ni jasno ni 
pravo, iako nije bilo ništa, što u tom postupku ne bi bilo i 
pametno i naravno, jer se to tako i prije češće događalo. 
Ipak je bilo nešto podsviestno, što ju je uznemirivalo, da ni 
sama ne bi bila znala reći, što je to, što joj zadaje brige. 
Svaki je čas izlazila pred kuću i gledala prema Obsenici, 
eda bi opazila, da li dolazi Kaja. Kad je dugo nije bilo, po- 
stajala je sve nemirnija i nemirnija, pa najzad zovne Baru 
i upita je, što je već s Kajom. 

— Uprav i ja mislim, da bi bila već morala doći — 
odgovori Bara. 

— Ostavi to, pa čuj, skoči prid nju — reče joj majka. 
— Bojim se, žalostna ti sam za njom, da joj i jope nije 
slabo. 

— A što joj je?! — iznenadi se Bara, koja nije ni slu- 
tila, da je kad Kaji bilo pozlilo. 

— Ništa, ništa — odgovori Ika. — Već je veleka stu- 
den, a una bosa u vodi, pa se bojim, da je ne bi grč ii što, 
pa čuj prid nju. 

Bara nije više ništa izpitivala, nego je trkom otišla 
prema Obsenici i čudila se, što strinu nije srela putom, jer 

bi po njezinu računu već svakako bila morala biti na po- 
vratku Na perala se nadvođanska nije moglo vidjeti, dok 
nisi došao baš nad njih, jer su bila u dolimci — obala je 

bila mnogo viša od Obsenice. 

Kad je nije srela, Bara se je već veselila, kako ce je 

prevariti i uprtiti maštelo, da strina ide kraj nje prosta, i 
u tim je mislima dotrčala nad perala, stala kao ukopana, 
širom otvorila oči i zaniemila, jer nije vidjela ni strine 

pianja “ n “*f^' yiknula j e dosta glasno i slušala, hoće li 
ioi se javiti, no ne dobi odgovora. Žurno se spustila niz 
brinu i nenadano se ukočila, kad je opazila strinu, s maste- 
lom na plećima — u vodi. Licem je bila okrenuta prema 
dnu potoka tako, da je maštelo do polovice bilo na suhu, 

izvan vode. 

Toliko se je ukočila, iznenadila i zaprepastila, da nije 
mogla ni kriknuti ni zajauknuti, već se kao luda bacila u 
vodu i povukla i strinu i maštelo u zrak. Tezkom je mukom 
razvezala uzicu, kojom je bila uprtila maštelo, i izvukla je 
na obalu. Nije pokazivala nikakova znaka života. Banca je 
bila izvan sebe i od žalosti i od zaprepaštenja no jos J e lpak 
bila toliko prisebna, da je izvukla i maštelo na obalu, a 
onda pokušala na sve moguće načine, da Kaju Povede 
sviesti. Sav joj je napor bio uzaludan. Bara n L e mnog 
znala o tom, kako se utopljenik povraća sviesti, no_ okretala 
ju je i prvrtala toliko, da je njezin postupak prilično sličio 
radu onih, koji dobro znadu, kako se to mora znalački oba- 
vljati, pa kad je vidjela, da je sve uzalud, posve je nagonski 
uhvatila strinu izpod koljena, prebacila je sebi pre o i 
mena i žurno poniela kući. Osjećala je, kako joj se voda 
ćiedi po nogama, no to je nije smetalo, žurila je i najviše 
trčala, samo da što prije stigne kući. Ika ju je vec izda- 
leka opazila i potrčala pred nju. Osjetila je udarac po mozgu, 
a noge su joj klonule, kad je vidjela, kako nesretna žena 
visi Bari preko ramena, a ruke joj udaraju po djevojčinim 
listovima kao odsječene grane. 

A što j’ to, jadna ti majka?! — viknula je Ika izvan 

Bara joj nije mogla odgovoriti, nego je prošla kraj nje 
kao ubezumljena, a Ika za njom, nastojeći da joj pomogne 
nositi. To nije bilo moguće, jer je Bara išla brzo, kao d 

nosi vatru ili sveto tielo, u koje ne smije nitko taknuti i 
s kojim ne smije nigdje zastati. Žurno je ušla u kuću, pa 
ravno u sobu i položila Kaju na sanduk. Ika je ušla za njom 
i odmah se spustila nad Kaju i počela joj otvarti oči. 

— Una y živa, vala mome Bogu! — viknula je kao 
izvan sebe i počela je trljati po sljepočicama. Doista se opa- 
zilo, da lagano, veoma lagano diše. Brže-bolje su svukle 
s nje mokro odielo, obukle je u suho, a po Ikinoj su odredbi 
neke. zgrijale nekolike plahte i umotale je, položile na kre- 
vet i pokrile biljcem. Disanje je bivalo sve jače i jače, sve 
pravilnije i urednije. Ika je uzela tanku mokru krpicu i po- 
kušala, da joj otvori i iztare usta, jer je pomislila, da su 
se napunila muljem. To joj nije pošlo za rukom, jer su usta 
bila čvrsto zatvorena, no dok se je Iva mučila, da joj otvori 
usta, Kaja je malko pomakla kapke. 

— Rano! Zlato moje, Kajo, srdce moje, pogledajde! — 
počela joj je Ika govoriti, drmajući je dosta jako, ali ipak 
oprezno i pažljivo. — Sve će biti dobro, ako Bog da, sad si 
jope u kući. Ne boj se ništa i pogledaj me. 

Kaja je doista čula i očito se naprezala, da posve otvori 
kapke i pogleda. Spočetka je to išlo veoma težko, no malo 
pomalo ih je otvarala sve šire i šire, dok najzad nije posve 
jasno pogledala. 

— Uuuu ! — bilo je prvo, što je izustila. 

Ledeno ti je, rano moja! Vidim ja — govorila je 
Ika, nastojeći oko nje kao rođena mati, ~pa joj je tako i 
govorila: — Zgrijat će tebe tvoja majka, zgrijati! Ništa se 
ti ne boj. Samo još malko počekaj — govorila je i odredila, 
da griju druge plahte. Polako se je povraćala, a Ika ju je 
neprekidno zašuškavala, trljala i grijala svojim rukama, 
svojim dahom i svojom toplom dušom. Kaja je osjećala tu 
materinjsku nježnost, pa nije skidala pogleda sa svoje 
jetrve i planinke, a suze su joj same curile niz obraze. Ika 
je to opazila, pa joj ih je brisala, vjerujući, da su po- 
sljedica studeni i straha, dok ih je uistini stvarao duboki 
osjećaj zahvalnosti i nesreće, koji je vitlao Kajinom dušom. 

omeli su druge tople plahte i u zdjelici toplog mlieka. 
*ad je odbila da uzme mlieko, Ika joj je skoro silom nosila 
V “ Sta , kao malom djetetu. Progutala je nekoliko 
za kasljala se, i izbacila vode iz usta. Malo pomalo je 

davit - 1 proguta,a nekolike žlice mlieka i počela se ogle- 
uavati oko sebe. 

* 

_ Ledeno mi je — progovorila je i stresla se tako 
iako kao da će srušiti krevet. Uhvatila ju je tezka drhta- 
vica. Potrpali su je biljcima, a pod noge su joj metnuli 
ugrijanu veliku ploču. Potrajalo je dugo dok je presta a 
drhtati, a tad je zaspala. Ika je sve poslala iz sobe, da je 
ne bi probudili, a i sama je izišla na prstima u kuhinju. 

Perjas je radio nedaleko kuće, pa su mu javili, da 
dođe. Ika mu je u kuhinji rekla, što se dogodilo. v> 

i’ živa? — upita on, zatečen i iznenađen viescu, 

pa kad ču, kako je, reče posve toplo i iskreno: — Vala Sve- 
mogućem, da j’ je očuva. Sad, velis, spava. 

— Spava, spava. 

_ N ek spava - odgovori on i ode opet za svojim 

P ° Sl Spavala je najviše jedan sat, a tad se prenula i kad je 
vidjela, da je sama i u krevetu, zovnula je Baru Na njezin 
je poziv ušla Ika vrlo oprezno i pažljivo i upitala je, kako 

j0i - Bog sa mnom! - rekla je Kaja. - Uprav, kun da 
sam blunasta, pa ne znam, što j’ to bilo sa mnom. 

— Rano moja, samo miruj i lezi reče joj Ika, 
šuška pokrivače oko nje i metne joj svoju ruku na ćelo da 
vidi, ima li vrućinu. — Jadna ti sam, janje moje, sva gons, 
al se ništa ne boj. Sve će to proći. 

Mili moj Bože, čuda! — reče opet Kaja. 

Nemoj, rano moja, ništa divaniti, man sad upo- 

čivaj i miruj — opomene je Ika. 

— Pa, ja sam na tvom odru! . T , . 

Ka na odru svoje rođene majke — odgovori Ika ^ 

srdačno se nagne nad nju i poljubi je. — Ti ni ne 
janje moje, kolko mi te j’ ža — govorila je Ika, jos uviek u 
dvoumici, kako se je to dogodilo. Bara nije znala ništa 
razjasniti, osim što je pripoviedala, kako je nasla strin 
Kaju a u Iki je kopkala misao, da je iza sve te nesreće ona 
Kajina glavna i najveća nesreća. Bojala se je, da I e 
i turnula u vodu, dok je Kaja jednu po jednu djevojku 
poslala kući, očito u želji — da ostane sama! Te se misli Ika 
nije nikako mogla otresti, al joj je opet bilo nejasno, zašto 
bi bila prtila na sebe maštelo, kad je mogla sve učini 
bez njega, osim, ako je htjela pred ljudima prikriti sv J 

nesretni čin. 

— Bože moj, Bože moj! — uzdisala je Kaja, ne ski- 
dajući pogleda s Ike. — Lipa moja majko, velko t' si mi 
dobra ka moja rođena majka ... A jetrva . . . 

Iki su bile drage te njezine rieči sestrinjskog priznanja, 
jer je bila vesela, što joj može ugoditi i olakšati težke 
časove, pa reče, samo da odbije: 

— Sad samo muči i upočivaj, dok se ne oporaviš. 

— Već mi je posve dobro — odgovori Kaja. — A ko 
me j’ izvuka iz Obsenice? Kako sam došla kući? 

— Bara te j' i izvukla i đonila — odgovori Ika. — A 
znaš, da si bila u Obsenici? 

— Kad sam pošla, kući, skliznije mi se opanak na 
mokroj ploči, pa sam pala i mam sam izgubila svist. Znam, 
kako sam se skliznila, al ne znam, kako sam pala u vodu 
— govorila je već posve krepko i sabrano. 

Bila je neprestano u groznici i nije mogla ustati. Perjas 
je htio, da je prenesu u drugu kuću, u kojoj su njih dvoje 
spavali, no Ika nije dala, da ju miču iz njezine sobe, da 
može ona glavom na nju paziti. 

— O’š ti po noći ustajati k njoj? — upita Perjas. 

— Oću i ja, a i Bara će spavati na škrinji kraj nje — 
odgovori Ika. 

Kaja je osmi dan umrla od upale pluća. 


21 

Odjeci političkog previranja u monarhiji dopirali su i 
u Vojnu Krajinu. Kako je u Zagrebu kucalo bilo hrvatskog 
preporodilačkog pokreta, tako su pojedini odkucaji s veli- 
kim zakašnjenjem i u promienjenom ili barem ublaženom 
obliku udarali i na graničarska ognjišta. Viesti su donosili 
vojnici, kad bi dolazili na dulji ili kraći dopust ili kad bi 
bili odpušteni iz vojske. Izvješćivao je svaki onako, kako je 
cuo i kako je mogao razumjeti i zapamtiti, a u jednom su 
s e slagali svi: 

— Mi se ne damo nikom pod noge! 

To je bio bojni poklik, koji je išao od usta do usta, koji 
Je svojim šumom punio naše dolinice i odjekivao od naših 
brda i hridina i razpirivao vatre i u srdcima i na ognjištima: 

— Mi se ne damo! 

Kresina je imao veoma istančan sluh i osjećaj za svako 
strujanje, pa' j« i »v« već gud.ntuaa = P»‘“ ’ ^ 
matrao njegove odsjeve na rođenom ognjištu. Bio je uzne 
miren više zbog onih novotarskih pojava, koje su bile 
obćenite poslije Francuza, a išle za očitom propašću kućnih 
vaiednica negoli zbog političkog previranja. To ga nije ni 
bunilo ni zabrinjavalo, jer je nosio u sebi bezpnmjeran 
dar vedrog gledanja u budućnosti svog naroda. Bio je 
sigurln da će biti dobro, samo nije znao, kako ce pritom 
proći vdike krvne zajednice, koje bi bile morale po njegovu 
fos ećaju i uvjerenju, zadržati svoj stan ob hk, jer samo 
tako mogu ljudi doista biti sretni i zadovoljni Mladi nisu 
osjećali sve Jrotivno od njega, ali su u njima bila nova stiu- 
ianja koja oni nisu suzbijali, možda ni zbog toga, sto im 
nisu mogli dokučiti zamašaja, a možda samo stoga, sto sva o 
vrieme nosi nuždno u svom krilu i svoje oblike i svojetcznje 
™ a nastojanja. I proti toj pojavi nema beka. Kad bi 
ljudi kod crkve počeli pripoviedanje o nastojanjima Mađara 
da nas podjarme, Jadre bi dugo i mirno slusao, a kad bi 
smatrao zgodnim i potrebnim, da reče i on svoju, redov 
bi to bilo u ovom smislu: .fj 

- Nami ne more niko ništa, jer se znademo boriti i 
jer se oćemo boriti. Este vidili: ko je bije najbolji soldat za 
oba cara- i za ovog našeg i za Napolijuna. Rvati, 1 mi 
granice i uni priko nje. Mi svagdi prvi, pa ko bi unda nami 

što moga?! . 

On je u dnevnom životu stajao na posve sviestnom, 
izgrađenom stanovištu, da čovjek mora znati htjeti pa ce i 
provesti, što razborito i ustrajno hoće. Tako je S? le đaoi 
javni život, koji nije u njegovoj zamršenosti poznavao, al 
ga je ipak dnevno osjećao u njegovim odsjevima na vla- 
stitoj koži. Ivan se je više zanimao za ono, sto je izva 
zadruge i izvan ove naše Vojne Krajine. On je cesto s pl 
vanom razpravljao i volio je slušati, kad bi mu pripoviedao, 
što je čitao u novinama, koje su tu i tamo stizale i d 
ročkog plovana. To bi onda Ivan prepričavao Jadn i ostalim 
odraslim članovima zadruge. Iz svega se je vld ^\ daS 
nešto mota i zapliće, i da će opet rat, pa sad - s kim i kako, |J 
to će se vidjeti. Ivan je, međutim, pobolievao. J« . 
nije znao ni on sam, no često je osjećao velike bolove u 
utrobi, a osim toga i nekakovu obcemtu slabost i urno 

nost, kao da je sav izprebijan. Vukao se je i radio dnevne 
poslove kao i ostali, no osjećao je, da više nema ni stare 
snage ni stare volje za rad. Nije radio preko volje, jer je 
posao volio i umro bi bez njega, ali se je morao siliti, da 
ustraje i da ne klone. Uslied tog je postao mučaljiv i mrzo- 
voljast, zbog česa su i njegovi razgovori s plovanom bivali 
sve kraći i sve rjeđi. 

— Nije mi ništa, al mi se ništa ne raci — ni raditi ni 
isti. A uprav mi nije ništa — govorio je vazda, kad bi ga 
koje saletjelo pitanjima, što mu je. 

To je njegovo pobolievanje trajalo godinama, pa se je 
sav sasušio kao trieska. Na Jadru je to bratovo stanje dje- 
lovalo veoma težko i nepovoljno, jer je ne samo član 
njegove zadruge i brat, nego jer je i bolji i pametniji od 
mnogih i mnogih u cieloj plovaniji, pa je svojom pametnom 
rieči i savjetom obavljao sve nenapadno i neopazice tri 
četvrtine Kresinova posla u odgoju i ravnan ju mlađeg na- 
raštaja. Dobar primjer i blaga, nenametljiva rieč člana 
zadruge, kojeg uvažavaju, vriedi mnogo više nego stotinu 
starješinovih zapoviedi. Ivan je doista bio u Kresojića 
zadruzi taj dobri primjer i blagi, mudri duh, koji se je 
osjećao i u zraku oko njihove kuće, po njihovim njivama i 
livadama, na svakom članu zadruge i u međusobnom sao- 
braćaju, i u obćenju s ljudima drugih kuća i zadruga. On 
je izvanredno dobro popunjavao Jadrinu muževnu težinu, 
odlučnost i pronicljivost, kojom je predviđao zadružne po- 
trebe i nastojao, da im udovolji još prije, nego nastupi 
zaoštreni čas, u kom bi se moralo raditi, često, i onako, kako 
ne bismo željeli. Vazda je bio spreman na sve dogođaje, pa 
je riedko kada doživio iznenađenje, a napose je bilo skoro 
izključeno, da bi mogao biti neugodno zatečen. 

Njih su se dvojica veoma liepo popunjavala: jedan je 
gospodario, a drugi je izvađao ili sam izravno ili svojim 
blagim okom, koje je svuda dospjelo i sve vidjelo. U nji- 
hovim su se potomcima pokazivala slična svojstva, ali već 
nešto drugačija, malko ublažena i izmienjena. Tako je 
Mate Ivanov bio otcu veoma sličan po svojoj pameti i po 
svojoj ćudi i sklonostima, ali je zaostajao, a u nekim spo- 
sobnostima skoro posve zatajio. Ivan je oštrim pogledom 
promatrao svu mužku mladež u kući — ženski mu naraštaj 
'-nije bio važan, je** se za njeg brine planinka obćenito, a 


svaka majka za svoje napose, i one odlaze iz kuće, pa ih 
treba samo dobro i čestito odgojiti za njihovo zvanje majka 
i čestitih, poslušnih članova zadruga, u koje ce doci, dok ce 
na mužka pleća pasti zadaća, da uzdrže ovo ognjište na nje- 
govoj visini. Stoga je Ivan nenapadno i mudro motrio, čemu 
koji momčić najviše naginje, upozoravao Jadru, i prema 
tome ga dalje vodio, pružajući mu priliku, da se posvećuje 
najviše onom poslu, kojem je sklon i za koji osjeća najviše 
ljubavi. On je već iz malih nogu odgajao zidare, tesare, 
kovače, kosce i orače, a napose je pazio, kako se koji vlada 
prema blagu. Sve je on to proučavao i ravnao svojom 
izkusnom, blagom rukom kao kakav prokušam ravnatelj 
učevnog zavoda — za život u težkim graničarskim prili- 
kama i obvezama. 

Od svih je mlađih Mate Ivanov pokazivao najviše sklo- 
nosti i sposobnosti, da od otca preuzme dužnost kućnog 
liečnika i vrača. Bio je u tom bolji od svih ostalih mlađih, 
ali Ivana nije zadovoljavao, niti ga je mogao^ stici. Poznavao 
je trave ljekarice, izvrstno je izpravljao izštecene noge i 
blagu i ljudima, razumio se je i u čišćenje i povezivanje 
rana, čitao je i pleće posve sigurno, no Ivan je ipak u cielom 
sinovom radu vazda vidio nešto, što — tako: nije najbolje 
ili nije tako, da ne bi moglo biti i još bolje. 

Joso Jadrin bio je uzpravan i tvrd kao i njegov otac, 
al’ ne posve kao on, jer je ta svojstva ukrutio, spreman, da 
ih i šakom potvrdi svagdje osim u svojoj kuci i među svo- 
jima, dok je bio mnogo veselije ćudi od Jadre, vazda spre- 
man na šalu i kakav obješenjačluk, te se cim, da je to 
pokušaj prirode, da mu dade malko svojstava strica Ivana. 
Pokušaj je svakako uspio, ali Joso ipak nije Ivanove čudu 
Ivan nije nikad u životu načinio nikom mkakova pasjaluka, 
nije nikad nikog izvrgao smiehu, dok je Joso uživao> u tom 
i bio posve nesretan, kad mu je izmakla dobra zgodica,^ da 
koga prevrne, a ujedno je podnašao šalu i na svoj račun. 

Ivanova su djeca poslije Mate redom poumirala, pa 
istom daleko iza njega ostadoše na životu nekolike curice i 
dva brata: Maleta i Luka, no i ovaj umre u desetoj godim 
života Ostadoše i odrastoše samo Mate i Maleta. Marko je 
bilo ovome ime, no tako ga prozvaše za razliku od jos neko- 
licine, koji su nosili u kući to isto ime. Ika ga je tako 
prozvala, jer je to bilo njezino ljubimče. Kako je u dje- 

tinjstvu bio boležljiv, vazda se je držao ognjišta i tako 
prirastao planinci za skute i za srdce više od ostale djece 
Bio je tih i posve povučen, pa se je već u ranoj dječačkoj 
dobi vidjelo, da će biti samo dobar i marljiv član zadruge, 
koji sigurno ne će svojim bunama i izazivanjima naškoditi 
njezinu dobru glasu. Ivan ga je, naravno, volio baš zbog 
njegove slabosti, ali nije na njega stavljao posebnih za- 
htieva, niti je na njem gojio posebne nade i osnove kao 
na Mati. 

I ostali su stričevići, i stariji i mlađi, bili dobri ljudi, 
svi veoma bistri i otvoreni, te se ne pamti, da je ikad itko 
u obitelji bio izpod prosjeka, pa možda ni blizu te međe. 
Zdrav, krepak soj ljudi, koji može svakog časa izbaciti — 
sve mužke kao izvanredne borce, između kojih se nađe i 
vođa i zapovjednika, baš kao i izvanrednih težaka, koji ne 
rade zemlju samo da prežive, nego da im svima bude što 
bolje. Osim loze pokojnog strica Stipe, lajtmana, koja je 
posve otišla u gospodstvo i barune, Tomo je Jadrin poka- 
zivao neobične sklonosti. U vojsci je ubrzo postao »cugs- 
virar«, vodnik, a zatim došao kući pun kojekakva znanja i 
viesti, da su se mlađi oko njeg jatili kao muhe oko kaplje 
meda, a stariji su ga pozorno slušali i čudili se, kako se je 
taj momak u svašta uputio. 0 stricu Josi barunu sve je znao 
kao i Joso, a još i više, jer je bio s njim u izravnoj vezi. 
Došao je, naime, neke zgode i pitao, ima li koji njegov tamo 
u vojsci, pa kad je čuo, zvao ih je k sebi i izpitivao ih o 
kući i o ukućanima. Oni su mu sve pripoviedali, što su znali, 
a što nisu znali — sliegali su ramenima i tako tumačili, a 
stric Joso ih je razumio i zadovoljno im se smijao. Dao je 
svakom novaca i opet otišao, pozdravljajući sve male i 
velike kod kuće. 

— A što j' tebi reka? — upita Ivan. 

— Pa, tako. Reka j’ da j’ lipo, što sam šaža i da bi bilo 
pametno, da i ostanem u vojsci, kad sam dobar — odgovori 
Tomo. 

— A ti njemu? 

— Ništa. Nasmija sam se malko i reka, da ću viditi. 
Al već sam zna, da ću kući. 

Govorio je vrlo odmjereno, sabrano i promišljeno, pa 
je Ivan bio zadovoljan sa svojim opažanjem. 


— Nisi se ništa prominije — reče mu, promatrajući ga 
veoma pozorno. — I sad, nema druge, Jadre, man mom a 
ženiti. 

Kresina ne reče ništa, a Ika prihvati veselo: 

— A da, man ga ženiti. 

— Kako vam drago — odgovori on. 

Bio je srednje visine, okrugla lica, punašan i gojan, 
već jaka brka, a crn više, nego je to redovno u njihovoj 
obitelji. Ika je govorila, da je to na neke Persice po babi, 
ier ni Tomičići ni Vrkljani nisu crni, nego natežu na plavu 
zatvorenu boju i kose i brkova. Mladi je narastaj uobce 
naginjao zagasitijoj boji. 

Ika je već prije njegova povratka mislila na njegovu 
ženitbu, kao što misli na ženitbe svih momaka, koji dorastu 
za cara i curu. U ovom je slučaju ona osobito razmišljala, 
jer je vidjela već davno, da je njezin Tomo »gospodskog 
nosića«, kako je ona govorila. Razmišljajući i leteći tako 
od kuće do kuće, nije se mogla nigdje ustaviti, iako je sve 
dobro, saviestno i pošteno promozgala. Svagdje je nas a 
kakav-takav prigovor, pa koliko nju ni ne bi smetalo, bila 
je uvjerena, da Tomo ne bi bio zadovoljan, a to nije nikako 
htjela. Željela je, da ga oženi posve po njegovoj želji i 
izboru, moleći Boga, da se nađe sa svojom ženom u zajednici 
dobra i zla, kako su se našli ona i njezin Kresina. Bas je 
s tog razloga bila osobito izbirljiva i oprezna. Kad se u 
svetoročkoj župi nigdje ne ustavi, pođe u mislima u Ricice, 
jer je njih bolje poznavala nego Lovinac. Još nije bila ni 
počela pobliže izpitivati i razmišljati, kad joj pade i misao 
i skoro odluka na kuću Skorupovu, tamo s ovu stranu crkve 
u Ričicama. Stara ugledna kuća, a više gospodska nego 
graničarska po svom načinu mišljenja i držanja, iako je 
prava zadruga i dobro gospodstvo. Nije ih mnogo uz 
ognjište, jer su nekolika u svietu i nekakovu gospodstvu. 
Što su baš oni, Ika nije znala, ali je dosta, da im je »ruka 
u carevu džepu«. U kući je djevojka, da je se oči ne mogu 
nagledati, a čula je, da je i pametna i vnedna i dobre 

naravi. . _ • 

Za svaki je slučaj, uprkos tog odkrica, i dalje prošla u 

mislima i ostale poznate kuće i u Ričicama i u Lovincu, no 
ni u kojoj ne nađe djevojke, koja bi bila mogla lztisnuti 
onu Skorupovu. Kad je s tim bila nacistu, reče Jadri. 

— Dobra kuća i pravi soj ljudi — odgovori joj on 
zadovoljno i bez premišljanja. — Divojku ne znam, al joj 
znam kuću, znam joj dida i babu, znam joj ćaću i mate\ a 
znam joj i brata Vranu i strica joj Nikolu, koji je provoz 
kod štokauza u Gospiću. Sve desni ljudi. Ja sam za to. 
Divani s Tomom. 

Ika je upotrebila prokušani način prošnje, pa Tomi 
naslala mudru ženu, koja će mu nahvaliti najprije kuću, a 
onda i djevojku napose. Tu je zadaću povjerila Luciji Iva- 
novoj pod izpovjednu tajnu, da ne reče nikom. Ona joj se 
zaklela, da će šutjeti, a s Tomom govoriti, kao da to niče 
iz nje same i iz njezine glave. 

— Tvrdoglav je, pa će privrniti, ako vidi, da ga nago- 
varamo — tumačila je Ika Luciji. — Nego ti njemu reci, da 
un lipo sam vidi divojku, pa da reče tebi, a ti da ćeš reći 
meni, a ja Jadri. Tako ćemo mi sve lipo oko njega, a na 
moju dušu, da mu ne bi mogli naći bolje ni lipše ni vridnije 
đivojke ni iz bolje kuće. 

— Uvano ne bi — potvrđuje Lucija, koja također pozna 
i djevojku i kuću Skorupovu. — Ne boj se ti, ja ću sve lipo 
to š njim. Marija j’ divojka, da će je biti lipota i milota 
gledati u kući. Al ja bi š njim unda u nedilju k crikvi u 
Ričice, da je i un vidi. 

— E, e. To j' pametno — odobrava Ika. 

Kako su zamislile, tako su i izvele. Tomi se je dje- 
vojka veoma svidjela. Nešto je nižeg rasta od njeg, al' jaka 
i krepka, u licu malko zagasite puti, izvanredno živahna i 
svietla oka kao srna. Jadre je priredio svatbu kao i za 
Josino vjenčanje. Trideset je svetova konjima išlo po dje- 
vojku, a kad je dovedena, bila je šestdeset i osmi član 
zadruge Vrkljan Kresojića, brojeći samo one, koji su uz 
ognjište, i koji su u vojsci, al se vraćaju, čim budu pušteni 
kući. 

Mariju su u roditeljskoj kući prozvali, još kad je bila 
diete, Sekom, pa joj to ime ostade, i kad je odrasla, i pod 
njim je primiše i u njezinoj novoj kući i zadruzi. Seka! Svi 
su je tako zvali, pa i Tomo. Dužnost je svake mlade, da 
bude tiha, mirna, uslužna i povučena, te čovjek mora po- 
mišljati, da nijedna ne zna ni do pet brojiti, iako su to sve 
otvorene, bistre i razgovorljive žene, osim vrlo riedkih 
iznimaka. Među iznimke s obzirom na razgovorljivost sva- 

kako je Seka spadala u najstrožem značenju te rieči. Mnogo 
je razmišljala i bila je mudra glavica, ali nije nalazila 
pravih rieči, da reče, što misli, a još je manje osjećala 
potrebu, da pripovieda bez razloga i bez koristi. Njezino je 
držanje bilo svima drago i ugodno, jer je posve spadalo u 
okvir običaja i predaje. I Tomo je bio s njom vrlo zado- 
voljan, jer je bila liepa i umiljata prema njemu, a u kući da 
ne može biti bolja. Voljeli su se. To je Ika odmah opazila i 
bila sretna i zadovoljna, nastojeći svakom zgodom, da i 
nju i sve druge mlade žene poučava i nenapadno upućuje 
u tajnu, kako se može s čovjekom vazda liepo i sretno 
živjeti. 

— Svi smo mi svoji, janje moje — govorila je svakoj 
na samu, jer nije željela, da i mlađarija čuje, a nije bilo 
potrebno, ni da starije žene čuju, a ljudi ni ne smiju čuti — 
i volimo se, al je svoj vinčani drug i prid Bogom i prid 
poštenim ljudim najprvi. Ne, unako prid ljudim, man u 
srdcu. Tu j’ Bog, pa un, i vaik moraš misliti, e V mu dosta 
lipo. 

Kad je Seki tako govorila, ona je oborila oči i osjećala, 
kako joj cielim tielom teče raztaljeno blaženstvo i sreća, te 
bi bila najradije zaviknula ili zaplakala, da pokaže, kako se 
ona doista sva raztapa od sreće i zadovoljstva s tim svojim 
vjenčanim drugom i kako ga svega nosi u svom srdcu. 
Šutjela je i čupkala pregaču, jer nije mogla naći ni jedne 
rieči, koja bi joj prešla preko usana. 

— I znaš, rano moja — govorila je Ika šaptom, a rieči 
pratila pogledom mudre i izkusne starije žene — ljudi su ti 
ka junčine, Bože me ne pokaraj, pa ni ne paze vaik na ženu. 
Moraš pritrpiti i primučati. More biti i gore — a ima i tog, 
kad bazaju po svitu, svašta vide i nauče edan od drugoga; 
more kad poći i za tuđom ženetinom, da prosti Bog i tvoj 
ditinji obrez. More i to biti, al pametna žena, ako i dozna, 
ne zna. Muči i u njoj zgnjije. Svaki se vrati svojoj kući i 
ništa na smradu ni ne poznaš. Primuči to pametna žena, pa 
s vrimenom, kun da nije ništa ni bilo. Potlje j’ njemu ža i 
sram ga j\ Ima, ima i tog, janje moje. 

Kad je to Seka čula, sva je zadrhtala i zaprepastila se 
pod udarcem tih misli, još više prigne glavu, ali ne pro- 
govori. Nije vjerovala svojim ušima, jer na to nije nikad ni 
pomislila. 


— More biti i druga — nastavljala je Ika, jer odgovora 
nije ni očekivala. — Čovik ima svoji briga i patnja, pa se 
naljuti, a more biti i da j' bije di među ljudim, pa se tamo 
naljutije. Dođe kući, a ti mu rečeš što uz nos. Ne bi to bilo 
ništa, da un već nije bije ljut, al sad — šušne te, rano 
moja, kun da si mu ćaću ubila. Blunasto j’ to, i to pravi 
čovik ne čini, al se more treviti. More se i najpametniji 
zaboraviti. Al ne će, ako Bog da, u našoj krvi. Evo, ja smo 
i moj Jadre već ljudski vik skupa izvijali, pa, vala mom 
Bogu, od svega ovog, što sam ti divanila, među nami nije 
nikad pa ni prašak, man vaik ka edna duša, i — sramota 
mi je i divaniti prid svojim ditetom, al ne škodi, da čuješ 
i da znaš — evo i danas, nas dvoje kun da smo se juče 
sastali, ka dva goluba. Est, rano, na moju dušu. Ja se uzdam 
u Boga, da ćeš i ti tako s ovim mojim malim. Dobar je moj 
Tomica ka krušac, al samo malko se gospodi i ćudljiv je. 
Nego, nije to ni zlo. I bolje je', neg da se vlada, kun da j’ 
pa iz oblaka ii kun da j’ izpod ciganske čerge. 

Sad su ove rieči Seku opet uzdigle i ulile joj onu staru 
vjeru, s kojom je i došla pod ovaj krov. Da je čovjek kad 
tresne — pa, bilo bi i plača i žalosti i uvrede, ali se može 
podnieti. Za to je čovjek. Tako se to shvaća, pa nije težko 
ni nositi, ali ono drugo, s tuđim ženama — oslobodi nas, 
Bože. Pomislila je, da bi umrla i od tuge i od srama i od 
težkog bola, kad bi to njoj načinio njezin Tomo, u kog 
gleda kao u neko više, prečisto biće. To ona ne bi mogla 
podnieti. 

Kad su se njih dvoje uzeli, Stana je Josina bila u slamj, 
ali koliko je bilo do nje i njezina razpoloženja, osjećala je, 
da bi mogla ustati i cieli dan raditi i dvoriti svatove. Tako 
se je dobro osjećala, te nije razumjela, zašto je Ika sili, da 
mora ležati, kad joj ništa nije. Rodila je sina većeg, nego 
je i jedno diete ikad pod tim krovom rođeno. Svi su bili 
iznenađeni i presretni, a kad ga je vidio Kresina, sav je 
zanešen rekao: 

— Bog ga poživije! Pravi junak. 

Malom su nadjeli ime Nikola, a Joso je samo izdaleka 
povirivao, jer se ne pristoji, da se otac mota oko novoro- 
đenčeta, pa kad su mu govorili, kako je dobio pravog sina, 
reče : 

— Junačka krv. Bit će ja ajduk, ja generaM 


Jadre je to čuo, pa mu ne bje posve pravo. Časak je 
šutio, a onda će svim mirno, ali ozbiljno i težko: 

— Ovicira — dadosmo li, dadosmo već dosta, al ajduka, 
na moj račun, još ne rodi i ne odgoji ovo ognjište. 

— Nisam ja, ćakane, mislije, kako ti misliš — požuri 
Joso, da se izpričava. — Naš ajduk nije razbojnik, man 
junak, koji ne da, da mu svaka rđa zapreda prstom priđ 
očima. 

— Est i to — pristade Jadre na to tumačenje, no 
odmah nastavi: — vindar su ajduci van zakona i često 
načine svašta, što nije ni ljudski, a kamo li junački. 

— Ne branim i’ ja, ćakane. I, Bože, sačuvaj, al nisu 
uni vaik ni krivi. Nego, jer bi mi sad o tom, kad sam se ja 
samo našalije!? Pravi je momak, pa, reko, bit će junak. I 
oče, ako ga Bog uzdrži. 

— Kako bilo da bilo, što mu je Svemogući ostavi je, tom 
ne izmače, a i ja sam sigur, da nam ne će osramotiti 
ognjišta. 

— I ja se nadam. Ne će nas naš Svemogući nikad 
ostaviti — odgovori Joso veoma mirno, ozbiljno i važno, 
osjećajući uprav tjelesno, da je on sad nešto posve drugo, 
nego je bio do prije koji dan, kad još nije bio otac naj- 
ljepšeg i najjačeg Kresojića djeteta, koje je još k tome — 
mužko. Nekako se još više uzpravio, nego je inače uzpravan 
kao svieća, brkove poravnavao, da mu ne idu u usta, kapu 
neprestano pomicao sad na zatiljak, sad opet na čelo, a sve 
mu je misli izpunjavao samo taj sretni dogođaj i punio ga 
bezgraničnom srećom i ponosom. Kad je malko pronosao 
i kad se je nanosao i nauživao te sreće, pojavi se u njemu 
radoznalost, što će donieti u kuću, ako Bog da, Matija 
Matina. On je svakako želio, da se ognjište kiti samim 
mužkiljićim, ali nije mogao zatajiti, da bi se Mati od srdca 
smijao, kad bi njega zapala sreća, da mu i Matija rodi kćer, 
dok je njegov sin — kao naviljak velik i jak, kao da su mu 
već nekolika mjeseca. 

Vrieme je prolazilo bez većih potresa i važnijih do- 
gođaja. 

Perjas je bio s pokojnom Kajom pod kraj njezina 
života i nestrpljiv i razdražljiv, a vrlo često i nepažljiv 
prema njoj, no kad umrje, a on osta sam, na brizi planinke 
i nevjesta, poče vrlo brzo sve jače i jače osjećati, kako je 

bio premalo čovjek i nimalo pravedan. Sad istom osjeti r 
koliko mu je vriedila, kad vidje, česa sve nema, odkad nema 
nje. Spočetka je mislio, da se uobće više ne će ni ženiti. U 
godinama je, dva oženjena sina, puna kuća i žena i djevo- 
jaka, pa će ga držati u redu, a drugo ni nije od životne 
važnosti, što bi njemu trebalo. Tako je mislio prvih dana i 
tjedana, no već za koji mjesec poče misliti drugačije. Ika 
je pozorno pratila njegovo razpoloženje i sve točno opažala, 
pa upozori Jadru. 

— Lunja ka metiljava ovca — reče mu. — I nije to za 
čovika, koji je još u snazi, da ovako živi. Ne more ni naj- 
bolja nevista vaik dospiti na sve i sve mu urediti i pri- 
rediti, a koliko i bi, un nije zadovoljan, pojde i sebe i 
neviste, a uvano nije ni sa mnom zadovoljan. Vidim ja to, 
i ža mi je, al nema boljeg izlaza, man da nađe ženu i da 
se oženi. 

— Esi li mu već koju umerkala? — upita Kresina s la- 
ganim smieškom. 

— Nisam, i da ti pravo kažem, uprav ne bi ni volila, 
da mu je ja tražim. Un je već sam zrije, pa pušti njemu, 
nek sam traži. 

I Jadre se je slagao s tim mišljenjem, pa uhvati zgodu 
i reče bratu svoje mnienje. On je šutke slušao neko vrieme, 
a onda reče posve mirno: 

— Vidim i ja, da j’ to najpametnije, al daj ti sad nađi 
ženu, koju bi ja ti je i koja bi tila mene. 

— Naći će se i taka. Promisli, a mislit ću i ja. Divanit 
ću i s Ivanom, pa će morda Ika i Lucija naći, koju ćeš moći 
uzeti. 

Poslije neduga razmišljanja i dogovaranja, složiše se, 
da zaprose za njega Baricu, udovicu iza pokojnog Joskana 
Prpića. On je umro prije desetak godina, a ona ostala u 
dosta težkim prilikama, sa dva oženjena djevera i četvero 
djece. Već je udala dvie kćeri i oženila jednog sina, a naj- 
mlađi je već u vojsci. Još je krepka, zdrava žena, nije više 
mlada, aT nije još ni ocvala — tako, nekako pred prielazom 
preko vrhunca ženske snage. Uživa vrlo dobar glas vriedne, 
čiste i uredne žene i dobre gospodarice. Vjenčanje je obav- 
ljeno tiho, i mjesto pirovanja Jadre je i po svome uvje- 
renju i na Perjasovu želju priredio samo nešto veći objed 
za njezine najbliže i za svoje ukućane, toliko, da se malko 
osjeti, da je došao jedan novi član obitelji k ognjištu. 

Primili su je veoma ljubazno, kako se i dolikuje, no i 
Jadre i Ika pozorno su pratili svaki njezin korak i svaku 
rieč, želeći, da je točno upoznaju i prouče. Doista je bila 
vrlo vriedna i uredna, no nije pokazivala velikih, širokih 
pogleda i životnog izkustva. 

— Dobra j’ — rekla je Ika Kresini kao svoju pro- 
mišljenu ocjenu — al bi bila Još bolja i bila bi drugačija, 
da j’ divojkom mam dovedena na naše ognjište. Svaka kuća 
živi drugim životom i drugčije i misli i radi. 

— E, da. Drugčije, drugčije — potvrđuje Jadre. — Al 
je, vindar, dobra i vridna. 

Kad je dovedena, nije doniela u kuću ništa osim svoje 
opreme, ali je češće spominjala svoje ovce i svoju kravu, 
koje da je ostavila kod kuće Prpića, no da će ih dognati. 
Jadre joj je svjetovao, da to ne čini. 

— Kad ti ne bi tamo imala svoje diče i kad mi ne bi 
imali više od nji, ne bi ti, sestro, reka — ne. Ovako nemoj. 
Grij ota j’ to. 

— Al uno j’, Dragi, moje — odgovori mu Barica veoma 
odlučno i uvjerljivo. — Uni imaju svoje, a uno j' moje! — 
pritvrđivala je una vatreno. 

Kad je Jadre čuo tu njezinu tvrdnju, zaniemio je i 
istom se poslije duže stanke osviestio od iznenađenja i 
odgovorio joj veoma mirno: 

— Kad je zadružno, ne more biti tvoje! 

— Kako ne bi moglo biti, kad est uprav moje! — 
odgovori ona. — Dvanaest ovaca i krava s teletom. To j’ 
uprav moje, 

— Pušti, jadna nevista — govorio je Jadre i težkom 
se mukom svladavao, da bude miran. — Mi imamo o’de, vala 
budi Svemogućem, ništo jače od trista glava ovce, a imamo 
ništo i goveda, pa ćemo se lako pasati brez unog, što bi ti 
dognala, a njima bi se jako poznalo, da im to odreneš. 

Kad je ona ustrajala kod svoje odluke, da svakako 
dorene tu svoju prćiju, Jadre joj svjetuje, da se prije po- 
razgovori i sporazumi s Perjasom, te da onda istom čini, 
kako se njih dvoje sporazume. Pristala je, a Jadre je odmah 
poslije razgovora s Baricom uhvatio Perjasa i sve mu rekao, 
tražeći, da nipošto ne dopusti, da izvede svoju namisao. 

— Obružili bi se, dok nas krpica teče i dok nam je 
zadnji ugarak na ognjištu — rekao mu je veoma odlučno. 

Perjas nije bio posve Jadrina mišljenja, no ipak obeća, 
da će svakako reći ženi, da u to više ne dira. Neko je 
vrieme vladalo zatišje, te je Jadre mislio, da je to riešeno, 
kako je on želio, kad nenadano ona dojavi šest ovaca i 
šestero janjaca. Jadre se je baš desio na dvorištu, kad je 
stigla s blagom. Zaprepastio se je i upitao: 

— A što j’ to, nevista?! 

— Drugo sam im, Dragi, puštila, al sam ove nikolke 
ovčice dognala — odgovori ona nekako veselo, kao da 
očekuje njegovu pohvalu, što je tako plemenito postupala 
prema svojoj djeci i svom starom ognjištu. 

— Nisi marila, kad sam bije reka, da ne — odreza 
Jadre suho i ode iz dvorišta. Tih je siromašnih šest ovčica 
osjetio kao gubu na obrazu, uznemirio se i dugo hodao 
bez ikakova cilja. Kad se je povratio kući, nije progo- 
varao, pa je Ika odmah znala, o čemu se radi, i na prstima 
hodala oko njega. I svi su ostali stariji razumjeli i bili 
potišteni svi osim Barice. Perjasu je bilo veoma tjeskobno 
pri duši, jer je na Jadrinu licu čitao njegove misli, no nije 
mogao ništa ni reći, a kamoli, da bi što promienio. On je 
Barici svjetovao, da posluša Jadru, no ona je uporno ostala 
kod svoje želje, da dovede — nešto svoga. 

Nekoliko dana se je taj dogođaj vijao nad svima i po 
svim njihovim kućama kao avet, no kako je Jadre o tom 
šutio i ubrzo smogao snage, da govori o posve drugim pita- 
njima i pojavama, to su i drugi sretno prebrodili tu upa- 
dicu. Barica je inače bila posve skladan član obitelji i nije 
ničim izpadala iz okvira redovnog zbivanja i načina života, 
iako joj je ovdje bilo sve preširoko, preveliko i preobilno 
u poredbi sa njezinim dotadanjim prilikama. Snalazila se 
je, jer je lakše ići na bolje i više nego na gore i niže. Jadre 
je samo želio, da dugo, dugo ne srete nikog Prpića, jer je 
vjerovao, da bi mu onih šest ovčica neprestano bilo pred 
očima i da svako Prpića diete sada ne misli i ne govori ni 
o čem drugom nego o šest ovaca i šestero janjaca, koje je 
Barica odagna iz malog stada, na kom se to jako pozna, 
da ih pomieša sa stadom, kojemu taj broj ne znači upravo 
ništa, ako ne — običnu sramotu. — On je bio toliko prožet 
osjećajem krvne zajednice i pojmom cjeline u obitelji, da 
uobće nije mogao ni približno razumjeti, kako netko može 
biti toliko pokvaren, glup i ograničen, pa misliti, da je 

koristnije imati »svojih« šest kukavnih ovčica, negoli plivati 
u sretnom i blaženom osjećaju, da tvoja zajednica ima tri 
stotine još boljih ovaca. Što može i što smije značiti »moje 
pile«, kad »mi imamo« cielo jato?! Što znači »moje« tele, 
kad »mi imamo« deset pari volova i toliko krava muzara, 
a uz svaku tele, cielo june?! 

Ivan je vrlo mudro opazio Baričino razpoloženje i pratio 
ga u stopu, baš kao što je pratio i razvoj svih mlađih, 
nastojeći, da svagdje nenapadno, oprezno i mudro priskoči 
i popravi i svjetuje. Jedne je večeri čuo, kad je nekoj dje- 
vojci rekla, da joj donese »varenike od moji ovaca«. Dje- 
vojka je nije poslušala nego je otišla svojim poslom, alje 
Ivan to zarezao ne s te strane, da mlađi nije poslušao 
starijeg, što bi u svakom drugom slučaju bio učinio, nego 
su mu samo »moje ovce« legle u pamet i nije se mogao 
riešiti te proklete misli. U prvom je naletu tezme bio 
odlučio, da odmah s njom govori i da joj na oprezan, liep 
način prikaže, kako je ludo imati šest ovaca, kad ih ima 
preko tri stotine, no onda se je predomislio i prespavao. 
Pitao se je, ima li smisla uobće s njom o tom govoriti, kad 
je ona već zreo, izgrađen i izrađen čovjek. ^ Mogao bi je 
samo koriti i postići uprav protivno od onog, što želi postići. 
Stoga odluči, da će posve zašutjeti taj dogođaj i da ce dalje 
motriti. 

Život je tekao mirno i jednolično, djeca su se rađala i 
umirala, stariji su pobolievali i uporno prenašali bolesti, 
a mlađi su dorastali, odlazili mužki u vojsku, a djevojke na 
tuđa ognjišta, povratnici iz vojske se ženili, a svi odrasli 
mužkarci u dobi vojne obveze redovno išli na straže, sad 
u Gospić k regimenti i vojno-političkim uredima, sad na 
granicu prema Kulen-Vakufu. Bilo je i sukoba i manjih 

borba, no nitko iz kuće ne pogibe. _ . 

Jadre je svojom upravom i marom svršio i uredio četiri 
nove zadružne kuće, svaka s dvie sobe i velikom otvorenom 
kuhinjom, no kako ga je izkustvo poučilo iz stare kuće i iz 
ostalih graničarskih kuća, da ne valja, što se s dvorišta 
ulazi ravno u kuhinju, koja se već sama zove »kućom«, 
izmislio je i prema onom što je vidio kod drugih u svietu, 
oduzeo je od svake kuhinje skoro dva metra širine i po 
cieloj duljini metnuo pregradu od brvana, koja se zove 
»perda«, na tu pregradu metnuo vrata, koja su vodila u 

kuhinju, a u tom predprostoru načinio mjesto za vučije za 
vodu i stube za tavan, te je tim dobio ono, što je želio: da 
se s dvorišta ulazi u taj hodnik, za sobom se zatvore 
vanjska vrata, ako se hoće, a onda se istom otvaraju vrata 
od kuhinje i ulazi u nju tako, da vanjski hladni zrak ne 
udara izravno unutra. To je bila njegova misao i želja, no 
nije ju izveo dosljedno i do kraja. Prije svega: vanjska su 
vrata vazda bila otvorena radi svietla i jer graničarska kuća 
mora biti po danu otvorena, a zatim — nije metnuo pre- 
gradu do krova radi tavana, pa je vanjski hladni zrak ipak 
udarao preko ograde u kuhinju, doduše samo u najgornji 
sloj, te nije izravno udaralo pod noge, ali je ipak u kuhinji 
bilo vazda hladnije nego u sobama. Ipak je barem polovično 
postigao ono, što je ležalo u njegovoj namisli i želji. Poslije 
prvog izkustva, s prvom kućom, taj je hodnik i dalje pre- 
gradio, pa oko polovice tog prostora izgradio kao smočnicu. 
Pri toj je misli skoro protrnuo, pomislivši, da bi u svakoj 
kući moglo biti jednom vođeno posve samostalno gospo- 
darstvo, pa da bi trebala svoju smočnicu za ostavu mlieka, 
sira, skorupa, jaja i drugih jestvina. Ipak — nije odustao 
od svoje namisli, stežući i srdce i usnice: kamo sreće, da 
ne uztreba, no bude li trebalo, mora biti i to predviđeno! 
Tako je mislio. Nije se tješio, nego mu je zdrav razum to 
nalagao, a on se je pokorio i radio sve prema najpoštenijim 
nakanama i prema mogućim budućim potrebama. Zasada su 
te smočnice služile ženama za ostavu povjesma, blatnog 
rublja, sprava za ređenje vune, te su tamo bile pohranjene, 
kad nisu bile u poslu, gargaše, grebeni, grebenci, rašci, 
vitlovi i slične sprave za ženske kućne poslove. A tih je 
bilo dosta, jer je Jadre uporno nastojao, da nikad ni jedan 
član porodice ne bude nezaposlen stog, što nema alata, i 
da nikad ni jedan posao ne zaostane s tog razloga. A sve su 
te sprave vrlo jednostavne, te ne treba misliti, kako bi ih 
nabavio, kad u kući imaš dosta ljudi, koji hoće da rade i 
da promisle, kako se što gradi i radi. 

— U mojoj kući je kupovna samo so, gvožđe i caklo — 
znao je Jadre češće s ponosom iztaknuti. Ništa drugo on 
nije kupovao za domaću porabu i za potrebe svog kućan- 
stva, osim za izvanredne zgode, kad bi kupio vina. Pokušao 
je iz Dalmacije presaditi vinovu lozu. Uzpio je, da se primi, 
no zimu nije mogla preživjeti, uzprkos zamatanju. Svako 

bi proljeće potjerala nanovo iz panja. Kad nije bilo od 
tog posla ništa osim velike brige, napustio ga je. Voćnjak 
je zasadio dosta velik i svake godine pekao rakiju. I pče- 
larstvo je uveo. Kad bi u jesen po nekoliko najjačih pčelaca 
»gnječili«, bila bi ciela pučka svečanost za djecu, a i stariji 
su se vrlo rado motali oko onih, koji su radili o medu. To 
je bio vrlo bolan posao, jer su vazda zapaljenim krpetinama 
zagušili cieli roj, pazeći pri tom, da koja siromašna pčelica 
ne uteče i koga ne ubode. Ivan je bio posve nesretan zbog 
tog postupka, ali nije znao, kako bi se moglo čovječnije po- 
stupati s tim zlatnim, malim Božjim stvorovima. Jedino mu 
je preostalo, da svaki put, kad bi se obavljao taj krvnički 
posao — jednostavno nestane. Drugog izlaza nije znao. Od 
voska su pravili sami svieće, te je u tu svrhu kovač Dane 
načinio vrlo liep i pogodan lievak: smotao je i zalotao od 
podebelog lima oblik svieće, koji je bio na jednoj strani 
cielom širinom otvoren, a na drugoj je strani svršavao zaob- 
ljenim šiljkom, koji je imao rupu za debljinu stienja. Kad 
bi htjeli lievati svieće, načinili bi stienj od povjesma, pro- 
vukli ga kroz lievak, na svakoj strani provukli drvenu 
klipicu, koja bi stienj napela tako, da bude posve u sredini 
lievka, i tad bi lievak nalili raztaljenim voskom i tako 
ostavili, dok se ne ohladi. Kad je to uvedeno, u Jadrinoj su 
kući vazda gorjele svieće, kad bi uvečer bio tko strani u 
kući: kod svatba, kod podušja i o drugim svečanim zgo- 
dama. 

Svinjogojstvo je Jadre razvio tako, da nije nikad trebao 
kupovati svinja, jer je držao po nekoliko komada za raz- 
plod, koliko je računao, da mu je potrebno za kuću. Raz- 
plodni su komadi bili vazda kod kuće, dok je podmladak 
išao jedne godine na planinu, a sliedeće godine u kotac za 
tovljenje. Ika je to imala na brizi , a glavni joj je pomagač 
bio u tom poslu Perjas, jer se je on brinuo, da bude uviek 
dovoljno hrane za tovljenje. Ona je vazda imala po nekolike 
žene, koje su bile njezine pomoćnice u kućanstvu. Nastojala 
je, da ih mienja svake godine, tako da ne bi kojoj bilo krivo 
i da sve jednako nauče kućne poslove i da jednako budu i 
na njivama i u kući i u planini. Kad je dovedena Seka To- 
mina u kuću, Ika je odmah opazila, da ta mala ženica zna 
vrlo mnogo, a koješta, što ni sama Ika nije dotad znala. 
Stoga ju je uzela k sebi i prije, nego bi bio na njoj red, da 

se je Ika držala dotadanjeg načina izbora pomoćnica. To 
je opaženo, ali nije zarezano nepovoljno, jer je Sekino stanje 
ubrzo opravdavalo štednju i obzire, a bilo je tim manje 
napadno, što je Ika običavala i inače svaku mladu najprije 
upregnuti pod svoja kola u kući i to: najprije stoga, da je 
malko izvježba na svoj način i da joj pokaže, kako ona radi 
i gospodari, a zatim i da je upozna. Tako je i Matija Matina 
prošla tu školu, pa i Stana Josina. 

Od svih tih triju najmlađih uživala je najveći ugled 
Stana zbog svog malog junaka, Matija manje, jer je rodila 
kćer, a Seka još uobće nije značila ništa kao žena, jer je 
istom dovedena, a ukoliko je značila, bilo je to radi veoma 
dobre kuće, iz koje je potekla. Kad je i ona rodila prvu kćer, 
ugled joj nimalo ne poraste, tako da je Stana zadržala pr- 
venstvo. Sekino j maloj nadješe ime Anica. 

Iza tog je Stana zaredala s curicama i pomalo zami- 
cala u pozadinu, Seka je dala zadruzi i opet curicu, malu 
Mariju, a Matija zaredala, pa najprije Ivana, momčića ko 
snop žita, a iza njega i opet momka, kom nadješe ime 
Martin. Mate je šutio, smijuljio se i kvasao, dok je Tomo 
mrko šutio, a Joso se hrustio, govoreći: 

— Mali Nikolica vridi za tor drugi! 

Razumije se samo sobom, da je takav razgovor mogao 
biti vođen samo među mladim muževima, kad su bili sigurni, 
da ih ne čuje nitko ni stariji ni mlađi. 

I ostali su mladi parovi imali djece, no činilo se, da 
sve natežu na žensku stranu, jer su curice prevladavale. 
Jadru to nije osobito veselilo, ali se nije zbog toga ni ža- 
lostio. Poslije nekoliko curica, Stana je opet usrećila za- 
drugu sinom. Nadješe mu ime Ante. Bio je sretan slučaj, 
da je i Sekino treće diete bilo mužko: Martin. Njezine je 
sve troje djece bilo nekako nježno i slabunjavo, no pošasti 
prenesoše na čudo i iznenađenje svih zadrugara, a isto tako 
preživješe i Matini momčići, dok mu umrie prva curica i 
poslije još jedna. Ivan je vazda svima posvećivao pažnju 
više nego odrasli mužkarci, pa nije bilo razlike među dje- 
com, od kog su stričevića — sve ih je jednako volio, no 
kad se pojaviše unučići od izravnog potomka, nešto se u 
njemu prebi. Osjeti, da njih ipak voli više nego svu ostalu 
djecu. Ivan i Martin su bili toliko njegovi, da bi ih bio 
najradije neprekidno nosio na svojim grudima i hranio ih 

svojom krvlju, a te mu je osjećaje uzvraćao napose mali 
Ivan. On je neprekidno nastojao, da bude sa svojim dje- 
dom i da se drži njegovih skutova. Kad bi Ivan kud otišao 
poslom preko dana, pa se uvečer povratio, mali bi ga Ivan 
dočekao daleko izvan kuće, uhvatio se oko njega i ne bi mu 
dao mira, dok ga djed ne bi uzeo u naramak, a on mu se 
zavukao pod haljinu, ii’ ako je bilo toplo, pa je nije imao, 
onda bi mu glavu turnuo u njedra. Odraslija su mu se 
djeca stoga počela rugati i nazivati ga »Smrzle« i »Srđen«, 
htijući tim porugama označiti njegovu želju, da se zgrije. 

Nek sam ja, reci, Srđen, samo kad sam ja kod svog 

dida — govorio je Ivan i malog tješio. No on nije uzimao 
k srdcu te poruge. Štoviše, činilo se, da ih ne zarezuje ni 
onda, kad je već poodrastao i kad su djeca najosjetljivija, 
kad im se tko ruga. Malog Ivana to nije nimalo smetalo, 
a veliki se je Ivan samo blaženo smijao i uživao u toj 
velikoj djetinjoj privrženosti. 

Ivan je osjećao posve jasno, da malog voli mimo sve 
djece, pa da ne bude uvrede ni kod malih ni kod velikih, 
nastojao je, da i ostalu djecu mazi i miluje više, nego je, to 
činio, dok nije imao rođenih unuka, i više, nego je običaj, 
da to mužkarci čine. Riedko se kad vidi, da čovjek drži 
diete na rukama, pa ni na čas ni od želje. Vole djecu, umiiu 
za njima, kad ih nemaju, al' ih ne maze. To je posao za 
žene. Jadre se ne bi mogao sjetiti, da je ikad^ uzeo svoje 
diete u naručaj, a isto tako ni ostali. I to nipošto ne znači 
pomanjkanje pažnje i ljubavi, nego — tako, nešto kao pre- 
daja, koja je svima prešla u krv. Istom se kod unučadi 
mienja malko, samo malko taj odnošaj na korist djece. 
Djedovi se s njima pomalo zabavljaju, ali ni s njima se 
mnogo ne bave. Ivan je prvi jače probio taj prastari običaj 
sa svojim »Srđenom«, a onda pomalo i s ostalom djecom. 
U krvi je, da je više naginjao, da mazi mužkiljiće nego 
curice. To je tako, i ne da se ni uljepšati ni promieniti. 
Žensko je u kući kao cviet u vrtu, koji će netko ubrati, 
zakititi se njime i otići, a mužko je hrast kraj djedovskog 
ognjišta, koji ostaje i svojim žilama pojačava i kuću i 
ognjište. Poslije malog Ivana, najmiliji je bio starom stricu 
Ivanu Josin Nikola, pa je i njega svakom dobrom zgodom 
i milovao i kušao uzeti u naramak, no mali to nije volio. 
Bilo mu je drago, što ga stric mazi, ali se nije dao nositi. 

— Bome, ovaj iz malena oče, da j' vaik na svojim 
nogami! — govorio je Ivan, kad bi mu se mali otimao. — 
Pravi si junak! 

Od curica je bila najumiljatija i njemu najprivrženija 
Anica Tomina. Ona se je oko njega umiljavala i mazila kao 
mačkica, a kako je već iz malena imala veoma bujnu, jaku 
i neobično za svoju dob dugačku kosu, tepao joj je: 

— Moja mala Kikica. Ti si stričeva najbolja curica i 
pametnija si od svi’ ovi klapaca. To tebi veli tvoj stric. 

Od tog stričeva tepanja dobi Anica za cieli život na- 
dimak Kika, koji su njezine guste, jake pletenice podpuno 
opravdavale. 

Mlađi je Josin sin Ante bio prema bratu Nikoli pravo 
janje, te se nije za nj ni znalo, al ga je stric Ivan tim više 
pazio, što mu se ze Nikola žešće otimao, a Jadre je pro- 
matrao, kako se djeca međusobno slažu u hrpice, kako se 
međusobno vole i zabavljaju, pa je došao do zaključka, da 
se već i tu opažaju posljedice raznih kuća, iako su sve na 
okupu, zapravo oko jednog istog dvorišta, koje je, doduše, 
veoma veliko, ali je ipak još jedno i cjelovito. Nije nikako 
smio zaključiti, da je to slaganje po krvnoj blizini, ali je 
svakako bila činjenica, da su Josina, Tomina i Matina djeca 
uviek, svagdje i u svakoj igri skupa. Napose su bili nera- 
združivi Tomina Kika, Josin Nikola i Matin mlađi sin 
Martin, dok je Srđen vazda navlačio na samoću, iako je i 
on uglavnom spadao u njihovo družtvo. Jadre je pomišljao 
i zaključivao, da je to, vjerojatno, stoga, što spavaju u istoj 
kući. 

Sve je to Jadre motrio i razmišljao, tražeći svakoj po- 
javi uzrok i korjen, da tako uzmogne valjano i razumjeti i 
po potrebi naći liek. Svakako je neki novi duh provejavao 
ličkim brdima i dolinicama, ali ne bi on sam mogao po- 
remetiti mir stoljetnih hrastova i vjekovnog stienja, koje 
je davalo oznaku i značaj i tim ljudima, koji su pali pred 
stoljećima na tu golet kao na najtoplije majčine grudi i 
svojim širokim, jakim dušama oživjeli sve mrtvo i prepo- 
rodili sve živo, te s tim stienama, s tim hrastovima, s tim 
vukovima, medvjedima i orlovima stvorili skupa poseban 
sviet, posebnu zajednicu Božjih stvorova. To je veliko za- 
jedničko biće, tu je veliku smjesu stvorova hrvatski seljak 
zađahnuo vrućom svojom momačkom krvlju, te stopio sve 

u jednu silnu cjelinu. To se lako ne razpada ni pod najte- 
žim udarcima, a ako bi se i razpalo, svaki bi pojedini ko- 
madić i opet bio posve isti kao i prije u zajednici života 

i smrti. . . , 

Čim je nastalo obće narodno gibanje, ono se je odra- 

zivalo i na pojedincima. Zvuk našeg glasa ne čuje samo 
onaj, kome je namienjen, nego se posve pravilno širi oko 
sebe. Topovski hitac grmi posve jednako i po našem i po 
neprijateljskom prostoru, unutar svoga domašaja. Misli se 
šire isto tako pravilno na sve strane, s tom razlikom, sto je 
domašaj zvuka ipak ograničen — po našem današnjem 
shvaćanju! — dok je doseg velikih misli bezgraničan. A 
svako doba nosi svoje životne nazore, i dobro bi oko mudra 
povjestničara moglo točno ustanoviti, kako mi živimo o 
proplanka do proplanka, penjući se polako prema vrhuncu, 
kojeg ne vidimo. Sigurno je, da svaki sliedeći proplanak 
nije viši od prijašnjeg, ali je težnja i put vazda na vise i 
više, a nije nam dano znati, zbog česa gdjekad nastane kao 
neki zrakoprazan prostor u životnom lietu čovječanstva, pa 
se malko uruši, kao što se uruši zrakoplov, da se opet tim 
snažnije lati visine. 

Mi se ne damo! Ne će nam drugi gospodariti! Mi 

smo bolji, a ne gori od drugi! — čulo se je već i iz djetinjih 
usta. Što je negda djedovina, pa možda još i otčevina bilo 
posve naravno, sinovima je nepodnošljivo nasilje, a nije se 
na vanjskom licu promienilo ništa ili vrlo malo. Kao što je 
narodna zajednica posve jednaka svojim razvojem i načinom 
života obiteljskoj zajednici, isto je tako život narodne jedi- 
nice jednak životu pojedinog ljudskog bića: prolazi svoje 
životne razvojne stupnjeve posve pravilno. Jasno se mogu 
vidjeti dječačtvo, mladenačtvo, momačtvo, muževnost i sta- 
rost. Tako je kod pojedinaca, tako je i kod narodne cjeline. 
Djecu vodiš za ruku i činiš im dobročinstvo, dječak se vec 
otimlje, jer ima već svoje želje, a momak odgovara šakom, 
ako ga hoćeš podvrći svojoj volji, dok se s muževima ne da 
ni govoriti, ako im želiš nastupiti sa smieškom vođe i skrb- 
nika. Tako je i s narodima. 

Vrenje je u cieloj Evropi pokazalo, da je nastupilo 
momačko doba naroda. Hrvatski narod nije ni htio ni želio, 
a nije ni mogao zaostati za ostalim, koji su po svojoj pre- 
daji državnosti i samostalnosti možda ponešto i mlađi. I u 

njegovim je žilama uzavrela krv i probudila se čežnja za 
prilikom, da iztrgne ruku, za koje su ga držali njegovi 
samozvani i nametljivi skrbnici. Kad je već došlo vrieme, 
da svaki stupa sam o sebi, svojom snagom i k svome cilju, 
onda ćemo vidjeti, tko je jači. Ako je poginuti i nestati — 
to ćemo učiniti kao ljudi, kao borci i junaci, a ne kao pre- 
zrene kukavice i plačljive babe. 

Tako je bilo u narodnoj zajednici, pa nije moglo biti 
drugačije ni u zajednici pojedinaca, u obiteljima, koje su 
bile sastavljene od mnogo naraštaja i mnogo koljena krvnog 
srodstva. Zakoni su isti, putovi su posve jednaki, a misli 
struje kroz iste glave, bez ikakova obzira, da li je to stru- 
janje u računima narodne ili porodične zajednice 

U kući je Kresojića bilo ovako: tu su bili već pradje- 
dovi, djedovi, otčevi, sinovi, unuci i praunuci. Dakle: pet 
naraštaja. To je već tako daleko, da se u sporednim gra- 
nama i po najstrožim propisima katoličke crkve mogu među 
sobom ženiti. Međutim, propisi su graničarskog morala da- 
leko stroži, pa kad bi se tako što dogodilo, pa i zabunom, 
bio bi linčovan, tko bi se ogrieši o krvnu vezu i oskvrnuo 
obiteljske svetinje. Tako je s moralnog stanovišta, no krv 
nije voda, pa ne hlapi, ali ipak — razlika je u njezinoj 
gustoći. Čvršće drži u ravnoj nego u sporednoj grani, ali ni 
u jednoj ni u drugoj ne drži jednako u svakom pogledu. 
Ostaje povezanost, ostaje osjećaj zajednice i obveze, da 
jedan drugog ne napusti prema trećima, ali — međusobno 
se ipak osjeća razlika, pa htjeli ili ne htjeli. Napose treba 
iztaknuti, da u tih pet naraštaja postoji već i daljnja 
razlika koljena. Tu je najmanje šest, ako ne i više stup- 
njeva od prvog zajedničkog praroditelja, a to je već po- 
daleko i u najboljoj zajednici poslije francuzke revolucije, 
koja je po svojim predstavnicima prohujala i ovim kraje- 
vima legendarne predaje i poštivanja starine i starinskih 
običaja i svetinja. 

Težko pojedinom čovjeku, kojemu nije ništa sveto, a 
još teže narodnoj zajednici, pa i najmanjoj zadruzi, ako ne 
poštiva svojih svetaca, ili — ako ih nema, pa ih ne stvara, 
bilo i umjetno i nategnuto! Još teže onom, tko ih ima, a 
ne zna ih ili ih ne će — jer nije sposoban — častiti i 
slaviti! To je načelno, dok je u životu nepromostiva činje- 

nica, da vremenom i udaljenošću — krvnom, misaonom ili 
i još kakvom bilo — svaka svetinja bliedi. 

Kresojića soj jest dobar i prožet osjećajem bezpri- 
mjerne povezanosti i krvne i zadružne, ali prirodni se 
zakoni ne mogu izigravati, a pogotovo se oni sami ne ukla- 
njaju ni pred kim. Oni su tu, svatko, tko živi u određenom 
vremenu, mora silom prilika, posve nesviestno, htio ne htio, 
izvršiti njihove propise. 

Svi su ti umorni* izrađeni i premoreni ljudi i žene 
divna stvorenja. Svi su oni bezgranično odani svome star- 
ješini, svi su oni spremni na najveće žrtve i za grobove 
svojih pređa i za kolievke svojih potomaka, no isto su tako 
svi podvrgnuti prirodnim zakonima: kad udari bura i me- 
ćava, navlače na ruke rukavice i oblače na kožun kabanice 
s tabarom, a kad pripeče Božja zviezda i tali kamenje, 
izvrću kožun tako, da je vuna na vanjskoj strani i da im 
štiti leđa od žarke pripeke. To su zakoni, koji su izvan njih 
i iznad njih, te im se oni samo pokorno i mirno podvrga- 
vaju. I ništa više. Došle su neke posve nove misli ne samo 
na narode, nego i na pojedince. Ti mali ljudi ni ne znaju, 
što je to, no oni ne znaju obrazložiti ni pojam studeni ili 
vrućine, ali se znaju vladati prema tim pojavama. Isto je 
tako s tim novim strujanjima. Ona su u zraku baš kao i 
vrućina i studen. Uostalom, svako i dobro i zlo dolazi iz 
neba, pa — nema druge, nego skupiti se i mudro prenieti, 
kad ne možeš ništa promieniti! 

Tako je bilo duhovno stanje u Kresojića zadruzi pred 
pojavom velikih događaja. 


22 

Rat s Mađarima je narodno vrenje i uzrujan je dotjerao 
do vrhunca. I najmirniji su postali nemirni, i najnehajniji 
su se počeli zanimati za događaje i u domovini i u carevini. 
Nije bilo posve jasno, što hoće ti naši susjedi preko Drave, 
jer narod u donjim stranama nije bio s njima u neposred- 
nom doticaju. Nije bilo nikakova razloga, da ih mrzi, a nije 
ih poznavao, da bi ih bio mogao zavoljeti, no graničarima 
je bilo dovoljno, što su čuli, da bi im se htjeli nametnuti 

za gospodare i svoj jezik uvesti i u vojsku i u javne urede, 
pa da djevojke zapjevaju u kolu kod crkava: 

Mi ne ćemo tuđeg gospodara — 

Svi Rvati složno na Mađara! 

To je bila upaljena zublja, koja je svojim plamenom 
doprla i u zadnju seljačku kolibicu. Prije se je išlo u rat, 
jer je car zvao, a da se nije ni znalo, na koga se ide, a sad 
još nije bilo rata, a bilo je sigurno, da će do njeg doći i da 
valja listom na noge. Znalo se je prije rata, na koga će se 
udariti. Kad se još pročulo, da Mađari žele zbaciti cara i 
postaviti nekog svoga, koji bi i nama Hrvatima bio car — 
upaljena je zublja postala požar, koji je sve obuhvatio. 
Vrhunac događaja bio je glas, da je car postavio na čelo 
svih hrvatskih četa graničarskog pukovnika Jelačića. 

Stiže pisma iz Zagreba grada: 

Ban Jelačić Rvatima vlada — 
razlježe se oko svih crkava, na sielima i prelima, i poplavi 
i duše i kuće i brda i doline. Svaki je vojni obvezanik redio 
oružje, pregledavao opremu i bio svakog časa spreman na 
odlazak. Pojavila se posve nova misao, koja još nikad nije 
bila ni sievnula, a kamoli da bi bila jasna i nedvojbena: mi 
se moramo tući radi sebe i za sebe. Prije su svi govorili, a 
većinom i vjerovali, da se biju samo za cara. U rat se je 
išlo, jer car zove, i išlo se na onog, na koga je car baš htio 
i želio. Sad je svima puklo pred očima nešto novo i veoma 
ugodno: to je sad naš rat, baš za nas i zbog nas. Prije su 
samo najmirniji i najsabraniji računali, da se biju za sebe 
i onda, kad se bore na tuđim dalekim poljanama, jer je 
svejedno, s koje strane kuća gori, kad je krov zajednički. 
To nije bilo posve jednostavno i posve jasno, jer su ipak 
osjećali, da je netko drugi kućni starješina i pod njihovim 
krovom. Istina, povezanost je bila velika i iskrena — sa 
strane graničara, no nisu vazda nalazili jednake osjećaje i 
s druge strane, a previše su i ponosni i pošteni prijatelji, 
a da ne bi svaku i najmanju nepravdu osjećali strahovitom 
žestinom. Napose nisu bile riedke neoprezne izjave neupu- 
ćenih stranih častnika, koji su služili u granici, a nisu 
znali, da dolaze među najodanije i najbistrije stupove 
monarhije, pa su često smatrali potrebnim da pokažu svoju 
premoć u svakom pogledu, iako je to često bilo i neumjestno 

i neopravdano, a vazda je posve promašilo svrhu i postiglo 
upravo protivan uspjeh. 

To je sad na pomolu naš rat: za Hrvatsku i — za cara! 
Graničar ne bi nikako bio sposoban, da cara pomieša s onim 
častnicima, na koje su mnog i vikali, ili da ga odieli od 
svoje Hrvatske. To je bila jasna granica: mi i car vazda 
skupa na istoj strani, a na drugoj — na koga se namjerimo, 
na koga naletimo i tko nam baš smeta! Isto je tako bilo 
jasno svima i svuda, da ne ćemo posrednika između sebe 
i cara. Stoga moramo na Mađare, pa što Bog da! 

Kresojići su i opet dali skoro vod vojnika. Neki su 
dospjeli u Italiju neki na granicu prema Turskoj, a drugi 
s Jelačićem ili s kojim njegovim podređenim. Nije se uobće 
pitalo, kud će koji. Važno je bilo, da su svi išli veoma rado 
i bez premišljenja. Jadre ostade s nekoliko starijih ljudi, 
sa ženama i djecom. Bilo je težko, no niti je prigovarao niti 
je očajavao. 

— Vaik je tako kod nas, kad car car zovne — govorio 
je on posve mirno i sabrano. — Sad pogotovo, kad nas i 
ban zove. 

Ivan je opet oživio i s plovanom često i dugo pripo- 
vieđao, nastojeći, da što više čuje i da sve razumije, o čemu 
se to zapravo radi. Sve je zaključke svodio na jedno: 

— Mi se ne damo! Izginiti moremo, al se pokoriti ne 
ćemo! 

Stigle su viesti, da smo počeli rat s Mađarima i da ih 
gonimo. 

— Gonimo i’ ka vitar lišće! 

— Est to, al su i uni pravi momci. Bore se, vele, ka 
bisni. 

; — Vindar su izdali cara! Junaci to ne čine. 

— Est i to — tumači plovan — al i mi smo dikad bili 
protiv cara! Naš ban Petar Zrinski i njegov šurjak Krsto 
Frankopan isto su bili proti cara, pa i’ un da smakniti. 

Ivan se je zaprepastio na tu viest i nije znao, što bi 
rekao: bi li proklinjao ove naše, što su bili protiv našeg 
cara, ili našeg cara, što pogubi našeg bana. Zinuo je od 
čuda i zaprepaštenja i niemo se prekrstio, pa istom poslije 
dulje stanke prošapće: 

— Bog bije s nami i Blažena naša lipa Gospa! 

— E, e. Tako j’ bilo — potvrđuje i utvrđuje plovan. — 

Nego, ovi su naši imali pravo. Car nam nije bije ka pravi 
starešina i otac. 

— Pa, to unda — govorio je Ivan posve nesigurno i 
neodlučno — kun da bi sad i ti Mađari imali pravo, što su 
se digli na cara?! 

— Ja to ne velju, nego velim, da su uni naši imali 
pravo — odgovori plovan, izbjegavajući, da odgovori na 
pitanje, jer je on po svom shvaćanju prilično razumio po- 
stupak mađarskog naroda, ali nije nikako mogao odobriti 
njegovo nastojanje, da u isto vrieme, dok se bori i gine za 
svoju slobodu, nastoji najbezobzirnije pogaziti tuđu slobodu 
i narodnost. Stoga je naš rat protiv Mađara smatrao svetim 
ratom i dosljedno osuđivao i mađarsko dizanje na cara. 
Nije se dalo dieliti jedno od drugog. Kušao je, da to pro- 
tumači i Ivanu i svima ostalim, koji su još manje znali i još 
teže shvaćali nego Ivan. — Znate, kako vam je, kad vas 
napanu dva zla: branite se najprije od većeg. Tako sad i mi. 

— Unda j’ nami zlo, i što smo s carem?! — upita neki 
stari graničar i oštro se zagleda u plovana, kao da mu želi 
reći: sad odgovori, ako si mužko. 

— Ne velju ja to — branio se i izmotavao se plovan, 
koji je bio posve u hrvatskim narodnim vodama. — Zadruga 
j' dobra i blagoslovljena Božija ustanova, kad je starešina 
pravedan, pa jednako gleda na sve svoje članove, al kad i' 
počme diliti po lozami i jednoj da, što drugoj uzme, unda j’ 
zadružni život gotov. Tako j* i u carevini. Ako će se edni 
boriti i giniti, da drugi gospodare i uživaju, carevina j’ 
gotova, pa da j’ sto puta carevina i da j’ veća neg čila 
Evropa. 

— Pa, što će unda biti od nas, kad sad smlavimo Ma- 
đare? — upita Ivan. 

— Ja se uzdam u Boga, da će biti dobro — odgovori 
plovan. — Naši se svi nadaju, da nam car ne će nikad za- 
boraviti, što smo sad ka edan čovik skočili na oružje, da mu 
obranimo pristolje. 

— Ja sam čuje — javi se neki iz hrpe, koja je obkolila 
plovana — da smo mi vaik loše prošli, kad smo čekali, da 
nam priznaju i da nam našu krv plate, kako smo zaslužili. 

— Krv se ne da platiti! — reče plovan povišenim gla- 
som, osjetivši, da je možda našao vratašca, kroz koja će 
izmaknuti iz te neugodne i težke razprave. 


349 




— Ne da, ne da — potvrdi onaj — al vindar, ne mo- 
remo ni mi puštati, da nam se vaik pljuje po njoj i da naše 
krvave plodove drugi bere. 

Ovake su se i slične razprave ponavljale svake nedjelje 
i blagdana pod lipom, kraj župnog dvora. Tu su doznavali 
novosti s ratišta, tu su svaki put naučili ponešto iz narodne 
prošlosti, tu su pravili najrazličitije osnove za budućnost. 
Ljudi su stavljali primjetbe, koje su često puta plovana za- 
panjile svojom smionošću i novošću, Sve je to dolazilo, da 
on ni sam nije pravo razumio, odkud. Bilo je u zraku, a 
povjetarac je lelujao još iz dalekih prošlih desetljeća, kad 
su tu bili Francuzi. Nisu ljudi mnogo naučili, a još manje 
su razumjeli, al kako ništa ne propada, što se jednom po- 
javi, i kako svako zdravo zrno nikne, pa bio u njem liek, 
bio otrov, i uzpieva već prema tlu, na koje je palo: može 
biti kržljavac u svome rodu, a može mu služiti i na ponos, 
tako nisu Evropom uzalud prohujale misli vodilje fran- 
cuzkog krvoprolića. Vjetar je donio sjeme i tamo, kud krv 
nije doprla. 

Kad je stigla viest, da su Mađari hametom potučeni i 
da je car sad opet njihov gospodar, zahvaljujući krvi i 
hrvatskih junaka, graničari su visoko podigli glave, iako je 
svakog još morila težka briga, da dozna, tako je iz njegove 
kuće i opet prolio krv i posijao kosti na carevim poljima. 
To su bila još težka pitanja, na koja su stisnutih zuba 
čekali odgovor, ali — grudi su bile nadojene ponosom 
onoga, koji je svoju zadaću častno, pošteno i neštedimice 
izvršio, pa sad čeka dostojanstveno, da vidi kako će biti s 
druge strane čašćena i poštivana ta velika žrtva prijatelj- 
stva i odanosti. 

Ljudi se nisu vratili svi najednom, koji proživješe, pa 
su oni, koji su stizali prvi, pripoviedali, što su znali o 
onima, kojih još nije bilo. Jadrina je zadruga spas careva 
priestolja platila s tri života, a među njima je ugašen i 
život Mate Ivanova. Kad je to čuo stari, boležljivi Ivan, 
zaniemio je, duboko se zamislio i poslije duge, veoma duge 
stanke, uzdahnuo je iz dna utrobe, obrisao dvie suze s očiju 
i rekao dosta krepko i odlučno: 

— Slava Ti i vala, Svemogući, i na ovom. Priko Tvoje 
se ne more! 

Druge dvie žrtve bili su Marko kovača Dane, još ne- 
oženjen momak, i Martin Perjasov. 

Nije se vratio ni Tome Kresinov, no za njega su si- 
gurno znali, da nije poginuo, nego je ostao negdje sa stri- 
com, barunom Josom. I drugi su neki vidjeli strica i s njim 
razgovarali. Pitao je za kuću i sve ukućane i sve pozdravio. 
I ovog je puta dao svakom nešto novaca. Poslije dužeg vre- 
mena javio se je Tomo pismom iz Zagreba, u kom je pisao 
ćaći, da je u državnoj službi i da mu je dobro. 

»Tako je sa mnom uperi je stric Joso, a i ja sam za- 
dovoljan« — pisao je Tomo liepim, urednim rukopisom. — 
»Sad vas ćakane i majko, stričeve i strine i sve ukućane 
i une, koji pitaju za me pozdravljam vaš sin Tome.« 

Pismo je čitao Joso, a svi slušali veoma pozorno i ki- 
mali glavama, pa se nije znalo, tko njegov postupak odo- 
brava, a tko osuđuje. Seka je stajala postrance i svaku rieč 
hvatala i gutala s djeverovih usta, a suze su joj se zaokru- 
živale u očima. Okrenula se je u stranu i kradom ih 
obrisala. 

— Nije pametno! — javi se prva Ika. Na glasu joj se 
je osjetilo, da podrhtava u laganom grču plača, ali ne pro- 
plaka. — Žalostna ti sam za njim, propast će mi dite u 
tuđem svitu. 

— Kakvo dite, moja majko! — odgovori joj Joso 
veoma povišenim glasom. — Naš je Tome glavica ka edna 
po edna i more daleko dotirati. Unaki ne propadaju. 

Taj je razgovor Seki nagnao guste suze na oči, pa da 
glasno ne zajeva, čvrsto zagrize u pregaču i okrene se u 
stranu, da ne vide drugi, što čini. 

Jadre je neko vrieme zamišljen šutio, a onda se i on 
umieša u razgovor, izgovarujući svaku rieč polagano, od- 
mjereno i posve tiho: 

— A nu! ... Sad je sve drugačije, neg je prije bilo... 
Ko more reći, da ne valja, što j’ napravije?! ... A ko more 
reći, da j’ dobro?!... 

Ivan je sjedio na stolčiću, pognuo glavu, težko disao 
i šutio kao okamenjen. Njega je pritiskivala k zemlji i tje- 
lesna slabost i neizreciva bol za Matom. Po njegovom je 
sudu, koji je vazda bio i pošten i nepristran, Mate bio među 
ljudima srednjih godina u zadruzi svakako najsposobniji i 
najvredniji, pa je to uvjerenje još povećavalo otčevu bol i 

tugu. Za ova je nekolika mjeseca, odkad doznade za sinovu 
smrt, u licu pocrnio ko haljina, a pogrbio se, kao da nosi 
na plećima devetdeset godina. Suho je kašljucao i skoro 
posve zamuknuo. Najteže mu je bilo, kad očima ne bi mogao 
izmaknuti pogledu Matine nesretne udovice. Tad bi vazda 
naglo trgnuo očima i oborio glavu, kao da bi ga tko udario 
maljem po tjemenu. Jadre je vidio, kako se je urušio i 
oronuo, pa je nastojao, da ga posve nenapadno izkopča iz 
svakog posla, pazeći najoštrije, da Ivan ne primieti njegovu 
namjeru. Međutim, toliki oprez nije bio više nipošto po- 
treban, jer je Ivan posve odrvenio i otupio za svaki posao. 
Kućne brige više nisu za njega postojale — umro je za sve 
oko sebe, pa je njegova Lucija, koja je mnogo lakše nosila 
svoju tugu i nesreću, na prstima obilazila oko njega i vazda 
ga pritajenim dahom pitala, da li što treba. On nije više 
ništa ni htio ni trebao ni tražio. Još se je ponešto zabavljao 
time, da kupi djecu oko sebe, no kako je bio mučaljiv i 
vazda zamišljen, sva su se djeca osim malog Srđena počela 
tuđiti i bježati od njega. Pomalo je i Kikica snosila njegovo 
milovanje i neprestano i uporno motrila njegove namreš- 
kane obraze i uplašeni pogled. 

— Did Ivan vaik plače, a nikad ne šmrca — šanula je 
jednom Srđenu, kad su bili sami. Mali je već bio prebolio 
otca, pa upita: 

— Jer bi plaka?! Ne plače! 

— Plače, plače! — tvrdila je mala. — A1 kad mi pla- 
čemo, šmrcamo, a un ništa ne šmrca. 

— Un je star — zaključi Srđen ko kakav starac, mi- 
sleći očito, da je u tom razlog, što se drugčije vlada kad 
plače, nego to djeca čine. — Moja Tija vaik — plače, kad 
je ni’ko ne gleda. 

»Tijom« su djeca Matina zvala Matiju, jer je »mama« 
samo baba, a Iku su sva djeca zvala »majkom«, tako da su 
rođenim majkama preostajala razna imena, kako su ih sama 
djeca pravila od njihova krstnog imena,. 

— E, e. I una plače — potvrđivala je Kika. — I ja sam 
je vidila. Tila sam joj trti suze prštim, pa me una zagrlila 
i stala ljubiti. Unda j’ još više plakala. Vaik plače. I Seka 
plače. 

— I ja sam je vidije, kako plače. 

Što Tija plače, djeca su razumjela, jer je njezin Mate 
poginuo, što djed Ivan plače, dalo bi se i raztumačiti, kad 
je star i bolestan, no zašto i Seka plače, kad je njezin Tomo 
ostao u nekakvom gospodstvu i službi, živ i zdrav, nisu 
mogla nikako dokučiti. Kad je Kikica uhvatila majku na- 
samu, priljubila se je na njezino krilo i opet joj htjela 
prstićima po obrazima razmazivati suze, a majka se je 
okrenula, obrisala suze i rekla joj neobično milo i toplo: 

— Miruj, gade mali! 

— Seko! — zovne je mala tako umiljato, da bi i kamen 
raztopila. — Zašto ti, Bog ti dava, plačeš, kad je naš Orno 
živ i zdrav?! 

— Ne plačem ja, janje moje! — odgovori joj majka, 
privine je na grudi i lice joj sakrije, da ne vidi, kako joj 
suze ćurkom cure, iako — ne plače. 

— I Ivan veli, da te j’ vidije, da plačeš — tvrdila je 
mala, ostajući uporno kod svog uvjerenja, da majka plače. 

— Koji Ivan? 

— Ivan dida Ivana. 

— Ne, ne. Ja se samo tako šalim, a ne plačem. 

— Tebi od šale suze cure?! 

Seka se je jedva svladavala, da glasno ne zaplače, a 
ujedno ju je obuzela čuđenje, kako ta mala curica opaža 
i razgovara kao čovjek, a još je manja nego dobra ljudska 
rukavica. 

Na sve se je Kresojića kuće nadvila neka šutnja, raz- 
mišljanje i očekivanje nečesa, što će svakako doći, a nitko 
ne zna pravo ni što je to, što čekaju, ni kad će doći. Me- 
đusobni saobraćaj nije živahan, kako je to bilo prije ovog 
posljednjeg rata i ovih posljednjih krvnih žrtava, koje za- 
druga prikaza na velikom žrtveniku Zbivanja. Rade, rade 
kao i prije svaki svoj posao, al’ ipak nije, kao što je prije 
bilo. Kako je u Kresinovoj kući, tako je bilo prilično slično 
i u ostalim graničarskim kućama. To se je moglo najbolje 
osjetiti nedjeljom i blagdanima kod crkve, kad bi se poslije 
mise sastali ljudi pod lipama, da najprije čuju zapoviedi i 
odredbe, koje izdaje zapovjednik satnije, zatim, da prime 
pisma, koja su kroz osam dana stigla na poštu u Sv. Roku, 
a onda da se puste u razgovor o onome, što su čuli, kao 
i o onnm, što nisu čuli, a što je negdje šušnulo, iT je u 
zraku, ii’ je pripovjedio neki, koji je nešto načuo. 


23 M. Budak: »Kresina« 

Poslije rata s Mađarima, najveći je događaj bilo ra- 
tovanje i u Italiji pod Radetzkym. Da se je to desilo u 
drugo vrieme, bez uzporednog velikog događaja, bilo bi 
svakako zaokupilo svu pažnju. Ovako je to bilo dosta ne- 
zarezano u graničarskim dušama i kućama. Istom, kad su 
se i odtud počeli neki vraćati, pročuše se imena: Milan, 

Mantova, Kustoca i Novara. Što je bilo nepovoljno, o tom 
se nije pripoviedalo, a što je bilo slavno, to se je uveli- 
čavalo toliko, da se je gdjekad činilo, da će rat s Mađarima 
izbliediti pred slavom, koja je sakupljena na talijanskim 
poljanama. 

— Što est, est: svaka puška ubija, i odkad izmisliše 
puške, svaka kukavica more ubiti junaka — govorio je Ju- 
renda Smolčić pod lipom u velikom skupu ljudi, koji su 
pretresali sve, što se je odigralo posljednjih nekoliko mje- 
seci, pa zagrabiše unatrag i nekoliko godina, da sve pre- 
gledaju i sračunaju. — Nego, svi vele, koji su se borili, da 
j’ lako s Talijanima, al je vrazi posa biti se s Mađarom. 
Svaki naš more na deset Talijana, al je svaki Mađar vridan 
svakog našeg. Tako pripovjedaju svi, koji se vraćaju, a koji 
znadu, kako je bilo i na jednoj i na drugoj strani. 

— Nemoj, striče Jure, tako sigurno — javi se neki iz 
hrpe. — Ja sam se bije s Talijanima. Esmo li mi bolji — 
esmo, al se i njihovi niki biju ka bisni. Što est, est! Duša 
valja, a tribat će umirati! 

— More i to biti — popušta Jurenđa — nego Talijan 
se, vele, bije za svoje ognjište, a Mađari bi tili na našem 
svoju vatricu naložiti i svoj lončić pristaviti, vrag im ga 
izvrnije, da Bog da! To j’ uno! 

— Tako i est! — potvrdiše mnogi u jedan glas, i činilo 
se, da to mišljenje prevladava, dok se ne javi stari Joskan 
Pastuović : 

— E, al braćo moja, sve j’ to carevo, a Talijanac ustaje 
na cara uprav ka i Mađar, pa su oba izpala vragu iz torbe. 
Daj caru carevo, a Bogu Božije, Kako j’ ova naša zemlja 
careva i Božija, tako j* i uno u Taliji i uno u Mađarskoj. 
Sve j’ to carevo. 

Stariji su ljudi kimali glavama i niemo odobravali, dok 
je među mlađima nastalo nemirno gibanje. Osjećalo se je 
i na pogledima, koje su izmjenjivali, i na osmjesima, koji 

su im preletjeli preko očiju i obraza, da oni misle nekako 
drugačije nego to stariji iznose i smatraju posve naravnim. 

Kresina je stajao malko postrance, izvan tog velikog 
skupa, s veljbabom Josom iz Klanca. Stajali su uzpravno 
ko svieće i pozorno slušali, što ljudi divane, a da ne pro- 
govoriše ni jedne jedine rieči. Nisu ni poglede izmjenjivali, 
pa se ni po tom nije moglo zaključivati, što misle. Mnogi 
su bacali poglede na njih dvojicu, eda bi razabrali njihovo 
mišljenje, ili da ih možda i izazovu, da ga reknu, no oni 
ne pokazaše, da to nastojanje opažaju. 

— Ako ćemo pravo — javi se u najvećoj tišini krupni 
glas Jose Kresinova — zemlja j’ naša! 

Kresina se trže, podigne glavu i ustavi pogled na si- 
novu licu, koje je gorjelo nekom posebnom vatrom, a iz 
očiju mu je sievala odlučnost i vjera u rieči, koje je izgo- 
vorio. I veljbaba Joso se trže, uperi pogled najprije na 
Josii, a on da ga prenese na Kresinu i tu stade. 

— Est tu carevina — govorio je Joso posve sigurno 
i povišenim glasom — i tu j' naš mladi car. I čast mu, jer 
vele, koji su bili tamo, da j’ junak i da j’ sam glavom tuka 
Mađare. Sve j’ to tako, al smo najprije o’de mi i ovo j’ 
naša didovina. Najprije Svemogući, slava Mu i vala, a 
unda mi sami, kako moremo i znamo. 

— Nije, sinko, tako — uzprotivi se stari Jurenda. — 
Ja nisam pismen i ne znam mnogo, al tolko znam, da zemlja 
nije naša, man careva. 

— Tako piše u tim njijovim knjigami — odgovori Joso 
sigurno. — Al, striče Jure, ko j’ te njijove knjige sa- 
stavlja?! To ti meni reci! 

Take su, odkad je Boga i svita! — odgovori Ju- 
renda pobjedonosno. 

“7 A ko radi na toj crnoj zemljici, striče Jure: care- 
vina ili tvrde graničarske ruke?! 

Ništa j’ to, sinko. Knjige su knjige i zakon je zakon. 

Est i to, striče Jure, al knjige mogu i izgoriti, a 
zakone minjaju, kako im pane na um, da nas ni ne pitaju, 
al zemljica j’ vaik tu i graničari su vaik na njoj. 

Sad su svi mlađi povlađivali, a stariji se zgledavali. 
isu naučeni na takav način ni mišljenja, a kamoli i go- 

Tsr+^’ n ° os ^. e .^ a j u — da ni nije ludo, što taj čovjek govori. 
iNitko mu nije ništa odgovorio. Čulo se je tek tiho, prigu- 

šeno mrmljanje odobravanja i dosta blagog prigovaranja. 
Joso je postao stožer cielog družtva, osjetio je, da je na- 
stala neugodna stanka, pa kako je bio u naletu, malko se 
izprsi, pa reče povišenim glasom : 

— I još ću vam ništo reći: kad je giniti, kad triba 
braniti i cara i carevinu, unda mi graničari najprvi i naj- 
bolji soldati. Svi nas glade niz dlaku i daju nam kolajne, 
a kad su mirni i sigurni, unda nas glade kiselim liskovim 
štapim! I još vele — zemlja j’ careva! Nego, vidit ćemo, 
što će biti sad, kad smo stukli Mađare i spasili i carevinu 
i Beč od nji! 

— I u Taliji bili najprvi! — dobaci neki Šulentić. 

— I to! — potvrdi Joso, mnogo tiše. Splasnuo je i 
stišavao se, pa nastavi mirnije: — Esmo i te kukavce 
izprašili po vratriju. I bilo bi mi i’ uprav i ža, da nisu 
uni, kako pripovidaju stari ljudi, tu u Dalmaciji^ pravili 
svakakve gadaline. Ovako — šilo za ognjilo. I još pripo- 
vidaju ljudi, da nisu došli u Dalmaciju ka ljudi i junaci na 
pušci i lumbardi, man je kupili od nikakvog našeg cara, 
jadna mu carevina. Kupili je, vele, ka što loš gospodar ku- 
puje vole, jer i’ nije kapac sam od’raniti! Stog mi i’ nije ža. 

Nastao je tajac. Svi su osjećali, da je Joso govorio 
krupno i da je mnogo rekao, kako se inače u granici ne 
govori; ali — govorio je istinu. Ni najstariji nisu mogli 
prigovoriti, iako je njima sve to sad otvoreno, grubo i bez- 
obzirno iznosi, dok je suština već davno svima u duši, i svi 
su se pomalo i oprezno bunili i prigovarali. Sad su šutjeli, 
polako se razilazili, noseći u svojoj duši cieli dugi govor, 
koji bi svaki bio mogao nadovezati na rieči Kresinova sina, 
ali bilo je ipak nešto, što ga je spriečilo, da i on reče svoju. 
Premišljavali su, nosili, mozgali i sve više i više odobravali 
ne samo misli nego i rieči Jose Kresojića. 

Veljbaba Joso i Kresina ne pregovoriše, a čim je nastao 
prekid razgovora, čim su osjetili napadan zastoj, prvi su 
se udaljili i pošli prema kući. Jadre je okrenuo desno iza 
plovanije, pa tako s veljbabom do njegove kuće. 

— Pogledat ću na Dolac, da vidim, ima li šteta — 
rekao je, okrećući s veljbabom. 

— Ni nema šteta, al nema ni koristi — odgovori Joso, 
gledajući preda se. Osjećao je, da bi njih dvojica mogli 
mnogo razgovarati o onom, što su čuli, jer su i njima duše 


356 


bile prepune, no kao da ni jedan ni drugi nije znao, gdje 
bi i kako bi počeo. Joso je nosio pred očima Kresinova sina, 
koji je nastupio onako sigurno i odlučno, da ga je posve 
iznenadio i zapanjio. Htio je nešto o tom reći Kresini, jer 
je osjećao, da bi ga svojim riečima razveselio. Sve je tražio 
pravi izraz i slagao rečenice, pa reče: 

— Ovaj vaš Dolac Kresojića pravi komad zemlje! 

~7 Est to — potvrdi Kresina. Nije ga iznenadilo ime, 
koje je veljbaba dao Dolcu, jer je znao, da ga tako zovu 
već dugo baš kao što je sve postalo »Kresojića«, što je 
prije nosilo naziv »Nadvođansko«. 

— 1 pametno si učinije, što si ga ogradije tamo do 
Lilini! — govorio je Joso i dalje o istom predmetu, jer nije 
još uviek našao pravog prelaza na ono, o čemu je želio 
govoriti. — Sad je komad, da i’ je malo unaki. 

— Lip komad. I ovo od Briga Serdareva doli nije loša 
zemlja. 

— Dobra, dobra zemlja, a vas da Bog puno u zadruzi, 
pa morete sve pošteno obraditi. 

— Samo, pusto, pridugačka ograda! O’de do tebe put, 
pa sam mora ograditi, iznad Briga put, pa sam i uno mora 
ograditi, a do Lilini’ tije, jer drugačije se ne bi moga obra- 
niti od šteta, pa smo i uno morali ograditi. 

To est. Nego, vaša čeljad blagoslovljena, pa vam 
nije ništa težko. 

I nije, vala mome Bogu — odgovori Kresina suho. 

— A sad vidiš i sam, kako j’ ovo udarilo i kud šiba. 
šiba li — šiba! Ti to, moj Joso, više ni ne vidiš, 
ka ja što vidim. A e li čeljad dobra — est. Al jope! Esi 
čuje mog Jošiću, kako kreše?! 

— Zna sam, da j' pravi čovik i da j’ mudar, al jope 
nisam zna sve. 

. " Kako un misli, tako ti danas, moj vridni veljbaba, 
m . ls . +• SVe ’ mlađe i što j’ odalo po svitu. Ti to ne moreš 

viditi, al ja čujem: »Moja zemlja«, »moja krava«, »moje 
o\ce«, »moja dica« — sve ti je to sad tako okrenilo, pa kako 
unda ne bL i caru rekli, da ništa nije njegovo, man sve 
naše, kad — na moj račun — tako i est?! Vidim ja već, da 
msam za ovog novog svita, al — imaju li pravo, imaju! I ne 
ce to dobro svršiti, jer ne valja, al kad vele, da j’ dobro 
’ k0J1 ce u tom živi *i, mogu li ja, stari grob, reći, da ne 

valja?! Ne valja, moj veljbaba, za me, al valja za nji\ a ja 
odlazim, a uni ostaju, pa kako im Svemogući da. E 1’ 
ovako ? ! 

Nikako drugačije, moj vridni Jađre. Sve sam ja to 

prosa u našoj velekoj zadruzi. I sad sam spa na to, da sam 
mora tuđeg momka dovesti k svojoj ćeri na ognjište, da mi 
ne utrne. Nego, duša valja: pravi momak iz poštene kuće 
Prpića, da joj treba para tražiti. Al vidiš li ti, kud to dođe? 

E, vridna kuća Prpića i vridni tvoj zet Dujo. Est to, 

čovik ka edan po edan. Još je momče, a već se za nj čuje 
među Ijudim. 

— Al tvoj Joso vridi svoga Jose! 

— Est i to, al mi viruj, da se za njeg bojim. Kako si 
ga čuje sad u puku među Ijudim, unako un kreše i kapitanu 
u kumpaniji, pa se bojim, da će biti š njim i najzad zlo. 

— Ne će, Jadre. Mudar je un čovik. Divani, kun da 
štije iz evanđelja. 

— Da mudra ne primudri, lako bi bilo, al blunastu 
lisicu vataju gvozda za ednu nogu, a mudru za dvi. Tako j 
to vaik na svitu, pa se bojim za njeg. 

Tako su razgovarajući stigli do Gaja Babića, i Kresina 
htjede okrenuti puteljkom lievo iza kuća,^ no Joso ga po- 
nuka, da ide s njim i da se svrati u kuću. Kresina se je 
branio i izgovarao, da mu se žuri, no zapravo mu je bilo 
i drago, da se svrati, jer nije bio kod veljbabe, odkad se 
je zadruga razpala. Bilo je u njemu malko radoznalosti, da 
vidi, kako izgledaju — ruševine jedne zadruge. 

Velika je zadružna kuća razdieljena po sredini: do 
crkve je zapalo veljbabu Josu sa starim ognjištem, a do 
Klanca, prema Docu Kresojića, Petrusila, dok su trećem 
bratu Jaliću dali jednu zidanu staju i preradili mu je za 
stanovanje. Velika je staja, na strani do crkve, u cielosti 
pripala Josi, dok su za drugu dvojicu braće podigli nove, 
dosta loše i neugledne staje. Tako je to moglo biti, jer su 
staru, postojeću, ocienili kao veoma trošnu, te će i Joso 
morati mnogo popravljati. Kresina je zastao pred kućom, pa 
mu je Joso raztumačio, kako su se podielili, a onda rekao: 

— Duša me j’ bolila i srdce mi se cipalo, kad smo ci- 
pali svoju didovinu, al ti moram pošteno reći, da sam s di<- 
com uprav dušom upočinije, odkad se podilišmo. Kad sam 
braći prinosije vatru s našeg starog ognjišta, činilo mi se 

kun da ne držim rukami nagoreno drvo, man da držim uprav 
za živu žeravicu i da me po nogami, kako god koračim, ši- 
baju šare zmije. Al mora sam. Nije se više unako dalo, pa 
sam mora, i sad velju: Bogu mome vala, da smo načinili 
unda brez veleke sramote, jer bi potlje bilo još teže. Jalić, 
siromak, nema nikog. Sve pomri, al su ovi Petrusilovi pusto 
nesložni, pa će se, sve se bojim, još i među sobom dalje 
diliti. 

— I uni će se dalje diliti?! — iznenadi se Jadre. 

— Dalje, dalje! Sve se bojim. 

— Pa, što će diliti?! 

— Uno malo, što im je ostalo. 

— P’ unda mogu svi štap u ruke, torbu na pleći, pa 
prositi! 

— Srića Božija, da smo unda ovo načinili! — reče 
Joso. — Est meni i ružno i svakako, što meni I mojoj Iki 
nije Svemogući uzdrža mužka diteta, al vala Mu i na ovom. 

Morao je ući u kuću i sjesti, jer bi inače uvriedio do- 
maćina i domaćicu. Dujo i Stana još nisu bili stigli od 
crkve, a Ika se je marljivo vrtjela oko vatre, kao da joj je 
jedva petdeseta, a bilo ih je već mnogo, mnogo više. Čim je 
Kresinu opazila pred kućom, odmah je uzela tavu metnula u 
nju piasti i spremala kajganu, pa čim su ljudi sjeli, tava 
je već bila na stolici pred njima. Kresina se je i opet bra- 
nio, da ne može ješci, no nit mu je to koristilo, nit je on 
očekivao da može izbjeći toj dužnosti. Kuća je bila veoma 
čista i uredna, a od brata Petrusila je bila pregrađena jed- 
nostavnim neizblanjanim daskama tako, da se je čula svaka 
rieč s jedne strane na drugu. Ika se je zanimala za sve sta- 
rije, a napose za planinku, a Jadre je odgovarao sve naj- 
bolje, dok ne dođe pitanje i na Ivana. 

— E, š njim nije dobro — odgovori Jadre. — I sve se 
bojim, da un ne će dugo gaziti ove naše zemljice. 

— A što mu je, šentaj te nebog?! — čudila se je Ika 
veljbabina. 

— Već dugo un ništo u sebi nosi, a odkad pogibe Mate, 
slomi se ka prut i nestaje ga ka sniga na suncu. 

— A kako siromašna Matija, odkad obudovi, jadnica? 

— To j’ tvrda Dujminova i Jadrina kost, pa nosi mo- 
mački — odgovori Kresina. — Prava žena i junak. 


> 

Čim mu je dopustila pristojnost i obziri, ustao je, opro- 
stio se i pošao. Joso ga je izpratio niz Klanac do Doca. Još 
su tu malko stajali, govoreći o ljepoti tog komada zemlje, 
jer je veljbabi bio neobično na srdcu i u oku. Bio bi volia 
nego bogzna što, kad bi ga bio mogao priklopiti svojoj za- 
druzi, no za to nije bilo nikakva izgleda. 

— Nego, razpisašte li vi zadrugu?! — upita Jadre ne- 
nadano i bez uvoda, jer su ga te misli morile. 

— Razpisašmo. Svi smo jednoglasno bili za diobu, a 
zemlje j’ bilo dosta, pa nam dozvolilo — odgovori veljbaba. 
— A1 da nam ni nije dozvolilo kod kumpanije, bili bi se 
vindar podilili tajno, jer se više nije unako moglo. 

— Tajno?! 

— E, e: tajno. Mi bi se podilili, al bi osta isti stari 
kućni lumer za sve. Sad ima svaki svoj lumer i svoju bu- 
letu za so. 

Razstali su se. Jadre je udario ravno preko Doca iz 
ćoška u ćošak, da upoprieči, pa iza kuća Podvođanskih ga- 
zom preko Obsenice kod njihova mlina udari ravno kući. 
Pozorno je uzput promatrao stari mlin i vidio, da su ga 
jako zapustili. Već ga dugo nije vidio, pa se je iznenadio. 
Lile je dobar gospodar bio i vazda na sve dospio iP rukama 
i nogama iP barem okom, pa poslao druge, koji su mogli 
i morali stići na sve, a odkad on ode na drugi sviet, nekako 
okrenulo sve niz brdo i kod njih. Još se nisu podielili, ali 
već gore četiri vatre i pristavljaju se četiri lonca. Ne čuje 
se, da su se baš podielili i zajedno obrađuju zemlju i blago 
je još skupa, aP su ipak četiri planinke. Taji se to i ne pri- 
povieda, al se ipak zna, a Jadre je sad i na mlinu vidio, 
kako izgleda to gospodarstvo. 

Kući je došao i nerazpoložen i tužan i umoran. Josu je 
već našao s ostalim misarima kod kuće. Pozdravi i reče: 

— Svratije sam se na Dolac Pod vodom, pa me velj- 
baba uvuka u kuću i taku ja malko zapeje. 

On nije prihvatio naziva »Kresojić«, pa je vazda sve 
označivao po starom običaju. Josu je nekoliko puta pogle- 
dao, kao da mu kani nešto reći, aP ne reče ništa, nego upita 
Iku za Ivana. 

— Prilega j', jadna ti sam za njim — odgovori ona. 
posve tužno i beznadno. 

— Uprav š njim nije nikako dobro — reče Jadre. 

U taj čas je došla Lucija iz kuće, u kojoj su njih dvoje 
stanovali. 

— Što radi? — upita je Ika. 

— Napala ga sad, moja nešo, nikakva vatrušina, pa 
banda, jadna ti sam i kamena za njim — odgovori Lucija i 
obriše suze s očiju. I ona se je sva pogrbila i izobličila, te 
je bila sličnija prikazi nego živu čeljadetu. U licu je bila 
mnogo starija od Ike. Ivan je u bolesti ležao u kući, jer mu 
nisu dali na sjenik. 

— Ne poidaj se, rano moja — poče je Ika tješiti. — Ne 
će njemu, ako Bog da, ništa biti. Ubi ga žalost, pa se ne 
more povratiti, al mu ne će, ako Bog da, ništa biti, meni ti 
viruj i moli se Svemogućem, pa se ne pripadaj. 

— Dat ćeš mi kvasine, da mu metnem mokru krpu na 
čelo i grudi — govorila je Lucija, ni ne pazeći na rieči 
utjehe i bodrenja. 

I Perjas je izgubio sina, a i Danin se ne vrati, no oni 
su bili ne samo mlađi i zdraviji, nego nisu bili ni približno 
tankoćutni kao Ivan, pa su nosili, kako se to redovno nosi: 
Bog dao, Bog i uzeo. Je li žao — jest. I težko je i čovjeka 
srdce boli za svojim djetetom, no — život teče dalje svojim 
tokom. Od tuge se ne umire. Može se poludjeti. Kod grani- 
čara ni to. Nije to njihova bolest. Umire se samo od sla- 
bosti: u djetinjstvu i u starosti; ili se umire od puščanog 
zrna, bilo u ratu, bilo u kakvom međusobnom obračunu, a 
osim toga se može umrieti i u planini, ja od medvjeda, ja 
da ga satare bukva iP kola. Drugčije — može svašta iti, aP 
nije redovna pojava, pa ni Ivana ne bi tuga b r ogla 
oboriti, da već prije nije bio slab i da nije i previše osje- 
ćajan, kao da nije graničar i kao da nije donio iz rata zlatnu 
kolajnu za osobitu hrabrost i hladnokrvnost. 

Vrućina je popustila, ali se više nije digao iz kreveta. 
Kresina je težko prebolio babu Mandu, a Ivanova ga smrt 
pritište zemlji, da se je jedva održao na nogama. Jesu svi 
članovi njegove zadruge i dobri i poslušni i pažljivi, ali kao 
Ivan nije nitko niti može biti, a on je sam imao više u ma- 
lom prstu nego svi ostali u glavi. Tako je to sudio i vjero- 
vao Jadre i tako osjećao taj gubitak. Poslije Jadre su si- 
gurno najdublje i najiskrenije tugovala za svojim didom 
Ivanom djeca: Srđen, Kikica i Nikola Jose Jadrina. Njih 
su troje tom smrću bili najviše pogođeni, jer su najviše i 

izgubili. I Martin pokojnog Mate veoma je volio svog 
djeda, a Ivan mu se je otimao i više tražio samoću, dok se 
ne priljubi i ne pronađe najmilije i najtoplije mjestance za 
svoju smrzlu i promrzlu narav na grudima djeda Ivana. 
Nije ga smetalo, što ga zovu i Smrzlom i Srđenom, samo kad 
se je smio zavući u djedova njedra. 

Seka Tomina je s djecom spavala u istoj kući, u kojoj 
i stric Ivan, pa mu je u bolesti, uz Luciju, najviše ona bila 
pri ruci i njegovala ga. Dok je mogao, silio se je, da joj 
vazda što liepo i pohvalno reče o Tomi, jer je vidio, da je 
ona u velikoj žalosti i na pravom čudu, što on ostade u tu- 
đem svietu, mjesto da se kao pravi graničar vrati svom 
ognjištu i svojoj obitelji. 

— I nije to, rano, loše, što ostade — govorio je stric 
I van> — Un je dobro pismen, a mudar je, čemu kraja nije, 
pa ne će loše proći, viruj ti svom stricu, kad ti veli. 

Seka nije o tom pitanju imala nikako izrađeno svoje 
mišljenje, ali ju je pritisla velika tuga i nije se mogla rie- 
šiti osjećaja, da je to najveća nesreća, koja ju je mogla 
zadesiti. 

Seki su godile njegove rieči, pa je nastojala, da što 
više bude s njim i vazda željela, da započne razgovor o 
Tomi. Kad ode stric Ivan, nesta i razgovora o Tomi. Nije 
ga više imala s kim voditi, jer sama nije mogla počinjati 
i nije znala, što bi govorila, a drugi su puštali to s mirom. 
Zbog toga je i njezina tuga za stricom Ivanom bila i du- 
boka i iskrena. Rado se je navijala u Jadrinu blizinu, jedno, 
jer ga je veoma cienila i voljela kao starješinu i velika go- 
spodara, a drugo, jer je otac njezina Tome, pa je očekivala, 
da će joj on što god početi o njemu govoriti — svejedno, da 
li dobro ili zlo, ali samo da govori o njemu. Nije postigla 
žuđenog cilja, jer je Jadre bio posve zatvoren, tmuran i 
miran i tih i namrgođen kao nikad prije. Kad su Ivana po- 
kopali, on je prošaptao, tako da ga nije nitko mogao čuti: 
»Sad mi ode i ti. A'ko mi još i ostade?« Ika je duboko osje- 
ćala s njim i razumjela ga, no ni njoj više nije bilo do raz- 
sipanja nježnosti i topline, kad se je već i sama sušila i kvr- 
čila kao hrastova kora. Dobra je volja bila tu, zvukovi su 
najopojnije ljubavne glasbe u njoj šumili i razliegali se 
njezinom razpjevanom dušom, ali — nije više bilo glas- 
bala, koje bi moglo te čarobne zvukove dovesti u ovaj sviet 

i dati im život, koji bi i drugi mogli čuti i osjetiti. Ona je 
sva podrhtavala cielim tielom, ali ne od ljubavne groznice, 
koja ju je duhovno obuzimala, nego od tjelesne slabosti i 
izcrpljenosti, pa nije više imala snage, da Jadri pomogne 
nositi težko breme, koje je pritislo njegova leđa. 

— Milinje moje — šanula mu je barem svaku večer, 
kad bi se pomolili Bogu i spremili na počinak, no to je te- 
panje zvučalo više kao molitva Svemogućem nego kao lju- 
bavni šapat blage, dobre duše, koja želi sama pomoći i biti 
vazda pri ruci za svaku nevolju, za svaku potežkoću i nepri- 
liku. Njezin je glas bio već posve razbijen, a njegova boja 
tmasta, maglenasta i bolestna. — Vidim ja i znam ja, kako 
ti je, al dat će Svemogući, slava Mu i vala, pa će sve dobro 
biti. 

— U Mrkobraduši, miljenice moja — tamo će nami biti 
dobro — odgovarao je on vazda isto i uviek jednakim bol- 
nim naglaskom, koji se više ni ne tuži, ni ne obtužuje, ni 
ne jauče, nit se grozi, nit traži lieka i izlaza. — Naše j’ bilo, 
a sad — kako Svemogući da, slava Mu i vala. 

Kresina je jasno vidio, da među čeljadi prevladava Jo- 
sin duh i da njegov ugled raste iz dana u dan. Kad se radi 
o kakvom novom pitanju, koje ih zanima kao ljude i grani- 
čare, Joso je onaj, koji će vazda pogoditi pravu žicu, u koju 
onda svi složno udaraju. Jadre nije mogao zaključiti, da 
.Joso ne misli dobro i pošteno, a da je pametan, to je bilo 
izvan svake sumnje, ali njegov je način mišljenja i razgla- 
banja i umovanja bio Kresini posve buntovan i neproba- 
vljiv. Uzprkos tome uvjerenju i osjećaju, nije se na njega 
ljutio, nego je samo pozorno pratio i njegov rad i njegov 
upliv na kućnu čeljad. To je radio tim zdušnije, št© je već 
u svojim mislima tražio svog nasljednika i budućeg kućnog 
starješinu, koji će nastaviti i održati Kresinove uspjehe. 
Nekoliko je starijih, no Jadre se nije mogao ni za koga 
odlučiti, jer su bili prilično poodmakle dobi, a nije se nije- 
dan osobito izticao nad ostalima, pa ne bi imalo smisla, da 
njima kome povjeri vodstvo zadruge, jer ne bi stvorili ništa, 
a ubrzo bi morali ili uslied smrti ili uslied starosti prepu- 
stiti vodstvo kome mlađemu. Stoga je odlučio, da onda on 
sam odmah izabere kog mlađeg. Dugo je mislio na Josu, pa 
da je samo malko bio stišani j i, da je znao više šutjeti i u 
sebi prenieti, izbor bi svakako bio pao na njega bez veli- 

kog razmišljanja, no ovako je Jadre zastao i motrio dalje. 
Još su dva ozbiljna takmaca za to mjesto — ne takmaca, 
što bi oni to željeli i natjecali se, nego u Jadrinim mislima 
i osnovama. To su Dane, kovač, i Perjas. Danu je ubrzo 
Jadre izpustio iz svih osnova, jer se je previše bavio samo 
svojom kovačijom, jer mu je žena — tako se barem Jadri 
činilo u tolikoj mjeri, da je vjerovao, da ona — prćija. 
Dane je nešto kovao nekom Babiću i Jadre je posve slu- 
čajno vidio, da je on donio u torbi sir i dao ga Dani, a od 
Dane ga je uzela njegova žena i odniela u svoju sobu, da 
nikad više iz nje ne iziđe. To je Jadru toliko upeklo, da je 
za nekoliko dana upitao Iku kao posve slučajno: 

— Uprav mi se učinilo, da j’ nikidan Vid Markuličin 
donije našem kovaču sir . . . 

— Daaa! — zanieče Ika. — Nije, ne. Tebi se učinilo. 

•— E, e. Meni se samo pričinilo — popusti on odmah, 
jer je dobio potvrdu za svoju sumnju. Bilo mu je dosta, 
da zaključi, da tako ne može biti gospodarica čestite grani- 
čarske zadruge, a da metne Danu za starješinu, a nju ne, 
bilo bi zamjerke i svađe i plača, jer ne bi nikako mogao 
obrazložiti, zašto ne će nje, kad njega meće na to mjesto. 

Ostadoše na izboru još samo Joso i Perjas. Joso je 
okretniji od svog strica Perjasa, a njegova Stana mnogo 
bolja od strine Barice, pa je stoga skoro pala odluka za 
Josu, no kako Jadre nije htio ni naglo ni nenadano napu- 
stiti starješinstva, nije nikom, pa ni Iki, ništa govorio o 
svojim osnovama. 

Međutim se pročuše dva važna događaja: proglašenje 
novog zakona o granici i uvođenje Bachova absolutizma u 
carevini. Novi graničarski zakon je — po shvaćanju starih 
graničara — imao najstrašniju manu, osim mnogo drugih 
manjih, što je dopustio diobu zadruga već na temelju ma- 
njine glasova zadružnih članova, jer je to ujedno značilo 
službeno odobrenje — razpada zadruga. Kad je to Jadre čuo 
od samog kapetana u Lovincu, osjetio je udarac posred 
srdca, i da nije sjedio, bio bi se sigurno srušio na pod, jer 
ga noge ne bi bile održale. 

— Gotovi smo, gospodin kapitan! — rekao je i uzdah- 
nuo, kao da izbacuje srdce na uzdahu. 

Uprav se ti ni ne moreš tužiti na svoju čeljad 

odgovori mu on. 

— Ne živi moja čeljad, gospodin kapitan, izvan svita, 
a kad Obsenica poplavi, ne gleda, koje j’ čija zemlja, man 
dere, kud stigne. 

— Već ima, moj vridni Jadre, prikoviš potajni dioba, 
pa j' car mora ništo načiniti, da se to uredi. 

— E, i: uredi li, uredi! — odgovori Jadre veoma tvrdo 
i oporo, pa nastavi istim naglaskom i razpoloženjem : — 
Čujem, da smo dobili junačku plaću i mi i naš vridni ban 
Jelačić, što Mađare skinišmo caru s vrata?! 

— Paaa, kako bi ti reka?! — poče satnik nesigurno i 
u najvećoj neprilici. 

— Ništa, ništa, gospodin kapitan — priskoči mu Jadre 
veoma ljutito u pomoć. — Recimo popu pop, a bobu bob: 
čim je car Mađare kaznije, što su se digli na njega, tim je 
nas nagradije, što smo ga spasili. Tako j’ to i nikako dru- 
gačije! 

— Pa, kako bi ti reka?! — mucao je satnik i vrtio se 
kao zmija na trnu, jer je mislio isto kao i Jadre, a opet 
mu ni njegov čin ni njegov položaj nisu dopustili, da go- 
vori otvoreno. 

— Reka sam ja vami sve, pa vi meni ne tribate više 
ni bile ni crne. I ja vami velim, da uni naši momci nisu 
s kozami travu pasli, iako su čobanili. 

— A koji to momci?! — upita satnik, jer nije razu- 
mio, što je Jadre htio reći. 

— Kad se kod nas pročulo, što nam carevina dade za 
valu i nagradu, niki rekoše ovako: ja, na priliku, nosim za 
vas vriću šenice na ramenu, jer vi niste kadri, a vi se unda 
još obisite na vriću i ne date mi, da je nosim ka čovik, man 
mi zanovetate. Što ću ja, ako sam pametan čovik — vele 
ovi naši momci — man tresniti o ogredke i s vami i s va- 
šom vrićom, pa nek vas nosi vrag sebi za užnu. Tako vele 
naši ovi mlađi. 

Satnik je šutio kao niem, a u Jadri je kuhalo, da bi se 
zmije o njeg bile trovale, da je slučajno koja naletjela, pa 
se prevarila, da ga ujede. Satnik je gledao preda se i samo 
bi, od čas dočas, bacio na njega letimičan pogled, smišlja- 
jući, što bi mu rekao, da ga ublaži. Poslije duge šutnje po- 
digne glavu, zagleda se ravno u Kresinu i reče mu : 

— Mudar si ti i pošten, vridni moj Kresina, i tvoja 
zadruga dade za carevinu već mnogo junaka — 

— E: dade li, dade! — upane mu Jadre u rieč. 

— I ja tako velim: dade mnogo junaka, pa se unda zna, 
kako mislite, al morate i cara razumiti. Njemu nije lako. 

— Da su mu svi ka mi, moga bi mirno ne samo care- 
vati nego i spavati — i opet upane Jadre. 

— Est i to. Nego, un mora na sve misliti. 

— Al pošteno i pravedno: sa poštenima pošteno, a 
s lopovim, kako zaslužuju. Nego meni se čini, i na moj je 
račun ovako: ako oćeš, da te car nagradi i da ti bude do- 
bro, moraš biti lopov i digniti se na njega. 

Satnik je i opet izgubio svoju misao, pa časak zastao, 
a onda će povišenim glasom: 

— A što veliš, kad car sad odredi zakonom, da su gra- 
ničari odsad vlastnici i podpuni gospodari svoje zemlje, a 
ne samo uživaoci kao dosad?! 

Jadru malko zateče taj njegov upit, jer nije uobće ni 
zarezivao tu odredbu novog zakona, časak se zamisli, a za- 
tim se nasilu osmiehne i reče: 

— To j’ uprav tako, gospodin kapitan, kun da bi ja 
sad uzeje tu vašu kapu vami s glave, pa vam je pružije i 
reka: »Na! To j’ sad vaše!« Uprav tako j’ s ovom našom 
zemljicom. 

Kući je išao sam, pa je imao vremena, da razmišlja i 
da se stišava. Pomalo je dolazio k sebi i sve mirnije i mir- 
nije i mirnije primao događaje, kakvi jesu. On ne može 
ništa promieniti, ali može i mora povući iz svakog pame- 
tan zaključak i prema tome se onda i vladati. Bilo je već 
kasno, kad je stigao kući. Pripoviedao je kod večere lju- 
dima, što je razgovarao sa satnikom u Lovincu i rekao im, 
što mu je odčitao. Usred razgovora opazi, da nema Ike među 
ženama kod druge stolice, no ne reče ništa, samo ju je 
očima tražio po kući. Pogled mu se ustavi na Luciji pokoj- 
nog Ivana, koja se je bila sva savila u klupko i glavom 
skoro ticala stolicu. Barica je Perjasova obavljala planin- 
kine poslove. Jadre već skoro zausti, da pita za Iku, no onda 
se predomisli. Kad je došao, još ju je zatekao u kući na 
nogama i nije mu se tužila, da je što boli, pa je možda izišla 
kud van. 

Svi su se slagali s Jadrinim izlaganjem, a napose Joso. 
On je u svojim mislima bio još žešći i odlučniji, no nije se 
pristojalo, da kod stolice mnogo govori. Samo je povlađivao 
otčeve rieči. 

Iku je zaboljelo i morala je leći u postelju, a odredila 
je, da je za vrieme njezine bolesti zamjenjuje Barica Perja- 
sova. 

— Što j’ to s tobom, miljenice moja? — upitao ju je 
Jadre, kad je vidio, da ju je ozbiljno svrnulo i povalilo u 
postelju ko pokošenu travu. 

— A nu, milinje — odgovori ona tiho i smireno. — Ni 
ne boli me ništa. Samo me nikako drži . . . 

Bolovala je samo nekoliko dana i ugasila se kao svieća, 
kad dogori. Prije smrti je često pitala za Tomu, pa joj je 
Joso svaki put, ako je bio blizu, ponovno pripoviedao, što 
je pisao, a što je ona već i tako znala. Kad nije bilo Jose, 
onda su joj to isto pripoviedali drugi. Seku je nasamu pri- 
zvala i rekla joj: 

— Rano moja, budi š njim strpljiva. Dobar je un i nije 
dobar. Ti ćeš to, jadna ti sam, još viditi, al se strpi. 

Seka nije pravo razumjela, a Ika joj nije dospjela reći, 
jer nije našla pravih rieči, kojima bi joj uvijeno prikazala, 
da je opazila na njemu, da rado gleda žene. Ona je tu svoju 
tajnu poniela sa sobom u grob, a Seka je uzalud kušala, da 
rodnim suzama dokuči, što joj je svekrva nagovieštala i 
zašto ju je bodrila, da bude strpljiva. Taj razgovor nije bio 
jedini razlog, s kog je Seka gorko plakala za Tominom maj- 
kom, ali je svakako bio najrodniji izvor njezinih suza. 

Kad je Kresina prenio prvi udarac, koji mu je zadala 
Ikina smrt, opet se je uzpravio i ravnao zadrugom, motreći 
otvorenih očiju Baričino gospodarstvo, kao i sve pojave, 
koje su stizale na njihovo ognjište. Zadruga je živjela svo- 
jim redovnim životom, poslovi su se odvijali kao i prije, 
čim je izbliedilo iznenađenje i stišala se tuga zbog Ikina 
naglog odlazka. Nova je planinka pomalo uvađala neke pro- 
mjene, jer svaki čovjek ima svoj posebni način rada i upra- 
ve, pa i kad se drži posve istih načela i smjernica, koje je 
zatekao, kad je preuzeo na sebe teret dužnosti i odgovor- 
nosti. Sve teče nenapadno i pomalo se uobličuje prema na- 
ravi i sposobnostima onog, koji upravlja. I ovdje se poka- 
zalo životno pravilo, da ljudi nisu jednako ni sposobni ni 
marljivi ni predani poslu, no uzprkos toga, život teče dalje, 
i nitko nije nenadomjestiv, jer mora biti nadomješten. Ba- 
iica se je vladala mirno, mudro i dostojanstveno, kako do- 

likuje domaćici ovako velike kuće, a ključevi su joj zvec- 
kali o bedro nenapadno, bez izazova i upozoravan ja. Prema 
ostalim se je ženama vladala posve ljubazno i pažljivo, na- 
stojeći svakom zgodom, da im nikad ništa ne učini uz nos, 
osim gdje doista mora, jer baš tako mora biti, pa kome bilo 
pravo, kome krivo. Napose je mlađim ženama posvećivala 
posebnu pažnju, kad su očekivale diete ili ga imale na 
prsima, a takih je vazda u kući. Tu je Barica bila doista na 
visini, kao da se sjeća svoje mladosti, kad je ona bila u 
jednakom položaju i bila željna ne samo mira nego i boljeg 
zalogaja. U tom je svom nastojanju, da im ugodi, išla tako 
daleko, da je svakoj dala posebno i mlieka i skorupa i sira 
i masla, da im bude vazda pri ruci, kad god zažele za sebe 
ili za diete. Jadre je to opazio i u prvi mu čas bje neobično 
krivo. To je značilo očito prćijanje i dielenje, pa bilo i u 
najboljoj namjeri. Predviđao je posljedice i odlučio, da će 
Baricu svakako upozoriti na liep i obziran način, da to ne 
čini, jer se na taj način samo podpiruje onaj duh, koji i 
tako već dulje vremena provejava u glavama svih mlađih 
ne samo u njegovoj zadruzi, nego i u drugima još više, jače 
i otvorenije, jer su slabije i klimavije od njegove. Dugo se 
je skanjivao, jer se nije dogodilo ništa osobita ni neugodna, 
što bi ga turnulo i ponukalo, da bezodvlačno nastupi i ure- 
đuje. Naprotiv: sve se razvija posve liepo i mirno, možda 
još bolje nego za pokojne Ike, barem s obzirom na zado- 
voljstvo žena, što je vrlo važno, pa i odlučno u svakoj ljud- 
skoj zajednici. 

Kresini nije bio po ćudi postupak, ali su ga posljedice 
umirivale i nije htio zapinjati za kotače, koji se uredno i 
bez škripanja okreću i obavljaju svoj redoviti posao. On je 
nezadovoljan igrize se već i na samu pomisao, da su se u 
njegovoj zadruzi posve udomaćili »moji lončići«, »moja 
varenika«, »moj skorup«, »moje maslo« i »moje dite« — ali, 
jednostavno nije imao ni snage ni odlučnosti, da tome stane 
nakraj. Malo pomalo se je stišavao, patio i uviđao, da za to 
vrieme i prilike nisu nepodesni taki običaji, nego — da je 
on suvišan i da ih ne razumije. S dana u dan je osjećao sve 
više i više, sve jasnije i jasnije, da bi bilo bolje, da ga 
nema, jer je zasad nezadovoljan, a ubrzo će postati ne 
samo suvišan, nego i štetan. Tako je počeo osjećati i zami- 
slio se. 

Gospodarstvo je inače išlo u starom zamahu i pravcu. 

Jadre je u svojim kostima, u krvi i u duši nosio staru 
predaju prošlih vremena i pokoljenja, gojeći prema tim sve- 
tinjama najpožrtvovniju pobožnost i odanost, kakvu ne 
može ni diete osjećati prema svojim roditeljima. To je veće 
i jače, jer je djetinja ljubav vezana na dvoje ljudi, dok je 
ova ljubav ukotvljena na svim grobovima prošlih pokole- 
nja i ujedno obuhvaća sve kolievke, koje će se u bezgra- 
ničnoj budućnosti bilo kada zaljuljati kod tog starog ognji- 
šta i izpuniti pjesmom djetinjeg zdravog plača začađale 
prostore, kojima prođoše davni pradjedovi. Ta je poveza- 
nost s prošlošću i budućnošću u skrušenoj pobožnosti i 
odanoj vjernosti posve jednaka vjeri u Svemogućeg. Tko tu 
svetinju u sebi osjeća i sviestno je nosi, on je ne može ni 
izgubiti ni zabaciti, jer je to jedno s njegovim bićem, to 
je bitni sadržaj njegove duše. Najveća bol za djecu je, kad 
vide, da njihovi roditelji težko grieše; najstrašniji doži- 
vljaj za pravog vjernika je, kad zateče svog svećenika u 
griehu prema zajedničkim svetinjama, kojima se je on za- 
vjetovao i posvetio im svoj život i svoje sposobnosti; naj- 
strašniji udarac za nosioca i predstavnika pradjedovske 
predaje jest svakako spoznaja, da se te svetinje krnje još 
pod njegovim vodstvom, a da nema snage, da to sprieči. 

Kresina je svom težinom i s velikim bolom u duši osje- 
tio svoj takav položaj. Ne događa se ništa, a ipak se toliko 
toga događa, da mu se magli pred očima. I u kući i oko 
kuće i u crkvi i pred crkvom — svuda osjeća novo struja- 
nje, novi način razgovora, a napose novi način izražavanja 
prema starijima i predpostavljenima, da se starim ljudima 
koče oči od čuda i usta se kamene, kad to sve čuju i mirno 
slušaju. A doista slušaju posve mirno, iako je sve protivno 
njihovim nazorima, njihovu odgoju i njihovim običajima, 
jer i sami priznaju u nekom posve skrovitom kutiću svoje 
duše, da ta mlađarija govori pametno i da se njihovi nazori 
ne dadu ustaviti ni psovkama ni batinama. 

U samoj graničarskoj upravi se ne događaju velike pro- 
mjene, osim što je u temeljima poljuljano staro pravo i 
stanje tim novim zakonom. Mladi su zadovoljni i s vlast- 
ničtvom zemlje i s mogućnošću diobe zadruga većinom gla- 
sova zadružnih članova, no stari vide u tom početak raz- 
sapa; mladi su gotovi na bunu, što batinanje kao redovna 


24 M. Budak: »Kresina« 

kazna nije ukinuto, jer je to najveće poniženje za čovjeka, 
dok stari to još mogu podnositi, jer je batina nikla u raju; 
ipak i jedni i drugi predviđaju, da bi se iz tog stanja mogle 
pojaviti najveće nesuglasice između graničara i graničar- 
ske uprave. Živci su bili prenapeti, osjećaj prava i nepravde 
bio je iztančan do opasne oštrice, koja je svakog časa mo- 
gla puknuti. U jednom su pitanju bili svi složni bez i naj- 
manje razlike: išli smo protiv Mađara s lozinkom: Mi se 
ne damo! Mi ne damo, da nam tuđin uvađa svoj jezik u 
naše urede! Tako smo išli, za to smo ginuli i mi smo po- 
biedili. Mađari ne mogu i ne će uvoditi svog jezika, jer smo 
ih potukli, štoviše: kod njih uvađaju tuđi jezik kao kaznu, 
a li — i kod nas, tamo preko Vojne Krajine, kao nagradu 
uvađaju tuđi jezik u naše urede i mienjaju naša hrvatska 
imena našim ne samo gradovima nego i zaselcima. Kad su 
te viesti doprle u naše strane, u temeljima su zaljuljale sve 
stare svetinje, koje su bile spojene s pojmom cara i care- 
vine. Što se događa u Vojnoj Krajini i što je tu čista voj- 
nička uprava, to odgovara i predaji i potrebama, pa nitko 
ni ne pomišlja, da su tim okrnjena narodna prava. Posve 
je drugačije s onim preko te naše granice. Dočuto se je, da 
ni s Jelačićem nisu postupali onako, kako zaslužuje^ onaj, 
koji je spasio carevo priestolje, a graničaru ne može biti 
ništa strašnije, ništa odvratnije nego nezahvalnost. Čim je 
više mjesto, s kojeg dolazi, tim je strašnija i osjetljivost. 
Car je po graničarskom shvaćanju odmah iza Svemogućeg, 
i što god on određuje, to je dobro, a ukoliko ipak do njih 
to dobro ne stigne, nije odgovoran car, nego oni, koji su 
između naroda i cara. Tako je to bilo od pamtivieka i stoga 
su mnoge težke pojave olako prenešene i onda, kad je na- 
.rođ na njih odgovorio otvorenim ustankom. Careva je osoba 
vazda stala iznad svih smutnja i razprava. 

Sad se poče među najodlučnijima, među najsmionijima 
i među najupućenijima šaptati na uho: 

— Car je granicu zanemario, a banovinu izdao. 

Zasad je to bio samo šapat među najpouzdanijima i 
među najopreznijima, no ako to prodre i do onih neoprez- 
nih, može svakog časa planuti u kolu djevojačka pjesma. 

Oj Rvacka, naša majko mila, 

Zašto si se s Mađarima bila?! 

To će biti samo početni stihovi, a što će dalje nasla- 
gati djevojačka duša, koja krvari iP za bratom iP za otcem 
iP za zaručnikom, koji natopiše svojom krvlju bečka pred- 
građa, da spase caru priestolje — to je nepoznanica do- 
duše, aP je upućenu nije težko riešiti. Kresina je sve to 
slušao, motrio i svojim bistrim umom obuhvatio, ali je osje- 
ćajno strahovito patio i strepio pred onim, što će morati 
biti posve naravni plod tog strujanja. Da mu je došao Glas- 
nik s neba i rekao: 

— Spremi se, Kresina. Kucnuo je tvoj zadnji čas! — 
on bi sav blažen sklopio svoje navorane ruke i uzdahnuo iz 
dna duše i prošaptao: 

— Vala Ti, Svemogući, što si se sitije mene, nevridnog! 

A1 Glasnika nije bilo, on se je osjećao tjelesno još 
posve dobro i bio je krepak, te se nije žacao nikakva posla, 
kad je bilo potrebno, da i on podmetne svoja leđa. Tješio se 
je, da svakako ne će više dugo gaziti zemlju, a možda i 
dotad ostane sve po starom, možda mu uspije, da održi na 
okupu cielu zadrugu i da i druga pitanja izvan zadruge ne 
izazovu većih potresa i nesreća. U tim je mislima došao do 
zaključka, da će ipak od svih tih velikih zadruga posve 
nuždnim prirodnim razvojem događaja nastati ciela sela. 
Nema druge: to ide tim putom. I njemu je počelo pomalo 
hegati u pamet, da uz taj novi duh ne će biti nikako mo- 
guće održati zajednice, u kojima bi se već mogli međusobno 
ženiti i bez crkvene dozvole. Nije baš to pitanje, koje je 
važno, jer se na to ni ne pomišlja. Nadvođani i Podvođani 
bi se već davno mogli uzimati, no još nikom ne dođe u 
glavu misao, da se to i čini. Nije to pitanje, ali je ipak do- 
kaz, kako se krv raztanjuje, a onda lako oslabi i obiteljska 
veza, bez koje zadruga ne može ni postojati, a kamoli da 
bi mogla biti čvrsta, jaka i složna. 

Nošen tim mislima, odluči i opet jednom paliti veliku 
vapnenicu. 

7“ Sto će nam? — upitao ga je Dane kovač, koji je sad 
bio iza njega najstariji Kresojić. 

Imamo vrimena, a imamo i ogredaka, drva ćemo na- 
vesti, pa nek se nađe i klaka, ako uztriba, a u dobroj ga 
ući vaik triba — odgovori Jadre posve mirno, ne odajući 
svojih potajnih misli i nakana. 

* 

Uz ostali su posao obavljali i taj, a Jadre je u tom na- 
letu zaboravio ne samo na sve svoje brige, nego napose i 
na pravu nakanu, zašto pali vapno. Doduše, ta je zaborav 
vazda trajala samo, dok je bio u poslu, a čim bi ga ostavio 
i ili sjeo k stolici ili legao na počinak, bio je kao na mravi- 
njaku od brige, nemira i tuge, koja ga je izjedala. Najviše 
ga je ubijala bezsanica, pa je počeo propadati i susiti se. 
Barica je svojski i pošteno nastojala, da mu vazda namakne 
štogod bolje da pojede, no on * ?: e trpio i svaki put je, 

kad bi ga iznenadila, podielio djt-, .u a ona pojedu. Sve je 
neopazice ljubav pokojnog Ivana prešla i na njega prema 
izabranicima pokojnog brata: Srđen, Nikola i Kikica bili su 
i njegovi ljubimci, a uz njih Josin Ante, Martin pokojnog 
Mate Ivanova, a onda i ostala djeca u kući. 

Čovik s dicom poditinji — znao je govoriti al 

nisu dica kriva, što stari poditinje. To nosi vrime sa sobom. 

Osjećao je, da ga saobraćaj s djecom veoma odmara, 
jer ne treba ništa ni težka ni neugodna razmišljati. Samo 
se prepusti čavrljanju kao splav niz vodu, a to mu godi. 

Seka je vazda osjetila neopisivu sreću i zadovoljstvo, 
kad bi god opazila, da je djed uzeo na krilo njezinu Kikicu 
ili koje drugo diete, jer je barem tako osjećala izravnu vezu 
između sebe i te obitelji, kad se Tomo odvalio u sviet kao 
hajduk u planinu. Pisao je vrlo riedko i nikad nisu mogli 
pravo doznati, što radi, osim da je u državnoj službi. Ona 
je umirala od tuge i čežnje za njim, a bilo ju je i sram, 
kad bi tko kod crkve upitao za njega, a ona ne bi znala 
odgovoriti nego posve neodlučno, nejasno i nesuvislo. Po- 
kušala je vazda nešto izmisliti, no to je bio mučan posao, 
jer su se pisma dielila kod crkve, i kad bi koje došlo, odmah 
bi ga tamo otvorili i čitali glasno, tako da je slušao svatko, 
tko je htio. A radoznalih je bilo vazda i previše, jer su sve 
rođakinje smatrale svojom dužnošću, da se odmah zanimaju 
i da čuju, što piše, a koje nisu rođakinje, te su smatrale 
najvećim zadovoljstvom, da izravno doznaju sve novosti. I 
tako je uviek gužva oko onog, koji bi čitao. To je redovno 
bio Sekin djever Joso ili koji mlađi dječak, koji bi bas 
naletio između naroda, kad bi pandur uručio Jadri ili kom 

drugom ukućanu pismo. 

Uz take prilike ona nije mogla mnogo izmišljati, osim 
kad bi računala na zaboravljivost one, koja bi je baš što 

upitala o njemu. Najviše ju je smetalo i vrieđalo, kad bi je 
koja, tobože u šali, upitala: 

— Kako tvoj gospodin Tome?! 

Taj »gospodin Tome« upravo ju je rezao posred srdca 
i vazda joj nagnao u lice krv biesa i srama — ni sama ne bi 
bila mogla reći, što je u njoj jače. I drugi su graničari po- 
stajali gospoda, i velika gospoda, a i iz njihove kuće ima 
već mnogo ljudi u svietu, pa i jedan barun, i nikom ne pada 
na pamet, da podrugljivo pita za tu »gospodu«. Samo je 
njezin Tomo dospio na jezike zbog svog gospodstva. To ju 
je smetalo tim više, što joj se podkradala misao, da je tu 
možda i proti njoj neki mali, pa i najmanji žalac, jer su 
Skorupi obćenito važili kao malko pogospođeni graničari, a 
i ona sama je već od kuće znala više neg ostale graničarske 
djevojke, napose u kućanstvu. Za života pokojne Ike Seka 
j.e vodila svu brigu oko povrtnjaka, što je za tadanje i 
tamošnje prilike bio neobičan i posve gospodski posao, a tu 
joj je brigu ostavila i nova planinka Barica, jer je vidjela, 
da je tom poslu najvještija i da ga obavlja s osobitom 
ljubavlju i razumievanjem. Ona je znala i kuhati neka jela, 
koja se u graničarskim kućama redovno ne kuhaju, a znala 
je i vezove, koje druge djevojke nisu znale vezti. Sve su te 
okolnosti i njoj davale oznaku nekog gospodstva, pa je sad 
vazda osjećala i izravni ubod, kad god je palo pitanje za 
»gospodina Tomu«. Uslied te svoje potištenosti i osamlje- 
nosti sve se je više i više zajedno s djecom približavala 
starom svekru Kresini i u njegovim blagim pogledima 
nalazila utjehe i ohrabrenja. On je očito razumio njezino 
duševno razpoloženje i češće je našao po koju dobru rieč, 
da joj pokaže, kako misli na nju i na njezinu nepriliku, dok 
je u isto vrieme i sam bio i nezadovoljan i nesretan zbog 
Tomina postupka. 

— Nije mu tog tribalo, al — što ćeš?! — rekao je 
jedne zgode, kad je Seka spomenula pred njim Tomu, go- 
voreći djeci, kako će se on brzo vratiti i donieti im »ništo 
lipo«. — Na moj račun, un je još ka ždribe, pa se mora 
izritati. Al proć će to njega. A more i postati kakav veliki 
plaćnik. Bog zna, što j’ kome ostavije. 

Bog zna — odgovorila je Seka, jer nije znala ništa 
pametnije i zgodnije reći. 

— Dobro pismen est, cugsvirar je bije, a dobije j’ i 
nikolke kolajne, pa ne će propasti. Ne boj se, janje moje, 

za njega. , 

— Uprav, rode, da ti pošteno kažem — odgovori ona 

veoma smiono — ni ne bojim se ja za njega. Nikako me nije 
stra, al me j’ uprav sram prid svitom, kun da j otisa u 
krađu, Bog bije s nami. Ja ne znam, odkud mi to, al tako mi 

je vaik, kad me ko upita za njega. 

Kad je Jadre čuo njezine rieči, podigne glavu visoko, 
otvori širom oči i netremice se zagleda u nevjestino bliedo, 
profinjeno lice, izaprano suzama i izpijeno neizspavamm 
noćima. Gledao je nepomično dosta dugo, a onda reče: 

— Uprav tako, veliš, nevista?! 

— Uprav tako, rode — potvrdi Seka. 

Jadre duboko odahne i preko uzdaha jedva izgovori: 
— Čudesno j' to, što ti veliš! 

Ona ga je upitno pogledala, jer nije razumjela, sto je 
htio reći, a pitati ga nije kanila, jer se je i sama bojala 
nečesa posve nepoznatog, a Jadre je isto tako prćdao pred 
svojim mislima, koje su se poklapale s onim što je pokojna 
Ika odniela na usnama neizrečeno. 

— Znaš, dite moje poče Jadre iza odulje stanke 
Svemogući nije nikad u neprilici, kad nas stvara, kakve bi 
nas načinije. Svaki je drugačiji, iako j’ ista krv. Svak nosi 
svoju dušu i svoju zvizdu, pa da j’ deset braće, ne mare i 
ne moraju biti ni dva ednaka. Tako j’ to, odkad je svita i 
vika, i tako će biti do kraja. A nije moj Tome loše duše. 
Bože, sačuvaj, dite moje, a ja bi tebi sad i reka, jer ste vi 
dovika svoji, a ja ću otići ja danas ja sutra, pa bi ti ka 
svom ditetu i mora reći. Nego, est u njemu ništo, što nije 
često u našoj krvi. Un je vaik volije i prelo i sabor i kolo i 
sve vragolije, di se mlađarija roči, a lip i est ka jabuka, pa 
vaik sve š njim i za njim. 

Jadre je naglo prekinuo označivanje Tominih svoj- 
stava, jer se je prepao, da bi mogao pretjerati, pa reći sve, 
što misli, no i to je već bilo Seki dovoljno, da se u njoj 
posve izradi misao i sumnja, koja ju je dotad samo podi- 
lazila i obilazila kao napastna maglica. Sad joj je jasno 
sievnula misao, da je Tomo taki zbog svoje naklonosti za 
pustolovinama i ženama. Zaprepastila se je pred jasnom 
golotinjom te misli, ali je ujedno osjetila olakšanje zbog 

toga, što je našla jasno rješenje te zagonetke. Barem zna, 
što je i kako je. Neko je vrieme mramorkom šutjela, osje- 
ćajući, da će ioj suze uteći niz obraze, pa stisne zube i 
usnice, pritaji se i skupi svu snagu, pa upita: 

— A, vaj, rode, misli li se un vratiti?! 

— Ćerce moja, kad, tad, un se mora vratiti, jer svi puti 
vode amo — odgovori Kresina posve sigurno i odlučno. — 
Ako se un ne vrati brzo, unda ćeš ti k njemu. 

— Ja k njemu?! — iznenadi se Seka i zine od pustoga 
čuda, koliko joj je ta misao bila nova i neobična. 

— K njemu, k njemu, dite — potvrdi Kresina. — Ako 
se un tamo ne ustabeli, doć će brzo, ako li ostane, pisat će 
po te, a ne piše li un i ne dođe, unda ćeš ti pisati njemu, 
da te eto k njemu s dicom. Ako ja još poživim, unda ću ja 
to sve tako uperiti, ne poživim li, unda ti to ostavljam ka na 
smrtnoj uri. A ja ne ću više dugo. Vidim ja. Ni ne mogu, 
ni ne triba me više. Ja sam svoje učinije, i sad mi je vrime, 
da se mičem. Tako j’ to u zakonu našeg Svemogućeg, slava 
Mu i vala. 

Govorio je odlučno i posve mirno i sabrano, a Seka se 
nije mogla snaći od pustog iznenađenja, jer joj nije još 
nikad bila ni sievnula u glavi misao, da bi ona mogla kud 
u sviet, pa još i s djecom. 

Zamuknuli su. Seka se nije mogla snaći u tim novim i 
posve neočekivanim mislima, a i sam se je Jadre zatekao 
pri pomisli, kako on dođe na taj zaključak? Ako Seka otiđe 
s djecom, to znači svakako razsipanje zadruge. Drugačije 
je to, kad mladić ostane u svietu, postane državni službenik 
i tamo se oženi, stvori svoju obitelj i više se ne kani po- 
vratiti na ognjište i na težački i graničarski posao. To je 
posve drugo nego ovo. Tu je žena graničarka, tu su djeca, 
tu je već troje djece, pa sad sve njih trgati s korienom iz 
ove zajednice i s ognjišta?! — I Jadre se je smeo, pa se 
poče pitati, tko njemu baci u glavu taku misao. Nije našao 
odgovora, ali nije ni pomislio, da bi morao opozvati, sto je 
rekao. U njemu je očito bez razmišljanja i bez dugog 
vaganja sievnula misao i nada, da bi možda baš tim bilo 
spašeno sve: vratili bi se svi skupa. Vjerojatno je ta nada 
a ma Jka njegove odluke, koju je nepromišljeno izrekao 
^ e ki i sad kod nje ostajao. 

Temeljna je misao i sadržaj Jadrina bića: sve je pro- 
lazno osim zemlje i ognjišta na njoj. Treba to znati voljeti, 
milovati i predano ljubiti bez štednje, pa se onda ne trebaš 
nikad ništa bojati, jer ti je korienje u zemlji. 

Matina je udovica Matija bila krepka i naočita žena, 
pa su se prosci počeli javljati brže nego za druge udovice. 
Ona nije bila nestrpljiva. Nije joj se žurilo ni zbog toga, 
što su dva sinčića na ognjištu, pa je briga za njih bila jača 
od svih drugih osjećaja. Barici su kao planinci, dolazile 
do ušiju mnoge ponude prije nego i samoj Matiji, jer su 
oni, koji su se za nju zanimali, vazda kušali izdaleka doz- 
nati, kakvi su izgledi za uspjeh. Njoj je bilo posve jasno, 
da se Matija mora udati, jer bi bilo i neopravdano i grieh, 
da tako mlada žena ostane tu na ognjištu samo kao radnik. 
Nije to ni prirodno ni liepo. Najprije je govorila o tom 
s Perjasom i rekla mu svoje mišljenje, a onda je oprezno 
spomenula i Jadri. 

— Vidim ja: odvest će nam je — rekla je. 

A nu — odgovori Jadre posve nejasno. — A što 

veli Matija? 

— Nisam je pitala, dok s tobom ne divanim. 

— Dok ništa nije, ne triba ništa ni divaniti.^ 

— Eeee, al tu nije, da nije ništa. Ima tog već puno. 

— Unda divani š njom, pa kako joj drago. Nek una 

reče, kako će. v v 

Na Jadri se je osjećalo — i na držanju i na načinu 
govora i na izražaju lica i očiju — da s pola volje laz- 
govara. Nije više rekao ni jedne rieči nit je čekao, da li će 
mu Barica što reći, već se nekako tromo i kao nehajno 
okrenuo i otišao, ostavivši Baricu kao na cjedilu. Stajali su 
pred kućom. Odmicao je polako, kao da jedva vuče noge za 
sobom, a ona ga je pratila pogledom, koji je bio i čuđenje 
i pitanje. Ušao je u viganj, odkud se je čulo Danino uda- 
ranje gvozdenim čekićem po usijanom željezu. Jadre je stao 
kraj nakovnja, a Dane odmah usporio udaranje, pa i 
prestao. 

Esi li, junače? — upita Kresina i oboči se na na- 

kovanj. 

— Pomalo, pomalo, braco! — odgovori kovač. 

— Znaš, što sam te doša pitati? — reče Jadre, gle- 
dajući mu u oči. Pogled mu je bio umoran i nesiguran, pa 
se Dane iznenadi i prepane. 


376 


— Nude, nude. 

— Ti si potlje mene najstariji — govorio je Kresina 
polako i odmjereno. — Ja ne ću dugo, a ni ne rači mi se 
više. Uprav sam susta, pa bi tije, da me izminete vi mlađi. 

— Bog s tobom, moj Jadre! Pa ti si još ka planina 
čvrst. I ko bi tebe moga zaminiti?! 

— Uprav o tom i oću da s tobom divanim. Uprav o 
tom: ko će me zaminiti?! Što ti misliš?! 

— Ja uprav mislim, da tebe ne može niko zaminiti! — 
odgovori Dane odlučno i sigurno. Časak je šutio i nešto 
razmišljao, a onda nastavi, otežući i naglašujući svaku rieč: 
— Ne tribam ti divaniti, kad vidiš i sam bolje neg ja . . . 
Stariji odlaze edan za drugim i nose sobom u grob mnogo. 
Mi mlađi ostajemo vaik ka sirote. Ja ne znam, kako ti 
misliš, al meni se vaik čini, da sa svakim našim starijim 
odlazi u grob i komad ognjišta?! Ne znam, kako ti misliš. 

Kresina je šutio, a Dane nije ni čekao odgovora, već 
nastavi : 

— Sad oćeš i ti, da ideš. 

— Vrime mi je — odgovori Jadre suho i odrezano. 

— Ja mislim, ka da još i nije tvoje vrime došlo. Ti 
ćeš jo?, ako Bog da, poživiti i moreš nam još mnogo valjati. 
Sve j' ovo mlađe dobro i vridno, čemu kraja nije, al je sve 
drugačije i nikako — kun da j’ s drugog svita. Ja ti uprav 
ni ne bi zna reći, al je tako. Nego, ti još ne bi marije ovo 
puštati iz ruku i — ■'* tako. Otić ćemo, bojim se, ka i drugi, 
što odoše. Ka u ponore. A — esu li naši i ljudi i žene ka 
edni po edni — esu. — Al jope se bojim, da ćemo se skotrljati, 
čim ti puštiš uzde iz ruku. A esu — duša valja! — svi dobri. 

— Ne mogu više, Dane — odgovori Jadre posve mirno 
i sabrano. — Ja to pipam u svojim kostim. Meni je dosta. 
Samo blunast čovik ne zna na vrime pridati uzde jačem i 
pogodnijem od sebe. Ja još, vala mom Bogu, nisam blunast, 
al sam susta i više ne mogu ni priko slamke, man edva 
čekam, da ednom od vas pridam sve u ruke, pa da radite, 
kako znate, kako morete i kako vam je Svemogući ostavije. 
Ti si, na moj račun, najstariji potlje mene, pa ako oćeš, 
moga bi ti uzeti sve u ruke. 

— Ne daj, Bože! — uzklikne Dane odlučno i bez raz- 
mišljanja. — Nisam ja za to. Ti i sam znaš, da sam ja vaik 
u vignju i da se nisam nikad zbog drugi posala ni po kolinu 

počeša. Ti to znaš ka i ja, pa unda nemoj ni spominjati, da 
bi ja moga tebe zaminiti. 

— I ja tako mislim, al sam tije čuti, što ti veliš, i vala 
ti, kad si tako mudar — odgovori Jadre zadovoljno. — 
Nego: koga bi? 

— Da y na pamet i ljudstvo, ja ne bi nikog man Josu 
— odgovori Dane. — Ja sam već tako divanije i s Nikolom. 
I un ovako misli, nego — Joso bi u rat i s kumpanijom i 
carevinom, ako bi tribalo, kad ne bi išlo, kako un oče. A 
un oče vaik pošteno i pravedno, samo nije za to vrime. Ja 
tako mislim, pa bi bilo, na moj račun, najbolje, da Perjasa 
natovariš tim tovarom. Nevista Barica već i est planinka, 
pa nek un bude starešina. Ne zato, što j’ una planinka, 
nego, jer je najpogodniji. Pametan est, nije naga, a nije ni 
popustljiv. Svi ga vole, i svi ćemo ga slušati, pa će biti 
dobar. 

— I ja tako mislim, al sam tije čuti, što ti veliš. Joso 
j’ pravi čovik, al se sve bojim, da ne će dobro svršiti. Un 
bi i s medvidom lomije pandžu, a to se ne more. Un bi i na 
cara viknije, kad vidi, da radi nepravde, a to se ne more. 

— Eeee — otegne Dane i zagleda se preda se. — Ne 
more li se, ne more, al se sve bojim, da će se i vikati. I na 
cara i na sve, koji nam staju na žulj. Vidim ja to. A 
vidiš i ti. 

— Ne mogu reći, da ne vidim — odgovori Jadre veoma 
tugaljivo. — Sve ja vidim i ne mogu reći ni to, da ne 
razumim. I razumim i vidim i znam, da ljudi ni ne griše, 
kad viču, al ja ne mogu: mene j’ samlilo ka zrno šenice i, 
bilo, što bilo, ja više ne mogu. I meni dođe, pa bi i vika i 
psova i larma, ka moj Joso što larma usrid puka, al unda 
me ništo stisne u vratu i — gotovo j’! Ja više ne mogu, 
man ići svojim putom u Mrkobradušu, a vi — kako vam 
Svemogući da. 

— Ja mislim, da ni nije tako — odgovori Dane, odla- 
žući posao. Ruke je prekrižio na prsima i pozorno proma- 
trao starješinu. Još je bio veoma jak i krepak čovjek. 

Est uno, i ja vidim, da y sve drugačije, nego j’ bilo, kad 
smo bili dičaci, al tu se ne more ništa, man puštiti, nek iđe. 

— E, e: puštiti, nek iđe! I ja puštam, nek iđe mimo 
mene, jer više ne mogu ni zajaziti ni ustaviti, al ne mogu 
ni plivati niz tu vodu. Što sam moga učinije sam za naš soj, 

a sad vi nastavite, pa ako ništa drugo — ne osramotite 
ognjišta i radite, da se ne morate sramiti i bojati svratiti se 
na groblje. 

— Ako j’ tebi već dosta, moram ti reći, da ni ja nisam 
mnogo iza tebe, nego ja nisam bije na udaru ka ti. Samo j’ 
u tom razlika. Ne ću ni ja dugo. , 

— Unda, veliš: Perjas starešina?! — reče Jadre, ne 
nastavljajući ni misli ni razgovora, na koji su bili došli. 

— Un će biti najbolji od svi nas. 

— A oće li biti dobar? — upita Jadre povišenim 
glasom. 

— Najbolji! A dobar — nedobar — to j’ u rukami 
Svemogućeg. 


24 

Posve se je odielio od svieta i nije nikog kraj sebe 
mirno podnosio osim djece i Seke Tomine. Takvo je njegovo 
držanje najteže snosio Joso, jer ga je doista i volio i neo- 
bično cienio, a najviše je razmišljao o svakoj pojavi i vazda 
nastojao, da joj dođe do koriena. 

Vapnenicu su ozidali, zapalili i sve obavili, prije neg je 
on odložio starješinsku dužnost i otišao kumpaniji, da sam 
prijavi promjenu skupa s novim starješinom. Nije se htio 
upuštati u duge razprave s kapetanom, jer mu je već svega 
bilo preko glave. Sa svim je bio temeljito obračunao. Na 
povratku iz Lovinca jahali su korakom jedan kraj drugog. 
Jadre je šutio, pa je onda i Perjas smatrao svojom duž- 
nošću, da ništa ne govori, dok ne bude pitan. Negdje na 
Dočinama reče Jadre: 

— Klačinu sam palije, da imaš klaka, ako budete zidali 
još koju štalu. 

— Pa, ne triba nam štala — odgovori Perjas. — Za 
naše j’ blago dosta prostora. I prikoviš. 

Jadre ga samo pogleda izpod oka i ne reče ništa, a bilo 
mu je navrh usana, da mu reče: 

— Šteta, što ne nosiš oko vrata zvono! 

Ipak se svlada i prenese. Više ne progovoriše do kuće. 

To je bio Jadrin posljednji čin kao starješine: odjavio 
se je posve službeno i propisno i tim činom nestao iz 

kućnog života. Nije više išao ni u crkvu nedjeljom i blag- 
danima, nego je neprekidno ležao po danu pod velikom 
kruškom, koju je posadio bogzna koji pradjed, a po noći u 
svom starom krevetu. Djeca su se rado zadržavala oko njeg, 
ali je najuztrajniji bio Srđan, koji se nije uobće od njeg 
udaljivao. Starac je šutio i razmišljao, diete je šut jelo i 
kradom promatralo djeda, a sam Bog zna, što se je pri tom 
motalo u maloj djetinjoj glavici. S njim u krevetu nije 
spavalo nijedno, jer je Barica odredila tako, da mu djeca 
ne smetaju, a on nije prigovarao. Tako je od Ikine smrti 
uvedeno, pa i ostalo. 

Njegovo je držanje bilo posve neobično, jer se nije 
tužio, da ga što boli, no pri tom se je vladao tako jedno- 
stavno i naravno, bez zanovietanja, da nitko nije mogao 
zapinjati ni za njega ni za njegov način života. Uostalom, 
u zadruzi je sve već desetljećima uvedeno njegovom upra- 
vom u stalnu kolotečinu, da se nije ni moglo dogoditi ništa, 
što ne bi bilo posve naravno, a da je kakav novi dogođaj 
izkrsnuo i pojavio se, on bi još uviek mogao svojim savjetom 
pomoći, ukoliko bi ga trebali, a ako ga ne bi trebali — bio 
bi dokaz više, kako se je u pravi čas maknuo s puta novim 
dogođajima. 

Spočetka je dolazio k stolici, kad bi bili zajednički 
obroci, no ubrzo je i to zanemario. Nije uobće mario za 
jelo, a kad bi ga Barica nukala, da jede, redovno bi joj 
rekao, da mu donese pod krušku, pa čim bi ona otišla, on 
bi najviše podielio djeci, a sam bi tek štogod okusio. Uku- 
ćani su češće razgovarali o njemu i njegovoj bolesti, koju 
nisu nikako mogli razumjeti, jer se nije ni na što tužio. Na 
svako je pitanje odgovarao, da mu nije ništa, zatvorio bi 
oči i odmah se pritajio, kao da spava. Jedino je s djecom 
i sa Sekom razgovarao, ali i s njima pomalo i škrto. Ona je 
osjećala, da on nestaje, a s njim i njezino posljednje upo- 
rište u kući, iako su svi bili prema njoj veoma ljubazni i 
dobri. Ona je ipak osjećala, da je osamljena i napuštena, 
pa se je stoga često navijala k njemu, kraj njega bi pod- 
vila nogu, na nju sjela i šutke ga promatrala, dok on ne bi 
otvorio oči i pokazao joj, da ga ne smeta i da može govoriti. 

Kako ti je, rode? — bilo je njezino redovno pitanje. 

— Uprav, rano, lipo — odgovarao bi i on vazda 
jednako. 

— Boli li te di? 

— Ništa, dite, i sve. Sve me boli. Ništa mi se ne rači, 
di se god dotaknem, boli me, kud se god okrenem, uvridim 
se ka na otvorenu ranu. I jope — kad mirujem i ovako 
kunjam, ne boli me ništa. 

— Mili moj Bože, što to more biti? — pitala je Seka 
i njega, jer doista nije nikako mogla razumjeti, što mu je. 

— Ovo?! Ovo ti je, janje moje, uno prid smrt — od- 
govara on posve mirno i sabrano. — Ja to vidim. 

Perjas nije ništa odredio, da nije prije rekao Jadri i 
pitao ga za savjet. Jadre mu je odgovarao skoro vazda 
istim riečima: 

— Ti ćeš bolje pogoditi neg ja, što sad triba. 

Kad bi se Perjas dogovarao s ljudima, često bi naglasio: 
»I ćaća Kresina tako misli.« I on ga je u razgovoru zvao 
»ćaća Kresina«, jer je to postala obća oznaka i naziv Kre- 
sini među svima mlađima. 

Barica je dobila upit od Jocana Bilića, cestara iz 
Egeljca, pod Velebitom, da li bi Matija pošla za nj. On je 
udovac bez djece, nešto malo stariji od Matije, ima svoju 
dobru kuću na cesti, ima dobru državnu plaću, pa će živjeti 
vrlo liepo i dobro. On spada doduše u svoju staru zadrugu, 
ali je ta kuća i zemlja oko nje posve njemu prepuštena, jer 
su ga odielili baš stoga, što je u državnoj službi. Barica 
je odmah bila svom dušom za tu osnovu, no najprije je raz- 
govarala s Perjasom, pa kad je i on bio zadovoljan, govo- 
rila je i s Jadrom. Sve mu je potanko izpripoviedala, a on 
je sam poznavao Jocana i njegovu obitelj i sve njegove 
prilike. Šutke je slušao i vidjelo se, da ga viest ne uzrujava. 

— Ne more una tu ostati dovika ka naša najmenica — 
rekla je Barica, da ga izazove na odgovor i da podkriepi 
svoju odluku, da pristane na Matijinu udaju. 

— Nije najmenica, man čeljade u svojoj kući ka i mi 
drugi! — reče Jadre mrzovoljno. 

— E, e! — požuri Barica. — Tako, brez svog čovika, 
a mlada žena. 

— To est. A esi divanila š njom? 

— Nisam, Dragi, tila, dok ne divanim s tobom — od- 
govori ona. — Kako ti rečeš, pa bi unda š njom. 

— Divani, divani š njom. Una j' i dobra i pametna 
žena. 

Matija je bila već s druge strane dobila poruku i težko 
se zamislila. U svojoj je duši bila sklona udaji, no odluku 
joj je otežčavala činjenica, što su tu s njom i dva dječaka. 
Kako može njih ostaviti?! Kako bi mogla prenieti preko 
srdca, da ih ne vidi nego u najboljem slučaju, možda, svake 
pola godine?! Kako bi mogla živjeti u vječnoj brizi, kako 
je njima i što rade, iako su oni u svojoj kući i svi ih vole 
posve jednako kao i ostalu djecu. Ipak — majka ne može 
biti ni mirna ni zadovoljna, kad djeca nisu i pod njezinim 
okom, pa im inače ni ne bila nimalo potrebna i koristna. 
Na te njezine bojazni i prigovore dobi kratak i jasan od- 
govor, da Jocan nije ni mislio, da bi ona djecu ostavila u 
kući Kresojića. On i tako nema djece, pa je posve naravno, 
da dječake ona uzme sa sobom i da će ih on slati u školu 
i brinuti se za njih kao za svoju rođenu djecu. Kad je to 
Matija čula, njezina je odluka bila kratka i odlučna, jer je 
Jocan viđen i pošten čovjek, kojeg svi ciene, pa ona ne može 
bolje prilike ni zamisliti, a kamoli željeti. 

Kad je to Barica pripovjedala Jadri, on se je smrkao 
još više, neg je bio namrgođen, okrenuo se s boka na bok, 
zatim se izpružio poleđice, obuhvatio se rukama oko vrata, 
pridigao glavu, nekoliko puta težko odpuhnuo, pa poslije 
duge stanke rekao: 

— To: ka da bi naši dičaci bili odvedeni s našeg 
ognjišta?! 

— E, Dragi — potvrdi Barica veoma oprezno i nesi- 
gurno, jer je osjetila i vidjela na njegovu držanju, da ne 
odobrava. — Tamo bi im bila mate, druge diče nema u kući, 
nema nikog drugog osim nji, pa će im biti lipo. 

— Na tuđem ognjištu! — odreza Jadre i opet odpuhne 
kao iz kovačkog mieha. 

— Pa, tako, kako bi ti rekla, Dragi? — pentala je 
Barica u najvećoj neprilici. — I nije tuđe, eto, ka i svoje, 
kad su s materom. 

— Sto veli Matija? 

— Una oće. 

— Sto veli Perjas? 

— I un je složan. 

— A ti? 

— Pa, kako bi ti rekla? Ja uprav tu ni nisam ništa, 
al i ja velim, da nije loše. A1 iđe to i mimo planinke. 

— Kad ste svi složni, jer unda mene pitate?! 

— Bog bije s tobom, Dragi! A da koga bi pitali, man 
tebe ? ! 

— Lako y odtrgniti granu sa živoga stabla, al je niko 
više ne more nastaviti i oživiti — reče Jadre polako, nagla- 
šujući svaku pojedinu rieč, gledajući daleko prema Velebitu. 

Barica se je u neprilici mjestoljila, spustila se na 
zemlju kraj njega i počela čupkati travu, očekujući, što će 
još reći. 

— Unda ti veliš: ne! — reče Barica poslije duge 
šutnje, koju Jadre nije prekidao. 

On ne odgovori ništa. Izvadi desnu ruku izpod glave, 
poravna brk, opet prebaci ruku preko glave i podboči se i 
njome izpod jake, nekoliko puta odpuhne i zausti, da će 
nešto reći, aT glasa ne dade. Barica se je vrtjela kao na 
žeravici, pa da prekine težki muk, reče izprekidano i ne- 
sigurno : 

— Jocan je pravi čovik . . . I tako... Mam je reka, da 
će dicu dati u carske škole . . . Tamo nigdi u svitu . . . 

Jadre je samo odpuhivao, dok se nije nenadano trgnuo, 
uzpravio se i sjeo, uhvativši se rukama izpod rebara. Malko 
je zastenjao i oborio glavu na prsa. 

— Ajme meni, uprav tebe zaboli! — reče Barica i 
nagne se k njemu. — Što ti je?! 

— Ništa, ništa — odgovori on, uzpravljajući glavu i 
protežući leđa. — Tištavci. Ništa j’ to u mojim godinami. 

Nekolko je časaka tako ostao, a onda opet leže na bok, 
podmetnuvši ruku pod obraz. 

— E T te popuštalo? 

— Dobro j\ dobro. 

— Kako bi unda s našom Matijom? — upita Barica. 

— Kako ste odlučili, tako i načinite — odgovori Jadre 
posve mirno. 

— I ti si za to?! 

— Ne, ne! Ja nisam za to, al ja odlazim, a vi ostajete, 
pa radite unako, kako vi mislite, da y bolje. I jer me 
pitate?! Kad bi ja mislije, da još mogu i da smim, kako ja 
oću, ne bi bije vami puštije. Moje j' prošlo. 

Sve je to govorio posve mirno, sabrano i bez i naj- 
manjeg uzrujavanja. češće se je mašao rukom pod rebra. 
Boljelo ga je. Inače je osjećao samo podpunu izcrpljenost 

i slabost bezgranično i težko, tako da je jedva vukao nogu 
za nogom, kad bi ustao i išao u kuću. Nije nikom pripo- 
viedao, kako mu je, jer se je i sam sebi čudio, što je to. 
Bilo mu je u podsviesti jasno, da ga je shrvalo, skršilo i 
povalilo na zemlju kao odsječen hrast sve ono, što se do- 
gađa, što se valja svietom i dolazi kao poplava, a posve je 
protivno svim njegovim nazorima i osnovama. To ne udara, 
ne bije, ne ubija tielo izravno i krvavo, ali ga svakako 
uništava više, jače i sigurnije nego puščano tane, pogotovo 
u njegovoj dobi i s njegovim pogledima na život i družtveno 
uređenje ljudske zajednice. 

— Moramo mi tebe pitati — odgovorila mu je Barica, 
jer je svakako željela, da i radi sebe i radi ukućana i radi 
ostalog svieta svakom zgodom pokaže, kako i ona zna cieniti 
Kresinove zasluge za procvat njihove zadruge. Inače — ona 
je u svojoj duši vrlo brzo i lagano prelazila preko onog, 
što je negda bilo i zaboravljala, da je Kresina stvorio Kre- 
sojiće. Sad je tu ona i njezin Perjas. To je njezina temeljna 
misao i jedini iskreni osjećaj, ali — premudra je i prepa- 
metna, a da bi to pokazala pred bilo kim osim pred svojim 
Perjasom. Njega ona bocka, kori, grizka i junači, da po- 
kaže, da je on sad onaj, koji je uzeo uzde u ruke. Naravno 

— ne mogu pred svietom pokazati, da su sretni, što su se 
riešili Kresinova vodstva. To bi im svi zamjerili, jer koliko 
god i Kresina ima zavidnika, kad im je prilika, da još nekog 
ponize, onda bi i te kako skočili, da tobože brane njegov 
ugled s jedinom željom, da obruže i ponize novog starješinu. 
Uviek je tako ugodno drugom pomalo, nenapadno i jeftino 

— pijuckati u lice! Barica je to dobro znala, pa se i čuvala 
kao ljute zmije, da bilo pred kim pokaže, da Kresina nije još 
uvifek na najuzvišenijem žrtveniku u njihovom kućnom 
hramu kraj ognjišta. Jedino pred Perjasom! On je, siromah, 
morao slušati žubor potoka, koji je tekao izpod Baričina 
jezika, kad bi ga ukočila nasamu. A nije ona zla žena, ali 
je nešto previše osjećala čarobnost i opojnost zvuka klju- 
čeva, koji su je kuckali o bedro i zveckali o stare ploče oko 
ognjišta, kad bi se spustila, da jarne vatru na tom čvrstom 
i razplamsalom ognjištu. Čudno je piće taj zvuk, pa opija, 
te mu samo najjači mogu odolievati i piti ga s ponosom i 
dostojanstvom — najveće odgovornosti i međusobne ljubavi. 

— Unda Matija more za Jocana? — upitala je Barica 
i opet poslije dulje šutnje, koju Jadre očito nije kanio 
prekidati. 

— Kako vam drago, al kad je una za to, unda joj ne- 
mojte braniti — odgovori Kresina posve mirno i odlučno. 

— I dicu more odvesti? 

— A što mogu siromašna dica?! — odgovori on i opet 
se uzpravi. — Bit će im lipše, dok su dica, neg tu, al . . . 
A nu! 

Barica je još časak sjedila, da ne bude napadno, što 
odlazi, čim je dobila pa i ovakav njegov blagoslov za svoj 
postupak, a onda ustane i pođe, govoreći posve uzžurbano: 

— Prikvasat će mi kru, jadna ti sam, moram ga pre- 
gledati. 

Matija se je oprostila s Kresinom kao s otcem. 

— Dobro j\ da su dica s tobom, al mi je ža — rekao 
je Jadre uzdrhtanim glasom, prigrlio oba dječaka i dugo ih 
držao tako, nadvisivši se nad njih kao orao nad gniezdo. — 
Nego: tu gori i njijova vatra na našem ognjištu! 

Oči su mu se orosile suzama, blagoslovio je i nju i 
djecu, pa opet pao pod svoju staru krušku. 

— Miljenice moja, da sam srićom već s tobom! — 
šaptao je opetovano, brišući prstima zamagljene staračke 
oči. — Al ne ćeš me dugo čekati, ne. 

I Matija je odlazila veoma težko i polila suzama i 
ognjište i Kresinu, a dječaci su se jedva dali otrgnuti od 
svog djeda. Napose je Ivan težko odlazio sa svojih osam 
godina pokazivao toliko razumievanja i toliko boli, da su 
svi, pa i mužkarci, proplakali nad njegovom tugom. Kresina 
je nastojao, da ni ne vidi ni ne čuje, kako odlaze. Vjenčanje 
je obavljeno posve tiho, bez ikakove svečanosti i gostbe, 
osim što je Jocan u svojoj kući priredio objed, na koji su 
došli od Kresojića samo Dane kovač, Perjas i Joso Kre- 
sinov, a bila su prisutna i Matijina braća Jadre i Dujmina 
Veleki. 

U kući se nije ni osjetilo, da ih je troje manje, no Jadre 
je osjećao, kao da nije nitko ni ostao. Toliko mu se je 
činilo sve i u kući i oko kuće pusto i prazno, jer mu je 
njihovim odlazkom otrgnut komad duše i živoga mesa izdna 
srdca^ Njegova je slabost uslied toga postala još teža i 
ubitačnija. Sviestno je očekivao, da bi ga moralo svakog 

časa prikovati uz krevet, s koga ne će više biti ustajanja. 
Mirno je čekao dogođaje. Međutim stiže pismo od Tome, u 
kom javlja, da je u Dubrovniku kod pošte i da je nadzi- 
ratelj brzojavne pruge. On je to i u službenom nazivu 
točno izpisao: »Telegraphenaufseher«. U pismu moli 

ćakana, da dopusti, da Seka i djeca dođu k njemu, jer će on 
tamo stalno ostati, a već je i stan našao za njih sve. Na- 
bavio je već nešto i pokućtva, a dok oni stignu, on će sve 
prirediti i pripremiti, da stignu na gotovo. Piše im i kojim 
će putom k njemu: do Zadra će ih dovezti Joso našim 
kolima, a tu će se ukrcati u lađu i ravno u Dubrovnik. 

Kad je Seka čula, što joj piše, sva je zadrhtala od neo- 
pisive sreće i blaženstva, jer joj je to bio najbjelodaniji 
dokaz, da su sva sumnjičenja bila posve neosnovana i 
smrtni grieh prema čovjeku, koji tako misli na njih. Kad 
je prešao prvi nalet te sreće i blaženstva, zamislila se je, 
i na srdce joj je pala tuga, što će sad ostaviti i obitelj i 
ognjište, i te drage dolinice i brežuljke, i otići u posve 
nepoznat kraj među strane ljude. 

I Kresina je u prvi čas bio zadovoljan, što se je njegov 
Tomo tako ponio, pa reče Seki: 

— Esam ti ja reka, da j' naš Tome pravi čovik! I bolji 
je, neg sam se boja. Neka, Bogu mome vala. 

Seka se nije usudila ni progovoriti, jer su joj bila 
puna usta plača, a oči nisu mogle suzdržavati suza, koje su 
same ćurkom curile. 

— I ne plači! — reče joj Kresina. — Kad je već okre- 
nije tim putom, nek vam bude blagoslovljeno, i samo ajde, 
kud te zove. Nego . . . 

Naglo se prekide u rieči, obori glavu i težko odpuhne. 

— Nude, rode! — ponuka ga Seka, da reče, što je 
mislio. 

— A uprav ništa — odgovori on, podigne glavu i za- 
gleda se u nju. — I mogu ti reći: ode nam Matija s dicom, 
sad ćeš, ako Bog da, i ti otići s dicom, a bilo bi bolje, da ste 
svi počekali, dok mene pokopate. 

— Ajme meni! — jaukne Seka u sav glas i brižne u 
glasan plač. 

— Ne bluni, rano! — reče joj Kresina posve mirno i 
sabrano. — Kod mene: ja koji dan, ja nedilju dana! Vidim 
ja to na sebi. 

_ Doista je bio već posve izcrpljen i tjelesno klonuo ali 
jos nikako nije osjećao potrebe, da leže u krevet. U svojoj 
je duši bio posve sporazuman sa Sekinim odlazkom, jer je 
vjerovao, da će se samo tako povezati ta mala dobra poro- 
dica, ali je osjećao ujedno duboku bol zbog očitog razsapa 
njegove stare drage zadruge. Još je došao i Joso iz Lovinca 
s nekim neugodnim viestima od kumpanije, pa ga je i to 
još više i razžalostilo i zaboljelo. Joso je pripoviedao a 
mali se njegov Nikola uhvatio djedu Kresini oko koljena 
i pozorno slušao, što govore, hvatajući svaku rieč na otče- 
vim usnama. 

Ako ovako nastave — završio je Joso svoje pripovie- 
đanje — sve će nas odagnati u ajduke. 

— Bog s tobom, moj sinko! Ne trokeljaj, čemu misto 
nije! — - opomene ga Kresina, uperivši u njega pogled, koji 
je bio izpunjen i iznenađenjem i zaprepaštenjem. — Kako 
moreš priko svoji usta tako . . . 

‘ ^ si sam, moj vridni ćakane, vaik divanije, da više 

vridi prst obraza neg lakat, da prosti Bog i tvoj obraz 

prekide se Joso u rieči, jer ipak nije mogao ni pred njim 
ponoviti njegovih rieči, no Kresina ga je dobro razumio, 
jer je on sam to nebrojeno puta rekao, pa kad bi bio u 
družtvu, pred kojim nije iT htio iV mogao sve izreći, samo 
bi se mašio rukom iza sebe, da pokaže, što misli. 

Est to i tako, est! — potvrdi Jadre — al, moj 
junace, ne trokeljaj! 

— Esmo mi, ćakane, graničari i moramo i oćemo biti 
pokorni, jer brez tog nema vojske, al smo mi carevi soldati, 
a mi smo i brez tog ljudi, pa ne moremo puštiti, da nam 
se ruga svaka gubu, koja na nas naleti iz biloga svita Mi 
smo bolji od uni, koji nas o'de oće da batinaju ka nimo 
blago. Ja tebi velim, da ne će biti dobro, ako ne okrenu 
drugačije. U ajduke, u ajduke ćemo mi, pa kome opanci, 
kome obojci! 

I ja bi unda s tobom u ajduke! — reče mali Nikola 
ne mičući usijana pogleda s otčevih usana. 

— Esi ga čuje?! — upita Jadre s osobitim naglaskom, 
pokazujući glavom na malog. — A ne znam, e V mu već 
sedam al osam godina. 

. E, a što ću mu ja?! — odgovori Joso i slegne rame- 
nima. — Nek bude čovik, pa di bije! 

* 

— E, jadna nam majka, kud srljamo! — uzdahne Kre- 
sina težko i bolno. 

— Nismo mi, ćakane, krivi, man je krivo sve ovo, što 
se vije i peri oko nas. Dite moreš voditi za ruku, moreš ga 
i iztući, al s čovikom moraš ljudski, ii će ti, ako j' čovik, 
razljoskati glavu — odgovarao je Joso povišenim glasom i 
s tolikom vatrom, koja je već sama sobom prikazivala težinu 
njegova razpoloženja. — Mi dajemo rabotu i carevini i kum- 
paniji, mi plaćamo namete, mi idemo na šiljbok, mi se 
bijemo s Turcim, i kad triba i kad ne triba, mi se bijemo 
sa svakim vragom, s kojim god pane na um caru, da se 
š njim pobije — vaik smo mi prvi, kad je giniti i kad je 
raditi i kad je plaćati, a kad siđemo ka ljudi i pobijemo se 
među sobom, jer tako oćemo i — jer se ne bi pobili, kad mi 
tako oćemo?! — a uno skoči kakav bale, koji još ne zna, 
čijim zubma kruv ljupa, al ne zna ni rvatski, pa mam — 
»Kravvatische Schweine«, i nema druge kazne, man dva- 
deset i pet, prostit će Bog i tvoj pošteni obraz, po turu, kun 
da smo mi goveda ii sve balavanderi, i kad nam je toliko 
da bi unim mogli biti didovi. Svega j' dosta, kad privrši, pa 
i tog! 

Jadre je cielo vrieme mirno slušao Josinu bujicu rieči, 
razmišljao i u svojoj mu duši sve odobravao, no nije ni 
htio ni mogao, da mu svoje mnienje i riečima rekne, pa je 
šutio kao zaliven. Pod pritiskom je tih misli posve klonuo u 
sebe i osjećao, da sav treperi kao list na povjetarcu. Oblio 
ga je hladan znoj. Neko je vrieme šutio i promatrao, što se 
to s njim događa, prisluškivao je, da li što u njemu škripi 
ili pucketa, jer je sviestno očekivao takove pojave, no nije 
ništa ni čuo ni vidio, ali je sve više i više padao i urušavao 
se. To je upravo vidio, kao da motri odron zemlje na kakvom 
obronku. Polako je ustajao, no osjeti, da nema dovoljno 
snage, da se sam osovi na noge, pa se oboči rukom o zemlju, 
ali i ruka popusti, a on se sruši niče kraj svoje stare kruške. 
Joso se sagne, da mu pomogne, no on odmakne rukom. 

— Ništa, ništa — reče dosta tiho. — Ajde ti, a ja ću 
upočivati. 

Joso ga je pozorno motrio i nije mu se svidjelo nje- 
govo držanje, pa otide u kuću i upozori Baricu i Seku, koja 
je nešto pomagala u kuhinji. Nadošao je i Perjas, pa reče 
i njemu. On htjede odmah poći, da vidi, što mu je, no Joso 
ga ustavi: 

— Znaš ti njeg! Ne će ti ništa reći, pa ga pušti 
s mirom. 

Poslije nekog vremena je Perjas ipak otišao i upitao 
ga, kako mu je. 

— Kako mi je? — ponovi Jadre bratovo pitanje. — A 
što bi mi bilo?! 

Perjas je neko vrieme stajao kraj njega, a onda se 
polako i nečujno udaljio. Barica ga dočeka pred kućom i 
upita ga šaptom: 

— 'E P umra?! 

Perjas je neprijateljski osine pogledom i otide nekud 
prema štali. 

Eto mene, miljenice moja, sad, na — šaptao je Jadre 
i protegao se pod kruškom, jer mu je najviše godilo, kad 
bi tako ležao. 

Cim je prepustio starješinstvo Perjasu, pukao je o tom 
glas i po plovaniji i po kumpaniji, kao da je pukao grom iz 
vedra neba, jer su ga još svi držali veoma zdravim, jakim 
i najsposobnijim za taj posao. Samo su riedki stariji ljudi 
zamišljeno kimali glavom i vladali se, kao da njegov po- 
stupak i razumiju i odobravaju. Veljbaba Joso se često 
nadvirivao sa svog Klanca na Dolac Kresojića, pa kad bi 
god koga vidio na njemu, da radi, spustio bi se obrovačkim 
putom i upitao za Jadru. Veljbaba Joso je nešto mlađi, al 
je ipak osjećao, da se približuje Jadri, a osim toga vezalo 
ga je s njim i osobno prijateljstvo i veliko poštovanje za 
njegove sposobnosti i uspjehe. Po mišljenju je Josinu Kre- 
sojića kuća bila među prvima u cieloj okolici na daleko i 
široko najviše baš Kresinovom zaslugom, pa stoga nije 
nitko mogao olako prelaziti preko razvoja njegove bolesti. 
Najčudnovatije je bilo ljudima, što Kresina uobće nije 
nikom ni rekao, da je bolestan. Tko ga je god upitao za 
zdravlje, svakom je odgovorio, da mu je posve dobro i da 
ga ništa ne boli, a ipak je napustio starješinstvo, i na licu 
mu se je vidjelo, da je težko bolestan, a oči su mu bjelo- 
dano ginule, venule i umirale. Nedjeljom i blagdanima je 
kod crkve svaki član njihove zadruge bio po stotinu puta 
upitan za Kresinu, kod kumpanije je u Lovincu svako diete 
pitalo za dida Kresinu, a i ljudi su, koji su išli na straže, 
morali i znanim i neznanim odgovarati na pitanje, kako je 
»vridnom Kresini«. Svi su to primali veoma prijateljski i 

veselilo ih je, da njihov djed Kresina uživa toliki ugleda 
jedino je Barica pod tom slavom patila. Nju je smetalo samo 
stoga, što za živa Kresine nije mogao nitko iz kuće, pa ni 
novi starješina zadruge, njezin Perjas, doći do imena i 
i priznanja. Sve je još okupljao oko sebe i na sebi samo 
i jedino Kresina. Ona nije pred Perjasom ni skrivala 
tih svojih osjećaja, dok se je pred svima drugima najpom- 
nije pretvarala. I ona je Kresinu i poštivala i voljela, pa da 
se nije radilo o njezinom čovjeku, bila bi mirne duše ne 
samo podnosila nego i najzdrušnije i širila Kresinovu slavu. 
Ovako je to bilo težko i bolno pitanje za slabu žensku kičmu 
i kratke poglede. 

Kad je god Ferjasu to spomenula, on se je na nju 
okosio, no kako je inače bio dosta dobre i blage ćudi, bilo 
mu je težko, da je se vazda sretno otrese i rieši, iako mu 
je češće došlo, da je ćušne i tako joj začepi usta. Ipak se je 
svladavao, mrštio čelo i izbjegavao samoću s njom. Po noći 
se je često trzao, da joj priliepi zaušnicu, ali — prevladala 
je bojazan, da bi mogao udariti prejako, pa da bi vrisnula 
i probudila djecu, koja su spavala s njima u krevetu i oko 
njih na drugim ležajima. Inače je Barica posve zdušno i 
pošteno pazila i dvorila Kresinu, S te strane nije joj se 
moglo prigovoriti ni koliko je crno pod noktom. 

Poslije razgovora s Josom dugo je ležao nepomično kao 
uzet. Posve se je umrtvio i odrvenio. Već je pao suton, a 
on nije ulazio u kuću. 

— Pogledajde, da nije umra — šane Barica Perjasu. — 
Ne miče se. 

Perjas je mrko pogleda i bez rieči pođe prema krušci. 
Tamo opazi Josu, kako se je nagnuo nad otca i s njim nešto 
razgovara. On uspori korake, da ne bi možda smetao. Kad 
vidje, da Joso pomaže otcu, da se pridigne, požuri korake, 
pa i on prihvati Kresinu s druge strane. 

— Danas me j’ svrnilo — reče Kresina posve mirno, 
ali slabim i uzdrhtalim glasom. — Nego, Pere, uprav sam 
se sitije, da sve perde moraš u svim kućami nadkriti ka 
sobe, pa unda ne će moći studen priko uji švijukati u kuću. 
Škale triba ograditi isto daskami i načiniti vrata, da se 
morete penjati na podić. Tako načini mam u svim kućami. 
Dasaka imaš. 

Govorio je posve sabrano, ali slabim glasom. Stupao je 
nesigurno. 

— Uprav te j' danas smotalo — reče Perjas mjesto 
odgovora. 

— Pušti ti to, što j’ mene smotalo, man pazi, što sam 
ti reka, da načiniš! — odgovori Kresina ljutito. 

— ’Oću, oću, ne boj se ti za to, man se čuvaj, da ne 
paneš — odgovori Perjas Žalostan ti sam, uprav večeras 
te pribilo. 

— I vrime j’! — odgovori Kresina. — Este li se dogo- 
vorili, kad će mala s dicom k Tomi? 

— Za desetak dana — odgovori Perjas. — Dok joj sve 
priredimo za put. 

— Uprav dobro — odgovori Kresina. 

— Jer: dobro? 

Tako. Neka je još tu koji dan — odgovori Kresina. 
Na putu im je bila mala Kika i sve se ominjala, kako bi se 
smotala oko djedovih nogu, no očito se nije usudila pri- 
stupiti, kad je vidjela, da ga moraju podupirati i voditi. 
Kresina je opazio i razumio njezinu želju i namjeru, pa joj 
reče veoma toplo: — Dođi ti, dođi, janje moje k svom didu. 

Mala mu pritrči, a on se sagne i poljubi je, šapćući : — 
Zlatna moja Kikica! Ti si, valo Bogu, pravi čovik! — Kako 
se je bio sagnuo k djetetu, prevagne i bio bi pao naglavce, 
da ga Perjas i Joso ne pridržaše. — E, gotovo j’! Vidim 
J a * — re če posve tiho i nekako tužno, kao da mu glas do- 
pire negdje iz podzemlja. Smjestili su ga u postelju, a Barica 
je došla, da ga pokrije. I Seka je našla neku izliku, da bude 
kraj njega. Motrila ga je suznim očima i u mislima se pra- 
štala i od njega i od cielog zavičaja. Neprestano je živjela 
u tim mislima, te joj se u grudima miešala tuga zbog od- 
lazka i bezgranična sreća, što će opet biti sa svojim čovje- 
kom, koji nije — kako se je ona bila prepala! 

Kresina je zaklopio oči i kunjao, a svi su stajali oko 
njega i niemo ga motrili. Poslije nekog vremena on otvori 
oči i pogledom okruži oko sebe, dok se ne ustavi na Barici, 
i reče dosta krepko: 

— Meni je još moja Ika sve priredila. Ti znaš?! 

Što to, Dragi? — upita ona, jer je pomislila, da 

bunca. 

Robu za vinčanje! — odgovori on i nasilu se nas- 

m ieši. — Znaš, jadna, i sama, što meni sad triba! Izvadi 
sve, da ne tražiš, kad se tu počmu motati oko mene. 

’ Barica vidje, da ne bunca i dosjeti se, što misli, pa 

F6Č6 * 

Ne ’š ti, ako Bog da, još umriti, jadan. Ne moj o tom. 

— Poslušaj ti, što ti velim. Izvadi i blagoslovljenu sviću 
— odgovori Kresina, pa opet zaklopi oči. Disao je pravilno, 
samo nešto ubrzano. 

— Eto mene, ako Bog da, sad, nš, miljenice moja — 
šanuo je tako tiho, da nije nitko mogao razumjeti, što je 
rekao, al’ su opazili, da je pomicao ustne. 

gto to, rode? — upita prva Seka, a onda i Barica. 

Ništa, ništa — šane on. — Ajte vi sad s Božjim 

blagoslovom, kud ko triba ići, a mene puštite, da i ja idem. 

Nastao je smrtni tajac. On je ubrzano disao, a oni su se 
jedno po jedno gubili u kuhinji. Barica je spremila večeru 
i metnula na stolice. Nitko nije ni rieči progovorio osim 
šaptom. Nisu baš očekivali, da će umrieti, ali je cielo raz- 
položenje bilo takovo i zrak je bio pun osjećaja smrti i 
umiranja. Seka nije ni okusila večere. Oprezno se je digla 
od stolice i na prstima ušla u sobu, pa nečujno sjela na 
sanduk pred Kresinovom posteljom. On se nije ni ganuo, 
kao da nije čuo, da je ona došla. Neko je vrieme ubrzano 
disao, a onda zastane, pa nastavi na prekide, široko otvori 
oči i šane: 

— Sviću! v . . . , . . 

Ajme meni! — zaukne Seka i skoci, a iz kuhinje 

doleti prva Barica i ostali za njom. Brzo zapališe svieću^ 
Kresina je primi u lievu ruku još dosta čvrsto, opet otvori 
oči, zagleda se u skupljenu čeljad i desnicom načini prema 
njima znak križa. Pomicao je usne, ali se nije moglo raza- 
brati, što govori. 

Otišao je posve mirno i nečujno, bez jauka i bolova, 
pri sviesti i bez duljeg samrtnog hropca. Do Mrkobraduse 
ga izprati neobično veliko množtvo naroda, a Perjas mu 
priredi podušje, kakvo je samo Kresina zaslužio. 

Šaptom su govorili: 

Ode naš vridini Kresina! 

— Al ostade Kresojića soj. 

SVRŠETAK 

